
XXVII NEDJELJA 


GOD. A 


Čč. Iz 5, 1-7: Vinograd Gospodina nad vojskama dom je Izra- 
elov. (str. 712) 


P. p. 79, 9 i 12. 13-14. 15-16. 19-20 (str. 532) 


P. (Iz 5, 7a): Vinograd Gospodina nad vojskama dom ije Izra- 
elomv. 


Samo oni koji su potekli iz vinorodnih krajeva, ili su barem 
u njima živjeli, dobro znaju koliko veselja u rujnu i listopadu 
donosi slatko grožđe i mladi mošt, Stanovnicima je Palestine, 
kao i našim primorcima, za prehranu važnija žetva žitarica i 
berba maslina, ali ti plodovi ne pružaju odmah toliko užitka i 
opojnosti kao plod loze. Stoga je (susljedno) čitanje Matejeva 
Evanđelja u ovoj godini vrlo prikladno donijelo upravo u ovo 
doba Isusovu usporedbu o vinogradu za vrijeme berbe. Taj je 
tekst tražio i sličan iz SZ-a koji na više mjesta govori o vino- 
gradu (RBT), ali najljepše kod Izaije i u ps. 79. Lekcionar je 
ovaj krasni Izaijin odlomak čuvao upravo za ovu nedjelju i 
jedino možemo žaliti što će se javno čitati samo svake treće 
godine. To je jedan razlog više da nastojimo prodrijeti u nje- 
gov vrlo poučni sadržaj, jer je ne samo lijep nego pruža i oz- 
biljnu opomenu svakoj kršćanskoj zajednici i svakoj duši 
pojedinačno. 
“Ako ikada, ovdje je zaista nužno najprije pročitati čitav 
tekst, po mogućnosti naglas, a svakako nije dosta samo ga 
očima preletjeti. Sastav je izvanredne vrijednosti, a svaku pje- 
smu uživamo onoliko koliko se uživimo u raspoloženje njezina 
stvaraoca te je čitamo kao da smo je mi sami sastavili. Ovdje 
io zaista nije teško pa makar nam duša bila ne znam kako pro- 
zaična ili neraspoložena za pjevanje. Naš dragi jest sam Bog. Mi 
mu s prorokom pjevamo o vinogradu vlastite duše, ili o onom 
dijelu velikoga Božjega vinograda u kojemu radimo. Izaiji je 
Božji vinograd obećana zemlja koju je Bog dao svome ljub- 
ljenom narodu. Ne bi se bilo teško sjetiti koliko je uložio lju- 
bavi i truda Jahve u taj svoj dragi vinograd. S pravom je u 
njemu napravio i tijesak, gdje će iz slatkog grožđa poteći još 
slađi mošt, a iz njega će nastati rujno vino, »elemenat mesi- 
janske gozbe, a također ,i to prvenstveno, i euharistijske gozbe 
u kojoj vjernik crpi radost na njenu izvoru: u Kristovoj lju- 
bavi« (RBT 1414), S tim smo prešli na značenje vinograda i 

vina u NZ-u, što je i posve pravo, jer su svi Božji darovi, po- 
klonjeni sinagogi, bili tek priprava i blijeda slika onoga što je 
Bog dao i neprestano daje svojoj Crkvi. 

Kakav je plod vinograda u koji je Bog uložio toliko svoje 
ljubavi i, ljudski govoreći, toliko svoga truda? Prorok s velikom 
žalošću u malo riječi spominje nevjeru izabranoga naroda i s 
još većom ozbiljnošću naviješta teške kazne koje će Bog poslati 
na svoj izopačeni vinograd. To je prošlost ali »sve se to njima 
dogodilo da bude za primjer, a napisano je da bude za opomenu 
nama kojima je zapalo da živimo u posljednjim vremenima« 
(1 Kor 10, 11). Svakome je od nas na Sveti petak upućen pri- 
jekor: »Što još moradoh učiniti tebi, a ne učinih? Ja eto zasa- 
dih tebe kao izabrani prekrasni vinograd svoj, a ti meni posta- 
de odviše gorak, jer žeđ moju napoji octom i kopljem probode 
bok svome Spasitelju?« Svatko za sebe treba promisliti kad je 
on to učinio i kako više to neće činiti. 

Ps 79. vrlo zgodno popunja Izaijino viđenje Božjega vi- 
nograda, jer ne govori samo o nevjernosti naroda i o Božjim 
kaznama, nego pobuđuje nadu u obnovu vinograda i u tu 
nas svrhu potiče na molitvu. »Najveće i najljepše što SZ umije 
reći o vinogradu Božjega kravljevstva jest nada u njegovo ot- 
kupljenje... No i sama ta činjenica da nada, koja je tu izre- 


čena, predstavlja zoru otkupljenja. Vinograd će Božjega kra-, 


ljevstva biti otkupljen, i to je otkupljenje donio Krist u NZ-u« 


(Closen). To više nije samo pjesnička slika već prava stvarnost, - 


jer je on o sebi kazao: »Ja sam pravi trs« (Iv 15, 1-8). 
2. č. Fil 4, 6-9: Bog će, izvor mira biti s vama! (str. 172) 


Iz Pavlove poslanice njegovim ljubljenim Filipljanima 
Crkva nam čita ulomak još danas i u slijedeću nedjelju. Nje- 
gove posljednje opomene vrijede i za nas ,osobito ako smo na 
temelju 1. čitanja odlučili da se ozbiljnije pobrinemo kako bi 
barem unaprijed vinograd naše duše i naše službe donio bolje 
plodove nego dosada. O radosti u Bogu i blagosti prema ljudi- 
ma, o našem izbjegavanju tjeskobe, a isto tako o našem izru- 
čenju Bogu u molitvi, što sve u nas i oko nas donosi Božji mir 

((r. 4-7) čuli smo 3. C adventske nedjelje (I 75). Uz te kreposti 
Pavao danas u dva nova retka spominje još neke oko kojih se 
treba truditi u svakom Božjem vinogradu. Ako nam se aposto- 
lovi izrazi čine previše općenitima, onda je tim potrebnije da ih 
svatko za se unese u svoj život i sam ih konkretizira prema 
okolnostima u kojima on živi. Uostalom, Pavao je sam tako 
konkretno živio i stoga poziva Filipljane da čine ono što su od 
njega čuli i na njemu vidjeli. No i apostol nije činio drugo nego 
što je nasljedovao svoga Gospodina, pa možemo slobodno mi- 

sliti da ih nama upravlja sam Gospodin preko Pavla. Isus će 
svima biti izvor mira i kao takav će biti i ostati s nama u koli- 
ko nastojimo da sve u svojoj duši sredimo i smirimo, a to znači 
usmjerimo premo Bogu i privodimo k njemu. 

Korisno je razmotriti i ono što uz ovaj tekst piše Gnilka 
kršćanima našega vremena: »I na izvankršćanskom se podru- 
čju bez sumnje nađe kreposti, pristojnosti, ljubaznosti, juna- 
štva. Bilo bi preuzetno i lažno kad bismo to htjeli ograničiti 
samo na kršćanski ambijent. Apostol je znao i za dobro u 
svijetu. On se ne stidi opomena kojima svojim zajednicama po- 
kazuje ćudoredni kodeks, katalog kreposti i moralne kreposti 
poganskih susjeda... Kako on potiče na istinoljubivost, pošte- 
nje, pravednost, iskrenost itd., tako je mogao govoriti i neki 
stoik. Najmanje što iz toga možemo zaključiti jest to da kr- 
šćanska zajednica ne smije nikako u životnom ostvarenju zao- 
stajati za svojim susjedima. Inače bi ona davala o sebi slabu 
svjedodžbu. Nju od susjeda dijeli norma (pravilo) vjere. To 
im je opostol posredovao, opet svojom riječju i svojim živo- 
tom. Oni su međutim išli u kršćansku školu i izučili svoju vje- 
ru. Predaje su počele rasti i sada se mogu dalje predavati. — 
Stoga zajednici u diaspori preostaje područje na kojemu se 
ona može stvarno ograničiti samo po smislu vjere. Ljudi u 
kršćanskoj zajednici i ljudi pored nje ne daju se razlučiti. Kre- 
posti ima i tu i tamo. No vjera je na strani kršćana, ona ih 
nosi. Ona ima obećanje Božjega mira«. 


Ev. Mt 21, 33-43: Vinograd će dati u zakup drugim vinograda- 
rima. (str. 19-20) j 


Matej donosi redom tri Isusove usporedbe kojima je on 
pokazao kako je izraelski narod bio Bogu nevjeran. Umjesto 
njega Bog će odabrati druge da budu njegov narod, Sve su tri 
usporedbe bile vrlo teške za Isusove slušatelje, a postići će vr- 
hunac u sedmerostrukom »jao« koje je Gospodin izrekao nad 
farizejima (gl. 23). Poslije usporedbe s dva sina, od kojih je 
jedan bio poslušan na riječi (Izrael), a drugi na djelu (sav ostali 
svijet), današnji odlomak Isus počinje svečano, i poziva na paž- 
nju: »Poslušajte drugu usporedbu!« Taj nas poziv podsjeća na 
početak gore navedene Izaijine pjesme o Božjem vinogradu. 
Još više joj sliči Isusov opis Božjih djela što ih je Bog učinio 
za svoj vinograd: posadio ga, ogradio plotom, u njemu iskopao 
tijesak i sagradio kulu za stražu. 

Onda dolazi važna razlika: kod Izaije su gospodar vino- 
grada (Bog) i vinograd (Izrael) vrlo usko povezani, dok je u 
Isusovoj priči vinograd dan samo u zakup da ga vinogradari 
obrađuju i da o berbi dadu dio gospodaru vinograda. Isusov je 

opis gospodarevih slugu i njegova sina tako jasan da su svi 
slušatelji mogli razumjeti da su te sluge proroci, a sin sam 
Krist. No farizeji su bili daleko od toga da u:Isusu vide Bož- 
jega Sina i stoga su odgovorom na njegovo pitanje sami sebe 
osudili. Aluzija na smrt Sina Božjega dala je povod da se ovaj 
odlomak čita i 2. koriz. petka (II 68). Kad ga Crkva ponavlja, 
i to jedne nedjelje svima, znači kako ona misli da se to tiče 
svih nas. 

Najmanje bi nam koristilo kad bismo se u razmišljanju 
ovoga teksta stali ponositi kako mi, novozavjetni vjernici, ne 
sličimo farizejima i uopće Izraelcima kakvi su bili u Kristovo 
vrijeme. Koristit će nam samo onda ako se zaustavimo kod 
dviju misli. Nisu sami Židovi razapeli Isusa. »Krist je, kako 
je Crkva uvijek držala i drži ,pretrpio svoju muku i smrt dob- 
rovoljno, neizmjernom ljubavlju, zbog grijeha sviju ljudi, da 
bi svi postigli spasenje« (II vat. sabor, Deklar. o odnosu Crkve 
prema nekršć. religijama 4), Dakle, smrt su Sina Božjega skri- 
vili i naši grijesi. Iz toga će skrušenog uvjerenja biti još lakše 
donijeti zaključak: iako mi mislimo da se nalazimo u Božjem 
kraljevstvu, ono nam je dano samo u najam. Od vinograda 
naše duše i od svake povjerene nam službe Bog očekuje plo- 
dove za koje ćemo polagati obračun. Ta će misao uvijek biti 
spasonosna, ali ipak Crkva želi da Izaijin i Matejev tekst danas 
u nama odjekne radosno. Kod pričesti može nas pratiti misao 
da iz Gospodnjega kaleža pijemo posvećeno vino pa da onda 
molimo: »Daj nam svemogući Bože, da se primljenim sakra- 
mentima napojimo i nahranimo te tako prijeđemo u ono što 
primamo«. j 


GOD. B 


1. č. Post 2, 18-24: I njih dvoje bit će jedno tijelo. (str. 2) 
P. p. 127, 1-2. 3. 4-5. 6 (str. 572) 


P. Blagoslovio nas Bog sve dane života našega! 


Sa stanovišta ljudskog društva i čovječje osobnosti u na- 
ravnom redu teško da ima nešto ljepše i važnije od obitelji. 
Toj su temeljnoj stanici čovječanstva posvećena današnja dva 
glavna čitanja koja su povezana i zajedničkim glavnim riječi- 
ma. Prvi nas odlomak vodi u zemaljski raj, a ondje ostvareni 
Božji zahvat Isus stavlja kao uzor i pravilo ne samo svojim 
suvremenicima već i svojim sljedbenicima do konca svijeta. 
»U Izraelovim zakonicima, kao i u zakonicima starog Srednjeg 

Istoka, žena ima položaj nižeg bića: upliv joj ostaje ograničen 
na njenu materinsku zadaću. No Izrael se ističe svojom vjerom 
u Boga stvoritelja koja potvrđuje temeljnu jednakost obaju 
spolova. Istinski pak položaj žene objavljen je tek Kristovim 
dolaskom; jer, žena u skladu s redom stvorenja ostvaruje svoj 
poziv postajući suprugom i majkom, ali ga u redu novoga stvo- 
renja može ostvariti i djevičanstvom« (RBT 1543). 

Čovjek kao slika i prilika Božja u naravnom redu odra- 
zuju bogatstvo njegova života u dvospolnosti (v. I 305). »Ženid- 
ba je zajednica dviju osoba ,i što se to više obistinjuje (naime, 
da su bračni drugovi zaista ljudske osobnosti sa svim svojim 
svojstvima) to će se lakše svladati poteškoće i napetosti spol- 
noga nagona. U izreci: Dvoje njih bit će jedno tijelo izraz 
»tijelo« ne smije nas navesti na to da spolnu vezu gledamo kao 
na jedini i pretežni momenat, jer riječ »tijelo« u hebrejskom 
znači u prvom redu čovjeka u njegovoj cjelini« (Schnacken- 
burg). Tko to ima na pameti, bolje će shvatiti zašto su u Bib- 
liju ušla dva izvještaja o prvoj bračnoj vezi i kako se ta gle- 
dišta u stvari divno popunjuju: Adam i Eva su stvoreni da 
budu otac i majka (Post 1, 27-28); to je moguće, a i ljudski je 
prikladno, samo onda ako dvoje njih postane jedno tijelo (2, 
23-24). Čovjek je dakle suprug i otac, žena je supruga i maj- 
ka. U toj dvostrukoj bitnoj svrsi braka imamo potpuno oprav- 
danje Isusova zahtjeva u današnjem evanđelju: »Što dakle 
Bog združi, čovjek neka ne rastavljal« »Spolnost nalazi svoj 
smisao prenoseći u tjelesnost jedinstvo dvaju bića što ih Bog 
poziva da pomažu jedno drugo u uzajamnoj ljubavi... Plod- 
nost se tu pokazuje kao sama svrha spolnosti, koja je po sebi 
nešto izvrsno kao i svekoliko stvorenje. Tako se utvrđuje bo- 
žanski ideal bračne ustanove« (RBT 1549). Ideal je braka, kako 
ga prikazuje Biblija i uči Crkva, zaista vrlo visok, ali i ostva- 
riv, uz dva uvjeta koji slijede jedan iz drugoga: da se bračni 
drugovi uvijek osjećaju kao Božji stvorovi i o njemu ovisni; 
da uz sve snage svoga bića računaju i molitvom sebi osigura- 
vaju neprestanu Božju pomoć. To su putovi po kojima teče 
uzajamna vjernost bračnih drugova, koje naš narod značajno 
naziva supruzima (tj. zajedno upregnutim). Time se osigurava 
također i rađanje i odgajanje djece po Božjoj volji. 


Stoga na sve prisutne liturgija primjenjuje: »Blagoslovio 
nas Bog sve dane života našega!« Pripjev je to iz psalma koji 
počinje: »Blago svakome koji se Gospodina boji, koji njegovim 
hodi stazama!« Prema tom lijepom psalmu među najveće učin- 
ke Božjega blagoslova, a ujedno i među najdraže užitke na ze- 
mlji spada: blagovati u miru trud svojih ruku, biti dionik obi- 
teljske sreće (kad je čovjeku žena kao rodna loza, a sinovi kao 

mladice masline) i gledati sretnu i mirnu domovinu. Sve to mi 
kršćani povezujemo s drugim Jeruzalemom, našom Crkvom, i 
s drugim Izraelom, cijelim Božjim narodom. 


Za sou 2, 9-11: Posvetitelj i posvećeni od jednoga su. (str. 


Tekst smo već razmotrili (I 170), a ovdje ga kušajmo u 
nekom smislu spojiti s druga dva današnja čitanja. Za to nam 
može mnogo pomoći ono što piše Fleisehmann uz gornji psa- 
lam: »Za nas je obiteljska sreća slika Božjeg blagoslova u bo- 
gatstvu Kristovu, uz uvjet da gledamo i vrhunaravno. Onaj 
koji se boji Boga jesti Krist koji je išao Božjim stazama kao ni- 
tko drugi. Poslije teškog truda svojega otkupiteljskog djela sada 
svojima dijeli plod, rad svojih ruku — milosti izvršenog ot- 
kupljenja. Njegova Zaručnica, sveta Crkva po njemu je plodna 
majka svih otkupljenih (v. II vat. sabor C 6). Oko stola Gospod- 
njega sada se njezina djeca hrane jednim kruhom. Tko ovdje 
slijedi Krista na njegovu putu poslušnosti, moći će jednom uži- 
vati sreću nebeskog Jeruzalema kroz vječnost«. Slične su misli 
posve opravdane i uz ovaj tekst poslanice, posebno kad ga nje- 
gov naslov obuhvaća izrekom: Posvetitelj i posvećeni od jed- 
noga su. »Zajedništvo između »Svetoga«, Isusa, i grješnoga ČO- 
vjeka, kojemu je potrebno posvećenje temelji se na činjenici 
što oba potječu zajedno od Boga. Sin i braća su sinovi od vječ- 
sti« (Schierse). 

* Poslanica Hebrejima od početka ističe i dalje sve više raz- 
vija nauku da je Krist uzvišen nad svim stvorenjima. »Time 
što mu je (Otac) sve podložio, ništa milje ostavio što mu ne bi 
bilo podložno« (2. 8). Dakako, toga ne vidimo tjelesnim očima, 
ali to znamo — pisac poslanice kaže: vidimo (r. 9) — iz činje- 
nice da je Isus zbog pretrpljene smrti uzvišen i ovjenčan sla- 
vom i čašću. Ta se činjenica uvelike tiče svih nas. Otac je nai- 
me nagradio i okrunio Sina, »da milošću Božjom bude sva- 
kome na korist što je on smrt okusio«. Tako je po patnjama 
Spasiteljevim Bog mnoge sinove priveo k spasenju. Od istoga 
smo dakle izvora i k istom cilju idemo Posvetitelj i posvećeni, 
Isus i mi. »Takvo tumačenje predpostavlja da u Isusu gledamo 
ukratko čovjeka kao takva, »pračovjeka«, čija je sudbina slika 
za sve druge ljude i sve usmjeruje jednako kao Isusa. Nikome 
dakle ne može biti svejedno što se dogodilo s Isusom. Između 
njega i svih nas postoji zajedništvo bivovanja i sudbine kojemu 
ne može nitko izmaknuti« (Schierse). Na taj nam se način čini 
lakše razumljivim duboki Pavlov tekst kad o ženidbi piše Efe- 
žanima (5, 32): »Ova je tajna uzvišena — a ja velim (da je uz- 
višena) u odnosu na Krista i Crkvu«. I to apostol piše nakon 

što je naveo izreku koja je zajednička današnjem 1.183. čitanju: 
»I dvoje njih bit će jedno tijelo«. Krist-Crkva i suprug-supruga 
su stvarnosti koje za svakog vjernika imaju mnogo zajedničko, 
o čemu puka naravna pamet ni ne sluti. Sve je njima zajedni- 
čko i u njima slično osvijetljeno je već činjenicom što je Bog na 
zemlji sam izravno ustanovio samo dvije zajednice: obitelj i 
Crkvu. 


Ev. Mk 10, 2-16 (duže) ili 2-12 (kraće): Što Bog združi, čovjek 
neka ne rastavlja! (str. 38) 


Tko je usvojio glavne misli gornjih biblijskih tekstova, ra- 
dovat će se Isusovu odgovoru, kad su ga farizeji htjeli isku- 
šati i kad im je on iznio svoju nauku o nerazrješivosti braka. 
Uz ono što je na taj tekst rečeno u I 379 evo još nekoliko na- 
pomena od Schnachenburga: »Isus posiže za izvještajem iz knji- 
ge Postanka, jer mu on jasno izražava Božju volju deklariranu 
prije Mojsijeva zakonodavstva. Iz obaju biblijskih tekstova 
(Post 1, 27 i 2, 24) on zaključuje da je Bog sa stvaranjem muža 
i žene povezao svoju volju da supruzi tvore nerazrješivu zajed- 
nicu... Time je priznata osobnost čovjeka i to odgovara sta- 
novištu da se u bračnoj zajednici ne gleda u prvom redu zado- 
voljavanje spolnog nagona ,već povezanost jedne osobe s dru- 
gom, osobno upotpunjenje čovjeka u susretu i jedinstvu s dru- 
gom osobom.« Ono što je Mojsije »dopustio« predstavlja samo 
kao neku iznimku danu »zbog okorjelosti srca«, tj. ljudske sla- 
bosti koja je i Židovima onemogućavala da se ravnaju prema 
iskonskoj Božjoj volji... Nema nikakve sumnje: prema prvot- 
noj volji Stvoriteljevoj Isus je htio bračne drugove dovesti do 
najveće moralne odgovornosti da svoj brak ne razrješuju. Pra- 
crkva je uzela ozbiljno taj poziv koji obvezuje... Danas se 
mnogi brakovi nalaze u velikoj stisci. Naša Crkva treba da na- 
novo razmisli čitav taj kompleks problema: u odgovornosti 
pred svojim Gospodinom, s obzirom na spas ljudi, s povjere- 
njem u Duha Svetoga. To nam je jedna od najvažnijih nakana 
kod naših molitava«. 

Drugi dio odlomka možemo u našem razmišljanju povezati 
možda više nego je to imao na umu evanđelist kad je ova dva 
događaja donio zajedno, (što čini i Matej, ali ne Luka: 16, 18i 
18, 15-17). Brak mora da bude nerazrješiv koliko radi osobne 
sreće bračnih drugova još više zbog pravilnog odgoja djece. Uz 
ono što je već napisano (I 383), a u god. 1971. zbog nadošle ko- 
rizme valjda nije ni pročitano, i iz najpovršnijeg čitanja reda- 
ka 13-16. može svatko zaključiti koliko su Isusu draga djeca. 
Ne treba mnogo vjerske svijesti da bismo konstatirali: djeca 
nisu samo plod ljubavi roditelja već i Božje ljubavi prema sva- 

kom stvoru, a pogotovo prema novom čovjeku. Tri stvari Isus 
traži od svih onih koji se nalaze između djece i njega: mora- 
ju pustiti djecu da idu k njemu i da do njega dođu, u što se kao 
samo od sebe uključuje to da ih stariji tako upućuju i vode dok 
im je to potrebno; tko se usudi djeci priječiti da idu i stignu do 
Isusa, mora biti svjestan da im time otežava, a možda i one- 
mogućuje prihvaćanje Božjega kraljevstva, a na sebe da vjero- 
jatno navlači Isusovu osudu iz Mk 9, 42. Svaki Isusov sljedbe- 
nik treba da nastoji duhovno se čak upriličiti djeci koju će onda 
još više cijeniti i poduzeti sve da s njima dođe u vječno kraljev- 
stvo Božje djece. Pravilno shvaćajući i vršeći ta tri Isusova 
zahtjeva neće biti teško uživjeti se u svu ljupkost i sreću da- 
našnjega završnog prizora. 


GOD. C 


1. č. Hab 1, 2-3; 2, 2-4: Pravednik će od svoje vi Parum 
(str. 916) Je vjere živjeti. 


P. p. 94, 1-2. 6-7ab. 7c-9 (str. 543) 


P. Ako danas glas mu čujete, ne budite srca tvrda! 


l Prošle nedjelje Isus je završio priču o škrtom bogatašu i 
siromašnom Lazaru poukom da mora slušati Mojsija i proroke 
vjerovati onome koji je uskrsnuo od mrtvih (a to je on sam) 
1 prema tome se neprestano obraćati čuvajući se zla te čineći 
dobro. Izgleda da su barem apostoli ozbiljno uzeli k srcu Uči- 
teljevu pouku, o njoj razmišljali i, prema današnjem evanđe- 
oskom odlomku, došli k njemu s jedino ispravnom molbom: 
»Gospodine, umnoži nam vjeru!« Liturgijska će proslava ove 
nedjelje sa zajedničkim sudjelovanjem kod obaju Gospodnjih 
stolova svima duhovno mnogo koristiti ako se potrudimo za is- 
tinsko produbljenje i praktično proživljavanje naše vjere. Ne- 
kako na to su mislili kad su od Gospodina molili umnoženje 
vjere, a to upravo ističe na kraju Habakukova odlomka i Jahve 
poznatom izrekom, koju ponavlja i poslanica Hebrejima (10, 
38): »Pravednik će od svoje vjere živjeti«. Ovako tu krepost II 
vat. sabor (L 4) preporučuje svim vjernicima naših dana: »Sa- 
mo svjetlom vjere i razmatranjem Božje riječi moći će se uvi-. 
jek i posvuda razaznati Boga u kojemu »živimo, mičemo se i 
jesmo« (Dj 17, 28), u svakom događaju tražiti njegovu volju 
vidjeti Krista u svim ljudima, bliskima i tuđincima, ispravno 
suditi Oo pravom značenju i vrijednosti vremenitih dobara u 
njima samima i u odnosu prema čovjekovu cilju«. Bilo bi pravo 

barem malo se zaustaviti kod ovih pet učinaka kojima se uči- 
teljstvo Crkve nada od svijetla vjere, koje je plod milosti, i od, 
biblijskog razmatranja koje treba da milosti pridružuje našu 
suradnju u molitvi i duhovnom naporu. i 
Svečana je Jahvina riječ Habakuku, tako svečana da sam 
Bog traži da se ureže na pločice i da ona sama po sebi trajno 
teži k ispunjenju (2, 2-3). Ona je zapravo njegov odgovor na 
dvije teške prorokove tužaljke. Drugu smo zajedno s ovim Bož- 
jim odgovorom čitali 18. subote (IV 69), a prvu imamo danas 
u prvom dijelu odlomka. U vrijeme kad ju je prorok zapisao 
Kaldejci su kao Božji bič nemilo mučili Izraelce. Služba se sta- 
tih proroka sastojala ne samo u naviještanju Božjih poruka 
nego i u tom da zagovaraju narod kod Boga što najljepše vidi- 
mo kod najvećega od njih ,kod Mojsija (RBT 3). Tako je i Ha- 
bakuk vapio u ime naroda i vikom kod Boga tražio narodu spas. 
Kao da je već počeo sumnjati u uspjeh svoje molitve i prvi mu 
je usklik »Dokle ću?...« No proroka nisu mučile samo vanjske 
neprilike naroda već čini se, još više raširena nepravda među 
samim Izraelcima, svakovrsne rasprave i njihove međusobne 
teške razmirice. Božji su predstavnici redovito skloni da uvijek 
nekako tako gledaju na svoje suvremenike. Crkva međutim zna 
da od sličnih tužbalica ima malo koristi, pa ju je možda to na- 
velo da javno ne čita još i r. 4. Svu svoju pozornost okrenula je 
na Božji odgovor koji, kao što vidjesmo, glasi: treba čitati Bo- 
žju riječ (2,2) i nastojati je ispuniti (2, 3), a to znači živjeti od 
vjere. Pred Bogom sam toliki pravednik koliko ja sam od nje 
živim. Ispit savjesti je lagan prema pet saborskih, gore nave- 
denih točaka. A da bude uspješan, Crkva nas želi danas potre- 
sti usklicima psalma koji se u liturgiji mnogo puta ponavlja. 


2. č. 2 Tim 1, 6-8. 13-14: Ne stidi se svjedočanstva za Gospo- 
dina našega! (str. 185). ; 


Kad je bio red da se čita 2. Pavlova poslanica Timoteju, 
vidjeli smo 9. srijede (III) što je apostol htio postići ovim hrab- 
rim poticajima od svoga ljubljenog učenika. Crkva ih danas 
upravlja nama i očekuje da se nećemo stidjeti svoga Gospodina 
i za njega polagati svoje svjedočanstvo koje se uspješnije daje 
životom negoli govorom. Nije naime dosta evanđelje naviještati 
već treba za nj zlopatiti ,štošta pretrpjeti (r. 8), što je opet mo- 
guće samo oslanjajući se na Božju snagu. Tako nam već time 
misao prilazi k našemu životu po vjeri, a ona se izričito spomi- 
nje u danas dodanim retcima 12-13. Za uzor naviještanja evan- 
đelja Pavao Timoteju stavlja pred oči zdravi nauk što ga je u 
vjeri i ljubavi čuo od njega. Reuss napominje: »On ovdje zdra- 
vim naukom naziva kršćansko propovijedanje, jer je ono pot- 

puni izraz duhovnoga i moralnoga zdravlja, jer je lišeno bilo 
koje klice duhovne bolesti. Stoga ono proizvodi ćudoredan život 
i može čovjeka održati iznutra zdravim. Sve ono što iskrivljuje 
taj nauk radosne vijesti u sebi sadrži klicu bolesti i vodi u ne- 
ćudoredan život«. Timotej se mora bezuvjetno čvrsto držati 
učenja i naviještanja svoga učitelja i majstora. Njegova jaka, 
prisna vjera i njegova ljubav, koje su obje utemeljene u Kristu 
Isusu i uvijek ga s njim povezuju, kod toga su najsigurniji pu- 
tokaz. 

Pavao svoju opomenu sažimlje u kratki poticaj: Čuvaj 
dragocjeno, povjereno ti blago, a to je radosna nauka Isusa 
Krista. On se mora brinuti da se ona uvijek naviješta, ne smije 
je izmijeniti, ništa joj dodati ni oduzeti, ta ona je sveta Božja 
riječ. Za taj će mu teški zadatak biti dana snaga Duha Svetoga, 
koji prebiva u njemu kao i u svakom kršćaninu. On će svojom 
novom, nadnaravnom silom obogatiti Timotejeve naravne spo- 
sobnosti i ojačati ga da tu zadaću izvrši«. 


Ev. Lik 17, 5-10: O da imate vjere! (str. 67). 


Bez obzira na to što je potaklo apostole da su zamolili Go- 
spodina neka im umnoži vjeru, molba je sama u sebi bila um- 
jesna i hvalevrijedna. No ipak ih Isus ne hvali već je u njego- 
vu odgovoru i prizvuk koji se po svoj prilici odnosi na njihovo 
nepravilno poimanje vjere. »Oni su mislili da se vjera može 
umnožiti npr. nekako poput ljudskog znanja, time što mu nešto 
pridođe što čovjek nauči i tako još nešto zna... Stvarno, tako- 
đer i u vjeri postoji znanje koje se može povećati kad stičemo 
nove spoznaje o vjerskim istinama... Takvo se povećanje vjer- 
skog znanja može lako zamijeniti s umnoženjem same vjere. 
Gospodin im želi pokazati da s pravom vjerom stoji drukčije, 
Ako pravo gledamo, on cilja na dvije stvari. Prva je da je vjera 
nešto vrlo maleno, jer je on uspoređuje s gorušičnim zrnom, ali 
onda i nešto živo pa se ne može povećati kao neka mrtva stvar 
samim dodavanjem. Gorušično se zrno ne umnožava time što 
mu se dodavaju druga gorušična zrna već samo tako da ono 
samo iz sebe proklija i raste te postane stablo (usp. Lk 13, 19). 
Tako je is vjerom... Za nju nije potrebno veliko znanje, ne- 
go sasvim nutarnji i stoga prema vanjskom izgledu ne tako 
veliki čin bezuvjetne predanosti kojim se čovjek prepusti da dje- 
luje u njegovu životu i s njime upravlja« (Dillersberger). 

Vjera dakle znači ne računati na sebe i na svoje sposobno- 
sti nego na Boga, i to bez pridržaja i zaista potpuno. Kad je 
vjernik tako duboko i živo uvjeren da Bog sve vodi i sve može, 
onda oslobođen od sebe i u svojim očima te prema sudu svijeta 
tako malen kao što je zrno gorušice, ali tim više posve oslonjen 

na Boga i na njegovu moć, takav je onda kadar s Bogom činiti 
i čudesa. Tako su ih činili naši sveci. Kad je seljak donio mrt- 
vog sinčića na Monte Cassino i uporno tražio da mu ga patrijarl 
Benedikt oživi, svetac se pomolio: »Bože, ne gledaj na moje gri- 
jehe nego na vjeru ovoga čovjeka i vrati dušu u tijelo ovoga 
dječaka!« Takva je molitva bila uslišana, jer svako je čudo 
potvrda Božje moći i ljudske vjere. Što je Gospodin naveo za 
primjer čupanje duda (prema drugima, divlje smokve, siko- 
mora), ili premještanje gore (Mt 21, 21; Mk 11, 21-23), to spada 
u red njegovih slikovitih izraza kojima je kanio reći da je čo- 
vjek s pravom vjerom u Boga sposoban ukloniti sa svoga du- 
hovnoga puta sve zapreke i svladati sve poteškoće. 

Naš se Gospodin znao prilagoditi društvenim prilikama u 
kojima je živio i time da je iz njega uzimao svoje prispodobe 
za zorno predočivanje svoje nauke. U tim usporedbama više 
puta nastupa i kućni sluga, i to redovito kako čeka svoga go- 
spodara (Lk 12, 35-48; 19, 12-17). Samo se u ovoj priči sluga vraća 
s posla svome gospodaru. Neka je umoran od cijelodnevnog 
oranja ili čuvanja stada, sluga zna što ga čeka kod kuće. Pri- 
pravit će večeru gospodaru koji mu za to neće ni zahvaliti. 
Isus ne ocjenjuje koliko je to čovječno među ljudima, ali ističe 
da je takav odnos ljudi prema Bogu jedino pravilan. Svi su 
pravi Božji sluge uvijek bili svjesni da ih Bog ne treba i da oni 
njegovim poslovima više škode nego koriste. Nije to izvrtanje 
istine imamo li na pameti da je sve dobro od Boga, a da su naši 
samo grijesi i manjkavosti. Stoga i nije tako teško tu izjavu 
usvojiti, i sigurno nitko ne čeka da mu Bog zahvali za 
svaku dužnost koju je ispunio. Mnogo je teže kad nam ne odaju 


“ priznanje oni koji su nam u Božje ime odredili neku dužnost. 


Pustimo po strani koliko bi njima to dolikovalo; mi se čuvajmo 
da se zbog neke njihove, možda i nehotične nepažnje previše ne 
ozlovoljimo i izgubimo volju za rad. 


PONEDJELJAK 
God. I 
1. č. Jon 1; 1-2, 1. 11: Jona ustade da pobjegne od Jahve. (str. 
906) 


P. p. Jon 2, 2. 3. 4. 5. 6 (str. 906) 
P. (Tc): Ti iz jame izvadi život moj, Gospodine. 


Ovog tjedna čitamo tri zadnja proroka. Jona zapravo i nije 
nikakva proročka knjiga već kratak spis s važnim naukom koji 
je zavijen u istočnjačku priču. Na ovom se spisu vrlo dobro 


18 — 27. ponedjeljak 


vidi što znače razne književne vrste u kojima su napisane bib- 
lijske knjige. II vat. sabor (O 12) uči: »Budući da je Bog u Sve- 
tom pismu govorio po ljudima na ljudski način, to tumačitelj 
Svetog pisma, da bi proniknuo ono što nam je Bog htio priop- 
ćiti, mora pažljivo istraživati što su hagiografi stvarno hijeli 
reći i što je Bog odlučio njihovim riječima otkriti. Da na vid- 
jelo izađe namjera hagiografa, treba me među ostalim obazi- 
rati i na »književne vrste«. Istina se, naime, drugačije i druga- 
čije iznosi i izražava u tekstovima koji su ili — na različit na- 
čin — povijesni, ili proročki, ili pjesnički, ili u drugim vrsta- 
ma govora. Tumač nadalje mora istraživati smisao što ga je ha- 
giograf kanio izraziti i izrazio u određenim okolnostima, prema 
prilikama svoga vremena i svoje kulture, pomoću književnih 
vrsta koje su se upotrebljavale u ono vrijeme«, Iz ovoga se s 
obzirom na Jonin spis može zaključiti: kao što više nikoga ne 
smeta kad se reče da on nije proročki spis, iako su ga redaktori 
Biblije u svoje vrijeme uvrstili u tu skupinu i u njoj ostaje, 
tako se ne smijemo čuditi kad se kaže da Jonin spis ne opisuje 
neki događaj već da sadrži važan nauk iznesen na sasvim po- 
seban, pjesnički način. 

Koja je glavna pouka Jonina spisa. Uz ono što je o Joni 
već rečeno na ovim stranicama (I 221 i II 36) u današnjem od- 
lomku uočimo Božju širokogrudnost i njoj posve protivnu ljud- 
sku ograničenost. Bez obzira da li je junak naše priče istovjetan 
s prorokom Jonom koji je spomenut u jednoj povijesnoj knjizi 
Biblije (2 Kr 14, 25), što noviji egzegete isključuju, i koliko je 
Jona iz ovog spisa legendarna ličnost, važno je da ovdje na- 
stupa Bog, i to sasvim na svoj način. On je Stvoritelj i Otac 
svih naroda i želi spas svih ljudi (1 Tim 2, 4,), stoga je pripra- 
van oprostiti grijehe svima koji se obrate. Budući da on svoju 
volju ljudima redovito naviješta preko ljudi, on šalje Jonu u 
poganski grad Ninivu da poradi na obraćenju njegovih građa- 
na. Navještaje o tolikoj Božjoj širokogrudosti nalazimo u SZ-u, 
osobito kod Izaije i Jeremije, ali nigdje tako konkretno kao u 
Eožjoj zapovijedi Joni. »Ali Jona, koji je uzorak izraelskoga 
partikularizma, ozlojeđen je kad vidi da je to oproštenje ponu- 
đeno svim ljudima« (RBT) 784). Kolika je ta Jonina ograniče- 
nost, najbolje se vidi iz njegova uvjerenja da i Bogu pripisuje 
geografsku ograničenost te misli da mu može izbjeći kad krene 
na suprotnu stranu od one kamo ga je Bog poslao. Takvih 
kršćana nema, ali ima mnogo onih koji se premalo obaziru na 
Božju volju da se svi ljudi spase a još više onih koji ne raču- 
naju s tim da bi Bog tu svoju volju sveopćeg spasavanja htio 
izvesti i — preko njih. 

Židovi na Sredozemnom moru nisu imali svojih lađa za 
duge putovanja, pa se Jona ukrcao na bilo koju lađu. Njezini 

su mornari pokazali da su bogobojazniji od Jone. Uvjereni su 
da se božanska srdžba može umiriti molitvom (r. 6. 16) i da ona 
kazni ljude zbog njihovih grijeha (r. 7). Pokazali su sei vrlo čov- 
jekoljubivima pa nisu odmah bacili Jonu u more iako su, kao 
i on, bili uvjereni da su u velikoj opasnosti zbog njega koji je 
bio spreman uzeti odgovornost na sebe. Pokušali su situaciju 
niješiti na drugi način (r. 13), ali kad nije bilo druge, učinili 
su prema prijedlogu samoga Jone i bacili ga u more. Pisac 
Jonime knjige stavlja mu barem sada u usta usklike o ozbilj- 
nosti Božjega suda i o veličini njegova milosrđa. Crkva ih je 
smatrala prikladnima da nam danas posluže kao pripj. psalam. 


God. II 


1. č. Gal 1, 6-12: Evanđelje ne primih od kakva čovjeka ili na- 
učih, nego objavom Krista. (skr. 160) 


P. p. 110, 1-2. 7-8. 9 i 10c (str. 558-9) 
P. Dovijeka se sjeća svoga saveza. 


O povodu smo i cilju Pavlove poslanice Galaćanima govo- 
rili 9. C nedjelje (III). Dok je apostol na svojem trećem puto- 
vanju boravio u Efezu, iz sredine Male Azije došli su mu gla- 
sovi koji su ga uznemirili više nego one koje je on u onim kra- 
jevima predobio za Krista. U Galaciju su stigli neki vjernici iz 
Jeruzalema koji su, unatoč odluke apostolskog sabora, tvrdili 
da moraju obdržavati Mojsijev zakon i svi oni koji su se na 
kršćanstvo obratili iz poganstva. Kod toga nisu samo učili 
drukčije nego što je Pavao učio Galaćane, nego su jeruzalem- 
ski došljaci napadali i njegovu osobu. Apostol bi možda ovo 
drugo bio šutke podnio, ali kad se radi o pravilnosti evanđelja 
koje je on naviještao, njegov se vatreni duh tako ražestio da se 
još i sada čudimo žestini koja se odrazuje iz ove njegove posla- 
nice. U njoj ima izraza koje ni Pavao valjda ne bi bio zapisao 
da je pisao posve smiren. No i ovakva kakva jest, ona je ne 
samo djelo njegove naravi nego i — Duha Svetoga. Ovakvo 
pisanje može shvatiti svatko koji drži na pameti da je isto 
tako važno širiti Kristovu nauku kao i čuvati da se u nju ne 
uvuku izvrtanja i krivovjerja. Tko se ozbiljno ne trudi za prvo 
neće mnogo mariti ni za drugo. 

Ovaj odlomak poslanice ovako majstorski parafrazira Hol- 
zner: »Pavao, apostol ne po milosti ljudi, niti vlastitom sna- 
gom, nego jedino snagom i poslanjem Isusa Krista uskrsloga. 
Sva braća, što mi vjerno stoje uz bok, priključuju se ovoj pos- 
lanici Galatskim kolonijama. Neću okolišati, nego ću odmah 

reći o čemu se radi. Vaš nenadani otpad zaprepašćuje me. Pre- 
nerazuje me, kada pomislim da ste ostavili moje Evanđelje i 
prihvatili drugo, koje je mojem protivno, T&, jedino sam vas ja 
prvi vodio do Isusa. A sada ste se dali zavesti, kao da postoji 
neko drugo, finije Evanđelje, koje sam ja, tobože, iznakazio. 
A nema takvog Evanđelja. Nego ima ljudi koji su vam zavrtili 
glavom i patvorili Evanđelje. Čak kada bih ja, Pavao, ili jedan 
od mojih prijatelja, ili anđeo s neba naviještao Evanđelje sup- 
rotno mojem, neka bude kriv sudu Božjem. Ja ne povlačim ni- 
čega, ponavljam što sam vam već ranije prilikom svoga zadnjeg 
boravka među vama rekao: Ako netko propovijeda drugo 
Evanđelje, koje protuslovi mojemu, neka bude kriv Božjem sudu. 
Govorili su za mene da sam laskavac, zavodnik; vele da mi je 
stalo samo do ljudi, a ne do Boga. Tvrde da sam se lukavo pri- 
klonio vašoj odvratnosti prema obrezanju, i da sam vas tako 
prevario za najvrednije. Zar doista vjerujete da mi je stalo do 
ljudske sklonosti? Da je tome tako već bih davno prestao slu- 
žiti Kristu. Ne može jedno pored drugoga opstati. Ne, ja sam 
rob Kristov, strast i ljubav prema njemu privezali su me posve 
uz njega«. Kad bismo mogli i mi tako izjaviti! Pokušajmo to 
učiniti pripj. psalmom i njegovim usklicima kojima slavimo 
Spasitelja i njegovo djelo otkupljenja. 


Ev. Lk 10, 25-27: Tko je moj bližnji? (str. 59-60) 


Vrlo sadržajni tekst o ljubavi prema Bogu i bližnjemu mo- 
že ponovno (v. III 282) biti svakome predmetom korisnoga i 
zanimljivog razmišljanja. Odlomak počinje pitanjem: što treba 
činiti da baštinimo vječni život. Ne bi brzo svršio tko bi htio 
u Evanđeljima nabrojiti gdje se sve govori o vječnoj domovini. 
Ne bi to bilo na odmet učiniti u naše doba koje toliko govori o 
ovozemnim vrednotama, a za vječnost haje i ne haje. To je pi- 
tanje Isusu uputio neki zakonoznanac s namjerom da ga iskuša, 
ali pitanje slijedi kao samo po sebi poslije nego što je Gospodin 
govorio o sotoni kako pada s neba (18, 18), da su imena uče- 
nika upisana na nebesima (10, 20) i kako su sretni oni koji su 
doživjeli vrijeme spasenja (10, 24). I zakonoznanac je bio svje- 
stan da za postignuće vječne baštine treba nešto »činiti«, dakle 
ne samo misliti i govoriti. 

»U Isusovo su doba Židovi, u znak svoje vjere u jednoga 
Boga, svakog jutra i svake večeri ponavljali zapovijed o lju- 
bavi prema Bogu (Pnz 6, 5) predavajući mu sve duševne snage 
bez ikakva pridržaja. Ona čitavo čovjekovo biće veže uz Boga. 
S tom je zapovijedi združena zapovijed ljubavi prema bližnje- 
mu (Lev 19, 18). Kao mjera ljubavi prema bližnjemu postavlje- 
na je ljubav prema samom sebi. S tim je mnogo rečeno. Lju- 

bav mora biti temeljni čovjekov stav. Božju volju ne ispunja 
i ne odgovara njegovoj slici čovjek koji kruži oko samoga sebe 
nego onaj koji postoji za Boga i za bližnjega. Bog je središte čo- 
vjeka, jer on ljubi Boga svom dušom i svom snagom. Ljubav 
prema sebi i prema bližnjemu uključena je u tu posvemašnju 


predanost Bogu. Izručenje Bogu i pažnju na sebe treba izraziti 


ljubavlju prema bližnjemu. — Svi zakoni što ih daje Bog imaju 
u toj zapovijedi ljubavi svoju polaznu i dolaznu točku. Ljubav 
je najvažnija zapovijed, ona sve obuhvaća i sve oživljuje. Lju- 
bav je smisao zakona. Vara se onaj koji neki zakon tumači ta- 
ko da vrijeđa ljubav ili tako da se ona više ne može razvijati. 
Ljubavi mora služiti i svaki zakon koji donosi Crkva. U život 
ne vodi samo poznavanje najvažnije i odlučujuće zapovijedi 
već njeno ispunjavanje. »To čini i živjet ćeš« (St&ger), 

Liturgija naslovom odlomka upozorava da je u cijelom 
ovom tekstu najvažnije riješiti pitanje tko nam je bližnji. I 
Židovi su točno i dobro znali da treba ljubiti bližnjega i da tu 
zapovijed vrši svaki onaj koji pomaže drugome. Samo nisu 
znali, a još manje su na djelu pokazali da pomažu i strancima, 
pa i istim neprijateljima. To je glavna pouka Isusove prispo- 
dobe. U njoj ih je upozorio na posebno žalosnu činjenicu da ni 
fvečano obavljanje bogoslužja ne pruža samo po sebi poticaj da 
pomognemo bližnjemu, barem ne bogoslužje kako su ga shva- 
ćali i obavljali židovski svećenici i leviti u Kristovo doba. Dok 
Isus to stanje šutke osuđuje, izričito i potanko hvali Samari- 
janca i njegovu ljudsku sućut prema bijedniku i sve što je pre- 
ma njemu učinio i za njega poduzeo. »Zapovijed se ljubavi ne 
da raščlaniti u paragrafe. Moramo učiniti ono što odnosni tre- 
nutak pokaže, traži i omogućuje. Tako je postupio Samarija- 
nac kad se našao na tom mjestu. Tako vršimo predanost Bož- 
joj volji ,jer tko praktično ljubi i suosjeća sa svakom čovjeko- 
vom potrebom, taj sluša Boga«. 


UTORAK 
God. I 


1. č. Jon 3, 1-10: Ninivljani se obratiše od svojega zla puta i 
sažali se Bog. (str. 507-8) 


P. p. 129, 1-2. 3-4ab. 7-8 (str. 573) 
P. Ako se grijeh& budeš spominjao, Gospodine, tko će opstali? 


O obraćenju smo Ninivljana razmišljali prvih dana korizme 
(II 36). Ako nam Crkva taj tekst ponovno pruža na čitanje, 

znači da nam njime želi dati neku posebnu poruku. Dvostruka 
njezina poruka kreće se u dva smjera, kao što se vidi i iz naslo- 
va odlomka. Namjera je Crkve da nas potakne na obraćenje 
koje daje smisao svim našim danima na zemlji. Iz Jonina je 
teksta jasno da je za obraćenje potreban ne samo obraćenik već 
i onaj koji će obraćenje propovijedati i promicati, naročito kad 
se radi o popravljanju veće ili manje zajednice. Stoga jedan 
“od prvih propisa II vat. sabora glasi: Crkva onima koji ne vje- 
ruju navješćuje nauk spasenja, da svi ljudi upoznaju jedinoga 
Boga i onoga koga on posla, Isusa Krista, te se čineći pokoru 
odvrate od svojih putova. I vjernicima mora Crkva uvijek pro- 
povijedati vjeru i obraćenje« (B 9). 


Budući da su u tom tekstu zajedno spomenuti nevjernici 
i vjernici, onda se na neki barem način na obje te vrste može 
primijeniti i ono što izravno samo o prvima govori saborski 
dekret o misijskoj djelatnosti Crkve (13) »Gdje god Bog otvori 
vrata riječi navjestiteljici Kristova misterija, neka se svim lju- 
dima s pouzdanjem i ustrajno propovijeda Bog živi i Isus 
Krist, kojega je poslao na spas svima, da se nekršćani, kojima 
Duh Sveti otvara srca, uzvjerovavši slobodno obrate Gospodinu 
te iskreno prionu uz njega... Istina, ovo se obraćanje mora 
razumjeti kao početak, ali ipak kao dovoljno da čovjek uvidi 
kako se, otkinut od grijeha, uvodi u misterij ljubavi Boga koji 
ga zove da u Kristu stupi s njim u osobni kontakt. Djelovanjem 
Božje milosti polazi naime novoobraćenik na duhovni put gdje, 
povezan već po vjeri s misterijem Smrti i Uskrsnuća, prelazi iz 
staroga u novoga čovjeka dovršena u Kristu. Taj prijelaz, koji 
sa sobom povlači sve veću promjenu mišljenja i vladanja, mora 
se pokazati u svojim društvenim posljedicama«. Pojedini se 
izrazi ovoga teksta stavljaju u vezu s ništa manje od tridesetak 
biblijskih mjesta, iz čega se može uvidjeti koliko Bog hoće da se 
obraćenje propovijeda i kako da se doživljava. A da je to sve 
korisno znati i uvažiti ne samo za misijsku djelatnost u užem 
smislu riječi, nego i za propovijedanje u kršćanskim krajevima, 
upućuje nas izraz »misije« koja se upotrebljava u oba slučaja. 


Iz Jonina je teksta, i još potanje iz saborskih citata, jasno 
da se obraća samo onaj koji uvidi svoje grješno stanje i u nje- 
mu vapi k Bogu za smilovanje. To od nas želi postići i liturgija 
kad nam odgovor na čitanje pruža 129. psalam u kojemu se to 
izražava vrlo krepko i srdačno, ali i s puno pouzdanja u Božje 
smilovanje. 

God. II 


1. č. Gal. 1, 13-24: Bog mi je otkrio Sina svoga da ga navješću- 
jem među narodima. (ste. 160) 


P. p. 138, 1-3. 15-14ab. 14c-15 (str. 578-9) 
P. Povedi me, Gospodine, putem vječnim! 


Koliko su bile neopravdane optužbe Pavlovih protivnika 
među Galaćanima, apostol, odmah nakon onoga vatrenog izlje- 
va svete srdžbe, dokazuje s dvije nepobitne činjenice. Prvu je 
i najvažniju istaknuo na kraju jučerašnjeg odlomka: Evanđelje 
koje je Pavao propovijedao nije njegovo, nije uopće od ljudi, 
ni od koga ga Kristov izvanredno pozvani apostol nije primio 
niti naučio, već mu je saopćeno od samog Isusa Krista. Tu či- 
njenicu on ponavlja i danas (r. 16) te još dodaje da mu jetoi 
takvo evanđelje bilo objavljeno upravo zato da ga naviješta 
među poganskim narodima. Pavao zna, ne sam od sebe nego od 
Boga, i to zna bolje nego došljaci iz Jeruzalema što Bog traži 
ili ne traži od njih koji prije svoga krštenja nisu poznavali ni 
obdržavali Mojsijev zakon. On je toliko svjestan toga činjenič- 
nog stanja da ga ni ne dokazuje već ga jednostavno konstatira 
tražeći apostolskom odlučnošću da mu se vjeruje i prema tome 
da ga nitko ne napada kako je iskrivio evanđelje. 


Pavao se dulje zaustavlja na drugoj, osobnoj činjenici ko- 
ja bi i svakom dobronamjernom protivniku morala najviše 
značiti. Gore je naglasio da mu je evanđelje priopćio sam Krist, 
a kome je Gospodin objavio upravo takvo evanđelje koje pru- 
ža poganima toliko slobode s obzirom na Mojsijev zakon? 
Pavlu koji o sebi dalje govori kako je kao Židov bio prerevno 
odan otačkim predajama i po svojem židovskom mentalitetu 
nadmašio mnoge vršnjake u svom narodu. Ta njegova revnost 
za očuvanje Mojsijeva zakona nije bila samo u mislima i na ri- 
ječima ,nego je on upravo zbog toga progonio Crkvu Božju 
preko svake mjere i pustošio ju ne samo u Jeruzalemu već je 
u istu svrhu otišao i u daleki Damask. Kad je upravo tu do- 
živio susret s Kristom kojega je, ne poznavajući ga, bijesno pro- 
gonio, nije mu preostalo drugo nego s Kristovom objavom pri- 
hvatiti i sve ono što se i kako se u novoj vjeri tiče raznovrsnih 
ljudi koji će prihvatiti kršćanstvo. Da su svi, pa i oni iz pogan- 
stva, dužni obdržavati i Mojsijev zakon, Pavlovi bi protivnici 
morali biti uvjereni da bi on prednjačio u propovijedanju toga 
zahtjeva svima i svakome. Da je tako apostol postupao, bio bi 
udovoljio svojoj naravnoj sklonosti, ali bi bio izdao pravi smi- 

sao Kristova evanđelja, a kod Pavla je moguće sve drugo prije 
negoli to. 

Ovo smo razmotrili i 10, C nedjelje (III 117), a r. 11-20 na 
blagdan sv. Petra i Pavla (III 545). Danas imamo prigodu da 
nakon što smo čuli Pavia kako zahvaljuje Bogu koji ga je za 
svoje evanđelje među narodima odvojio još od majčine utrobe 
i kako su sve kršćanske zajednice po Judeji slavile Boga za 
posvemašnje Pavlovo obraćenje, i mi s vrlo prikladnim retcima 
iz ps 138. veličamo Boga za to ogromno čudo njegove milosti i 
moći. Završnim psalmistovim usklikom ponavljajmo molbu da 
Gospodin svakoga od nas čuva od pogubnih putova i da nas 
vodi putem koji će završiti u nebeskoj domovini, a to je put 
beziznimne vjernosti cjelovitom Kristovu evanđelju. 


Ev. Lk 10, 38-42: Marta ga primi u kuću. Marija je izabrala 
najbolji dio. (str. 60) 


Crkva se u 16. C nedjelji (III 314) poslužila ovim tekstom 


da nam posebno preporuči gostoljubivost kojom u svakom si- 


romahu i potrebnome možemo primiti i pogostiti samog Isusa. 
Ako je to bilo prikladno staviti na srce svim vjernicima koji se 
nedjeljom okupljaju oko Božjih stolova, u obični sedmični dan 
možemo potražiti i dublje teološko značenje ovog odlomka. 
Dvije rođene sestre predstavljaju više razlika koje u njima vide 
crkveni oci i teolozi. Augustin piše da je Marta željela nahra- 
niti Isusa, dok je Marija gorjela od želje da se nahrani Isusovom 
riječju. Gospodinu je bilo draže davati negoli primati (Dj 20, 
35) pa je i to bio jedan od razloga zašto je više pohvalio Ma- 
riju nego Martu. U vezi s tjelesnom hranom, koju je starija 
sestra pružala, i duhovnom hranom, koju je Marija primala, 
neki misle da je Marta gledala u Isusu čovjeka, što on i jest, 
a Marija Boga, što on također jest. U Kristu se ne da dijeliti 
njegova božanska narav od ljudske, ali u crkvenoj povijesti ima 
razdoblja i pojedinih osoba koje se razlikuju poput Marte i 
Marije. Jedne ističu Isusa kao Boga, druge kao čovjeka i obje 
imaju pravo, a ni jedna ne smije biti isključivo sama. 

Marta je predstavnica rada, a Marija molitve, čime se s 
teološko-mističnog polja prelazi na asketsko-mističko područje. 
Oba tvore jednu cjelinu. A budući da smo mi ljudi više manje 
prilično jednostrani, Bog neke poziva da mu više služe radom, 
a druge da se više bave molitvom; svatko je dužan da prema 
svojim sposobnostima i prema prilikama u kojima živi ostvari 
Božju volju u sebi i oko sebe. Jasno je da se molitva i rad ne 
smiju isključivati, nego što je moguće više spajati da se te dvije 
vrednote međusobno upotpunjuju i prožimlju. Autentična 
kršćanska predaja nije nikada u Isusovim riječima Marti osje- 

ćala bilo kakav žalac prigovara, već radije ga je tumačila kao 
izraz Isusova sažaljenja zbog Martine prevelike zaposlenosti. 
Cijeli bi tekst trebao uvijek iznova mnogo naučiti predstavnike 
aktivnoga i kontemplativnog života. Prvi ne smiju nikada dru- 
ge smatrati duhovnim lijenčinama već im omogućiti da prema 
Božjem pozivu svojom molitvenom kontemplacijom što više 
koriste cijeloj Crkvi. S druge strane kontemplativne bi duše 
mnogo izgubile pred Bogom i Crkvom ako bi na one koji rade 
i trude se u Gospodnjem vinogradu gledali s visoka. Kod pr- 
vih bi to bilo pomanjkanje nadnaravnog vidika, kod drugih 
duhovna oholost. Neka nas Bog sve čuva od jednoga i drugog 
zla! 


SRIJEDA 
God. I 


1. č. Jon 4, 1-11: Tebi je žao bršljana, a meni da ne bude žao 
Ninive, grada velikoga? (str. 907) 


P. p. 85, 3-4. 5-6. 9-10 (str. 536) 
P. Ti si, Gospodine, spor na srdžbu i sama ljubav. 


Jučer smo na temelju Jonina spisa vidjeli da je za obraće- 
nje i pomirenje s Bogom potrebno dvoje: čovjek koji se želi 
popraviti i Bog koji želi oprostiti. U jučerašnjem je odlomku 
bio više naglašen prvi, a u današnjemu drugi čimbenik, Jonin 
spis tu stavlja Božje milosrđe u puno svjetlo skoro nevjerojat- 
nim kontrastom između Božje velikodušnosti i prorokove usko- 
grudnosti, a zatim još jednim slikovitim događajem i poprat- 
nom izjavom samoga Boga. Ninivljani su se obratili i Bog na 
njih nije poslao kaznu kojom im se zaprijetio po Joni u slučaju 
ako se ne obrate. Niniva nije bila razorena već je veliki grad i 
dalje cvao na veliku prorokovu žalost. U malo riječi sveti je 
pisac uspio opisati što se zbivalo u Joninoj duši. Prisiljen od 
Boga došao je u Ninivu i preko volje u njoj propovijedao po- 
koru, ali se na dnu srca nadao da ga oni neće poslušati i da će 
neprijateljski grad ipak nestati u ruševinama, S druge strane 
Jona je posjedovao iz Biblije toliko znanja o Bogu i o njegovu 
milosrđu da je unaprijed slutio kako bi njegovo propovijedanje 
pokore moglo spasiti Ninivu. Sada priznaje da je upravo zbog 
te slutnje htio odmagliti daleko na zapad. Kad mu bijeg nije 
uspio, nego je zaista i on pridonio spasu Ninive, toliko se ra- 
žalostio da ne mari spašeni grad ni gledati već sebi zaziva smrt. 

Posve židovski, posve ljudski. No u čovjeku tinja i Božja iskra, 
pa Jona u tom svom raspoloženju čuje kako ga savjest pita: 
»Srdiš li se ti s pravom ?7« 

. Bilo je dakle potrebno da Bog Jonu još jednom pouči, a 
time će pisac majstorski iznijeti na kraju i glavnu pouku svoje 
kratke knjige. U skladu kako je zamišljen cijeli spis Bog je po- 
učio Jonu simboličnim događajem: iznenada se osušio bršljan 
koji je Joni pružao tako potrebnu hladovinu. Dakako, prema 
piščevu je shvaćanju sve to učinio Bog: bršljan je izrastao i 
nenadano se osušio, i uz to iz pustinje zapuhao vrući istočni 
vjetar. Budući da je Jonu uz duševne muke spopala još i ne- 
snosna tjelesna sparina, on ponavlja: »Bolje mi je umrijeti ne- 
go živjeti«. Kad mu se ipak još javlja savjest pitanjem da mož- 
da ipak ne čini pravo što se ljuti zbog osušenog bršljana, zadnja 
je njegova riječ opet posve ljudska; u njemu je prevladalo 
uvjerenje da pravo ima on, a ne Bog. Preostaje dakle da se javi 
Bog i da čovjeka uvjeri kako je to u Božjim očima, a prema 
tome bi tako moralo biti i u ljudskim očima: veliki je grad i 
njegov je spas važniji od — bršljana. Zaista, vrlo poučna lekcija 
o Božjem milosrđu koje zatim mi zazivamo u pripj. psalmu. 


God. II 
1. č. Gal 2, 1-2. 7-14: Priznaše meni danu milost. (str. 160-1) 
P. p. 116, 1. 2 (str. 562) 
P. Pođite u cijeli svijet, propovijedajte evanđelje. 


Pred Galaćanima Pavao ispravnost svoga uvjerenja, pre- 
ma kojemu se kršćanima iz poganstva ne smije nametati Moj- 
sijev zakon, brani i time što iza njega stoji cijela Crkva sa svo- 
jim prvacima. Stoga im opisuje kako je postupao poslije svoga 
obraćenja. Samo ga je Kristova objava potakla da prije velikih 
apostolskih nastupa ide ponovo u Jeruzalem da svoje stanovi- 
šte posve uskladi s prvacima Crkve. Bez tog usklađivanja miš- 
ljenja, bez njegova jedinstva s odgovornima u Crkvi, on bi 
propovijedajući evanđelje »uzalud trčao«. Malo dalje Jakova, 
Kefu-Petra i Ivana naziva stupovima Crkve. Pavao neovisno 
o njima ne bi bio u sklopu zgrade Crkve. Sa zadovoljstvom isti- 
če kako je kod njih naišao na razumijevanje i kako su priznali 
milost koju mu je Bog dao. Tu apostol posebnom milošću na- 
ziva povjereni mu zadatak i snagu da propovijeda pretežno 
među poganima. Bilo je to na apostolskom saboru, kad su na- 
kon složnog zaključka jeruzalemski prvaci pružili Pavlu i Bar- 
nabi desnice u znak međusobnog zajedništva. To nam mjesto 

poslanice donosi jedan nepoznati podatak s apostolskog sabora: 
složno su se dogovorili o pomaganju siromaha. Ponovilo se to 
i na II vat. saboru po onome što se zna i što se ne zna, 


Na drugi se dio današnjeg odlomka često pozivaju konte- 
statori u Crkvi kroz sva stoljeća. I s pravom. Petar nije promi- 
jenio svoje mišljenje koje je zastupao na saboru u Jeruzalemu 
i koje su svi prihvatili. Kad je došao u Antiohiju, tako je i po- 
stupao dok nisu stigli neki iz Jeruzalema. Petar je imao obzira 
prema toj slabašnoj braći i s njima se zadržavao više nego s 
kršćanima iz poganstva, dapače se ovih stao kloniti. »Između 
Petra i Pavla nije bilo razlike u nauci. Obojici je bilo jasno da 
propisi Mojsijeva zakona nikoga ne obavezuju jer nikoga ne 
mogu spasiti (usp. Dj 10, 1-11, 18; 15, 10-11). Oni su se, štoviše, 
slagali i u načinu provedbe toga načela. Obojica su se čuvala 
da ne bi zbog njega koga sablaznili. Kako je Petar činio u An- 
tiohiji, tako je činio i Pavao na drugim mjestima i u sličnim 
okolnostima (usp. Dj. 16, 3; 21, 16; 1 Kor 8, 13; Rim 14, 21). 
Međutim, Petrov je postupak u Antiohiji imao lošu posljedicu 
po kršćansko jedinstvo i, na koncu, po samo spasenje. Pavlovo 
držanje u ovoj stvari pokazuje da je služio istini, a ne ljudima« 
(Rupčić). Tu je kontestaciju Pavlu Bog nadahnuo i dao mu 
snage da je javno izvrši. I koristila je, jer je pravilno obavljena 
i isto tako pravilno primljena. 


Međutim, tko se divi Pavlovoj odvažnosti neka ne propu- 
sti da oda priznanje i Petrovoj poniznosti. On se nije branio 
da je ono bilo samo trenutačno taktiziranje. Priklonio se Pav- 
lovu postupku koji je bio odvažniji i više u skladu s prihvaće- 
nim načelom, pa se toga zacijelo dalje držao. (Da se nije držao, 
već bi se bio javio vatreni Pavao). Petrova poniznost odskače 
iz konteksta to više, što ga tu Pavao naziva prvakom i stupom, 
i čije je vladanje bilo tako uplivno da su ga u taktiziranju sli- 
jedili i mnogi drugi, čak i Pavlov prisni drug Barnaba. Ako 
je naše doba u Crkvi donijelo mnogo kontestacije, pružilo je 
i mnogo primjera poniznosti Petrovih nasljednika i njihovih 
drugova u upravljanju Kristove zajednice. Stoga je na mjestu 
želja: »Ako je sv. Pavao dao mnogima hrabrosti da se opru 
Petrovim nasljednicima, nek ih potakne i na duboko vjerova- 
nje da se u sukobu s auktoritetom u Crkvi uzalud trči« (J. 
Weissgerber). I možda još više molitva: »Neka udijeli nebo da 
mi svi imamo toliko kršćanske »iskrenosti« pred bilo kime kad 
je »očito da drugi griješi! No ipak tako da se nikada ne ogrije- 
šimo o obazrivost i poštovanje koje dugujemo svima, pogotovo 
ako su to poglavari« (Cipriani). Živjela takva kontestacija! 


28 — 27. srijeda 


Ev. Lk 11, 1-4: Gospodine, nauči nas moliti! (str. 60) 


Za uvod može nam mašta pomoći da se duhom prenesemo 
u crkvicu na Maslinskoj gori. Na zidovima je crkvice ispisan 
Oče naš u mnogo jezika. Ta je crkvica prema mišljenju nekih 
vjerovatno na mjestu gdje je Gospodin, nakon posjeta Marti i 
Mariji u nedalekoj Betamiji, svoje učenike maučio najuzviše- 
nriju molitvu. Zarri se zaustavlja kod evanđelistova izraza da je 
Isus prestao moliti i piše: »Kad bismo morali uzeti evanđelje 
doslovce, onda bismo morali reći da ono ovdje griješi. Sigurno 
da Isus ne »prestaje« moliti. Budući da uživa trajno gledanje 
Oca i Duha, molitvu nikada ne svršava, nego samo svršava 
formalni i vidljivi izraz njegove molitve. Evanđelist sigurno 
kani reći: Isus, koji se bio odvojio i možda klečao, digao se i 
vratio među mnoštvo. No to ne znači da je ostavio Oca, kao što 
je i prije, kad se odijelio od naroda nije značilo da ga je osta- 
vio i napustio zajedništvo s ljudima već samo da ga ije prenio 
u različitu dublju dimenziju. Horizontalu je pretvorio u verti- 
kalu i to u apsolutnoj mjeri. Tako isto, kad se od molitve vra- 
ća u općenje s ljudima, vertikalnu liniju svoga razgovora s 
Ocem izlijeva u ljudsku horizontalnost zemaljskih i povijesnih 
mjera. Kršćanska se ravnoteža ostvaruje tim neprestanim una- 
krštavanjem«. 


Kako je došlo do toga da je Gospodin svoje učenike naučio 
Očenaš i općenito o Lukinu obliku te molitve govorili smo 17. 
C nedjelje (IV 18). Korisno je potanje razmotriti razlike između 
Lukina i Matejeva oblika što ga je Crkva prisvojila za upo- 
rabu. Najprije treba istaknuti da se oba oblika odnose na jednu 
te istu Gospodinovu molitvu, da su vrlo slična u izrazima, a u 
biti i stvarno ista. Uz to ovdje imamo jasan primjer kako su 
nastala Evanđelja: prema usmenoj predaji koja se širila u raz- 
nim pravcima i u raznim krugovima dok je nisu evanđelisti za- 
pisali, svaki na svoj način. Kao što se oni, općenito uzevši, sla- 
žu kad opisuju Isusov život i donose njegovu nauku, tako jei 
kod ove molitve. Oba oblika iznose nebeskom Ocu velika nje- 
gova prava i malene ljudske potrebe. U obim oblicima poje- 
dine molbe idu istim redom, a najvažnije je to da im je posve 
isti duh. Na nj treba u prvom redu paziti, pa s pravom upozo- 
rava Dillersberger: »Duh se molitve bolje čuva ako se ne po- 
navlja uvijek isti kruti obrazac. Tko već nije mogao ustanoviti 
kako se po neki put izgovara Očenaš užasno bezdušno! Čini se 
kao da su razni oblici htjeli prije svega tome predusresti. Tre- 
ba ponekad imati odvažnosti razbiti formu da bi se spasio duh. 
Stoga mislimo da je Luka možda i namjerno ispuštao i mijenjao 
— pa čak i u obrascu koji je potekao od samoga Gospodina — 

da ne dopusti da postanemo robovi formule. To bi posve odgo- 
varalo Pavlovu učeniku Luki!« 

Od razlika u obim oblicima danas uočimo odmah početnu. 
Luka donosi Gospodnju molitvu sa kratkim i srdačnim naslo- 
vom: Oče! Kod Mateja je taj naslov veličanstveniji i bogatiji, 
ali Lukin je srdačniji. Kad provre ravno iz srca, onda kao da 
je dosta reći: Abba-Oče! Tako je i Isus uskliknuo u svojoj get- 
semanskoj muci (Mk 14, 36). Tako, prema Pavlovim riječima 
(Rim 8,15; Gal 4,6), u nama moli Kristov Duh. »Upravo onda | 
kad smo naučeni prema Mateju moliti »Oče naš koji jesi na 
nebesima«, može nam taj veliki i jednostavni Lukin izraz 
»Oče!« rastrgati svu nutrinu i prožeti svu dubinu našega bića«. 


ČETVRTAK 
God. II 


1. č. Mal 3, 13-20a: Evo dan dolazi poput peći užaren! (str. 934) 
P. p. 1. 1-2. 3. 4 i 6 (str. 471) 
P. (39, 5a): Blago čovjeku koji se u Gospodina uzda! 


Po raznim izrazima u čitanjima, misnim pjesmama i mo- 
litvama ovih zadnjih tjedana u liturgijskoj godini postaje nam 
sve jasnije kako nas Crkva želi pripraviti na paruziju, na Isu- 
sov dolazak u slavi. Danas je to misao-vodilja čitavoga čitanja. 
Crkva nam »male« proroke ne čita redom kojim se nalaze u 
Bibliji, već po prilici onim redom kada su živjeli i djelovali. 
Kod Malahije se sve podudara: vremensko doba, mjesto u Bi- 
bliji, a barem današnjim čitanjem i prikladnost da se s njim 
pripravljamo na eshaton, pa će se dva zadnja retka ovoga tek- 
sta čitati i razmotriti predzadnje (33.) C nedjelje. Inače Mala- 
hijin spis sadrži tešku optužbu protiv svećenika, što predpo- 
stavlja da je bogoslužje bilo barem djelomično obnovljeno po- 
slije povratka iz babilonskog sužanjstva. On ustaje i protiv 
mješovitih ženidbi i razvoda, iz čega se može zaključiti da Ne- 
hemija još nije bio nastupio protiv tih neurednosti, ili da je 
slabo uspijevao. 

Današnji odlomak izvješćuje o raspoloženju Božjeg naroda 
koje nije bilo svojstveno samo onom vremenu već se slično zna 
čuti od mnogih u svim krajevima i dobima. I mi koji se smat- 
ramo vjernicima znamo u sebi, a i glasno govoriti ne protiv 
Boga, ali zato protiv njegova upravljanja svijetom. Smeta nam 
što Bog opake ovdje redovito ne kazni odmah, dotično što ne 

nagrađuje dobre, pa smatramo da skoro nema mnogo smisla 
biti Bogu vjeran. Prorok nas uvjerava da Bog prati sve naše 
misli i da na naš prigovor ima svoj odgovor koji zaista sve raz- 
jašnjuje: Bog nam ukazuje na dan koji on sprema kad će se on 
prema onima koji mu ostanu vjerni pokazati »milostiv kao što 
je milostiv otac sinu koji mu služi« (r. 17). Tada će nastati ko- 
načna dioba između pravednika i grješnika. Blago nama što 
Bog tako postupa, jer tko se usuđuje sebe ubrojiti među prave- 
dnike? To je učinio onaj farizej u hramu pa je otišao kući neo- 
pravdan (Lk 18, 14). Svi moramo do smrti zazivati Božje milo- 
srđe za sebe i za svu braću, a osobito za one za koje danas na- 
stupa Dan Gospodnji, tj. smrt. 

' Na pouzdanje nas u Božje milosrđe potiče i današnji pri- 
pjev s kojim pratimo pjevanje 1. psalma. I on nam govori ne 
samo o dvama načinima života što ga ljudi provode na zemlji, 
nego i kako oni svršavaju. Onomu koji slijedi Božji zakon sve 
što radi urodi dobrim i to, dakako, ne samo za ovaj svijet. Put 
će opakih, naprotiv, propasti zauvijek. I onda kad mislimo da 
smo na pravom putu, mnogo se moramo truditi da na njemu 
ostanemo i napredujemo. 


God. II 


1. Čč. Gal 3, 1-5: Jeste li primili Duha vršenjem zakona ili pri- 
hvaćanjem vjere? (str. 161) 


P. p. Lk 1, 69-70. 71-72. 73-75 (str. 48) 


P. Blagoslovljen Gospodin Bog Izraelov, 
jer je pohodio narod svoj! 


S prva dva poglavlja svoje poslanice Galaćanima Pavao je 
opravdao svoj apostolski postupak prema onima koji su ga na- 
padali zbog toga što kršćanima iz poganstva ne nameće vršenje 
Mojsijeva zakona. Pri kraju 2. glave govori o sadržaju evan- 
đelja koje on naviješta, a to je vjera i potpuno prianjanje uz 
Isusa Krista. Egzegeza drži taj dio središnjim i najvažnijim u 
cijeloj poslanici, kao što smo vidjeli 11. C nedjelje (III 150). 
Današnjim tekstom apostol Galaćanima dokazuje kako je nje- 
govo propovijedanje ispravno, jer nas pred Bogom opravdava 
samo vjera u Isusa Krista i sjedinjenje s njim, a ne vršenje 
Mojsijeva zakona. Kao prvi dokaz ukazuje im na ono što im 
svjedoči njihovo vlastito iskustvo. Tu se Pavao opet sjeća kako 
su se dali preokrenuti pa ih apostrofira: O nerazumni Galaća- 
ni! »To zvuči kao izraz apostolova začuđenja koji ne shvaća 
vjernike u Galaciji. Riječ se ne odnosi na pomanjkanje razu- 

ma; ne znači glupost već neuviđavnost. Galaćani ne vide ono 
što su mogli i morali vidjeti. Oni još ne shvaćaju da su zakon 
i vjera dvije različite stvari. Ono što se s njima dogodilo jedva 
da se može protumačiti i pripisati ljudskom umjeću nagovara- 
nja. Na misao dolazi da su oni na neki način začarani« (Schne- 
ider). 

Apostol je zbog toga tako žalostan, jer je upravo njima 
stavio zorno pred oči Isusa Krista, razapeta na križu. Tako se 
opet vraća na Raspetoga, što je i razumljivo kad je kazao (2, 19) 
da je i sam s Kristom razapet na križ. Budući da je Pavao tako 
učio Galaćane, ponovno im doziva u pamet kako su oni primili 
Duha: ne vršenjem Mojsijeva zakona koji kao pogani nisu ni 
poznavali. Duha su Božjega primili kad su se krstili, a krštenje 
je slijedilo nakon što su prihvatili vjeru koju im je Pavao na- 
viještao. Tu je tvrdnju Galaćanima iznio u obliku pitanja na 
koje nadodaje još jedno pitanje koje ih je moralo prisiliti da 
ostanu vjerni evanđelju kakvo im je Pavao propovijedao. Pri- 
hvaćanjem vjere i krštenjem oni su započeli svoj kršćanski 
život s Duhom, i zar će sada završiti s tijelom? Tu apostol mi- 
sli na tjelesno obrezanje koje je tražio Mojsijev zakon. Ako se 
toliko zaborave, pokazat će zaista da su nerazumni, da ništa ne 
cijene ono što su doživjeli i da su toliko toga uzalud doživjeli. 
Na to pitanje nadovezuje i činjenicu da su s Duhom primili i 
mnoge karizme po kojima Duh Sveti čini među njima čudesa. 
Je li i to djelovanje Duha plod vjere ili ga možda donosi vrše- 
nje tjelesnoga zakona? »Pavao ne treba da odgovor na ta pita- 
nja skupi u jedan zaključak. On je jasan svakome koji misli. 
Primanje Duha i djelovanje Duha ne dolazi po djelima zakona, 
već od vjere. A budući da je Duh zalog da ćemo biti usavršeni 
u pravednosti, tj. u opravdanju pred Bogom, ta pravednost do- 
lazi od vjere«. 

Sva se ta pitanja tiču i nas. Mi više nismo u opasnosti da 
svoje spasenje pripisujemo vršenju Mojsijeva zakona, ali uvi- 
jek iznova i sve dublje moramo sebi prizivati u svijest da nam 
je spasenje darovano dolaskom Sina Božjega na svijet, njego- 
vom naukom i pashom što smo mi sve prihvatili vjerom. Stoga 
je danas posve na mjestu da još jednom slavimo Boga što nas 
je po Sinu pohodio i spasio. 


Ev. Lik 11, 5-13: Ištite, i dat će vam se! (str. 60) 


Budući da smo drugi dio ovog odlomka već razmotrili 17. 
C nedjelje, danas možemo najprije nastaviti jučerašnje razla- 
ganje o Očenašu i o njegovim razlikama kod Luke i Mateja. 
Najveća je razlika u tome što Luka nema treće prošnje koja se 
odnosi na Božju volju. Guardiniju je to središnja točka cijeloga 

Očenaša, i s pravom se može tako shvatiti, jer neće posvećivati 
Božje ime ni sudjelovati u širenju Božjega kraljevstva onaj 
koji ne vrši njegovu volju na što savršeniji način, S tog je sta- 
novišta jasno koliko je nužna i važna upravo treća prošnja. No 
na stvar se može i drukčije gledati. Dillersberger misli da je 
treća prošnja zapravo obuhvaćena već u prvim dvjema, jer tko 
zaista priznaje i slavi svetost uzvišene Božje osobe, u hebrej- 
skom naime izražavanju ime stoji mjesto osobe, i uz to se podlaže 
njegovu kraljevstvu i kraljevanju, taj već time pokazuje da želi 
vršiti i Božju volju. U prvom dakle dijelu Lukina oblika Go- 
spodnje molitve, još više nego kod Mateja koji sve usmjeruje 
na vršenje volje Božje sa strane ljudi i nebesnika, naročito 
je istaknuto klanjanje Bogu, njegovu veličanstvu i kraljevskom 
dostojanstvu. U tom je smislu još razumljiviji usklik što su ga 
prvi kršćanski vjekovi dodavali Očenašu i kojim sada opet kod 
mise narod završavajući Gospodnju molitvu i njezin dodatak 
(embolizam) usklikne: Jer tvoje je kraljevstvo i slava i moć u 
vjekove! 


Luka nema ni zadnje prošnje iz Matejeva Očenaša da nas 
Bog oslobodi od zla. Dillersberger misli da se tri prošnje u dru- 
gom dijelu Očenaša, gdje je govor o našim ljudskim potrebama 
i bijedama, odnose na sadašnjost, prošlost i budućnost. I zaista 
Luka kod prošnje za naš svakidašnji kruh ima još više naglaše- 
nu sadašnjost koja se ponavlja svakoga dana. Dan za danom mi 
trebamo kruha pa ga tako i molimo od svog Oca. U prvom di- 
jelu prošnje u vezi s počinjenim grijesima Luka ih naziva pra- 
vim imenom, a za njihovo oproštenje molimo na temelju svoga 
već udijeljenoga i neprestano ponavljanog oproštenja svima 
onima koji su na bilo koji način dužnici. Tako ima svoje pose- 
bno značenje i Matejev »kako« i Lukin »jer« u toj prošnji za 
oproštenje grijeha. 

Uzalud bi nas Gospodin bio naučio tako uzvišeni obrazac 
molitve da nam nije ostavio i pouku o svojstvima kakva mora 
imati onaj koji se k njemu obraća, Tu je pouku iznio u prispo- 
dobi upornoga susjeda koji čak u ponoći moli od prijatelja tri 
kruha, zatim s trostrukim poslovičnim izrazima koji ističu us- 
trajnost molioca i napokon s par slikovitih izreka pokazuje ka- 
kvim se pouzdanjem moramo obraćati svome nebeskom Ocu. 
Stoga se nećemo nikada dovoljno truditi da se za svaku mo- 
litvu pripravimo i da svaku pratimo: osjećajem ponizne ovisno- 
sti o Bogu, ustrajnim ponavljanjem svega što nam leži na srcu 
i uvjerenjem da ćemo od Oca preko Sina primiti njihova Duha 
u kojemu su obuhvaćene sve naše potrebe i svi Božji darovi. 

FETAK 
God. I 


1. č. Jl 1, 13-15; 2, 1-2: Dan Gospodnji, dan pun mraka i tmi- 
ne. (str. 894-5) 


P. p. 9, 2-3. 6 i 16. 8-9 (str. 475-6) 
P. Gospodin po pravdi sudi krug zemaljski. 


O danu Gospodnjem (RBT) govore nam mnogo neke bib- 
lijske knjige, a naročito spisi malih proroka. To posebno vrije- 
di za Joela kojega slušamo danas i sutra. Prorok nam inače 
nije poznat, a iz nutarnjih se znakova (v. zagreb. Biblija 293) 
smatra da je jedan od zadnjih proroka, ako ne i zadnji. Navala 
skakavaca, što u Palestini nije rijedak slučaj, ali neki ipak drže 
da prorok pod tim misli pustošenje neprijateljske vojske, Joelu 
daje prigodu da naviješta dan Božjega suda i pokoru kojom se 
treba na nj spremati (v. 1I 9). Prorokovi su pozivi vrlo svečani 
i ujedno konkretni. Iako iz ovoga teksta, kao i iz ostalih slič- 
nih, malo znamo kakav će biti »dan Gospodnji«, dan obračuna 
i suda, proroci, a naročito Joel, govore vrlo jasno o sredstvima 
kojima možemo postići da na Božji sud gledamo relativno mir- 
no. Ta su sredstva, koja često preporučuje Biblija a za njom 
Crkva, u prvom redu pokora i molitva. Prorok poziva sveće- 
nike kao Božje službenike na molitvu s vapajima i na djela 
pokore, a oni će na temelju svoga primjera lakše i uspješnije na- 
vesti narod na iste čine. Uz mnogo puta spominjani sveti i po- 


mirbeni post, ovdje se kao kod još nekih proroka spominje i 


kostrijet kao pokorničko odijelo u kojemu se čak i spava. Zna- 
čajno je da i novozavjetni vidjelac (Otk 11, 3) govori da dva 
Božja svjedoka proriču obučeni u kostrijet. 

Prorok traži da ta priprava bude zajednička i da na sveča- 
ni zbor u hramu imaju doći starješine i svi stanovnici zemlje. 
Taj zahtjev i »po tome što naviješta nešto strašno u svome 
značenju nadilazi tadašnji naraštaj. Pred tom nevoljom zaje- 
dnica može samo jaukati, iako je nevolja tako velika da je ug- 
roženo i samo pokorničko bogoslužje u hramu, osobito svagda- 
šnje žrtve u njemu. Iz toga je jasno da kultna zajednica u Jeru- 
zalemu nije zadnja postaja puta kojim Bog vodi svoj narod. Taj 
cilj treba radije gledati u objavi božanskog veličanstva. Sa- 
dašnjem čitaocu i u svjetlu evanđelja (Mt 27, 32 sl) ovo proro- 
kovo poglavlje može biti poticaj da upoznaje znakove vremena 
ida u Kristu svjesno gleda naprijed na dan Božjeg suda o ko- 
ncu vremena« (Krinetzki). Kad prorok kaže da je taj dan bli- 
zu (2, 1), onda nam to vremenski ne kaže ništa drugo nego da 

će dan obračuna sigurno doći i da za nj treba biti uvijek spre- 
man. Pojedincu će zaista doći uskoro, a ako do konačnog suda 
prođe i ogroman broj stoljeća, što je sve to vrijeme uopće pre- 
ma vječnosti koja će tada nastupiti? 


Crkva ne želi da prorokovo čitanje u nama izazove pre- 
tjeranu tjeskobu i neutješnu žalost. Tko je svakog časa spre- 
man da se pokaže pred svojim Bogom, tome je taj susret već 
unaprijed doživljaj ,ispunjen radošću i klicanjem, kojima da- 
nas počinje pripj. psalam. Strašan će dan Gospodnjeg dolaska 
u slavi biti za one bezbošce o kojima dalje govori psalmist i za 
koje bi misao na konačni obračun mogla značiti posljednji po- 
ticaj na obraćenje. To je potrebno svakome. 


God. II 


i. č. Gal 3, 7-14: Blagoslov s Abrahamom, vjernikom, postižu 
oni koji vjeruju. (str. 161) 


P. p. 110, 1-2. 3-4. 5-6 (str. 558) 
Pp, Dovijeka se sjeća svoga saveza. 


Uz osobno iskustvo, koje su Galaćani mogli sami steći, da 
k spasenju ne vodi zakon nego vjera, Pavao dodaje za istu 
tvrdnju još jedan ,objektivni dokaz. Tim se Pavao stavlja na 
razinu svojih protivnika koji ne samo cijene Bibliju SZ-a nego 
upravo na njezinu temelju i predbacuju Pavlu njegov postu- 
pak. Stoga apostol s nekoliko citata dokazuje: 1) Pravi Abra- 
hamovi potomci nisu oni koji su to po tijelu nego oni koji su 
mu slični po vjeri kojom je on omilio Bogu i zaslužio njegove 
velike darove (r. 6-7). 2) Bog je Abrahamu više puta obećao 
da će po njemu biti blagoslovljeni svi narodi, dakle ne samo 
izraelski već i oni kojima nije bio poznat Mojsijev zakon (8-9). 
3) R. 10-12 ovako tumači i primjenjuje Zarri: »Postoji temelj- 
na razlika između zakona i vjere: zakon se nalazi na opera- 
tivnom planu, a vjera je raspoloženje savjesti. Vijera je mnogo 
ranija i dublja. Između vjere i zakona je kvalitetna razlika. Za- 
kon znači čovjeka koji djeluje točno vršeći vanjske propise; 
vjera označuje Boga koji nastupa i prodire u čovjeka kad je 
taj otvoren za Božje djelovanje i njemu stoje na raspolaganju. 
Djela imaju vrijednost ako nisu samo izraz zakona i čovjekova 
točnog izražavanja, nego ako izražavaju Boga koji po vjeri i 
milosti djeluje u čovjeku. Tada i obdržavanje zakona znači vje- 
ru; izraženu i ugrađenu u stvari; istinu koja se u život provodi 
u ljubavi«. 

Kao zadnji i ujedno najvažniji dokaz da nas više ne veže 
Mojsijev zakon Pavao spominje Kristovo otkupljenje. Ovdje 
to ukratko navodi, jer je on svuda opširno naviještao, da je za 
djelo otkupljenja bio potreban onaj koji se nalazio u ropstvu 
i onaj koji će ga izbaviti iz toga stanja. Te je činjenice apostol 
uzeo iz tadašnjega poretka i postupka kojim bi netko oslobodio 
roba i učinio ga »slobodnjakom«. Izraelci su robovali pod Moj- 
sijevim zakonom, jer je taj postavljao samo zahtjeve, a nije pru- 
žao snage i milosti da se izvrše. Budući da je nepoštivanje za- 
kona donosilo prokletstvo, Pavao se ne ustručava reći da se 
pod tim prokletstvom nalaze svi oni koji se pouzdavaju samo 
u vršenje zakona. S tog je stanovišta još jasnije ono što je on 
za nas i mjesto nas učinio svojom otkupiteljskom smrću na 
križu koji je dotada bio znak prokletstva. Završnom izrekom 
apostol okuplja u Kristu ono što je sprijeda već naveo: Abra- 
hamov blagoslov koji je prešao na sve narode (8-9) i primanje 
Duha po vjeri (2-5) koja je Galaćane i sve kršćane dovela do 
spasonosnog krsta. 

U čitanju se spominju tri saveza Boga s ljudima: Abraha- 
mov, Mojsijev i Kristov. Uz ovaj zadnji, koji je jedini važan i 
vječan, pristajemo i zbog njega slavimo Boga koji ga je s nama 
sklopio. Pripj. psalam navodi da je plod toga saveza i hrana 
koju Bog daje svojim štovateljima (r. 5a). Tako misnom žrt- 
vom uvijek iznova obnavljamo svoj vječni savez s Bogom i 
hranimo svoje duše. 


Ev. Lik 11, 15-26: Ako ja Božjim prstom izgonim zle duhove, 
znači da je došlo k vama kraljevstvo Božje. (str. 60-1) 


Teško je potanje odrediti kad je Isus imao ovaj oštri su- 
kob s onima koji su mu više puta predbacivali da opsjednute 
oslobađa od sotone pomoću njihova poglavice. Luka ovaj ulo- 
mak počinje jednostavnim »jednom«, a Dillersberger misli da 
to donosi ovdje, jer je prije toga (r. 11) govorio kako Otac ne- 
beski daje Duha Svetoga onima koji ga mole. Prema tome ov- 
dje bi govor o zlam duhu i svemu njegovu uplivu bio kao su- 
protnost gore navedenih riječi. Isus se nije uvrijedio ni na tako 
strašno predbacivanje već svoje protivnike želi mirnim razla- 
ganjem uvjeriti, ako ne o grješnosti, a ono barem o besmisle- 
nosti njihove objede i klevete. Najprije Gospodin iznosi kako 
je već samo po sebi nemoguće da se nečije kraljevstvo, kao što 
on čini sa sotoninim, ruši pomoću njegova vladara. Ako to vri- 
jedi za zemaljska kraljevstva, onda mnogo više za kraljevstvo 
onoga koji je lukaviji i koji je prevario sav ljudski rod u nji- 
hovim praroditeljima odmah na početku. To je Židovima bilo 
dobro poznato iz Biblije, pa ne bi smjeli nasjedati staroj zmiji. 

Među židovskim je boguodanim sljedbenicima Jahvinim 
bilo onih koji su u njegovo ime i njegovom moći po neki put 
oslobađali opsjednute, ili su barem tako mislili oni i tko se tu 
našao. Oni osuđuju one koji Gospodinu predbacuju da on to či- 
ni pomoću Belzebula. Ako vjeruju da drugi to čine Božjom po- 
moću, zašto onda to niječe njemu? On uz to toliko ruši kraljev- 
stvo sotone i njegov upliv na ljude da ih je to moralo upući- 
vati na činjenicu kako je sada zapravo nastupilo od proroka 
davno naviješteno Božje kraljevstvo na zemlji. Za razliku od 
Mateja (12, 28) koji donosi da Isus izgoni zle duhove uz pomoć 
Duha Božjega, Luka tu spominje prst Božji. Tako su i egipatski 
vračari (Izl 8, 15) nazvali silu kojom je nastupao Mojsije pred 
faraonom. Toj se primjeni antropomorfističkoga Božjeg lika 
pridružuje i Crkva kad pjeva da Otac djeluje preko svoje des- 
nice, svoga Sina, a Duh Sveti da je na toj desnici prst, jer i 
čovjek prstima izvodi najfinija i najljepša djela. 

Ono što slijedi zapisano je koliko zbog onih kojima je Isus 
tada govorio toliko i svima nama. Njima da uvide kako se, uda- 
ljujući se od njegove osobe i nauke, vraćaju pod vlast sotone, 
a svima koji to čuju da se toga čuvaju. U tom izboru između 
Krista i sotone, između jednoga i drugoga vječnoga kraljevstva 
ne može biti kolebanja niti ugađanja objema stranama. Stoga 
je tu posve na mjestu Isusovo načelo: Tko nije sa mnom, taj 
je protiv mene! (r. 23) Na temelju toga stanovišta sve su crkve- 
ne liturgije od davnine kod krštenja tražile da se svaki kršte- 
nik odreče sotone. To Crkvu navodi da preporučuje češće ob- 
navljanje tog odreknuća, barem kod Uskrsnog bdjenja. Dobra 
Majka zna iz vjekovnog iskustva mnogih žalosnih slučajeva 
kako je »zbilja nemoguće one koji su jedanput prosvijetljeni, 
pa ipak otpali, opet navesti da se obrate« (Heb 6, 4-6). 


SUBOTA 
God. I 
1. č. JI. 4, 12-21: Hvatajte se srpa, ljetina je zrela. (str. 897) 
P. p. 96, 1-2. 5-6. 11-12 (str. 544-5) 
P. Radujte se, pravednici, u Gospodinu. 


Pisac će se ovih stranica uvijek sjećati staroga svećenika s 
kojim se, kako je po svemu izgledalo, zadnji put opraštao. S 
nekim posebnim svjetlom u očima pružio mu je ruku i kazao: 
»Do viđenja u dolini Jozafat!« I bez učene egzegeze stari su naši 
svećenici većinom dobro poznavali Bibliju, često je citirali i, što 

je najvažnije, u svagdanjem se životu sjećali njezinih istina i 
zahtjeva. Jošafat znači »Jahve sudi« i od davnine se pod doli- 
nom Jošafat misli na mjesto gdje će se odvijati općeniti, pos- 
ljednji sud. »Dolina Jošafat (Dolina suda Jahvina) nalazi se 
blizu Jeruzalema. Pučka je predaja od IV st. pr. Kr. smje- 
šta u Cedronsku dolinu gdje je još i danas, radi te simbolike, 
s jedne strane židovsko, a s druge muslimansko groblje« (Za- 
greb. Biblija 293). Dakako, kao što ne znamo dan tako ne zna- 
mo ni mjesto posljednjeg suda, niti to smijemo uzeti posve kon- 
kretno i našim običnim mjerilima, a pogotovo nam to pravo ne 
daje ovaj zagonetni prorokov tekst. »Ovdje je očito Jeruzalem 
mjesto susreta onih koji su izmakli iz svijeta koji iščezava. Dok 
će se suditi neprijateljima Izraela, Božji narod osobnim nastu- 
pom i djelovanjem svojega Boga doživljava svoje spasenje i 
sigurnost. Taj se osobni Božji dolazak dogodio u Isusu Kristu 
i u djelovanju njegova Duha, iako tek početno, jer je puno os- 
tvarenje tog proroštva pridržano tek za novi Jeruzalem u nebu 
(usp. Otk 22, 1 sl). No prije dakako mora svijetom proći oštar 
srp (Mk 4, 29; Otk 14, 13. 15. 18. 20; 19. 15) koji će suditi ne- 
prijatelje Crkve i nju samu ojačati ukoliko se ona pouzdaje u 
svojega Boga« (Krinetzki). 


Bez sumnje nije lako u ovom proročkom i ujedno vrlo 
pjesničkom Joelovu tekstu odvojiti ono što se odnosi na poli- 
tička zbivanja u vezi s izraelskim narodom, a što na općeniti 
sud svega čovječanstva. Dakle slično kao i kod Isusova govora 
o razorenju Jeruzalema i o svršetku svijeta (Mt 24, Lk 21). Kad 
bismo imali o sudnjem danu samo ovaj Joelov tekst, sigurno 
bismo o tom događaju u »Dolini odluke« znali malo, da ne re- 
knemo ništa. No s ostalim što nam Božja objava, u koju treba 
uključiti i crkvenu predaju, uči više manje sigurno, opravdaje 
barem u nekim prorokovim izrazima zapaziti Božju riječ o za- 
vršnom činu svjetske povijesti. Samo tako dobiva svoj pravi 
smisao r. 20: »Judeja će dovijek biti naseljena, i Jeruzalem u 
sva koljena«. U Joelovo je vrijeme stajao na Sionu kakav ta- 
kav hram, ali ipak prorok naviješta: »Jahve će dići Dom svoj 
na Sionu«. Ta se, u nekom smislu zadnja riječ čitave izraelske 
proročke službe ne može odnositi na jeruzalemski hram po- 
dignut kamenjem i drvenom građom. Drukčije misli Crkva kad 
nas poziva da se u odgovoru radujemo u Gospodinu. Nitko 
živ ne zna hoće li se na dan suda naći Kristu s desne ili s lije- 
ve, ali je zato posve sigurno da Bog iskazuje svoje milosrđe 
onima koji se pouzdavaju u njega. Crkva ne traži da misleći na 
Božji sud i svoj obračun plačemo. U tom je pogledu značajno 
da je iz novog Misala uklonjen, srednjovjekovnim shvaćanjem 
uvjetovani himan »U dan onaj, u dan gnjeva«. Uostalom, i u 

njemu su vrlo jako zastupane note kršćanske nade i vedrine 
koje je dobro ponavljati: 


Kralju strašne veličine, Sjeti se, o Spase mio, 

Dajuć spas ko dar s visine Da si za me putnik bio, 

Spasi mene pun miline! Ne daj mi u paklu dio. 
God. II 


1 č. Gal 3, 22-29: Svi ste po vjeri sinovi Božji. (str. 162) 
P. p. 104, 2-3. 4-5. 6-7 (str. 550-1) 
P. Gospodin se uvijek sjeća svojega saveza. 


Drugi smo dio ovoga odlomka razmotrili 12. C nedjelje (III 
185), a u prvom dijelu Pavao nastavlja govoriti o odnosu izme- 
đu zakona i obećanja, tj. što je Mojsijev zakon značio s obzirom 
na obećanja koja su bila dana Abrahamu. U malo riječi i ovdje 
apostol iznosi svoj, a to je općekršćanski stav prema staroza- 
vjetnom zakonu. Teške su riječi da je »Pismo sve zatvorilo pod 
grijeh« (r. 22) i da »smo prije dolaska vjere bili zatvoreni u 
zakonu« (23), ali isto tako, iako blažim riječima uči i Ivan (1,17): 
»Zakon bijaše dan po Mojsiju, a po Isusu Kristu dođe milost i 
istina«. Tko pozna ulogu utjelovljenoga Božjeg Sina u ekonov- 
miji spasenja, drukčije ne može suditi o zakonu koji nije lju- 
dima pomogao niti mogao pomoći da nađu opravdanje pred 
Bogom. Pogotovo to nije mogao učiniti stoga što se tumačenje 
i obdržavanje Mojsijeva zakona sve više svodilo na vanjštinu 
i u njemu su se više od bitnoga naglašavali brojni posve ljud- 
ski i zaista malenkosni dodaci. 

No Mojsijev je zakon, barem prema Božjoj zamisli, imao i 
vrlo jaku pozitivnu ulogu: imao je izraelski narod čuvati za 
vjeru (u Isusa Krista) koja se imala objaviti (r. 23b). Stoga Pa- 
vao dodaje: »Prema tome, zakon nam je bio čuvar u Krista (tj. 
ka Kristu, ali ni ovdje Pavao nema u vidu fizičkoga Krista ne- 
go više mističkoga, njegovo otajstveno tijelo, stoga s pravom: 
u Krista), da se vjerom opravdamo. S dolaskom vjere nismo 
više podložni čuvaru«. Apostol dakle dva puta naziva Mojsijev 
zakon »čuvarom-pedagogom«, a to je u grčko-rimskom svijetu 
bio rob kojemu je bilo povjereno dijete od 6. do 16. godina da 
ga čuva, nadzire, vodi k učitelju i uopće da se brine za njegov 
odgoj. Imamo mnogo dokaza iz starine da su robovi pedagozi 
redovito bili vrlo strogi, da su upotrebljavali i teške tjelesne 
kazne i da obično nisu bili obljubljeni. Ma kako mi sudili o 
Mojsijevu zakonu, na mjestu je pitanje: što bi bilo od Božjega 
naroda da nije imao i cijenio taj zakon? 

Za nas je pitanje odnosa između Mojsijeva zakona i krš- 
ćanske slobode daleka prošlost. Nešto drukčije je kad su u ne- 
kim prilikama razni lebertinci, a naročito od protestantskih 
vremena Pavlov stav prema Mojsijevu zakonu izričito ili pri- 
kriveno počeli primjenjivati i na zakone Kristove Crkve. Nije 
rijetkost da se crkvenom učiteljstvu i vodstvu znaju neodgo- 
vorno suprotstavljati »karizme«. »Istina je da je Duh posve 
slobodan u svome djelovanju..., ali je također istina da su 
karizme dane na korist zajednice, da svi nemaju iste kari- 
zme i da se zbog ljudske slabosti one mogu pomiješati s 
vlastitim idejama i sklonostima koje nisu uvijek sređene. Sto- 
ga je potrebno prosuđivali i razlikovati karizme da se preispi- 
ta njihova autentičnost i da ih se uskladi prema kriterijima iz 
Gospodnje nauke i prema redu koji se mora očuvati u crkvenoj 
zajednici. Ta služba spada na svetu hijerarhiju, koja je tako- 
đer ustanovljena posebnom karizmom, toliko da sv. Pavao ne 
priznaje nijednu karizmu valjanom ako ona nije poslušna nje- 
govoj apostolskoj službi (usp. 1 Kor 4, 21; 12, a sl; Gal 1, 8; Kol 
2, 1-23)« (iz govora Pavla VI dne 28. siječnja 1971). 

Budući je stvar vrlo aktualna, evo što uz današnji Pavlov 
tekst piše A. Zarri kojoj nitko ne predbacuje da je previše kle- 
rikalna: »Svrha je zakona da postane beskoristan, da oblikuje 
slobodne ljude. Da se postigne ta sloboda potrebna je stega, ali 
kad se postigne sloboda, stega je beskorisna. Dakako, ovo je 
apstraktan govor. U stvari nikada nismo posve slobodni i uvi- 
jek trebamo nešto zakonske pedagogije. Poteškoća je upravo u 
tome da se pronađe pravi odnos između stege i slobode, prema 
tome koliko je nečija savjest sazrela. U tom su odmjeravanju 
neki skloni pretjeranom legalizmu koji duhove drži u infantil- 
nom režimu, dok su drugi skloni skrajnom emancipiranju koji 
srće u opasnost da otvori put egoističnim porivima i samovolj- 
nim kapricama. Ta suprotnost neće nikada svršiti, jer će tek na 
koncu vremena čovjek biti konačno slobodan i zakon će kona- 
čno otpasti. Zadaća je vremena da nas pripravi na tu zrelost, 
da nas učini tako odraslima i odgovornima da trebamo sve ma- 
nje legalnog obuzdavanja«. Možda se sve to krije u Pavlovoj 
riječi »u slobodi slave djece Božje« (Rim 8, 21), samo što se re- 
dovito ispušta rječca »slave«, o ona tu slobodu pripisuje u pu- 
nom smislu tek našoj vječnoj slavi. Do tada, tko može za sebe 
reći da je doista Božji? 

Ev. Lk 11, 27-28: Blažena utroba koja te nosila! Još blaženiji 
oni koji slušaju riječ Božju i čuvaju je! (str. 61). 
Životno će važan ovaj kratki tekst najbolje shvatiti i isko- 

ristiti onaj koji možda prije pravilno usvoji današnji Pavlov 

odlomak u god. II. Prva se izreka bez sumnje odnosi na bl. 

Djevicu Mariju i stoga se to čita na neke njezine blagdane. 'Ta 
izreka nije Isusova, ali ju je on barem šutke odobrio. Druga je 
izravno njegova, a tiče se svih nas i našega vladanja kako doći 
do blaženstva koje nam Isus obećaje, i to u nekom smislu si- 
gurno već na ovom svijetu. Ovo smo čitanje imali u predve- 
čerje Velike Gospe (IV 336), a evo što Dillersberger piše o tome 
kako je došlo do ovog usklika žene iz mnoštva: »Tko pozna Lu- 
ku, a time i samoga Gospodina, ne može prihvatiti da se taj 
govor (Lk 11, 14-26) zaključi s onako potresnim izgledom. Pot- 
rebno je dakle da se kao pravi završetak uzme ovaj kratki pri- 
zor sa ženinom pohvalom, i da se on tako tumači«. Gospodin je 
govorio o čovjeku koji se oslobodio sotone kako je i dalje, dok 
je na zemlji, u opasnosti da potpadne pod njegov upliv, jer se- 
dam duhova, jedan gori od drugoga, oblijeće oko svakoga da 
se opet nastane u kuću iz koje je sotona već bio istjeran (11, 
24-27). »U tom je času došao Duh Božji na tu ženu iz puka. 
Ona, kao žena, sluti kako je visok položaj Marije. Ako je takav 
odnos između čovjeka i sotone, nad kojim je jedino Gospodin 
— tada zaista treba slaviti onu ženu koja je svojim materin- 
stvori nadasve usko povezana s Gospodinom... Ako se treba 
bojati opasnosti da se sotona opet ne vrati u već jedanput os- 
lobođenog čovjeka, kao što je to Gospodin opisao, onda je bla- 
žena samo Gospodinova Majka. Ona odvajkada nije pod upli- 
vom sotone i posve izuzeta »povratka« sotone, jer nikad nije 
pod njim ni bila. U takve dubine silazi ta riječ ove žene netom 
se ozbiljno ocijeni svu suvislost njezina usklika i ako zaista 
vjerujemo u Duha Božjega u Sv. pismu«. 


Isti pisac napominje da je Isus svojim odgovorom tu istu 
ženu nazvao još blaženijom, jer je vjerno slušala njegovu riječ 
i očuvala joj sve značenje. No još je neprispodobivo blaženija 
njegova Majka koja je začela osobnu Božju Riječ, nosila je u 
sebi i rodila je svijetu kao Sina Božjega i sina svojega. »Tako 
u toj riječi žene iz puka, koja snažno i naravno ističe kao malo 
koja druga pravu Gospodinovu ljudsku narav, imamo ujedno 
i očito priznanje sasvim posebnoga Marijina položaja u povi- 
jesti ljudskog spasenja«. 


Malo nam koristi od svega toga teološkog razglabanja ako 
i sami sebe ne unesemo u taj prizor. Kad to učinimo, ne ulazi- 
mo u to društvo nepovezani. Sasvim suprotno, sam nas je Gos- 
spodin pozvao i uključio u nju, ako samo slušamo Božju riječ 
i čuvamo je u svome srcu. Uz to neće valjda biti neumjesno 
sjetiti se da je Isus svoju riječ usporedio sa sjemenom (Lk 8, 
11) koje mora pasti na dobru zemlju i koje treba čuvati u dob- 
ru i plemenitu srcu te tako donijeti obilat rod (8, 15). U tom 
nam božanski lijepom, ali i silno odgovornom poslu nitko od 

ljudi neće biti od pomoći i poslužiti nam za uzor kao nebeska 
majka Marija. Uz njezinu brigu i pod njezinim vodstvom riječ 
Božja neće u nama zakržljati nego će se sve više razvijati kao 
što je i Marija napredovala u svim krepostima sve do smrti te 
tako zaslužila da je slavimo kao najblaženiju među svim že- 
nama. 

XXVIII NEDJELJA 


GOD. A 


1. Čč. Iz 25, 6-10a: Gospodin poziva na gozbu i suzu sa svakog 
lica otire. (str. 726-7) 


P. p. 22, 1-8a. 3b-4. 5. 6 (str. 486) 


P. U Gospodnjem ću domu prebivati kroz mnoge dane. 


»Na kraju se liturgijske godine sama od sebe nameće esha- 
tološka tema koja je svojstvena posljednjim nedjeljama: tu te- 
mu više-manje opširno razvijaju poglavlja pojedinih evanđelja 
koja prethode izvještaju o muci« (Predgovor »Reda čitanja« 
16). Nije lako sa sigurnošću odrediti kada npr. u Matejevu 
Evanđelju počinje ta eshatološka tematika. Nebesko je kra- 
ljevstvo jedna od glavnih misli-vodilja njegova Evanđelja, a 
poznato je koliko taj pojam uključuje u sebi činjenicu da će 
se, prema Kristovoj zamisli i razlaganju, to kraljevstvo potpuno 
ostvariti tek u nebu. Stoga se mnogi odsjeci iz prijašnjih Mate- 
jevih poglavlja mogu uzeti kao eshatološki. No današnja Isu- 
sova usporedba o kraljevskoj svadbenoj gozbi sigurno uvodi u 
Isusove eshatološke govore kako ih donosi Matej. Gospodin je 
već na zemlji sadržaj naše gozbe, koju u njegovoj Crkvi uži- 
vamo s dvaju stolova, ali ipak će nam tek nebo otkriti sve bo- 
gatstvo te zaista svadbene gozbe i naročito osigurati njezino 
vječno trajanje. 

“ Nije trebalo mnogo poznavati Bibliju onome koji je pred- 
ložio da se za taj Matejev odlomak iz SZ-a čita Izaijino proro- 
štvo o mesijaskoj svečanosti koja se isto tako zamišlja kao 
obilna i vječna gozba. Dakako, već time što sva židovska i kr- 
šćanska tradicija tu gozbu smatra mesijanskom znamo da smo 
mi njezini učesnici već ovdijema zemlji. Mogao je Izaija pod po - 
rom, na kojoj će Jahve spremiti tu gozbu svim narodima, imati 
pred očima u prvom redu brdo Sion, no već ističući da će ona 
biti na raspolaganju svim narodima proroštvo ima u vidu do- 
lazak Mesijin i svega onoga što nam je on donio. U tom smo 
smislu tekst uzeli već na početku adventa (I 31). Međutim, kao 
što je ta mesijanska gozba u našoj Crkvi priređena za sve na- 
rode, isto je tako očito da će se ta gozba nastaviti, i to na ne- 
zamislivo savršeniji način, u prekogrobnom životu. Pod tim 
vidom dobivaju svoje puno značenje Izaijini izrazi u r. 7-8: Bog 
će raskinuti zastor i pokrivač kojim su bili zastrti svi narodi, 
zauvijek će uništiti smrt i otrti suze sa svakog lica. To se nije 
ispunilo ni u životu Isusovu ni njegove Crkve na zemlji, ali 


. XXVIII nedjelja A — 43 


znamo da će tako biti u nebu. Tek ondje ćemo posve uvidjeti 
i s prorokom vječno ponavljati: »Gle, ovo je Bog naš, u njega 
se uzdasmo, on nas je spasio! Kličimo i veselimo se spasenju 
njegovu!« 

Između današnjih čitanja nalazi svoje pravo mjesto i 22. 
psalam. On pjeva o Dobrom pastiru koji se brine da ni u čemu 
ne oskudijevamo i stoga nas vodi na zelene pašnjake. Krist nas 
hrani i u Crkvi na zemlji, ali središnji redak psalma glasi: Da 
mi je i dolinom smrti proći, (a taj nas prijelaz sve čeka), zla se 
ne bojim, jer si ti sa mnom. Drugi dio pjesme govori o prostr- 
tom stolu za kojim će uzalud čeznuti Božji i naši duhovni ne- 
prijatelji. Koji su to, znat će se tek poslije smrti. I naše prebi- 
vanje, kako se nadamo, u Gospodnjem domu kroz mnoge dane 
u sebi uključuje misao vječnog trajanja. 

2, č. Fil 4, 12-14. 19-20: Sve mogu u onome koji mi daje snagu. 

(str. 172) 

Po četvrti put ovih nedjelja čitamo iz Pavlove poslanice 
Filipljanima: danas je na redu njezin svršetak. Apostol zahva- 
ljuje nezaboravnoj zajednici za brigu i darove koje su mu, 
dok se nalazio u rimskom sužanjstvu, poslali po svojem izasla- 
niku Epafri. Od drugih Pavao ne samo da nije očekivao nego 
je redovito i odbijao sve poklonjene darove. Iznimka su naj- 
draži mu Filipljani za koje je uvjeren da bi i prije bili pokazali 
svoje zanimanje za njega, ali da nisu imali prigode (r. 10). No 
apostol kakav je bio Pavao neće da bi tko pomislio kako se on 
tuži na oskudicu koju je. kako znamo, više puta osjećao (usp. 
2 Kor 11, 27). On se naučio biti zadovoljan svojom sudbinom. 
Bilo je dana kad je bio sit i obilovao, ali i dana kad je glado- 
vao. Sve je podnosio i nadvladao, jer »sve mogu u onome koji 
mi daje snagu«. To Pavao piše nakon tridesetak godina svoga 
apostolskog djelovanja i par godina prije smrti. Blago onome 
koji prolazi životnim putem zadovoljan sa svojom sudbinom, 
i sve zadovoljniji što je cilj bliži! Takav je redovito onaj koji u 
Bogu traži i nalazi svoju snagu. 

Tko zna što je oskudica, taj je obično zahvalan za svaku 
pomoć i uslugu. To je Pavao pokazao i ovdje pa hvali Filiplja- 
ne: »Lijepo je od vas što ste sudjelovali u mojoj nevolji«. Na- 
žalost, sve se manje od bilo koje vrsti siromaha i potrebnih ču- 
je izraz kršćanske zahvalnosti »Bog platio!« Pavao ga ni ovdje 
ne zaboravlja pa za njihovu »pošiljku, slatki miris, prijatnu i 
ugodnu žrtvu Bogu« (r. 18) naviješta veliko uzdarje: »Moj će 
Bog ispuniti u Kristu Isusu svaku vašu potrebu raskošno pre- 
ma svom bogatstvu«. Tu ne možemo isključiti zemaljska dobra, 
ali tko da se usudi pomisliti da su Pavlu pred očima samo ta 
dobra? Radije nas tako sadržajni izrazi upućuju da Pavao mi- 

sli u prvom redu na vječno uživanje. Prvi su kršćani znali i u 
životu računali s time da će Bog sve svoje bogatstvo prema 
njima iskazati tek u nebu. Za sva će svoja dobra djela i trplje- 
nja oni biti nagrađeni s proslavljenim Kristom, ondje gdje je 
on sada. Ta je Pavlova misao i želja još pojačana njegovom 
završnom doksologijom. Slavu ćemo koja pripada Bogu pje- 
vati, a kao Kristovi subaštinici i uživati »u vijeke vjekova«. 
Povod je svega ovoga Pavlova teksta nekoliko ljubeznih darova 
siromašne zajednice svojemu apostolu koji se nalazio u pot- 
rebi. Kad bi i nas svi naši svakidašnji doživljaji, oni ugodni 
i oni manje ugodni, navodili da slavimo Boga po Isusu Kristu 
ovdje i u vječnosti! 


Ev. Mt 22, 1-14 (duže) ili 1-10 (kraće): Pozovite na svadbu koga 
god nađete. (str. 20) 


Kad smo 20. četvrtka (IV 126) čitali ovo evanđelje, razma- 
tranje o njegovu eshatološkom značenju ostavili smo za ovu 
nedjelju. Bez sumnje se neki izrazi ove usporedbe odnose samo 
na kraljevstvo nebesko na zemlji, tako podatak da su se u svad- 
benoj dvorani našli »zli i dobri« (r. 10). »U Crkvi između pše- 
nice buja i kukolj, jer i vjernici idu ususret konačnoj diobi. 
Iako su svi pozvani, još nisu konačno spašeni« (Trilling). No 
osobito drugi dio usporedbe, za koju neki drže da ju je Gospo- 
din iznio kao posebnu usporedbu, odigrava se u vječnosti, ili 
barem na njezinu pragu. Na to smjera naročito dolazak kralja 
među goste i njegova osuda nad nedostojnim kojega je zatekao 
bez svadbenog ruha. Koje je to ruho? Sigurno ne od platna. 
Mig nam za pravilno tumačenje daje već oznaka da je među 
gostima bilo »zlih i dobrih«. Prema tome svadbeno ruho ozna- 
čuje »moralno stanje koje se traži da netko bude dostojan član 
nebeskoga kraljevstva; stoga po mišljenju svih otaca ono znači 
bezgrješan život ili ljubav« (Vostć). »Svadbeno je ruho ljubav, 
jer je ljubav potakla našega Stvoritelja da priredbi svadbu s 
Crkvom... Tko nema to ruho a sjedi kod gozbe, neka se straši 
na pomisao da će ući Kralj. Kralj će kazati onome bez svad- 
benog ruha: Prijatelju po vjeri, ali neprijatelju po djelima« 
(Grgur Veliki). 

Nitko za života ne može sa svom sigurnošću ustvrditi da 
je u stanju Božje ljubavi, da je sačuvao krsnu nevinost, da je 
u posvetnoj milosti. Još manje može biti siguran da će s tak- 


vom haljinom doći u vječnost. Bez posvetne milosti i bez Božje ' 


ljubavi, što znači jedno te isto, nitko neće imati dijela kod ne- 
beske gozbe. Prema Isusovoj usporedbi od mnogih je uzvanika 
samo jedan »ušao«, tj. stupio u vječnost bez svadbenog ruha. 
Dakako, taj nam podatak ne govori mnogo o tome koliki će 
broj biti dostojnih gozbe, pogotovo što usporedba svršava: — 

»Premda su mnogi zvani, ipak ih je malo izabranih«. Obično se 
te riječi povezuju s malenim brojem onih Židova koji su se oda- 
zvali i ušli u Kristovu Crkvu, iako je Isus sve pozivao. Svakako 
se usporedba odnosi i na tu stvarnost, i to u prvom redu na 
nju. Ipak ostaje mogućnost, dapače i vjerojatnost da je uspo- 
redba sa svadbenom gozbom u vezi i s konačnim uživanjem u 
nebu. Na riječi evanđelja da je onaj koji je nađen bez svadbe- 
nog ruha zašutio Jeronim dodaje: »Na dan suda neće više biti 
vremena za kajanje, niti mogućnosti da se grijesi zaniječu, jer 
će anđeli i čitav svijet biti svjedoci naših grijeha«. Dokle smo 
tu, Grgur nam umije reći za utjehu: »Svjedok će biti naša sa- 
vjest. No kome svadbeno ruho nije savršeno, neka ne očajava 
nad milosrđem Kralja«. Od svega najviše će svima koristiti 
praktična Grgurova primjena Kraljeve osude: »One noge nisu 
išle da posjete bolesnike, one se ruke nisu otvarale da pomog- 
nu siromasima. U ovom su ih životu vezali poroci, u drugom će 
ih vezati kazne. Ovdje je duša tražila nutarnju tamu, slijepoću 
srca; ondje će biti bačena u izvanjske tmine, u vječnu noć osu- 
čenja. Ovdje su zubi služili za proždrljivost, ondje će biti škri- 
panje zuba. Ovdje su oči lutale tražeći raspuštene slike, ondje 
će plakati. Pojedini su udovi sudjelovali kod grijeha pa će oni 
biti i dionici muka.« 


GOD. B 


1. č. Mudr 7, 7-11: Ništa ne cijenih bogastvo u usporedbi s 
mudrošću. (str. 654) 
P. p. 89, 12-13. 14-15. 16-17 (str. 540) 


P. Nasiti nas smilovanjem svojim da kličemo! 


Gornji bi naslov mogao poslužiti i za naslov ove nedjelje 
koja nas svojim čitanjima želi navesti da uvijek iznova pri- 
hvatimo to načelo. Samo treba znati koja je prava mudrost. 
»Traženje mudrosti zajedničko je svim kulturama staroga Is- 
toka. Zbirke mudrosne književnosti ostavio nam je Egipat, tako 
i Mezopotamija, a stara Grčka zna za legendarnih sedam mud- 
raca. Ta mudrost ima praktičan cilj: čovjek mora razborito i 
okretno postupati da bi imao uspjeha u životu... Mudrost je, 
dakle, zajedno s počecima znanosti i klicama tehničkih umi- 
jeća, važan elemenat civilizacije. Ona je humanizam starine. U 
biblijskoj objavi riječ Božja uzima također oblik mudrosti. 
Važna je to činjenica ,ali je treba ispravno tumačiti. To ne zna- 
či da se objava na nekom stupnju svoga razvitka pretvara u 
humanizam. Nadahnuta mudrost drugačije je naravi nego ljud- 

I rina invid pa i onda kad u sebe ugrađuje ono što je u ljud- 
skoj mudrosti ponajbolje. To se osjeć ; jasno izbij 
Oi GETE o. jbolj jeća već u SZ, a jasno izbija 

Starozavjetni mudrac zna da prava mudrost dolazi od Bo- 
ga pa stoga za nju najprije moli. I to ne uzalud, jer je primio 
duh mudrosti. Bog daje duh mudrosti, a ne neki njezin izgled 
koji bi se iživljavao u površnoj rječitosti, kao što se mudrost 
znala izroditi npr. kod grčkih »sofista«. Da je mudrac zaista 
primio pravu mudrost, vidi se iz toga što ju je zavolio više nego 
žezla i prijestolja. Nije uopće htio s njom ni uspoređivati sve 
bogatstvo i dragulje, jer je u njegovim očima, pod uplivom 
mudrosti, sve zlato kao malo pijeska, a srebro je prema njoj 
kao blato. Poznato je da je i Pavao sve žrtvovao i sve sma- 
trao blatom samo da dobije božansku Mudrost-Krista i da bude 
u njemu (Fil 3,8). Duh Sveti jednako nadahnjuje one koji mu 
se otvaraju, u Siu NZ-u, sada i uvijek. U ocjenjivanju mud- 
rosti naš pisac ide i dalje pa veli da mudrost ljubi više od 
zdravlja i ljepote, te da je voli više od danje svjetlosti, dakle 
od očinjeg vida. Svi su ti izrazi iskreni, jer mudrac osjeća da 
samo sjaj mudrosti svijetli bez prestanka i da su mu s njom 
došla sva dobra i nebrojeno blago. Koliko je ja cijenim? 

Tri kitice današnjeg pripj. psalma iznose tri misli koje do- 
punjuju izvode mudraca. Tko ima mudro srce, taj zna cijeniti 
i dobro upotrebljavati sve dane svojega života, a i obratno. U 
tom pogledu mudrom čovjeku nisu na štetu ni dani kušnje i 
trpljenja, pa ni čitave godine stradanja, već zato, jer zna da će 
Gospodin sve okrenuti na dobro. Božja dobrota čovjeku poma- 
že da uspije svako djelo njegovih ruku, u čemu se i pokazuje 
Božja slava. ' 
2. ič. Heb 4, 12-13: Riječ Božja prosuđuje nagnuća i namisli 

srca. (str. 192) 

Što znači ovaj odlomak sam u sebi vidjeli smo 1. subote 
(I 182), a ovdje ćemo ga bolje shvatiti ako uočimo njegovu ve- 
zu s 1. i 3. čitanjem. To je moguće ukoliko shvatimo da nam 
sva tri čitanja govore o jednoj te istoj osobi. Da, o osobi, i to 
o samoj Osobi Isusa Krista. Svakome je na prvi pogled jasno 
da je on glavni faktor u današnjem evanđelju, i da on suvereno 
nastupa u svim trima njegovim dijelovima, kako ćemo vidjeti 
niže. No i Božja Mudrost, o kojoj govori 1. čitanje, nije na kon-, 
cu drugo nego utjelovljena druga božanska osoba. (Tko se želi 
o tome potanje uvjeriti, neka pomnjivo pročita što RBT ima 
pod natuknicom »Mudrost«, ili barem SZ III i NZ I 2). Dok je 
kod starozavjetnog mudraca Mudrost apstraktno ime za Sina 
Božjega, a u evanđelju on nastupa kao vidljiva ličnost Boga- 
-čovjeka, čitanje nam ga iz poslanice Hebrejima predstavlja u 

stanju koje je nekako po srijedi između apstraktnoga pojma i 
konkretne osobe. Tu se govori o Božjoj Riječi koja se, doduše, 
ne vidi, ali se i te kako čuje. Ta nam veza ovih triju čitanja 
biva još jasnijom ako ozbiljno povedemo računa o tome kako 
nam sva tri teksta svoj glavni faktor predstavljaju kao vrlo 
zahtjevan: Božja Mudrost traži da je cijenimo više nego išta 
na svijetu, Božja Riječ hoće da prodre u cijelo naše biće, a 
utjelovljenog Božjeg Sina moramo slijediti bez ikakva uvjeta 
i pridržaja. 

Sada je najbolje opet polagano pročitati ta dva retka iz 
poslanice Hebrejima, a možda, tko to već nije učinio, i ono što 
je uz njih napisano na ovim stranicama (I 182). Da još bolje 
shvatimo što za nas Božja Riječ treba da znači i što ona od nas 
traži, evo još dva citata. RBT zaključuje taj svoj posebno važ- 
ni članak: »Tako se oko utjelovljene Riječi iskristalizirala dra- 
ma koja, u stvari, traje otkad je Bog počeo govoriti ljudima po 
prorocima. Ali isto tako, kad su proroci obznanjivali Božju 
riječ, nije li se već tada sama Riječ izražavala na njihova usta, 
ona ista Riječ koja je imala postati tijelom na kraju vremena, 
da bi se izravno obratila ljudima kad je Otac osobno pošalje 
ovamo na zemlju? Mjesto toga skrivenog privremenog djelova- 
nja, sada je nastupila izravna i vidljiva prisutnost (Božje Ri- 
ječi). Ali životni problem što ga je nametnula Božja Riječ nije 
se za ljude time izmijenio: tko vjeruje u Riječ, iko priznaje 
Riječ i prima je, ulazi po njoj u teologalni život (vjere, nade i 
ljubavi) Božjeg djeteta (8v 1, 12); tio odbija Riječ, tko ne priz- 
naje Riječ, ostaje u tami svijeta i samim tim je osuđen (usp. 
3, 17 sl). Strašna je to perspektiva s kojom se svaki čovjek mo- 
ra suočiti, otvoreno ako je stavljen pred evanđelje Isusa Kri- 
sta, skrovito ako božanska Riječ dopre do njega samo u nesa- 
vršenim oblicima. Riječ govori svakomu čovjeku, od svakoga 
očekuje odgovor. A vječna sudbina tog čovjeka zavisi od nje- 
gova odgovora« (st. 1108-9). 


Kao tu francuski biblicisti Feuillet i Grelot tako isto piše 
i njemački stručnjak Schierse uz ova dva biblijska retka: »Taj 
himan stoji na kraju prvog dijela poslanice i misao vraća na 
njezin početak. Bog je govorio, prije po prorocima, sada po, 
svome Sinu. Nitko ne smije njegovu Riječ potcijenjivati, možda 
zbog toga jer ona izgleda da je samo riječ, a ne čin... Samo 
vjera zna koja moć i koji život prebiva u Riječi, i da je ona odlu- 
čujuća snaga ovoga svijeta. Možeš je tisuću puta prečuti, igno- 
rirati, svjesno za nju ne mariti i postavljati čine koji je izlažu 
podsmijehu, ali za svakog će čovjeka jednom doći čas istine 
kad će prezrena i ponižena Riječ od njega tražiti obračun«. 

Ev. Mk 10, 17-30 (duže) ili 17-27 (kraće): Što imaš, prodaj i idi 
za mnom! (str. 39) 


Ove je god. 1971. preskočen 8. tjedan »kroz godinu«, (jer 
ona ima 33 tjedna, a ne 34 kojim uvijek završava liturgijska 
godina) pa bi za razmišljanje ovoga odlomka bilo dosta uz sam 
tekst Biblije pročitati ono što je doneseno za 8. ponedjeljak i 
utorak (III 56 i 60). Ovdje istaknimo tijesnu vezu triju dijelova 
koji tvore današnji odlomak. Isus iznosi stav što ga njegovi 
sljedbenici moraju imati prema posjedovanju zemaljskih doba- 
ra, dakle prema bilo kakvom bogatstvu i siromaštvu. Preko 
onog mladića, koji se trenutačno oduševio za njega, Gospodin 


svima poručuje da se moramo odreći privezanosti uz zemaljska | 
dobra koja nam smetaju da njega vjerno slijedimo. Zatim je, 


gledajući na svoje učenike koji su zbog njega sve ostavili, ka- 
zao kako će teško ući u Božje kraljevstvo svi oni kojima je 
bogatstvo draže nego Bog, dotično kojima je bogatstvo njihov 
bog. I konačno Isus obećaje onima koji sve ostave i pođu za 
njim ne samo život vječni u budućem vijeku nego i na ovom 
svijetu sreću i zadovoljstvo duše kao da posjeduju sva zemalj- 
ska dobra. Prema tome, kad čovjek ima ono najpotrebnije za 
život, sve drugo u punom smislu »posjeduje« u onoj mjeri ko- 
liko se toga odriče. Samo nad tim je pokazao da je zaista »go- 
spodar«, jer ne dopušta da te zemaljske vrednote s njim zago- 
spodare i da mu one postanu bogom. Ovo izgleda paradoksalno, 
ali se treba sjetiti da je ovo ne samo kršćanski ideal, što ga je 
Isus stavio pred sve svoje sljedbenike, nego da taj nazor od 
davnih vremena zastupaju razne naravne religije, osobito na 
Istoku, i da prema tome odgovara čistoj ljudskoj naravi i da 
ona to u nekom smislu zahtijeva. 

S ovog je stanovišta razumljivo zašto Schnackenburg u 
svojem potankom komentaru našega teksta ustaje protiv toga 
da se u njemu gleda i ističe samo razlika između zapovijedi i 
evanđeoskog »savjeta«. Tako se počelo gledati na ovaj tekst 
nastupom prvih pustinjaka i cenobita. Stara ga je Crkva sma- 
trala općim naukom za sve kršćane, pa i onda kad je u prvoj 
jeruzalemskoj zajednici jenjala privremena i zapravo djelomi- 
čna praksa koja je među vjernicima poticala zajedništvo do- 
bara. Od svih se kršćana tražilo da se prema svojim mogućno- 
stima i prilikama odreknu ne samo sotone nego i svega njego- 
va »raskošja« koje je obično posljedica privezanosti na dobra 
ovoga svijeta. Tu se nisu postavljale točne norme, a nisu bile 
ni potrebne prije nego su velike mase poslije Konstantina na- 
valile u Crkvu. Kršćanima ije prvih triju stoljeća bilo jasno 
da se svih njih tiču mnoge Isusove riječi o zemaljskim dobri- 
ma, kao npr. ovaj Lukin (12, 33-34) tekst: »Prodajte svoje ima- 

nje i to dajte kao milostinju! Nabavite sebi torbe što ne stare: 
neprolazno blago na nebesima gdje se kradljivac ne primiče 
niti moljac grize! Gdje je vaše blago, tu će biti i vaše srce«. Na 
taj su Isusov nauk njegove sljedbenike spominjala i »progon- 
stva« na koja se u današnjem tekstu (r. 30) obično mnogo ne 
pazi. Kad su progonstva prestala, kad su mnogi kršćani a i sa- 
me crkvene ustanove počele imati sve više posjeda, ideal se 
evanđeoskog siromaštva ,ne samo kod redovnika, kroz stoljeća 
ipak javljao ,barem tu i tamo u nekim krugovima i strujama. 
Tako se i u naše dane govori o »Crkvi siromaha«, što nikome 
gre riasi evanđelje ne bi smjela biti lijepa fraza već životno 
načelo, 


GOD. C 


1. č. 2 Kr 5, 14-17: Naaman se vrati čovjeku Božjem i prizna 
Gospodina. (str. 300) 


P. p. 97, 1. 2-3ab. 3cd-4 (str. 545) 
P. Pred poganima Gospodin obznani spasenje svoje. 


Ako malo potanje razmotrimo novi Lekcionar, opazit ćemo 
u njemu značajne razlike u usporedbi s čitanjima u starom 
Misalu: sada se u Crkvi mnogo manje nego prije čitaju izvje- 
štaji o Isusovim čudesima. To osobito vrijedi za nedjeljna čita- 
nja koja su upravljena svim vjernicima. Stari je Misal npr. u 
30 nedjelja po Bogojavljenju i po Duhovima skoro polovicu 
nedjelja imao neko Isusovo čudo, a u god. C iz Lukina Evan- 
đelja čitamo samo kako je Isus ozdravio stotnikova slugu (9. 
nedjelja kroz godinu), oživio mladića iz Naima (10. nedjelja) 
i danas kako je pomogao desetorici gubavaca. Isus je činio ču- 
desa da pomogne ljudima i da dokaže svoje božanstvo. Mi smo 
s kršćanskim znanjem i poukom primili i uvjerenje da je on 
doista Bog i neprispodobivi Čovjekoljubac pa Crkva smatra 
potrebnijim da nam stavi pred oči Kristovu nauku koju sadrže 
njegovi govori i usporedbe. Uz to liturgija kao da daje pred- 
nost onim Isusovim čudesima koja imaju ne samo kristološko 
nego i soteriološko značenje, t.j. koja ne samo pokazuju. tko 
je on već nam služe i kao znakovi onoga što je Isus za sve nas 
izveo, naime naše spasenje. Stoga je prema crkvenoj predaji i 
liturgiji vrlo važno shvatiti misterijski smisao pojedinoga evan- 
deoskog čuda koje nam ponazočuje Kristovo otajstveno djelo- 
vanje sada i među nama oko oltara. Bez toga ostajemo više 
manje nezainteresirani slušaoci o davnim događajima. 

U euharistijski nas misterij želi unijeti današnja liturgija 
i time što je ostavila da se ova nedjelja, kao nekada 13. po Du- 

hovima, čita evanđelje o gubavcima. Uz misterijsko značenje 
mnoga Isusova čudesa, kako su nam opisana u Evanđeljima, 
imaju i naglašeno pedagoško značenje time što nam riječju i 
primjerom ističu neku krepost. Najčešće je to vjera i pouzdanje 
u Isusa, a danas i zahvalnost. U tu je svrhu došao kao naru- 
čen ovaj odlomak o Naamanu koji se očistio od gube na riječ 
proroka Elizeja i koji se vratio proroku da mu zahvali i Jahvu 
prizna za pravoga, dakle i jedinoga Boga na svoj zemlji. Stoga 
nam Crkva danas ne čita čitav izvještaj kako smo ga čuli 3. 
koriz. ponedjeljka (II 82). Danas na početku čujemo kako je 
Naaman Sirac nakon početnog krzmanja poslušao izraelskog 
proroka, oprao se u Jordanu i očistio se od svoje gube, a zatim 
se s darovima vratio k Elizeju. 

"Taj se pokazao zaista vrijednim Božjim službenikom kad 
nije. htio da primi darove za čudo koje je učinio u Božje ime. 
Rijetki su takvi Božji ljudi, kao što se može vidjeti dalje (r. 
20-27) da nije bio ni Elizejev pomoćnik Gehazi. Hvalevrijedan 
je prorokov postupak Naamana još više učvrstio u vjeri u Ja- 
hvu te odlučuje da će samo njemu prinositi svoje žrtve. U tu 
svrhu moli od proroka i dobiva izraelske zemlje »koliko mogu 
ponijeti dvije mazge«, da onda na toj zemlji vrši svoje bogo- 
služje Jahvi. Bilo je to naivno, ali i simpatično pa nas Crkva 
potiče da uz tu Naamanovu vjeru pripj. psalmom zahvalimo 
za spasenje koje je Bog objavio poganima, znači i našim pra- 
djedovima, a preko njih i nama samima. To je ujedno prigoda 
da molimo za misije. 


2, č. 2 Tim 2, 8-13: Ako ustrajemo s njim ćemo kraljevati. (str. 
185) 


Nije teško za bilo koju uslugu reći više ili manje površni 
»Hvala!« Od djetinjstva smo naučeni da to spada u temeljna 
pravila pristojnosti. Mnogo je teže ostati zahvalan kroz duže 
vremena, pa možda i za velike iskazane nam usluge. Tu jedno- 
stavno treba mnogo ustrajnosti koja neće dozvoliti da i za nas 
vrijedi prastaro iskustvo: stara se dobročinstva zaboravljaju. 
Ako nije lijepo tako postupati prema ljudima, još je manje do- 
lično prema Bogu, a kako se to često čini? Stoga uz ono što je o 
ovom tekstu rečeno 9. četvrtka (III 98), u vezi s krepošću koju 
nam preporučuje 1. i 3. čitanje, pogledajmo kako nam danas Pa- 
vao pokazuje da možemo najuspješnije pokazati svoju zahvalnost 
prema Bogu. Ne radi se o zahvalnosti u riječima već djelima: 
da ustrajemo na putu spasenja koje nam je on zaslužio i nepre- 
stano nam ga pruža. Time, dakako, opet ništa ne dobiva Go- 
spodin sam u sebi nego mi. Takvom zahvalnom vjernošću mo- 
žemo postići ništa manje nego to da s Kristom navijek kralju- 
jemo. »I Krist je u svoju vječnu slavu morao ući preko muke 

i križa. To je i za Timoteja unaprijed označeni put. Sjećanje 
na Isusa koji je za nas trpio i umro, ali i na Isusa u njegovu us- 
krsnuću i u njegovoj slavi daje svakom kršćaninu čvrsti oslon 
i nepokolebivi temelj za sve situacije u ljudskom životu. Pa- 
vao je naviještao.tu radosnu vijest i na to on postavlja svoje 
sadašnje trpljenje dok leži u tamnici i mora podnositi sramotu 
kao kakav zločinac. Tu u samotnim satovima svoje zapušteno- 
sti gleda on pred svojim očima lik raspetoga Mesije koji je iz 
kraljevstva smrti Božjom snagom prešao u uskrsnu slavu i u 
tom liku apostol nalazi izvor izdržljivosti i svoga ufanja« 
(Reuss). 

Kod Pavla ne možemo ni u jednom slučaju pretpostavljati 
da on misli samo na sebe, na svoje trpljenje i na svoju nagra- 
du. Treba se zaustaviti i kod njegove izjave da sve podnosi, a 
po svemu se vidi da pri kraju svoga života tjelesno i duševno 
mnogo trpi »radi izabranih« dakle za one kojima je on propo- 
vijedao evanđelje i kojima ga sada propovijedaju njegovi po- 
moćnici i učenici: Krescent na Istoku u Galaciji, a Tit na Za- 
padu u Dalmaciji (4, 10). To nas ime može još jače podsjetiti da 
smo i mi svi primili od Pavlovih zasluga prema vezama koje 
spajaju općinstvo svetih i još više Kristovo otajstveno tijelo i 
prema nauci apostola koji je svojim patnjama znao popunjati 
Kristove patnje za njegovo tijelo Crkve (Kol 1, 24). Pavao tu 
ne misli na pojedine milosti koje nam i on zaslužuje svojim 
trpljenjem, već na ono najvažnije, na naše spasenje. Za to je 
apostol radio i trpio, pa s pravom naš Lekcionar — u skladu 
s grčkom konstrukcijom »ono spasenje postignu, ono koje je u 
Kristu Isusu« — dvaput ponovljenom riječju ističe taj glavni 
izraz. 


Ev. Lk 17, 11-19: Ne nađe se nijedan koji bi se vratio i podao 
slavu Bogu, osim ovog tuđinca. (str. 67) 


Misterijski vid ovog teksta u smislu onoga što je rečeno 
na početku razmišljanja možemo ostaviti za 32. srijedu, a da- 
nas se svi dajmo poučiti o tako rijetkoj kreposti, zapravo duž- 
nosti zahvalnosti. Nije dosla reći da je to samo krepost već, ako 
prema ikome onda prema Bogu, i naš pravi dug. Lukinoj hu- 
manističkoj izobrazbi i usmjerenosti odgovara da je samo on 
opisao ovo Isusovo čudo, očito da još više od čuda istakne čudo- 
višne ljude koji u tako ogromnoj većini ne znaju što je to za- 
hvalnost. Bit će da je Luka kao liječnik mnogo puta doživio onu 
staru pošalicu: bolesnik očekuje liječnika prvi put kao anđela, 
kod kasnijih njegovih posjeta sve više i više kao čovjeka koji 
mu može malo pomoći, a kod zadnjega posjeta, kad liječnika 
treba platiti, kao biće s rogovima. U svakom je slučaju trećem 
evanđelisti i ovdje uspjelo zahvaliti i iznijeti na vidjelo jedno 

prisno Isusovo ljudsko osjećanje. Ništa našem Gospodinu nije 
bilo strašno što se nalazi u svakom ljudskom srcu, pa ni osje- 
ćaj da bi ljudi trebali biti zahvalni za svaku dobru riječ, a oso- 
bito kad je ona tako velika da donosi zdravlje i spasenje. Sto- 
ger upozorava kako Luka na početku teksta ne spominje Sa- 
marije uzalud. Nama zapravo nije lako zamisliti kako je Isus 
na putu prema Jeruzalemu prolazio između Samarije i Galileje 
kad se njihova međusobna granica križa s putem koji je iz 
Galileje vodio u Jeruzalem. »Samarija je most preko kojega 
je Božja riječ iz Galileje prešla u Jeruzalem, a onda opet iz 
Jeruzalema preko nje k poganima. Uskrsli je Spasitelj apo- 
stolima točno odredio zadaću: »Bit ćete mi svjedoci u Jeruza- 
lemu, u svoj Judeji, u Samariji i sve do kraja zemlje« (Dj I, 
8)... Onaj ozdravljeni, koji se vratio k Isusu, bio je Samarija- 
nac. Kao što onaj milosrdni Samarijanac sa svojom sućutnom 
spremnošću da pomogne (10, 30 sl), tako je i ovaj ozdravljeni 
Samarijanac na putu k evanđelju i k Božjem kraljevstvu, Ji ed- 
nostavno je plemenito čovještvo put k spasenju ako je združe- 
no s vjerom u Kristovu riječ koja stoji iza zakona i proroka. 
Riječ donosi ploda ako je primljena »u dobru i plemenitu sr- 
cu« (8, 15). U tom je Samarijancu označen put evanđelja k po- 
ganima. 

Isus je očekivao da će se svi vratiti i dati slavu Bogu — 
po njemu. Po njemu dolaze Božje milosti, po njemu ide čast 
Bogu. »Spasenja nema ni po kome drugom« (Dj , 12). Vratio 
se samo taj tuđinac. Samarijanac se kao stranac ne ubraja me- 
đu sinove Izraela pa se ne usuđuje postavljati zahtjeve Gospo- 
dinu. Ono što dobiva, unaprijed prima kao dar Božje milosti i 
zahvaljuje. Židovi ne zahvaljuju, jer su Židovi i smatraju da 
imaju pravo na Božje darove. Manjka im temeljni stav za pri- 
mitak spasenja. Kod tuđinca se nalaze stavovi koji otvaraju 
put za spasenje: zahvalnost, slavljenje Boga, svjesno siroma- 
štvo duha pred Bogom. Put je za spasenje otvoren za sve, iza 
»tuđince«, za grješnike, za pogane. Ono što spašava jest vjera 
koja se odlučuje i predaje Isusovoj riječi; vjera po kojoj Bog 
u čovjekovoj duši ostvaruje spasenje«. 


PONEDJELJAK 
God. I 


1. č. Rim 1, 1-7: Krist po kojemu primismo milost i apostolstvo 
da propovijedamo vjeru, poslušnost u narodima. (str. 127) 


P. p. 97, 1. 2-3ab. 3cd-4 (str. 545) . 


P. Gospodin obznani spasenje svoje. 


28. ponedjeljak — 53 


Budući da ćemo sada čitav mjesec čitati poslanicu Rimlja- 
nima, a ovaj smo tekst razmotrili 4. A adventske nedjelje 
(I 98), dobro je pogledati za uvod što je Pavla natjeralo da 
piše Rimljanima svoju najdužu i najvažniju poslanicu. Kaže- 
mo: natjeralo, jer se on inače nije uplitao u kršćanske zajed- 
nice koje nije osnovao, niti im je pisao. Rim je iznimka, jer je 
bio političko središte zapadnoga svijeta — caput mundi. Apo- 
stol je sigurno i prije mislio na Rim i pomišljao kako će i u 
njemu naviještati evanđelje, ali je za trogodišnjega svoga bo- 
ravka u Efezu (54-57) češće sebi govorio: »Trebat će mi i Rim 
vidjeti« (Dj 19, 21). Zimi god. 57-58. »Pavao je opet sjedio u 
Korintu. Hvala Bogu, bio je u gostoljubivoj kući svoga prija- 
telja (Gaja). U tihim je časovima razmatrao. Gledao je natrag 
na svoje dvadesetgodišnje misijsko djelovanje i razmišljao o 
čudesnim Božjim putovima s čovječanstvom, o intimnim doži- 
vljajima svoje duše, i o sudbini svoga naroda. Tu, gdje su se 
Istok i Zapad križali, i nehotice se njegov pogled usmjerio 
prema gradu, koji je već godinama svijetlio na obzorju njego- 
va života kao daleka blistava točka, za kojom je njegovo srce 
žudjelo. Nisu ga očarale ni privlačile draži velegrada, nego 
neki predosjećaj da će Rim biti preodređen od Providnosti za 
središte Crkve. Činilo mu se kao da je njegovo djelo na Istoku 
dovršeno. Po svim saobraćajnim središtima kršćanstvo je uh- 
vatilo korijenje. Širenje po provinciji bilo je samo pitanje vre- 
mena. »Od Jeruzalema do Ilirije propovijedao sam Evanđelje. 
Sada u ovim krajevima nema polja rada«... Pavlu je Rim pot- 
reban kao uporište za daljnje djelovanjeu Italiji i Španjolskoj. 
»Kada budem putovao u Španjolsku, nadam se da ću vas na 
prolazu vidjeti, i da ćete me onamo pratiti«. Zaista, divovski 
rad za postarijeg čovjeka: nositi kršćanski globus na svojim 
plećima. Čekao je samo na mjesec kad će lađe opet zaploviti«. 
(Holzner). 

Pavao se smatrao dužnikom svim narodima i ljudima. Sto- 
ga on poslanicom Rimljanima želi da im unaprijed pošalje ne 
samo svoju posjetnicu. »Bilo je krajnje vrijeme da kršćanstvu 
ostavi u jasnom obliku svoju duhovnu baštinu, i da osigura 
svoju misaonu žetvu koja je sazrela za vrijeme njegova bur- 
nog života. Ukratko, htio je Rimljanima napisati svoje Evan- 
đelje o nedokučivim Božjim putovima. Velika misao iz posla- 
nice Galaćanima još se motala po njegovoj glavi. U ovoj posla- 
nici dao je prije svega oduška svome uzburkanom srcu. Sada 
je htio pretresti ova pitanja i mirno ih prikazati dobro pro- 
mišljenim sistemom. Zato je poslanica Rimljanima zapravo te- 
ološki traktat o osnovnom pitanju kršćanstva, to jest o polo- 
žaju čovječanstva prema Bogu i Kristu«. 

Uz sam je početak poslanice umjesna napomena spisatelji- 
ce Zarri: »Mogao se Pavao predstaviti i pozdraviti vrlo brzom 
formulom. No predstaviti Pavla značilo je predstaviti Isusa 
Krista, a predstaviti Isusa Krista značilo je govoriti o čitavoj 
povijesti spasenja Izraela. I autor se gubi u tom »proširenju« 
Eoje je veće od njega, u tom nacrtu u kojemu je i on uključen 
i od kojega se više ne može izolirati. Za njega vrijedi isto što i 
za nas: mi smo uikani u Božji splet, dobivamo na vrijednosti 
i svoje naravno mjesto nalazimo u nadnaravi... Samo s tog 
stanovišta možemo uspostaviti kršćanske odnose i reći: »Mi- 
lost vam i mir od Boga, Oca našega, i Gospodina Isusa Krista!« 
Neka nas ovih sedmica razmišljanje dubokih Pavlovih tekstova 
uvijek ponese u taj Božji mir, tj. u tajne Božje ljubavi, najviše 
dokazane u djelu spasavanja svijeta! 


God. II 


1. č. Gal 4, 22,24. 26-27. 31-56, 1: Nismo djeca ropkinje, nego 
slobodne. (str. 162-9) 


P. p. 112, 1-2. 3-4. Sa i 6-7 (str. 959) 
P. Blagoslovljeno ime Gospodnje dovijeka! 


Neka su mjesta u Pavlovim poslanicama puna takve osob- 
ne miline i nježnosti da se javno i ne čitaju. Ti su naime izrazi 
uvjetovani prilikama i osobama kojima piše da bi nam se činili 
skoro deplasiranima. U ustima su apostola sigurno na mjestu, 
ali nisu upućeni nama, a Crkva želi da po mogućnosti sve Pav- 
love tekstove, koji se kod bogoslužja čitaju naglas, uzmemo kao 
da ih apostol nama govori i piše. Svatko ipak treba, i više puta, 
pročitati ono što Pavao piše Galaćanima o svojim odnosima 
(4, 12-20) prema njima i složit će se sa sudom Holznera: »Iz- 
nenađuje nas kakve napetosti i suprotnosti žive u ovome čov- 
jeku: željezna logika, neslomiva volja i nježnost majke!« Po- 
slije te provale intimnih osjećaja apostol se opet vraća na svoj 
predmet, s jednim im primjerom iz Abrahamova života poka- 
zuje razliku između podložnika Mojsijevu zakonu i kršćana. 'To 
sve poduzima da bi svoje Galaćane uvjerio, a preko njega Cr- 
kva nas je uvjerila koliko je dostojanstvo slobodne djece Božje. 

Abraham je imao dva sina: ropkinja Agara po zakonima 
priroda rodila mu je Izmaela, dok je žena Sara na čudesan na- 
čin dala na svijet Izaka (Post 16; 21). Budući da su sinovi sli- 
jedili stanje majke, Izmael je bio rob, a Izak slobodan, puno- 
pravni i jedini baštinik očev, što je u Abrahamovu slučaju zna- 
čilo da na njega prelaze obećanja što ih je Bog dao Abrahamu 
i njegovu potomstvu. Uz to su Agara i Sara tipovi dvaju Jeru- 

zalema: prva zemaljskoga, a druga nebeskoga. Ili još jasnije: 
Agara je slika staroga, židovskoga Jeruzalema, sinagoge; a Sa- 
ra označuje novi, kršćanski Jeruzalem, našu Majku Crkvu. 
Pred tom slikom Pavao pada kao u zanos i Izaijinim riječima 
(54, 1 prema grčkom prijevodu) poziva Crkvu, to jest sve nas, da 
se veselimo i kličemo od radosti što nam je Bog dao milost da 
smo se rodili od slobodne i tako plemenite majke. Nju je Bog 
imao u misli i u SZ-u, ali je zbog nevjernosti izabranog naro- 
da dugo bila nerotkinjom. Kao što je stari Abraham, htio-ne 
htio, morao otpustiti ropkinju i njezina sina, tako i sada sva 
Božja obećanja prelaze na duhovno, a ne na tjelesno potom- 
stvo Abrahamovo, na kršćane, a ne na Židove. Apostol ne pro- 
pušta da Galaćanima spomene da je njih i sve nas za tu slo- 
bodu oslobodio Krist koji je svojom smrću i uskrsnućem za- 
služio za sve svoje vjernike da nam je Bog udijelio sve svoje 
obećane darove ovdje i u vječnosti. Oni su s Božje strane osi- 
gurani, samo uz uvjet ako i druga strana ostane vjerna i spre- 
mna primati Božje darove. Stoga Pavao traži nepokolebivost 
i ustrajnost u Kristovoj vjeri, a ne da se Galaćani dadnu po- 
novo upregnuti u jaram ropstva zakonu, što za nas znači: u 
robovanje bilo kojem grijehu. Onda nema govora o slobodi 
Božjega djeteta, : 

Puni sreće i zahvalnosti u odgovoru na ovo čitanje slavimo 
Boga i njegovo milosrđe koje nas je podiglo iz praha i izvadilo 
iz gliba da nas stavi uza se. Ponešto samo začuđuje što Lekcionar 
nije uzeo i zadnji redak ovoga psalma. Upravo se on može naj- 
ljepše povezati s današnjim Pavlovim tekstom, jer je naša Cr- 
kva zaista »radosna majka brojne djece«. Budimo joj na ra- 
dost! 


Ev. Lik 11, 29-32: Neće se ovom naraštaju dati drugi znak, osim 
znaka Jone proroka. (str. 61) 


Iako smo ovaj tekst već imali u prve korizmene dane (II 
36), i njegovu inačicu po Mateju (III 317), Crkva nam ga još 
jedanput čita, jer ima posebno značenje za Isusa i za nas. Od 
njega su neki Židovi tražili znak s neba, ali samo s namjerom 
da bi ga stavili u nepriliku (r. 16). Po njihovu je mišljenju 
»taj znak morao pokazati da je Mesija, znak s neba, da stane 
sunce ili mjesec, ili neki znak na zvijezdama. Nisu smatrali ta- 
kvim znakom kad je Isus oslobađao opsjednute i ozdravljivao 
bolesne. Isusa oni mjere mjerilima kakve zamišljaju ljudi. Oni 
Bogu određuju što mu je činiti da uvjeri ljude« (Stoger). Tak- 
vima ne bi nikakvo čudo pomoglo da dođu do vjere, jer su oni 
već zauzeli stav protiv njega. Znak od njega traže zlonamjer- 
no, a njihovi drugovi Gospodina optužuju da je u vezi s Bel- 
zebulom. Stoga im samo još naviješta svoje najveće čudo kako 

će uskrsnuti, čemu je prorok Jona bio znak. Oni to tada 
još nisu mogli posve shvatiti, ali i kad je doista uskrsnuo, nisu 
ga htjeli prihvatiti. Uz to Isus tom prigodom izjavljuje da je 
veći od Salomona, veći od Jone. Da su bili imalo pripravni da 
vjeruju, morali su se zamisliti nad tim riječima i po njima do- 
ći do istine da se u Isusovu liku krije Mesija i sam Bog. 


Nama ovaj odlomak govori danas osobito o sudu koji spo- 
minje dva puta. Prije Uskrsa je naglasak bio na obraćenju Ni- 
nivljana kad im je propovijedao Jona, a i Jonin je znak naja- 
vljivao Isusovo uskrsnuće. Sada prema kraju liturgijske godine 
Gospodinove nam riječi pomažu da mislimo i da se pripravimo 
na svoj sud. Židove je moralo jako zaboljeti kad je Isus dao 


pred njima prednost poganskoj kraljici i poganskim Ninivlja- > 


nima. Nitko nam ne jamči da će na Božjem sudu možda lakše 
proći oni koje mi smatramo poganima, ili barem grješnicima, 
negoli mi sami. Tada neće odlučivati ni vanjska pripadnost 
Crkvi ni bilo kojem staležu već jedino život u Božjoj milosti 
i s tim vezana dobra djela. Ta su moguća samo nakon obra- 
ćenja. 


UTORAK 
God. I 


1. č. Rim 1, 16-25: Iako su upoznali Boga, nisu mu iskazali sla- 
vu kao Bogu. (str. 127) 


P. p. 18, 2-3. 4-5 (str. 482-3) 
P. Nebesa slavu Božju kazuju. 


Lekcionar prelazi preko r. 6-15, jer u njima Pavao spomi- 
nje kako se vjera Crkve u Rimu hvali po svemu svijetu pa da 
ne bi sada to kome smetalo kao samohvala. Tu govori i o lo- 
me kako za njih moli i kako želi doći k njima. Te su Pavlove 
riječi bile uključene u jučerašnjem Holznerovu tekstu. Inače 
klasični komentator Pavlovih poslanica, Ivan Krizostom, uz 
ovaj uvod kliče: »Takva je bila ona sveta duša koja je u sebi 
sve nosila. Pavao je smatrao najvećim znanjem ono koje je po 
Bogu, i tako je sve ljubio kao da ih je on rodio, dapače još i 
više negoli ijedan otac. Takva je milost Duha: ona nadilazi 
tjelesno rođenje i pruža žarče čuvstvo«. 


Mnogi tumači misle da u r. 16-17. Pavao ne samo najav- 
ljuje tematiku svoje poslanice već da u njima sažeto donosi i 
njezinu misao-vodilju. »Iza svečanog uvoda Pavao navješćuje 
svoj predmet: »Ne stidim je Evanđelja. Sila je, naime, Božja, 
za spasenje svakome koji vjeruje«. Kao što se Pavlov život 

dijeli u dva velika dijela, u vrijeme bez Krista i u vrijeme s 
Kristom, tako se i povijest čovječanstva dijeli u dvije periode, 
koje se redaju oko dvije tipične praslike i dva praoca čovje- 
čanstva: neotkupljen u Adamu pali ljudski rod prije Krista, 
i po Kristu obnovljen i spasen ljudski rod. To je jednostavan 
okvir golemog Pavlova nacrta za povijest svijeta i našeg spa- 
sa« (Holzner). Kristovo je dakle evanđelje prema Pavlu ona 
Božja sila koja spasava svakoga vjernika. Mesija je došao me- 
đu izabrani narod i tako je evanđelje bilo namijenjeno najprije 
Izraelu i onda jednako i Grku, tj. svim ostalim narodima. U 
njemu se očituje Božja pravednost, a »to nije osobno Božje 
svojstvo po kojemu je Bog pravedan nego ono koje dolazi od 
Boga i on ga daje ljudima da oni mogu živjeti njegovim živo- 
tom i da ih tako učini pravednima« (Re). Pravednost koju daje 
Bog, raste od prvih početaka u sve savršeniju vjeru, što Pavao 
sažeto kaže: iz vjere u vjeru. Evanđelje nas uči da ne možemo 
postati pravedni vanjskim djelima i obdržavajući obrede Moj- 
sijeva zakona, nego da se tako veliko dobro može postići samo 
vjerom u Isusa Krista, koja je obogaćena ljubavlju i dobrim 
djelima« (Calmet). Zaista, u malo riječi sve je rečeno! 

Zatim apostol piše kako je nevidljivi Bog prosuo svoje da- 
rove u vidljiva stvorenja po kojima čovjek »može sa sigurno- 
šću naravnim svjetlom razuma iz stvorenih stvari spoznati svo- 
ga Stvoritelja i Gospodara«, kako uči I vat. sabor pozivajući 
se i na ovaj Pavlov tekst. Ali jedno je spoznanje, a drugo je 
priznanje, koje je ovisno o slobodnoj volji čovjeka. Apostol 
opaža kod pogana da ne daju Bogu čast niti su mu zahvalni. To 
činimo mi danas prvim dijelom 18. psalma, svjesni da bi inače 
i nas mogla stići Božja kazna. Ona je za pogane teška, ali posve 
opravdana: budući da ne priznaju Boga, on ih je prepustio 
njima samima. Tako su zapali u više nego žalosno ćudoredno 
stanje koje Pavao opisuje najernijim bojama. To je čovjek 
prepušten sam sebi. Najbolje je da završimo kratkom Pavlo- 
vom doksologijom našemu Stvoritelju. 


God. II 
1. č. Gal 5, 1-6: Obrezanje nema vrijednosti, nego vjera koja 
očituje svoju snagu ljubavlju. (str. 168) 
P. p. 118, 41 i 43. 44-45. 47-48 (str. 564-5) 
P. Nek milost tvoja, o Gospodine, dođe na mene! 


Sve religije imaju neki obred kojim se ulazi u dotičnu 
vjersku zajednicu i postaje njezinim punopravnim članom. Za 
Izraelce je to bilo obrezanje, kao što je za nas kršćane krštenje. 

Krist nas je oslobodio i priveo nas u društvo slobodne Božje 
djece koju više ne veže jaram robovanja Mojsijevu zakonu i 
svemu što se kroz stoljeća bilo uza nj prilijepilo. Krštenje nas 
je unijelo u Kristovo otajstveno tijelo i prema tome smo dužni 
jedino da slijedimo Krista i njegov zakon ljubavi. Ako se Ga- 
laćani dadnu nagovoriti da se poslije krštenja još podvrgnu i 
obrezanju, Pavao ih upozorava da bi se time zapravo odre- 
kli Krista koji za njih ne bi imao više nikakva značenja, Apo- 
stol to misli tako ozbiljno da opomena počinje posebno sveča- 
no: »Pazite! Ja, Pavao, velim vam: ...« Dakle nastupa u punoj 
svijesti svoje apostolske vlasti i odgovornosti koja onda kod 
Galaćana mora izazvati poštovanje i spremnost da ga poslu- 
šaju. Uz to, oni su znali da je on ne samo Kristov apostol već 
da je prije obraćenja i on sam sav spas očekivao od obrezanja 
i od izvršivanja Mojsijeva zakona. 


Pavao ovdje ne samo opominje, već i opravdava svoju za- 
branu. Obrezanje inicijacija u jednu vjeru i ono prema tome 
traži da svaki obrezani vrši sav Mojsijev zakon. O tome je 
apostol već govorio Galaćanima, to im ponavlja i sada. Pavlo- 
va odlučna narav ne može priznati nikakav vjerski eklektizam 
i sinkretizam kojim je netko mogao u raznim religijama oda- 
brati ono što mu se sviđa i obdržavati kako mu se prohtije. 
To vodi u vjerski indiferentizam koji je u Starom vijeku opće- 
rito bio vrlo rijetka pojava. Što još, prema Pavlu, slijedi iz 
prihvaćanja obrezanja i od izvršivanja Mojsijeva zakona? On 
u tome s pravom gleda uvjerenje dotičnih da se opravdanje 
pred Bogom postiže zakonom. Budući da se Mojsijeva vjera 
već preživjela, jer je stari savez dokinut, a novi uspostavljen 
u Kristu, oni koji bi se opet vratili na ono što je već prevla- 
dano, prekinuli bi vezu s Kristom i otpali od njegove milosti 
(r. 4). To je ono što apostol ne može ni zamisliti, a kamoli do- 
pustiti. Dakle još jedan Pavlov ili-ili. 


Jače od zabrane i dokazivanja kako je ona opravdana ko- 
risnije je pozitivno izlaganje neke vrednote. Stoga Pavao da- 
nas s dva zadnja reika govori Galaćanima i nama kako ćemo 
doći do opravdanja pred Bogom 'a time i do što veće svetosti. 
Apostol najbolje zna da se to ne postizava tako brzo i uopće 
da ćemo za svoju pravednost biti sigurni tek na svršetku. Sto- 
ga kaže da tu nadu očekujemo, dakle dva izraza koji nas iz sa- 
dašnjosti upućuju na budućnost. On ima dva izraza i za sred- 
stva kako ćemo postići ono što želimo i toliko očekujemo: pod 
vodstvom Duha na osnovi vjere. Dakle potrebno je djelova- 
nje Božjega Duha i naša suradnja s njim u vjeri. Ako tako gle- 
damo, a to je jedino ispravno, onda za one koji su u Kristu, da 
kle za sve kršćane obrezanje je ništa, jer ono više ne dijeli 

vjernike od nevjernika. Božji su sada jedino oni koji vjeruju 
i, dakako, svoju vjeru dokazuju djelima ljubavi (r. 6, usp. Jak 
2, 17). Da budemo svi takvi, izmolimo od srca određene retke 
118. psalma. 

Ev, Lk 11, 37-41: Dajte milostinju i sve će vam biti čisto. (str. 

61) 

Luka nas rado izvještava o pozivima koji su Gospodinu, 
prijatelji ili protivnici, upućivali da se svrati k njima i da sjed- 
ne za njihov stol. I ovoga se puta Isus odmah odazvao, jer je 
htio iskoristiti svaku prigodu da bude s ljudima i da ih pouči. 
Isto tako nas ne čudi što farizeju nije bilo pravo da se Isus 
nije oprao prije objeda. Svakako na to nije gledao kad je poz- 
vao Gospodina koji je bio na putu prema Jeruzalemu (Lk 10, 
51) i prema tome sigurno je bio dosta zaprašen. Drugi ga tak- 
va možda ne bi ni pozvali u svoju kuću, pogotovo stoga što je 
Isus dolazio iz omraženih samarijskih krajeva. Nadao se da će 
se njegov ugledni gost oprati i barem se u sebi začudio kad 
Isus nije toga učinio. Nalazili su se za stolom, pred njima su 
bile čaše i uzimajući za usporedbu čaše Gospodin poučava sve 
prisutne farizeje da oni peru čaše i zdjele izvana, a da im je 
nutrina puna otimačine i zloće. Kao da nije to bilo dosta, još ih 
naziva bezumnicima, što je najbolje shvatiti u biblijskom smi- 
slu prema kojemu je bezuman svaki onaj koji ne zna za Boga 
ili ne računa na njega. Farizeji zaista nisu tu računali da je 
Bog stvorio čovjekovu vanjštinu i nutrinu, dotično da nutrinu 
cijene više od vanjštine. 

Sve to odgovara Isusovoj nauci koju je iznio toliko puta, 
ali nas iznenađuje kad ovoga puta u vezi s time stavlja milo- 
slinju. To posve odgovara Lukinu Evanđelju koje toliko iznosi 
Isusov nauk o siromaštvu. U čovjekovu srcu se nalazi ljubav 
i ta odlučuje koliko je pred Bogom čist bilo tko. »Neoprana si- 
romaha zvati k svojem stolu za pravu čistoću vrijedi i koristi 
mnogo više nego ispuniti svih dvadesetišest (zakonskih) pro- 
pisa o pranju ruku i nogu« (Dillersberger). S tog stanovišta 
bolje razumijemo zašto poslije ove opomene slijede teški »jao« 
koje je Isus uputio farizejima. Tko ne želi da se odnose na nje- 
ga, neka svoju dušu neprestano čisti milostinjom i svakim di- 
jelom kršćanske ljubavi. 


SRIJEDA 
God. I 
i. č. Rim 2, 1-11: Svakome će dati prema njegovim djelima, 
kako, u prvom redu, Židovu, tako Grku. (str. 128) 
P. p. 61, 2-3. 6-7. 9 (str. 514-5) 

P. Gospode, ti uzvraćaš svakom po njegovim djelima. 


Iako Pavao, kad je pisao ovu poslanicu, još nikada nije 
bio u Rimu, ipak je poznavao prilike u rimskoj crkvenoj op- 
ćini barem toliko da se ona ispočetka sastojala više od onih 
koji su u nju stupili iz židovstva nego od bivših pogana. Jed- 
nima je i drugima apostol htio reći kako su dobro učinili što 
su se obratili, a i kako moraju gledati na krugove iz kojih su 
došli i kako moraju spasiti svoje bivše drugove u vjeri. Budu- 
ći da je Rim bio pun raznih poganskih sljedbi uz malu šačicu 
Židova, Pavao je najprije prikazao žalosno stanje pogana. Ne- 
tom je to svršio, poznavajući dobro svoje sunarodnjake, pomi- 
slio je kako će njima biti drago što je on pogane prikazao u 
onako ružnom svjetlu. 

Iz straha da se koji Židov zbog toga ne učvrsti u svojoj 
duhovnoj oholosti i u jednostranoj osudi pogana apostol se u 
današnjem odlomku obraća Židovima da im pokaže kako oni 
koji su ostali u Mojsijevoj vjeri nisu ništa bolji od pogana. Ne 
kaže da su i oni onako zaslijepljeni i da su se podali istim po- 
rocima, nego postavlja pitanje moralne odgovornosti. Kao da 
ima nekog Židova ispred sebe kojega osobno oslovljava: »čo- 
vječe koji sudiš« i »suče«, Time što Židovi sude i s prezirom 
gledaju na pogane u stvari sude zapravo sami sebi; poznavaju 
Božji zakon, ali ga ne vrše, pa će biti svejedno suđeni iako 
možda griješe manje od pogana. Uvijek će vrijediti evanđeosko 
načelo: »Komu je mnogo povjereno, od njega će se više iziski- 
vati« (Lk 12, 47). To treba uvijek promisliti kad nam se pro- 
htije da sudimo drugoga, najčešće zapravo svoje vlastite pog- 
rješke u drugima. 

Poslije te novozavjetne varijante za Natanovu riječ Davi- 
du: »Ti si taj čovjek!« (2 Sam 12, 7), Pavao pokazuje jedini put 
kojim Židovi i pogani mogu izbjeći zasluženoj Božjoj kazni. 
Taj se put zove osobno obraćenje (r. 4), promjena misli i živo- 
ta. Apostol ljubezno govori kako nas na to upućuje obilna Bo- 
žja dobrota, iščekivanje i strpljivost. Tko se obrati i ustraje, 
postići će život vječni, slavu, čast i mir. Naprotiv, okorjelost 
i neskrušenost srca izaziva na svakoga Božju srdžbu i gnjev, 
pribavlja mu svaku nevolju i tjeskobu. Ako na takve još ne 
dolaze Božje kazne, to ih veće čekaju na dan gnjeva (r. 5; Sef 
1 15). Ljudi sude jednostrano i pristrano, ali Bog će svakome 
dati prema njegovim djelima, što ističe inaslov odlomka, O 
Božjoj nepristranosti imamo mnogo tekstova već u SZ-u, je- 
dan ponavljamo danas nakon čitanja. To nas mora sve učiniti 
još odgovornijima, ali nas ne smije baciti u malodušnost, a još 
manje u očaj. Naše je uvjerenje: Samo se u Bogu nalazi mir, 
spasenje i nada (r. 2. 6). : 

God. II 


1. č Gal 5, 18-25: Oni koji pripadaju Kristu razapeli su svoje ti- 
jelo s njegovim strastima. (str. 163) 


P. p. 1, 1-2. 3. 4i 6 (str. 471) 


P. (Iv 8, 12) Tko ide za tobom, Gospodine, imat će svjeilo 
života. 

Pavao je u jučerašnjem odlomku ustvrdio da »mi pod vod- 
stvom Duha na osnovi vjere očekujemo nadu opravdanja« (r. 
5). Dalje je u 16. retku kazao Galaćanima i svima: »Živite po 
Duhu pa sigurno nećete udovoljavati požudi tijela«. Današnji 
odlomak počinje: »Pustite li Duha da vas vodi, niste više pod 
zakonom«. Na koju slobodu od zakona misli apostol, kaže ja- 
sno u r. 13: »Vi ste, braćo, k slobodi pozvani. Samo, neka ti 
sloboda me bude pobuda tijelu, nego ljubavlju služite jedan 
drugomu«, Još konkretniji je Pavao u 15. retku za koji je zbilja 
šteta da se ne čita naglas, i to češće: »Ako jedan drugoga gri- 
zete i izjedate, pazite da se međusobno ne istrijebite!« Prema 
Pavlu kršćanin »pod tim božanskim vodstvom ispunjuje zakon 
time što izvršava ljubav. Na taj način on proživljava slobodu, 
na koju je pozvan, a da ne uspostavlja neku »vlastitu praved- 
nost« (Fil 3, 9). Kršćanin posjeduje stvarnu slobodu, jer on nije 
više pod zakonom. Duh obuzdava tjelesne čovjekove nagone 
koji ga potiču ili na oholu samosvijest na temelju izvršavanja 
zakona, ili ga zavode na djela koja su protivna zakonu« (Schne- 
ider). 


Poslije nego je apostol više puta spomenuo Duh i suproi- 
nost koju nalazi kod tijela on zamišlja tu borbu kao nepomir- 
ljiv boj između dviju uređenih četa. One su sastavljene od 
strasti i mana, koje Pavao naziva djelima tijela, i s druge stra- 
ne od kreposti i vrlina koje su prema apostolu plod Duha. 
Svoje značenje imaju i ti nazivi: ono što proizvode strasti to 
su naša djela i nama pripadaju u svoj svojoj zloći; kreposti 
i svi njihovi učenici plod su darova Duha i naše suradnje s 
njima. Taj se boj između zla i dobra ne odigrava samo u cije- 
lom svijetu kao takvom već i u svakoj pojedinoj duši. S tim u 
vezi poslije čitanja slušamo o dvostrukom putu 1. psalam uz 
naš pripjev kojim Isusove riječi okrećemo izravno njemu, uvje- 
reni da onaj koji ide vjerno za njim ima uvijek na raspolaga- 
nju svjetlo života koje u sebi posjeduje život i vodi nas u vje- 
čni život. 

Od svega toga nabrajanja mana i kreposti bit će najkori- 
snije to da svatko za se promisli koje su u njemu najčešće jav- 
ljaju i da razvidi kako bi zlo nadvladao dobrim, a osobito da u 

njemu uvijek kraljuje ljubav koju Pavao stavlja na prvo mje- 
sto. Svi koji su kršteni, umrli su sebi i svijetu pa im je dužnost 
da odlučno unište svaku zlu mladicu koja se naknadno pojavi, 
To uništavanje zla u sebi Pavao naziva razapinjanjem svojih 
tjelesnih strasti i od nas traži da slijedimo Duha koji nam daje 
život. Na kraju nas još odvraća da ne tražimo tašte slave i po- 
ziva nas na međusobno strpljenje i dobrotnost prema svakome. 


Ev. Lk 11, 42-46: Jao vama, farizeji; jao i vama, učitelji za- 
kona! (str. 61) 


Ovu smo oštru stranicu evanđelja čitali prema Mateju u 
prva tri dana 21. sedmice (IV 147, 151, 154). Matej je pisao 
aramejski i u prvom redu za Židove pa Isusov govor protiv 
farizeja i pismoznanaca donosi u svoj njegovoj oštrini. Uz to 
je kod njega to Isusov konačni razlaz s njegovim najvećim 
protivnicima neposredno prije nego su oni uspjeli da mu odu- 
zmu život i da prividno iznesu pobjedu. Luka ima te iste »jao« 
u nešto blažem obliku kako odgovara njegovoj naravi i znače- 
nju cijeloga njegova Evanđelja. Zgodno ih k tome uklapa u 
Isusov govor kod objeda u kući nekoga farizeja i nadovezuje 
ih na Gospodinovu izreku kojom daje svu prednost nutrini 
pred vanjštinom. Jučer smo čuli kako je naglasio da i milosti- 
nju, iako je ona redovito i vanjski čin, treba davati iz punine 
svoje nutrine, dakle iz ljubavi. 


Time je Luka postigao dvoje: iznio je vrijednost milostinje 
i uopće dobrih djela koja nam pred Bogom zaslužuju oprošte- 
nje grijeha i prema tome čiste nam dušu; istaknuo je kako 
treba mnogo više paziti na pravilno raspoloženje duše negoli 
na vanjske čine, osobito kad se radi o sitnicama koje propisuje 
Mojsijev zakon ili farizejska tradicija. Time je ovaj odlomak 
prikladan nastavak današnjega 1. čitanja god. I i još više god. 
II kojim smo zaključili čitanje iz poslanice Galaćanima koja je 
sva uperena protiv pretjeranih revnitelja Mojsijeva zakona. 
Kad nam Crkva čita javno i Lukinu stranicu ovih »jao«, znači 
da bi se mogla ticati i nas. 


Prve su itri prijetnje upravljene farizejima: prva se odnosi 
na njihovu sitničavost u obdržavanju malih .propisa i običaja 
o desetini, a međutim zanemaruju samu pravednost i ljubav 
prema Bogu; drugom prijetnjom kori njihovu oholost kojom 
traže da ih ljudi svuda časte i poštivaju, što Luka ima još je- 
danput (20, 46-47); treći »jao« ide na račun farizejskog lice- 
mjerja koje zna namještenim vanjskim ponašanjem tako sakni- 
vati svoju crnu dušu da toga nitko ne opazi, slično grobovima 
koji su često tako uređeni da se ne mogu raspoznati i po njima 
se hoda te se ittako (postaje obredno nečist. 

Uz ovaj tekst Zarri ima prema svojem običaju vrlo jetku 
napomenu kao »poticaj za duhovno razmišljanje«: »Farizeji su 
plaćali desetinu za uzdržavanje svećenika i za troškove oko 
kulta, ali bi se zatim ogriješili o pravednost i ljubav. Možda 
su čak s više sknupuloznosti plaćali desetine, stoga što su gri- 
ješili protiv pravednosti i ljubavi. Kao da su onim davanjima 
htjeli pokriti svoje grijehe ne želeći da im Gospodin pogleda u 
nutrinu. No Gospodin se ne da podmititi kao ljudi. Ni milioni 
darova ne mogu pokriti jednu malu krivnju učinjenu bratu 
koji je ostao bez obrane. Možda je potrebno »manje«: dovoljan 
je jedan stvarni osjećaj srca, ali nije dovoljna čitava knjižica 
čekova. Dobra je stvar graditi zvonik, ali prije treba graditi 
kuću siromasima i biti pravedni prema svima«, Dakako, zvonik 
je samo jedan primjer, a sličan primjer u svojim prilikama zna 
svatko za sebe... 


ČETVRTAK 
God. I 


1. č. Rim 3, 21-29: Čovjek se opravdava vjerom bez vršenja za- 

kona. (str. 129) 

P. p. 129, 1-2. 3-4b, 4c-6 (str. 573-4) 
P. U Gospodinu je milosrđe i obilno u njega otkupljenje. 

Vrlo je žalosno bilo stanje ljudskog roda što ga je zatekao 
utjelovljeni Sin Božji kad je došao na svijet. Poganima nije 
pomogao naravni zakon kao ni Židovima Mojsijev, i sve do 
sada, slikajući čitavo čovječanstvo, on upotrebljava samo naj- 
tamnije boje, najteže riječi koje pozna. Čini to namjerice, i ne 
pretjerano, da tako jasnije odskoči jedina svijetla točka ljudske 
povijesti — Isus Krist. Apostol ga ne gleda ovdje u njegovoj 
ljepoti Božjega Sina već u njegovu bogatstvu i snazi kao Otku- 
pitelja. Makar da je stanje svakoga čovjeka i svega svijeta uža- 
sno, svi će po vjeri u Isusa Krista naći kod Boga opravdanje i 
oproštenje. Svi su ljudi grješnici i kao takvi nužno su lišeni 
Božje slave, tj. »božanskog sjaja što ga Bog daje ljudima, mi 
bismo rekli: divne ljepote koju pruža stanje milosti« (Ramaz- 
zotti). No s jedne strane svi grješnici, što znači svi ljudi svih 
vremena, s jedne strane, a s druge samo Isus Krist, dakako 
vjerom prihvaćen od svih, jači je i sve oslobađa od grijeha. 
Dakle, Pavao uči isto što je sažeto rečeno kod Ivana (1, 29): 
»Evo Božjeg Janjeta koje oduzima grijeh svijetal« Neka je taj 
cijeli svijet jedan veliki grijeh, »svi su opravdani darom nje- 

gove milosti, otkupljenjem u Kristu Isusu« (r. 23). To je Isus 
Spasitelj Pavlu, Ivanu i nama svima. 

Na koji je način Isus izveo naše spasenje? Na najdivniji 
način: Bog ga je »izložio da svojom krvlju bude, uz našu vjeru 
u njega, naš Pomiritelj (naše Pomirilište, okajno sredstvo)«. 
Ovim je posve jasno istaknuto otkupiteljsko značenje Kristove 
žrtve na križu. Nije važno da li je Pavao tu konkretno mislio 
na starozavjetno »Pomirilište« (hilasterion je bio pokrov kov- 
čega saveza prema kojemu se, prema Lev 16, 11-22), prolijevala 
žrtvovana krv za starozavjetno opraštanje grijeha), ili je Isus 


? 


samo općenito »okajno sredstvo«, u svakom nas je slučaju sa- - 


mo on pomirio s Bogom. Stoga se svaki čovjek opravdava samo 
vjerom u Isusa Krista, a ne vršenjem zakona. »Treba ipak pa- 
ziti da apostol, kada govori o »djelima zakona«, misli na Mojsi- 
jev zakon koji nije bio sposoban grješnom čovjeku dati nutar- 
nju svetost. Stoga on nikako ne želi tvrditi da je za spasenje 
dovoljna vjera, ako kršćanin svoja djela ne uskladi sa svojom 
vjerom. Drugdje divno govori o »vjeri koja očituje svoju sna- 
gu, koja djeluje ljubavlju« (Gal 5, 6). Stoga vjera, ako je au- 
tentična, uvijek teži da se rasevjeta u ljubavi i u posvemaš- 
njoj poučljivosti Božjoj riječi« (Cipriani). 

Tu se dakle nema tko što hvaliti, jednako vjernik koji je 
došao iz židovstva kao onaj iz poganstva, ta isti je Bog jednih 
i drugih, i isti Otkupitelj. K njemu treba vapiti iz dubine svoje 
bijede, danas za to najprikladnijim ps 129. 


God. II 


1. č. Ef 1, 3-10: Izabra nas u njemu prije postanka svijeta. 
(str. 165) 


P. p. 97, 1. 2-8ab. 3cd-4. 5-6 (str. 544) 
P. Gospodin obznani spasenje svoje. 


Važnost se Pavlove poslanice Efežanima vidi iz ova dva 
podatka: sada kroz dva puna tjedna i mnogo nedjelja i blag- 
dana čita se u liturgiji ona čitava, osim desetak redaka, kao ni 
jedna druga biblijska knjiga osim Evanđelja; isto tako, osim 
ovih, dokumenti II vat. sabora najviše spominju nju, a samo 
malo više poslanicu Rimljanima, ali ta je tri puta veća od ove. 
Već sam početak poslanice sa zanosnim hvalospjevom služi na 
čast i jednom Pavlu i s pravom se, po stilu i po sadržaju, us- 
poređuje s prologom Ivanova Evanđelja. Čitali smo ga par puta 
(I 136, 388; III 277). Danas ćemo se zaustaviti samo kod dvaju 
glavnih izraza, a ovdje evo uvodne napomene koju je zapi- 
sala Zarri svojim svježim stilom: »Prije nego je sve bilo, već 

je sve bilo, u vječnoj Riječi Božjoj. U njemu je Bog vidio i 
htio i sjedinio sve ono što će se postepeno pojaviti u vremenu. 
Vrijeme je odijelilo i u povijesti razvilo ono što je u Božjoj 
misli bilo sadržano zaokruženo, da kasnije opet to sjedini u 
Isusu Kristu. On je upoznao (i izveo) Božju namisao, on koji je 
također neke vrsti stvor, početak života u vremenu i u dimen- 
ziji ljudi. U tom prvotnom nacrtu »prije stvaranja svijeta« i u 
ovom zadnjem učinku, koji sjedinjuje »u Kristu sve što je na 
nebesima i što je na zemlji«, i mi smo prisutni Bogu i u Bogu: 
svaki od nas, oduvijek i zauvijek, s našim čovještvom, s našom 
posebnošću, s našim imenom i prezimenom koje on ne može 
zaboraviti, jer ga je upisao u sebi. Mi smo u njegovoj »povije- 
sti« kao jedno poglavlje.« 


Kad očima i srcem pročitamo retke 3-6, onda najveću našu 
pažnju zaokuplja dva puta spomenuta ljubav. Prvi put ona oz- 
načuje izvor od kojega je poteklo sve što je Bog učinio za sve 
svoje stvorove, a drugi put je apstraktan pojam ljubavi kon- 
kretiziran u Ljubljenome (Isusu). Po njemu nas je preodredio 
i učinio sinovima. Ta je naša veza s Bogom još više naglašena 
izrazom »eis auton«, što se obično prevodi »za sebe« ili »sebi, 
jer se hrvatski ne može reći: u sebe, k sebi, prema sebi — ali 
to nekako znači grčki prijedlog »eis« s akuzativom. Mi smo da- 
kle u Kristu prema Ocu sinovi, što mi često kažemo, ali u svo- 
joj površnosti vrlo malo shvaćamo. Uvjerenje da Boga smije- 
mo zvati svojim Ocem uključuje s jedne strane veliko straho- 
počitanje i silnu odgovornost, a s druge neizrecivu nježnost. Za 
ta dva osjećaja čuveni biblicist Lyonnet podsjeća nas na dvije 
riječi, jednu nam svakog dana ponavlja liturgija, a drugu je 
5. lipnja 1897. napisala svojoj sestri Terezija od Djeteta Isusa. 
Prva glasi: »Spasonosnim zapovijedima potaknuti i božanskom 
naukom poučeni usuđujemo(!) se govoriti«, a druga: »Ako me 
jednoga jutra nađete mrtvu ,ne žalite; to će »papa«, dragi Bog 
jednostavno doći da me uzme«. Kad bi se sav naš duhovni ži- 
vot odvijao između ovih dvaju temeljnih raspoloženja koja su 
oba jednako važna i potrebna! 


Poslije nego nas je Bog u Kristu uzeo za svoje sinove, sve 
drugo slijedi kao samo od sebe. Takve nas je on zamislio i htio 
unatoč tome što je znao da ćemo svi mi zajedno u svome pra- 
roditelju i još svaki za se griješiti. Otac je to brzo riješio: krv- 
lju svoga Jedinorođenoga Sina udijelit će oproštenje grijeh4 
svoj njegovoj subraći, svim svojim posincima. Taj čin našeg 
Oca apostol ovija i predstavlja ovim oznakama: »Milošću nas 
dobrostivo obdari u Ljubljenome... prema bogatstvu njegove 
milosti. Nju preobilno izli u nas« (6c-8a). Na to srednjovjekovni 
mislilac Kajetan dodaje: »Zaista bi bila velika milost da nam 

je jednostavno oprostio grijehe; još veća je kad nam ih je op- 
rostio otkupljenjem, tj. dajući cijenu, i tako nam dao i oprošite- 
nje i milost; no najveća je milost kad je za takvo otkupljenje 
dao svoj život i prolio vlastitu krv. Stoga (Pavao) ne veli »pre- 
ma njegovoj milosti«, već »prema bogastvu njegove milosti«, 
da u tom činu spoznamo mnogovrsnu i preobilnu milost«. Za 
takvo se otkupljenje, koje vertikalno prodire u sve Božje bo- 
gatstvo i vertikalno obuhvaća sve nas, danas se zahvaljujemo 
poznatim 97. psalmom. 


Ev. Lk 11, 47-54: Tražit će se račun za krv proroka, od krvi 
Abela do krvi Zaharije. (str. 61) 


Matej sve Isusove prijetnje upućuje zajedno farizejima i 
pismoznancima (Mt 23, 13-38), a Luka ih psihološki opravda- 
nije luči. Nakon Isusovih »jao« upravljenih farizejima, već smo 
jučer čuli kako su se javili učitelji zakona i preko jednoga ka- 
zali mu da time vrijeđa i njih. Učitelji su naime zakona tvorili 
poseban stalež, a farizeji su bili stranka čijih je pristaša bilo i 
među učiteljima, ali ti nisu bili svi farizejskog mišljenja. Ug- 
lavnom su se slagali, jer ih je povezivao na svoj način shvaćen 
i u djelu provođen Mojsijev zakon. No barem su neki učitelji 
ponekad, kao i u ovoj prigodi, htjeli da ih se sve ne miješa s 
farizejima. Isusa nisu prihvatili ni jedni ni drugi. 

Stoga on i njima upravlja tri teške prijetnje. One 
se odnose upravo na njihov postupak kao učitelja zakona. Naj- 
prije im predbacuje da na ljude natovaruju teška bremena, a 
sami ih se ni prstom ne dotiču. Treća je nekako s tim u vezi: 
drže ključ Božje spoznaje do koje nisu došli sami, a uz to još 
priječe drugima. Te se i druge grožnje još bolje razumiju ako 
imamo na pameti da se Isus suvremenicima predstavljao sa- 
svim drukčije od onoga kakvi su bili njihovi vođe. Dosta se 
sjetiti njegovih riječi kako je njegovo breme lako, jer on po- 
maže svima koji su umorni i opterećeni (Mt 11. 28-30). Glede 
Božje spoznaje vrijedi njegova izjava: »Nitko ne zna tko je 
Otac nego Sin, i onaj komu Sin htjedne objaviti« (Lk 10, 22). 

Na poseban se način druga prijetnja može pravo razumjeti 
samo u vezi s Isusom i s postupkom farizeja i pismoznanaca 
prema njemu. Ima ih koji Gospodinov prigovor da, gradnjom 
nadgrobnih spomenika prorocima koje su njihovi pređi ubili, 
tadašnji naraštaj pokazuje kako pristaje uz čin svojih preda 
u tom smišlu da su sretni što su neugodni proroci mrtvi. Mje- 
sto toga malo vjerojatnog mišljenja lakše nam je sebi predo- 
čiti da tu imamo sažet prikaz Isusova govora u kojemu je on 
svojim protivnicima dao razumjeti kako će oni učiniti mnogo 
veće zlodjelo od svojih pređa. Oni su ubijali proroke, a taj će 
naraštaj, unatoč štovanja poginulih proroka, ubiti njega koji 

je nad svim prorocima. Gospodin ih upozorava da će za svu ne- 
vino prolivenu krv svatko odgovarati onoliko koliko je kriv. 
Prijetnje nisu opametile njegove protivnike nego su ga oni 
ljutnjom i zaskočicama htjeli uhvatiti u riječi zbog koje bi ga 
mogli osuditi na smrt. Zarri napominje da mi nećemo odgova- 
rati za ubojstvo proroka, ali odgovornost i kaznu povlači sa 
sobom štovanje naših svetaca ako ne marimo za njihove pouke 
i primjere. 


PETAK 
God. I 


1. č. Rim 4, 1-8: Vjerova Abraham Bogu, i to mu se uračuna u 
pravednost. (str. 129) 


P. p. 31, 1-2. 5. 11 (str, 492) 
P. Utočište ti si moje, odjenut ćeš me radošću spasenja. 


' Dosadašnje razlaganje Pavao zaključuje vrlo važnom tvrd- 
njom da vjera ne ukida zakon, nego da ga utvrđuje. Na to 
Augustin dodaje: »Zakon je bio dan da čovjek traži milost, a 
milost je dana da čovjek izvršava zakon«. Kad je tako apostol 
po vjeri u Krista sve stavio na svoje mjesto, kao da čuje Izra- 
elca kako se poziva na praoca Abrahama i na svoju vezu s 
njim. Pavao prihvaća tu misao i na temelju toga biblijskog 
primjera pokazuje i dokazuje da, kao Abrahama, ni nas pred 
Bogom ne opravdava vršenje zakona već vjera. U tu svrhu do- 
sta mu je navesti svjedočanstvo same Biblije (Post 15, 6), koje 
je i gore istaknuto u naslovu odlomka. Kod toga treba praved- 
nosti i opravdanju dati sve ono bogatstvo koje je u taj stari ' 
izraz stavio apostol, a što ga je prema njemu Tridentski sa- 
bor ovako označio: »Opravdanje nije samo oproštenje grijeha, 
već i posvećenje, obnavljanje nutarnjeg čovjeka dragovoljnim 
primanjem milosti i darova po čemu čovjek od nepravedna po- 
staje pravedan, od neprijatelja prijatelj (Božji)«. To je Abra- 
ham postao po vjeri, još prije nego je obrezan, a pogotovo 
mnogo prije nego je zakon bio dan po Mojsiju. Potrebna su i 
korisna dobra djela ali samo ako im prethodi vjera i ako su u 
njoj zamišljena i izvedena. 

Pavao dalje iznosi kako je tolika moć vjere da nam ona 
sve drugo zaslužuje i dobiva kao zaslužena plaća. Radniku koji 
obavi posao plaća se ne daje kao milostinja nego kao dug. 
Istina, sve što imamo i što jesmo, od Boga je, pa je njegov dar 
i vjera i sve ono što njom zaslužimo, ali svojevoljna naša su- 
radnja u vjeri s Bogom donosi nam ujedno i Božju nagradu 
i njegovu pravednu plaću. Tu apostolu pada na misao usklik 31. 

psalma kojim David naziva blaženim onoga komu je Bog opro- 
stio i pokrio grijehe. »Snaga ovog dokaza leži u tome što David 
kaže da je »blago« onome koji je dobio oproštenje od zlodjela, 
a ne onome koji se može pozivati na vlastitu zaslugu« (Rupčić). 
I crkveni su oci često navodili to mjesto iz psalma te ga, u Pa- 
vlovu duhu, dovodili u vezu s Kristom. On nam je zaslužio i 
pribavio oproštenje grijeha, njegovom je krvlju Bog naše gri- 
jehe pokrio, a time ih i posve uništio. No opet: sve to koristi 
samo onima koji vjeruju u Kristovu otkupiteljsku krv i koji 
na nju neprestano računaju. Za nas je to poticaj da je na olta- 
ru s još više vjere prinosimo i pijemo. 

I mi se u odgovoru služimo psalmom koji je naveden u 
čitanju. Ponavljamo njegove riječi uvjereni da smo na početku 
bogoslužja riječi primili oproštenje (lakih) grijeha. Njegovim 
završnim retkom izražavamo svoju radost što nam je Božje 
spasenje uvijek na raspolaganju. 


God. II 


1. č. Ef 1, 11-14: Prije smo se nadali u Kristu, i vi ste zapeča- 
ćeni Duhom Svetim. (str. 165) 


P. p. 32, 1-2. 4-5. 12-13 (str. 492-3) 
P. Blago narodu koji Gospodin odabra sebi za baštinu! 


S istog razloga kao jučer zaustavit ćemo se i danas kod 
par značajnijih izraza. Jedan nam je još preostao izr. 10 koji 
počinje: ono što je Bog odlučio u Kristu da bi se provela pu- 
nina vremena, gdje je za provedbu Pavao upotrijebio izraz 
»ekonomija«. Ta riječ tu i kasnije u teologiji znači nacrt i ra- 
spored spasenja kako ga je Bog proveo kad je došao Spasitelj 
na svijet. Koja je glavna i središnja točka toga Božjeg nacrta 
i rasporeda? Krist koji po Očevoj volji ima da obuhvati sve na 
nebesima i na zemlji. On je dakle svima i svemu Glava, anđe- 
lima kao Bog, a ljudima kao Bog-čovjek. Grčki izraz »anake- 
falai6sasthai« razni prevode i tumače na razne načine. Ako se 
uzme da je u tom dugačkom glagolskom obliku temeljna ime- 
nica »kefalć-glava«, onda je nabolje prevesti: sve obuhvatiti 
pod jednu Glavu u Kristu. Tako su shvaćali neki crkveni oci 
i sve više novijih biblicista, jer ona daje najdublji i najpotpu- 
niji smisao. Drugi tvrde da je u tom glagolu imenica »kef&la- 
ion« koja je izvedena iz »kefalć«, ali služi kao naziv za zagla- 
vak, zaključak, resume. U tom slučaju prevodi se: recapitulatio, 
re-unire, opet skupiti, sjediniti. Najdalje od smisla »kefale- 
-Glava« ide Vulgata s poznatim »instaurare-obnoviti«. U sva- 
kom je slučaju Bog i obnovio i opet sjedinio sve jedino u Kri- 


28. petak — 69 


stu, i to u njemu kao u Glavi. Prema tome bi najbolje bilo 
ostati kod prvog naziva. 

Jučer smo slušali da je Bog sve odlučio i učinio »na hvalu 
slave svoje milosti« (r. 6.), a danas dva puta: »na hvalu slave 
njegove« (r. 12. 14). Taj nas ponavljani izraz ima sjetiti svih 
divota koje su sadržane u Božjoj milosti (»Slave Božje milosti« 
zove se i krasna, uvijek suvremena Scheebenova knjiga koja 
je prije I svjetskog rata tiskana i na našem jeziku), ali ujedno 
i najvažnije istine da je Bog otkupljenje, isto kao i stvorenje, 
izveo u prvom redu na svoju slavu. Tko je imalo svjestan što 
je i tko je Bog zna da drukčije ne može biti i toj se istini ne- 
izmjerno raduje. Raduje se zbog samoga Boga i njegove slave, 
ali i zbog nas koji smo s njim povezani vjerom, nadom i lju- 
bavlju. U ovom hvalospjevu imamo izričito spomenute sve tri 
bogoslovske kreposti, i to u značajnoj vezi. Najprije ljubav (r. 
5) kao izraz Božjega bivstva i djelovanja, dakle ona oduvijek 
od njega dolazi, k njemu nas diže i s njime sjedinjuje u vječ- 
nosti, gdje će ona jedina i ostati. Nada i vjera spomenute su 
danas i to kao naš odgovor na Božju ljubav i na njegovo djelo 
otkupljenja, koje nam je dano po Kristu i zapečaćeno po Duhu 
svetom. Dakako, i te dvije kreposti dolaze od Boga i vode k 
Bogu, ali s konačnom svrhom da nas doprate do gledanja i po- 
sjedovanja Boga u vječnoj ljubavi. 

Tako je Bog našao svoju baštinu (današnji pripjev) u koju 
želi da izlije svoju ljubav; no on je po našoj vjeri, nadi i lju- 
bavi postao i naša baština. Ako još uočimo da su u ovom pre- 
bogatom tekstu spomenute sve tri božanske osobe: Isusov i 
naš Otac (r. 2-3. i dalje gdje zamjenica »on« stoji mjesto Boga 
općenito), Očev ljubljeni Sin i naš Otkupitelj, a na kraju »obe- 
ćani Duh Sveti« — onda ne preostaje drugo nego da uvijek 
iznova svom dušom ponavljamo: Slava Ocu i Sinu i Duhu Sve- 
tomu! Iako malo možemo dokučiti njihovu povezanost u nji- 
hovu Trojstvu, ovim Pavlovim tekstom najbolje znamo što tri 
božanske osobe za nas znače. 


Ev. Lk 12, 1-7: Vama su izbrojene i sve vlasi na glavi. (str. 61-2) 


Ako Dillersberger ima pravo, ovaj je lsusov govor uslije- 
dio onda kad se on s objeda kod farizeja našao s mnoštvom. 
Ovo se možda ponadalo da je taj poziv na objed i Isusov odaziv 
mogao značiti neko njihovo približavanje. Gospodin upozorava 
mnoštvo, koje se oko njega stiskalo toliko da su jedni drugima 
stajali na nogu, da su farizeji licemjerni i neka ih se čuvaju, 
jer su pripravni da Isusove sljedbenike samo mrze i progone. U 
govoru, koji se dijeli u tri mala odsjeka s početnim »Kažem 
vama« (r. 4. i 8), Isus poziva sve one koji idu za njim da se ču- 
vaju od farizejskog licemjerja kojim su oni prožeti kao kruh 

kvascem. Kvasac njegovih učenika mora biti riječ Božja koja 
neka najprije njih same iznutra posve prožme da je zatim budu 
spremni i drugima naviještati. Gospodin svoju nauku sada ob- 
javljuje nekako u tajnosti, no traži da se ona iznosi u javnost, 
bez obzira na to u kako velikom djelokrugu netko nastupa. 
Isusova se riječ mora prenositi i po sobama i po trgovima. 


Drugim dijelom govora Isus sokoli sve koji će u budućno- 
sti morati trpjeti zbog širenja njegove nauke. Gospodin nam 
stavlja na srce: Ne bojte se onih koji ubijaju tijelo! To je sve 
što oni mogu učiniti. Ima jedan drugi strah koji je ne samo 
opravdan već i spasonosan, a to je strah da svojim postupkom 
ne uvrijedimo Boga i time ga prisilimo da nas poslije tjelesne 
smrti kazni još i vječnom smrću. To je važno koliko za one 
koji progone Isusove učenike toliko i za njih same da ustraju. 
Uz to ih uvijek mora prožimati uvjerenje da ih Bog nije zabo- 
ravio i da se on za njih očinski brine, pa i onda kad se to ne 
vidi. Kako se ne bi brinuo i uzeo u zaštitu svoju djecu kad ne 
zarobavlja ni tako neznatne stvari kao što su vrapci oko nas 
i vlasi na našoj glavi? Da nam ulije još više pouzdanja u nje- 
ga u svim mogućim poteškoćama, i tu nas je sve Isus nazvao 
svojim prijateljima kao što je to učinio onako srdačno aposto- 
lima u govoru na zadnjoj večeri (Iv 15, 14). Prisnost se prija- 
teljstva vidi u vjernosti. Bog je uvijek vjeran prijatelj, on to 
očekuje i od nas. 


SUBOTA 
God. I 


1. č. Rim 4, 13. 16-18: Protiv svake nađe, oslonjen na nadu, po- 
vjerova. (str. 130) 


P. p. 104, 6-7. 6-9. 42-43 (str. 551-2) 
P. Gospodin se uvijek sjeća svojega saveza. 


Pavao se još zaustavlja kod Abrahama, jer na njegovu 
primjeru vidimo ne samo to kako ga je vjera opravdavala pred 
Bogom i učinila njemu milim i zato velikim, nego kako je i 
nama potrebna vjera i kako ćemo do nje doći. Prema Pavlu 
»vjera je složen čin: ona je amen razuma i volje na Božju ob- 
javu koju nam povijesne činjenice predlažu u stupnju moralne 
sigurnosti« (Prat). Na tome se temelji i sa svoje jasnoće poznata 
definicija vjere koju daje Toma Akvinski: »Čin razuma koji, 
po nalogu volje, poticane od Boga milošću, pristaje uz božan- 
ske istine«. Takvu je vjeru imao Abraham, i to bez obrezanja 

i bez zakona, i stoga su mu se ispunila Božja obećanja. S Ab- 
rahama će ta obećanja prijeći na sve one i samo na one koji 
mu budu slični po vjeri. On je zaista ne samo otac već i uzor 
vjernicima. 


Božje je obećanje osigurano svemu Abrahamovu duhov- 
nom potomstvu »na temelju vjere, da bude po milosti« (r. 16), 
da se vidi kako je sve plod Božjega djelovanja. Možda je na 
mjestu primjena: Abraham je vjerovao Bogu da će dobiti sina 
kad nije bilo za to nikakva ljudskog izgleda; a kad ga je dobio, 
bio je pripravan da ga na Božju riječ žrtvuje. Kad Abrahama 
spominjemo od davnine i u I euharistijskoj molitvi, ne želimo 
li time sebi moliti sličnu vjeru u posvećeni kruh i vino na ko- 
jima nema nikakva vanjskog »izgleda« Božje prisutnosti? Ne 
traži li se i od nas u tom času da sa svojim Spasiteljem zdru- 
žimo svoju najveću žrtvu, same sebe? Na ta nas pitanja na neki 
način potiče i novi Lekcionar kad nam ovaj odlomak čita i na 
blagdan sv. Josipa (II 373). 


Mi govorimo o trostrukoj vezi koja nas diže k Bogu i s 
njim najuže spaja: vjera, ufanje i ljubav. Tim je »bogoslov- 
skim« krepostima Bog ne samo izvor već i cilj. I doista radi se 
o trostrukoj vezi u kojoj svaka od njih ima svoje značenje i 
svoj sadržaj, ali su međusobno isprepletene i jedna drugu pro- 
žimlju. Poslanica Rimljanima je u nekom smislu »magna char- 
ta — velika povelja« naše vjere. Ovih smo dana imali priliku 
istaknuti da vjere nema bez ljubavi, što je sigurno svakome 
jasno. Danas nam Pavao, upravo na temelju Abrahamova pri- 
mjera, kaže da vjerovati znači i nadati se protiv svake nade, 
jer se nadao i bio siguran da će mu Bog ispuniti svoje obećanje 
i onda kad nije imao sina, ili kad ga je morao čak sam žrtvo- 
vati. Mi znamo da mu se nada ispunila, pa o tome pjevamo iz 
104. psalma retke koji se iz izraelske, a prema tome i naše po- 
vijesti odnose na ispunjenje toga Božjeg obećanja. Poznata je 
usporedba da o životu poslije smrti znamo isto onako malo 
koliko zna dijete u majčinoj utrobi o životu koji ga čeka kad 
dođe na danju svjetlost. Ako se zbog glasova oko nas, aiu na- 
ma samima, moramo mnogo boriti i trpjeti da sačuvamo ne- 
pokolebivu i živu vjeru u Boga i u njegova prekogrobna obe- 
ćanja, neka nas bodri i učvršćuje primjer praoca Abrahama. 
Njemu se ispunilo sve ono čemu se nadao protiv svake nade, 
a tako i nebrojenim drugima. I nama će se ispuniti, jer se Go- 
spodin uvijek sjeća svojega saveza s nama, sa svakim od nas, 
pa i onda kad ga mi nažalost makar privremeno zaboravimo. 

God. II 


1. č. Ef 1, 15-23: Krista postavi — nad svime — Glavom Crkvi, 
koja je njegovo Tijelo. (skr. 165) 


P. p. 8, 2-3a. 4-5. 6-7 (str. 475) 
P. p. Vlast si dao Sinu svome nad djelima ruku svojih. 


Osim prvih dvaju redaka ovo čitanje slušamo svake godine 
na blagdan Uzašašća (II 326) i pravo je da se najprije na njima 
zaustavimo. Poslije hvalospjeva Bogu Spasitelju Pavao želi da 
vjernici u Efezu sve dublje napreduju u poznavanju Božje taj- 
ne koji je na tako divan način zamislio i izveo naše otkuplje- 
nje. Taj napredak u shvaćanju i u poniranju u božanske tajne 
dolikuje svima svetima kako na početku ove poslanice tako i 
tolikih drugih, apostol naziva vjernike u Efezu i kamo god je 
dopro ovaj njegov spis. On u tu svrhu čini sve što može usmeno 
i sada pismeno, ali zna da spoznaju božanskih djela, kao i dje- 
la sama, može pružiti jedino Bog i stoga on to moli bez pre- 
stanka. Najprije zahvaljuje za onu spoznaju koju im je Bog 
već dao i na tom temelju moli za njih da ga potpuno upoznaju 
(r. 17). Zahvalnost za primljena dobra najbolji je zalog za nove 
darove. Uz to Pavao osjeća zahvalnost i prema samim vjernici- 
ma, jer je čuo kako drugi hvale njihovu vjeru i njihovu ljubav 
prema svima svetima, prema svima kršćanima s kojima dolaze 
u doticaj. Na taj način vidimo koliko nas dobrotvornost prema 
drugima preporučuje Bogu i njegovim prijateljima na zemlji 
i na nebu. 


Dok o Uzašašću u ovom tekstu gledamo proslavu Krista, 
danas možemo uočiti kako se i u ovecm drugom dijelu 1. pog- 
lavlja spominju sve tri božanske osobe. Kao i uvijek, Pavao 
osobito ističe ulogu nebeskog Oca i to u dva pravca: on je po- 
kazao djelotvornost svoje silne moći uskrsnućem i nebeskom 
proslavom svoga Sina (r. 19-22); on nam daje da upoznamo 
svu snagu toga njegova djela (17-19), a to se i pristoji budući 
da je on sam postavio svoga Sina za Glavu Crkvi, tj. svima na- 
ma (22-23). Da spoznamo sve što nam Otac daje u Sinu, pot- 
reban nam je Duh mudrosti (r. 17) što nam ga opet može dati 
samo Otac. Pavao ga upravo to i moli za nas. Isus je obećao: 
»Duh Sveti, kojega će Otac poslati zbog mene, naučit će vas 
sve i sjetiti vas svega što vam rekoh... Imao bih vam još mno- 
go reći, ali sada ne možete nositi. A kada dođe on, Duh istine, 
uvest će vas u svu istinu« (Iv 14, 25; 16, 12-13). Dakle, Duh 
Sveti koji spaja Oca i Sina u vječnoj ljubavi veže također i 
nas s njima. Ta se naša veza s Bogom zove vjera, nada i lju- 
bav. Te su tri kreposti spomenute i u današnjem Pavlovu 


28. subota — 73 


tekstu. Osim tamo gdje su izričito navedene možemo ih opazili 
i ondje gdje apostol moli da nam Bog dadne prosvijetljene oči 
srca (r. 18) koje je u Bibliji sijelo čuvstava i misli. Apostol na- 
ime moli da naše prosvijetljeno srce spozna tri stvari: kolika 
su dobra milosti i slave na koja nas je Bog pozvao; koji je sjaj 
slave koju je Bog konačno dao svetima u nebu; kako je silna 
milost koju Bog daje svakome koji u njega vjeruje (Re). Za 
sve to potrebne su nam tri bogoslovske kreposti. 


Ev. (Lk 12, 8-12: U taj će vas čas Duh Sveti poučiti što trba reći. 
(str. 62) 


U trećem dijelu svojega govora mnoštvu Isus od svojih 
traži da ga priznaju pred ljudima i da za njega svjedoče. Da ih 
na to potakne, nema opet jačega sredstva od upozorenja na sud 
koji će odlučiti o vječnosti svakoga čovjeka. Taj će se sud, sli- 
kovito rečeno, odvijati pred Božjim prijestoljem, a prisustvo- 
vat će mu i anđeli (Mt 25, 31). Sudac će biti proslavljeni Isus, 
ali on ovdje sebe spominje i kao našega Branitelja pred Ocem. 
On će se zauzeti za svakoga koji god na zemlji prizna njega 
pred ljudima. Spas je dakle ili propast bilo koga ovisna o nje- 
mu samome i o njegovu odnosu prema Isusu za života. Ne radi 
se samo o posvemašnjem zatajivanju Isusa. Zarri opisuje kako 
se ono događa u našim prilikama: »Sablažnjujemo se što je 
Petar zatajio Isusa, a mi sami nismo manje slabi od njega. Kod 
njega je barem shvatljivo kako se bojao da ne bude uvučen u 
Učiteljevu osudu i smrt, a nas je strah nečega mnogo manjeg. 
Čini nam se da je kršćanstvo izišlo iz mode i da bismo, prizna- 
vajući Isusa, mogli biti ismjehivani, smatrani prevladanima, 
kao oni koji ne držimo korak s vremenom. Čini nam se, a mo- 
žda je i istina, da se nekim krepostima ljudi lako rugaju, a 
onda se hvalimo makar i izmišljenim manama samo da se pri- 
lagodimo svijetu. Nevjerojatno je koliko se znamo sramiti kre- 
posti, jer se bojimo da će biti shvaćena kao slabost, ili tjelesna 
nemoć, ili kao klerikalizam, ili kao pretvaranje. Nemamo odva- 
žnosti da pokažemo ljepotu čistoće, vjere, pripadnosti Crkvi, u 
svemu junačkom sjaju tih svjedočanstava. Tako šuteći zataju- 
jemo Isusa Krista, ili se barem nećkamo da za njega svjedo- 
čimo«. No tu neće biti nikakve koristi ako mislimo da se te 
opaske tiču samo nekih drugih izvan našega kruga. 

Isusovu riječ o pogrdi protiv Duha Svetoga, koja se neće 
oprostiti, tumače na više sličnih načina. Obično se drži da se tu 
radi o jednom od grijeha protiv Duha Svetoga: protiviti se 
poznatoj istini. Dillersberger to konkretizira ovako: bit će opro- 
šteno onome koji vjeru zataji na temelju vlastitog istraživanja 
i makar krivoga osobnog uvjerenja; drukčije će se postupiti s 
onim koji je zataji iako je uvjeren u njezinu ispravnost. Da- 

kako, i on nadodaje da su potrebni još neki momenti da neki 
grijeh bude zaista pogrda protiv Duha Svetoga. Zanimljivo je 
i mišljenje Stogera: u prvom dijelu izreke Isus misli da one 
koji su govorili protiv Sina čovječjega dok je on bio na zemlji 
i dok nije bio općenito priznat kao Sin Božji; pogrđuju pak 
njegova Duha Svetoga, koji sada svjedoči da je Krist u slavi 
Očevoj, oni koji to svjedočanstvo ne primaju, 


U svakom se slučaju može sa sigurnošću zaključiti da Duh 
Sveti igra vrlo veliku ulogu u našemu svjedočastvu za Isusa. 
To osobito vrijedi, kao što sam Gospodin govori dalje, kad se 
njegovi sljedbenici budu našli na sudu zbog njega. Ako se Bo- 
žje dijete mora uvijek predavati u Očeve ruke i, nakon što 
učini sve što je u njegovoj moći, posve se njemu prepustiti, to 
isto vrijedi i u tim časovima pred bilo kojim sudom ljudi. 
Ostati miran i ne bojati se bilo koga ni bilo čega znak je 
povezanosti s Bogom. Takvima su se pokazali bezbrojni Kri- 
stovi svjedoci svih vremena i prilika. »Ako je Bog za nas, tko 
će protiv mas?« (Rim 8, 31). Rijetko će tko biti u prigodi da 
prosvjetljuje i jakost Duha Svetoga osjeti baš pred ljudskim 
sudom, ali on će svima nama najviše pomoći da se pravilno 
snađemo pred Božjim sudom kad priznajemo svoje grijehe, 
bilo pred svojom savješću bilo u sakramentu pokore. Potre- 
bno skrušenje i isto tako potrebno pouzdanje u Božje milosrđe 
može nam tada dati jedino Duh Sveti. I zaista dat će nam ga 
uvijek, jer Crkva ne naziva uzalud Duha Svetoga da je on 
oproštenje grijeh4 (darovna molitva na jutarnjoj misi u subotu 
prije Duhova). 

XXIX NEDJELJA 


GOD. A 


1. č. Iz 45, 1. 4-6: Primih Kira za desnicu da pred njim oborim 
narode. (str. 744) 


P. p. 95, 1 i 3. 4-5, 7-8. 9-10a i c (str. 544) 
P. Dajte Gospodinu slavu i silu! 


U posljednje se vrijeme na Bibiliju sve više gleda kao na 
skup spisa koje su, uz Božje nadahnuće, napisali ljudi u određe- 
nim prilikama. Stoga se u njima odrazuje ne samo značaj pisaca 
već i okolnosti u kojima ili o kojima su pisali. To vrijedi za Evan- 
đelja, iako ona s Isusovim životom i naukom sadrže poruku 
spasenja daleko više nego sve ostale biblijske knjige. I današ- 
nje evanđelje o poreznom novcu možemo razumjeti jedino ako 
znamo da je u Kristovo doba Palestina bila okupirana od Rim- 
ljana koje su Židovi vrlo teško podnosili kao gospodare. No 
vpravo nam ovaj odlomak govori kako je Isus vremenski uvje- 
tovane i prolazne svjetske prilike znao upotrijebiti da na nji- 
hovu temelju iznese vječna načela svoga kraljevstva. Tom je 
prigodom pokazao kako »je priznavao građansku vlast i nje- 
zina prava, naređujući da se porez dade caru, ali je jasno pod- 
sjetio da treba štovati veća Božja prava: »Dajte dakle caru 
carevo, a Bogu Božje« (Mt 22, 21) (II vat. sabor S 10). 

Za tu je dvostruku pouku današnjeg evanđelja potraženo 
vrlo prikladno čitanje iz SZ-a. Na prvi pogled mogli bismo se 
pitati što tu spada perzijski kralj Kir. Veza je izgleda ova 
Židovi su dužni plaćati porez rimskom caru, jer je svaka zako- 
nita vlast od Boga (Rim 13, 1-2) koji jedino suvereno upravlja 
svjetskom poviješću kao što se to lijepo vidjelo u zadatku što 
ga je Bog povjerio Kiru. Izraelci su se nalazili u babilonskom 
sužanjstvu i Izaija prorokuje da će taj perzijski kralj osvojiti 
Babilon i osloboditi Izraelce. To će izvesti Kir, ali samo zato 
jer je tako odredio Jahve koji stoji i iza toga poganskog kralja 
i koji ga vodi. Stoga se ne treba čuditi što Bog naziva Kira 
svojim izabranikom i miljenikom (Iz 42, 1), a na početku da- 
našnjeg odlomka i svojim pomazanikom. Taj naslov pripada 
samo izraelskom kralju (1 Sam 24, 7; ps 2,2), ali Bog je htio da 
njegov narod i u tuđinskim vladarima gleda svojevrsne Božje 
namjesnike. Bilo koji kralj ili vladar samo je figura kojom 
upravlja Bog. Kad on bude Kira uhvatio ža desnicu i podu- 
pirao ga (42, 1), onda će kralj, točnije sam Bog pred njim obo- 
riti sve suprotne narode, razoružati neprijateljske kraljeve i 

osvojiti sve utvrđene gradove. Lekcionar ispušta 2. i 3. redak, 
jer nas toliko ne zanimaju sve potankosti daleke povijesti, ali 
je poznato da je Kir prisvojio između ostaloga i bajoslovno 
blago sardskog kralja Kreza. Uvijek se i svuda događa sve ono 
i samo ono što Bog hoće ili barem dopušta. 

Bibliji je ipak najviše stalo do teološke misli, a ta je ovdje 
vrlo naglašena. Bog je Kira odabrao i pomagao ne zbog njega 
samoga već radi sluge svog Jakova i Izraela, svog izabranika 
(r. 4). Kir nije ni poznavao pravoga Boga, još manje je znao 
da izvršuje njegove odredbe, ali je doista bilo tako. Tek kad je 
osvojio i Babilon, sveti mu pisac stavlja u pero izjavu: »Sva 
zemaljska kraljevstva dade mi Jahve, Bog nebeski« (Ezr 1, 2). 
»No ni oslobođenje Izraela nije zadnji cilj Božji koji je pozvao 
perzijskog kralja. Prema Božjoj namjeri pravi je cilj to da se 
svijet otvori izraelskoj vjeri u jednoga Boga i da tim prihva- 
ćanjem mogu i poganski narodi postići spasenje. Bog nije za- 
mislio da će se sam Kir boriti za monoteističku vjeru, nego 
samo da će oslobođenjem Izraela on omogućiti njegovo misio- 
narsko ižarivanje (usp. Iz 42, 1. 4), najprije u smislu tihog dje- 
lovanja Židova u poganskoj diaspori, a onda konačno po svjet- 
skoj Crkvi koja je trebala izići od Židova« (Krinetzki). Nama 
je ta Božja namisao dobro poznata i mi je slavimo pripj. psal- 
mom. 


2. č. 1 Sol 1, 1-5b: Sjećamo se vaše vjere i ljubavi i nade. (str. 
176) 


Pri svršetku liturgijske godine čitamo poslanicu koju je 
Pavao prvu napisao i koja je uopće prvi novozavjetni spis. 
Crkva ju je ostavila za ove posljednje nedjelje, jer se u njoj 
mnogo govori o drugom Isusovu dolasku na koji se pripravlja- 
mo ovih nedjelja nekako svjesnije i življe. Kako je došlo do 
ove poslanice i ono što se u ovom odlomku odnosi na Pavla vi- 
djeli smo 21. ponedjeljka (IV 145). Uz ono potražimo danas što 
je ovaj odlomak teksta kazivao Solunjanima i što govori nama. 
U tu nam je svrhu potrebna Božja milost, jer bez nje ne može- 
mo shvatiti niti u djelo provesti Božju riječ. Stoga i apostolov 
pozdrav »Milost vam i mir!« ne smijemo smatrati samo pukim 
pozdravom već i njegovom molitvom da Bog u nama izvede 
ono što hoće da postigne Pavlovim pismom. 

Božje nam rasvjetljenje odmah na početku pomaže da upo- 
znamo što se krije u jednostavnoj adresi: Solunskoj crkvi koja 
je u Bogu Ocu i Gospodinu Isusu Kristu. Ona nam govori vrlo 
malo ako se ne sjetimo što znači Crkva. Grčka riječ »ekklesia« 
bio je naziv za sazvani javni zbor. Prema tome je solunsku i 
svaku kršćansku zajednicu sazvao i u nju svakoga pojedinca 
pozvao Bog Otac, a sada se svaka Kristova zajednica zasebno 

i sve one skupa kao Kristova Crkva nalaze u Gospodinu Isusu 
Kristu. Radi se dakle o Božjoj ustanovi i družbi koja je sastav- 
ljena od ljudi i koju on vodi preko ljudi. Stoga Pavlovu posla- 
nicu treba uzeti kao pravo pastirsko pismo koje Bog upravlja 
svojemu stadu. Sam je apostol toga najbolje svjestan i u tu 
svrhu spominje svoje suradnike Silvana i Timoteja da, prema 
starozavjetnom propisu (Pnz 19, 15), istina bude posvjedočena 
s dva ili tri svjedoka. Još više se apostolova misao vidi iz r. 
2-83. gdje on dva puta naglašava da se solunskih vjernika sje- 
ća u molitvi pred Bogom i da za njih zahvaljuje Bogu. Pavao 
ima i na čemu zahvaljivati slušajući i znajući kako je njihova 
vjera djelotvorna, ljubav požrtvovna i nada postojanja. Čuveni 
biblicist Lagrange više je puta izrazio udivljenje kako je Pa- 
vao malo godina poslije Kristove smrti, i još prije negoli je 
bilo napisano ijedno Evanđelje, uspio tako potpuno usvojiti, 
razviti i izraziti Kristovu nauku. To na svoj način posebno 
vrijedi za ovdje navedene bogoslovske kreposti i za to kako 
ih Pavao karakterizira. I danas, poslije toliko stoljeća, ne tre- 
ba ništa drugo željeti već da te i takve kreposti posjedujemo i 
mi onako kao što su ih imali stari Solunjani. 

U Pavlovu izrazu kojim hvali njihovu postojanu nadu u 
Isusa Krista mnogi vide odmah na početku poslanice navi- 
ješten njezin predmet. Solunjani očekuju skori Isusov dolazak. 
Apostolu je to samo po sebi pravo. Zbog njihovih kreposti 
rado ih naziva ljubljenom braćom, jer ih Bog ljubi i oni su 
njegovi odabranici. Njima. je evanđelje naviještao Pavao, ali 
on zna da su njegovi riječi bile slabašne. Pripovijedanje 
je apostolovo pratio Duh Sveti svojom božanskom snagom i 
tako je u srcima Solunjana došlo do sigurnoga i dubokog uv- 
jerenja o istinitosti onoga što su od Pavla čuli. On ih tako hvali 
da ih zatim lakše uvjeri i u ono zbog čega im piše. U vjer- 
skom znanju treba dakle napredovati, ali to je moguće samo 
na takvu uvjerenju kakvo je bilo kod Solunjana. Površno 
vjersko znanje i prevrtljivo uvjerenje ne služe ničemu. 


Ev. Mt 22, 15-21: Podajte caru carevo, a Bogu Božje! (str. 20) 


I u starom se Misalu ovo evanđelje čitalo pri kraju litur- 
gijske godine pa je tako ostalo i u novome, unatoč tome što 
smo paralelni Markov tekst već imali 9. utorka (III 92). Onamo 
smo odlomak razmotrili uz pomoć novijeg egzegete, a danas će 
nam dobro doći nekoliko napomena starih crkvenih otaca. Svi 
oni najprije ističu kako su farizeji mislili pitanjem o porezu 
uhvatiti Isusa u riječi i tužiti ga rimskoj vlasti ako rekne da 
omraženim okupatorima ne treba davati nikakva poreza. Tako 
su oni, barem u sebi mislili, pa su se nadali da će i Isus zauzeti 
to stanovište. Učini li suprotno, još će ga više zamrziti i ozlo- 

glasiti kod naroda. »Vrijedno je uočiti podlu laskavost i pod- 
mukli način kojim pristupaju: »Učitelju, znamo da si istino- 
ljubiv«. Zašto su ga onda prije zvali zavodnikom, podstreka- 
čem puka, opsjednutim? Zašto su toliko tražili način kako da 
ga se riješe? Nadaju se da će ga svladati laskavošću i da će ga 
navesti da se izjasni protiv zakona iza kojih je stajala tada- 
šnja vlast. Zato ga nazivaju istinoljubivim, i tako protiv svoje 
volje priznaju veliku istinu. Još dodaju: »Ne mariš ni za koga, 
jer ne gledaš tko je tko«. Tko ne vidi u tim riječima zamku? 
Mislili su na cesara« (Krizostom). 


Isti naučitelj upozorava dalje kako je Isus ne samo ras- 
krinkao svoje protivnike i nazvao ih licemjerima, nego hoće 
da oni osude sami sebe. Zatražio je porezni novac i upitao ih 
čija je to slika i natpis. »Ne pita što ne zna, već traži njihovu 
osudu iz njihovih usta. Na njihov odgovor im nije kazao: »Daj- 
te caru carevo«, nego »Vratite... (tako grčki: apodote, i latin- 
ski: reddite), jer to jasno proizlazi iz slike i natpisa na novcu. 
A da ne bi kazali kako ih Krist želi podvrći jednom čovjeku, 
još je dodao: »... a Bogu Božje«. Uz to nastavlja Augustin: 
»Sastavljeni smo od duše i tijela. Dok smo na zemlji, da mo- 
žemo živjeti, moramo se služiti i vremenitim stvarima. S obzi- 
rom na tjelesni život moramo biti podložni onima koji uprav- 
ljaju materijalnim dobrima. U odnosu na vječni život ne mo- 
žemo se pokoravati ni jednoj ljudskoj vlasti koja bi se usudila 
da nam stavlja zapreke u postizavanju našega konačnog cilja. 
Kao što nijedan kršćanin, kao takav, ne može sebe razriješiti 
poslušnosti civilnim zakonima i plaćanja dužnih poreza, tako 
isto bi upala u još veću pogrješku civilna vlast kojoj bi se pro- 
htjelo da stvara zakone u duhovnim stvarima«. Kad bi samo 
to bilo svima jasno kao što je bilo Augustinu! 


Hiponski je biskup u vezi s ovom Isusovom riječju preu- 
zeo još jedno njezino značenje koje je prvi izrazio njegov oštro- 
umni zemljak Tertulijan. Porezni je novac nosio carevu sliku i 
natpis i zato je pripadao caru. Čovjek je slika i prilika Božja 
(Post 1, 27), stoga kao takav pripada Bogu, što još više vrijedi 
za kršćanima. »Božji smo novac, izvan njegove blagajne lutamo. 
Lutanjem se na nama istrošila Božja slika koja je u nas uti- 
snuta. Dok smo mu slični, Bogu se približujemo; od njega se 
udaljujemo kad mu više ne sličimo. Griješeći pokvarili smo 
svoju sličnost s njime, u kojoj smo bili stvoreni; zadobivši op- 
roštenje grijeha opet smo tu sličnost obnovili. Oproštenje nam 
je grijeha ponovno utisnulo u dušu Božju sliku i vraćeni smo 
u Božju blagajnu. Tom je usporedbom naš Gospodin htio poka- 
zati što od nas Bog traži«. O simboličnom je značenju porez- 
nog novca održao govor i veliki Bossuet. Primjena je vrlo prak- 

tična i za one koji misle da daju caru carevo i Bogu Božje. Ni- 
kada nećemo dovoljno paziti i poraditi da Božja slika u nama 
bude doista prisna i svijetla. 


GOD. B 


1. č. Iz 53, 10-11: Žrtvuje li život svoj kao naknadnicu, vid- 
jet će potomstvo. (str. 751) 


P. p. 32, 4-5. 18-19. 20 i 22 (str. 498) 


P. Neka dobrota tvoja, Gospodine, bude nad nama, kao što se 
u tebe uzdamo! 


Upadno je kako novi Lekcionar ne ispušta ni jedan tekst 
S i NZ-a koji govori o Kristovoj muci. Tako nam više puta 
donosi riječi kojima je Isus navijestio svoju smrt i uskrsnuće. 
Crkvu kod toga vode dva razloga koje smijemo nagađati: da 
nam kod euharistijskog slavlja uvijek iznova istakne otajstvo 
koje euharistijom slavimo i da nas Kristovim primjerom ojača 
za strpljivo podnašanje naših životnih muka. Ništa nas u bilo 
kojem trpljenju duše i tijela toliko ne jača koliko Isusov pri- 
mjer i snaga koju nam je on svojom žrtvom na križu zaslužio 
i koju nam pruža kad sudjelujemo kod obnavljanja te žrtve 
na oltaru. Često možemo naći vezu između biblijskog teksta i 
liturgijskog slavlja dotičnog dana, ali to je još lakše kad nam 
tekst govori o Kristovoj pashi. Tada dva stola u svetištu crkve 
još više tvore jednu jedinstvenu cjelinu, 

Uz Markov odlomak o Isusovoj otkupiteljskoj žrtvi danas 
kao dva prva čitanja čujemo izvatke iz dužih perikopa Veli- 
kog petka (II 170). Sama dva retka iz Izaijine 4. pjesme o Go- 
spodnjem sluzi sadrže svu Kristovu muku i još njezine učinke. 
Sve što je Isus pretrpio nije bilo slučajno ili prema volji ljudi. 
Prorok naglašava: Bogu se tako svidjelo i tako se ispunila 
volja očeva. U toj je Božjoj volji sadržan »njegov naum, ili 
ekonomija općeg: spasenja« (Asensio). Znamo koliko je puia 
Isus isticao da je došao izvršiti Očevu volju. No prorok ne za- 
boravlja spomenuti da je Kristova žrtva naknadnica bila ovi- 
sna i o njegovu slobodnom pristanku: »Žrtvuje li (on, dakle 
svojevoljno) život svoj kao naknadnicu .. .« U 5. glavi Levitskog 
zakonika nalaze se potanki propisi kako su starozavjetni sve- 
ćenici morali za svoje grijehe i za grijehe drugih prinositi 
žrtve naknadnice i okajnice. One su skupa sa žrtvama u svim 
naravnim religijama bile samo slika jedino spasonosne žrtve 
kojom je naš Gospodin dao Bogu zadovoljštinu za sve grijehe 
svih ljudi. Teška je riječ: »Svidjelo se Gospodinu pritisnuti ga 
bolima«, još konkretnija je: »Žrtvuje li život svoj«, a obje nam 

svjedoče o neshvatljivoj ljubavi Oca i Sina koji su u Duhu Sve- 
tom odredili i izveli naše spasenje na tako strašan način za 
Isusa. 

Kao od sebe razumiju se učinci koji su iz toga slijedili: 
Krist će vidjeti potomstvo (cijeli ljudski rod), sebi produžiti 
dane (kao Bog-čovjek i kao naš vječni Spasitelj), time će ispuniti 
Očevu volju i time ga najviše proslaviti, u svojoj će otkuplje- 
noj braći vidjeti svjetlost Božje milosti i slave te se u njima 
nasititi njezinom spoznajom, on posve pravedan opravdat će 
pred Bogom mnoge, tj. sve koji to budu htjeli. To će sve postići 
stoga što će s toliko ljubavi i odvažnosti »krivicu njihovu na 
sebe uzeti«. Koliko li istina i činjenica obuhvaćaju i tumače 
ta dva starodnevna retka. Na svu tu Božju ljubav kršćansko 
srce ne može ostati bešćutno i svoje raspoloženje nastojimo iz- 
raziti današnjim pripj. psalmom. U njima je osobito istaknuto 
dvoje: kolika je Božja dobrota prema nama, dokazana našim 
otkupljenjem na sasvim poseban način, tolika je i naša nada 
u takvog Otkupitelja.  Psalmom i pripjevom izražavamo tu 
nadu sedam-osam puta. Učinimo to iz svega srca, uvjereni da 
nam je naš Brat preobilno zaslužio sve što trebamo i što želimo 
u životu na zemlji i na nebu. 


2. č. Heb 4, 14-16: Pristupajmo s pouzdanjem k prijestolju mi- 
losti. (str. 192) 


Ako se prije samog čitanja naglas pročita određeni tekst koji 
ističe misao vodilju dotičnog odlomka, što je redovito vrlo kori- 
sno, danas vidimo kako on tvori vrlo prikladan prijelaz iz 1. u 
drugo čitanje. Vidjeli smo kako iz Izaijinih rekada liturgija za 
nas u pripj. psalmu izvlači poticaj za naše pouzdanje u Božju do- 
brotu koju nam je on iskazao najviše otkupljenjem. Stoga je 
došao kao naručen kratki odlomak iz poslanice Hebrejima koji 
govori o našem Velikom svećeniku, koji se žrtvovao za naše 
spasenje i koji nam svojom žrtvom ulijeva neograničeno pouz- 
danje. Ono nam ije neophodno potrebno želimo li s korišću pri- 
stupiti k prijestolju milosti, jer nam Bog daje onoliko koliko 
želimo i s kolikim pouzdanjem pitamo. O tekstu smo već raz- 
matrali (II 171), a sada se ponovno uvjerimo kako je silna moć 
našega Velikog svećenika koji za nas prodrije svojom krvlju 
sva nebesa, sve do prijestolja Božje milosti i slave. On je naše 
grijehe i sve naše slabosti uzeo na sebe i stoga će nas kao »su- 
patnik u našim slabostima« uvijek najbolje razumjeti i pomoći, 
»Kod ljudi mi nismo nikada sigurni kako će oni prosuditi naše 
slabosti: hoće li nas oštro odbiti i osuditi, ili će preko svega 
olako prijeći. Za Isusa znamo kako se on odnosi prema grijehu. 
No isto tako znamo da on svoju pomoć neće uskratiti ni jed- 
nome grješniku koji se njemu obrati« (Schierse). 

“Ima egzegeta koji preuveličavaju razlike između Pavlovih 
poslanica i poslanice Hebrejima. Samo je djelomično istina: da 
je u prvima:apostolov odnošaj prema Isusu mnogo manje sr- 
dačan nego je to slučaj u našoj poslanici. Schierse Kristov lik 
u ovoj poslanici uspoređuje s ikonom koja na sebi nosi sve sveča- 
no-kultne crte,.tako da je.piščevo crtanje Kristova lika više nalik 
učenoj biblijskoj spekulaciji nego da bi potjecala. iz. životnoga 
vjerskog proživljavanja. Kao da je pisac i sam osjećao taj svoj 
nedostatak .pa je na nekim mjestima, kao i u današnjim ret- 
cima, vrlo naglasio Kristovo milosrdno suosjećanje s našom bi- 
jedom. To je sve istina, ali je isto tako jasno i možda još jas- 
nije od: toga da u ova tri retka pisac uspijeva iznijeti ulogu 
vjere i'ljubavi upravo kao što je to običavao Pavao. Ako uz to 
uzmemo da je istaknuto Kristovo milosrđe zapravo najjači iz- 
raz njegove ljubavi prema nama,' onda imamo sve tri kre- 
posti koje nas.tako usko vežu uz našega Spasitelja. Za vjeru 
nam je preporučio da se nje držimo čvrsto; jer je utemeljena 
na našem: Velikom Svećeniku i na njegovu silnom djelu ot- 
kupljenja. O. pouzdanju:je već bilo govora. Ne zaboravimo ni 
piščevu preporuku da se Kristovoj pomoći nadamo »u pravi 
čas«. Koji je to čas? Zapravo svaki čas u kojemu se vjerom 
i pouzdanjem.obraćamo Kristovoj ljubavi i milosti. A ako tre- 
ba istaći neki posebni čas, onda je to vrijeme kad slavimo nje- 
govo. i naše bogoslužje, kad se bata nalinom pred prijesto- 
ljem milosti. , 


Ev. Mk 10, 35-45 (duže) ili 42-45 (kraće): Sin čovječji došao je 
da život svoj dade kao otkupninu za mnoge. 


Uz ovaj tekst. doneseno razmišljanje (III _ 63) spominjemo 
već zbog toga što je ove godine 8. tjedan ispušten. Evo ovdje 
još nekoliko važnih napomena prema Schnackenburgu. Traže- 
nje je Zebedejevih sinova u oštroj suprotnosti s Isusovim zad- 
njim i najdužim navještajem njegove muke. Tako _ je bilo i s 
prepirkom apostola o prvim mjestima nakon Isusova drugog 
navještaja. Ovoga su puta Jakov i Ivan htjeli da im Isus pot- 
piše bjanko-mjenicu a da pred drugovima ni ne spomenu o 
čemu se radi. Učitelj ih želi poučiti i stoga najprije traži da se 
izjasne na što misle. Tražeći dva prva mjesta u njegovoj slavi, 
oni su sigurno mišlili na Isusovo mesijansko vladanje na zem- 
lji. Iz toga se vidi kako su slabo bili poučeni učenici koje je 
Gospodin među prvima pozvao i davao im razne prednosti. Nema 
sumnje da Isus pod čašom koja ga čeka da je ispije i pod kr- 
stom kojim će se krstiti, na temelju raznih starozavjetnih 
tekstova, misli na svoju muku i smrt. Ova dva brata misle da 
mogu samosvjesno odgovoriti kako su i oni spremni s Isusom 
podnijeti “Bilo što samo: da se dokopaju željenih prvih mjesta. 

Gospodin im naviješta da će zaista s njime trpjeti, što se na 
Jakovljevoj mučeničkoj smrti i ispunilo (Dj 12, 1), ali im to 
ipak ne daje nikakvo pravo pred drugima, jer sve odluke o 
budućnosti ima u rukama samo Bog. 

Da zaključi svoju pouku dvojici i da umiri ostale, Isus 
dodaje važne riječi kakvo shvaćanje o vlasti moraju imati oni 
koji će stajati na čelu njegovih sljedbenika. Nekako s ironijom 
spominje najprije one koji u svjetskim poslovima smatraju 


sami sebe vladarima. To znači, da oni zapravo to i nisu, tako ' 


malo znači njihova vlast s obzirom na njezin opseg i njezino 
trajanje. Takvi velikaši drže svoje podložnike zaista pod vla- 
šću, tj. daju im osjetiti svoju vlast. Ni govora o tom da bi ne- 
što slično moglo postojati između Isusovih učenika. Prema na- 
čelu da će biti uzvišen samo onaj tko se ponizi (Mt 18, 4; 23, 
12; Lk 14 ,11; 18, 14) sljedbenici će evanđelja postići neko pr- 
venstvo samo u koliko budu služili svojoj braći. Ljudskoj na- 
ravi to nije lako i stoga Isus na kraju ističe da on tako postupa. 
Još više: svoje izlaganje on zaključuje prevažnom izrekom ka- 
ko njegovo služenje ide tako daleko da će dati svoj život kao 
ctkupninu za mnoge. »Mnogi« u židovskom načinu izražavanja 
znači velik broj, mnoštvo u odnosu prema pojedinima, dakle 
u stvari mnogi stoji mjesto svih. Tu Gospodin ne tumači pota- 
nje kome će on isplatiti tu otkupninu za nas, nego u vezi s 
Izaijinim tekstom (52, 13-53, 12) spominje svoju otkupiteljsku 
smrt kao najveći dokaz svojega služenja ljudima. 

»Pracrkva se toga Isusova raspoloženja i postupka prije 
svega sjećala kad je slavila euharistiju. Kod toga je od početka 
slušala da je Isus svojom krvlju prolivenom »za mnoge« zape- 
čatio savršeni i konačni savez između Boga i ljudi (Mk 14, 24). 
No ujedno je ona, kao što to proizlazi iz naše riječi, kod toga 
pokazivala i na obavezu koja veže sve nas: kao što je Bog 
primio žrtvu svoga Sina tako moramo i mi svi, koji smo ušli 
u taj savez s Bogom, biti spremni da idući za Isusom na isti 
način služimo drugima«. 


GOD. € 

1. č. Izl 17, 8-13: Dok bi Mojsije držao ruke uzdignute, Izraelci 
bi nadjačavali. (str. 56-7) 

P. p. 120, 1-2. 3-4. 5-6. 7-8 (str. 570) 

P. Pomoć je naša u imenu Gospodina koji stvori nebo i zemlju. 


Ma kako čovjek napredovao, on će uvijek ostati ovisan o 
Bogu ili, kako se neki vole izražavati, o jačim prirodnim sila- 
ma. Iz toga slijedi samo po sebi da se svaki vjernik utječe i 

da će se uvijek utjecati svome Stvoritelju i Vladaru da ga vn 
svojom svemoći pomaže i štiti. Ako tu potrebu ne osjećaju sva- 
kog trenutka silnici ovoga svijeta, drukčije je s bijednima i 
potrebnima. Njima je Bog redovito najjače, a često i jedino 
utočište. Isus nam o tome danas u evanđelju govori u prispo- 
dobi o udovici koja se pred svojim žiteljem utječe k zemalj- 
skom sucu, i ne uzalud iako je taj bio nepravedan. Ako dakle 
nije uzaludna ustrajna molitva upravljana ljudima, koliko 
ćemo više i prije postići mi kad se obraćamo za pomoć svome 
Bogu? 


»Sveta povijest, sa svoje strane, nosi pečat molitve: zapa- 
njuje čovjeka kad ustanovi koliko je velikih trenutaka te po- 
vijesti obilježeno molitvom posrednika i cijeloga naroda, koji 
se oslanjaju na poznavanje Božjega nauma da izmole Božji 
zahvat u sadašnjem času. Navodimo samo nekoliko primjera; 
njih će onda potvrditi primjer Kristove molitve i molitve nje- 
gove zaručnice — Crkve. Mojsije se ističe među svim uzorima 
molitelja u SZ. Njegova molitva, koja je pralik zagovorne mo- 
litve, jest navještaj Isusove molitve. I upravo iz obzira prema 
njemu spašava Bog narod (Izl 33, 17)« (RBT 582). Na taj su se 
starozavjetni prizor često vraćali nebrojeni crkveni oci i pisci 
kad su raspravljali o molitvi. Makar da je podržavanje Mojsi- 
jevih ruku za naše pojmove previše izvanjski opis molitve, i u 
toj biblijskoj ljusci moramo gledati jezgru, a ta nam jasno go- 
vori o potrebi i o snazi molitve. Ona je važnija i jača od same 
borbe protiv neprijatelja. Bio bi kriv zaključak: onda je za sve 
dosta samo moliti. No isto tako i još više je kriv zaključak: 
nešto možemo i bez molitve. Napuštanje molitve i njezino za- 
mjenjivanje svakojakim radom zabrinjavajući je znak našega 
vremena koji ne dolazi od Boga i teško da k njemu vodi. Tko 
zaista želi pomoći Crkvi da obnovi sebe i svijet, dosta je da 
pogleda ono što II vat. sabor govori o molitvi, i to u prvom 
redu o zagovornoj molitvi koju posebno malo cijene. Evo ne- 
kih saborskih tekstova o molitvi: kako su dužni moliti biskupi 
(Bs 15, C 26), svećenici (P 2, 14, 18), redovnici (R 33), obitelj 
(Z 11); moliti moramo za svećenička zvanja; duh se molitve 
mora pridobiti u sjemeništu (Dekret o sveć. odgoju 2, 8); o mo- 
litvi za grješnike (B 109); za misije (M 29), za sjedinjenje kr- 
šćana (E 8, 23), za jedinstvo vjernika (Cus 32). Jednako je Pa- 
vao VI pisao redovnicima 29. lipnja 1971. 


Budući je Crkva ovisna o Bogu koji očekuje našu molitvu 
i našu suradnju, više prvu nego li drugu. Na pouzdanu nas i 
ustrajnu molitvu potiče i današnji pripj. psalam, kao što nas 
velika većina njih uči moliti. Ako su s takvim pouzdanjem mo- 
lili starozavjetni vjernici Bogu koji je sve stvorio, kakva bi 

tek morala biti naša molitva u zajednici s Bratom koji je za 
nas dao svoj život i koji snama i u nama moli? ža 


2. č. 2 Tim 3, 14- 4, 2: Da čovjek Božji bude vrstan, za svako 
dobro djelo podoban. (str. 186) 


Pri koncu liturgijske godine Crkva svima preporuča ono 
što je Pavao stavljao ma srce svomu ljubljenom učeniku Timo- 
teju u svojoj (od svih) zadnjoj poslanici. Za sve je jednako va- 
žno da ostanemo vjerni, da ustrajemo u onome što smo od ma- 
lena naučili. U tu svrhu apostol pokazuje Timoteju dvostruku 
činjenicu i upozorenje. Najprije ga podsjeća na učitelje koji su 
ga odgajali u vjeri od djetinjstva: njegova pobožna majka 
Eunika i baka Loida (1, 5). Pavao sebe izričito ne spominje, ali 
od njega je mladi Timotej sigurno najviše naučio. Odakle su 
ga svi oni učili? Na temelju Svetih pisama. Tu apostol svečano 
izjavljuje koliko je i za koje sve svrhe korisno poznavanje Sv. 
pisma. »Odakle spisi SZ-a imaju tako veliko značenje? Jer je 
cijelo Pismo dao sam Bog, jer su knjige SZ-a »inspirirane«. 
Ljudski pisac tih knjiga nije pisao svojom. moći, nego: je bio 
oruđe Duha Svetoga i prema tome je sam Bog začetnik Sv: 
pisma SZ-a. Bog je sam djelotvorno uplivao na sastavljanje i 
na. sadržaj Sv. pisma S a, stoga je stvarno Bog onaj koji u 
Pismu govori ljudima i riječ je Pisma riječ Božja... Dakako, 
tek nam.je Krist otkrio shvaćanje tih pisama u svoj njihovoj 
dubini i time ih učinio sredstvom koje kršćane posvećuje. S ko- 
jom bi ljubavlju morao zato kršćanin čitati Sv. pismo, slušati 
Božju riječ, istraživati je i razmatrati da .je učini kompasom 
svoga života! Sveto pismo je izvor svega kršćanskog: odgoja i 
vjerskog obrazovanja« (Reuss). 

Sada nam je posve jasno u čemu Pavao gleda najvažnije 
sredstvo. kojim će netko postati »Božji čovjek« a zatim prikla- 
dan za ovako, dobro djelo. Biblija će svakoga, koji se prepusti 
njezinu vodstvu, usmjeriti prema Bogu i pripraviti ga na Kri- 
stov dolazak i na kraljevanje s njim. Tko se tako napuni biblij- 
skim sadržajem i duhom taj će naći i upotrijebiti svaku pri- 

godu da ljudima iznosi Božju riječ. Tu Pavao u pet šest riječi 
postavlja glavna načela kojih se uvijek morala držati naša ho- 
miletika. Možda su te njegove riječi za naš osjećaj previše 
tvrde, ali jedna je uvijek i posvuda na mjestu: Božju riječ tre- 
ba propovijedati »sa svom strpljivošću«. Još u vezi s1. i 3. či- 
tanjem može se reći da su danas crkveni službenici više u pri- 
godi da: Bogu govore o ljudima negoli ljudima o:Bogu. 1 to je 
jedan znak vremena i neka nitko ne misli da je molitva manje 
potrebtia i važna od bilo kojeg propovijedanja. Možda i jest na- 


viještanje Božje riječi premalo uspješno, jer se oni koji je pro- 
povijedaju i koji je slušaju premalo pripravljaju molitvom koja 

jedina može svima osigurati Božju pomoć i uspješan učinak. 
Božja riječ je ona koju. nam on govori preko Pisma i Crkve u 
najširem smislu riječi, ali barem sjeo: i ona koju mi 
Bogu govorimo u molitvi. 


Ev. Lk 18, 1-8: Bog će obraniti svoje izabrane koji vapiju. k 
njemu. (str. 67) ' 


. Ovu prispodobu o nepravednom sucu ima samo treći evan- 
đelist i posve odgovara njemu i njegovu shvaćanju Božjeg mi- 
losrđa i i naše ovisnosti o njemu, Kao i ostale Isusove usporedbe, 
i ova je uzeta iz života koji se u tom pogledu nije mnogo pro- 
mijenio poslije toliko stoljeća. Prispodoba je jasna i nije ju 
teško primijeniti na sebe, a evo kako to čini naš Vimer čiji 
»Isus Krist« sadrži vrlo mnogo zaista krasnih stranica. »Pri- 
čom o nepravednom sucu htio je Isus da nam pokaže, kako je 
ustrajna molitva najbolji lijek u nevolji. I kaza im priču, »kako 
se valja uvijek moliti i nikada ne klonuti duhom«, Ne znači to, 
da neprestano molimo, jer toga nitko ne bi ni mogao. Tim htje- 
de Isus reći, da rado i često molimo. Ne smijemo ni da u mo- 
litvi popustimo, da hladno i nehajno molimo ili da prestanemo 
moliti iz malodušnosti i očaja. Treba da se ustrajno mo; 
kako pokazuje naredna priča. < 

U jednom je gradu bio neki sudac, koji se nije ni Boga 
bojao, ni ljudi stidio. Bio je to čovjek bez duše i obraza. Mno- 
gi se ne boji Boga, ali se ipak obazire na ljude, da im se ne za- 
mjeri, ili da im ugodi. A tko se Boga ne boji i ljudi ne stidi, 
taj već ne može .dublje pasti. Kako su nepravedne, svojevoljne 
i opake osude toga suca! U istom gradu živjela je neka siroma- 
šna udovica, koja nije imala nikoga: »Dosudi mi, što je pravo. 
Obrani me od suparnika moga!« Taj mora da je bio nasilan i 
moćan, jer htjede da pogazi pravo bijedne udovice. Tako je 
bivalo dulje vremena. Udovica je jednako dolazila i molila, te 
opet molila, a sudac se jednako nije obazirao.na njezine suze i 
jadikovanja. I nitko se nije nadao, da će siromašna udovica ika- 
da okrenuti opakoga suca. Napokon se sudac ipak predomislio 
i reče u sebi: »Ako se i Boga. ne bojim i ljudi ne sramim, ipak 
ću obraniti ovu udovicu, jer mi dosađuje, da me ne ane 
Pije još išćuškala.« 

Kad je Isus završio priču, upozori svoje slušatelje na nje- 
zinu nauku riječima: »Čujte, što govori nepravedni. sudac, u 
koga je postojano udovičino moljakanje skršilo tvrdoglavost:« 
Ako tako govori. nepravedni i opaki sudac, kako neće Bog, 
koji je pravedan, dobar:i milosrdan, obraniti svoje odabranike, 
koje ljubi, kad mu se ustrajno mole dan i noć? Hoće li krzmati 
i zavlačiti, da im pomogne? »Ne, velim vam svečano, nego će 
ih brzo obraniti«. Ne znači to, da će ih ušlišati, čim ga zamole, 

jer bi se to protivilo cijeloj priči, koja uči, da se Bogu valja 
moliti postojano i ustrajno, nego to znači, da će nas Bog usli- 
šiti, ako neko vrijeme i odgađa, da udovolji našoj molbi. Više 
puta Bog svojim darovima zateže, da bismo ih naučili bolje 
cijeniti. Naše pouzdanje u Boga ne smije nikada klonuti, sve 
i kad bi nam se činilo da nas je Bog ostavio, jer je molitva ona 
sila, koje kao da se »boji« i sam Gospodin Bog. 


Isus završi priču zakučastim riječima: »A kad Sin čovječji 
dođe, hoće li naći vjeru?« Kao što sada pomaže, tako će Sin 
čovječji, i kada dođe na sudnji dan, pomoći svojim vjernima 
u nevolji, samo neka nastoje, da i on nađe u njih čvrsto pouz- 
danje i nepokolebljivo povjerenje, bez kojega nema ustrajne 
molitve«. 


PONEDJELJAK 
God. I 


1. č. Rim 4, 20-25: Napisano je i za nas kojima se ima uraču- 
nati i koji vjerujemo u njega. (str. 130) 


P. p. Lk 1, 69-70. 71-72. 73-75 (str. 48) 


P. Blagoslovljen Gospodin Bog Izraelov, što pohodi i otkupi 
narod svoj! 


Na kraju razlaganja o Abrahamovoj vjeri Pavao unosi i 
nas koji se također pred Bogom opravdavamo vjerom u moć 
Kristova trpljenja i uskrsnuće. »Apostolov je teološki genij u 
Abrahamovu životu uočio sliku i predujam religioznog princi- 
pa vjere. On će neumorno povezivati ove tri točke: Abrahamo- 
vo opravdanje, Krista i opravdanje kršćana. Ta shema ne tvori 
ravnu crtu na kojoj bi Krist nužno bio središte, nego trokut 
&dje se misao (kao u tom liku) kreće između triju točaka i oz- 
načuje njihove međusobne odnose... Krist je izvor nove pra- 
vednosti. Abraham je prvi crpio s tog izvora i on je, pre- 
ma Božjem planu, uzor i slika kršćana iz poganstva, svih onih 
koji su pred Bogom opravdani vjerom u Krista« (Cerfaux). 
Današnja prva dva retka još jedanput ističu nepokolebljivost i 
prema tome zaslužnost Abrahamove vjere. Nova je još misao 
da je on tom svojom vjerom Bogu dao slavu, jer zaista je ljud- 
sko povjerenje i pouzdanje u Boga izraz našeg slavljenja ko- 
jim priznajemo Božju svemoć i dobrotu. Samo treba biti kao 
Abraham »potpuno uvjeren da je Bog kadar izvršiti ono što 
je obećao«. 

Pavlov je govor ovdje vrlo sažet, ali s pravom egzegeti vide 
u čemu je sličnost Abrahamove i naše vjere koja njega i nas 


29. ponedjeljak — 87 


jedina opravdava pred Bogom. U 19. retku je apostol naglasio 


.da se Abraham nije pokolebao u vjeri iako mu je tijelo bilo 


potpuno obumrlo, a tako isto i Sarino krilo. »To je oprečnost 
smrti-Uskrsnuća. Abrahamova je vjera prvi obris kršćanske 
vjere. Po načinu kojim Pavao o tome govori moglo bi se za- 
misliti da on Abrahamovu vjeru smatra kao nekim »tipom« 
vjere u Kristovu smrt i uskrsnuće« (Cerfaux). Svakako je si- 
gurno da nas pred Bogom opravdava vjera u Boga koji je svo- 
ju svemoć pokazao kad je našega Gospodina uskrisio od mrt- 
vih. Na to još apostol u zadnjem retku dodaje riječi kojima 
oproštenje naših grijeha pripisuje Isusovoj smrti, a naše pozi- 
tivno opravdanje pred Bogom Kristovu uskrsnuću. O tom se 
retku mnogo raspravlja, a poteškoću on pravi samo onima koji 
dijele oproštenje grijeha i opravdanje. U stvari to su dva 
najuže povezana učinka jednoga te istog Isusova otkupiteljskog 
djela. Ti su učinci povezani kao što su u stvari povezani čini 
Kristove smrti i uskrsnuća. 

»Isus Krist nije došao na zemlju samo zato da umre; on 
je došao da nas sjedini sa sobom i da nas pridruži svome tri- 
jumfu. Stoga mu nije bilo dosta da za nas umre nego je trebalo 
da za nas i uskrsne. Smrt tvori samo polovicu njegova otku- 
piteljskog djela i ona nužno traži uskrsnuće kao svoju dopunu. 
I opravdanje svakoga od nas proizvodi vjera i krst, a lako je 
uvidjeti kako Isusovo uskrsnuće upliva na ta oba uzroka. Naša . 
naime vjera nije vjera u mrtvoga Krista već u Krista živoga, 
uskrsloga. Krštenje nije samo djelotvoran simbol Kristove 
smrti nego i njegova slavnog života« (Prat). S tog je vidika ja- 
sno zašto novija teologija, potvrđena na II vat. saboru, toliko 
govori o pashalnom misteriju u kojemu je uključena Kristova 
smrt i uskrsnuće, a s tim i naša smrt grijehu i »opravdanje 
koje se sastoji u životu« (5, 18). Jedno je i drugo naglasio Pa- 
vao VI u »Vjerovanju Božjeg puka«: (Krist) je umro za nas 
pribijen na križ pribavljajući nam otkupiteljskom krvlju spa- 
senje... uzdižući nas svojim uskrsnućem u dioništvo božan- 
skog života, a to je milost«. 


God. II 
1. č. Ef 2, 1-10: Oživi nas zajedno s Kristom i posadi nas na ne- 
besima. (str. 165-6) 
P. p. 99, 2. 3. 4. 5 (str. 546) 
P. On nas stvori, i mi smo njegovi. 


»Ovih bismo deset redaka s pravom mogli nazvati malom 
poslanicom Rimljanima. Značajna se nauka te poslanice može 

nekako sažeti “u ove točke: 1) Bijeda grijeha nad: čitavim čo- 
vječanstvom, nad poganima i nad Židovima;: 2) spasenje nam 
je donijela sama milost Božja u Kristu Isusu; .3) to spasenje 
usvajamo vjerom, 4) na isključivu slavu Božju. Upravo to na- 
lazimo i u ovih deset redaka kojima se ovdje bavimo« (Zer- 
wick). Tri nam prva retka zaista pružaju Pavlovu sliku“ neot- 
kupljenog čovječanstva. Apostol gomila izraz za izrazom da 
opiše ljude kakvi smo kad smo prepušteni samima sebi: mrtvi 
zbog svojih prekršaja i grijeha, živeći prema duhu ovoga svi- 
jeta, pod vlašću gospodara zračnih neprijateljskih sila, nači“ 
nom života kako žive nevjernici, udovoljavajući svojim tjeles- 
nim požudama, bez samostalnog mišljenja slijedeći struju pu- 
tenog uživanja;.po svojoj naravi takvi:da zaslužujemo samo Bo- 
žju srdžbu i kaznu. »Time je Pavao orisao tamnu pozadinu, 
što on rado čini. Očito je kako mu se čini. važnim da njegovim 
vjernicima bude živo u pameti njihova polazna točka koja je, 
gledajući ljudski, posve bezizgledna..Mi shvaćamo i razlog: bez 
svijesti svoje grješnosti nema potrebe za otkupljenjem, bez po- 
trebe otkupljenja nema radosti nad otkupljenjem, a“bez rado- 
sti. nad otkupljenjem nema istinski radosnog naviještanja 
(evanđelja). Ako svojom riječju i svojim životom ljudima ne 
donosimo radost, mir i.sreću, onda.našem kršćanstvu i našem 
naviještanju manjka prodorna. snaga«, Kalva jeu tom: pogle: 
du moja riječ i moj život? 


Pavao je orisao onako crnu pozadinu samo zato da još jače 
istakne otkupljenje koje nam je Bog, bogat milosrđem i iz svo- 
je velike ljubavi, pružio po Kristu. Tu apostol opet gomila po- 
zitivne izraze, jer mu sve ljudske riječi malo znače kad trebaju 
velike Božje darove, O tom. smo tekstu već razmatrali (II 102), 
a ovdje uočimo koliko puta u to malo redaka Pavao spominje 
ljubav, milost, dobrotu, milosrđe. Uz te imenice dolaze Božje 
glagolske radnje: Bog nas je s Kristom oživio, uskrisio i pošta- 
Vio na nebesa. Istina; mi još živimo na zemlji, ali je nama kao 
kršćanima osigurano mjesto s Kristom u nebu. No uz ovu ide- 
alnu sliku čujmo sasvim drukčiji suvremeni glas: »Čitav ovaj 
Pavlov tekst sadrži zahvalu što nas je Gospodin odabrao. On se 
okreće natrag i psihološki gleda kao na vrlo daleko vrijeme u 
kojemu smo i mi bili u broju buntovnika koji su ugađali tje- 
lesnim požudama i opakim sklonostima. Kad čitamo o tom pri- 
jelazu, moramo se pitati da li smo zaista drukčiji, ili smo možda 
ostali kakvi smo bili prije našeg odabranja za vjeru; nismo li 
možda kao oni koji k vjeri nisu pozvani, ili barem izgleda da 
nisu pozvani. U stvari život se naših kršćana ne razlikuje imno- 
go od života.onih koji:to nisu. Vuku se naprijed kubureći, ni 
više ni manje nego bi činili da nemaju vjere. Možda štogod ra- 

de u župi, ali iz ambicije ili iz strančarskog duha« (Zarri). Iz- 
među tih: dvaju stavova idealnog i konkretnog, evo i trećega: 
»Današnje idejno vrijeme u Crkvi znak je ne.samo krize vjere 
i morala, nego i pozitivan znak slabljenja tradicionalističke 
vjere, a jačanja osobne vjere, a to je svakako znak progresi- 
žma,.bez kojeg “nema života ni u Crkvi ni u društvu« (nadbi- 
skup Franić). ši 

Ev. Lik 12, 13- 21: Što si pripravio, čije će biti? (str. 62) 

Imao svećenik vjernog psa koji ga je svuda pratio. No kad 
bi gospodar htio da-u neku kuću pas ne ide za njim, bilo je 
dosta da. pred: tom kućom zabode štap u zemlju: i pas je »ču- 
vao« štap sve "dok se ne bi gospodar povratio, Bilo je jasno da 
nije pas čuvao štap već štap psa da se ne udalji, štap je odre- 
đivao držanje psa. U jednoj je prigodi svećenik primijenio: 
tako i čovjek često misli da čuva zemaljsko blago i s njim ra- 
spolaže, a u stvari je obratno i čovjek postaje rob svoga blaga. 
Ovo pada na pamet uz evanđelje koje smo razmotrili 18. C ne- 
djelje (IV 50). Ono nam pokazuje koliko je Isus bio oslobođen 
svake zemaljštine i kako nas je htio nje osloboditi. Možda je 
onaj čovjek iz mnoštva imao pravo kad je želio da ga Gospodin 
nagodi s bratom s obzirom na baštinu. »S pravom otklanja ze- 
maljsko onaj koji je sašao s neba zbog nebeskoga« (Ambrozije). 
Uz to se kod zemaljskih dobara vrlo lako pojavi pohlepa pa je 
stoga Gospodin upotrijebio prigodu da nam svima rekne: »Klo- 
nite se i čuvajte svake: pohlepe!« Da to nije lako, pokazuje i 
riječ koja se čuje i među vjernicima kako je najprije potrebno 
osigurati svoju egzistenciju (Dillersberger). Kao da se čovječja 
egzistencija sastoji u namještenju, plaći i penziji. Drukčije 
Isuš: »Koliko god netko obilovao, život mu nije u onom što po- 
sjeduje«. Smisao je ljudskog života daleko dublji i važniji od 
svega zemaljskog blaga. Dok smo na zemlji, moramo udovo- 
ljavati i potrebama svoga života, a i svaki se napredak u tom 
pogledu ne protivi Božjem naumu koji je sve stvorio za ča- 
vjeka. Poremećaj nastaje onda kad netko misli da mu je život 
u onome što posjeduje i čime se služi, Takvim shvaćanjem čo- 
vjek lako postaje ne gospodar nego rob zemaljskih dobara. 

Sve je to još jasnije iz Isusove prispodobe o bogatašu koji 
še brinuo samo za to kako će skupiti i onda uživati bez obzira 
na Boga i na potrebe drugih. Prispodoba »pokazuje, kako je 
ludo gramziti za bogatstvom, jer život čovječji zavisi od volje 
Božje, a ne od blaga:.. Gospodin Bog je svakomu čovjeku 
uzajmio i život i dušu i sve, što ima na svijetu, pa će jednom 
tražiti natrag dušu. Od blaga, za koje se toliko napatio, ne 
može ništa da sa.sobom ponese, ali:će Bogu polagati račun, 
kako, ga je stekao i upotrijebio. A za koga? Sav njegov trud 

zapasti će možda onoga, na koga najmanje misli, a taj ga neće 
znati cijeniti, jer ga je lako stekao, pa će ga brzo rastepsti« 
(Vimer). Pametno dakle postupa samo onaj koji ne precjenjuje 
zemaljska dobra zgrtajući sebi blago, a ne bogati se u Bogu. 
»Ima dvije vrsti blaga. Jedno je zemaljsko, prolazno i čovjeka 
čini bogatim na ovoj zemlji. Drugo je duhovno, nebesko i čini 
čovjeka sretna u nebu. To su zasluge i kreposti, kojima stječe- 
mo vječni život«. Ovdje nije izričito spomenuta milostinja, ali 
je sasvim u duhu Lukina Evanđelja da mislimo kako nam ze- 
maljska dobra nisu dana da ih sami uživamo nego da ih dije- 
limo i s drugima. Ti drugi nama nisu tuđinci već naša braća, 
sinovi smo istog Oca kojega molimo: »Kruh naš (!) svagdanji 
daj nam (!) danas«. 


UTORAK 
God. I 


1. č. Rim 5, 12. 15b. 17-19. 20b-21: Ako je prekršajem jednoga 
zavladala smrt, mnogo će sigurnije vladati snagom života. 
(str. 130) 


P. p. 39, 7-8a. 8b-9. 10. 17 (str. 500) 


P. Evo dolazim, Gospodine, vršiti volju tvoju! 


Tko pozna koliko se teološko razglabanje, osobito u nauci 
o izvornom grijehu, poziva na ovaj Pavlov tekst, neće se čuditi 
da nam ga Lekcionar pruža po treći put (II 21; III 178). Apo- 
stol se trudi da nam ukaže sva dobra koja nam donosi vjera u 
Isusa Krista i kako nas jedino ona opravdava pred Bogom. Na 
povijest cijeloga ljudskog roda gleda Pavao s visoke točke i 
promatra kako je sve razdijeljeno na dva kraljevstva. Ovdje 
se ne radi o borbi između dobra i zla, nego o dvjema velikim 
strujama koje protječu svakim otkupljenim čovjekom. Jedna 
je struja kraljevstvo smrti koja je potekla od Adamova grijeha 
i koje se naravnim rođenjem proteže na svakoga čovjeka; uz 
početni grijeh čovječanstva svatko još dodaje svoje osobne gri- 
jehe i tako sve srće u smrt i propast. Druga je struja kraljev- 
stvo života u koje je sve Adamove potomke uveo Krist svojom 
otkupiteljskom žrtvom na križu te uništivši grijeh u njegovu 
izvoru svakom čovjeku pruža mogućnost pravoga i vječnog 
življenja. To je Krist mogao izvesti, jer on je novi Adam i pra- 
va Glava svega čovječanstva. »Pavao izričito kaže da je Adam 
bio »slika (pralik) onoga koji je imao doći«. On se oslanja na 

uvjerenje da je čin prvog Adama imao posvemašnji učinak — 
smrt (usp. 1 Kor 15, 21 sl) — a potvrđuje i otkupiteljsko djelo 
Krista, drugog Adama, Ali Pavao jasno pokazuje razlike: kod 
Adama neposluh, osuda i smrt; kod Isusa Krista posluh, op- 
ravdanje, život. Osim toga, po Adamu je grijeh ušao u svijet; 
po Kristu, kao svome izvoru, izlila se milost« (RBT 14). 

S tih dvaju vidika lakše je shvatiti teške i isprepletene 
Pavlove izreke, a Lekcionar nam posao olakšava time što danas 
ispušta retke koji nisu bitni za cjelinu biblijske pouke. Svako- 
me će koristiti i ovaj opći pogled na čitav tekst: »Prikladnije 
je shvatiti pouku koju nam daje apostol negoli ulaziti u kon- 
troverzna egzegetska tumačenja. Pouka je ova: Krist je platio 
dug za sve i spasenje je sviju ovisno o njemu. Povijest čovje- 
čanstva počinje s Adamom, a povijest spasenja s Kristom, i 
to ova druga u uzročnom a ne u kronološkom smislu. Vremen- 
ski i ona počinje s Adamom u koliko Adam predstavlja Krista 
i preko (nepreglednog niza naraštaja wodi ljudski rod Kristu. 
Povijest spasenja počinje s Kristom koji je sakriven u Adamu 
i u čovjeku prisutan već od početka povijesti« (Zarri). 

Tekst ima i veliku duhovnu vrijednost. Istaknimo dvije 
misli, Prva je izražena na kraju u tvrdnji da se unatoč općoj 
poplavi grijeha taj ipak ne može uspoređivati s preobiljem mi- 
losti koja se u nas izlila po Isusu. »Krist je postupao slično kao 
čovjek koji bolesniku, kojega muči groznica, ne samo da je 
vratio zdravlje, nego mu je još dao i ljepotu, snagu i čast. Ili 
kao onaj koji ne samo nahrani gladna, nego mu stavlja na ra- 
spolaganje mnogo novaca ii na nj prenosi svoju vlast« (Krizo- 
stom). Ne treba ni govoriti kolika bi morala biti naša zahval- 
nost Spasitelju svijeta. Premalo je tu zahvalnost izraziti samo 
mišlju i čuvstvom. Mnogo je bolje i korisnije služiti se sred- 
stvori kojim nas je Krist otkupio. To je druga misao, a ističe 
je i pripjev: Kristov posluh nas je spasio, isto onako kao što 
nas je Adamov neposluh bio upropastio. Koji je moj put? 


God. II 
1. č. Ef 2, 12-22: On je naš mir koji od obadvaju naroda učini 
jedan. (str. 166) 
P. p. 84, 9ab-10. 11-12. 13-14 (str. 533) 
P. Gospodin obećava mir narodu svomu. 


Crkvenu općinu u Efezu tvorili su većinom vjernici koji 
su došli iz poganstva. Stoga im Pavao današnjim lijepim i bo- 
gatim odlomkom (III 309, 351) nastoji predočiti kako veliku 
im je milost iskazao Bog kad ih je pozvao u svoje kraljevstvo 

i posve ih izjednačio s dotada jedinim Božjim narodom, s Izra- 
elcima.. Sam po sebi velik.je bio korak na putu pravomu Bogu 
svakoga onoga. koji bi iz poganstva prešao u starozavjetnu ob- 
javljenu vjeru i u njezin savez s Bogom. Koliko god Pavao sva- 
kom prilikom isticao nadmašitost NZ-a nad SZ-om, ipak ovdje 
spominje »izraelsko građanstvo« koje on, dakako, shvaća ne u 
narodnom već u vjerskom smislu. Dok su sadašnji kršćani u 
Efezu bili još pogani, dakle bez Krista, ali i bez »izraelskog 
građanstva«.koje je pružalo sudioništvo u savezima obećanja, 
pa nm vora su bili bez soo i bez mien. u ovom svijetu. dolas 
či rane srca sjede bi moeao živjeti na ovom svijetu? A a. na- 
žalost koliko kršćana provodi posve zemaljski život i poput 
pogana ne gaji nade u vječni život niti zna za utjehe vjere!« 
(Simon-Prado). Ovo ne donosimo da posluži za žalopojku već 
da ispitamo. svoju savjest kako je s nama u tom pogledu i ko- 
liko Svojim životom drugima nastojimo približiti prednosti i 
ljepote naše vjere. i E: 

Središnji smo dio odlomka razmotrili na gore navedenim 
stranicama. Uz riječi koje ističe današnji naslov piše Toma 
Akvinski: »To je zanosan način govora. Tako se običava reći 
kad sav učinak ovisi o uzroku, kao što kažemo o Bogu da je 
cn naše spasenje, jer štogod je spasenja u nama dolazi od Boga. 
Prema 'tome, štogod je u nama mira dolazi od Krista. Stoga i 
apostol kaže da je-Krist naš mir«. Tu misao“ prihvaćamo imi 
u odgovoru na čitanje. Psalmistova molitva za mir još je više 
razrađuje i mir poistovjetuje, ili barem povezuje sa spasenjem, 
5 Božjom slavom, s ljubavlju i vjernošću, s blagoslovom, prav- 
dom i srećom. Sve te bogate biblijske pojmove ovo malo redaka 
84. psalma isprepliće s mirom tri puta, na početku, u sredini i 
na kraju. Taj: nam veliki Božji dar donosi Božja riječ i još pot- 
punije i konkretnije sam. Kralj mira kad se za mir naših duša 
žrtvuje na oltaru i nama daje za hranu koja u Bogu smiruje i 
obogaćuje sve težnje našega srca. 


Nakon što je Pavao četiri puta spomenuo mir, na kraju od- 
lomka smirena i sređena crkvena zajednica pruža mu priliku 
da Crkvu usporedi ssa čvrstom zgradom koja je podignuta na 
apostolima i prorocima. Prema sadašnjem općem mišljenju to 
su novozavjetni proroci, dakle razni karizmatici. Ako: se oni 
pravo služe s darovima, koji su im dani za druge, i oni prido- 
nose mnogo čvrstoći i jedinstvu svake crkvene općine. No gla- 
vni je dakako Krist koji je spojio oba zida, Židove i pogane, i 
koji jedini, uz statičnu! čvrstoću, svojoj Crkvi daje i dinamičnu 
životnost da neprestano raste i napreduje u Gospodinu. Nije 
na Pavlovoj liniji onaj koji ne bi Kristovu Crkvu smatrao. sve- 

tim Božjim hramom i ujedno Isusovim otajstvenim tijelom. 
Pavlova je ekleziologija statična i dinamična, jednako cijeni 
ono što je u njoj stalno i nepromjenljivo kao i ono što po Duhu 
Svetomu (r. 22) u njoj .raste prema potrebama i prilikama sva- 
koga vremena i raznih krajeva koji svi zajedno tvore ono što 
se od davnine s mnogo samosvijesti naziva »orbis catholicus«, 


Ev. Lk 12, 35-38: Blago slugama koje gospodar; kada dođe, na- 
de gdje bdiju! (str. 62) 


U svakoj misnoj žrtvi iščekujemo Gospodnji dolazak iu 
svakoj. pričesti primamo zalog buduće slave. To paruzijsko ra- 
spoloženje u nama treba da raste sve više što se više, približa- 
vamo koncu liturgijske godine i svršetku svoga života. U iu 
nam svrhu dobro dolazi svaki biblijski tekst koji nas pravilno 
usmjeruje prema vječnosti i za nju priprema. Današnji i sut- 
rašnji odlomak Ćiril Aleks. obuhvaća sa same tri riječi: »Vi- 
gilare Christus iubet — Krist naređuje da bdijemo«. Duhovna 
pospanost i mrtvilo značajke su onih koji nisu u vezi sa živim 
Bogom, kojima je domovina ova zemlja i koji ne računaju da 
će Gospodin doći po njih. »Kršćanski bi život morao biti nepre- 
stano očekivanje susreta s Kristom. Svijet govori da se ne smije 
misliti na smrt, jer da razmišljanje o njoj deprimira, dotuče 
čovjeka. Kršćanski mentalitet naprotiv savjetuje. da uvijek 
mislimo na smrt, ali i da nas to ne baca u sjetu već da nas ve- 
seli. Zaista, smrt znači Kristov dolazak, i tada će svatko pri- 
spjeti na svoj cilj. Tada će se svakome otvoriti oči i duša će se 
naći u kraljevstvu vječnosti. Taj ulazak u vječnost ne znači 
promjenu mjesta, kao da je nebo povrh oblaka, a smrt neka 
vrst lifta. Ili da je tijelo nekakvi kavez koji se ima otvoriti da 
duša oslobođena izleti. Nebesko je kraljevstvo posvuda, dakle 
i na zemlji. To nas uči i smnt te nas.neprestano stavlja u Božju 
prisutnost, uvodi nas u njegovo gledanje i u njegovu intim- 
nost. Stoga je očekivanje smrti misao koja nas potiče naprijed, 
jer ona znači očekivanje blaženstva« (Zamri). . š 

Kad čekamo neku drugu ili važnu osobu, živimo u napebo- 
sti koja sve više raste kako se približava čas susreta. Bog nam 
je najdraže i najvažnije biće, a uz to i naš gospodar. .Mi smo 
mu sluge koje mu žele ugoditi u uvjerenju da će i on ispuniti 

svoje obećanje i obilato nas nagraditi prema našem služenju. 
Isus naš život uspoređuje s noći u kojoj će se gospodar vratiti. 
Sluge to znaju, ali nitko ne zna kad će on točno doći. Stoga 
bdiju, u rukama su im svjetiljke, a odijela pripravljena za sva- 
ki posao. Već od Augustina opasani se bokovi tumače kao či- 
stoća“'u kojoj je svatko dužan živjeti prema svojem staležu, a 
zapaljene. svjetiljke: spremnost na svako dobro: djelo. Kao i 
mnoge druge Augustinove misli tako je i ovu potanje razra- 

dio Grgur Veliki (IV 81), a na svakome je od nas da je pri- 
mijeni na svoje prilike i uvjete. Glavno je da se nitko ne pre- 
pusti pospanosti. 


Na zdušno vršenje životnog zadatka potiče nas i misao na 
veličinu nagrade koju će nam donijeti smrt. Svejedno kad će 
gospodar doći, u svakom će slučaju s njime doći i naša nagra- 
da, redovito veća što smo je dulje očekivali i savjesnije za- 
služili. Tada će se uloge izmijeniti: Gospodar će posluživati 
slugu. Da nije sam Isus to izričito rekao, tko bi se usudio i po- 
misliti na toliku nagradu koja čeka svakoga Božjeg slugu? Iz 
toga također vidimo kako naši zemaljski nazivi samo djelomi- 
čno izražavaju naš odnos prema Bogu. Među ljudima riječ 
sluga znači niski stalež, ali Bog svoje sluge toliko ljubi i cijeni 
da će ih u vječnosti staviti za svoj stol i sam ih dvoriti. Tada 
će dva stola postati potpuno jedan te isti. 


SRIJEDA 
God. I 


1. č. Rim 6, 12-18: Prinesite Bogu sami sebe kao takve koji ste 
od mrtvih postali živi. (str. 131) 


P. p. 123,1-3. 4-6. 7-8 (str. 571) 
P. Pomoć je naša u imenu Gospodina. 


Svi rado priznajemo da je Pavao uz Ivana najveći dog- 
matičar NZ-a. Lagrange se divi geniju koji ije, rasvijetljen od 
Boga, par decenija poslije Krista znao tako razviti i izraziti 
njegovu nauku. Manje se naglašava to da je Pavao i najveći 
novozavjetni moralist, velik naročito po tome što svu kršćan- 
sku moralku izvodi iz naših vjerskih istina. I to redovito ne 
čeka da učini tek u drugom dijelu svojih poslanica, nego na- 
kon iznesene neke istine ili činjenice iz ekonomije spasenja 
redovito odmah, barem s nekoliko riječi, uči i pokazuje ono što 
iz toga slijedi za naš praktični život. Gledamo li liturgijski, 
mogli bismo reći da prvi dio 6. glave tvori vrhunac Pavlove 
biblijsko-liturgijske teologije. Ne čita Crkva uzalud taj tekst 
kod samog Uskrsnog bdjenja (II 177 i još III 211). Tko je kod 
krštenja uronjen u vodu i iz nje izvađen (isto, dakako, znači i 
polijevanje vodom, ali s manje simbolične snage), taj se svom 
svojom biti sjedinio s raspetim i uskrslim Kristom. Malo koju 
Božju istinu, koja je s nama u izravnoj vezi, apostol ponavlja 
toliko puta kao ovu. U njoj je glavno žarište opće kršćanske 
mistike, ali i trajni poticaj za našu askezu. 

O moralnim je zahtjevima kršćanstva, pa i same Pavlove 
teologije, teško govoriti našemu naraštaju, a i samome sebi, 
budući da smo svi više ili manje djeca svoga vremena. No tko 
želi biti lojalan prema velikom apostolu, ne može a da se ne 
osvrne i na drugi dio 6. glave naše poslanice. Takvoga neka 
potakne ova misao: Pavao ne dijeli čovjeka na duh i tijelo kao 
što to mi često činimo. Još je opasnije misliti da je dosta vje- 
rom prožeti samo svoju nutrinu, a ono što je tjelesno i izvanj- 
sko da pred Bogom, koji je duh, ne igra nikakvu ulogu. Na ze- 
mlji nismo u produhovljenom tijelu, nego osjećamo njegove 
požude, a naša tjelesna osjetila i udovi hoće da budu »oružje 
nepravednosti» koje bi nas uvijek iznova htjelo podvrći grijehu 
i njegovu robovanju. Sav onaj napor moramo usmjeriti da naš 
duh, prožet Kristovim duhom i životom, vlada i našim tijelom. 
Jedino tako nećemo dozvoliti da u nama prevagne strana tje- 
lesnosti, da opet postanemo robovi grijeha. Kojim se putem do- 
lazi do takva stanja, do barem djelomične izdaje svoje kršćan- 
ske svijesti i savjesti — to svatko znade za sebe. 

Kad smo uvidjeli što nam je činiti da ostanemo Kristovi, 
da u njemu živimo i rastemo, ostaje nam još ono najteže: na 
taj se teški put dati i na njemu ustrajati. Ne laže onaj koji 
misli da je čovjeku u sadašnjem stanju to nemoguće. Nemoguće 
je čovjeku bez Krista (Iv 15, 5), ali s njime mi možemo sve 
(Fil 4, 13). To izražavamo i današnjim pripj. psalmom. Ne radi 
se više o robovanju Izraelaca bilo kojim svojim neprijateljima, 
nego o našem oslobođenju od svih protivnika našega kristov- 
skoga života. Primijenimo to na sebe psalmistovim usklikom : 
Da nije Krist u meni i da se on ne bori za mene, kad se čovjek 
u meni pobuni protiv mene, živa bi me progutao! Ne preostaje 
drugo nego usrdno ponavljati pripjev koji su stari često po- 
navljali (i u ps 120, 2). Crkva kroz svu svoju povijest i svaki 
kršćanin u svome životu nebrojeno su puta iskusili njegovu 
uspješnost i istinitost. 


God. II 


1. č. Ef 3, 2-12: Sada je objavljeno da su i pogani subaštinici 
obećanja. (str. 166) 


P. p. Iz 12, 2-3. 4bed. 5-6 (str. 718) 
P. S radošću ćete crpsti s izvora spasenja! 


Iako smo ovaj tekst imali već dva puta (I 148; III 38), 
Lekcionar ga nije mogao ispustiti ni sada kad je na nj došao 
red, tako je bogat i važan. Nakon što je govorio o Spasitelju 
i o spasenju koje je Sin Božji donio svima, Židovima i pogani- 

ma, Pavao se želi pomoliti Bogu da pogani shvate taj nepro- 
cjenjivi Božji dar. On se nalazi u Rimu kao sužanj, ali ga u 
okovima ne drži car 'ni njegovi vojnici, nego. Isus Krist. Iz:lju- 
bavi prema njemu apostol je propovijedao, iz ljubavi prema 
Kristu on će za nj svjedočiti tamnovanjem pa, ako treba, i 
smrću. Tako sjedinjen s Kristom Pavao će se pomoliti za po- 
gane, ali ta riječ u njemu izaziva bujicu misli, koje mora da 
iznese, a tek u 14. retku nastavlja molitvu koju je jedva bio 
počeo. Ovo je jedan od tipičnih Pavlovih anakoluta (umetaka), 
a tako je pun sadržaja da smo zahvalni Duhu Svetome koji je 
apostola potakao da ga napiše. U njemu je sažeto iznesena ci- 
jela ekonomija (plan i njegova provedba) našega: spasenja. 


Efežani su zacijelo čuli, a sada im je apostol i pisao kako 
je ta Božja tajna (Kristov misterij i sve što on sadrži) bila pri- 
je sakrivena u Bogu. Kad je Božji plan spasenja izveden po 
Kristu, koji se za vrijeme svoga zemaljskog života zadržavao 
samo među Židovima, Duh Sveti nadahnuo je apostole i nji- 
hove pomoćnike, proroke-karizmatike, da izvrše Kristovo na- 
ređenje (Mt-28, 19) i da kršćanima učine i pogane, Dotada su 
samo Židovi imali pravo na Božju baštinu i na Božja. 'obeća- 
nja, ali sada su im pogani posve izjednačeni. No.Pavla ne za- 
dovoljavaju sama ta dva starozavjetna izraza, već on uz njih 
štvara i jedan posve svoj: svi kršteni, bilo da su prije bili: Ži- 
dovi ili pogani, tvore s Kristom-Glavom jedno zajedničko ti- 
jelo, synsoma-sutijelo. Naš je Lekcionar zadržao tu kovanicu 
i pravo je učinio, jer »iako zvuči tvrdo, sigurno nije ništa ma- 
nije tvrdo zvučila ni onima koji su Pavlovu grčku riječ čuli po 
prvi put« (Zerwick). Za kršćanske pojmove nijedan jezik nema 
gotovih izraza, pa ih treba, dakako u duhu dotičnog jezika, 
stvarati i svima protumačiti. Svi se moramo osloboditi miš- 
ljenja da je Kristovo otajstveno tijelo samo lijepa slika ili pri- 
spodoba. »Pavlova divovska slika o Kristovu mističnom tijelu 
doima se suvremenog čovjeka kao dražesna metafora ili puka 
simbolika. Ali za Pavla je mistično jedinstvo isto tako stvarno 
kao naravno jedinstvo ljudskoga roda« (Holzner). 


U drugom dijelu odlomka uočimo barem kako Pavao če- 
tini puta spominje Krista. On je sigurno mislio i na sebe kad 
je spomenuo apostole, no ovdje on sebe smatra najmanjim ne 
samo među apostolima nego 'uopće među svetima, tj. kršća- 
nima. No ipak pun ponosa ističe da je upravo njemu povjereno. 
da Kristovo otajstvo navješćuje poganima. Pavao ipak ne bi 
bio Pavao kad bi spomenuo i cćijenio samo svoj zadatak. On 
sve čini u Crkvi i po Crkvi, a to je po Kristu i svima njegovim 
udovima, pa stoga mora i nju spomenuti. Krist, Crkva, Pavao 
i svi mi zajedno — to je provedba i ostvarenje vječnoga Bož- 

jeg nauma »u Kristu Isusu Gospodinu našemu«, »No kako bi ga 
Pavao mogao samo spomenuti, a da ne doda i ono što je Krist 
nama? Stoga slijedi odmah: »U njemu imamo pouzdanje i slo- 
bodu pristup. k Bogu puni povjerenja po vjeri u Krista«: Od- 
sad je Crkva kao Kristovo tijelo taj prostor Božje blizine. To 
znači »imati pristup«. I budući da se to događa »u Kristu« 
najuže povezano s njegovom svetošću i pouzdavajući se jedino 
u njega, zato je taj kršćanski stav pun neograničenog pouzda- 
nja prema Bogu, a time i prema ovom svijetu, gdje »sve pri- 
donosi: dobru onima koji ga ljube« (Rim 8, 28) i gdje trpljenje 
znači samo prijelaz u slavu (2 Kor, 1; Dj 14, 22)« (Zerwick). 


Ev. Lk 12, 39-48: Kome je god mnogo dano, od njega će se 
mnogo 'iskati. (str. 62-3) 


Isus nastavlja jučerašnji govor kako njegovi sluge moraju 
bdjeti i spremni čekati gospodarev povratak. Još jedanput 
spominje da će smrt doći kao lopov, u čas kad se čovjek ne 
nada. Budnost sluge u sebi uključuje vjernost i razboritost. 
Vjernost će pokazati naročito time što se ne smatra gospoda- 
nom nad drugim slugama već samo upraviteljem kojega je go- 
spodar postavio da se brine za ostalu služinčad i.da im daje 
hranu u pravo vrijeme. Dillersberger tu vidi barem uključen 
spomen Petrova primata: Petar upravlja pitanje Gospodinu u 
ime svojih drugova, a Isus govori o jednom samom upravitelju 
nad svom služinčadi. »Kako je sjajno u toj riječi osvijetljen 
jedan pontifikat kao onaj Pija X! Čitavo je njegovo djelo, ne 
samo dekreti o pričesti, bilo pravo dijeljenje hrane, na način 
kako je to znao malo koji drugi papa. Jer pravilno dijeljenje 
naravno pretpostavlja, kao što je označeno i u usporedbi, i bri- 
gu za prave sluge: obnova klena, dostojno slavljene svete mise 
i nedjelje, njegovanje propovijedi i Sv. pisma — sve su to pod- 
ručja na koja se protezala briga toga pape. Dakako, s toga gle- 
dišta možemo promatrati i velike svjetskopolitičke akcije dru- 
gih papa, kao npr. nastojanje da se održi mir«. 

Uz budnost i vjernost svaki sluga, a osobito njihov upra- 
vitelj mora biti i razborit. Pokazao bi se posve nerazboritim 
ako bi mislio da se gospodar još za dugo vrijeme neće vratiti 
pa stane svoje sudrugove tući a sam živjeti nedostojno. I tak- 
vome Gospodin prijeti da će doći posve iznenada i kazniti ga 
kako je zaslužio. U vezi s tim dobro je poslušati što je kazao 
biskup Žanić: »Bilo je sigurno i bit će zloporabe auktoriteta: 
»ja sam ti bog i batina, tvoje je samo slušati i slušati«. Nekada 
se stim i moglo opstojati, ali danas takav auktoritet ne bi mo- 
gao daleko doći. To je karikatura u jednom smjeru. Mogli bi- 
smo to nazvati »ratio auctoritatis«; moraš slušati jer ti zapo- 
vijedam, bez obzira na to što i kako ti zapovijedani. Ali imaći 

drugi ekstrem, a to je »auctoritas rationis«, tj. riječ, zapovijed 
ima samo onoliku snagu i obvezu, koliko je pametna i prikla- 
dna, koliko ne ponizuje razum i osobnu slobodu. To je veoma 
lijepo stilizirano, postavljeno veoma primamljivo, godi ušima 
... ali to je podloga za negaciju reda i sloge, podloga za“anar- 
biju. Bit će da treba tražiti istinu negdje u sredini«, 

Sluga će biti budan, vjeran i razborit ako bude poznavao 
volju svoga gospodara i nastojao raditi prema njegovoj, a ne 
prema svojoj volji. Gore je već rečeno (r. 37) kako će gospodar 
nagraditi takvog slugu. No postoji i druga mogućnost: sluga 
može ne poznavati pravo volju svoga gospodara, ili je pozna- 
vati a ipak je ne izvršavati. U jednom i drugom slučaju doći 
će na njih kazna, u drugom mnogo teže nego u prvom, »Svaki 
čovjek može smatrati da zaslužuje kaznu, jer ni jedan ne ravna 
posve prema svojem znanju-i savjesti. Mjera kojom će Bog su- 
diti ljude ravna se prema mjeri darova koje im je Bog povje- 
rio. Sve što čovjek prima, povjereno mu je dobro s kojim on 
mora raditi« (Stoger). 


ČETVRTAK : 
God. I 


1. č. Rim 6, 19-23: Sada oslobođeni od grijeha služite Bogu. 
(str. 131). 

P. p. 1, 1-2. 3. 41 6 (str. 471) 

P. Blago čovjeku koji se u Gospodina uzda. 


Kad Pavao govori o razlikovanju između kršćanskoga i 
nekršćanskog života najčešće upotrebljava antiteze: život-smrt, 
svjetlo-tama i sloboda-robovanje. U današnjem odlomku ovom 
zadnjom usporedbom iznosi kakav bi morao biti život nakon 
krštenja. »Vjernik je slobodan u tom smislu što je u Kristu 
dobio mogućnost da unaprijed živi u prisnosti Oca, a da ne 
bude sputavan sponama grijeha, smrti i zakona« (RBT 793). 
Početnim riječima »Izražavam se po ljudsku zbog vaše ljudske 
slabosti« apostol upozorava vjernike da traže najmanje što je 
potrebno. Neka se sada za dobro trude barem onoliko koliko 
su prije to činili za zlo. Nekada su kao pogani svojim udovima 
služili nećistoći i razvratnosti, o čemu imamo ne samo mnogo 
pisanih dokaza već i činjenicu da je pokvarenost dovela do 
propasti Rimskog carstva. Uvijek su oni koji su napuštali 
svjetlo čak naravne vjere upadali u sve veću tamu i u sve 
okrutnije robovanje najnižim strastima. U 20. retku Pavao ima 
jedan od njemu svojstvenih izraza koje nije lako odmah shva- 

titi. »Kad ste bili robovi grijeha, bili ste slobodni u pogledu 
pravednosti« znači otprilike ovo: tko se prepusti grijehu, po- 
staje rob vrlo zahtjevnom gospodaru koji neprestano traži sve 
više, toliko da rob grijeha misli da nema nikakve obaveze 
prema pravednosti te postaje u moralnom pogledu moralno 
neodgovaran. Grješno se stanje kod takvoga sve više pretvara 
u drugu narav. Dotični pada u takvu zaslijepljenost da ne sa- 
mo misli kako mu je u razvratnosti sve dozvoljeno nego i da 
tako mora biti i prema sebi osuđuje druge koji ne žive kao on. 
To se počesto opaža kod notornih razvratnika, a to možemo 
ustanoviti i kod sebe ako se prepustimo bilo kojoj zloj sklo- 
nosti. 

Apostol je kod obraćenih pogana predpostavljao toliko mo- 
ralne svijesti da misli kako je dosta da ih upozori na posljedice 
koje sobom donosi robovanje grijehu, dotično služenje Bogu u 
slobodi. Plod je grijeha pokvarenost (r. 19) i to takva da je se 
čovjek, kad se osvijesti, stidi (r. 21). Pavao zatim dva puta spo- 
minje da rob grijeha za plaću dobiva smrt i da je ona njegov 
svršetak. U vezi s jučerašnjim odlomkom on gleda dvije vojske 
plaćenika: zli dobivaju za stipendij-plaću smrt. Tu Pavao misli 
na duhovnu smrt, na smrt bez Božjega života u sebi, ali u slu- 
čaju razvratnosti nije rijetkost da prerano, a možda i sramotno 
nastupi i tjelesna smrt. Kršćansko služenje Bogu naprotiv do- 
nosi posvećenje (r. 19. 22), a to znači sve veće sudioništvo u 
životu svetoga Boga, a čime je osiguran i vječni život. Božju 
milost i vječnu slavu apostol više ne zove plaćom, jer njih nit- 
ko ne može sam zaslužiti, nego milosnim darom. Za taj je izraz 
već Tertulijan tu imao riječ »donativum«, a to je nagrada 
koju je imperator davao u nekim svečanim prigodama. Ne tre- 
ba mnogo pameti da čovjek uvidi što je bolje: smrt ili vječni 
život. 

Mi smo već odabrali pa današnjim, više puta ponavljanim 
1. psalmom nazivamo sretnima one koji idu pravim putem. Kao 
što su dobro i zlo dva gospodara tako su to i dva puta. Dok 
psalmist na kraju kaže da će put opakih voditi u propast, za 
put pravednih tvrdi da ga Gospodin pozna, a to znači da ga 
odobrava i pomaže. Za taj je put zaista potrebna Božja pomoć 
pa pripjevom izražavamo svoje pouzdanje u Boga. On će nam 
uvijek pomoći kao što je čitanje završilo Pavlovom formulom: 
u Kristu Isusu Gospodinu našemu. On nas uvijek čeka na svom 
euharistijskom stolu. 


God. II 


1. č. Ef 3, 14-21: U ljubavi okorijenjeni i utemeljeni da izra- 
stete u svu puninu Božju. (str. 166) 

P. p. 32, 1-2. 4-5. 11-12. 18-19 (str. 492-3) 
P. Puna je zemlja dobrote Gospodnje. 

Tek u 14. retku Pavao nastavlja molitvu za pogane koju je 
započeo u 3, 1. Nakon tog dugog umetka u provedbi Kristova 


plana spasenja apostol moli Boga da obraćenim poganima dade 
da upoznaju i proživljuju Kristovo otajstvo. Prvi smo dio tek- 


sta razmotrili na blagdan presv. Srca Isusova u god. B (III 38), | 


ali je on tako pun sadržaja da o njemu možemo dugo razmi- 
šljati. Nije lako sve ni shvatiti, jer je Pavlovo srce tako puno 
Krista da mu naviru uvijek nove slike i izrazi. Uz to se ovdje 
najbolje vidi kako naš ljudski rječnik nije stvoren za izraža- 
vanje nadnaravnih vrednota. Uzmimo samo četiri dimenzije 
(r. 18) u koje Pavao pretače Kristovu ljubav. Augustina pod- 
sjećaju na četiri kraka križa, što nam ne govori mnogo o njiho- 
voj specifičnosti. Još manje doznamo ako ih uzmemo kao če- 
tiri strane svijeta. Zerwick ih pak ovako primjenjuje: »širina« 
je čitav svijet u kojemu se pogani izmiruju u Kristu s Bogom; 
»duljina« dopire do vječnosti u kojoj je Božji plan bio sakri- 
ven (3, 9); »dubina« predstavlja bezdanu udaljenost od Boga 
iz koje je čovječanstvo spašeno (2, 1. 2. 11. 12); »visina« znači 
dubini suprotno uzvišenje do kojega nas je »iznad svakog 
poglavarstva i vlasti« (1, 21) uzdigao Krist, Gospodar svijeta 
i Glava Crkve. To su sve zaista božanske i naše dimenzije. 

Značajna je i napomena istog bibliciste uz Pavlov pretho- 
dni izraz »sa svima svetima«: »Dakle, tom je spoznanju svoj- 
stveno da se dijeli i drugima, jest, svima pozvanima, »sveti- 
ma«. Tu se dakle ne radi o tajnoj nauci koja se ljubomorno 
krije i koja je tim dragocjenija što je u nju upućen uži krug. 
Ovo spoznanje načelno nije nikome uskraćeno; ono je pristu- 
pačno i zadnjemu kršćaninu (Kol 1, 28)... a konačno je od- 
ređeno da se pretvori u zborni zanos svih otkupljenih, u radost 
koja se umnogostručuje time što se (više) dijeli«. Ako je tu 
Pava onajvjenojatnije mislio na gnostike, koje su se smatrali 
povlaštenim i zatvorenim krugom, mi se možemo pitati koliko 
nastojimo da Kristovo otajstvo prodre u što šire slojeve kršća- 
na da ih ono zaista obogati, 

Tako shvaćena ili barem naslućena Kristova ljubav brzo 
svakoga uvjeri kako ona nužno nadilazi svaku našu spoznaju. 
Ne smeta, onoliko koliko nam je Bog daje dovoljno je i obilato 
da nas potpuno ispuni i zasiti. Stoga apostol ne može drukčije 
nego da svoju molitvu zaključi zanosnom zahvalom Bogu koji 
nam pruža od svoje punine koliko god možemo primiti. Tu Pa- 
vao opet upozorava na razliku između Boga i nas, ali mu nedo- 
staje izraza pa kaže da Bog to čini prema snazi što svoju silu 
cčituje u nama (gdje su u izvorniku spojena dva sinonima: 

dynamis i energeia), i to nama kojima on može učiniti neogra- 
ničeno više od onoga što možemo moliti ili misliti. Ako je apo- 
stol molio za veliku milost, daleko sveobuhvatnija je njegova 
zahvala. Tako bi moralo biti i kod nas. Tada bismo s više odu- 
ševljenja izgovarali svaku doksologiju i s cijelom Crkvom da- 
vali slavu Bogu u Crkvi i u Kristu Isusu. Učinimo to i izabra- 
nim retcima 32. psalma, ali u starozavjetne izraze stavimo i 
novozavjetni sadržaj; onako kako je divan Pavlov tekst od- 
jeknuo u našem srcu. 


Ev. Lik 12, 49-53: Nisam došao mir dati, nego razdjeljenje. (str. 
(68). 


... Isusovo se poslanstvo i djelovanje može vrlo malo i ne- 
savršeno izraziti ljudskim riječima i slikama. Stoga je posve 
razumljivo da se za nj upotrebljavaju izrazi koji znače suprot- 
no. U Bibliji Si NZ-a više je puta rečeno da je Mesija knez 
mira i da je on donio na svijet mir. To je bez sumnje istina, 
ali je isto tako istina što Isus danas izjavljuje da je došao ba- 
citi na zemlju oganj i da je donio među ljude diobu. Uostalom, 
io je već na svoj način navijestio i prorok Mihej (7, 6-7), čijim 
se riječima služi Spasitelj da opiše razdor koji zbog njega može 
nastati u istoj kući. Odlomak smo imali 20. C nedjelje (IV 113), 
no bila bi potrebna čitava nova stranica da opišemo kako iu- 
mači shvaćaju samo Isusove riječi o njegovu ognju i kada je 
taj zapravo planuo. Najveći broj njih misli na trenutak kad 
je on poslao Duha Svetoga a zatim na sve djelovanje tog Duha 
u Crkvi i uopće na svijetu. Delatte ne isključuje to mišljenje, 
ali se više priklanja ovakvom tumačenju: »Čini se da je bolje 
u tom ognju gledati simbol koji obuhvaća sva trpljenja i raz- 
djeljenja, vanjska i nutarnja, zasebna i društvena, u kojima 
će se probiti i nastupiti religiozni novi poredak. U boli će se 
poroditi novi čovjek, drugi Adam. O Gospodinu je već kod pri- 
kazanja u hramu bilo naviješteno: »Gle, ovaj je određen za 
propast i uskrsnuće mnogih u Izraelu, za znak kojemu će se 
protiviti« (2, 34). Žarka želja, koju on ovdje izražava, ne ogra- 
ničuje se na samu bol nego je on smatra providencijalnim za- 
konom za ustanovljenje i razvitak Crkve.« Tako nekako, iz- 
gleda, uzima taj tekst i liturgija kad u starom i novom Misalu 
ima takav redak u misi sv. Ignacija Lojole koji je poznat sa 
svoje vatrenosti i bojovnosti. adi 

To je tumačenje više u skladu s onim što slijedi, iako ne 
moramo uvijek tražiti neposrednu povezanost Isusovih izreka 
pa i kad stoje jedna iza druge. To je nemoguće već zbog toga 
što nam. &vanđelisti nisu sačuvali čitave Isusove govore nego 
šamo izvatke, Uz ovaj tekst piše Zarri: »Isus je propovijedao 
mir, ali ne pacifizam, neku vrstu mira pod svaku cijenu, i osni- 

va se na bezbojnosti (kvalunkvizmu) i na želji da se živi u miru. 
To ne bi ni bio mir već čista i prava nezainteresiranost za bilo 
što. Kad se čovjek za nešto zanima i oduševljava, kad u to vje- 
ruje, bori se da je ispovijeda i naviješta (sigurno ne zato da je 
nametne, pa u tome kršćanska borba isključuje prisilu, psiho- 
loško ili fizičko nasilje, jer ona unosi vjeru u čovjeka i u nje- 
govu nepovredivu savjest). Istina donosi sjedinjenje, ali tek 
kad je općenito prihvaćena. Prije toga i ona je znak diobe, kao 
i svaka druga vrednota u koju se može vjerovati i nevjerovati. 
Tako i Krist, koji je Božja istina utjelovljena u čovjeku, pro- 
povijeda mir i jedinstvo, no isto tako, dok se netko suprotsta- 
vlja, pokazuje i na pukotine koje dijele. Takvo bi se stanje 
moglo prevladati nezanimanjem. Indiferentan se ne zagrijava 
ni za što i proživljava mirne dane. Ali to nije Isusov mir. To 
bi bio naš neprikladan način života. Njegov je mir nešto mu- 
ževnije ,nešto za što se treba više boriti i izboriti ga«. 


PETAK 
God. I 


1. č. Rim 7, 18-25a: Tko će me izbaviti iz ovoga smrtonosnoga 

tijela? (str. 132) 

P. p. 118, 16 i 68. 76-77. 93-94 (str. 565-6) 
P. Nauči me, Gospodine, pravilima svojim. 

Lekcionar donosi samo zadnji dio 7. poglavlja poslanice 
Rimljanima, gdje se govori o nepoštednoj borbi u čovjeku. To 
Pavao nadovezuje na svoje dokazivanje da je kršćanin oslo- 
bođen od Mojsijeva zakona i od njegovih žalosnih učinaka. To 
za nas nije aktualno kao što je bilo za prve kršćanske nara- 
štaje. Bilo bi uz to posve neopravdano taj Pavlov nauk, koji je 
jedan od bitnih dijelova njegove teologije, primijeniti u tom 
smislu da nas kršćane uopće ne veže nikakav zakon, nego samo 
ljubav. Apostol je zaista često isticao slobodu Božje djece, ali 
i odlučno učio: »Samo, neka sloboda ne bude pobuda tijelu« 
(Gal 5, 13). U današnjem odlomku Pavao ima pred očima četiri 
zakona: dva vanjska i dva nutarnja. Vanjski su: Božji zakon 
koji izražava Božju volju na sinajskim pločama i zakon grijeha 
koji je ušao u svijet Adamovim prijestupom i koji se poisto- 
vjetuje sa sotonom. Tim vanjskim zakonima odgovaraju dva 
zakona u čovjeku: zakon razuma koji shvaća i prihvaća Božji 
zakon i zakon tijela koji čovjeka vuče i baca u grijeh. S malo 
riječi apostol majstorski opisuje tu borbu u čovjeku. Koliko 

god se Pavlovi izrazi odnose u prvom redu na putenost, tekst u 
cjelini govori o svim zlim sklonostima u čovjeku. 

O toj su borbi u čovjeku razmišljali i pisali poganski mud- 
raci i pjesnici. Nju je posebno osjećao veliki Augustin i nenad- 
mašivo je opisao u svojim »Ispovijestima«. U vezi s ovim Pav- 
lovim tekstom piše: »Uđi u se i tu ćeš naći žestoku borbu. 
Naći ćeš tu borbu ako si počeo slijediti Boga... Evo tu si sam, 
samo si ti sa sobom, drugoga čovjeka nema kraj tebe, ali u 
svojim udovima osjećaš drugi zakon koji se protivi zakonu 
tvoga razuma i podvrgava te zakonu grijeha koji je u tvojim 
udovima... S jedne je strane sloboda, s druge sužanjstvo. Slo- 
boda još nije čitava, još nije čista, još nije potpuna, jer još 
nije nastupila vječnost. S jedne smo strane slabi, a s druge 
smo primili slobodu. Štogod smo prije sagriješili, to je uni- 
štilo krštenje. Kad je uništena sva nepravednost, zar nije osta- 
lo ništa slabosti? Da nije ona ostala, sada bismo živjeli bez 
grijeha. Tko se to usuđuje tvrditi, osim oholice, osim onoga 
koji nije dostojan da ga  Osloboditelj pomiluje, osim onoga 
koji hoće da sama sebe vara i onoga u kojemu nema istine?« 

Suvremenim je ljudima o tome progovorio II vat. sabor: 
»Neuravnoteženosti od kojih trpi suvremeni svijet u stvari su 
povezane s onom osnovnijom neuravnoteženošću kojoj su kori- 
jeni u čovjekovu srcu. Naime u samom se čovjeku sukoblja- 
vaju mnogi elementi. S jedne strane kao stvorenje iskustveno 
doživljava svoju višestruku ograničenost, as druge se osjeća 
dok ga privlače mnoge stvari, neprestano je prisiljen među 
njima birati i nekih se odricati. Štoviše, kao slab i grešnik, 
nerijetko čini ono što neće, a što bi htio, ne čini (usp. Rim 7, 
14 sl)« (Cus 10, gdje se dalje vrlo konkretno spominju razni 
načini i utovi kojima ljudi traže rješenje svojih nutarnjih pi- 
tanja i tjeskoba). 

Tko god se u tom pogledu osjeća jadnim. poput Pavla, a 
to smo više-manje svi mi, treba da ide za njim i traži pomoć 
u onoga kojemu će kasnije s Pavlom  zahvaljivati. Liturgija 
neće da izgorimo u svom zanosu, stoga nas u odgovoru na či- 
tanje uči kako da molimo za iskreno i ustrajno izvršivanje 
Božjih zapovijedi. U tome nas Isus ne samo uči već i ses kjena 
pomaže i tako vodi do konačne pobjede. 


God. II 


1. č. Ef 4, 1-6: Jedno tijelo, jedan Gospodin, jedna vjera, je- 
dan krst. (str. 166-7) 

P. p. 23, 1-2. 3-4ab. 5-6 (str. 486) 

P. Takav je naraštaj onih koji traže tvoje lice, Gospodine, 

Prvi je dio naše poslanice Pavao završio kratkim i srdač- 
nim slavospjevom Bogu u Crkvi i u Kristu Isusu kroz, sva po- 
koljenja i sve vjekove. Mi smo se već i previše naučili na takve 
izraze i malo se na njima zaustavljamo; a možda nam čak ni ne 
odjekuju u duši. Gdje nam je Pavlovo uvjerenje u neprolaznost 
Kristove ere kako ju je on zamišljao odmah na njezinu počet- 
ku? Trajno slavljenje Boga za objavljeno i doživljeno Kristovo 
otajstvo tražilo je da apostol postavi kršćanima i moralne upu- 
te koje traži njihov kristovski život. To je on učinio u drugom 
dijelu poslanice. »Dosad je izložen cilj stvaranja i uloge Crkve. 
Sad se iznose moralni zahtjevi što kao posljedica slijede iz 
izložene nauke. Budući da je kršćanin novo stvorenje, zakoni 
njegova života moraju. odgovarati njegovoj novoj: naravi. On 
se više ne može vladati samo kao čovjek jer je dijete Božje. 
Kršćanska je stvarnost nagomilana sila alo po sebi teži da se 
upotrijebi« (Rupčić). ' 

Kod prvih smo se redaka današnjeg čitanje dulje zausta- 
vili 17. B nedjelje (IV 13). Tu je apostol preporučio svima koji 
su imali čitati ovu poslanicu — a to se po svoj prilici odnosi na 
više maloazijskih kršćanskih općina, a ne samo na onu u Efezu 
— da sačuvaju jedinstvo duha i spomenuo im: kreposti koje 
k njemu vode. Samo se u ovoj poslanici izričito nalazi taj Pav- 
lov izraz »jedinstvo duha«, naglašeno možda upravo zato jer 
je poslanica bila upravljena čitavom nizu .zajednica. U svakom 
slučaju apostol se dulje zadržava kod te vrednote i spominje 
glavne čimbenike koji je tvore i promiču. Nije teško uočiti da 
je, prema Pavlu, tih principa. kršćanskog .jedinstva sedam. 
Neki prva tri nazivaju više nutarnjima: jedinstveno Kristovo 
otajstveno tijelo, jedan Duh Sveti koji je duša toga tijela i 
jedna konačna nada na koju su svi Kristovi udovi pozvani: Ne 
bi bilo: pravo tri druga čimbenika smatrati posve vanjskima, 
ali oni u nekom smislu jesu: jedan Gospodin-Kyrios Krist koji 
nije samo .Glava Crkve nego i sam u sebi s Ocem sjedinjeni 
Sin, jedna vjera koja.uključuje i vanjsku ispovijest nutarnjeg 
pristanka i jedno krštenje koje nas milosnim obredom unosi u 
Kristovo. otajstveno tijelo. Na kraju je sedmi i glavni čimbenik 
koji sve nadilazi i sve obuhvaća: Bog i Otac sviju. Prat upo- 
zorava kako i u tih nekoliko izraza imamo sve tri božanske 
osobe. Jedinstvo je Crkve odraz njihova vječnoga i nepomuće- 
nog sjedinjenja. 

U tom smislu možemo moliti prvi dio 23. psalma da svi 
nad svima i po svima i u svima tražimo Boga pa će jedinstvo 
svih takvih biti osigurano. Uz to Zarri korisno napominje: 
»Pavao insistira na jedinstvu. To ne znači da ne može i da ne 
smije biti različitosti. Različiti su zadaci i mišljenja ondje gdje je 

pluralizam opravdan, a bo znači skomo posvuda, jer je krug (ob- 
javljene) vjere dosta uzak. Izvan njega se prostire šinoko polje 
razna mišljenja i tu kršćanin može slobodno istraživati, predla- 
gati nagađanja i imati razna mišljenja. Pogibelj je za jedinstvo 
upravo u tlačenju pluralizma iu nametanju, više ili manje jako 
utuvljivanu, neke vrsti kulturalnog i teološkog monizma (je- 
dinstvenosti)... Jedinstvo se Crkve gradi na vrlo malenom 
zajedničkom nazivniku nauke i ma sveopćem duhu ljubavi. No 
ljubav je diskretna i puna poštovanja; Ne ometa je raznovr- 
snost mišljenja«. 


Ev, Lik 12, 54-59: Znate prosuditi. izgled neba i zemlje. Kako 
onda ne prosudite ovo vrijeme? (str. 63) 


Dosada je Isus govorio užem krugu svojih učenika, a onda 
se obraća mnoštvu koje upozorava na značenje svoga dolaska 
koje traži pomirenje s Bogom i obraćanje. Isus je najveći znak 
svoga vremena i svih vremena, Ljudi znaju prosuditi da u Pa- 
lestini kiša dolazi sa zapada, od mora, a vrućina s juga. Kako 
da onda Kristovi suvremenici nisu znali pogoditi koga imaju 
među sobom. Oni su to mogli, ali nisu htjeli i stoga ih Isus 
naziva licemjerima nekoliko u drukčijem smislu nego što mi 
uzimamo tu riječ. »Oni bi znali shvatiti i taj znak (Isusa), ali 
oni se tako vladaju kao da ga ne shvaćaju. Oni neće da pri- 
hvate to vrijeme kao trenutak što ga je Bog odredio da se 
švatko odluči, oni neće da pristupe toj odluci, da se obrate, ne- 
go hoće da i dalje provode svoj stari život. Volja sprečava nji- 
hov pravilni. sud« (Stoger). Poznato je da II vat. sabor: neko- 
liko puta govori o znakovima i mišljenjima našega vremena. 
Neki i taj pojam nastoje posve desakralizirati i u tim znako- 
vima više naglašavati ljudsko nego Božje. Sabor želi da pre- 
zbiteri s laicima uočavaju te znakove (P 9) i uopće da ih vjer- 
nici moraju upoznati (E 4), ali također propisuje da te znakove 
treba razlikovati i prosuđivati u svjetlu evanđelja (Cus 4, 11, 
44). U tom je pogledu osobito važna uloga crkvenog; učitelj- 
stva koje svi moramo pomagati da Crkva izvrši svoj zadatak. 

je Krist kao da se čudi što ne znamo sami od sebe prosuditi 
ono što je pravo. Zatim navodi kratku usporedbu kako se na 
putu prema sudu najbolje izmiriti sa svojim protivnikom. 
Dillersberger na temelju Ambrozijeva tumačenja ovog mjesta, 
koje su prihvatili i mnogi drugi, misli da se ovdje ne:radi o 
pomirenju s protivnikom u moralnom smislu koji je istaknut 
kod Mateja (5, 25-26). Ovdje se Kristova opomena bolje shvaća 
u svjetlu paruzije i konačnoga suda . Stoga se može uzeti da je 
naš glavni protivnik i tužitelj sotona kojega se treba još na 
putu. do suda riješiti i osloboditi. Inače, ako neprijatelj naše 
duše nađe na nama nešto svoga, to će svatko morati da ispa- 

šta u vječnosti. Ovdje je svaki dug prema Bogu lako podmiriti 
i zauvijek urediti, a u času Božjega suda bit će drukčije. Prema 
tome tumačenju ova se malena Isusova usporedba lijepo pove- 
zuje s njegovim slijedećim pozivom na obraćenje i pokoru. 
On je došao da spasi sve grješnike, sve one koji se takvima 
smatraju i stoga se utječu njegovu milosrđu. »Svatko je pred 
Bogom dužnik, Što dakle treba činiti? Još iskoristiti vrijeme 
do suda. Pokorom se i obraćenjem treba osloboditi nemilosrd- 
nog toka suđenja dok je to još moguće«. Ako znamo odgone- 
tati pojave u prirodi i prema tome postupati, koliko bismo više 
trebali istraživati i što bolje upotrebljavati vrijeme i prilike 
koje su nam još na raspolaganju. 


SUBOTA 
God. I 


1. č. Rim 8, 1-11: U vama stanuje Duh onoga koji uskrisi Isusa 
od mrtvih. (str. 132) 


P. p. 23, 1-2. 3-4ab. 5-6 (str. 486) 
P. Takav je naraštaj onih koji traže tvoje lice, Gospodine. 


Nakon što je apostol u dosadašnjem  razlaganju pokazao 
da nas opravdanje u Isusu Kristu oslobađa od sužanjstva gri- 
jeha i smrti, u 8. glavi opisuje što nam sve donosi Duh Sveti 
ako samo živimo po Duhu. Posve novih misli nema u ovoj gla- 
vi nego Pavao ponavlja i potanje razlaže svoje misli koje je 
dosada samo nabacio. Kako je divna već početna tvrdnja: 
»Sad, dakle, nema više nikakve osude onima koji su u Kristu 
Isusu!« Poslan od Oca i po Očevoj volji Krist nas je izbavio 
vječne osude, a budući da je to najveće djelo Božje ljubavi, 
sada se još više govori i o Duhu svetomu koji je poosobljena 
Božja ljubav. On je Duh života, jer je Bog izvor svega života i 
izvan njega je samo smrt i ništavilo. Božji Duh života ima svoj 
zakon (r. 2) koji se, prema sv. Tomi, izvršuje time što Duh 
Sveti stanuje i djeluje u nama rasvjetljujući naš razum i poti- 
čući našu volju. Taj bismo zakon mogli nazvati i ljubavlju, 
jer je ona njegov plod i o njoj će Pavao s najvećim zanosom 
govoriti na kraju poglavlja. Mojsijev zakon nije ljudima pru- 
žao jakost koja im je potrebna da svladaju tijelo i sve njegove 
zle sklonosti. Time je on bio povod za grijeh i smrt, toliko da 
ga Pavao naziva zakonom grijeha i smrti. Da nas Bog oslobodi 
grijeha, poslao je svoga vlastitog Sina koji je. uzeo tijelo posve 
jednako našemu tijelu i svojom smrću osudio grijeh, tj. pobi- 
jedio ga i uništio. Na taj način položaj se sasvim okrenuo: više 
ne živimo po tijelu, nego po Duhu. 

»Za one koji su u Isusu Kristu nema više nikakve osude. 
Kršćanska je ekonomija vrlo jednostavna: spasenje je u Kristu, 
izvan Krista je propast. Kršćanstvo nije moral, iako pretposta- 
vlja jedan moral, nego je ono ucjepljenje u božanski život pu- 
tem Gospodina Isusa. Dakako, život u Kristu postavlja i uvjete: 
određeni način života i određeno vladanje. No nećemo se spa- 
siti na temelju tih uvjeta, niti će nam opravdanje pred Bogom 
biti dano na temelju naše pravednosti. To će nam biti dano 
zbog Kristove svetosti u koju smo uključeni. Naše će nam spa- 
senje biti dano posve besplatno. Kristu će biti time iskazana 
pravednost, a nama milosrđe. Treba da se naučimo primati 
milosrđe« (Zarri). Uz naš taj osnovni stav apostol se ponovno 
vraća na borbu koja vlada u svakom pa i u krštenom čovjeku. 
Krist je uništio grijeh općenito, ali ta se pobjeda mora ostva- 
riti i u svakom pojedincu. Sve se Kristove zasluge primje- 
njuju samo na onoga koji to želi i kod toga sudjeluje kao ra- 
zumuno li slobodno biće. Bez toga čovjek, unatoč Kristovu ot- 
kupljenju, ostaje ili opet postaje Božji neprijatelj. »Božji su 
neprijatelji svi koji neće da se podvrgnu Božjemu zakonu« 
(Toma). 

O drugom smo dijelu današnjeg odlomka već govorili (II 
125; III 242) pa nam ovdje preostaje uočiti kako je i psalmist 
dobro znao koji su uvjeti da mognemo uzići na goru Gospod- 
nju i s njime prebivati. Trebaju nam čiste ruke, a to u biblij- 
skom jeziku znači djela, nedužno srce i ne predavati se ispraz- 
nostima svijeta. One su ispraznosti i same u sebi i po tome što 
ispražnjuju naše srce i lišavaju nas Božjih darova. 


God. II 


1. č. Ef 4, 7-16: Krist je Glava od koga je cijelo tijelo povezano. 
(str, 166-7) 

P. p. 121, 1-2. 3-4a. 4b-5 (str. 570) 

P. Obradovah se kad mi rekoše: Hajdemo u dom Gospodnji! 


Budući da jedinstvo znači slaganje različitih dijelova, i 
jedinstvo Kristova otajstvenog tijela ovisno je o shvaćanju koje 
svaki pojedinac mora imati o svojoj ulozi u Crkvi, o svojim 
pravima i dužnostima prema Crkvi. Stari su Rimljani svoje 
pobunjene plebejce umirivali slikom ljudskog tijela koje ima 
razne udove, a svi su više ili manje potrebni i korisni. U mno- 
go dubljem smislu to vrijedi za Kristovo otajstveno tijelo o 
čemu danas Pavao govori. Na početku on naglašava temeljnu 
činjenicu da svatko sve što ima dobiva kao puki dar. Krist je 
onaj koji darove dijeli po svojoj volji kao vrhovni Gospodar. 
On je te darove za nas. zaslužio svojim utjelovljenjem i otkup- 

ljenjem koje je izvedeno na križu, odakle je Isus sišao i u donji 
kraj zemlje. Sa zemlje se vratio u nebo vodeći sa sobom sve 
one koje je predobio svojom pobjedom nad smrću i koji su 
sada u punom smislu njegovi. »Krist može ispuniti sve jer je 
prošao kroz sav svemir: nebo—zemlja—nebo. Ovo je izlaganje 
u'vezi s gnostičkim pogledom na spasitelja. Gnostici su razmi- 
šljali da spasitelj mora doći iz neba, probiti se kroz nebeska 
područja što ih drže zli duhovi, sići na zemlju i s ljudima. se 
vratiti na nebo. Pavao na to odgovara da je samo Krist ispunio 
te uvjete i zato je.samo on pravi spasitelj« (Rupčić). Isti je 
dakle Krist u nebu-i onaj.koji živi i djeluje u udovima saojs 
Crkve koja je njegovo tijelo... 

Razne su.službe koje je. ljudima: Krist namijenio: apostoli 
su svi oni koji. vrše“ neki apostolat, proroci su karizmatici, 
evanđelisti su oni koji pomažu apostolima u propovijedanju i 
stoga:Pavao. naređuje Timoteju neka vrši djelo evanđeliste (2 
Tim 4; 5). Uz izraz »druge kao pastire-i učitelje« pripominje 
Jeronim: »Nije kazao jedne za pastire, a druge za učitelje, 
nego: druge za pastire_i (ujedno) učitelje. Tko je. pastir, taj 
mora biti i učitelj. Iako je netko svet, u Crkvi ne smije pre- 
uzeti ime pastira, ako ne može poučavati one kojima je pastir«. 
Od svega je najvažnije da sve službe moraju pridonositi blago- 
stanju Crkve. To je Pavlu toliko na srcu da gomila pet šest 
izraza da označi ono što Krist tim raznim službama hoće da 
pruži svetima, tj. svim kršćanima (r. 12-13). Samo onda će svi 
članovi Crkve biti zreli i čvrsti u vjeri. Apostol neće da ih 
razne krive nauke. tjeraju na sve strane kao vjetar lađu bez 
kormila. Pristajanju uz vjerske istine mora se pridružiti i lju- 
bav da svatko sve više raste u Kristu. Vjera dakle i ljubav 
nisu ni u kome nešto dovršeno, nego vrednote koje se moraju 
sve više usavršavati i napredovati. Koliko posla za svakog po- 
jedinca u njemu samomu i oko njega! 

Pavao odlomak završava idealnom slikom Kristova otaj- 
stvenog tijela koje kao čvrsti Božji grad opijeva i psalam 121. 
Svi smo mi pozvani i svi smo dužni žrtvovati sve što treba da 
u Crkvi vlada jedinstvo. Ona će biti skupa povezana i skupa 
se držati (r. 16) koliko se svaki njezin pojedini dio za to dje- 
lotvorno trudi. Uvidjeti i tražiti da se za jedinstvo Crkve drugi 
više založe nego ja znači služiti sebi a ne Kristu i Crkvi. 


Ev. Lik 13, 1- 9: Ako se ne obratite, svi ćete tako izginuti. (ste. 
83) š 


Ovaj bismo tekst morali dozvati sebi u pamet kad god 
čujemo za javne nesreće i elementarne nepogode. Tko misli sta- 
rozavjetno uvjeren je da na svijet sva zla dolaze zbog. grijeha. 


m 

Tako su vjenovali: i oni koji su k Isusu došli s viješću da su nastra- 
dali neki Galilejci. Ne znamo da li se to upravo tada dogodilo, 
ili su se slušaoci prestrašili Učiteljevih riječi koje su navije- 
štale kazne onima koji nisu znali prosuditi to vrijeme (12, 56). 
»Njihova se zabluda nije sastojala u vjerovanju da Bog utječe 
na takve bičeve, nego u tom što su ih tumačili kao da su oni 
udarili najveće grješnike« (Lagrange). Isus ispravlja to njihovo 
krivo mišljenje te ih opominje da će svi oni isto tako izginuti 
ako se ne obrate. To isto ponavlja kad sam navodi nenadanu 
smrt osamnaest stanovnika Jeruzalema. Tekst smo već jednom 
razmotrili (II 81), a ne zaboravimo Bogu neprestano zahvalji- 
vati na tome što nas još nije pozvao pred svoj sud niti nas 
udario težim kaznama na zemlji, nego nam daje još vremena 
za obraćenje i pokoru. 

Poziv na obraćenje je i Isusova usporedba o neplodnoj 
smokvi. Kao na našem primorju tako i u Palestini često posade 
u vinogradu poneku smokvu. Kad je narasla, gospodar je tri 
godine uzalud na njoj tražio plod. Dosadilo mu to, a i neplodno 
stablo iscrpljuje zemlju, pa naredi svome vinogradaru da je 
posiječe. Taj se zauze za nju i obeća je okopati i pognojiti u 
nadi da će ipak možda nešto uroditi. Ne donese li ploda, čeka 
je oganj. Tri godine su tri razdoblja u povijesti izabranoga 
naroda u kojima je Bog uzalud čekao na plodove koje je taj 
narod morao donijeti. Doba Mesije je još posebno doba milosti 
kad on ne samo pred Bogom zagovara za svoj narod nego ta- 
kođer ulaže svu svoju brigu da bi se barem sada osvijestio. 
»Sve što se zbilo u Isusovo vrijeme osvijetljeno je činom spa- 
senja koje je došlo s Isusom: politički događaji, povijesne ka- 
tastrofe, Isusovo djelovanje. Tu je već posljednje vrijeme. Ono 
pruža Božju ponudu da se svatko odluči, poziva na obraćenje 
i pokoru. Kao što Ivan Krstitelj tako i Isus naviješta da mo- 
ramo činiti pokoru koju ne smijemo odlagati, da moramo do- 
nijeti plod promijenivši život i djela. Isus madilazi Ivana. 
Iako on zna da dolazi sud i da će Jeruzalem biti porušen, on 
nastupa za svoj narod, nudi ljubav, žrtvu i svoj život za Izrael 
kako bi se još spasio. Isus je zagovornik za Petra (22, 32) i za 
Izrael (23, 34)« (St6ger). Nedokučiva je Božja pravednost, ali 
još više njegova beskonačna ljubav i najveće milosrđe. 

Usporedba nas također uči da računamo na zagovor sve- 
taca i uopće dobrih duša. Premalo računamo na moć naknadne 
molitve za sebe i za druge. Uz to Zarri s pravom izvlači iz ove 
usporedbe još jednu važnu pouku: »Bog u njoj i nas uči da 
budemo strpljivi poput njega. Mi smo često nesnošljivi i za 
neke osobe kažemo da im nema lijeka ni spasa. Možda čak na 
njih zazivamo kaznu smrti i kao da bismo htjeli skratiti rok 
koji im Bog daje«. 

XXX NEDJELJA 


GOD. A Kidd 


1. č. Izl 22, 20-26: Ako ucviliš udovicu i siroče, moj će se gnjev 
raspaliti protiv vas. (str. 61) 


P. p. 17. 2-3a. 3bc-4. 47 i 51ab (str. 480-2) 
P. Ljubim te, Gospodine, kreposti moja. 


Za današnje bogoslužje ugođaj stvara ulazna pjesma: »Ne- 
ka se raduje srce onih koji traže Gospodina! Tražite Gospodina 
i ojačat ćete, tražite svagdje njegovo lice!« U evanđelju ćemo 
opet čuti glavnu Božju zapovijed da smo dužni ljubiti Boga i 
bližnjega. Budući da nas drugi dio jedne te iste zapovijedi re- 
dovito stavlja češće nego prvi na kušnju, za 1. čitanje je oda- 
bran tekst koji posebno preporučuje ljubav prema bližnjemu. 
Ona je često povrijeđena sa strane imućnijih silnika pa stoga 
ulazna pjesma potiče sve potrebne i potlačene da s pouzda- 
njem traže pomoć i zaštitu u Gospodina. Obrana je svih bijed- 
nika jedna od naravnih dužnosti svakoga čovjeka koji zaslu- 
žuje da nosi to ime. Bog je već u SZ-u mnogo puta i na razne 
načine potvrdio i proširio tu naravnu čovjekovu dužnost i 
mnogo bi toga na svijetu bilo pravednije i bolje kad bi svi 
provodili barem starozavjetne propise u tom pogledu. 

Ovaj tekst ne samo da zalazi u pojedinosti ljudskih duž- 
nosti prema raznim potrebama drugih nego ih opravdava raz- 
lozima koji su na Izraelce morali uplivati. Odmah na početku: 
tlačiti pridošlicu značilo bi zaboraviti da se čitav izraelski na- 
rod nalazio u Egiptu i da ga Bog nije zaboravio. Kod ugnje- 
tavanja udovica i sinota Bog prijeti da će se on sam za mjih 
osvetiti i ugnjetavače pogubiti tako da im žene ostanu udovice, 
a djeca siročad. I najgorega silnika može jedva što drugo za- 
držati od ugnjetavanja slabijih kao upravo strah da će Bog 
s njima prije ili kasnije tako postupati. Koliko se nepravde još 
uvijek vrši kod posuđivanja novaca među pojedincima i među 
narodima. Uzimanje kamata sada se smatra opravdanim, ali 
nikad se ne bi smjelo kod zajmova povrijediti ljudska prava 
drugoga, a ono je i bez lihvarenja često spojeno s raznim ne- 
moralnim zahtjevima na račun čovječjeg dostojanstva ili pro- 
bitaka čitavog naroda. Sirotinji zna dnevni plašt biti ujedno 
i jedini noćni ogrtač pa Božji zakon traži da se taj svakome 
vrati prije noći. Ako siromah ostane bez njega te se u noći 
probudi od studeni i zavapi k Bogu, Bog obećaje da će ga 
uslišati, a to znači i kazniti nemilosrdnog vjerovnika. Svi su ti 

propisi uglavnom odraz prilika u kojima su dani, ali treba 
samo malo budne savjesti da taj duh Božjih zapovijedi prene- 
semo u svoje odnose s bližnjim i da neprestano svladavamo 
samoljublje, a bližnjega ljubimo kao sebe. 

Kod ovoga je teksta dobro uočiti visoku ćudorednu vrijed- 
nost SZ-a. Često smo skloni da ga sa stanovišta novozavjetnih 
ideala, koje malo tko ostvaruje, gledamo svisoka i potejenju- 
jemo. Njegove velike vrednote dolaze do izražaja osobito onda 
ako ih usporedimo s drugim stanodrevnim zakonicima, pa i 
s čuvenim Hamurabijevim kodeksom. Lagrange je kao neo- 
sporni stručnjak u tom predmetu napisao: »Mojsijevim zako- 
nikom, više nego tim babilonskim kodeksom, provjera načelo 
Božje pravednosti koje se poklapa s javnim općim dobrom. 
Smatraju da je on ne samo objavljen od Boga, nego je zaista 
nadahnut shvaćanjem pravednoga Boga koji se više brine da 
kazni zlikovca i da spasi nevina nego da štiti svoj žrtvenik«. 
To nas shvaćanje može još bolje raspoložiti da s više uvjerenja 
sudjelujemo u odgovoru na današnje čitanje i da, ako ne tre- 
bamo za sebe, k Bogu vapijemo za sve one koje samo on može 
obraniti od — ljudi. ' 


2.č. 18011, 5c-10: Obratili ste se od idola da služite Bogu i da 
čekate njegova Sina. (str. 176) 


Za uvodne napomene u ovu prvu Pavlovu poslanicu v. 21. 
ponedjeljak (IV 146). Ondje su objašnjeni i skoro svi retci da- 
našnjeg odlomka, ali zaslužuje zaustaviti se i kod srednjih 
(6-8) redaka koje smo tada bili preskočili. Pavao je sa Silva- 
nom i Timotejem, svojim vjernim suradnicima na drugom mi- 
sijskom putovanju, u Solunu naviještao evanđelje s dva sred- 
stva koja ni u kojem slučaju ne mogu zatajiti. Jedno je sila 
Duha Svetoga koja prati svako prisno propovijedanje Kristove 
nauke, kao što je apostol zapisao drugom prigodom: »Moja ri- 
ječ i moje propovijedanje nije se sastojalo u uvjerljivim rije- | 
čima mudrosti, već u očitovanju Duha i snage« (1 Kor 2, 4). 
Drugo je sredstvo ljudsko, ali isto tako neophodno potrebno: 
propovjednikovo sigurno i duboko uvjerenje. »Kristova moć, 
djelovanje Duha Svetoga zaista ne prolazi preko propovjedni- 
ka ni mimo njih. Duh Gospodnji govori upravo iz njihove oso- 
bne sigurnosti. Ona je Kristova snaga koja preoblikuje srca 
slušatelja. Ispunjen takvim zalaganjem propovjednik postaje 
na poseban način Gospodnje oruđe koje približava samoga 
Boga i daje da ga spoznamo. Tako mora svatko naviještati 
evanđelje i za nj svjedočiti ako hoće da nastane živa vjera... 
Bez služenja i pregaranja nigdje ne nastaje nikakvo duhovno 
djelo, jer duhovni darovi postaju djelotvorni tek po predanoj 
ljubavi, u mjeri u kojoj su pravo služenja« (Schiirmann). 

Pavao s oduševljenjem ustanovljuje da je takvo zalaganje 
imalo kod Solunjana puno uspjeha. On zna da su oni morali 
mnogo pretrpjeti, kao što spominje dalje (2, 14 i 2 Kor 8, 2), a 
ipak su Božju riječ primali s radošću koju daje Duh Sveti, 
»Gdje se Božja riječ nanovo i svježe navješćuje, ona posvuda 
budi duhovnu radost i usrećuje srca. Po takvoj se radosti pre- 
poznaje djelovanje Duha Svetoga koji pobuđuje radostan pri- 
stanak uz vjerske istine i njihovo prihvaćanje u veselju. Pro- 
povijedanje koje vjernicima ne donosi radosti očito nije do- 
voljno iskonski prisno, a vjera koja nas ne razveseljuje nije 
posve zdrava«. Tako navješćivanje i prihvaćena vjera Solu- 
njana nije bila samo trenutačno oduševljenje; oni su i u ži- 
votu nasljedovali apostola i Krista. Znamo što znači nasljedo- 
vati Gospodina, ali što bi to bilo nasljedovanje apostola? Ništa 
drugo nego to isto nasljedovanje, jer je Pavao s drugovima 
nasljedovao Gospodina. Bez primjera, koji potvrđuje ono što 
se propovijeda, malo koriste neznam kako lijepe i kićene riječi. 
Ovdje se krug nije prekidao: Krist je bio uzor apostola, apostol 
Solunjanima, a oni svim vjernicima u Makedoniji i Ahaji. Da- 
kle ne samo u pokrajini u kojoj je Solun bio glavni grad, nego 
u susjednoj Ahaji. Grčka je naime god. 142. prije Krista podi- 
jeljena na te dvije pokrajine. Svi su drugi kršćani toliko hva- 
lili vjeru Solunjana da Pavlu o tome ne treba ni pred kim tro- 
šiti ni jedne riječi. Možemo shvatiti kako je radosno odjeknulo 
u prvim kršćanskim općinama ustanovljenje svake nove zajed- 
nice po Evropi. Koliko se mi zanimamo za katekumene po Af- 
rici i Aziji? ' 

Ev. Mt 22, 34-40: Ljubi Gospodina Boga svoga, i bližnjega svo- 

ga kao samoga sebe! (str. 20-1) 


Kad čitamo zadnje stranice naročito Matejeva Evanđelja, 
osjeća se teško ozračje koje je pritiskalo Jeruzalem one Velike 
sedmice. S Isusovim svečanim ulazom u sveti grad: sukob se 
između njegovih protivnika i njega približava svome vrhuncu 
i svome sudbonosnom završetku. Isusovi su protivnici sada 
uložili sve sile kako bi ga lukavo naveli da izjavi nešto čime 
bi ga mogli optužiti pred rimskom vlašću i pred narodom, jer 
su uvidjeli da se bez pristanka tih dvaju čimbenika Krista neće 
moći riješiti. Kad farizeji udruženi s herodovcima, inače svo- 
jim krvnim neprijateljima, nisu mogli Gospodina uhvatiti u ri- 
ječi s obzirom na davanje poreza caru; kad su isti neuspjeh 
doživjeli farizeji zajedno s drugim svojim protivnicima, sadu- 
cejima; u vezi s pitanjem o uskrsnuću, nastupio je jedan učitelj 
zakona i u ime farizeja postavio Isusu pitanje: Koja je najveća 
zapovijed u zakonu? Te smo i druge okolnosti iz ovog odlom- 
ka vidjeli 20: petka (IV 130), pa evo ovdje nekoliko misli veli- 

kog Augustina o dvostrukoj ljubavi prema Bogu i prema bliž- 
njemu. Poznato je da je to najomiljeliji predmet hiponskog 
biskupa. ita“ j | 

»Isus je odmah odgovorio: »Ljubi Gospodina Boga svoga 
svim srcem svojim, svom dušom svojom i svom pameti svo- 
jom«. Tako da sve tvoje misli, savkolik tvoj život, sve tvoje 
shvaćanje bude upravljeno prema njemu od koga si sve to pri- 
mio. Neka ne bude mišta izuzeto! Ni jedno se naše svojstvo 
ne može oprostiti od ove zapovijedi i upraviti prema nekom 
drugom predmetu, Prema tome, koji god se predmet pokaže 
pred našom dušom da ga uzljubimo, moramo ga usmjeriti pre- 
ma središtu naše ljubavi, prema Bogu. Tko god zaista ljubi 
Boga, mora ljubiti i bližnjega na taj način da i on sa svoje stra- 
ne ljubi Boga svim srcem, svom dušom i svom pameti. »To je 
prva i najveća zapovijed«. Ljubav je samo jedna, a zapovijedi 
su dvije, ali nije jedna dana prije druge. Ljubav kojom lju- 
bimo bližnjega nije neka druga ljubav od one kojom ljubimo 
Boga... Ove su dvije zapovijedi tako povezane da ne možemo 
ljubiti Boga ako ne ljubimo bližnjega, i obratno, Zaista, »druga 
je zapovijed jednaka prvoj: Ljubi bližnjega kao samoga sebe!« 

Ako moramo Boga ljubiti sa čitavim svojim bićem, što 
nam onda ostaje da ljubimo u sebi?... A ako nam ne ostaje 
ništa što bismo ljubili u sebi, kako nam je onda zapovjeđeno 
da bližnjega ljubimo kao same sebe? Znate li kada uistinu 
ljubimo sami sebe? Kad Boga ljubimo cijelim svojim bićem. 
Ne mislimo da Bog treba našu ljubav i da njemu nešto pri- 
dajemo-time što ga ljubimo. Ne, mi povećajemo svoja savršen- 
stva kad Boga ljubimo. No netko bi mogao reći: Kada to nisam 
ljubio sama sebe? Kada? Kad nisi ljubio Boga koji te je stvo- 
rio. Tada si mislio da ljubiš sama sebe, a zapravo si mrzio 
sama sebe. Prorok veli: »Tko ljubi nepravdu, mrzi svoju dušu« 
(ps 10,-6 prema Vulgati)... Moramo ljubiti sve ljude i nikoga 
ne isključiti. No zaključak dolazi sam od sebe: budući da ne mo- 
žemo pomoći svima, moramo se truditi da budemo korisni 
onima koji se nam blizu vremenom, mjestom ili drugim okolno- 
stima... d 

»O tim dvjema zapovjedima ovisi sav zakon i proroci«. To 
je središnja misao onoga što smo rekli: punina je i svrha zako- 
na i cijeloga Sv: pisma ljubav (Rim 13, 10; 1 Tim 1, 5). Ljubav 
će biti i predmet našeg uživanja, kao i onih koji će uživati s 
nama. Uištinu, nije potrebna posebna zapovijed da svatko lju- 
bi sama sebe. Providnost nam je u vremenu objavila ovu dvo- 
struku zapovijed da.bismo sve to mogli spoznati i vršiti. Tu 
objavu ne smijemo smatrati završnom točkom kod koje bi se 
imalo konačno zaustaviti naše srce i mi s time zadovoljiti. Nju 

moramo držati putem, tili uopće sredstvom koje će nam 
pomoći da ljubimo i tako će nas ponijeti k jedinom predmetu 
naše ljubavi... Tko bi mislio da je shvatio Sv. pismo, ili bilo 
koji njegov dio, a tim svojim shvaćanjem ne bi uspijevao po- 
dignuti dvostruku zgradu ljubavi prema Bogu i prema bližnje- 
mu, taj bi pokazao da nije ništa shvatio«, 


GOD. B 


1. č. Jr 31, 7-9: Slijepe i hrome utješene vraćam. (str. 790) 
P. p. 125, 1-2ab, 2cd-3. 4-5. 6 (str. 572) 
P. Velika nam djela učini Gospodim: opet smo radosni! 


Uvijek se iznova moramo sjećati da nas Crkva po svojoj 


liturgiji najbolje uči kako imamo shvaćati Bibliju. Ako je uz- 
memo kao bilo koju drugu knjigu, nikada nećemo naći k njoj 
pravilan pristup; ona nam se neće nikada »otvoriti«, »Bog si- 
lazi u stanovito vremensko razdoblje, prilagođuje se predod- 
žbenom svijetu i načinu govora toga doba da bi svoju poruku 
spajanja učinio razumljivijom ... Bogu je prvenstveno i bezu- 
vjetno stalo do poruke spasenja. Biblija ne ide za tim da iz- 
nese geografske, biološke ili čak kozmološke podatke, a ni či 
slo povijesne činjenice. Njoj je naprosto stalo da iznese Božje 
djelovanje u povijesti. Božje vodstvo koje se očituje u povijes- 
nom zbivanju« (Goldmann-Carev). Tako moramo uzeti i sama 
Isusova čudesa. Ona imaju veliko značenje u Isusovu životu, 
jer su pokazivala njegovu božansku moć i dobrotu. No ona to 
nama pokazuju i sada, i to kao da su učinjena na nama. I zaista 
Gospodin ih neprestano čini u svojoj Crkvi. Istina, na nevidljiv 
i otajstveni način, jer on čudesno djeluje na duše, a to je i 
mnogo važnije nego da ozdravljuje samo tijelo. Upravo nam 
liturgija, a nanočito euharistija posadašnjuje i na nas primje- 
njuje davno Isusovo biblijsko djelovanje. Božja dva stola pove- 
zana su daleko više nego se to na prvi pogled čini. Isti je Isus 
u svojoj riječi i u našoj hrani. 

Crkva neće da današnje evanđelje o ozdravljenju jerihon- 
skog slijepca uzmemo samo kao izvještaj nekog davnog doga- 
čaja koji bi nas se ticao malo ili ništa. Stoga je za 1. čitanje 
potražila tekst koji tom Isusovu čudu daje ogromne dimenzije. 
Sama tri retka iz Jeremijine »knjige utjehe« govore nam o po- 
vratku Izraelaca iz babilonskog sužanjstva i o tome kako je 
Jahve spasio svoj narod i pokazao mu se kao pravi otac. Među 
sretnim povratnicima nalaze se i slijepci. To je istaknuto u na- 
slovu odlomka, ali taj je podatak samo sporedna, vanjska ko- 
pča 1. i 3. čitanja. Ne radi se o samom povratku Izraelaca, niti 

o ozdravljenju jednoga tjelesnog slijepca, nego o spasenju no- 
vog Izraela, svih nas. To ćemo još bolje shvatiti ako pročitamo 
31. poglavlje koje na kraju govori o novom i vječnom savezu 
koji će Bog sklopiti sa svojim narodom koji neće nikada pre- 
stati (r. 36). U ovoj nedjelji, od koje je samo još jedan mjesec 
do kraja liturgijske godine, Jeremijim je tekst u najužoj vezi 
s paruzijom, s našim konačnim spasenjem. Poslije negoli smo 
našli pravi put koji nas vodi u mistagoško shvaćanje biblijskog 
teksta, lako je razumjeti njegove pojedinosti, dotično one za 
glavnu misao nedjelje i nisu tako važne. Tko bi obraćao pozor- 
nost samo ma njih, od drveća ne bi vidio šumu, preko olupine 
ne bi došao do jezgre. 

Da smo na pravom putu, kojim nas Crkva vodi u razumi- 
jevanje i proživljavanje Biblije, najbolje nam svjedoči današ- 
nji pripj. psalam. On je uzet zbog istih riječi Jeremije i psal- 
mista: Izraelci su išli u sužanjstvo plačući. To je u jednom i 
drugom tekstu istaknuto da bolje shvatimo radost i pjesmu 
oslobođenih povratnika. No liturgija i nas uvodi u ta zbivanja: 
iako mi sada, još daleko od nebeske domovine, trpimo, ipak 
znamo da nas čeka vječno spasenje. Stoga pripjev ovoga psal- 
ma treba da odjekuje u našem srcu još oduševljenije nego što 
su ga pjevali starozavjetni vjernici. 


2. č. Heb 5, 1-6: Dovijska ti si svećenik po redu Melkisedekovu. 
(str. 193) 


Što ovaj važni tekst znači sam u sebi i po mjestu koje 
zauzima u poslanici Hebrejima, to smo već vidjeli (I 196). Me- 
đutim, i ovo današnje 2. čitanje možemo lijepo spojiti s 1. i 3. 
Ovo je izvadak iz središnjeg dijela poslanice koji govori o Kri- 
stu koji nam kao naš Veliki svećenik pribavlja spasenje. Prije 
ovih redaka pisac nam je predočio njegovo suosjećanje s našim 
bijedama i potrebama i potakao nas na pouzdanje kojim ćemo 
izmoliti njegovo milosrđe i primiti pomoć u pravo vrijeme (4, 
15-16). Zadatak je našega Velikog svećenika i jedinog Posred- 
nika kod Boga upravo taj da bude na korist nama ljudima u 
našem odnosu prema Bogu. U tu je svrhu on i uzet između lju- 
di da može biti blag prema onima koji griješe iz neznanja. 
Starozavjetni veliki svećenici, Aaron i njegovi nasljednici, mo- 
rali su prinositi žrtve za grijehe i za narod i za sama sebe. Kod 
našega Velikog svećenika to je sasvim drukčije: on je bio u 
svemu iskušan, kao i mi, inače bismo mogli pomisliti da on ne 
pozna naših slabosti; on je u svemu bio nama jednak, osim u 
grijehu. Njegova otkupiteljska žrtva ima neizmjernu vrijed- 
nost pred Bogom, ona nam je donijela spasenje. Što je oslobo- 
đenje Izraelaca iz babilonskog sužanjstva prema onome koje 
je za nas izvojevao Krist? Ono je bila samo slika i znak, isto 

kao što ozdravljenje jerihonskog slijepca predočuje kako smo 
mi na krštenju prosvjetljeni milošću, a jednom ćemo biti oba- 
sjani i Božjom slavom te u njoj gledati i uživati svoga Boga. 

Poslanica ističe i činjenicu da naš Veliki svećenik nije sam 
sebi dodijelio tu čast i posredničku ulogu, već da ga je Bog 
pozvao kao i Arona. No pisca ta usporedba kao da posve ne 
zadovoljava. »U SZ-u se nalaze brojni izvještaji kako je Bog 
nekoga pozvao (za kralja ili proroka), ali nema ni jednoga po- 
ziva na svećeništvo. Svećenik je u Izraelu postojao rođenjem, 
porijeklom iz jedne obitelji koja se od davnine brinula za bo- 
goslužje. Dakako, vjerovalo se da je pređe te obitelji u stvari 
sam Bog uveo u tu službu, ali o neposrednom Božjem pozivu 
ne govori se čak ni za Arona (Izl 28, 1). Drukčije je s pronocima. 
K njima je Božja riječ dolazila naglo i nepredviđeno. Bog ih je 
pozivao u svoju službu kad, kako i gdje mu se svidjelo. Zašto 
onda pisac poslanice Hebrejima ne pokazuje na Mojsija, Izaiju, 
Jeremiju ili Ezekiela, čiji pozivi zauzimaju u SZ-u tako istak- 
nuto mjesto, nego donosi bezbojni Aronov lik? Odgovor je jed- 
nostavan: jer je Krist u stvari uveden u svoju nebesku službu 
po načinu svećenika, a ne kao prorok. To je on tako reći »ba- 
štinio« (1, 4-5) od Boga koji ga je rodio kao svoga Sina« (Schi- 
erse). Kristovo je dakle svećeništvo sličnije Melkisedekovu ne- 
goli Aronovu. Za nas to ima dvostruko značenje: Krist nije ve- 
liki svećenik samo jednoga naroda već cijeloga ljudskog roda; 
poput Melkisedeka, svećenika Boga Svevišnjega (Post 14, 18) 
on za nas prinosi žrtvu kruha i vina pod kojim prilikama ob- 
navlja žrtvu našega spasenja da nam u euharistijskoj hrani 
pruža sve ono što nam je zaslužio otkupiteljskom smrću na 
križu. To je za nas sveta gozba na kojoj se Krist blaguje i na 
kojoj nam se daje zalog buduće slave, dakle spasenje ovdje i u 
vječnosti. ' 

Ev. Mk 10, 46-52: Rabbuni, da progledam! (str. 39) 

Opis smo ovoga čuda i neke njegove okolnosti već imali 
na ovim stranicama (III 67), a ovdje gledamo u tom slijepcu 
sebe i cijeli ljudski rod. Neće to biti maštanje bez temelja, jer 
slijedimo trijeznoga suvremenog bibličara Schnackenburga. 
Mnoge su očne bolesti na starom Istoku imale malo izgleda da 
budu izliječene i sudbina je slijepaca bila vrlo teška. Većinom 
im nije preostalo drugo nego da prosjače (usp. Iv 9, 8). Tako se 
slijepci pojavljuju kao zastupnici ljudske bijede i beznadnoga 
čovjekova stanja. Za Bartimeja je bila sreća, što je sigurno bio 
čuo za Isusa i za njegovu moć, a još više mu se sreća nasmije- 
šila kad je doživio da je Gospodin prolazio tako blizu da je mo- 
gao čuti njegovo zapomaganje. Značajan je i naziv što ga slije- 
pac daje Isusu i kako Gospodin ovoga puta ne odbija taj naziv 


\ 

koji je zapravo označivao Mesiju, a uz to je bio barem  pone- 
što i politički opasan. Isus ide po zadnji put u Jeruzalem, u koji 
će ući zaista svečano kao Mesija i prema tome može biti kao 
takav i priznat. — Ako smo zaista uvjereni da »je slijep cijeli 
ljudski rod« (Grgur Vel.) bez Boga i njegova svjetla, onda nije 
teško uvidjeti što za nas znači Isusov dolazak na zemlju i sa- 
dašnji njegov otajstveni prolaz kroz našu euharistijsku zajed- 
nicu. Crkva nas uvijek iznova potiče da nikada ne počnemo 
misno bogoslužje, a da iz sve dubine svoga srca ne ponovimo s 
jerihonskim slijepcem: »Isuse, smiluj mi se!« 

Gospodin je Bartimeja ne samo ozdravio nego. je pohvalio 
također njegovu vjeru koju je on u njemu uzbudio. Učinio je 
to istim riječima kao i u slučaju bolesne žene (5, 34): »Tvoja 
te je vjera spasila!« Pomogla mu je da je progledao, a još više 


“ da je sada pravo upoznao Isusa i otišao za.njim (r. 52). »Čovjek 


s takvim povjerenjem mogao je onda postati Isusovim učeni- 
kom i kasnije priznavati Krista u njegovoj. zajednici — ne, on 
je odmah pošao za njim, a kasnije je možda zaista pripadao 
kršćanskoj zajednici kao i onaj Šimun iz. Cirene koji je Isusu 
pomogao nositi križ (15, 21). Za kršćanskog čitaoca on je postao 
uzorom nepokolebljivog priznavaoca i.učenika koji je Isusa 
slijedio na njegovu smrtnom putu .., Isus dopušta da se slijepi 
Bartimej i mnoštvo iskažu kod njegova ulaska (u Jeruzalem). 
On ide svojim putem koji obavezuje samo njega koji je poslu- 
šan onome koji ga je upravio na taj put (tj. Ocu). Zajednica 
je pozvana da ga slijedi na tom putu kao što ga je slijedio oz- 
dravljeni Bartimej. Ozdravljenje je bilo samo znak vjere koja 
spašava. Kao što je vjera ozdravila slijepca i s Isusovom ga 
pomoću »spasila«, tako li vjera — koja nas dovodi da se pri- 
ključimo Isusu i da ga slijedimo na njegovu smrtnom putu — 
dariva istinsko spasenje i konačno oslobođenje«. Uz takvo mi- 
stagoško shvaćanje evanđeoskih događaja sam od sebe se na- 
meće i njihov moralni smisao. Tko kod euharistijskog slavlja 
uistinu susretne Isusa i od njega isprosi sve jasnije vjersko 
gledanje, taj će Gospodina slijediti i u životu sve da mu se na 
putu suprotstave ne znam kakve prepreke. Tko da onda još 
posumnja da takvo otajstveno i životno nasljedovanje Isusovo 
ne vodi sigurno u blaženu vječnost? 


GOD. C 


1. č. Sir 35, 12-14. 16-18: Molitva poniznog prodire oblake. (str. 
693-4) ' 


P. p. 33, 2-8. 17-18..19 i 23 (str. 493-4) 
P. Jadnik vapi, i Gospodin ga čuje. 

Činjenica je nad kojom se treba zamisliti: možemo doći 
k Bogu, s njim se razgovarati i nekako osjetiti njegovu blizinu, 
a ipak otići kući neopravdani, bez njegove milosti, a možda još 
i gori. Nije toliko važno dolaziti u crkvu i prisustvovati bogo- 
služnim sastancima koliko je važno kakvim raspoloženjem to 
činimo. To pravilo vrijedi za svakoga pojedinca, ali isto tako 
i za čitavu zajednicu. Nikada nije dovoljno naglasiti kako je 
važno da svi okupljeni tvore jednu jedinstvenu zajednicu, ali 
u njoj je moguće duhovno jedinstvo i međusobno obogaćenje 
samo u koliko su njezini članovi spremni da se svaki pojedinac 
što je moguće više oslobodi samoga sebe i svoje srce isprazni 
od umišljenosti i samoljublja da mu se srce ispuni Božjim du- 
hom Kristove zajednice. Samo tko prihvati i sam za se obavi 
ovaj preduvjet, razumjet će današnje bogoslužje i u njemu su- 
djelovati s korišću za sebe i za cijeli skup. U tom smislu treba 
uzeti Kristovu prispodobu o farizeju i cariniku u hramu, a isto 
tako i starozavjetnu mudračevu pouku o onome koga Bog uvi- 
jek uslišava. 


Ben Sirahov odlomak nalazi se u poglavlju koje čitavo go- 
vori o duhu koji je bio potreban za prinošenje žrtava prema 
Mojsijevu zakonu. Tko je htio da se njegova žrtva dopadne 
Bogu, taj je morao vjerno 'isvršivati njegov zakon, drugim ći- 
niti dobro, izbjegavati zlo, imati pravilno raspoloženje za žrtvu 
i obilato i s radošću davati sve što je bio dužan plaćati hramu. 
Boga ne možemo prevariti žrtvama koje prinosimo tuđim dob- 
rima ili bez raspoloženja i spremnosti koja se traži za žrtvu. 
Bog je pravedan, on štiti siromahe, udovice i sirote kojih će 
molitva uvijek zastalno prodrijeti oblake i doći do Boga. Sta- 
rozavjetni se mudraci, naročito u psalmima, i proroci natječu 
tko će jasnije istaknuti da je Bog zaštitnik svih potlačenih i 
ojađenih, jednom riječju svih onih koji su niski u očima drugih 
i ponizni u vlastitim očima i. u očima Božjim. Nije dakle uza- 
lud utjecati se Bogu i u njega tražiti ono što nam ljudi uskra- 
ćuju. Ne smije nas baciti u neraspoloženje i malodušnost ako 
nas Bog odmah ne usliši, ili nam dade na drukčiji način ili 
nešto drugo a ne ono _što smo mi tražili. U tom bi slučaju 
značilo da uz tako jako tlačenje i prezir izvana još nismo po- 
stigli nutarnju ravnotežu i nužnu poniznost na koju jedinu 
Bog gleda. Ako pak nije tako, onda će i o nama vrijediti riječi 
kojima danas mudrac završava: »Ponizni nema mira dok mu 
molitva ne dođe do Boga, i ne popušta dok ga Svevišnji ne po- 
gleda, pravedno ne presudi i pravdu ne uspostavi«. | 

Mudračevo uvjerenje, da Gospodin čuje i spašava svoje 
sluge, nastavlja se i u pripj. psalmu. Njega smo već mnogo puta 
ponavljali, samo se čuje da je za opće i javno čitanje prejak 

izraz »skršena srca« (r. 19) i da ga neki mijenjaju u »skrušena 
srca« (kako ima i đakovački »Mali časoslov«). Zaista svi prisu- 
tni u crkvi moraju imati skrušeno, ali ne i skršeno srce. Napu- 
tak za prevođenje biblijskih tekstova u liturgijskoj porabi na- 
glašava da tneba dobro paziti kako prijevod zvuči u dotičnom 
jeziku, barem toliko koliko i na vjernost originalu. A što se 
tiče originala, razni prijevodi imaju ovdje jači izraz u drugom 
dijelu toga retka, dok u hrvatskom »klonule duše« zvuče mno- 
go blaže nego »skršena srca«. 


2. ič. 2 Tim 4, 6-8. 16-18: Čeka me vijenac pravednosti. (str. 
186-7) 


Nakon što je Pavao ljubljenoga Timoteja potaknuo na 
ustnajnost (III 106) izražava što očekuje za sebe. Svjestan je 
da se približava skori svršetak njegova života, a to znači si- 
gurno mučeništvo. Pobožni su Grci i Rimljani dio vina, koje 
su žrtvovali svojim bogovima, izlijevali na žrtvenik, na domaće 
ognjište ili na stol, a tako je bilo naređeno i Židovima (Izl 29, 
40 sl; Br. 15, 5. 7; 28, 7). Tako i apostol već unaprijed prinosi 
samoga sebe. Neka dođe bilo kakva smrt, njemu će to biti od- 
lazak i povratak u Očevu kuću (Fil 1, 23). Jedan Pavlov redak 
sadrži dvije značajne slike smrti, obje tako smirene i sadržajne. 
Njemu je to bilo lako kad mu je savjest svjedočila da je izvojevao 
dobar boj, završio trku i sačuvao vjeru. Malo kome će savjest 
biti mirna kao što je bila Pavlu. Prve dvije izreke malo prije 
smrti ponovio je Don Brane Bulić, svećenik koji je mnogo uči- 
oio za znanost i vjeru svoga naroda, a treću je izreku pred ta- 
dašnjim nadbiskupom-koadjutorom Stepincem izmijenio ova- 
ko: »Vjeru nisam sačuvao«. Valjda je ponizno mislio da je nije 
sačuvao onakvu kakvu je primio i kako je možda gledao prije 
nego je sebe ugledao u svjetlu smrti. Kako je s mojom vjerom? 
Nisu li sve sadašnje krize u Crkvi na dnu krize vjere? 

Misao na boj i trku izazvala je u apostolu predodžbu vi- 
jenca nagrade što ga čeka. To će biti pravedna plaća i ujedno 
udijeljena nagrada. No Pavao ni tu ne misli samo na sebe; on 
zna da ista nagrada čeka i druge kršćane. On od njih zato traži 
malu, ali ujedno i najveću stvar: da Isusov dolazak k njima 
očekuje »s ljubavlju«, a to znači s čeznućem i s vjernošću. Je- 
senski nas dani potiču da na to i mi mislimo. 

U drugom dijelu odlomka Pavao piše Timoteju neke oso- 
bne i ujedno značajne stvari, što je u Lekcionaru preskočeno, 
a zatim se tuži kako su ga u Rimu pred sudom svi napustili. 
Vidi se, to ga vrlo boli, ali ipak poput Isusa na križu moli: »Ne 
uračunalo mi se (za zlo)l« No ako su Pavla napustili ljudi, Go- 
spodin Isus je stajao uza nj. On ga je krijepio, kao što je i obe- 
ćao da će u takvim časovima Duh Sveti govoriti za njegove 

sljedbenike (Mk 13, 11; Mt 10, 19-20). On ga je ne samo izbavio, 
barem zasada, iz usta lavljih, tj. od progonitelja, nego mu je 
također dao snagu da pred sudom svjedoči za. Kristovo evan- 
đelje i da se ono razglasi među sve narode. Pavao sigurno mi- 
sli na pripadnike mnogih naroda koji su stanovali u Rimu ili 
su se u to doba našli u glavnom gradu. Javne su rasprave na 
sudu uvijek privlačile mnogo slušatelja. Stoga: se Pavao nada 
da će još štogod moći učiniti.za Božje kraljevstvo na zemlji. U 
svakom slučaju i sada završava doksologijom Gospodinu. 


Ev. Lk 18, 9-14: Carinik siđe opravdan kući svojoj, a ne jari- 
zej. (str. 68) 


Ova prispodoba ne samo da osuđuje oholost i roko 
poniznost, što je bila Isusova glavna nakana (r. 9), nego nas 
ona uči kakva mora biti naša molitva. »Grube'li opreke — ta 
dva čovjeka koji uziđoše u hram. Idu k istom cilju: u hram. 
Isto hoće: moliti. Za istim čeznu: biti pravedni pred Bogom i 
opstati na njegovu sudu. A ipak koje li opreke!« (Stoger). Uz 
ono što smo naveli u II 95 evo još nekoliko napomena crkvenih 
otaca. Beda Časni prije svega upozorava da su četiri vrste čina 
po kojima je lako prepoznati oholicu. »Ohol je onaj koji misli 
da dobro vrši svojim vlastitim snagama ; ili, pripuštajući da .po- 
moć primi odozgo, kad misli da na nju ima pravo na temelju 
svojih prijašnjih zasluga ; ili kad se hvali da ima ono što nema; 
ili kad želi izgledati onakvim kakav nije, a uz to prezire sve 
druge«. »Da je farizej barem kazao: Nisam kao mnogi drugi 
ljudi. Ne, već: Nisam kao ostali ljudi, kao svi ostali. Samo sam 
ja iznimka, samo sam ja pravedan, svi su ostali grješnici. I, 
kako je vrijedan, to Bogu dokazuje. jednim primjerom: Nisam 
kao ovaj carinik« (Augustin). »Farizej. vara samoga sebe, upra- 
vo tim što izuzima samoga sebe« (Bernard). »Dražesna je to 
dioba ljudskog roda na dva dijela: s jedne strane. farizej,.s 
druge.ostalo čovječanstvo! Oholost nije samo mana, ona je još 
prije glupost« (Casagrande). »Ako u ustima farizeja tražimo 
jednu samu riječ koja je slična molitvi, nećemo je naći. Uzišao 
je da moli, a svršio je da hvali sama sho i napada daju 
(Augustin). 

Carinik je posvemašnja protivnost. »Stajao je izdaleka; a 
ipak je bio blizu Bogu. Suzdržavala ga je ponizna savjest, ali 
ga je približavala iskrena pobožnost. Gledao je izdaleka, ali je 
Gospodin na nj gledao izbliza. Svevišnji promatra niske stvari, 
a na one koji misle da su veliki gleda izdaleka: »oholicu izda- 
leka poznaje« (ps 137, 6)... Onaj koji ne priznaje svoje gri- 
jehe, uzalud ih: uzima u obranu. Što tko više ustraje u istica- 
nju svojih zasluga to mu više slabi snaga. Jak je jedino onaj 
koji svoju snagu polaže u Boga... Ne valja liječniku sakrivati 

svoje rane. Mogu postati rak-rane. Liječnik treba da ih sakrije 
spasonosnim ovojima. Pod onim će ovojima rane m 
Kome .bismo ih htjeli sakriti? Onome kaji sve vidi... (Augu- 
stin). 

 »Zamijetili smo suprotnosti između farizeja i carinika, sa- 
da čujmo. presudu. Slušali smo oholog tužitelja i poniznog kriv- 
ca, sada slušajmo suca... Farizej se oholio svojim dobrim 
djelima, a carinik se ponizivao zbog svojih zlih djela. Bogu se 
svidjela poniznost u zlim djelima, a nije mu se svidjela oholost 
u dobrim djelima. Tako Bog mrzi oholice... Evo presude: »Ja 
vam kažem, (to govori sudac, Istina, Bog) da ovaj siđe oprav- 
dan svojoj kući,.a ne: onaj! Svaki koji se uzvisuje, bit će poni- 
žen; a koji se ponizuje, bit će uzvišen«. Čuli smo presudu, ču- 
vajmo se oholosti... Budimo ustrajni u molitvi! Ispovijedajmo 
svoje grijehe! Molimo da budu izbrisani! Dok. napredujete 
molite da se grijesi umanjuju. Ne očajavajte. Molite iako ste 
grješnici. Tko nije sagriješio? Počnimo od nas svećenika. Up- 
ravo je svećenicima rečeno da moraju prinositi žrtve najprije 
za svoje grijehe, a onda za grijehe puka (Lev 16, 6)... Zaista, 
braćo, ja sam Božji svećenik, jer je to on htio, ali sam i grje- 
šnik. S vama se udaram u prsa,.s vama molim za oproštenje, s 
vama se nadam da će Gospodin biti milosrdan« (Augustin). 


PONEDJELJAK | 
God. I 


i. č. Rim 8, 12-17: Primili ste Duha posinjenja kojim vičemo: 
. Abba-Oče! (str. 132) 


P. p:67, 2 i 4. 6-Tab. 20-21 (str. 518-9) 
E. Bog naš jest Bog koji spasava. 


.. Sve se dosadašnje Pavlovo razlaganje može obuhvatiti nje- 
govim riječima: po Kristu nam je tijelo mrtvo (za grijeh), a 
duh živ (8, 10). Iz toga apostol danas izvodi praktični zaključak 
da nismo više dužnici tijela i da ne bismo trebali živjeti po ti- 
jelu, tj. prema bilo kojim prohtjevima naše na zlo sklone na- 
ravi. Ne griješiti — to za svakog krštenika nije neki daleki 
ideal, nego sasvim konkretna obaveza koja je uključena u nje- 
govu krštenju. Izvršivanje te obaveze tako je važno da upada 
natrag u stanje duhovne smrti svaki onaj koji je ne ispunjava. 
To Pavao tvrdi izričito: Ako po tijelu živite, umrijet ćete. Bo- 
žji poziv, naša odluka i sakramentalni čin krštenja odlučujući 
su trenuci našega života. Zaista su, vremenski uzevši, samo 
trenuci, ali po: svojim posljedicama. oni traju dalje, prenose se 

u svaki trenutak našega života. Stoga apostol ponovno stavlja 
kao uvjet da doista živimo samo jedno: da Duhom mrtvimo 
tjelesna djela. Znači, i poslije krštenja naše je »tijelo« i dalje 
živo, naša se niža narav i dalje buni, ali mi ne smijemo doz- 
voliti da u nama prevladaju njezine divlje iklice, već ih mora- 
imo kljaštriti i odstnanjivati, svoja tjelesna djela knotiti. 

Slijedeće smo retke već razmotrili (III 14), ali kad nam ih 
Crkva opet čita i u naslovu ističe njihovu glavnu misao, uvijek 
se iznova moramo sjećati gdje je izvor i temelj božanskoga ži- 
vota u nama. Pavao to donosi u nekoliko riječi? »Svi su oni 
koje vodi Božji Duh sinovi Božji (r. 14). Dakle izvor je Duh Sveti 
koji u nama stvara pravni temelj po kojemu nismo više Božji 
robovi nego Božja djeca. Prema tome, u kršćaninu ne prevla- 
dava starozavjetni duh ropstva nego novozavjetni duh Božjega 
posinjenja. Po čemu se pozna taj duh? Po naslovu kojim mi 
zovemo Boga, a to je »Otac«, ili još srdačnije: Abba (što je 
onda zvučilo kao naše »tata«). Posebnost je kršćanskih istina 
i stvarnosti — a to se premalo ističe — što one, uza svu svoju 
uzvišenost, lako nalaze odjeka u čovjeku, ako je on zaista čo- 
vjek, jer su one sukladne našoj naravi, na neki način kon-na- 
turalne. Drukčije ne može biti budući da narav i nadnarav do- 
laze iz istog izvora, Boga. Čovjeku najbolje odgovara da Boga 
smatra i zove Ocem. Taj je naziv poznat u primitivnim religi- 
jama, stoga smo sretni da nas tako uči Duh Sveti, da on »svje- 
doči zajedno s našim duhom da smo djeca Božja« (r. 16). Ovo 
Pavlovo razlaganje nije drugo nego autentičan komentar prve 
riječi Gospodnje molitve. Sam nas je Sin Božji, postavši jedan 
cd nas, učinio svojim subaštinicima koji imaju puno pravo na 
Božju baštinu. ' 

Baštinik ima pravo na baštinu ako ne postane — izrod, ako 
ne prisili Oca da ga razbaštini. To možemo učiniti samo grije- 
hom. Da do toga ne dođe, da zaista postanemo Kristovi suba- 
štinici, moramo se njega držati, ići za njim, s njim i trpjeti. 
Tako ćemo biti s njim i proslavljeni: koliko za njega i s njim 
trpimo, toliko ćemo s njim i uživati. Na tu nas konačnu pobje- 
du kani pripraviti i prema njoj usmjeriti 67. psalam. U njemu 
je opjevan pobjedonosni, ali ujedno vrlo dugi i teški put iza- 
branog naroda od Sinaja do Siona. Neka on podržava na život- 
nom putu cijelu Crkvu-hodočasnicu i u njoj svaku pojedinu 
dušu! 


God. TI 
1. č. Ef 4, 32-5, 8: Hodite u ljubavi kao i Krist. (str. 167) 
P. p. 1, 1-2. 3. 41 6 (str. 471) 
P. Budite nasljedovatelji Božji kao djeca ljubljena! 

Kršćanstvo je nastalo u svijetu koji se gušio u strastima 
za posjedovanje i uživanje. Kad je mlada Crkva poukom i sa- 
kramentima osposobila svoje vjernike da se odreknu takvoga 
svijeta, ona je na njih stavljala i velike zahtjeve s obzirom na 
javni moral. Možda će koristiti ako se pročita zadnji odsjek 
prethodnog razmišljanja u vezi Rim 8, 17 i onda ćemo lakše 
shvatiti ovu strogost koju danas Pavao pokazuje kad zahtijeva 
da kršćani budu daleko od pokvarenosti tadanjega svijeta. Prvi 
smo dio odlomka razmotrili 19. B nedjelje (IV 76) pa je bolje 
odmah prijeći na njegov drugi dio koji inače ne dolazi u Lek- 
cionaru. Apostol traži da bilo koja tjelesna požuda bude kršća- 
nima tako tuđa da se ni ne spominje među njima koje on tu 
opet zove svetima. Zerwick i drugi tvrde da je teško reći što 
je apostol mislio pod prostaštvom (r. 4), isto kao što u pre- 
đašnjem retku govori općenito o svim strastima kojima ljudi 
ugađaju svome tijelu. Sigurno se tu ne radi samo o raznim 
vrstama bludnosti, iako se ona najviše ističe, nego i o požudi 
za nepraveđnim sticanjem, kao što izričito spominje lakomce 
(r. 5). Nije ovo jedino mjesto gdje Pavao u isti mah osuđuje 
bludnost i škrtost, jer su te dvije mane i u životu često spo- 
jene, naročito u tom smislu da ljudi žele što više posjedovati 
samo da se mogu što više zabavljati i uživati. No i s druge se 
strane zna mnogo puta dogoditi da je »paupertas meretrix«. 


U sva tri ova retka imamo po tri nabrajanja koja na neki 
način svršavaju konačnom Pavlovom ocjenom, Nakon što je 
apostol spomenuo tri odvratne mane kaže da se to ne pristoji 
ni spominjati svetima; drugi put mjesto nepristojnih riječi tra- 
ži da zahvaljujemo Bogu; na kraju takve grješnike izričito pro- 
glašava da neće imati dijela u Kristovu kraljevstvu. Na koncu 
prijeti Božjom srdžbom, dakle i kaznom svima koji se ogluše 
na Božje opomene i pokažu se kao zaslijepljeni »sinovi nepo- 
slušnosti«. Onima koji nastoje slušati Pavao očinski poručuje: 
»Nemojte imati s njima nikakva poslal« To od nas traži ne sa- 
mo želja da se čuvamo od pokvarenog svijeta, nego i osnovna 
razboritost da se sami ne bacamo u njegovu kaznu. 


Kod ovakvih tekstova čovjeku se nameće misao koliko 
iskrivljuju Pavla oni koji neprestano ponavljaju da on pozna 
samo ljubav a ne zakon. Da, ljubav, ali najprije visokim zidom 
ograđenu od pokvarenoga svijeta. Uz to: koji bi zahtjev apo- 
stol danas postavio kršćanima u ovoj poplavi panseksualizma 
koji se mnogo ne razlikuje od svijeta oko mlade Crkve, samo 
što još preko svih granica pristojnosti upotrebljava silna sred- 
stva društvenog saopćavanja. Danas, kad su putena shvaćanja 
toliko zaslijepila i mnoge krštene koje su jednom propovjedni- 
ku spočitnule neka ne upotrebljava, Pavlu tako dragu, riječ 

ljubav, jer da se kod toga odmah misli na ljubljenje itd. — a 
tko ovo piše, ne izmišlja. Ne bi se on to ni usudio pisati da ona- 
kav biblijski učenjak kakav je Zerwick svoj komentar našemu 
tekstu ne završava. ovako: »Nije.li i nama strašno bliska napast 
da svuda naokolo zamjeramo katoličkom moralu (spolnom mo- 
ralu, bračnom moralu) i da izjavljujemo kako su njegova shva- 
ćanja zastarjela? Može se odobriti premještanje naglasaka (tj. 
se svemu ne daje lista važnost kao nekada), tali ono što taj mo- 
ral kaže mora ostati netaknuto. Božja srdžba dolazi, i »to su 
stvari zbog kojih ona dolazi. Stoga nemojte s njima imati po- 
sla!« — Crkva ipak ne želi da današnje ozbiljno čitanje odje- 
kuje samo prijetnjom. Stoga nadodaje još jedan redak koji se 
kod švakog dijeljenja Pavlova teksta stavlja na čelo novog od- 
sjeka. Riječ je o našoj kršćanskoj stvarnosti, da smo mi naime 
nekada bili tama, a da smo sada svjetlo u Gospodinu. Što sve to 
znači ovisno: je o tome koliko smo uopće svjesni da smo kršća- 
ni. Prema tome ćemo i ozbiljno ili manje ozbiljno uzeti Pavlovu 
završnu riječ: Živite kao djeca svjetla!« Koji su prema Pavlu 
učimci svijetla, o tome smo razmišljali 4. A koriz. nedjelje, a da- 
nas ponavljamo pripjev: Nasljeđujte Boga, budući da ste 
ljubljena djeca! : 


Ev. Lk 13, 10-17: Ovu Abrahamovu kćerku nije li trebalo oslo- 
boditi od ovih lanaca u subotu? (str. 63) 


»Naš Gospodin i Spasitelj u svome evanđelju. “ponekad go- 
vori riječima, a ponekad svojim djelom ; ponekad jedno rije- 
čima, a drugo djelom; ponekad isto riječima i djelom. Dvije 
smo stvari, braćo, čuli iz evanđelja: neplodnu smokvu i zgrb- 
ljenu ženu, a obje stvari znače mnogo. O prvoj je Gospodin go- 
vorio u prispodobi, drugu je izveo djelom. No isto znači neplo- 
dna smokva i zgrbljena žena, od propasti spašena smokva i us- 
pravljena žena« (Grgur Veliki). Ovaj jednostavni uvod davno- 
ga »rimskog župnika« posve odgovara jasnoći evanđeoskog 
teksta. Događaj je točno označen prostorno: u nekoj sinagogi, 
i vremenski: u subotu. Isus je po običaju uzeo riječ i učinio 
sve prisutne među kojima je, također po običaju, bilo onih koji 
su trebali'i koji su očekivali njegovu pomoć u svojim tjelesnim 
boljeticama. Neka se zgrbljena žena nije usudila doći njemu 
pred.oči, Gospodin je ipak znao za njezinu muku koju je pod- 
nosila punih osamnaest godina i pozove je sebi. Ovoga se puta 
nije zadovoljio da čudo učini samom riječju nego samilosno 
spusti svoje svemoćne ruke na bolesnu ženu i ona se odmah 
uspravi. Možemo zamisliti kojim je zanosom ona tada pogle- 
dala u svoga Liječnika i kako ga je slavila. 

Luka, blagi liječnik, ne voli žestokih boja, ali ipak je maj- 
storski osvijetlio tu sjajnu pozadinu na kojoj se sada još jače 

ističe ružan lik nadstojnika sinagoge kojega će Isus ukoriti zbog 
pomanjkanja ljubavi. Nije se taj farizej usudio ozdravljenje u 
subotu prebaciti samom Isusu, nego se okomio na sretnu ozdra- 
vljenicu i na sve njoj slične. Farizeji su redovito pokazivali veći 
ili manji prezir prema običnom puku kad ga nisu trebali. Tako 
sada zvuče riječi kojima nadstojnik kori prisutne pučane. Krivo 
mu je bilo što se Isus tu toliko istakao i, budući da nema dru- 
gog uzroka za napad, uzima u zaštitu subotnji počinak. Daka- 
ko; posve neopravdano, jer se i po najstrožim farizejskim pro- 
pisima smjelo pobrinuti za domaće živinče, odriješiti ga i napo- 
jiti. Spasitelj je došao da vrati vrijednost i dostojanstvo čovje- 
ka, pa ga boli što tom nadstojniku nije stalo za bolesna čovjeka 
koliko za žednu životinju. Isus se prilagodio mišljenju pripro- 
stog naroda koji je mislio da kod svake bolesti ima svoj prst 
sotona, ali se nikako nije prilagodio nemilosrdnom shvaćanju 
farizeja i stoga ih je tako ukorio da su se zasramili. Sav se 
ostali narod radovao Isusovu nastupu koji uvijek donosi radost, 
pogotovo u dane koji su određeni da se Bog slavi. | 


Dobro je uočiti pouku odlomka kako je iznosi Zarri: »Je- 
dan je od sigurnih znakova formalizma kad se zakon stavlja 
iznad ljubavi, propis iznad čovjeka. Tako lako stvar izobličuje 
upravo religiozni svijet, dakako ljudi s uskogrudnom i bijed- 
nom vjerom, Naprave čitav popis molitava i pobožnih vježbi 
koje vrše pošto-poto, makar i na račun ljubavi ili prave pobo- 
žnosti... Bog gleda na pobožnost, a ne na pobožnosti; on vodi 
računa o našoj predanosti, a ne o vjerskim vježbama. Pred njim 
malo vrijedi količina, ako nije izraz stvarne i prave ljubavi. 
Ako se ne trudimo za kakvoću, onda samo po sebi ne znači 
ništa kad izmolimo dvije krunice mjesto jedne, ili ako je dru- 
ga, a isto tako i prva, izmoljena kad zato nije vrijeme. To ne 
znači samo moliti izvan vremena nego i bez nutarnje ravno- 
teže«. 


UTORAK 
God. I 


č. Rim 8, 18-25: Stvorenje mije bijevsjitinje sinova Bož: 
pi: (str. 132) 

P. p. 125, 1-2ab. 2ed-3. 4-5, 6 (str. 572) 

PB Velika nam djela učini Gospodin. 


»Kršćanin je već ovdje opravdan pred Bogom i u posjedu 
Duha, no ipak je čitav. okrenut prema budućnosti. Ako je kr- 

šćanski život za sv. Pavla život vjere i ljubavi, ni nada ne igra 
ništa manju ulogu. Ne samo da je on rado spominje zajedno s 
vjerom i s ljubavlju (npr. 1 Kor 13, 13; Gal 5, 5-6), nego on to 
obično čini ovim redom: vjera, ljubav i nada, a time kao da 
upućuje da nada za sobom pokreće druge dvije. To je dosta reći 
da se vidi koje joj mjesto on pridaje u egzistenciji kršćanina« 
(Lyonnet). S ovog stanovišta mnogo bolje možemo shvatiti ono 
što je o ovom odlomku već rečeno (III 274) i glavne misli koje 
u njemu vidi taj glasoviti biblicist. Iz ovog se mjesta, kao i iz 
tolikih drugih vidi koliku važnost Pavao pripisuje uskrsnuću 
tjelesa. U sadašnjem životu moramo podnijeti mnoge patnje, no 
one su uvod u slavu koja će se objaviti u nama, tj. u cijelom 
našem biću, dakle i u tijelu. Tada će se dogoditi ono što apostol 
naziva otkupljenjem našega tijela (r. 23). Prema Platonovoj 
filozofiji duša se nalazi u tijelu kao u zatvoru. Kršćanin živi u 
čvrstoj nadi da će i njegovo tijelo, poput duše, sudjelovati u 
slavi Kristova uskrslog tijela. To, dakako, Pavla ne navodi da 
manje cijeni kršćansku askezu, nego obratno: treba krotiti tje- 
lesna djela (r. 13). Tijelo je duši dragocjeni i nenadoknadivi slu- 
žitelj i prema tome će biti zajedno s njom nagrađeno od istoga 
Gospodara. 

Budući da je naše tijelo zemaljsko i da ga svom stvorenom 
materijom čini u nekom smislu jednu cjelinu, kad bude pro- 
slavljeno naše tijelo, to će na neki način poslužiti i proslavi 
cjelokupnog stvorenja. Što to zapravo znači, apostol potanje ne 
kaže, ali svakako ističe povezanost čovjeka s cijelim kozmosom. 
U tom je Pavlovu viđenju nekako živ čitav svemir, koji sada 
stenje u mukama, ali ne iz očaja, jer kao da zna da to nije nje- 
govo konačno stanje pa stoga uzdignute glave i on iščekuje 
svoje oslobođenje. Čovjek je, a pogotovo kršćanin sa svojom 
nadom i tu kao predstavnik i u nekom smislu svećenik svega 
stvorenja. On je nosilac nade da će se Kristova pobjeda nad 
grijehom jednom odraziti i na svim stvorenjima koja je grijeh 
bio podvrgao sebi i zloupotrebljavao ih. Za nas je sve to bu- 
dućnost, mi ne vidimo ništa od toga, ali budući da je Krist us- 
krsnuo, naša je nada nepokolebljiva i postojano čeka ono što 
još ne vidimo. Da nas Crkva utvrdi u toj nadi i ohrabri u svim 
poteškoćama, danas nam za odgovor na ovo čitanje opet pruža 
125. psalam. On nam raznim slikama i određenim izrazima opi- 
suje ta dva posve različita razdoblja našega života: sadašnje 
muke i buduću proslavu. Jedno i drugo obuhvaća ona stara 
riječ: Crucis pondus et praemium — breme i nagrada križa. 
Što je teži teret to će veća biti i nagrada. 

God. II 


1. č. Ef 5, 21-32: Otajstvo je to veliko — Krista i Crkve. (str. 

168) 

P. p. 127, 1-2. 3. 4-5 (str. 572-3) 
P. Blago svima koji se boje Gospodina! 

U Pavlovoj je teologiji moralka vrlo tijesno povezana s 
dogmatikom. Za tu bi se tvndnju moglo navesti više činjenica, 
no neka je ovdje dosta upozoriti na to kako apostol svoju misao 
vodilju o otajstvenom tijelu Kristovu u današnjem odlomku 
povezuje s bračnim životom. Najprije je dobro zapamtiti Pav- 
love riječi koje ne dolaze u Lekcionaru da moramo odbaciti 
laž i govoriti istinu svaki sa svojim bližnjim, »jer smo udovi 
jedni drugih« (Ef 4, 25). Poslije toga općeg zahtjeva ne čudi nas 
da se apostol oslanja na istu činjenicu i kad određuje dužnosti 
između onih koji provode život zajedno. Uz ono što je već na- 
pisano (IV 139) zaustavimo se odmah kod današnjega prvog 
retka. Uzevši najopćenitije moramo se svi jedan drugome po- 
koravati. Nije li to previše? Da li je to dostojno čovjeka? Od- 
govara li to slobodi Božje djece? Da, pod uvjetom što ga ističe 
Pavao: iz poštovanja pred Kristom! Tko u »podređenome« gle- 
da Krista, taj će predmet i način svoje »zapovijedi« upriličiti 
tako da poslušnost neće biti nimalo teška. Pogotovo još ako 
onaj koji sluša, u »nadređenome« gleda Krista, pa i unatoč po- 
glavarevih ljudskih mana. Međusobno poštovanje pred Kri- 
stom, u strahu Kristovu, tj. u strahu da u bilo kome ne povri- 
jedimo Krista — rješava u temelju sve međusobne poteškoće. 
O jednoj se redovničkoj predstojnici govori kako je znala tako 
milo opomenuti i do potrebe pokarati da su gojenice poneki 
put učinile prekršaj, što nisu smjele, samo da ih ona pozove 
k sebi i sama to sa svakom uredi. 

Ima ih koji misle da je Pavao bio ženomrzac, Tko bi se 
kod toga pozivao na današnji tekst, pokazao bi da ga je shvatio 
vrlo površno. Odlomak treba promatrati u cjelini i u binomu 
Krist-Crkva i muž-žena sagledati sve prednosti koje s tog vi- 
dika ima svaki bračni drug, dotično koje dužnosti iz toga pno- 
istječu za svakoga. Pavao toliko ističe Isusovu požrtvovnost i 
brigu za njegovu Crkvu koja je njegovo vlastito, otajstveno 
ali ipak zaista vlastito tijelo, da nešto veće ne možemo ni zami- 
sliti. To je tako velik ideal da ga ni najsavršeniji suprug nije 
posve ostvario, no ideal će uvijek ostati da svakoga, koji je do- 
bre volje, privlači i potiče. Koja bi supruga mogla reći da je 
onako odana i vjerna kao što se Crkva, uzevši u cjelini, poka- 
zala prema svome Kristu kroz toliko stoljeća? Tu se ne radi o 
međusobnoj određenosti ili podređenosti nego o međusobnom 

natjecanju u ljubavi i služenju. Razlike se, dakako, postavljene 
od Boga ne miveliraju, ali Bog ih nije zamislio tako da se su- 
protstavljaju, nego da se pomažu i popunjuju. Možda će sve 
izraziti usporedba Pija XI, koja je u vezi s Pavlovim tekstom 
više nego usporedba: Muž je glava obitelji, a žena je njezino 
srce. Ne koristi raspravljati tko je veći i potrebniji, nego da 
svatko vrši svoju ulogu, a osobito onda kad druga strana ispo- 
ljuje svoje manjkavosti. 

Za odgovor na ovakvo čitanje nije se rnogao- uzeti drugi 
psalam nego ovaj, no Crkvi nije samo do lijepih pjesničkih 
slika u njemu. Ona pripjevom ponavlja istu misao koju je Pa- 
vao izrekao u prvom retku današnjega čitanja. Tko se boji Boga 
i tko sa svakim postupa u Kristovu strahu, u gore iznesenom 
smislu, taj će srazmjerno lako urediti sve svoje odriose s bliž- 
njim. Uživat će plod svojih ruku, svojih djela, svoje stvarne 
požrtvovnosti za bližnje u kojima gleda Krista. 

Ev. Lk 13, 18-21: Zrno izraste i razvije se u stablo. (str. 63). 


Egzegete upozoravaju: ako se Isusove usporedbe o goruš- 
čnom zrnu i kvascu kod Luke nimalo ne razlikuju od Matejeva 
(13, 31-33) i Markova (4, 30-31) teksta, značajan je okvir u koji 
ih stavlja treći evanđelist. Isus je na putu prema Jeruzalemu 
gdje će podnijeti svoju muku, umrijeti i uskrsnuti. U tome je 
ne samo uključen početni i bitni čin našega spasenja nego on 
usmjeruje i pokazuje kako će se to njegovo djelo razvijati to- 
kom stoljeća i kakvo. će biti kad on ponovno dođe. Mnogi se 
Isusovi događaji a možda još više izreke zadnjih dana njegova 
zemaljskog: života odnose upravo na njegov ponovni dolazak. 
I sam je Gospodin pred Velikim vijećem upozorio na vezu nje- 
gove smrti i paruzije (Mt 26, 64). Kristov cjelokupni nastup, a 
pogotovo njegov zemaljski svršetak bio je u očima ljudi zaista 
kao gorušično zrno i kao pregršt kvasca. To zrno u plodnoj ze- 
mlji kraj Genezaretskog jezera zna izrasti u stablo do tri metra 
visine. Malo kvasca učini da uskisne preko trideset litara bra- 
šna. Kakve li razlike između početka i svršetka! Mnogo veće 
čudo događa se u Božjem kraljevstvu: više nego skromne nje- 
gove prvine pozvane su i u stanju su da preobliče sve ljude 
dobre volje i sva njihova pokoljenja do konca svijeta. 

»Kao kod gorušičnog zrna i kvasca malen početak upravo 
obećaje da će Božje kraljevstvo doći u slavi i veličini. Ono 
raste iz malena početka. Malo je onih koji ga sada shvaćaju, ali 
ono će sve prožeti. Isus je svojim riječima i djelima donio Bo+ 
žie kraljevstvo, njegovo doba je doba spasenja, iako u prividno 
malenom početku. Jednom će Božje kraljevstvo doživjeti veliki 
razvoj. Usporedba ne promatra samo početak i svršetak već i 
vrijeme između njih: Gorušično zrno raste u veliko stablo, kva- 

sac je sakriven u brašnu da ga ukvasi. Zrno i kvasac nisu do- 
koni, oni i te kako rade. Od časa Isusova uzašašća na nebo do 
njegova dolaska u slavi Božje gospodstvo nije prestalo i ne 
prestaje djelovati na: zemlji. Božje je kraljevstvo došlo i još 
dolazi. Isusovo je djelovanje vidljivo no tek je na putu, ono 
je stvarno i tek se ostvaruje... Sigurno je da Isusovo djelo- 
vanje tvori sadašnjicu Božjega kraljevstva, kao i to da njegovo 
konačno ispunjenje još predstoji, ali za vrijeme između počet- 
ka i svršetka nije ništa jasno rečeno, jer pred očima ima samo 
početak i svršetak — ali raste. Ni jedna ga sila ne može zadr- 
žati« (Stoger). . 


Značajna je Dillersbergerova napomena uz ovaj tekst iako 
će možda tkogod pomisliti da ide predaleko: »Možemo u toj 
prispodobi, što bi Luki veoma odgovaralo, gledati i suprotnost 
muža i žene. Prema tome bi zrno gorušice bila također slika 
za Kristovu smrt: zrno koje umire u zemlji iz kojega raste 
drvo života za čovječanstvo! Prispodoba sa kvascem bila bi 
onda slika djelovanja milosti, koje posreduje milost, »žene«, 
Marije, Crkve, a u malenom na koncu svake majke i djevice, 
za spas ljudi. U Mariji se to ispunilo na najsavršeniji način, jer 
je ona unijela u čovječanstvo božanski »kvasac«, Sada u svo- 
jem daljnjem posredovanju milosti djeluje i dalje, dok ne do- 
stigne »sve (brašno)«, posvemašnje proniknuće i preobraženje 
čovječanstva božanskim životom«. 


SRIJEDA 
' God. I 


. Rim 8, 26-30: Bog. čini da sve pridonosi dobru onih koji 
Od ljube. (str. 132-3) 


P. p. 12, 4-5. 6 (str. 478) 
P. Ja se Gospodine u tvoju dobrotu uzdam! 


Ovaj je Pavlov tekst tako bogat sadržajem i važan za samo 
kršćansko življenje da Lekcionar ima samih pet redaka u 16. 
A nedjelju (III 306) i još u slijedeću (IV 10). Danas ćemo do- 
voljno koristi izvući razmišljajući o samom središnjem retku 
koji je istaknut i u naslovu odlomka. Tu je najprije izraženo 
naše uvjerenje da nešto znamo, da smo u nešto sigurni. Smisao 
je toga glagola još jasniji budući da je u 26. retku rečeno da 
ne znamo što da molimo kako treba. Dakle ne znamo dobro ni 
svojih potreba ni to kako bismo ih zadovoljili pomoću molitve. 
S obzirom na sve muke i sve zapreke na koje nailazimo putu- 
jući prema cilju, o kojim smetnjama Pavao dosta govori i u 
ovom poglavlju. Naše je stanje zaista beznadno. To, dakako, 

vrijedi samo za čovjeka koji je prepušten sam sebi ili, bolje 
rečeno, za onoga koji ne računa na Boga. No Bog zna što Duh 
Sveti želi izvesti u našim srcima, on zna kako će za nas posre- 
dovati u skladu s Božjom voljom. Kad to zna Božji Duh u na- 
ma, onda znamo i mi. To naše znanje nije samo u razumu već 
isto tako i u srcu, dakle u našem uvjerenju i u cijelom našem 
biću, »Nešto spoznati znači konkretno to doživjeti... Spoznati 
za Pavla i za svekoliku Bibliju, znači ući u veliku struju života 
i svjetlosti što izvire iz Božjeg srca i k njemu nas vraća« (RBT 
1244-50). Prema tome, u Bogu znamo svoj cilj i put kojim ćemo 
doći do njega. 

»Pavao je gore kazao da nas spašava vjera, a ovdje kaže 
da smo spašeni nadom (r. 23). U njegovu se govoru te dvije 
kreposti ne luče onom sitničavom jasnoćom kojom ih mi obi- 
čavamo razlikovati. On želi istaknuti naše prianjanje uz Božje 
obećanje. Radi se o našem posvemašnjem zaletu u kojemu se 
vjera, nada i ljubav spajaju u potpuno izručenje Bogu, u nepo- 
kolebljivo povjerenje u njega. I molitva je takav stav povjere- 
nja koje nadilazi pojedine molitve. Mi ne znamo što da moli- 
mo, ali Duh koji prebiva u nama moli za nas. Moliti ne znači 
izgovarati molitve. Moliti znači pustiti da netko koji je u nama 
moli i takvom se molitvom izručiti Bogu« (Zarri). Tim raspo- 
loženjem izmolimo današnji pripj. psalam i nastojmo da u sva- 
koj našoj molitvi prevlada ne samo pouzdanje u Boga, nego da 
i naše izručenje Bogu bude uvijek posebno koristan plod na- 
šega moljenja. 

Nije lako sabrano se u molitvi posve izručiti Bogu, još teže 
je to učiniti u svakidašnjim poslovima i tricama, a najteže u 
protivnostima i nevoljama života. Upravo o tome govori drugi 
dio 28. retka, zapravo samo prva polovica toga retka. Onaj koji 
svoje znanje temelji na Bogu i sve gleda u Bogu, taj zna da sve 
pridonosi dobru onih koji ljube Boga. Mnogo je toga u našem 
životu, velika je većina naših svakodnevnih sitnica što sve na 
prvi pogled nema nikakve vrijednosti za postizavanje našega 
cilja. No kad tu nastupi Bog, kad je on prisutan barem općom 
usmjerenošću i nakanom našega srca, on, ne mi nego on učini 
da sve pridonosi našem općem, a pogotovo duhovnom dobru. 
To vrijedi još više za sve ono što s Bogom i za Boga podne- 
semo. Sve što nije u sebi zlo po našoj krivnji, to Bog okreće na 
naše dobro. Posebna je tajna i veličina njegove ljubavi da on 
čak i naše hodanje krivudavim stazama, kad to uvidimo i oka- 
jemo, upotrijebi da iz toga izvuče za nas neko dragocjeno isku- 
stvo i poticaj na ustrajnost. Čudno to zvuči, ali bit će dosta 
istine u tvrdnji: kad nebi na svijetu bilo grijeha, po svoj bi 
prilici bilo i manje dobra. Crkva u vazmenom hvalospjevu 

kaže: »O, zaista potrebna Adamova grijeha, što Kristovom 
smrti bi uništen! O, sretne li krivice, koja je zavrijedila imati 
takvoga i tolikog Otkupitelja « ' 


God. II 


1. č. Ef 6, 1-9: Ne služite kao ljudima, već kao robovi Kristovi. 
* (str. 168) 

P..p. 144, 10-11. 12-13ab. 13cd-14 (str. 583) 

P. Vjeran je Gospodin u svim riječima svojim, 

Nakon što je Pavao supruzima postavio onako visok ideal 
međusobne požrtvovnosti i vjernosti nastavlja govoriti o uza- 
jamnim dužnostima ostale kućne čeljadi. I tu se vidi koliko je 
Pavlova pedagogika prožeta mišlju na Boga i na Krista. Ako 
apostol kod četvrte Božje zapovijedi spominje starozavjetno 
obećanje nagrade na ovom svijetu, to ne znači da je ona glav- 
na, a još manje da je to jedina nagrada. Dobro je i nju imati 
na pameti, kao što pučka mudrost raznih naroda uči mlađe: 
»Poštuj starije, i tebe će tvoji mlađi!« »Dosta je samo pročitati 
odgojna načela koja se nalaze u Sirahovoj knjizi i koja su skomno 
strašno jednostrana da se izmjeri kako kod Pavla taj obzir na 
dijete predstavlja silan korak naprijed. Ondje »stega« znači 
skoro isto što i tjelesno mrtvenje, a kao jedini osnovni razlog 
za idobar odgoj. To znači: izričito oštar odgoj nije možda dobro 
djeteta, nego bezbrižna i časna stanost očeva (Sir 30, 1-13). Sto- 
ga Pavlova opomena: »Očevi, ne ogorčujte svoje djece!« 
djeluje na polju odgoja kao proljeće jednoga novog vremena« 
(St&ger). Apostol preporučuje očevima da kod odgajanja djece 
paze ne samo na stegu već i na Gospodnju opomenu, a u tome 
je uključeno čitavo Isusovo shvaćanje i postupanje s djecom. 
Neki se čude da tu nije spomenuta i uloga majke. U starom svi- 
jetu odgoj djece bio je pod većim uplivom oca, a židovski poj- 
movi i prilike, iz kojih je izišao Pavao, dobrano se razlikuju od 
naših. No u 1. retku su spomenuti roditelji općenito, a možda 
se može dodati da je Pavlova opomena očevima redovito maj- 
kama suvišna. : 

Žalostan položaj robova, što ga je našlo kršćanstvo, nije 
bilo moguće najednom izmijeniti. Apostol je ovdje i drugdje 
postavio načela iz kojih je morala nastati među ljudima sve 
veća ravnopravnost, jednako kao što ona među njima vlada 
pred Bogom. Evo što sve biskup Stoger nalazi u Pavlovoj pre- 
poruci robovima da gospodarima služe iskrenošću, ili jedno- 
stavnošću srca kao Kristu: »Jednostavnost tu treba uzeti u pr- 
votnom smislu riječi. To je raspoloženje nutarnjeg čovjeka koji 


132 — 30. srijeda 


pozna samo jedan cilj kojemu on služi svom snagom i punom 
predanošću bez obzira na drugotne ciljeve. Tako treba da i 
rob u svome gospodaru gleda samo Krista kojemu iskazuje 
ljubav u svem svome nastojanju i djelovanju. Oni se moraju 
osjećati kao Kristovi robovi i volju svoga gospodara vršiti »od 
srca«, upravo onako kao što se samo iz nutarnjeg uvjerenja 
može vršiti volja Božja. Tome je protivno služenje »na oko«, 
što znači služiti samo da se svidiš ljudima, služiti jedino dokle 
seže budno gospodarevo oko. Takva bi suprotnost »jednostav- 
nog srca« bila dvotračna, podijeljena na prisilno vršenje (tuđe 
volje) i na želje vlastitog srca. »Kristov rob« tako ne postupa«. 


. Kršćanski stav prema ropstvu još bolje označuje Pavlov 
zahtjev da i gospodari jednako postupaju prema robovima, Tko 
je u robu gledao Krista morao je stubokom promijeniti svoje 
držanje prema robu. Da se pokršteni rimski patricij za .bole- 
snog roba brinuo kao za brata, ili da je njegova žena znala 
poslužiti svoju ropkinju, to nisu samo priče iz starokršćanskog 
života. — U naše je doba gospodarsko, a često s njim združeno 
i političko robovanje možda mnogo veće od tjelesnog robovanja 
u -onom starom svijetu. Ima li mnogo nade da će suvremeni 
svijet, u prvom redu mi vjernici, poslušati glas vremena i ba- 
rem nešto više se brinuti za nerazvijeni i gladni svijet? Ili će- 
mo čekati i dočekati ono što je Pavao VI nazvao »srdžbom si- 
nomaha«? ' 


Ev. Lk 13, 22-30: Doći će s istoka i zapada i sjesti za stol u 
kraljevstvu Božjemu. (str. 63-4) 

"Uz ono što je uz ovaj tekst rečeno 21. C nedjelje (IV 144) 
evo još.nekoliko pretežno praktičnih napomena. Isusova nare- 
dba da se za svoje spasenje treba boriti zvuči vrlo ozbiljno, jer 
se radi o sudjelovanju u istinskoj borbi i takmičenju (agonu). 
Naš je položaj još teži stoga što se traži da uđemo na uska vra- 
ta. Mnogi će tražiti da uđu, ali neće moći. Zašto? Jer će samo 
pokušati i možda površno donekle nastojati, ali ustrajati da uđu 
i prema tome neće ući. Tu dolazi u pamet poznata riječ, kažu, 
Terezije Velike: »Pakao je sav popločan neizvršenim dobrim 
odlukama«, Tražiti ulazak u nebesko kraljevstvo i kucati na 
njegova vrata još ne znači boriti se, a to odlučuje. »Nebesko 
kraljevstvo nije nikome uskraćeno i milosti ne manjka nikome, 
ali njegova su vrata malena za one koji su naduti ohološću i 
za one koji sa sobom nose teret stvorenih dobara. Treba se sta- 
njiti da mognemo ući i ozbiljno se truditi oko svog obraćenja. 
Uz to se moramo žuriti, jer nam ove dane Bog poklanja kao 
produžetak. Nakon što gospodar kuće uđe i neko vrijeme sje- 
dne sa-svojim prijateljima, ustat će i zatvoriti vrata« (Delatte). 

Uska i konačno zatvorena vrata, uzaludno. kucanje. i pre- 
kasno pozivanje na nekadašnje prijateljstvo s Bogom — sve to 
govori o sudbonosti naših dana na zemlji. Moralni relativizam 
našeg vremena, vjerski nehaj premnogih kršćana i naivno sa- 
mouvjerenje da će sve svršiti dobro nemaju nikakve podloge 
u Kristovu evanđelju. Naše vrijeme traje samo do smrti, a u 
tom trenutku nastupa drugo, vječno vrijeme. »Situacija se mi- 
jenja. Gospodar će kuće ustati, gozba počinje, vrata se zatva- 
raju. Tko nije već ušao, mora ostati vani, stajati vani i kucati. 
Kroz rupu u vratima oni oslovljavaju gospodara. On je učio na 
njihovim putovima, oni su bili njegovi suvremienici. Gospodar 
je Isus. Sve će kucanje i moljenje biti uzaludno (11, 9 sl). Otvo- 
rena vrata nisu bila upotrebljena, jednoknatno »sada« za ula- 
zak konačno je izgubljeno.. Isusov poziv ne zna za odgađanje, 
to je poziv proroka koji pripravlja posljednje vrijeme i naja=- 
vljuje zadnji sat. Kad proteče vrijeme spasenja, ostat će još 
samo sud. Tko ne prihvati Isusovu ponudu za spasenje, bit će 
isključen i Isus, gospodar kuće, neće ga priznati za svojega 
(usp. 12, 9)« (Stoger). 

»Luka ne bi bio Luka kad bi tako završio. On na vratima 
milosti ostavlja još jednu pukotinu. Ona je natuknuta u zadnjoj 
izreci koju Gospodin tu dodaje. Tom izrekom dolazi još jedan- 
put do gužve na vratima. U toj se gužvi može dogoditi da net- 
ko koji je bio sasvim sprijeda iznenada bude potisnut među 
zadnje, dok se drugi koji je bio među posljednjima zbog iste 
gužve nađe sprijeda i iznenada uđe kroz vrata među »prvima«. 
Gospodin dopušta mogućnost da će tako biti i s ulaskom u ne- 
besko kraljevstvo. — Ta izreka u prvom redu vrijedi za pogan- 
ske narode koji su bili »posljednji« i eto su postali »prvi«, jer 
i oni smiju ući u kraljevstvo. No u toj konačnoj situaciji jama- 
čno izgleda da i Židovi, koji su sada postali »zadnji«, mogu opet 
biti s »prvima«. Tako i ta riječ za njih znači kao zadnja mo- 
gućnost milosti. Može se dogoditi da mnogi od tih zadnjih budu 
prvi« (Dillersberger). 


ČETVRTAK 
God. I 
1. č. Rim 8, 31b-39: Bilo koje stvorenje neće nas moći rastaviti 
od ljubavi Božje koja je u Kristu. (str. 133) 
P. p. 108, 21-22. 26-27. 30-31 (str, 557) 
P. Po dobroti me svojoj spasi, Gospodine! 


Iz jučenašnjega razmišljanja znamo da je Bog s nama i da 
nam on, ako ga doista ljubimo, sve okreće na dobro. Kad je ta- 

ko, onda nam nitko i ništa ne može naškoditi. Da je Bog zaista 
s nama i da nastupa u našu obranu, najbolji nam je dokaz to 
što je u smrt predao svoga vlastitog Sina za spasenje svih nas. 
Prve smo retke današnjeg odlomka, koji govore o tom dokazu 
Božje ljubavi, imali 2. B koriz. nedjelje (II 50). Tolika Očeva i 
Kristova ljubav potiče sve njegove sljedbenike da sve pretrpe 
samo da ostanu u njegovoj ljubavi. Taj uzvišeni smisao ljud- 
skog trpljenja, koje ne može nitko izbjeći, morao bi oplemeniti 
i obogatiti sve ljude. II vat. sabor (Cus 22) nastoji i u tom pog- 
ledu sve pridružiti kršćanima: »Nužda i dužnost uistinu nagone 
kršćanina da se kroz mnoge nevolje bori protiv zla i da podnese 
smrt. Ali pridružen pashalnom misteriju, kao što je suobličen 
Kristu u smrti, tako, nadom obdaren, ide u susret uskrsnuću. 
To ne vrijedi samo za one koji vjeruju u Krista nego i za sve 
ljude dobre volje u čijim srcima milost nevidljivo djeluje. A 
budući da je Krist umro za sve (usp. Rim 8, 32) i da je konačno 
čovjekov poziv stvarno samo jedan, i 'to božanski, moramo dr- 
žati da Duh Sveti pruža svima mogućnost da se, na način koji 
je Bogu poznat, pridruže tom pashalnom misteriju«. Kad nas 
kršćanstvo ne bi učilo ništa drugo nego samo to kako i zašto da 
trpimo, zaslužilo bi naziv najsavršenije religije. 

Drugi dio odlomka razmotrili smo 18. A nedjelje (IV 42), 
a danas se zaustavimo kod r. 36. koji je onda bio ispušten. 
Pavao nabraja sve što je čovjeku najteže i za sve tvrdi da nas 
to nije kadro rastaviti od Kristove ljubavi. Kad na kraju spo- 
minje mač, koji je sebi predviđao i s kojim ga sredstvom nje- 
gove mučeničke smrti često vidimo naslikana, sjeća se da je 
tako bilo mnogo puta u povijesti izabranog naroda i navodi 
usklik iz ps 43, 23: »Zbog tebe nas ubijaju dan za danom, i mi 
sto im kao ovce za klanje«. Ne znamo kad je taj psalam spje- 
van, neki drže tek u doba Makabejaca, ali svakako odražava 
teško starije Izraelaca. Oni koji su bili Bogu vjerni osjećali su 
se kao.ovce određene za klanje, što psalmist spominje dva puta 
(r. 12. i 23). To je i Pavao iskusio sam za sebe i za one koji su 
mu bili povjereni, tako da je pri koncu svoga života zapisao: 
»Svi koji hoće pobožno živjeti u Kristu Isusu bit će progonje- 
ni« (2 Tim 83, 12). To je ona nužna borba o kojoj smo jučer 
čuli da govori Isus i koja nam jedina donosi pobjedu. Pobje- 
đujemo mi, ali ne sami po sebi nego po onome koji nas je lju- 
bio (r. 37). Tako je Kristova ljubav prema nama početak i po- 
bjedničko usavršenje našega trpljenja za Krista i s Kristom. 

Samo danas dolazi 108. psalam kao pripjevni. Njegov ve- 
liki dio sadrži zazivanje strašnih zala na neprijatelje i stoga se 
to ispušta u novom Misalu i Časoslovu. No na kraju ovi su 
usklici Bogu, puni pouzdanja i srdačnosti, a mole Božju pomoć 

i obranu protiv svih neprijatelja spasenja. Prema tome lijepo 
oni odgovaraju današnjem čitanju gdje smo čuli što nas sve 
nastoji odvratiti od Kristove ljubavi. Uzaludna će biti sva na- 
stojanja neprijatelja, budemo li se u borbi uvijek oslanjali na 
Boga. 


God. II 


1. č. Ef 6, 10-20: Stavite se na bojnu opremu Božju da .se mo- 
žete održati. (str. 168) 


P. p. 143, 1. 2. 9-10 (str. 582) 
P. Blagoslovljen Gospodin, hridina moja! 


Sam Pavao bio je najbolje svjestan kako je velike zahtjeve 
postavio na obraćene pogane s obzirom na njihove dužnosti 
prema svojoj kućnoj čeljadi. To neće ići bez teške i dugotrajne 
borbe u kojoj će pobijediti jedino onda ako budu jaki u Gospo- 
dinu i u njegovoj silnoj moći. Kako se može doći do te božan- 
ske moći? Apostol ima pred sobom vojnika koji ga čuva u rim- 
skom zatvoru i sada će vjernicima razne kreposti prikazati 
kao razne dijelove oružja kojim se borio rimski vojnik. Kod 
nas se ne radi o borbi čovjeka proti čovjeku, nego o nepošted- 
nom neprijateljstvu koje vlada između nas i zlih duhova, Treba 
se suprotstaviti đavolskim napadima (grčki tekst tu ima izraz: 
metodama) koji su podmukli i lukavi. Bog nas ne zapušta u toj 
borbi, on nam pruža potpunu bojnu opremu, ali mi je sami 
moramo na se obući i njom se uspješno služiti. Stoga Pavao 
preporučuje dva puta (r. 1. i 13) da se oboružamo svime što 
nam Bog pruža i dva nas puta (r. 10. i 14) hrabri da budemo 
jaki i čvrsti u borbi sve do konačne pobjede. Ona će biti Božja 
i naša. : 

Pavao je volio uspoređivati kršćanina s oboružanim vojni- 
kom pa se na tu sliku vraća više puta, ali ne uvijek jednako 
kod svakog dijela oružja. Tako mu je ovdje oklop pravednost, 
dok je u 1. poslanici Solunjanima oklop vjera i ufanje. Iz toga 
se vidi da se ne smije previše isticati sličnosti između pojedinih 
dijelova oružja i raznih kreposti. Glavno je uočiti da se radi o 
Božjim darovima koji u nama postaju uspješni i snažni kad 
ih usvojimo i njima se služimo. Samo u tom slučaju kreposti 
označuju zaista krepka i snažna čovjeka, isto kao što to kaže 
lat. riječ »virtus« (vir-muž, čovjek). Glavno je tu ipak ono 
Božje, koje onda mi učinimo svojim. Zerwick s pravom opaža 
da se npr. kod oklopa pravednosti ne radi o stanju do kojega 
se, prema tadašnjem židovskom shvaćanju, dolazi vjernim izvr- 
šivanjem Mojsijeva zakona. I SZ (Iz 59, 17; Mudr 5, 18) praved- 

nost naziva oklopom, no tu se sam Bog svojom pravednošću 
sprema na boj. »Ovdje se misli na onu pravednost koju daje 
Bog i koja jedina pred njim vrijedi«. Apostol će Filipljanima 
(3, 9) istaknuti razliku između pravednosti koja dolazi od zako- 
na i one koja dolazi ad Boga na osnovi vjere. 

Budući da su ovo razmišljanja uz Bibliju, zaustavimo se još 
barem kod zadnjega, za boj najvažnijeg oružja. Iz 49, 2; Mudr 
18, 15-16 također govore da je riječ Božja kao mač. Vojnik ga 
u napadaju. mora uvijek imati uza se i znati kako će njime 
baratati. I mi moramo Božju riječ, a to je cijela Biblija, dobro 
poznavati i naučiti kako se njom treba služiti. Za to je potre- 
bna dugotrajna vježba. Kako se riječ Božja upotrebljava u 
borbi sa sotonom najbolje nam je pokazao sam Spasitelj. (Mt 4, 
1-11). — Da ne bi kršćanski život izgledao previše borben i 
osobito da se ne umišljamo u vlastitu sposobnost i okretnost u 
borbi, Pavao još potanko i najviše preporučuje molitvu, naš 
govor Bogu, Kod molitve on spominje tri njezina svojstva: da 
molimo sjedinjeni s Duhom Svetim, da molimo u svakoj pri- 
godi i potrebi, da nam molitva bude svakovrsna. Značajno je 
da ovo zadnje ističe dva puta, što bi moglo značiti da nije važan 
oblik i način molitve već da ona zaista bude molitva. Uz to nas 
to može podsjetiti da ne molimo samo za sebe, kao što Pavao 
preporučuje Efežanima da mole za sve kršćane i još posebno 
za njega. 


Ev. Lk 13, 31-35: Ne priliči da prorok pogine izvan Jeruzalema. 
(str. 64) - 


Vrlo dugi odsjek Lukina Evanđelja (9, 51-19, 27) opisuje 
Isusovo zadnje putovanje u Jeruzalem. Nije mu toliko do toga 
da spomene postaje gdje se Gospodin zadržavao, gdje je nešto 
kazao ili učinio, koliko ističe kako Krist ide dragovoljno u su- 
sret strašnoj smrti koja ga čeka u Jeruzalemu. To danas u oba 
dijela teksta dolazi i te kako do izražaja. Isus se nalazio na po- 
dručju gdje je u Galileji i Pereji preko Jordana vladao Herod 
Antipa koji je dao pogubiti Ivana Krstitelja. Da li je on poslao 
farizeje k Isusu, lili su oni sami došli s nekom svojom posebnom 
nakamom, iz samih Lukinih riječi ne može se jasno razabrati: 
U svakom slučaju tu se radi o prijetnji smrću, pa i-onda kad 
je ta možda značila da se Herod, nakon neugodnog iskustva s 
Ivanom, želio samo riješiti Isusa i držati ga što dalje od sebe. 
Gospodin svakoga naziva imenom koje zaslužuje pa je tako 
lukavoga i okrutnog kralja usporedio: s lisicom. On sam na- 
stupa javno i otvoreno, ni pred kim se ne sakriva, nikoga se 
ne boji. Kuda prođe, ljudima pomaže na duši i tijelu dok ne 
dođe njegov čas kad će sve završiti svojom otkupiteljskom 
smrću, Egzegete gledaju u Isusovu dvokmnatnom izrazu »danas«, 

sutra i prekosutra« prikriveno proroštvo o svojemu prijelazu 
kroz smrt u život, pogotovo ako se te mniječi uzmu u vezi s Ho- 
šejevim proroštvom (6, 2). 

Drugi dio odlomka vjerojatno spada u kontekst kako ga 
ima Matej (23, 37-39). Luka ga ovdje donosi u vezi njegove 
napovijedi da će poput nekih proroka i on umrijeti u Jeruza- 
lemu. Ta je misao Gospodinu uzbudila srce koje još jedanput 
izražava svu svoju srdačnu ljubav prema svome narodu, ali mu 
ujedno naviješta strašnu kaznu ako se ne odazove Božjem po- 
zivu; Bog se u SZ-u više puta poslužio slikom ptice koja skuplja 
i čuva svoje mlade (Pnz 32, 10-11; ps. 35, 8; Iz 381,5 idr.) ali 
konkretno s Isusovih usta ona zvuči posebno nježno. Ono na 
što piliće sili nagon za održavanjem, da odmah poslušaju kvo- 
čku i da se sklone pod njezina krila, to u ljudima može da spri- 
ječi njihova na zlo sklona volja. Kako tužno i presudno zvuči 
konstatacija: »Ali vi ne htjedoste!l« Tu onda ni Bog ne može 
ništa učiniti. Preostaje samo najaviti kaznu koja će uslijediti. 
Ovdje je ona još uvijek samo prijetnja, dakle još jedno upozo- 
renje, Nema teže kazne nego jednom glavnom gradu, koji po- 
gotovo ovdje predstavlja cijeli izabrani narod, navijestiti da 
će biti opustošen. No i tu nastupa Božje milosrđe koje predviđa 
da će se i taj narod kadli-tadli spasiti. O tome najjasnije govori 
Pavao (Rim 11, 26), ali to odgovara cjelokupnom stavu Boga 
prema ljudima. Za svakoga dakle ostaje osobna odgovornost 
da Krista prizna Spasiteljem. Prigodom našega susreta s njim 
u euharistiji mi ga pozdravljamo s usklikom koji se ovdje pre- 
poručuje: Blagoslovljen koji dolazi u ime Gospodnje! Samo 
neka to .bude izraz našega uvjerenja koje ćemo iskazivati i u 
životu. Što za mene znači primati i nositi moga Boga? 


PETAK 
God. I 


1. &. Rim 9, 1-5: Želio bih da ja budem određen za uništenje 
za svoju braću. (str. 133) 


P. p. 147, 12-13. 14-15. 19-20 (str. 584-5) 
P. Slavi Jeruzaleme Gospodina! 


Što ovaj tekst, u kojemu je na neki način Pavao nadma- 
šio samoga sebe, znači u sklopu onijaške poslanice Rim- 
ljanima, to smo vidjeli 19. A nedjelje (IV 73). Danas nam ne- 
koliko napomena može pomoći da još bolje upoznamo veliko 
apostolovo srce i što se moramo od njega naučiti. »Pavao svo- 
jom poslanicom želi izmiriti i ujediniti pokrštene Židove i po- 


138 —- 30. petak 


gane. On odbija optužbu da želi prevariti svoj narod za bla- 
goslov obećanja u korist pogana. Kod same pomisli na izdaju 
svoga naroda krvari mu srce, njegov se nacionalni ponos pro- 
pinje, i ljubav prema vlastitom narodu provaljuje elementar- 
nom snagom. Gotovo mu je žao svojih ranijih tvrdih riječi 
protiv zakona. Zagonetna sudbina židovskog naroda, koji je 
kroz tusuće godina bio nosilac Božjih obećanja, a sada je izgu- 
bio svoga Mesiju, muči njegov duh« (Holzner). U srcu je Pav- 
lovu zarezana rana koja neprestano krvari. Tako je duboka i 
trajna njegova bol da bi on za svoj narod želio i iskrvaviti. Ne 
radi se o biološkom opstanku izraelskog naroda već o njegovu 
vječnom spasenju. Ako apostol toliko revnuje za obraćenje i 
spasenje pogana koliko bi više bio spreman to učiniti za svoje 
sunarodnjake kojima je to spasenje bilo posebno namijenjeno. 
Stoga je on redovito u svakom mjestu najprije propovijedao 
Židovima, ali kad bi kod njih našao malo odaziva, onda se ob- 
raćao poganima. Svojima više nema nešto više dati. On je pri- 
pravan, kad bi to bilo moguće, darovati im svoje spasenje. 
Što je on jedan prema cijelome narodu?! 


 »Eto raspoloženja zaista svete duše. Daleko od svake oštre 
i svadljive revnosti, pune dima i sndžbe, on misli samo na duše 
i želio bi ih spasiti i uz najveće muke. Oni koji nisu sveti po- 
stupaju drukčije. To je i uzrok, makar su učeni apologisti i re- 
vni apostoli dobrih djela, što ne uspijevaju obratiti ni. jednu 
dušu. Sveci ,naprotiv, gore iz ljubavi prema dušama, neumo- 
ljivo mrze grijeh i najžarče ljube grješnike te su ih kadri ga- 
nuti i obratiti« (Angrisani). »Evo dokaza da nas naše veselje ne 
udaljuje od boli svijeta. Kad bi bilo tako, bio bi to slijepi ego- 
izam, a egoizam nije radostan, on je gorak. U usporedbi s obi- 
čnim čovjekom svetac se raduje dublje, ali i trpi dublje, jer 
su boli njegove braće i njegove boli. Od svetoga Pavla moramo 
naučiti kako valja velikodušno trpjeti tu opću bol. Naše. su 
muke, naše radosti, naše molitve vrlo često uskogrudne, oso- 
bne, zatvorene. Svoje sunce moramo, naprotiv, naširiti prema 
svjetskim razmjerima, na'sebe uzeti radosti i boli Crkve, moliti 
i raditi za velike probleme evangelizacije, vjere i Božjega kra- 
ljevstva u svijetu« (Zarri). 


Mi smo kršćani novi Izrael, Jeruzalem je naša Crkva. S 
pravom dakle danas na gornje čitanje odgovaramo zanosno 
pozivajući sve oko sebe da slavimo svoga Boga barem onako 
kako su Jahvu slavili na Sion-gori, Psalmistove riječi obuhva- 
ćaju u nekom smislu i sve posebne darove koje je Bog dao 
svome narodu i koje je Pavao nabrojio (r. 4-5), ali to daleko 
više vrijedi za sve ono što nam Krist pruža u svojoj Crkvi. Dva 
nam.stola pružaju božansku pšenicu i njegovu besjedu. Zaista, 

tako nije učinio nijednom narodu, no isto tako nijedan narod 
nije od toga isključen. 


God. II 


1. č. Fil 1, 1-11: Onaj koji otpoče u vama dobro djelo, dovršit 
će ga do dana Krista. (str. 170) 


P. p. 110, 1-2. 3-4. 5-6 (str. 558) 
P. Silna su djela Gospodnja! 


Iako smo izvatke iz ove poslanice imali u 4 nedjelje (25-28. 
god. A) i više puta o raznim blagdanima, Crkva nam je čita 
još ovih osam dana. Ovo je Pavlova najsrdačnija poslanica (v. 
I 49). On »ni u jednoj od svojih poslanica nije našao tako bla- 
gih i nježnih riječi kao u ovoj. Logičnog reda nema, Cor ad cor 
loquiitur — srce govori srcu. Pavao ipak ima i jednu 
praktičnu svrhu pred očima. Govori kao dušobrižnik. Želi da 
Filipi budu uzor svim ostalim crkvama. Stoga moraju nestati 
posljednje sjene razdora. Sve, čega ibi se kralj Mida dotakao, 
pretvorilo bi se u zlato. Sve, čega se prihvati veliki duh Pavlov, 
postaje veličanstveno i sjajno« (Holzner). 

Posebnost se ove poslanice odrazuje već u njezinu početku. 
Pavao je bio svjestan tereta apostolske vlasti i odgovornosti 
i više puta stavlja tu oznaku uz svoje ime. Ovdje je zajedno sa 
svojim učenikom Timotejem sluga, rob Isusa Krista. Barem su 
neki od vjernika u Filipima bila robovi, a svi su dobro znali 
da rob u svemu ima nad sobom gospodanma. Pavlu je Gospodar 
Isus Krist koji je sve i običnim vjernicima, jer su oni »sveti 
u Kristu Isusu«, Sve što su dobili vjerom i krštenjem, sve to 
imaju od Krista, Pavao i Timotej su robovi, vjernici su sveti, 
ali te su oznake važne samo ukoliko su povezane s Kristom. 
Znak je apostolove poniznosti što drugima daje časnije naslove 
negoli sebi. Jedino u ovom slučaju Pavao upućuje poslanicu 
ne samo zajednici kao takvoj, već »s episkopima i đakonima«. 
Zarri u svom stilu napominje: »Da je to pisao netko od nas, 
najprije bi naveo hijerarhiju a zatim vjernike. Da je pisao u 
katoličkoj štampi (u Italiji), bio bi obilovao naslovima i pri- 
djevima. Pavao ne čini tako. Suho kaže »episkopi« i ne gubi 
se u »preuzvišenosti« ili u druge počasne naslove. Njemu se čini, 
a moramo mu dati pravo, da je biskupstvo najveća čast, a da 
su tituli slabosti koje možemo prepustiti drugima. Time nas 
sigurno ne želi učiti da o biskupu vodimo malo računa, nego da 
je tu na mjestu muževno a ne ropsko poštovanje, ozbiljno a ne 
isprazno i svjetovno. I kad prije spominje vjernike, Pavao ti- 
me ne potiče na pobunu protiv hijerarhije, nego to znači da je 

jedinstvo i ljubav važnija od hijerarhije i podložnosti. Za raz- 
ličite zadatke mošemo biti laici i klerici, ali po krstu i milosti 
svi smo mi »sveti« u Kristu Isusu«. 

Prema običaju Pavao svima zajedno naziva milost i mir, 
kod čega možemo zapamtiti da je drugo posljedica prvoga (To- 
ma Akw.). Ako te danove treba dijeliti i istraživati koji od koga 
dolazi, nije neumjesno reći da milost i svaki Božji dar dolazi 
od Oca, a da nam je pomirenje i mir donio Isus Krist. Apostol 
ni ovdje ne odustaje od svog običaja da na početku poslanice 
hvali ljude u svemu što može pohvaliti i da zahvaljuje Bogu. 
Ima i za što hvaliti Filipljane budući da su imali toliko udjela 
u širenju evanđelja dajući dobar primjer drugima i pomažući 
apostola i njegove suradnike. On se nada da će oni ustrajati na 
tom putu sve do časa kad dođe Gospodin da ih nagradi. Sad 
se najbolje uživjeti u Pavlovo raspoloženje i 7. redak pročitati 
kao da ga čujemo iz Pavlovih usta, kao da ga i mi primamo 


iz njegova srca. Onda ćemo nakon čitanja još radosnije slaviti 


silna Božja djela u nama. 


Ev. Lik 14, 1-6: Ako nekomu upadne sin ili vol u zdenac, zar ga 

neće u subotu izvaditi? (str. 64) 

Farizeji, a k tome i članovi židovskoga Velikog vijeća bili 
su imućni i ugledni ljudi. Živjeli su u raznim mjestima, pa ih 
je Isus posvuda susretao. Nije ih izbjegavao ni kad su ga zvali 
na objed, kao što čujemo u današnjem odlomku. Nije mario 
ni to što su ga drugi uzvanici zlobno promatrali. Gospodin vrši 
svoj posao do kraja: pomaže i uči. Ovo je bila šesta i zadnja 
Isusova subota o kojoj izvještava Luka (4, 16. 31; 6, 1. 6; 13, 10 
i ovdje). Farizeji ga mogu hvatati u riječi i Veliko ga vijeće 
može osuditi na smrt, ali on će se ponašati kao da ne zna što 
mu oni spremaju. Drugi bi se sakrivao pred svojim zakletim 
neprijateljima, ili bi barem nastojao da s njima ne dođe u novi 
sukob, ali Gospodin ima svoj put koji jedini vodi k cilju. I 
ovoga puta on s njima dolazi u sukob u ipitanju subotnjeg 
počinka, dotično da li je dopušteno u subotu liječiti. Prema tu- 
mačenju rabina to se smjelo činiti samo u slučaju smrtne pogi- 
belji; inače samo onoliko koliko se smjelo i zdravo tijelo pobri- 
nuti za hranu i uzdržavanje. Nije bilo moguće da Isus ne pre- 
krši tako sitničavo i nemilosrdno tumačenje tobožnje Božje 
volje. U ovom je izvještaju posebno to što Isus ne liječi odmah 
(kao.u 13, 10-17), nego najprije pita zakonoznance i farizeje 
da li je uopće dopušteno subotom ozdravljati. Njihovu šutnju 
možemo tumačiti na dva načina: ili se nisu htjeli izjasniti i 
tako. se izložiti, ili su još zlobnije željeli da Isus učini što je 

nakanio, pa da tako oni imaju jedan dokaz više protiv njega. 
U svakom slučaju sukobile su se Božja dobrota i ljudska zloća. 

»Opet se vraća problem subote koji je jedno od tipičnih 
točaka gdje se institucija (ljudska uredba) sukobljuje s duhom, 
gdje zakon nastoji onemogućiti ljubav. Isus zna kako se lako 
može pasti u ta iskrivljenja, pa i uz najbolju volju, makar i iz 
prisne revnosti. Stoga on samo kuša da ubaci sumnju, da unese 
nesigurnost onamo gdje vlada zavidna spokojnost. Ukratko, 
traži da stavi u pitanje jedan odnos koji je uvijek bio smiren: 
s jedne strane Bog, a s druge ljudi, smješteni u određene dane 
kod kojih nema opasnosti da se pomiješaju niti da se spoje. 
Krist, naprotiv, misli da ta dva odnosa treba spojiti, da su 
odnosi prema Bogu i prema ljudima zapravo jedan jedini od- 
nos, jedan jedini zakon, jedna jedina ljubav« (Zarri). Budući 
da-Isus tu opetuje slične riječi kao u 13, 15, ovdje je možda 
umjesno, u vezi s napomenom talijanske spisateljiće, spome- 
nuti pitanje našega svetkovanja nedjelje. Razni znakovi govore 
da ćemo doživjeti da i dosadašnja crkvena zapovijed, ukoliko 
je samo crkvena, ne bude više pod grijeh obavezivala prisu- 
stovanje nedjeljnoj misi. Neki se tome vesele, jer da će tako 
biti mnogo manje formalnih grijeha; drugi strepe da će to do- 
vesti do još veće desakralizacije nedjelje kao Božjega dana. U 
ovom drugom slučaju treba vjernike odgajati i pripravljati da 
sve što čine što manje čine zbog toga jer je zapovijeđeno, a više 
iz vlastitog uvjerenja da je to Bogu ugodno i njihovim duša- 
ma korisno. Kod koga se to postigne barem u nekoj mjeri, nje- 
mu neće škoditi nikakva promjena u crkvenom zakonodavstvu. 


SUBOTA 
God. I 


1. č. Rim 11, 1-2a. 11-12. 25-29: Ako je odbačenje Židova izmi- 
renje svijeta, što će biti njihovo ponovno primanje, ako ne 
uskrsnuće od mrtvih? (str. 134-5) 

P. p. 93, 12-13-a. 14.15. 17-18 (str. 543) 

P. Neće Gospodin odbaciti naroda svojega. 

Iz opširnoga Pavlova razlaganja o konačnoj. sudbini iza- 
branog naroda Crkva nam čita samo najznačajnije retke. Čita- 
nje je vrlo lijepo zaokruženo, pogotovo ako još uzmemo u nje- 
mu ispušteni r..15 koji je istaknut u naslovu odlomka. Nakon 
što je apostol opisao kako je došlo do toga da su tadašnji Židovi 
u većini odbacili Kristovo evanđelje, rasvijetljen od Boga on 
vidi da će ipak i tu pobijediti Božja dobrota i vjernost. Stoga 

ll. poglavlje počinje odlučnim nijekanjem da je Bog odbacio 
svoj narod. U tu svrhu ističe svoj lični momenat (argumentum 
ad hominem), jer Pavao ni u kojem slučaju ne želi da se odi- 
jeli od svoga naroda. No nije po srijedi samo apostolova lju- 
bav i kao neka gondost što pripada izabranom narodu, nego i 
duboki pogled u Božje tajne. Ljudi mogu iznevjeriti i otpasti 
od Boga, ali Bog provodi svoj nacrt prema svojoj zamisli i 
vjernosti. On ne može prisiliti da svaki pripadnik izraelskog 
naroda postigne ponuđeno mu spasenje, ali u svoje vrijeme i 
taj će uvidjeti gdje mu je spas. Da je to zaista Božja volja, vidi 
se i odatle što je i u Pavlovo vrijeme postojao ostatak (RBT) 
koji je od Božjih odabranika, apostola i njihovih prvih sljed- 
benika, tvorio žarište iz kojega je nastajao novi Izrael (r. 5). 
Od početka do danas Crkva nije nikada bila bez razmjerno 
brojnih vjernika židovske krvi. Zaista, Bog nije posve i zau- 
vijek odbacio od sebe svoga naroda koji je unaprijed odabrao 
(r. 2), pa nas i to još više uvjerava o povezanosti S-a i NZ-a. 


Pavao je toliko ljubio svoj narod da uza svu žalost, kojom 
je osuđivao odbijanje Mesije, upotrebljava najblaži izraz i kaže 
da su tu Židovi samo posrnuli (r. 11). Tko je posrnuo, lako će 
se pridignuti; ni govora da je posve i zauvijek pao. To se dogo- 
dilo tako da na taj način spasenje lakše dođe do pogana. Mali 
broj obraćenih Židova više je širio kršćanstvo nego bi to, ljud- 
ski govoreći, bio učinio čitav narod. Da ova napomena nije 
kula u zraku, dosta se sjetiti koliko su razmjerno malobrojni 
kršćani iz židovstva ometali slobodno širenje evanđelja među 
poganima, što najbolje znamo iz Pavlovih poslanica, Bog ima 
svoje putove koje moramo svi prihvatiti; obraćeni se pogani 
mogu samo veseliti kad puni broj obraćenih Izraelaca bude ko- 
načno povećao duhovno bogatstvo pokrštenih pogana (r. 12). 

Kad će to biti? Stari su »život od mrtvih« (r. 15) redovito 
tumačili kao uskrsnuće na svršetku svijeta, što se vidi i iz ne 
posve točnoga prijevoda toga izraza: »uskrsnuće od mrtvih«. 
Prema tome bi se masovno obraćenje Židova imalo zbiti nepo- 
sredno prije svršetka svijeta. Noviji (npr. Godet i dr.) misle da 
- Pavlov izraz može značiti duboku duhovnu revoluciju u srcu 
kršćana, koji su došli iz poganstva, u vezi s povratkom Izraela. 
Ako svi znaci ne varaju, može se reći da se ta revolucija doga- 
đa baš u naše dane, što treba potpomagati molitvom i primje- 
rom. Time bi se moglo mnogo nadoknaditi za dosadašnje pro- 
puste sa strane onih kršćana koji su pomagali piscima krvavih 
stranica progonjenoga židovskog naroda. Crkva je u tom smi- 
slu izmijenila i neke svoje liturgijske molitve (npr. na Veliki 
petak). S tim raspoloženjem molimo današnji pripj. psalam. “. 

God. II 


1. č. Fil 1, 18b-26: Za me je život Krist, a smrt dobitak! (str. 

170) ' ; 

P. p. 41, 2. 8. 5bed (str. 501) 
P. Žedna mi je duša Boga živoga. 

Središnji je dio ovoga odlomka tvorio 2. čitanje 25. A ne- 
djelje (IV 264), a u prvim se retcima Pavao osvrće na one koji 
propovijedaju evanđelje dok je on u tamnici. Čudno, neki to 
čine iz zavidnog natjecanja (r. 15), dakle da Pavlu još više za- 
gorče život. Vidi se kako malo poznaju velikog apostola, koji 
se samo raduje što se.Krist propovijeda. On također zanosno 
dodaje: Tome ću se radovati uvijek (r. 186), pa makar on ostao 
do smrti u zatvoru. No Pavao se nada da će ipak biti oslobo- 
đen, i to će pripisati molitvama koje njegovi dragi Filipljani 
upravljaju za njega, za njegovo oslobođenje i blagostanje. Apo- 
stolu je najviše stalo do toga da mu uvijek i posvuda Kristov 
Duh pruža potrebnu pomoć. Ona mu potpomaže da posve smi- 
reno gleda na svoju budućnost i da s velikim pouzdanjem u 
Boga čeka da on s njime odluči kako hoće. Takvi su pravi 
apostoli i onda kad su spriječeni da apostolski djeluju. 

Uz Pavlov usklik da je njemu život Krist, a smrt dobitak 
Zarri piše: »Kršćaninu smrt znači pridobiti Krista i tako ga 
konačno posjedovati. No i život mu je isti dobitak, jer »život je 
Krist«. Isto je to posjedovanje, manje otkriveno, manje slavno 
i radosno od onoga koje će biti u vječnosti, ali iste kakvoće. 
Nadalje, život je također apostolat, jer omogućuje da se i dru- 
gima posreduje to gledanje koje počinje ovdje a svršava u 
nebu. Stoga je Pavao zbunjen i neodlučan što da želi: živjeti ili 
umrijeti, naviještati evanđelje ili uživati nagradu za izvršeno 
naviještanje. Takva zbunjenost može doći i na nas ako smo 
tako zreli da se možemo osjećati nekako razdijeljeni između 
želje za Bogom i ljubavi prema ljudima. Najčešće se odlučujemo 
samo za život ali ne iz apostolskih razloga, nego zbog kukav- 
nog prianjanja uz svijet. No ako smo zaista zbunjeni kao Pavao, 
iz toga iziđimo njegovom smirenošću. Radi se zapravo o besko- 
risnoj zbunjenosti, jer ono što važi nije život ili smrt, nego 
ostati u Božjoj ljubavi«. 

Sasvim je razumljivo da kod gornje dileme Pavao odlu- 
čuje: ostati u tijelu potrebnije je radi vas (r. 24). Na to dodaje, 
što je u ovom čitanju novo, kako je uvjeren da će se tako i do- 
goditi. On će još živjeti i ponovno doći u Filipe za napredak 
njihove vjere, što će njemu i njima pribaviti mnogo veselja. 
Malo je tako velikih i čistih radosti kao što su one koje pruža 
vjera. Pavlovim će ponovnim dolaskom i propovijedanjem kod 

Filipljana porasti pravi ponos. Apostol je bio vrlo osjetljiv na 
ponos i o njemu često govori (npr. samo u poslanici Rimljani- 
ma: 2, 17. 23; 3, 27; 5, 2-8. 11 itd.). Dakako, ima i nezdravog 
ponosa koji vodi u umišljenost i oholost. Pavlov je ponos u 
Kristu Isusu koji je izvor i cilj kršćanskog ponosa. 

Crkva danas početnim retcima 41. psalma izražava svoju 
čežnju za Spasiteljem. Iako preskače plačljivi 4. redak, ipak 
se na zemlji ona osjeća tuđinkom i putnicom. Moramo u sebi 
neprestano gajiti čežnju za Bogom i njegovim vječnim posje- 
dovanjem, no u svakoj zbunjenosti pravilno odgojena duša 
mislit će po prilici ono što je kazala Terezija Velika: »Čini mi 
se da bih do konca svijeta ostala na zemlji i na njoj podnosila 
svakojake muke samo da zaslužim jedan stupanj nebeske slave 


više«. Pogotovo ako uz to mislimo na duhovne potrebe svoje ' 


braće, Tada treba barem ponavljati sa sv. Martinom: »Ne bje- 
žim od napora«, 


Ev. Lk 14, 1. 7-11: Koji se uzvisi bit će ponižen, a koji se ponizi, 
bit će uzvišen. (str, 64) 


Isusovo je prisustvo za stolom nekoga farizeja dalo povoda 
za četiri teksta od kojih smo prvi vidjeli jučer. Prisutni su Go- 
spodina zlobno promatrali. U današnjem se čitanju ponavlja 
1. redak da ne zaboravimo gdje se nalazimo s Isusom. Ion je 
od početka promatrao uzvanike i opazio kako su upadno iza- 
birali prva mjesta. Koliko se puta to ponavlja u svim vreme- 
nima i na svim meridijanima, i to među onima koji inače 
riječima ističu da među njima vlada kolegijalnost i jednakost. 
1 jesu više manje jednaki, ali čovjek je takav da želi i među 
jednakima biti prvi. Farizeji su-Isusa promatrali iz zlobe, a on 
njih želeći ih poučiti. Nije im uskratio pouku iako su mu možda 
zamjerili što govori tako otvoreno. Oni su bili takvi da im nije 
mogao držati neku uzvišenu pouku o poniznosti i stoga im sta- 
vlja pred oči kako skroman postupak donosi pohvalu, a pre- 
uzetnost postiđuje. Za takvu su pouku bili spremni i farizeji. 
Svaka opomena mora biti prilagođena onome kome je upu- 
ćena. Ako ga predobijemo najmanjim zahtjevom, redovito će 
biti pripravan da na tom temelju primi i daljnji nauk. j 

Crkveni se oci zaustavljaju kod Lukina izraza da je Isus 
svoju pouku ovio u parabolu, usporedbu; a oni šu skloni da u 
njoj uvijek traže i njezino preneseno značenje. Ovdje tim više 
što Gospodin govori o pozivu na svadbu i onda još više odgo- 
vara da mislimo na božansku svadbenu gozbu Krista i njegove 
Crkve. Na taj način uz važnu moralnu pouku usporedba i 
ovdje sadrži lijepo misterijsko- žnačenje koje nam biblijski 
tekst ostvaruje u liturgiji. U vezi s time neki prevodioci ne 
prelaze preko sufiksa »pros-anabethi« kad domaćin poziva 

skromnog uzvanika da se pomakne naviše. »Pros« znači k, bli- 
že, i ovdje poziv ne znači samo na više nego i bliže gospodaru 
kuće. Ta je misao još više naglašena time što gospodar doti- 
čnoga oslovljuje kao prijatelja. Božji su dakle prijatelji oni 
koji su skromni, njih Bog želi bliže k sebi, njima on daje sve 
više i više milosti. »Tko god je pozvan na tu svadbu te se po 
milosti vjere pridružuje članovima Crkve, neka ne sjeda na 
Prvo mjesto, neka ne traži da se ističe nad svima uznoseći se 
svojim zaslugama. Neka naprotiv, prema jednoj drugoj para- 
boli, nastoji da bude u svadbenom ruhu, da sja krepostima, a 
ujedno da odjeću kreposti uljepša pobožnom  poniznošću« 
(Beda Časni). 


Završnu Isusovu izreku Bernard upotrebljava za to da na- 
glasi kako je svaka mana i vrlina nešto osobno. Neće biti poni- 
žen svaki koji je uzvišen, nego samo onaj koji sam sebe uzvi- 
suje. Isto tako neće biti uzvišen svaki poniženi, nego onaj koji 
sebe dragovoljno ponizuje. »No ostaje istina da zaslužuje uzvi- 
šenje i onaj koji primi poniženje od drugoga, kad ga drugi 
kori, nanosi mu štetu i s njim zlo postupa. Samo u tom slučaju 
može se reći da je poniženje prihvaćeno ako poniženi podnosi 
šuteći i dragovoljno, ako se u svemu podlaže Božjoj volji«. U 
ovoj je svečevoj napomeni mnogo više životnog sadržaja nego 
što to na prvi mah izgleda. I takvo zasluživanje božanske nag- 
rade traži više snage nego što misli onaj koji to nikada nije ni 
pokušao. Ne opravdavati se i ne braniti se, svakome je teško, 
ali to je put svetaca, Isusov put. 

XXXI NEDJELJA 


GOD. A 


1. č. Mal 1, 14b-2, 2b. 8-10: Vi ste s puta zašli, učinili ste da se 
mnogi o zakon spotiču. (str. 932-3) 


P. p. 130, 1. 2. 3 (str. 574) 
P. Čuvaj moju dušu u miru kod tebe, Gospodine! 


Evo nas opet u Božjem domu, u njegovu svetištu, oko dva- 
ju njegovih stolova! Kroz tjedan smo štošta doživjeli i pogri- 
ješili. Došli smo da svaki od nas uredi svoje račune s Bogom 
i sa zajednicom, i da se svi skupa okrijepimo za daljnji put 
koji nas još čeka. Najveća lje naša muka što se nismo držali 
zacrtanog puta, što nismo proveli svoje odluke, što se naša 
djela nisu slagala s našim izjavama i obećanjima. Možda smo 
drugima, po dužnosti ili sami od sebe, govorili o Bogu i o njego- 
vim zahtjevima, ali sami smo se na njih premalo obazirali. 
Krist je naš Liječnik i on će danas uprijeti prstom u tu našu 
rak-ranu koja bi mogla postati smrtonosnom ako se na vrijeme 
ne podvrgnemo liječenju koje nam Gospodin propisuje u da- 
našnjem evanđelju. Najprije moramo uvidjeti, i to svi bez iz- 
nimke, žalosno stanje svoje duše koje se sastoji u tome da jedno 
govorimo, a drugo činimo. Ako mislimo da se teške Isusove 
opomene i prijetnje tiču samo farizeja u njegovo doba, onda 
nimalo ne shvaćamo zašto ih Crkva i nama čita. U istu bi po- 
grešku upao onaj koji bi smatrao da se to čita samo onima ko- 
jima je u Crkvi povjereno da vode druge. Jest u prvom redu 
njima, ali koji zreo kršćanin ne mora, barem na neki način, 
»voditi« druge? Ako nikako drukčije, svojim životom izgra- 
čuje ili sablažnjuje sve oko sebe. Tko želi ovo drugo? 

Da u našem životu bude što manje raskoraka između rije- 
či i djela, Crkva je potražila za 1. čitanje vrlo ozbiljne opomene 
proroka Malahije. Izraelski se narod bio vratio iz babilonskog 
sužanjstva, obnovljen je hram i u njemu bogoslužje, a ipak 
Bog nije zadovoljan sa svojim narodom a pogotovo ne s njego- 
vim vođama. Šalje im svoga promoka (Maleachi, kako židovski 
glasi Malahijino ime, znači: moj poslanik), koji vrlo mudro po- 
činje svoj spis govorom o Jahvinoj ljubavi prema Izraelu. No 
zatim slijede vrlo teške optužbe protiv svećenika, a vjernicima 
prigovara zbog mješovitih vja ičanja i razvoda već sklopljenih 
brakova, Koga se tiče jedno ili drugo, morao ibi pnočitati čitav 
dotični tekst. Lekcionar (donosi samo malo redaka koji mogu 
vrijediti za sve, pogotovo kad znamo da smo svi kršćani dio- 

nici Kristova svećeništva. To se ne smije isticati samo u pra- 
vima nego i u dužnostima koje proistječu iz toga našega sve- 
općeg odlikovanja. Za sve nas vrijedi činjenica da je Bog veliki 
kralj i da njegovo ime mora biti svuda poštovano. Svi moramo 
poslušati njegov glas i uzeti ga k srcu. Svi možemo slaviti nje- 
govo ime ne samo riječima, nego još više djelima. 

U drugom dijelu odlomka Bog po proroku konstatira da 
smo ne samo mi sami zašli s puta već smo skrivili da se i mnogi 
drugi spotiču o Božji zakon. Tko se sam ne drži Božjih putova, 
brzo se nađe u položaju da Božji zakon pristrano primjenjuje, 
tj. na sebe blago, a na drugoga strogo. Time se skvrni i kida 
savez s Bogom, ako ne uvijek izvana, a ono u srcu, što kod 
Boga jedino odlučuje. Prorok ne propušta da spomene kaznu 
koja će stići takav narod: Bog će na njih svaliti svoju kletvu 
(r. 2, ili bijedu, kako ima Vulgata, a to mu dođe na isto) i do- 
pustiti da ih drugi narodi, pogani, prezru i ponizuju (r. 9). Da- 
kle, teška kazna na unutrašnjem i vanjskom planu. Nema dru- 
ge nego se vratiti svome nebeskom Ocu, koji nas čeka kao iz- 
gubljenu djecu, k jedinom Bogu koji nas je stvorio. Samo u 
njemu ćemo naći i sačuvati mir svoje duše kako ponavljamo u 
pripjevu uz psalam poniznosti i djetinje odanosti Bogu. 


2. č. 1 Sol 2, Tb-9. 13: Htjeli smo vam predati ne samo Božje 
evanđelje nego i svoj život. (str. 176) 


(Razmišljanje o tom tekstu v. IV 149, 152 i poveži ga s 
glavnom misli današnje nedjelje: koja razlika između Pavla 
s jedne i starozavjetnih svećenika i nas s druge strane!) 


Ev. Mt 23, 1-12: Govore, a ne vrše. (str. 21) 


Već smo dva puta imali ovaj vrlo ozbiljni tekst (II 60 i IV 
133). Kad nam ga Crkva čita još jedanput, i to u ned- 
jelju, znači da mu pridaje veliku važnost. Ta se valjda pogla- 
vito sastoji u bome što su mnogi vjernici, a osobito oni koji 
nisu vjerski sazreli, a još više nevjernici skloni da svoje pro- 
puste i grijehe opravdavaju slabostima onih koji bi im morali 
davati samo dobre primjere. Bez obzira koliko je to opravda- 
no ili ne, svaki se vjerski voditelj i odgojitelj mora čuvati da 
svojim životom nikoga ne sablažnjuje. Crkva tu niti koga po- 
sebno ističe niti koga isključuje, kao što se vidi iz današnje 
zborne molitve: »Svemogući i milosrdni Bože, po čijem daru 
dolazi da vjernici tebi dostojno i pohvalno služe, podaj nam, 


molimo, da bez spoticanja hrlimo k tvojim obećanjima.« 


Ovdje dobro dolazi i misao II vat. sab. (P 6): »Na svećenike 
kao odgojitelje u vjeri spada da se sami ili preko drugih brinu 
da pojedini vjernici budu u Duhu Svetom dovedeni do toga 
da razvijaju vlastiti poziv po evanđelju, (do iskrene i djelotvor- 

ne ljubavi i do slobode kojom nas je Krist oslobodio. Mala će 
korist biti od ceremonija, makar i lijepih, ili od udruženja pa 
bila i cvatuća, ne bude li sve to služilo odgajanju ljudi da po- 
stignu kršćansku zrelost. U promicanju te zrelosti bit će im na 
pomoći prezbiteri da ibi mogli uočiti što sama stvar tnaži i što 
je Božja volja u važnim kao i u svakodnevnim događajima. 
Neka kršćani budu također poučeni da ne žive samo za sebe 
nego da prema zahtjevima novoga zakona ljubavi svatko kako 
je milost primio tako njome drugome služi, pa da tako svoje 
dužnosti u ljudskoj zajednici kršćanski izvrše.« 

Uz ovaj liturgijski i dokitrinalni tekst lako će svatko naći 
za sebe koji se Isusov ukor farizejima njega samoga najviše 
tiče. Tko bi mislio da ne zaslužuje ni jedan, onda po svoj pri- 
lici hramlje u svima, a najviše u tome što sebe smatra nepo- 
ročnim. »Tko misli da mu u glavi ne manjka barem jedna 
duga, onda mu manjka ta i još jedna što misli da mu ništa ne 
manjka« (nadbiskup Ujčić). Isus kori farizeje zbog ovih mana: 
zasjeli su na Mojsijevu stolicu i smatraju se jedinim učitelji- 
ma; druge uče zakon, a sami ga ne vrše; teško opterećuju niže 
od sebe dok oni izbjegavaju svaki duhovni napor; i ono što 
čine čine iz licemjerja da ih ljudi vide i hvale; traže prva 
mjesta i časne naslove. Ako je kome zaista savjest, ali ne sa- 
moumišljenost, mirna i misli da ga se svi ti ukori nimalo ne 
tiču, ima dalje Isusove pozitivne preporuke, Odnose se na isti 
predmet, ali su tako oblikovane, osobito zadnja o služenju (r. 
11), da im mitko neće doći do dna sve do kraja života. Onda će 
svako grješno uzvisivanje biti kažnjeno, a svako kreposno po- 
nizivanje nagrađeno. 


GOD. B 


1. č. [Pnz 6, 2-6: Čuj Izraele: Ljubi Gospodina svim srcem svo- 

jim! (str. 147) 

P.p. 17, 2-3a. 3bc-4. 47 i Slab (str. 480-2) 
P. Ljubim te, Gospodine, kreposti moja! 

Teško bi bilo naći biblijski odlomak koji se u novom Lek- 
cionaru ponavlja toliko puta koliko zapovijed o ljubavi Boga 
i bližnjega. Današnji smo starozavjetni tekst čitali u 18. subo- 
tu (IV 68), a evanđeoski, da spomenemo samo recenziju po Mar- 
ku, u 3. koriz. petak (II 92) i 9. četvrtak (III 99). To je sasvim 
razumljivo. Tko je barem malo zavinio u Bibliju, a pogotovo u 
Evanđelje, posve mu je jasno da je Bog ljubav (RBT). Na to 
Božje svojstvo, bolje na to Božje bivstvo, svi njegovi razumni 
stvorovi moramo odgovoriti ljubavlju. Budući da se on nalazi 

i u svim ljudima, sve su naše dužnosti prema njemu i prema 
bližnjemu obuhvaćene tom jedinom zapovijedi. Crkva bi izda- 
la Bibliju ,što ne možemo ni pomisliti, kad nam ne bi to ne- 
prestano ponavljala. Ako pravo shvatimo, ta će nas njezina 
upornost samo radovati. Na taj nam se način mnogo puta pru- 
ža prigoda da iskreno kažemo: Bože moj, ljubim te nadasve; 
brate, bilo koji čovječe, ljubim te kao samoga sebe. Opće je po- 
znato da nam nikad ne dodije ponavljati osobi koju zaista lju- 
bimo da tako prema njoj osjećamo i da joj to nastojimo poka- 
zati i dokazati. Kad to možemo učiniti kod euharistijskog sku- 
pa, zajedno prema Bogu i naizmjence između sebe, onda smo 
sretni i Crkvi zahvalni za svaku takvu prigodu. 
Starozavjetni tekst danas počinje preporukom da se Boga 
bojimo. Ne radi se o plašljivom i ropskom strahu, nego o stra- 
hopoštovanju koje kao stvorovi osjećamo pred Svesilnim, a 
koje nas osobito potiče da ga nikad ne uvrijedimo. Takav je 
»strah« ne samo podloga već i najpouzdaniji pratilac ljubavi, 
kako su sveci pokazali primjenom li riječju (osobito učiteljica 
Crkve Terezija Velika). »Strah se i ljubav u oba Zavjeta stva- 
rno, mada različito, podudaraju. Važno je religiozni strah lu- 
čiti od onoga »bojati se« što ga svatko može doživjeti pred pri- 
rodnim nesrećama i napadima neprijatelja (Jr 6, 25; 20, 10). 
Samo onom prvom strahu ima mjesta u biblijskoj objavi« 
(RBT 1271). Ako je to shvaćanje važno za svakog zrelog vjer- 
nika, još potrebnije je mladom maraštaju da se što pravilnije 
odgoji. Stoga Biblija dodaje: Boga se moma bojati tvoj sin i 
tvoj unuk, U tim je riječima ujedno uključena dužnost rodi- 
telja i uopće starijih da sve prave vjerske vrednote prenose na 
mlađi naraštaj, Prema tome je svaka prisna religija nužno tra- 
dicijska, ide iz roda u rod, dakako uz uvjet da je svatko sam, 
prema svojim sposobnostima i mogućnostima, prihvati i pro- 
življava. i : 
Tako shvaćen dvostruki značaj vjere u svakoj osobi zase- 
bno i u njezinoj zadaći prema budućem pokoljenju, našao je 
odraz i u obećanju koga Bog daje onome koji ga se bude bo- 
jao i vršio njegov zakon. Nagrada je izražena starozavjetnim 
pojmovima, ali time nije rečeno da io obećanje ne vrijedi na 
svoj način i za NZ: pojedinoj osobi dug život i blagostanje, a 
rodu veliko razmnoženje (r. 2-3). Ali to se može shvatiti i u 
duhovnom smislu, kao što često crkveni oci tumače takve i 
slične starozavjetne izraze, a pogotovo to vrijedi za obećanu 
zemlju kojom teče med ii mlijeko. Naše je pravo i vječno obita- 
valište u nebu (Fil 3, 20) na koje nas sjeća ne samo »lijepa naša 
domovina« nego nam se neusporedivo više u Crkvi pružalju 
duhovne blagodati koje su pravi predokus raja. U nj treba do- 

ći, a u tu svrhu treba imati urezane u srcu iBožje riječi (r. 6) 

o ljubavi i njom prožet proći svoj zemaljski put. Tim ćemo ra- 

spoloženjem oduševljeno ponavljati današnji pripj. psalam .i 

njegov pripjev. 

2. č. Heb 7, 23-28: Krist, jer ostaje dovijeka, ima neprolazno 
svećeništvo. (str. 194) 


Sasvim je razumljivo da poslanica Hebrejima, kršćanima 
koji su došli iz stanozavjetnog ozračja i još njime disali, našega 
velikog Svećenika Krista uspoređuje sa stanozavjetnim sveće- 
ništvom. No upravo iz te je usporedbe jasno koliko Kristovo 
svećeništvo nadmašuje levitsko. U današnjem je odlomku naj- 
prije istaknut čimbenik trajanja. Svaki je stanozavjetni sveće- 
nik umirao jedan za drugim, a smrću je prestajala i njegova 
svećenička služba. Krist pak ostaje dovijeka i prema tome ima 
neprolazno svećeništvo. Iz toga slijedi ono što je uključeno u 
r. 23: starozavjetnih je svećenika bilo mnogo, a Krist je samo 
jedan. Drugoga svećenika, posrednika između Boga i ljudi, više 
nema i ne može biti. U toj vezi je pun sadržaja i izraz izvorni- 
ka: apar&baton zapravo znači da Kristovo svećeništvo ne može 
prijeći na drugoga, da nije dakle neprolazno samo kad se uzme 
vremenski već se i po svojoj biti ne može prenijeti ni na koga 
drugoga, kao što se to činilo kod levitskog svećeništva. To je 
svojstvo Kristova svećeništva vrlo važno i za pravilno shva- 
ćanje novozavjetnog svećeništva. Ono je čitavo i nedjeljivo sa- 
držano u jedinom Velikom svećeniku Isusu Kristu. Po sakra- 
mentalnom i neizbrisivom biljegu krsta i svećeničkog reda po- 
stajemo dioničari novozavjetnoga općeg i još posebno mini- 
sterijalnog svećeništva (tj. onoga koji služi). Tim se Kristovo 
svećeništvo zapravo mne dijeli, ne umanjuje se nego još pove- 
ćava s obzirom na sve veći broj onih koji sudjeluju u njegovoj 
svećeničkoj službi. U toj je našoj posvemašnoj ovisnosti i ne- 
raskidivoj povezanosti s našim Velikim svećenikom sva veli- 
čina i sva odgovornost kršćanina i kršćanskog svećenika. 

I ur. 25. su dvije vrlo sadržajne istine o Kristovu sveće- 
ništvu i o nama. Njegovo je svećeništvo neprolazno i ostaje 
zauvijek, jer je Krist uvijek živ. Znamo da je on kao čovjek 
umno, ali svojom božanskom moći i uskrsnuo od mrtvih da 
više ne umre (Rim 6, 9). S njegovim svećeništvom tako ostaje 
povezana njegova otkupiteljska žrtva. U izrazu »uvijek živ« 
uključena je čitava Kristova pasha, muka i proslava. Kao ta- 
kav on se neprestano zauzima za one koji po njemu pristupaju 
Bogu kojemu se ne može doći nego po njemu. On nas zagovara 
kod Oca izvršujući svoje svećeništvo u Crkvi na zemlji i u 
nebu. Tim nas on može »do kraja spasavati« i u stvari spa- 

šava. No izvornik za »do kraja spasavati« i »uvijek živ« nema 
vremenske priloge već načinske: eis to pantelćs, p&antote. Kri- 
stov je dakle život i njegovo spasavanje ljudi posvemašnje 
(pan — sve), potpuno, savršeno, u čemu je onda uključena i 
vremenska vrednota vječnosti. Svi će se ljudi ido svršetka svi- 
jeta samo po njemu spasiti, na temelju njegova svećeništva i 
njegove žrtve. Uz to će se svatko spasiti na za nj najsavršeniji 
način, tj. kako je kome određeno prema zadatku koji mu je 
dan u Božjem planu i kako sam Kristovo spasiteljsko djelo 
prihvaća li s njim surađuje. 


Ostali su retci razmotreni 2. četvrika (I 207), a ovdje je 
možda dobro jedanput upozoriti: koliko se sadržaja skriva u 
sama tri kratka retka ako se kod njih zaustavimo, što mi obi- 
čno činimo vrlo površno. 

Ev. Mk 12, 28b-34: Ovo je prva zapovijed. Druga je pak ovoj 

slična. (str. 41) 


“Uz gore spomenuta razmišljanja o ovom Markovu tekstu 
evo još nekoliko napomena, većinom prema poznatom suvre- 
menom 'biblicisti Schnackenburgu, Sva nam tri sinoptika do- 
nose kako su na Veliki utorak farizeji, saduceji i henodovci 
nastojali Isusa uhvatiti nečim čime ibi ga optužili pred Pilatom 
i pred narodom, Međusobno inače zavađeni postavili su više 
manje složno Gospodinu tri pitanja: prvo je bilo političko o 
davanju poreza caru, drugo dogmatsko o uskrsnuću mrtvih, a 
treće moralno o najvećoj zapovijedi. Prema Mateju (22, 35) i 
ovo je treće pitanje bilo postavljeno s nakanom da Isusa kuša, 
ali iz Markova teksta to ne slijedi jasno. Dapače, vjenojatno je 
taj zakonoznanac pitao o najvećoj zapovijedi iz želje da dozna 
najsigurniji put spasenja. Nije se ni njemu bilo lako snaći u 
613 zapovijedi (365 prema broju dana u godini pozitivnih i 
negativnih 248, tobože prema broju dijelova ljudskog tijela). 
Isusov je odgovor određen i jasan, na temelju  stanozavjetne 
objave. Boga treba ljubiti svom svojom mutrinom, dakle po- 
svema, i svom snagom, dakle intenzivno. 


Taj tekst sadrži i odlučno izražen monoteizam na koji su 
Izraelci bili posebno ponosni. Taj je redak tvorio tzv. »šemu« 
što su je pravovjerni Židovi, vjerojatno već u Kristovo doba, 
morali izgovarati svakog dana ujutro i uvečer. Kad su rabina 
Akibu, pogubljenog oko god. 135. po Kr. nakon neuspjeloga 
Bar-Kohbova ustanka, vodili na stratište, bilo je upravo vrije- 
me »šeme«. On ju je izgovarao, a njegovi su ga učenici htjeli 
poštedjeti neka se tim ne muči, no on im je odgovorio: »Čitav 
sam se svoj život trudio za taj redak ,svom idušom', pa kako da 
ga sada ne ispunim kad mi se duša (život) oduzima?« — Dru- 


152 — XXXI nedjelja C 


gu oznaku »svom snagom« Židovi su često dovodili u vezu s 
imanjem i sa zemaljskim posjedom kojim se također na svoj 
način može iskazivati ljubav prema Bogu, a možda još kon- 
kretnije prema bližnjemu. 

Sam biblijski tekst spaja te dvije zapovijedi u jednu i ta- 
ko su se redovito uzimale. Filon Aleks. piše: »Dva su temeljna 
nauka kojima su podvrgnute ostale zapovijedi: prema Bogu je 
zapovijeđeno štovanije i pobožnost, a prema bližnjemu ljubav 
i pravednost.« Židovski se učitelji zakona nisu uvijek slagali 
tko je bližnji. Najuže je tumačenje bilo da je to samo drug po 
vjeri, ali Levitski zakonik (19, 34) tvrdi da s njime treba izje- 
dnačiti i stranca koji se nastani u njihovoj zemlji. U tom je 
pogledu prevladavala sve veća šinokogrudnost, mo tek je Isus 
uklonio sve granice kako se vidi osobito iz prispodobe o milo- 
srdnom Samaritancu (Lk 10, 30. 37). No Krist je još nešto 
naglašavao: djelotvorna ljubav prema Bogu i bližnjemu više 
je nego sve paljenice i žrtve, što je dobro shvatio i ovdje izra- 
zio i ovaj dobronamjerni pismoznanac. Isus ga je pohvalio i 
kazao 'mu vrlo utješnu miječ: »Nisi daleko od kraljevstva Bož- 
jega«. To barem donekle možemo uzeti i u tom smislu da su 
daleko od kraljevstva Božjega svi kojima je preči vanjski kult 
od istinske ljubavi. 


GOD. € 


1. č. Mudr 11, 22-12, 3: Ti si milostiv svima jer ljubiš s sva bića. 
(str. 658) 


F. p. 144, 1-2. 8-9: 10-11. 18cd-14 (str. 583) 
P. Blagoslivjat ću ime tvoje dovijeka, Bože, kralju moj! 


Obično se govori da nam je Ivan sačuvao veoma značajne 
Isusove govore i neka njegova čudesa o kojima nema kod si- 
noptika ni spomena, To je istina ali isto tako je istina da i u 
trećem Evanđelju nalazimo mnogo toga što nema ni jedan dru- 
gi evanđelist, a što nam na osobit način pokazuje Isusovo mi- 
losrđe i samilost prema grješnicima. Takav je slučaj i s da- 
našnjim Lukinim izvještajem kako se Isus svratio u kuću ca- 
rinika Zakeja kod čega je praktično pokazao kako je došav 
tražiti i spasiti izgubljeno. Time je »evanđelist Božjega milo- 
srđa« divno dopunio i konkretizirao svoje 15. poglavlje .s one 
tri usporedbe o izgubljenoj ovci, izgubljenoj drahmi i izgub- 
ljenom sinu. Ako u Zaheju gledamo sebe i svoje traženje Bo- 
ga, onda će i za naš današnji euharistijski susret s Isusom vri- 
jediti njegova riječ: Danas je došlo spasenje ovoj kući! 

Da nas pripravi na tu utješnu evanđeosku poruku, litur- 
gija nas upućuje da na početku misnog bogoslužja danas pje- 
vamo:» Ne ostavljaj me, Gospodine Bože moj, ne udaljuj se 
od mene! Požuri se meni u pomoć, Gospode, spase moj!« (ps. 
37, 22-23). U zbornoj molitvi zazivamo ne samo svemogućega 
već i milosridnog Boga. U stanozavjetnim knjigama ima mnogo 
tekstova o Božjem milosrđu (RBT), naročito kod proroka. Da- 
nas Crkva daje prednost mudracu koji Božje milosrđe  tnaži 
već po činjenici što smo njegovi stvorovi. Tekst se nalazi u je- 
dnom mudračevu ekskursu o načinu kako Bog blago i popus- 
tljivo kažnjava. Naime, 10. poglavljem svoje knjige pisac je 
počeo govoriti o Božjoj mudrosti u povijesti naročito izrael- 
skog naroda i opisuje kako ih je Bog spasio iz Egipta, a Egip- 
ćane teško kaznio. Glavna je misao lizražena u r. 16: »Svatko 
se kažnjava onim čime i sagriješi«. Egipćani su štovali nera- 
zumne. životinje, a deset »egipatskih zala« prouzrokovale su 
po Božjoj volji upravo životinje, i to malene: žabe, komarci, 
obadi itd. Mudrac tvrdi da je Bog mogao na njih poslati goro- 
stasne životinje i u tu svrhu još strašnije stvoriti, dapače uči- 
niti da svi popadaju jednim samim njegovim dahom (r. 20). 
Tu onda dolazi današnji tekst s krasnim opisom Božje svemoći 
i ljudske nemoći. Sav je svijet pred Bogom kao zrnce praha 

i kaplja jutarnje rose koju suha zemlja upije netom na nju 
Ardi Uz to smo svi ljudi grješnici, a ipak Bog ne mrzi ni 
jedno biće koje je stvorio. U svojoj je divnoj jednostavnosti 
nedostiživ mudračev usklik: »Da si štogod mrzio, ne bi. ga ni 
stvorio!« Bog. je dakle ljubitelj života i štedi sve u čemu je 
njegov besmrtni duh. Kad Bog mora i kazniti prestupnike, on 
ih opominje, kori i kažnjava blago, a i to s nakanom: da se 
ostave zloće i da se ufaju u Gospodina. Tko bi se bojao, ma- 
kar kako grješan, potražiti tako milosrdnog Oca? 

Odgovarajući pripj. psalam smo već imali više puta, pa 
ovdje kratko spomenimo kako, ovakvim čitanjima, ulazimo u 
misnu žrtvu. U damovnoj molitvi želimo da nam ona sveto 
udijeli Božje milosrđe. Od osam predslovlja koje nam litungi- 
ja pruža za nedjelje iknoz godinu skono sva lističu Božje milo- 
srđe: pozvani smo iz grijeha i jarma smrti (I); Kmist se dosto- 
jao noditi se od Djevice smilovavši se ljudskim zabludama (II); 
došao je da izgubljeno spasi istim načinom kojim smo propali 
(III); trpeći je uništio naše grijehe (IV); Bog je tako ljubio 
svijet da nam je poslao Otkupitelja (VII); sinove, koje je zlo- 
čin grijeha bio odnio daleko, krvlju svoga Sina i snagom Duha 
Svetoga opet je kod sebe sabrao u jedno (VIII). Danas će se 
zaista biti teško odlučiti u izboru predslovlja. 

2. č. 2 Sol 1, 11-2, 2: Proslavilo se ime Kristovo u vama, i vi 
u njemu! (str. 179) 


Naučeni smo da se pastini duša često preporučujemo dru- 
Sima u molitve. Pavao je svoje još češće uvjeravao da on za 
njih moli. Bio je svjestan da će njegovo propovijedanje malo 
koristiti ako Gospodin ne dade da posijano uzraste. Solunja- 
nima o svojoj molitvi za njih govori na početku svoje 1. posla- 
nice (1, 2) i opet sada (r. 11). Uz to u oba slučaja ima prilog 
»pantote«, šbo bi možda bolje označio naš »neprestano« negoli 
»uvijek, jer to nije toliko vremenska oznaka ikoliko izraz da 
kad moli, neprestano misli i na njih. Apostol toga ne spomi- 
nje, dakako, da se hvali već ida tim istakne što želi postići mo- 
leći za njih: ono isto zašto im je i propovijedao. On razlikuje 
troje što naravski tek sve zajedno tvori pravu cjelinu. Tu je 
na prvom mjestu poziv na vjeru, a konačna je svrha ispunjenje 
toga poziva. »Ispuniti kazuje više nego činiti... Dovršava se 
ono što je započeto (1 Kr 7, 22; Dj 14, 26), a to znači da se 
privodi sretnom kraju. Ispunjuje se riječ, zapovijed, obećanje 
ili zakletva: riječ (ovdje poziv k vjeri) poput žlijeba kojim mo- 
ra poteći ostvarivanje; ona je prvi dio puta neke djelatnosti 
koja se mora mastaviti i doseći svoj cilj« (RBT 334). Između 
početka i dovršenja stoji neprestano naše nastojanje oko dob- 
ra i naše djelovanje po vjeri. Za sve bo troje apostol moli svo- 
jim učenicima, a konačni je cilj svega: da se u vjernicima pro- 
slavi Isusovo ime. Nešto veće Pavao me pozna, jedino dodaje 
da će se na taj način ii ime Solunjana proslaviti u Kristu. Ne- 
tom je to spomenuo, apostol se kao prepao da se Solunjani ne 
bi uzoholili i odmah dodaje da će njihova proslava biti me od 
njih već samo po milosti Božjoj i Kmistovoj. Zaista prisno i 
sveobuhvatno shvaćanje kršćanskog zvanja i života! 

O gormjemu smo razmatrali već 21. ponedjeljka (IV 146), a 
o drugom dijelu dan kasnije. Crkva nam ovo ponovno čita jer 
se sve više približavamo svršetku liturgijske godine s vrlo na- 
glašenim mislima o paruziji. Pavao opominje Solunjane neka 
ne misle »kao da će sad — na dan Gospodnji« (2, 2). Znamo da 
su se neki vjernici u Solunu dali zavesti lažnim glasinama, 
koja su se pozivala čak na neko tobožnje Pavlovo pismo, da 
neposredno predstoji Gospodnji dolazak u slavi. Zbog toga su 
se bili predali besposličenju i apostol ih za to kori. Vrijedi li 
to i za vjernike sada prema kraju 20. stoljeća po Kristu? Mo- 
žda se neki premalo trude za ostvarenje Božjega kraljevstva 
na zemlji misleći na svoj skori svršetak i odlazak s ovoga svi- 
jeta. Ili često točnije: ne misle ni za što, životare iz dana u 
dan, a i njihova liturgija zna biti puna letargije. No mnogo je 
više onih koji malo ili nimalo ne misle na svrhu svega svoga 

djelovanja i tmpljenja, na zemlji se ne osjećaju kao putnici, 
žive kao da su već kod kuće. Čak se može dogoditi da ta dva 
posve supnotna raspoloženja znaju zajedno živjeti u istom srcu, 
a svaki put prevlada ono koje se čovjeku pnohtije. Na svalko- 
me je od nas da prema Božjoj riječi iznavna svoj stav i sebe 
usmjeri kako hoće Bog. 

Ev. Lik 19, 1-10: Sin čovječji dođe potražiti i spasiti izgubljeno. 

(str. 68-9) 

Jerihon je bilo zadnje veće mjesto kuda je Isus prošao 
prije nego je svečano ušao u Jeruzalem. Slijepcu je Bartimeju 
vratio vid, a javnom će grješniku, bogatom nadcariniku Zake- 
ju pružiti spasenje. »Jerihon je bio važno prometno središte. 
Zakejeva služba je stoga bila vrlo unosna. Zato je razumljivo, 
zašto su protiv Zakeja mrmljali ne samo farizeji, kao inače, 
nego i sve stanovništvo« (Vanetti-Duda). Novac ipak nije za- 
dovoljavao sve želje Zakejeva srca. Budući da je bio niska sta- 
sa, a oko Isusa veliko mnoštvo, iz čežnje da barem izdaljega 
vidi Gospodina, bez ikakva obzira na svoje dostojanstvo i mo- 
žda na podsmijeh sugrađana, popne se na divlju smokvu. To 
je za nj bilo mjesto i trenutak milosti. Koje iznenađenje za 
nj i za sve kad je Isus upro u njega svoj pogled i pozvao ga po 
imenu. Još čudnije je slijedilo: poziva ga da žurno sađe sa 
stabla i da ga primi u svoju kuću. Evanđelist opet ponavlja da 
je Zakej žurno sišao i Isusa pogostio sav nadostan. Gospodin se 
nepozvan dao sam pozvati, »jer je znao da će on biti obilata 
nagrada svoga gostoprimoa« (Ambrozije). »Još nije bio čuo 
njegov glas ,ali je vidio osjećaj gostoprimca«. Bog gleda u srce, 
a same riječi, ako im ne odgovaraju djela, odvratne su mu. 


Malo dobre volje čovjekove i puno milosti Božje izvelo je 
u Zakeju potpuni preokret. Znao je čime će Isusu najviše ugo- 
diti i polovicu svoga imanja određuje dati sinomasima. No uz 
ljubav javlja se i pravednost, a ta traži da nadoknadi ako je 
koga zakinio kod skupljanja poreza i carine. Mojsijev je zako- 
nik tražio da se ukradeno vrati vlasniku s dodatkom od 20 
posto (Lev 5, 20-26). Zakej velikodušno izjavljuje da će svakom 
nadoknaditi četverostruko. Bog se ne da nadmašiti u veliko- 
dušnosti. Zakej ge razmeće novcem da pokaže svoje obraćenje, 
no što je novac prema spasu duše? Isus i javno izjavljuje da je 
to danas udijeljeno Zakeju i još dostavlja da je i on sin Abra- 
hamov. Bez obzira je li nadcarinik bio židovske krvi ili ne, u 
njemu lje duh Abrahamove vjere i predanosti. Ono što je Go- 
Spodin učinio Zakeju to je spreman udijeliti svima koji traže 
i stoga završava općenitom tvrdnjom: »Sim čovječji dođe po- 

tražiti i spasiti izgubljeno.« Treba se dakle osjećati izgubljenim 
i kao takav postupiti da nam Isus pruži što trebamo i želimo. 

»U izvještaju o Zakejevu obraćenju skupljene su sve riječi 
i misli koje su drage »Evanđelju siromah4« (tj. Lukinu): danas, 
spasenje, spasiti što je bilo izgubljeno; malen, grješnik, cari- 
nik, božanska volja »mora« izvesti spasenje, žurba, primanje 
u kuću radost. U Jenihonu, gradu na kojemu je ležalo staro 
prokletstvo (JŠ 6, 26), očitovala se preobilna Božja milost i pre- 
obilna dobra volja čovjeka, i to u kući cariničkog glavara i 
bogatog grjenšika, Jerihon je grad, odakle će Isus poći gore 
prema Jeruzalemu, gdje povijest spasenja čeka svoje dovrše- 
nje od kojega dolazi iizbavljenje« (Stoger). 


PONEDJELJAK 
God. I 


1. č. Rim 11, 29-36: Bog je sve ljude zatvorio u neposlušnost 
da im se svima smiluje. (str. 135) 


P. p. 68, 30-31. 33-34. 36-37 (str. 520-1) 
P. U vrijeme milosti usliši me, Gospodine! 


Pavlu se čini da je svojim izlaganjem (gl. 9-11) iznio Božju 
ekonomiju spasenja. Od početka je poslanice pokazao kako su 
pred Bogom pogani i Židovi veliki krivci koji ne mogu pomoći 
sami sebi, nego su jedni i drugi potrebni Božjeg milosrđa. Apo- 
stol je najbolje znao koliko su se Židovi i pogani mrzili izme- 
đu sebe. »U slučaju da se obratilo mnoštvo Židova, moglo se 
opravdano pitati bi li pogani bili prigrilili vjeru koja je njima 
mogla izgledati kao židovska sekta. Nada sve je apostol morao 
misliti na svakovrsne zapreke koje su obraćenici iz židovstva 
neprestano stavljali njegovu propovijedanju autentičnog evan- 
đelja i koje zapreke tako često spominje u swojim poslanicama. 
Ako je maleni broj tih obraćenika činio njegov apostolat tako 
teškim, kakva je zapreka bila tek da se Izrael obratio u cje- 
lini!« (Lyonnet). Bog je dakle dopustio otvrdnuće glavnog di- 
jela Izraela dok pogani ne uđu u Crkvu u punom broju (r. 2B). 
Nitko ne zna kad će to biti, no sigurno će onda doći red i na 
Izrael kao narod. Stoga apostol piše rimskim kršćanima, koji 
su došli iz poganstva, da su upravo zbog njih Židovi zasad 
Božji neprijatelji, ali ujedno još uvijek, zbog obećanja koja su 
dana patrijarsima i koja Bog ne može opozvati, oni su i Božji 
ljubimci. Najprije su dakle pogani bili Bogu neposlušni, a za- 
tim su takvi postali Židovi. Kao što se Bog smilovao pogani- 
ma, jednom će i Židovima. Neposlušnost je jednih i drugih put 

kojim je Bog svima iskazao svoje milosrđe. Zaista čudni, ali i 
divni Božji putovi! 

To je razmišljanje Pavla navelo do usklika divljenja dubi- 
ni Božjeg bogatstva, mudrosti i znanja. Ovdje se vidi koliko je 
bogat i mnogovrstan Božji plan spasenja svih ljudi, kako je sve 
mudro predvidio i rasporedio, jer do u najmanje tančine po- 
zna sve ljude i sve događaje do svršetka svijeta. U ovom za- 
nosnom hvalospjevu Božjoj mudrosti Augustin, barem na ne- 
kim mjestima, govori kao o izrazu apostolova straha i užasa. 
Točnije je u njemu već Origen gledao radosno udivljenje i 
odano zahvaljivanje. U svakom slučaju, Pavao je duboko uvje- 
ren ii hoće da nas uvjeri kako smo Bogu svi samo dužnici, i to 
veliki. Kao što Bog vodi k spasenju čitav svijet tako i svakoga 


 pojedinoga od nas. Koliko je puta dopustio da zalutam da mi 


onda još više pokaže svoje milosrđe! A. Zamri, prvi ženski do- 
ktor teologije u Italiji, napominje uz ove Pavlove riječi: »Bog 
ne može biti nego milosndan i sve naše osobne povijesti imaju 
isto značenje. Ne smeta alko nismo u stanju to uvidjeti, glavno je 
da to znamo vjenovati, da znamo gledati u vjeri, pa i s one stra- 
ne svake naravne očiglednosti. Da smo sposobni vjerovati da 
nas je Bog prvi ljubio i da prihvatimo da ga ljubimo kao dru- 
gi. Da smo spremni primati, jer čovjek uvijek prima, pa i onda 
kad daje, jer je prije primio milost da može davati.« »Kao što 
se sposobnost liječnika pokazuje na bolesnicima, tako se i Bog 
očituje na ljudima« (Irenej). 


God. II 


1. č. Fil 2, 1-4: Učinite potpunu moju. radost: budite složni! 
(str. 170-1) 

P. p. 130, 1. 2. 3 (str. 574) 

P. Čuvaj dušu moju u miru kod sebe, Gospodine! 


Kad Pavao poziva svoje drage Filipljane da budu složni, 
to čini u Kristovo ime (v. 26. A nedjelju, IV 296), ali i u svoje. 
Oni su ga dosada znali ljubezno utješiti, a to će mu biti naj- 
veća utjeha. Apostol se osjeća s mjima povezan u Duhu Sve- 
tom, mno ta je zajednica moguća jedino ako i oni budu složni 
između sebe. Onda će osjetiti svu njegovu nježnu i samilosnu 
ljubav. Samo tako će njegova radost nad njima biti potpuna. 
Zaista srdačnije nije mogao govoriti, ali to nisu fraze i Pavao 
hoće da vjernici uliju sa svoje strane u njih što više stvarnog 
sadržaja kao što ga on ulijeva. Od njih konkretno traži da 
budu između sebe složni, a za to treba imati istu ljubav, isto 
srce jednu te istu misao. Pavao je toliki ljubitelj osobne slo- 

bode Božje djece da mu kod toga siguro ni na kraj pameti 
nije dolazila želja da vjernici čitave jedne zajednice budu uka- 
lupljeni i svi jednolični. Ne bi to odgovaralo ni Božjoj nakani 
koja svakome daje raznovrsne darove da se tako još više po- 
kaže njegovo bogatstvo. Ono što apostol mora tražiti i tnaži 
jest da vjernici jedan prema drugome imaju istu ljubav. Onda 
će to pokazati i međusobnim osjećanjem jedan za drugoga, a u 
suočivanju različitijih mišljenja svatko će potražiti i isticati 
ono ikoje sve spaja. Ne čita taj tekst Crkva uzalud još i na mi- 
sama kod redovničkog zavjetovanja, za jedinstvo kršćana i za 
očuvanje mina i pravednosti. 

No apostol je zaista poznavao ljude pa je smatrao da nije 
dosta samo na najnježniji način Filipljanima predočiti ideal 
međusobne sloge, nego da ih treba upozoriti li na mane koje vo- 
de do nesloge i svađe. Ovdje upire prstom osobito na dvije naj- 
češće mane: na sebičnost i traženje tašte slave. Na dnu svakog 
nesporazuma među ljudima je samoljublje. Teško je kad se o 
to ogriješi jedna strana, ali je stanje nepopravljivo kad obje 
strane gledaju samo svoju korist, a ne i korist drugih, te to 
uviđaju i ne popuštaju. Još je gore ako se sebičnosti pridruži 
traženje tašte slave, gledanje na svoj autoritet i prestiž. Tu ima 
samo jedan lijek, a to je poniznost kojom svatko smatra dru- 
goga većim od sebe. Nije to lako, ali će Pavao odmah pokazati 
kako je tako postupao sam Isus Krist. To znači služenje braći, 
zapravo Bogu i ljudima. O tome se u naše dane mnogo govori, 
ali nije dosta govoriti. Kard. Bea je na temelju biblijskih i kon- 
cilskih tekstova (u dokumentima II vat. sabora nabnojili su do 
190 takvih mjesta) napisao o službi i služenju posebnu knjigu 
koju bi bilo dobro da dobijemo i na našem jeziku. Mogle bi 
nam 'poslužiti u dva smjera, »Mi katolici hoćemo da vrijeđimo 
više od ostalih, ali ne za to da damo svjedočanstvo o Bogu, ne- 
go da postignemo neku zemaljsku vlast ili da gajimo neku crk- 
venu gordost. Ili, na osobnoj razini, brinemo se sami za sebe 
i zaokupljeni samo sa sobom, a na druge ni ne mislimo. Čak 
smo skovali poslovicu: »Svaki za sebe, a Bog za sve«, kao da 
želimo Bogu odrediti svoju ljudsku ljubav. Sigurno, Bog za 
sve, ali i mi moramo biti za sve, a ne gledati samo na svoju 
vlastitu korist nego i na korist drugih «(Zamnri). 

Ev. Ik 14, 12-14: Ne pozivaj svojih prijatelja nego siromahe i 

sakate. (str. 64) 


Pred nama je osebujan i vrlo zahtjevan Lukin tekst koji 
njemu najviše odgovara. Isus je na objedu kod nekog člana 
Velikog vijeća najprije upozorio kako je ružno gurati se na 
prva mjesta. Nakon oholosti želi da pruži lijek i našoj sebič- 

nosti. Poruku je uputio svome gostoprimcu, ali s dosta nabra- 
janja raznih uzvanika učinio ju je njemu prihvatljivijom, a 
svima korisnijom. Svi tumači spominju da Isus nije time htio 
nikome zabraniti da na objed ili večeru zove svoju rodbinu i 
prijatelje. Dillersberger misli da ovu Isusovu izreku treba po- 
vezati s prethodnom wo kojoj evanđelist izričito kaže da je us- 
poredba (r. 7). U usporedbi je pak važno uočiti glavnu misao i 
pouku, a sve se njezine pojedinosti ne mogu ili ne smiju uzeti 
doslovce. Upravo zbog toga, jer u ovoj Isusovoj izreci možemo 
gledati ne samo poticaj za pomaganje potrebnih, opravdano je 
mišljenje onih koji i u ovoj svojevrsnoj usporedbi gledaju sli- 
ku gozbe koju je Bog priredio svima nama. Tako i ovaj tekst 
ima svoje mistagogijsko značenje koje je još povećano završet- 
kom koji upućuje na eshaton i prema itome će se u punom smi- 
slu obistiniti tek u nebu, kao što to vrijedi i o drugim Isuso- 
vim usporedbama gozbe s Božjim kraljevstvom. Dakle i mi 
smo ti siromasi, sakati. hromi i slijepi koje Bog poziva na svo- 
ju gozbu kojoj nemaju pristupa oni koji se smatraju Bogu bli- 
žima i dražima, ali ne osjećaju da ga trebaju i kao Liječnika. 

Ostaje ipak istina da je neposredni smisao ove Isusove 
izreke moralni. On je posve u skladu s Isusovim preporukama 
koje je on iznio osobito u svojem govoru na gori: »Činite do- 
bro i pozajmljujte, a da ništa ne očekujete natrag! Tako će 
vaša plaća biti velika, i bit ćete sinovi Previšnjega, jer je on 
dobar prema nezahvalnima i zlima« (Lik 6, 35). Neposredno is- 
pred toga nalaze se Isusove riječi i u negativnom obliku: »Ako 
pozajmljujete onima od kojih se nadate da ćete natrag primiti, 
kakva će vam biti nagrada? I grješnici pozajmljuju grješnici- 
ma da jednako nazad prime«. Sve dakle ovisi 0 tome koliko kod 
svakoga dobnog djela mislimo samo na ovaj svijet ili i na dru- 
gi, Naglasak Gospodinove preporuke nije u tome da za svoj 
stol zovemo samo bijednike nego da ne budemo wračundžije. 
Dvije su »duhovne« osobe, šaleći se u društvu, jedna drugoj 
predbacivale mazne propuste i mane. Posebno je jetka bila ova: 
»Kad si što učinio a da ti se nije isplatilo?« To je rečeno i pnro- 
šlo u šali, ali zaslužuje da se svatko kod ispita savjesti zaustavi 
kod toga pitanja koje nije izmišljeno. 

Isusov »govor, naravski, ne treba uzeti doslovce, kao da 
se za stol ne bi smjelo pozvati nekoga od rodbine. Duboki je 
smisao Gospodnje opomene u tome što je osudio računanje, a 
potaknuo nas na nesebičnost i na velikodušnost. Naša biranja 
često ne vodi prijateljstvo već sebičnost i guranje u više kru- 
gove (arivizam). Ulažemo mnogo vremna da gajimo korisne 
veze, ali ga ne nalazimo za potrebe od kojih ne očekujemo ko- 
risti, Pozivamo šefa ureda u kojemu nam radi muž, ali ne po- 

zivamo prijatelja svoga sina. Doprli smo do tolikog cinizma da 
izjavljujemo kako nam je prijatelj onaj koji nam služi, a ako 
nam i ostaje što prijateljstva, čuvamo ga za one slučajeve koji 
će nam se isplatiti, Sva smo svoja nastojanja pretvorili u stroj 
kako ćemo se u društvu podizati i uspjeti. No na taj način ne 
možemo uspjeti kao ljudi, a još manje kao kršćani. Društveno 
se dizanje tako poklapa s moralnim spuištanjem« (Zamri). Oštra 
spisateljica ovoga puta nije spomenula crkveni karijerizam. 
Time nije rečeno da ga nema. Čini se ipak da ga je u zadnje 
doba, hvala Bogu, nešto manje. Daj, Bože, da ga bude još ma- 
nje! Barem kod mene... 


UTORAK 
God. I 


1, č. Rim 12, 5-16a: Udovi smo jedan drugome. (str. 135-6) 
P. p. 180, 1. 2. 3 (str. 574) 
P. Čuvaj dušu moju u miru kod sebe, Gospodine! 


Ako je Pavao u doktrinalnim poglavljima ove poslanice 
dubok i težak, u njezinu je moralnom dijelu, koji danas poči- 
njemo razmatrali, praktičan i uzvišen. Koliko je praktičan uvi- 
djet će svatko tko i površno pročita ovaj odlomak. O uzviše- 
nosti pak Pavlove nauke najbolje svjedoči jedan sami, prvi, 
današnji redak. Crkva je Pavlu otajstveno tijelo Kristovo (RBT 
II), što nije samo puka metafora, slika. Veliki je ekleziolog 
Grivec, pionir te nauke u našim krajevima, odlučno svaki puta 
ispravljao onoga koji bi se izrazio da je to glika. To je i stanovi- 
šte II vat. sabora koji u svojem temeljnom dokumentu nabraja 
razne biblijske slike Crkve (C 6), a onda u čitavom 7. poglavlju 
govomi o Crkvi »koja je njegovo (tj. Kristovo) tijelo« (Ef 1, 23). 
Između dva rata neki su čitavu katoličku moralku i askezu ra- 
svijetlili uprawo tom činejnicom. Dosta je spomenuti Tilmanna i 
Jurgensmeira, čiju je raspravu o tome pok. Gunčević preveo 
u »Sacerdos Christi« i koju bi bilo vrijedno opet lizdati ili ba- 
rem pročitati. Često se tužimo da nemamo teološke literature 
na našem jeziku, a koliko se čita i ono što imamo? 

Poslije toga uvodnog retka Pavao uči kako treba upotre- 
bljavati karizme (RBT). Dok ih je u gl. 12. svoje 1. poslanice 
Korinćanima mabrojio devet, ovdje spominje sedam, ali sva- 
koj toj službi određuje kako se ima vršiti na korist čitave za- 
jednice. Kad najprije navodi dar proricanja, pod tim misli na 
one koji su druge poučavali i poticali. Značajno je što apostol 

od njih traži: neka to čine »prema analogiji vjere«. Taj se izraz 
može uzeti objektivno (tako talij. prijevod Biblijskog instituta 
ima: »u skladu s vjerom zajednice, tj. Crikve«) ili subjektivno 
(»u omjeru s vjenom« koju je karizmatik primio). U jednom 
je i drugom slučaju Pavlov propis vrlo zahtjevan, naročito ako 
se u drugom slučaju uzme da Pavao zna samo za živu vjeru, za 
vjeru po kojoj se živi. Ostale su apostolove upute jasne, a sa 
zadnjom preporukom, da se milosrđe čini veselo, prelazi na 
oraktične poticaje međusobne ljubavi koji su još jasniji i pra- 
ktičniji. Neka se svatko zaustavi kod onoga što njemu najviše 
manjka, U fih trinaest načela, dakako uzevši postupno u obra- 
đivanje jedno za drugim, ima za svakoga obilato posla do — 
smrti. 

Treći dio odlomka govori o ljubavi prema meprijateljima, 
što je oznaka i kamen kušnje Kristovih sljedbenika. Braćom su 
se zvali i pristaše vrlo raširenog kulta Mitre, ali samo kršćani 
su stvarno ljubili i neprijatelje. Uz r. 15. pnaktičan Krizostom 
napominje da je lakše plakati s onima koji plaču nego se rado- 
Vati s onima koji se maduju. Spominje i razlog: u drugom se 
slučaju vrlo lako pojavi zavist. Zadnjoj preporuci, koja vrlo 
zgodno prelazi u pripj. psalam, veliki bibličar i uzoran redov- 
nik Lagrange dodaje: »Svoje mjesto pravi kršćanin nalazi ra- 
dije u potknovljima negoli u palačama.« 


God. II 


1. č. Fil 2, 5-11: Ponizi sam sebe, zato ga Bog preuzvisi. (str. 
171) 


P. p. 21, 26b-27. 28-30a. 31-32 (strč 485) 
P. Ti si, Gospodine, hvala moja posred zbora velikoga! 


Neisenpivi smo ovaj Pavlov tekst već imali tri puta: na 
Cvjetnicu (II 153), 14. rujna (IV 352) i 26. A nedjelje (TV 296). 
Njegovo je dogmatsko bogatstvo Duda (zagreb. Biblija 319) sa- 
žeo u šest točaka. Korisno je također zaustaviti se još malo kod 
par najtežih izraza. Pavao odmah na početku govori o liku 
(morphć, forma) Boga i čovjeka. Kod toga moramo isključiti 
svaku pomisao na puku vanjsku sliku. Taj filozofski pojam, 
koji se možda upotrebljavao i općenito, označuje bitan i nepno- 
Mjenljiv čimbenik neke stvari, dakle njezinu narav (Re). Rup- 
čić tu ,lik' i prevodi ,narav' a naš Lekcionar (Sveti tjedan 61) 
izvornom izrazu dodaje pridjev ,trajmi'. Smisao je posve sigu« 
ran i od svih prihvaćen: Krist ima dvije naravi, božansku odu- 
vijek, a ljudsku (»sluge«) je uzeo utjelovljenjem. 

Neki se čude što je Pavao tu uzeo slikovitu usporedbu s 
držanjem plijena. Evo kako to razjašnjava Krizostom: »Kad 
tko nešto oplijeni ili primi više nego je pravo, to se nikako ne 
usuđuje ostaviti bilo gdje, u strahu da ne izgubi ili da mu tko 
ne odnese, nego uvijek drži kod sebe. I iko po svojoj naravi 
posjeduje neko dostojanstvo, taj se ne boji s tog dostojanstva 
saći.., Što dakle kažemo? Božji se Sin nije bojao saći sa stu- 
pnja svoga dostojanstva, jer svoju božansku narav nije sma- 
trao plijenom. Nije se bojao da bi mu tko oteo njegovu (božan- 
sku) narav i dostojanstvo. Stoga ga je i odložio ne sumnjajući 
da će ga primiti natrag. I sakrio ga je znajući da se time neće 
umanjiti. Stoga apostol nije kazao: nije oteo, nego: nije se kao 
plijena držao svoje jednakosti s Bogom«, Prema tome opet: 
Kristu je božanska narav prirođena, a ljudsku je preuzeo da 
nas može spasiti. 

Najteže je prevesti glagol »ek&ćnosen-exinanivit«, iako zna- 
mo što znači. Obično se bojimo prevesti doslovno: učiniti da 
nešto postane »kenćs« (prazan, bez učinka, sakriven, kao da 
više ne postoji). U svakom slučaju glagol pozitivno izražava 
radnju koju je maločas liznio negativno (»nije se držao kao pli- 
jena«). Uz Rupčićev »nego je (svoje jednakosti s Bogom) se li- 
šio« i Lekcionarev »nego sam sebe« ,oplijeni'« mogli bi se mo- 
žda reći: sakrije, ostavi po strani (Dacquino). Smisao je svaka- 
ko: »On, koji je jednak Bogu; izništava se dotle da umire ma 
križu radi našeg otkupljenja« (RBT 908). Prema tome bi se 
moglo ostati kod već uvriježenoga »poništio« (Slovenci imaju 
;iizničil', a Francuzi prevode: il s'anćantit), jer je pred Bogom. 
koji jest, svaki stvor, pa i Kristova ljudska narav kao ništa. 
»Ti si onaj koji jesi, ja sam ona ikoja nisam« (Katarina Sienska, 
učiteljica Crkve). 

Onaj ikome se ovo razlaganje čini teško neka se sjeti i na 
sebe primijeni nakanu koja je Pavla potakla da ovo napiše: že- 
lio nas je sve potaknuti na jedinstvo koje se postiže poniznoš- 
ću, a u toj nam je najuzvišeniji primjer sam Krist. Pomoći će 
nam mnogo i barem prvo mjesto gdje je II vat. sabor naveo 
taj Pavlov tekst (ostali su spomenuti II 154) i dodao: »Tako i 
Crkva, premda za izvršenje svoje misije treba ljudskih sred- 
stava, nije ustanovljena da traži zemaljsku slavu, nego da i 
svojim primjerom širi poniznost i samozataju« (C 8). A da se 
taj Kristov primjer poniznosti na neki način obnavlja kod sva- 
kog euharistijskog slavlja i da tim putem mora postati i naš 
način života, na to nas upućuje litungija današnjim pripj. psal- 
mom. Na svršetku je toga vrlo sadržajnog mesijanskog psalma 
prorečena i nagrada koju je Krist zaslužio svojom mukom. Za- 
jedno s njime slična nagrada čeka i nas. 

Ev. Lk 14, 15-24: Iziđi na putove i među ograde i natjeraj svijet 
da dođe da mi se napuni kuća! (str. 64-5) 


Svoje je prisustvo na objedu u kući nekog člana Velikog 
vijeća Gospodin okrunio prispodobom o uzvanicima na veliku 
večeru, Ona se odnosi na naše članstvo u zemaljskoj Crkvi i, 
osobito u vezi s usklikom jednoga gosta (r. 15), još više na 
poziv u nebesko kraljevstvo. Prava šteta da je većina vjernika 
više neće čuti, a dosada smo je imali 2. nedjelje po Duhovima. 
I crkveni su je oci obilato tumačili pa ewo nekoliko izvadaka iz 
njihovih govora. »Uzvanici su sve duše koje proroci nisu nika- 
da prestali pozivati na Kristovu večeru. Židovi su primili slu- 
ge, ali su odbili večeru: čitali su proroke i ubili Krista. Kad su 
ga ubili i ne znajući su pripravili večeru nama. Kad je večera 
već bila spremna i Krist žrtvovan, poslije svog uskrsnuća pre- 
poručio je euharistijsku večeru koju je posvetio u svojim ru- 
kama i swojim wriječima, a zatim je poslao apostole da ponove 
poziv na večeru« (Augustin). »Koga predstavlja onaj sluga ko- 
jega je gospodar poslao da pozove uzvanike ako ne stalež pro- 
povjednika? Iako smo nedostojni i opterećeni bremenom svojih 
grijeha, ipak smo i mi svećenici u tom broju. Kad vam govo- 
rim o vašem posvećenju, kako sada činim, sluga sam vrhovnog 
Gospodara kuće. Iako zna kako malo vrijedim, neka se u ovom 
času nitko ne usudi prezreti me. Moja nedostojnost, koja vam 
donosi poziv, ne umanjuje neizmjernost radosti koje vam obe- 
ćajem. A ako mene prezirete kao nedostojnoga, u svojim srci- 
ma barem sačuvajte dužno poštovanje Gospodinu koji vas po- 
ziva« (Grgur). 

»Tri su bile izlike uzvanika... U kupljenoj je njivi prika- 
zana strast posjedovanja. U njoj je uključena i osuda oholosti. 
Koliko ljudi drže do toga da posjeduju neko imanje, nastanje- 
no drugim ljudima, da na njemu iskazuju svoje gospodstvo! 
Zlobna je ta mama i glavna! Tako je učinio Adam koji nije 
htio drugoga gospodara nad sobom. — Drugi je rekao: »Kupio 
sam pet jarmova volova.« Nije li mu bilo dosta reći: Kupio 
sam nekoliko volova? Mora da je u tom broju sakriveno neko 
značenje. Pet pari volova predstavlja pet osjetila našeg tijela 
kojima tražimo dobra ovoga svijeta. Kao što volovi ne znaju 
drugo nego odgrćati zemlju, tako su i ljudi, kad se udalje od 
Vjere, zavedeni zemaljskim dobrima. Oni ne vjeruju nego u 
ono što mogu zapaziti svojim osjetilima u koja na taj način po- 
lažu pravilo svoga života. Oni govore: Ne vjerujem nego u ono 
što vidim, dotičem, čujem, mirišem, kušam... — Treći je ka- 
Zao: »Oženio sam se.« Tu je sakrivena tjelesna naslada koja 
zadržava mnoge. Mnogo je onih koji govore: Čovjek ne može 
biti zadovoljan ako se uzdržava od tjelesnih naslada. To su oni 

čije miječi donosi apostol: »Jedimo i pijmo jer sutra mremo« 
(1 Kor 15, 32). Tko je došao odonud? Tko nam je kazao što se 
onamo zbiva? Stoga uživajmo koliko možemo u ovom životu. 
Tko tako govori, »oženio se«, tetoši tijelo, uživa tjelesne nasla- 
de, odbija večeru. No neka dobro pazi da ne umre od duhovne 
gladi. Ivan, apostol i evanđelist, opominje nas: »Nemojte lju- 
biti ni svijeta, ni onoga što je u svijetu!« (1 Iv 2, 15). Nije re- 
kao: Nemojte posjedovati, nego: Nemojite ljubiti, jer ljubav 
prema zemaljskim stvarima lijepak je za krila duha... Neka 
onda dođu sinomašni, sakati, slijepi, hnomi! Poziva ih onaj koji 
je samo bogatstvo, a učinio se siromaštvom da se mi njegovim 
sinomaštvom obogatimo! Neka dođu bolesni, jer zdravi ne tre- 
baju liječnika nego bolesni (Mt 9, 12)! Neka dođu svi koje svi- 
jet odbija od sebe!« (Augustin). 

»Kako je strašna završna presuda ove stranice Evanđelja !« 
»Kažem vam da ni jedan od onih koji bijahu pozvani neće 
okusiti moje večere.« Braćo moja, jer gnješnici, gospodari mo- 
ji, jer pravednici, primite ovu Kristovu izreku svom pomnjom ! 
Koliko je danas u razmišljanju slušate sa strahom toliko će 
biti manja pogibelj da je čujete na dan suda... Posjedujte 
Vi njih, a ne one vas! Sa svime što imate neka upravlja vaša 
razumna volja, a ne da vašom voljom zapovijeda  navezanost 
na zemaljske stvari. Vremenita su dobra određena da ih upo- 
trebljavamo, a vječna da ih posjedujemo (zasad) u želji. Ze- 
maljske su stvari za putovanje, a vječne kad konačno prispi- 
jemo na cilj« (Grgur Veliki). 


SRIJEDA 
| God. I 
1. č. Rim 13, 8-10; Ljubav je ispunjeni zakon. (str. 136). 
P.p. 111, 1-2. 4-5. 9 (str. 559) 
P. Dobro je čovjeku koji je milostiv i daje u zajam. 

Apostol se vraća svojem omiljelom predmetu da još više 
istakne ljubav. Tekst smo vidjeli već 23. A nedjelje (IV 200), 
ali o ljubavi nikada dosta riječi, »Pavlova je opomena tu opće- 
nita i proteže se na sve: treba svima točno platiti sve što im se 
duguje po pravdi tako da ne ostane neki drugi dug osim duga 
ljubavi. Taj pak dug ostaje uvijek prema svima, pa i onda kad 
su svi drugi dugovi plaćeni. (Usp. 1 Pt 4, 8: »Prije svega, imaj- 
te žanku ljubav jedan prema drugomu jer ljubav oprašta mno- 
ge grijehe). »Tko ljubi bližnjega, ispunio je zakon«: nemoguće 
je da ne izvrši i druge zapovijedi zakona onome kojega tjera 

čista ljubav« (Re). »Ljubav ne znači platiti neki dug. Ljubav 
koja potječe od vlastite pobude i iz srca mnogo ne naliči na 
poslušnost koju dugujemo zakonu. UZ to onaj koji ljubi već je 
stvarno ispunio zakon, a da to možda ni ne sluti, jer pobuda 
se ljubavi ne sastoji u tome da se izvrši neka dužnost« (Lagran- 
ge). »Pavao nas, u vezi s nekim prethodnim izrekama, opomi- 
nje da nitko, pa i kad je pružio velike dokaze dobrohotnosti 
prema sebi sličnima, ne smije misliti da je iserpio svoju du- 
žnost da ih ljubi. Kao što nas posvuda slijedi obaveza da ispu- 
nimo zakon, tako nas posvuda prati i dužnost da ljubimo bli- 
žnjega, i upravo se tom ljubavlju ispunjuje zakon« (Ramazzot- 
ti). U kojem praktičnom smjeru moramo ostvarivati svoju lju- 
bav, neka pokažu izreke dviju učenih i svetih duša: »Radost 
onih koji su siromašni duhom sastoji se u tome da iz ljubavi 
prema Bogu i prema bližnjemu rado trpe oskudicu u svemu« 
(Ivan od Križa). »Tko bližnjega uistinu ljubi, drži za dobitak 
kad mu nedostaju vlastite radosti i zabave, i kad istih bude li- 
šen radi bližnjega« (Terezija Velika). 

»Ljubav ne čini bližnjemu zla« (r. 10), a zlo činiti zabra- 
njuju nam Božje zapovijedi. »Zašto su naše dužnosti prema 
bližnjemu izražene negativno, u obliku koji zabranjuje? Budu- 
ći da je naš »ja« zlo stablo koje je uvijek spremno da prodre 
u tuđi prostor, pripadao taj Bogu ili bližnjemu. Nas vodi naš 
dobitak, naš hir; tražimo da sebi udovoljimo, da se nasladimo, 
da se uzveličamo. No budući da živimo usred drugih, svako 
drugo stablo ometa razvoj našega. Odatle naše nasmtanje i naš 
prodor protiv bližnjega. Eto zašto su zapovijedi izražene u ob- 
liku zabrane. Prije svega se radi o tome da se svome »ja« ne 
dozvoli da samovoljno ne pase na prostoru ikoji pripada svima. 
Treba ga priučiti da poštuje prava drugih kao što sam traži 
da se poštuju njegova prava. Kada na mjesto svoga kukavnog. 
opakog i okrutnog »ja« staviš Boga, onda u tebi ljubav slavi 
potpunu pobjedu. Najvješćujući rat svome »ja«, pobjeđuješ ne- 
gativnu stranu: »ljubav ne čini bližnjemu zla«. Stavljajući na 
njegovo mjesto Boga, trijumfalno ulaziš u pozitivnu stranu: 
»ljubav je ispunjeni zakon« (Angrisani). Ima onih koji misle i 
govore, da, barem koji put, ljube bližnjega više negoli sebe. 
A_u stvari je teško i preteško postići da ga uvijek ljubimo kao 
sebe. Drukčije dakako misle oni koji to ozbiljno ni ne pokuša- 
Vaju, a kamo li da se za to ustrajno trude. 


God. II 


1. č. Fil 2, 12-18: Nastojte da postignete svoje spasenje; Bog 
je naime onaj koji proizvodi u vama i htjenje i djelovanje. 
(str. 171) 

P. p. 26, 1. 4. 13-14 (str. 488-9) 
P. Bog mi je svjetlost i spasenje. 

Veličanstveni je kristološki tekst (r. 5-11) Pavao uokvirio 
praktičnim zaključcima za kršćanski život u zajednici. Donio 
ga je nakon preporuke o poniznosti i na njemu istaknuo koliku 
je nagradu Krist primio za svoje poništenje i poniženje. »Pri- 
mio je kao čovjek ono što je imao kao Bog« (Teodoret). Svoju 
je poniznost Krist pokazao poslušćnošću Ocu do smrti, i to do 
smanti na križu (r. 8), i sada apostol uzima tu glavnu wmiječ i na 
temelju Kristove poslušnosti sa sigurnošću očekuje da će i Fi- 
lipljani biti poslušni kako su bili ii dosada. Posebno im ubraja 
u dobro da su ga slušali me samo dok je bio među njima nego 
još više sada kad je odsutan. To je prava kristovska poslušnost 
koja nije izvanjska i samo za oko, nego iz isrea, iz uvjerenja, iz 
ljubavi. U čemu Pavao traži da ga Filipljani slušaju? On želi 
samo jedno: njihovo konačno spasenje. 

Postići će ga ako oko toga budu zdušno nastojali »sa stra- 
hom i drhtanjem«. Zašto ti izrazi? Jer je čovjek slab i može 
lako da uvrijedi Boga, da mu se iznevjeri, a time bi sebe upro- 
pastio, Filipljani su se već iskazali kao neporočna djeca Božja 
(r. 15), a svako se dijete boji da ne ražalosti i ne razočara svog 
oca. Ako na to treba paziti i uložiti svu pomnju u zemaljskim 
odnosima, što da se reče za naš odnos prema Bogu? Treba mu 
uistinu služiti sa strahom i treptanjem kako bismo zaslužili da 
nas on samo nagradi, a ne kazni. Pogotovo, kad je kod toga 
sudbonosnog posla on glavni, jer on daje da mi hoćemo i die- 
lujemo kako bismo mu se svidjeli (r .13). Dakle, opet jedno Pa- 
vlovo mjesto gdje se jasno vidi dwvotračni put Božje milosti i 
ljudske suradnje. Uz takva božanskog majstora što preostaje 
bijednom ljudskom šegrtu nego da napeto pazeći nastoji opa- 
ziti svaki mig i svaku uputu Učitelja? Kao veliko ohrabrenje 
litungija nam pruža poznate retke iz 26. psalma: Ako nam je 
Gospodin svjetlost u kojoj radimo na spasenju, koje nam on 
pruža kao svoj najveći dar, onda se zaista nemamo čega bojati, 
ni pred kime strepiti. Ako je naše srce povezano uz njegovo, 
ako sve svoje pouzdanje stavljamo u Boga, osjećamo se kao 
pravi Božji junaci. 

Strah nam je i pravo shvaćeno drhtanje ipak uvijek po- 
trebno u tom prevažnom poslu, jer se nalazimo »usred nastra- 
nog i pokvarenog naraštaja«, Svijet se nalazi kao u noćnoj tami 
i kršćani imaju svijetliti kao zvijezde u svemiru. To isto je od 
svojih sljedbenika tražio već Gospodin (Mt 5, 16) i tako će riječ 
Božjeg života donijeti ploda i iskazati kada nadođe Kristov dan 
vječnosti. Apostol se nada da će se tada i on ponositi sa svojim 

Filipljanima i konačno se uvjeriti kako nije uzalud trčao i tru- 
dio se svega svoga života. Taj se život približava kraju, ali ne 
smeta, smrt je njemu dobitak (1, 21-23) i Pavao kliče od dvo- 
struke radosti što se nada da će njegova mučenička krv zaliti 
i posveteti žrtveni prinos njihove vjere. On mne želi drugo nego 
da se i oni pridruže tom njegovom veselju, što su stari kršćani 
i činili kad su pjevajući išli u smrit. Strašeći se samo grijeha 
nisu se strašili nikakvih muka. Takvi su pravi sljedbenici Kri- 
stovi, takvi su bili najdraži učenici Pavlovi. 

Ev. Lk 14, 25-33: Tko se ne odreče svega što posjeduje, ne mo- 

že biti moj učenik, (str. 65) 


Ako nam liturgija ne čita dva puta Isusovu prispodobu o 
velikoj večeri, ne propušta da nam poslije 23. C nedjelje (IV 
208) još jednom ne pročita Isusove riječi o teškim zahtjevima 
koje on stavlja svakome koji želi biti njegov sljedbenik. Već se 
u prispodobi pokazalo da se čovjeku znaju ispriječiti velike za- 
preke kad mu se treba odazvati Božjem pozivu i slijediti ga. 
Ondje je to bilo imanje, pet jarmova volova i žena. Oni koji 
nisu uspjeli svladati te zapreke, nego su im bijedno podlegli, za- 
služili su strašnu Isusovu presudu da neće okusiti njegove ve- 
čere (r. 24) .Tko shvaća svu strahotu tih riječi i kako su one, 
s obzirom na odnos koji vlada između Boga i ljudi, koji nitko 
ne može poremetiti ni dokinuti, posve opravdane, taj će razu- 
mjeti Isusa koji traži od svojih učenika da pripadaju isključivo 
njemu. Što nam bilo koji stvor, kad je uspoređen s Bogom, 
smije značiti. Jedna se kršćanska djevojka zaprepastila kad ju 
je nesuđeni mladić oslovio »bogo moj«! Ostavila je mjega i 
svakoga drugoga. Zar i najdraža osoba smije u bilo čijem srcu 
zauzeti mjesto Boga? 'To je dotičnoj bio zadnji poticaj da je os- 
tavila svijet i potpuno se Bogu posvetila te mu vjerno služila 
duga desetljeća. Slučaj je iz naših krajeva i iz našeg vremena. 

U takvom shvaćanju gubi svu svoju oštrinu i Isusova riječ 
da treba »mrziti« (r. 26) sve ono i sve one koji bi nam se htjeli 
ispniječiti na putu k Bogu. Dakako, ne radi se Wo subjektivnoj 
mržnji, za koju ne možemo ni pomisliti da bi je mogao prepo- 
ručiti božanski Učitelj ljubavi. Tu je po srijedi vanjski izgled 
dotičnog postupka, a uz to je u toj »mržnji« i istočnjački wri- 
zvuk koji zapravo znači u nekom izboru odbaciti manje vri- 
jedno, No sigurno je u svim jezicima pala upravo ta riječ ko- 
jom je neka osoba htjela spriječiti drugu da slijedi Božji poziv 
i da je ne ostavlja. Tko je to čuo i unatoč tako bolnoj izjavi 
ljubljene osobe sve pregorio, taj je u srcu sigurno osjećao ve- 
liku ljubav prema biću s kojim su ga spajale možda i najnjež- 
nije prinodne veze, ali je još veću ljubav osjećao prema svome 

Bogu. Dakako, takav se korak ne smije učiniti naprečac i treba 
sve na vrijeme promisliti i odvagnuti. Isus je za taj postupak 
upotrijebio dvije prispodobe: o čovjeku koji je naumio podi- 
gnuti obrambenu kulu i o kralju koji se spremao na rat protiv 
drugoga kralja. Tko nakon molitve i savjetovanja uvidi da ne- 
ko teže zvanje nije za njega, taj ne smije u to ni stupiti. Mno- 
Sima je sklonost prema višem zvanju bila trajan poticaj da su 
se posvetili na mjestu kamo ih je Bog postavio. Dosta se sje- 
titi Ivana Vianeja kojega je neostvarena želja za pokorničkim 
životom stnogog redovnika pomagala da je ustnajao na svojem 
vrlo teškom putu osobne svetosti i apostolskog djelovanja. 

»Križ« je dakle vrlo relativna stvar i nije Isus bez razloga 
naglasio da svatko treba za njim nositi svoj križ. To su oni po- 
slovi i dužnosti bez kojih nema ni jednog zvanja na zemlji. 
Samo smo mi takvi da obično smatramo svoj križ težim od 
onoga što ga nose drugi. Zgodna je ona stara priča. Netko se 
tužio na svoj križ i Bog ga pozvao u dvoranu punu križeva ne- 
ka sam izabere križ koji hoće. Dotični je dugo birao i tražio 
najlakši. Napokon je takav križ stavio na ramena, a onda je 
čuo glas: To je onaj tvoj stari križ! Tek onaj koji mnogo pro- 
kuša i podnese, prije ili kasnije uvidi da Bog najbolje zna što 
kome odgovara i da je najbolje prepustiti se njemu i ići za 
njim noseći svoj (križ. 


ČETVRTAK 
God. I 


1. č. Rim 14, 7-12: Ako živimo, ako umiremo, Gospodinu pri- 
padamo. (str. 136-7) 
P. p. 26, 1. 4. 13-14 (str. 488-9) 
P. Vjerujem da ću uživati dobra Gospodnja u zemlji živih. 
Poput ostalih. kršćanskih općina i rimska se sastojala od 
vjernika koji su došli iz židovstva i iz poganstva. Kad je Pavao 
Rimljanima preporučio međusobnu ljubav, osvrnuo se i na re- 
dovito napete odnose između tih dviju vrsti kršćana. Prvi su se 
iu Rimu kao drugdje uzdržavali od jela i pića koja su možda 
bila žrtvovana idolima i uz to još obdržavali neke židovske 
blagdane (r. 5). Apostol traži da svatko postupa prema svojoj 
savjesti, a nitko ga zato nema pravo koriti. To u današnjem 
odlomku obrazlaže tvndnjom da smo svi Kristovi i prema tome 
da nas nitko od ljuđi ne smije suditi. »Stavovi, i kad su suprot- 
ni jedan drugome, mogu biti izraz jednog te istog služenja je- 
dinom Gospodaru. Tu onda Pavao prelazi na svoju čestu alter- 

nativu: živjeti ili umrijeti Gospodinu« (Cerfaux). Ako je Krist 
jednako Gospodar živih i mrtvih, što tvori glavnu razliku me- 
đu ljudima, onda je on pogotovo Gospodar svih koji se za ži- 
vota razlikuju u bilo čemu. A zaista je Gospodar živih i mrtvih, 
jer je umro i uskrsnuo, dakle pozna svačije stanje i posvuda je 
zagospodario. ' 

Kad je spomenuo mrtve, apostol ističe da ćemo nakon 
smrti svi doći pred Božji sud. Tko želi da ga Bog ne osudi, taj 
ne smije suditi ni prezirati svoga brata. »Svatko sam umire« 
(Pascal) i svatko će za sebe odgovarati Bogu. Stoga treba pošti- 
vati tuđu savjest i slobodu. Tu dobro dolazi ovaj tekst II vat. 
sabora: »Poštivanje i ljubav moraju se protegnuti i na one koji 
drugačije misle i rade u društvenim, političkim ili vjerskim pi- 
tanjima... Naravno, ta ljubav i dobrohotnost nipošto nas ne 
smiju učiniti ravnodušnima prema istini i dobru. Štoviše, samo 
ljubav potiče Kristove učenike da svim ljudima navješćuju 
spasonosnu istinu. Ali treba razlikovati zabludu, koja se uvijek 
mora zabaciti, od zabludjeloga, koji uvijek zadržava osobno 
dostojanstvo, pa i kad je opterećen lažnim ili manje točnim 
religioznim shvaćanjem, Bog je jedini sudac i ispitivač kriv- 
nji« (Cus 28). 

Ako prihvatimo i provodimo ovo posve kršćansko stano- 
vište, onda ćemo razumjeti Crkvu koja nas uči da se nakoh 
ovoga čitanja radujemo što nas Bog ovdje prosvjetljuje jedino 
ispravnim svjetlom svoje nauke. Tu primamo u njegovu do- 
mu, sa stola. Božje riječi koja nas još vodi da u euharistiiji 
uživamo svu Gospodnju milinu. No i euhamistija je tek pred- 
okus mašega konačnog uživanja u nebu. Eto što sve znači da 
smo Kristovi, bilo živi bilo mrtvi. 


God. II 


1. č. Fil 3, 3-8a: Sve što je bilo vrijedno, izgubilo je u mojoj 

cijeni vrijednost za me zbog Krista. (str. 171) 

P. p. 104, 2-3. 4-5. 6-7 (str. 550-1) 
P. Neka se raduje srce onih što traže Gospodina! 

Koja li promjena u drugom dijelu Pavlove poslanice Filip- 
ljanima! Od srčanosti koja je prelazila u nježnost najedanput 
apostol upotrebljava oštre riječi. One naravski nisu upravljene 
nego onima koji bi njih mogli smesti i zavesti. Upravo njegova 
velika ljubav prema Crkvi u Filipima navela ga je da se tako 
žestoko okomi na židokršćane koje naziva psima (r. 2), kao što 
su Židovi zvali pogane. Ošuđuje ih što zlo rađe i druge nepo- 
trebno osakaćuju obrezanjem. To više nije aktualno pa Crkva 

javno ni ne čita, ali je dobro pogledati za nazumijevanje odlo- 
mka. »Nakon izljeva ljutnje Pavao dokazuje što za nj kao pra- 
vog Židova i Abrahamova potomka znače židovske povlastice. 
On ih jednostavno prezire i gazi. Od mrtvog slova Mojsijeva 
zakona okreće se k vjeri u Krista« (Rupčić). Prema Pavlu samo 
smo mi kršćani pravo obrezani (usp. Rim 2, 28-29), jer smo u 
posjedu jedino ispravne vjere. Ona se sastoji od tri međusobno 
povezana čimbenika: vršimo bogoslužje koje dolazi od Duha 
Svetoga; s ponosom prianjamo uz Isusa Krista; nimalo se ne 
oslanjamo ni o što tjelesno (r. 3). To je biblijsko shvaćanje 
vjere. 

Kad je apostol spomenuo tijelo, navodi sve svoje tjelesne 
veze sa židovstvom. Rođen je u dijasponi izvan Palestine, ali 
od židovskih moditelja i stoga osmi dan obrezan, a ne kao kakav 
prozelit. Pripadao je Benjaminovu plemenu, a to su uz Judino 
pleme svi smatrali najbolje sačuvanim od raznih poganskih 
natruha koje su se bile uvukle u druga plemena. Od mladosti 
je bio član farizejske sekte, koja je revnovala za obdržavanje 
Mojsijeva zakona, i kao takav je neko vrijeme progonio Crkvu. 
Kad se obratio i krstio, sve je to zabacio, jer nema nikakve 
vrijednosti. Pavla i svakog kršćanina zanima samo spoznaja 
Isusa Krista koja, u usporedbi sa židovskom vjerom, predstav- 
lja neprocjenjivu prednost. Ona je prva pružala samo izvanj- 
sku pravednost koja je dolazila od obdržavanja Mojsijeva za- 
kona, a prianjanje uz Krista resi nas pravednošću samoga 
Boga jer dolazi od Boga. 


Zarri i ovaj tekst primjenjuje na naše religiozno stanje: 
»Pavao je shvatio da ne koristi obrezanje tijela nego obrezanje 
srca kakvo bi moralo biti kod svakog kršćanina. Kršćanstvo 
predstavlja razvijenu etapu židovstva i stoga mora od sakrali- 
zinanog shvaćanja, koje je svojstveno formalizmu i infantiliz- 
mu, dovesti do zrelog i nutarnjeg stava. No i kmšćanstvo je po- 
dložno razvoju, pozna djetixmjstvo i zrelu dob. Često ostanemo 
u djetinjskoj dobi i ne tako rijetko židovski formalizam nado- 
mještamo kršćanskim, sakralnost SZ-a sakralnošću NZ-a koja 
može biti isto tako izvanjska. Mi se, naprotiv, moramo izdig- 
nuti povrh znakova i dotaknuti ono što je u kršćanskoj poruci i 
kultu bitno, moramo nadvladati legalizme da dođemo do jedi- 
noga zakona ljubavi. Nije spasavalo obrezanje, a ne spašava 
ni krštenje iako vrijedi toliko više. Krštenje je pravo ako se ne 
zaustavlja kod obreda već postaje obaveza.« Sva suvremena, 
osobito liturgijsko-crkvena obnova ide upravo za tim. Tu ima 
silnog posla za svakoga, u sebi i oko sebe. 

Ev. Lik 15, 1-10: Na nebu će biti radost zbog jednog obraćenog 

grješnika. (str. 65) 

Okolnosti, koje su navele Isusa da je uskogrudnim farize- 
jima iznio tri divne usporedbe o Božjem milosrđu, promotrili 
smo 24. C nedjelje (IV 240). I stari pismoznanci, osobito na te- 
melju izreka raznih proroka o potrebi pokore i obraćenje (RBT 
SZ II), znali su da su obraćenici Bogu dragi. No oni su mislili 
»da Bog ne ljubi grješnika prije nego što se obrati. Tek kad on 
napusti svoja zla djela i za njih nadoknadi, okrene Bog svoju 
ljubav prema njemu... Isus govori drukčije: inicijativa do- 
lazi od Boga. Pastir ide za izgubljenom ovcom, žena traži mo- 
vac. Usklik radosti glasi: »Našao sam što je bilo izgubljeno.« 
»U ovome se sastoji ljubav: nismo mi ljubili Boga, nego je on 
ljubio nas i poslao Sina svoga kao žrtvu pomirnicu za naše 
grijehe... On nas je prvi ljubio« (1 Iv 4, 10. 19). Grješnik se ne 
može vratiti sam od sebe, nego ga Bog mora privesti natrag« 
(Steger), »Kršćanska je poruka univerzalna, treba je odnijeti 
svim ljudima, jer je svi ljudi trebaju. A ako je netko grješnik 
(što mi ne možemo znati), tireba je još više« (Zamri). Isusove 
nam usporedbe iznose ta dva gledišta koja se dopunjuju: Bog 
je prema nama neshvatljivo milosrdan, to mjegovo milosrđe 
moramo svugdje širiti i primjenjivati na svakoga. 

Obje su usporedbe uzete iz palestinskog života: mnogi su 
muški bili pastiri, a još više žena vodilo je skromno domaćin- 
stvo u niskoj i slabo osvijetljenoj potleušici. Što je učinio pa- 
stir kad je izgubio jednu od sto ovaca i što je napravila doma - 
ćica kad joj deseta drahma nije bila s drugima nego se nekamo 
zametnula — to se događalo svakog dana. Isusovo pitanje o 
tom postupku samo pokazuje kako ije taj postupak pastira i 
žene posve razumljiv i običan. Tko pozna povezanost južnih 
ljudi, pogotovo na selu, lako će shvatiti i usklik kojom su ona 
obojica pozvala sve oko sebe da se s njima vesele nad nađenim 
predmetom, Nije ništa neobično da pastir zalutalu i izmorenu 
ovcu čak podigne na svoja ramena i ponese među druge. Isto 
kao što je radost žene zbog nađene drahme tako očita da je kao 
gledamo kako susjedama pokazuje svoju drahmu koju je sko- 
ro bila pregorila. Čuđenje nastaje kad Gospodin ta malena lju- 
dska veselja prenosi u Božji način. gledanja i postupanja pre- 
ma gnješnicima. Teško bi to bilo zamisliti i shvatiti da nije sam 
Isus i njegova Crkva zoran dokaz i uzvišen primjer tolikoga 
Božjeg milosrđa, Da je takav Isus, svjedoči njegovo utijelovlje- 
nje i otkupljenje. Da bi takva morala uvijek ibiti Crkva, koji 
neki tumači gledaju u onoj ženi, a da bi takav morao biti sva- 
ki vjemik, slijedi iz pouke koju je Isus htio naglasiti ovim us- 

poredbama, Inače postajemo slični starijemu bratu iz treće us- 
poredbe (r. 28). 

Gospodnju riječ o »većem« veselju nad jednim obraćenim 
grješnikom nego nad devedeset i devet pravednika ne treba 
tumačiti u smislu koji on nije htio istaknuti, kao što se vidi iz 
drugi put navedenog usklika koji je i uzet za današnji naslov. 
S pravom se drži da je Isus u onim pravednicima kojima ne 
treba pokore u prvom redu podrazumijevao fanizeje koji su se 
takvima smatrali i kojima je govorio. »Nije uklonjena razlika 
između grješnika i pravednika, nije preko nje prešao šutke ili 
je čak imonizirao. Isus nije nikada govorio kao da grijeh nije 
grijeh. Poput proroka prije mjega i on traži obraćenje i pokoru. 
Svatko mora činiti pokoru, 'jer je svatiko pred Bogom grješan. 
Pozivom na pokoru on prijeti sudom i propašću. I propovijed 
o Božjem milosrđu prema gnješniku također je propovijed o 
obraćenju, propovijed o spasenju i propovijed o pokori« (St6- 
ger koji zna zašto je to morao istaknuti u naše dane). 


PETAK 
God. I 


1. č. Rim 15, 14- 21: Službenik Krista Isusa kod pogana kako 
bi pogani postali ugodna žrtva. (str. 138-8) 

P. p. 97, 1. 2-8ab. 3ed-4 (str. 545) 

P. Pred poganima objavi Gospodin spasenje svoje. 


Kod Pavla misao teče redovito jedna iz druge. Kod neke 
se zaustavi kratko, drugu u žurbi zna i preskočiti pa se mora- 
mo domišljati sami, a samo neku važniju obrađuje potanje. Ta- 
ko je u cijeloj 14. glavi preporučivao Rimljanima da oni koji 
su jači u vjeri imaju obzira na slabije. U 15. glavi ističe Isusov 
primjer u tom pogledu, jer nije sam sebi ugađao nego odabrao 
trpljenje da Izraelcima i poganima donese spasenje. Apostol 
se sličnoj velikodušnosti nada i kod onih kojima piše i da će 
biti kadri u tom smislu opomenuti jedan drugoga (r. 14). Tu mu 
kao dolazi pitanje: a jesam li ja možda ipak pisao vjernicima 
u Rimu previše slobodno i otvoreno? Neće li se neki židokršća- 
nin sablazniiti? Stoga i ovdje dolazi na to da opnavda svoj apo- 
stolski postupak. Isus mu je sam naredio da evanđelje propo- 
vijeda poganima (Dj 9, 15) ion nije drugo nego Kristov službe- 
nik (u izvorniku: liturg). Time on »posvećuje« evanđelje, tj. 
poduzima sve što može da ga svetim smatraju svi koji o njemu 
prije nisu imali nikakva pojma ijer su služili idolima. Doista, 
velik zadatak i dostojan jednoga Pavla: učiniti da i takvi Do- 

stanu Bogu ugodna žrtva posvećena Duhom Svetim. Apostol 
se doista ima čime ponositi kad promisli što je sve Krist izveo 
po njemu. Nije to bilo samo njegovo propovijedanje i naporno 
djelovanje već je Duh Sveti sve to još potvrđivao čudesnim 
znakovima. Oni su, silom Duha Svetoga izvedeni na tijelu i još 
više na duši mnogih, svjedočili o ispravnosti maviještanog evan- 
đelja. Pavao je bio vrijedno oruđe Božje. 

Apostol je poslanicu Rimljanima napisao u Korintu na- 
kon svoga trećeg putovanja po Maloj Aziji i Balkanu gdje je 
dopro do naših krajeva, do Ilirije. Ona je obuhvatala šinoki pri- 
morski pojas od Dalmacije do Epira. Od Jeruzalema barem do 
Drača veliko ije to prostranstvo ispresijecano Pavlovim puto- 
vanjima. »Svoj je posao apostol obavljao kružeći po spomenu- 
tim predjelima i putujući nekakvim cikcak-crtama« (Mosconi). 
U Pavlu je bilo i mnogo naravne gordosti koja je prilično pri- 
donijela širenju evanđelja: smatrao 'je svojom časti da ne 'pno- 
povijeda gdje je Krist već bio poznat, da dakle ne gradi na 
tuđem temelju, I za taj svoj postupak nalazi opravdanje u je- 
dnom Izaijinom proroštvu. Izvršio je dakle svoju apostolsku 
dužnost prema svima koji su mu povjereni na Istoku. On »ne 
misli na sve pojedince, nego na neke iz raznih naroda. On drži 
svaki narod jednom cjelinom. Kad je nekom od toga naroda 
propovijedao, smatra da je svima propovijedao. N jegovo je 
bilo da dadne kvasac, a drugih da nastave proces« (Rupčić). 
Svatko ima svoj način rada, a Pavlovo je pionirsko djelovanje 
bilo zaista velikopotezno. Za takvo uspješno širenje evanđelja 
slavimo i mi Boga poznatim pripj. psalmom. 


God. II 


1. č. Fil 3, 17-4, 1:Očekujemo Spasitelja koji će preobraziti na- 
še bijedno tijelo i učiniti ga jednakim svome slavnom tije- 
lu. (str. 172) 


P. p. 121, 1-2. 3-4a. 4b-5 (str. 570) 
P. Obradovah se kad mi rekoše: Hajdemo u dom Gospodnji! 


Ovaj Pavlov odlomak govori o našem putu prema nebe- 
skom preobraženju. Stoga smo ga čitali 2. korizmene C nedjelje 
(II 54) kad smo imali evanđelje o Isusovu preobraženju, i sada 
kad pri kraju crkvene godine »očekujemo Spasitelja« još inten- 
zivnije. Čežnju za njim najljepše izražava i ps 121. kojim su 
hodočasnici pozdravljali Jeruzalem često putujući u svoj sveti 
grad i na njegove blagdane. Ako je maše čeznuće za nebom 
iskreno i prisno, onda treba poslušati apostola koji nam vrlo 
konkretno crta put koji nikako ne odgovara tom čeznuću..Tu- 

mači su se Pavlovi pobrinuli da u njegovim riječima gledamo 
i sebe. On više puta traži da živimo prema njegovu primjeru 
(1 Sol 1, 6; 1 Kor 11, 1; 1 Tim 4, 12, Tit 2, 7), što je zaista i 
nama moguće, jer se tu ne radi toliko o nasljedovanju aposto- 
lova života, koji je davno protekao i koji je neponovljiv, koliko 
o prihvaćanju evanđelja kako ga je on prihvatio i drugima 
naviještao, a to je u stvari kršćanska poslušnost (Maggioni). 
Naš životni put treba da oblikuje evanđelje, a ne tjelesna mu- 
drost. »Evo neurednog načina kako se ljube stvari svijeta«, 
kako se može imati »kao boga trbuh«. Stvorovi — u ovom slu- 
čaju mi i naše požude — mne samo da, psihološki uzeto, ulaze 
u natjecanje s Bogom i dijele naše srce, nego čak uzimaju nje- 
govo mjesto i preokreću svaku ljestvicu vrednota. Od stvorova 
učiniti boga, uzevši apstraktno, čini nam se kao nakaznost. U 
stvari baš nije, možemo je dosta često vidjeti, pa i »među 
dobrim kršćanima«, i među nama. Bog ostaje središte teoretič- 
nih proglasa, ali stvarni centar našega egzistencijalnog zanima- 
nja je drugi, pravi je poticaj naših čina drugi. Dopremo tako 
do točke da se hvalimo onim čega bismo se morali sramiti, a 
sramimo se poštenja i čistoće. Sramota je biti čist, čini nam se 
da to znači biti nesposoban i nepametan. Sramimo se biti pošte- 
ni, čini nam se da to znači biti neokretan i glup. Svoje veselje, 
mjesto u Kristov križ, polažemo u lukavost, prevaranstvo i u 
pothvate kojih bismo se morali sramiti« (Zarri), 

Dobro je jedanput čuti i slijedeći glas: »Građanski život ne 
gubi svoje cijene. Naprotiv, on je poprište borbi i kušnja. Krš- 
ćanin mora sudjelovati u svim zadacima kršćanskog života, 
mora surađivati na preobrazbi i kršćanskom oblikovanju svi- 
jeta. Kada Pavao veli: »Naša je domovina na nebesima« (r. 20). 
zar je onda kršćanima hiio zabraniti sudjelovanje u političkom 
životu, i politiku prepustiti poganima? Pavao nije ni sanjao 
o tome. Za njega to nije bilo nikakvo pitamje. Jer problem 
kršćanske državne misli, ili čak problem ikako bi kršćani aktiv- 
no vodili politiku po kršćanskim načelima, sva ta pitanja nisu 
se onda još ni nazrijevala. Mogućnosti mlade Crkve na tome 
području još su bile jednake ništici. No ta se misao ne bi ni 
protivila Pavlovu shvaćanju. Jer ako kršćanin živi u dva eona 
i pripada dvama životnim krugovima, onda mora lojalno slu- 
žiti zemaljskoj domovini, dokle god u njoj zauzima neki polo- 
žaj« (Holzner). 

Ev. Lk 16, 1-8: Sinovi su ovoga svijeta snalažljiviji prema svo- 

jima od sinova svjetlosti. (str. 66) 

Uvod smo u ovaj odlomak i nekoliko općenitih napomena 
vidjeli 25. C nedjelje (IV 272), a danas pogledajmo neke njego- 
ve pojedinosti i glavnu svrhu zbog koje je Gospodin kazao ovu 

usporedbu. Iz cijele je Biblije, a maročito iz Evanđelja jasno da 
će bogataši teško ući u nebesko kraljevstvo. U vezi s time Ci- 
ril Aleks. tumači svrhu ove usporedbe ovako: »Dakle nema 
nikakve nade da će se bogati spasiti? Ne tako! Upravo ovom 
je parabolom Krist pokazao bogatima jedino sredstvo kako se 
mogu spasiti. Bogati misle da im je Bog dao bogatstvo isklju- 
čivo zato da ga oni sami uživaju. U stvari, prema Božjim 
namislima bogati su ekonomi siromaha. Zadatak je ekonoma 
da dijeli. Ne vrše dakle dobro svoje službu oni bogati koji 
rasiplju što im je Bog povjerio, koji bogatstvom upravljaju 
samo prema svojim hirovima, koji njegovom pomoći kupuju 
časti, jednom riječju koji zaboravljaju na Boga i na njegovu 
riječ: »Ne budi tvrda srca niti zatvaraj svoje ruke prema svo- 
me siromašnom bratu, nego mu širom rastvori svoju ruku i 
spremno mu daj što mu nedostaje« (Pnz 15, 7-8). Sve ih to 
optužuje pred Gospodinom... Stoga oni moraju nastojati da 
sebi pribave prijatelje koji će svjedočiti o njihovoj darežljivo- 
sti. Na taj će način, kad budu lišeni zemaljskog bogatstva, naći 
neko mjestance u stanu siromaha&«. Da li se i »crkveni« prihodi 
tako upotrebljavaju? 

Petar Krizolog je u majstorskoj homiliji obradio ovaj odlo- 
mak i šteta da ovdje možemo donijeti samo kratke izvatke 
prema smislu. Bogataš koji je posjedovao sva stvorena blaga 
je Krist. Upravitelj je čovjek kojemu je dana ova zemlja da 
je obrađuje. Gospodar ga je pozvao i kazao mu kao da je tek 
sada doznao ono što je već znao, ali se tako izrazio kako se 
ne bi mislilo da krivca unaprijed osuđuje. Traži obračun da 
oprosti. Traži ga da bude tražen, traži ga za života da ne mora 
pitati na dan suda. Traži ga odmah, prije nego vrijeme kazne 
isključi vrijeme kad se može dati zadovoljštinu. Budući da si 
izgubio vrijeme da činiš dobra, nemoj ga barem izgubiti da 
dadeš zadovoljštinu. Upravitelj reče u sebi: »Što da učinim ?« 
Svaki čovjek želi činiti dobra kad više nema vremena jer nado- 
lazi smrt. Ne može kopati, ali mu nije manjkala snaga nego 
volja, jer nije htio dobro upotrijebiti vrijeme. Stidjet će se 
više od grižnje savjesti nego od vječnog ognja. Jadnik, mogao 
se obogatiti, a ostat će prosjak kroz svu vječnost. Primijenimo 
svaki na sebe Kristovu usporedbu i osjećajmo se kao upravi- 
telji, a ne kao gospodari. 

»Suvišno je reći da se u ovoj usporedbi, gdje je gospodar 
otpustio upravitelja i ujedno ga pohvalio što se znao pobrinuti 
za svoju budućnost, ne može sve nasljedovati... Parabola želi 
da shvatimo: ako 'je gospodar pohvalio upravitelja koji je poči- 
nio prijevaru, koliko će se tek svidjeti Bogu onaj koji svako 
svoje djelo čini prema njegovim zapovijedima?«. (Augustin). 

»Sinovi su ovoga svijeta snalažljiviji... Neka se mudraci ovoga 
svijeta duboko zamisle da shvate koliko beskrajna Božja mu- 
drost cijeni njihovu ispraznu mudrost. Krist ih zove razumni- 
ma, ali ne u pravom smislu, nego »prema svome naraštalju«. 
Neka ostave svoju ludu mudrost da prihvate Božju mudru mi- 
lost! »Jao onima koji su mudri u svojim očima i pametni sami 
pred sobom !« (Iz 5, 21). Sinovi svjetlosti su oni koji traže vječni 
život; sinovi tame, ili ovoga svijeta, su oni ikoji čine zlo i ne 
znaju činiti dobro. Svatko je dijete onoga koga slijedi svojim 
djelima« (Beda Časni). 


SUBOTA 
God. I 


1. č. Rim 16, 3-9. 16. 22-27: Pozdravite jedan drugoga svetim 
cjelovom! (str. 138) 


P. p. 144, 2-3. 4-5. 10-11 (str. 583) 
P. Ime ću tvoje, Gospodine, blagoslivljati dovijeka. 


Veliki je apostol evangelizirao Istok pa se okreće prema 
Zapadu gdje ga još čekaju nebrojene duše. To je glavni povod 
da piše rimskoj Crkvi, da najavi svoj dolazak, da osigura nje- 
zinu suradnju. Na nju je mogao računati sa sigurnošću kad na 
kraju poslanice nabraja ništa manje od 24 svoja suradnika u 
Kristu koji su prije njega otišli u tadašnju prijestolnicu svijeta. 
Svima lim Pavao zahvaljuje, ne samo u svoje ime već i svih 
onih pogana koje su mu oni pomogli obratiti. Sve obilato hvali 
čime ih najbolje potiče da mu i unaprijed pomažu. Bilo bi 
vrijedno zaustaviti se kod tih izraza, no bit će još korisnije što, 
na temelju toga teksta, svima poručuje II vat. sabor sada: 
»Sudjelujući u Kristovoj svećeničkoj, proročkoj i kraljevskoj 
službi, laici imaju svoj aktivni udio u životu i djelatnosti 
Crkve. U crkvenim zajednicama njihova je djelatnost toliko 
potrebita da bez nje ni apostolat pastira, u većini slučajeva, 
ne može postići svoj puni učinak. Laici pravog apostolskog 
duha, ugledajući se ma one muževe i žene ikoji su Pavlu poma- 
gali u naviještanju evanđelja (usp. Dj 18, 18-26; Rim 16, 3), u 
stvari pomažu svojoj braći te podižu duh i pastira i ostalog 
vjernog naroda( usp. 1 Kor 16, 17-18). Hranjeni aktivnim su- 
djelovanjem u liturgijskom životu svoje zajednice, sa žarom 
se posvećuju njezinim apostolskim pothvatima; privode k 
Crkvi ljude koji su možda daleko od nje; gorljivo surađuju u 
predavanju Božje riječi, osobito katehetskom poukom. Svojom 

stručnošću pomažu da bolje uspijeva dušobrižništvo, a tako- 
der i administracija crkvenih dobara« (L 10; v. još C 33). 

Sveti cjelov mira, kojim hoće Pavao da se pozdravljaju 
rimski kršćani kad se sastaju po kućama, nije samo izraz nji- 
hova međusobnog jedinstva već i sveopće kršćanske ljubavi. 
Stoga apostol u istom retku dodaje da i njih pozdravljaju sve 
Kristove crkve. Ako u obnovljenoj misnoj liturgiji nekako sla- 
bo uspijeva taj znak, dokaz je kako smo premalo svijesni da 
nas jedinstvo s braćom vodi u sjedinjenje s Kristom, a isto tako 
i obratno. Na tome treba još mnogo raditi, a najpogodnija sred- 
stva k tom cilju pokazat će pastoralna razboritost, ali i ustrajno 
nastojanje da se oslobodimo učmalog individualizma koji se 
kršćanstvu protivi možda više nego ijedna sklonost ljudskog 
društva. Onda će nam svi oko nas biti jednako dragi i sve 
ćemo poštovati kao Pavao svoga gostoprimca u Korintu Gaja i 
gradskog blagajnika Erasta (r. 23), a među te je i sam sebe 
spomenuo Tercije kojemu je apostol diktirao ovu dugu posla- 
nicu i koji ističe da ju je on napisao. Sve to odiše prisnom, 
bratskom, kršćanskom ljubavlju. 

Koliko god je to sve dražesno i pobudno, Pavao se na neki 
način mora opet vratiti početnim mislima i kao »izgubiti se« 
(Zarri) u Božjoj tajmi kako je Bog od vječnosti napravio nacrt 
da spasi sve ljude. Njemu je jasno da se sada propovijedanjem 
evanđelja Isusa Krista ta tajna objavila svima narodima. Na 
svima je njima da je prime poslušnošću vjere, a što sve znači 
taj izraz v. II vat. sabor (O? 5). Ne preostaje nego da s Pav- 
lom zaželimo za sve slaviti Boga po Isusu Kristu kroz sve 
vjekove. To je smisao objave i svrha svega izvan Boga. 


God. II 


1. č. Fil 4, 10-19: Sve mogu u onome koji mi daje snagu. (str. 
172) 


P,.p.111, 1-2. 5-6. 8a i 9 (str. 559) 
P. Blago čovjeku koji se boji Gospodina! 


Više smo puta spomenuli da je Pavao ovu srdačnu posla- 
nicu napisao iz rimskog sužanjstva. Međutim valja spomenuti 
da se u zadnje doba sve više napušta to mišljenje. Pavao se 
sigurno kod njezina pisanja osjećao i doista bio Kristov sužanj, 
ali prema svjedočanstvu Klementa Rimskog apostol je bio u 
tamnici barem osam puta. Od toga u Rimu, koliko nam je po- 
znato, dva puta, a drugih puta drugdje. I Duda (zagreb. Biblija 
319) pripušta mogućnost da poslanica nije napisana u Rimu. 
Mnogi drže da ju je Pavao poslao iz Efeza, koji je mnogo bliži 

Filipima, i kamo su mu dragi vjernici mogli mnogo lakše upu- 
titi svoju pomoć. Još je sigurnije da je apostol u Filipe poslao 
više svojih pismenih poruka, a prema nekima bi sadašnja 
sadržavala izvatke iz raznih njegovih poslanica Filipljanima. 
Time bi se i najlakše protumačilo kako u razmjerno vrlo krat- 
koj poslanici ima toliko razlika u sadržaju: uz najsrdačnije 
izljeve prema svojoj prvoj ljubavi na evropskom tlu (Holzner) 
čitamo i vrlo oštre tekstove. Sada na svršetku prevladava prvo, 
kao što smo vidjeli gore 28. A medjelje. Na takvo ga raspolo- 
ženje sili zahvalnost što su mu Filipljani pomogli. On na to 
nije računao, pomoć je drugih dapače i odbijao, a kad tako nije 
postupio i s njima, to im može biti najveća dika zauvijek, 

»Trebalo je isključiti svaki nesporazum. Njegove mu riječi 
ne diktira nužda. Da on — sužanj u tamnici — trpi, to ne 
dolazi u pitanje. U svojem je apostolskom zvanju prošao tvrdu 
školu čiju skalu trpljenja navodi na drugom mjestu. Ona obu- 
hvaća od bičevanja, pogibelji od razbojnika, preko gladi i žeđe 
do kamenovanja i brodoloma (2 Kor 11, 23-33; 6, 3-10). U sve- 
mu se on zna snaći. — Uzdržavanje života ima dvije dimenzije: 
siromaštvo i obilatost. Sigurno je teže ovladati siromaštvom i 
oskudicom. Pavao malo pretjerava kad za sebe govori o obilo- 
vanju. Neprestani putnik nije imao mogućnosti da skuplja 
zalihe. On samo daje razumjeti da zna i za napast sitosti. I tu 
je naučio svladati. — Je li Pavao takav asket? Je li sobom tako 
majstorski vladao? Posve je sigurno da je bio vrlo impulzivan, 
pun vitalnosti i snažne volje. No pravu svoju snagu dobiva 
odrugud. Krist je onaj koji ga čini jakim. On zna da je apo- 
stolova slabost sredstvo ikojom se Krist služi da otkriva svoju 
moć (2 Kor 12, 9-10)« (Gnilka). 

Apostol sve svoje pouzdanje stavlja u Krista ne samo s 
ozbirom na sve što sam treba, već i glede onoga što duguje 
Filipljanima za njihovu ljubav i pomoć, Bog će po Kristu pri- 
teći u pomoć svakoj njihovoj potrebi. Stoga u svoje i njihovo 
ime daje Bogu slavu. Malo prije (r. 15) kazao je da ni od koga, 
osim od Filipljana, nije primio što bi morao s dotičnima obra- 
čunavati. No Bogu smo svi dužnici, i to samo dužnici. Taj 
ćemo dug isplaćivati ljubavlju u vijeke vjekova. 


Ev. Lk 16, 9-15: Ako ne bijaste vjerni u nepoštenom bogatstvu, 
tko li će vam istinito povjeriti? (str. 66) 


Isus izvlači pouku tiz svoje prispodobe o snalažljivom upra- 
vitelju. Ovaj je odlomak propovjednicima 8. nedjelje po Duho- 
vima, prema starom Misalu, zadavao dosta muke. Upravo je 
kod ove usporedbe očito kako se evanđeoske parabole ne smiju 
konkretno primjenjivati u svakoj pojedinosti. One su tu da 
redovito istaknu i bolje osvijetle glavni nauk koji se ovdje sa- 

stoji u načelu kako treba upotrebljavati zemaljsko blago i 
njime sebi pomoći za ulazak u nebesko kraljevstvo. Sa stano- 
višta evanđeoskog siromaštva, koje je došlo do izražaja naro- 
čito u Lukinu Evanđelju, sva zemaljska dobra imaju na sebi 
barem nešto oznake nepoštenog bogatstva. Ako se nepoštenje 
nije uvijek očitovalo u njegovu pridobivanju, rijetko se kada 
ono troši sasvim pošteno. Pomanjkanje se poštenja pokazuje 
već u tome što bogataš misli da on sa svojom imovinom može 
činiti što hoće bez ikakva obzira na potrebe drugih ljudi. Vrlo 
su rijetki oni koji sebe smatraju zaista samo upraviteljima po- 
vjerenog im blaga za koje će jedanput položiti strogi račun. 

Čitav nam je odlomak jasniji, ako dobro uočimo kako 
Gospodin u r. 12. naziva sve zemaljsko blago. Ono je tuđe, 
nama samo povjereno, a od svakoga se upravitelja traži da 
bude u prvom redu vjeran, da svime upravlja kako mu je 
naređeno (12, 42; 1 Kor 4, 2). Nasuprot tome, za nas tuđemu 
bogatstvu Isus navodi drugo za koje kaže »vaše«. Neki grčki 
rukopisi imaju »moje«, no i bez toga se to drugo odnosi na 
blago nebeskog kraljevstva. Ono je Isusovo, ali po njemu i 
naše, jer mi tvorimo njegovo kraljevstvo kojemu je on vječni 
Kralj. Da nam povjeri to vječno blago, moramo se prije iska- 
zati kao vjerni upravitelji svega onoga što nam je Bog povje- 
rio na zemlji. Tu onda količina i svota ne igra odlučnu ulogu. 
Duh nevjernosti i nepravilno raspoloženje može se pokazati 
i kod upravljanja malog blaga. Kako ja trošim što dobijem? 

Upravo na tom polju dolazi do diobe duhova. Isus govori 
vrlo odlučno: »Ne možete služiti Bogu i bogatstvu!« Naime, 
može se služiti i bogatstvu, i koliki mu služe i robuju! Bez 
obzira koliko posjeduju i čime sve upravljaju, ljudi mogu Bogu 
služiti jedino ako se u tu svrhu bogatstvom služe, a ne da 
njemu služe. U tom pogledu postoji još jedna opasnost: nije 
velika mudrost mnogo trubiti o svojim malim darovima i po- 
moćima potrebnima, a potajno za se i za svoje prohtjeve tro- 
šiti što se može više. Takvi mogu pred ljudima vrijediti i za 
nekakve dobrotvore, ali nisu takvi pred Bogom. Luka ne pro- 
pušta da spomene kako su neki lakomi farizeji slušali te Isu- 
sove riječi i izrugivali mu se. Njima Gospodin predbacuje u 
lice da se svojim milostinjama samo prave pravednima pred 
ljudima, ali Bog, koji jedini gleda u ljudsko srce, sudi drukčije. 
I tako čitava pouka svršava općenitom Kristovom izjavom koja 
se mnogo ne spominje, a tako je sudbonosna: »Što je kod ljudi 
Visoko, to je pred Bogom sama gnusoba«. Teško dakle svakome 
koji želi biti velik u očima ljudi, pogotovo ako se barem isto- 
dobno ne trudi da sve više raste u Bogu! Gnusoba je ružna 
i teška riječ, ali tu označuje činjenično stanje, onakvo kakvo 
je pred Bogom. 

XXXI NEDJELJA 


GOD. A 


1. č. Mudr 6, 12-16: Mudrost nalaze oni koji je traže. (str. 654) 
P. p. 62, 2. 3-4. 5-6. 7-8 (str. 515 ) 
P. Tebe žeđa duša moja, Gospodine Bože moj. 


Stari je Misal imaoneke veze s našim životom i s vremenom 
u prirodi i to naročito u kasnoj jeseni kad u liturgiji prevla- 
dava naše spremanje za vječnost. U novom su Misalu te veze 
još očitije. Iza nas je blagdan Svih svetih s Dušnim danom 
koji nas sjećaju neprestane i obilate Božje žetve koja donosi 
sve sazrele plodove u njegova spremišta. Evo nas u studenom 
mjesecu i ova nas tri tjedna imaju pripraviti na novo slavlje- 
nje adventa u kojemu ćemo posebno žarko očekivati dolazak 
našega Gospodina Isusa Krista. On je Zaručnik naših duša 
(usp. današnje evanđelje) koje za njim čeznu, sve više i više 
što se oteže njegov dolazak. Znamo da nam treba bdjeti i do 
zadnjeg časa »bez zapreke u duši i tijelu slobodno izvršivati 
njegovu službu« (zborna molitva). No sve što činimo, vršimo 
pod vidom vječnosti u kojoj očekujemo konačno sjedinjenje s 
uskrslim Spasiteljem. To najljepše izražava VI predslovlje za 
nedjelje kroz godinu koje mosi maslov »zalog vječnog Vazma« 
i glasi: »U tebi živimo, mičemo se i jesmo. Nalazeći se u ovom 
tijelu ne samo svakog dana uživamo učinke tvoje ljubavi već 
i posjedujemo zaloge vječnosti. Imajući, naime, prvine Duha, 
koji je Isusa uskrisio od mrtvih, nadamo se da će nas vazmeno 
otajstvo i trajno dopasti. Stoga ti i mi zahvaljujemo i s anđe- 
lima pripovijedamo o tvojim silnim djelima govoreći: Svet... .« 
U tom smislu danas slavimo euharistiju, a za njezino blago- 
vanje Crkva nam pruža 22. psalam s pripjevom: »Gospodin je 
pastir moj: ni u čem ja ne oskudijevam; na poljanama zelenim 
on mi daje odmora. Na vrutke me tihane vodi i krijepi dušu 
moju«. 

Koje nam starozavjetno čitanje govori o našem čeznuću za 
nebeskim Zaručnikom? U SZ-u ima dosta tekstova koji govore 
o Bogu kao Zaručniku (RBT), ali je Crkva smatrala korisnijim 
da nam čita tekst koji nas uči kakvo mora biti naše čeznuće za 
njim. Objava nam Božja prikazuje njega, a naročito drugu 
božansku osobu, kao personificiranu Mudrost (RBT, SZ III) i 
današnji nam odlomak iz knjige Mudrosti govori kako Božju 
mudrost moramo neprestano tražiti i kako je možemo razmjer- 


no lako naći. Glavno je da znamo neizmjemnu. vrijednost te. 

Mudrosti i da za njom zaista čeznemo, kao što nas uči i današ- 
nji pripj. psalam. »Traženje mudrosti nije tako teško kao što se 
misli. Treba samo mudrost ljubiti i onda se brzo nalazi. Tko 
za njom žudi, ona mu se hitro daje upoznati. Put k njoj nije 
dalek ni mučan, jer i ona sa svoje strane traži onoga koji nja 
traži«( Krinetzki). Uz taj tumač današnjega teksta treba se 
barem malko zaustaviti kod izraza: lako je vide... nalaze 
je... ona pretječe sve i prva im se ukazuje... tko zorom rani 
njoj... tko radi nje bdi, brzo je bezbrižan. 

Koliko je božanska mudrost potrebna svima i u naše dane, 
na to nas upozorava i II vat. sabor: »Razumna se narav ljud- 
ske osobe usavršuje i treba da se usavrši mudrošću, koja blago 
privlači čovječji duh da traži i ljubi istinu i dobro, pa kad je 
čovjek njome prožet, ona ga po vidljivim stvarima vodi .k 
nevidljivima. Naše pak doba, više nego prošla stoljeća, treba 
takve mudrosti, kako bi sve što čovjek novo otkriva postalo 
humanije: u pogibelji je, naime, budućnost svijeta ako ne bude 
mudrijih ljudi: (Cus 15; v. još t. 56; a koristit će svima ono što 
je sabor preporučio laidima u C 36). 


2. č. 1 Sol 4, 13-18 (duže )ili 13-14 (kraće): Bog će one koji sni 
umrli s Isusom dovesti s njim. (str. 177-8) 


Uvod smo u ovaj tekst i njegov drugi dio razmotrili 22. 
ponedjeljka (IV 177), a danas su važna prva dva retka koja su 
dovoljna za značajnoti u ovo dobra vrlo prikladno razmišljanje. 
Već iz njih vidimo zašto nam Crkva vremenski prvu Pavlovu 
poslanicu čita zadnjih nedjelja liturgijske godine. Isto tako 
možemo lako opaziti kako nam se gore navedeno predslovlje 
danas nameće kao samo od sebe, iako naravski ostaje svakome 
sloboda da uzme koje hoće. | 

»Život bez nade je žalostan život. Tko ne vjeruje ni u 
kakav onostrani svijet, prisiljen je vjerovati u bolju zemaljsku 
budućnost, toliko čovjek živi od nade. Bez nje on ne može 
živjeti, postaje žalostan, bez obzira na to hoće Ji priznati tu 
svoju žalost ili ne. A žalost lomi životnu snagu, ili čovjek zauzi- 
ma nepravilan stav (usp. 4, 11; 2 Sol 3, 11) da nadigra tu 
potajnu žalost. Dvoje je za kršćanina jednako opasno: kriva 
pasivnost koja pušta da sve ide kako ide, a isto tako i divlja 
aktivnost koja donosi zbrku. Vjeri je poznata sjajna budućnost. 
Kršćanin čak i na samom grobu sadi svoju nadu. To oduzima 
žalost, tjera turobnu umornost i usklađuje nepravilnu preza- 
poslenost« (Schirmann). Nekako s toga je stanovišta nastojao 
Pavao tješiti solunsku braću koja su se žalostila što im se sve 
više približava smrt pa će oni valjda i umrijeti prije Kristove 
paruzije. Kao da su sumnjali što će se onda s njima dogoditi 
i tako su vrlo naličili poganima koji nemaju nade. »Solunja- 

nima nije bilo jasno što je s njihovim mrtvima. Njima se činilo 
da smrt, nadošla prije paruzije, znači ostati odijeljen od Krista 
i biti isključen od trijumfa njegova dolaska. Pavao se ovdje 
bavi tom njihovom poteškoćom« (Moretti). 


Apostol neće da itko ostane u neznanju o onima koji su 
»zaspali«. Tako glasi grčki i latinski izraz. Mnogi jezici mjesto 
»umrijeti« govore »zaspati«, ali posebno to odgovara nama koji 
vjerujemo koji je i mrtve govorio da spavaju (Mt 9, 24; Iv 11, 
11-13). Stoga su stari kršćani svoja groblja nazivali spavali- 
štima (koimetćria, cimiteria). Pavao u uskrslom Isusu nalazi 
čvrsti dokaz da će Bog s njima k sebi dovesti sve koji su s 
njim sjedinjeni. Smrt tu vezu ne kida već je potvrđuje zauvi- 
jek i omogućuje njezino savršeno i vječno ostvarenje. Sve isto 
je da li će tko umrijeti prije Isusova drugoga, slavnoga dolaska, 
ili će taj doživjeti. Apostol dalje uči kako će on najprije uskri- 
siti sve koji su umrli i zatim sve svoje, žive i one koji su bili 
umrli, povesti zauvijek sa sobom. »Krist je onaj u kojemu i po 
kojemu će se izvršiti naše uskrsnuće. Kao što od njega dolazi 
sve spasenje tako i to zadnje spasonosno djelo... Moramo se 
veseliti ne samo vječnom blaženstvu već i danu paruzije (a to 
je za pojedinca i dan njegove smrti). Jer taj dan je dan Božje 
pobjede. Tada će se pokazati da je Bog imao pravo i to će biti 
dan velikoga Kristova trijumfa (usp. 1 Kor 15, 24-25). Tko da 
se ne veseli tom velikom slavlju? — Nada, da ćemo to smjeti 
s njim doživjeti, uvelike tješi i pomaže u svim protivnostima« 
(Schiirmann). 


Ev. Mt 25. 1-13: Zaručnik dolazi! Iziđite mu u susret! (str. 23) 


Iako smo ovaj odlomak već imali 21. petka (IV 162), Crkva 
nije mogla propustiti a da ga ne pročita i jedne nedjelje, naro- 
čito jer dolazi kao naručen za liturgijsko raspoloženje ovoga 
vremena. »Ta lijepa priča mila je opomena, da se pripravimo 
na drugi dolazak Isusov. Ženik, koga su u priči očekivale dje- 
veruše, jest sam Isus Krist. Njegova je zaručnica dijela Crkva, 
a i svaka duša. Budući da Isusova zaručnica treba da bude 
čista kao zlato, uspoređuju se vjernici u priči sa djevojkama, 
koje su čiste i dušom i tijelom. Pod brojem deset, koji je Žido- 
vima bio neka cjelina, razumijevaju se svi vjernici. Svjetiljka, 
što je nose u ruci, ijest vjera. Tko te vjere nema, nije pozvan u 
svatove i ne može u nebo. Ulje, kojim se svatko mora opskr- 
biti, jesu dobra djela. Svjetiljka bez ulja ne vrijedi mnogo, baš 
kao i vjera bez dobrih djela. Tko misli, da će u nebo doći samo 
zato, što lje kršćanin, taj spada u red ludih djevica. Put mlado- 
ženji ususret slika je života na ovoj zemlji. Jedini cilj čovjeku 

na ovoj zemlji jest, da se dobro pripravi na odlazak Isusov« 
(Vimer). 

Namjerice je donesen oveći izvadak iz djela našega pobož- 
nog bibliciste (koji će 'još dugo sačuvati svoju veliku vrijednost), 
da se još jednom upozori na blago koje imamo na raspolaga- 
nju. Slično mu je i djelo solemskog opata Delatte-a koji ova- 
ko piše o uzviku koji je stavljen i za naslov odlomka. »Postoje 
dakle prijatelji koji nas upozoravaju i koji nas pozivaju... 
Na taj poklik djevice ustaju i žure se da priprave svoje svje- 
tiljke. Možda se stijenj pougljio, možda svjetlo žmiri, jer pone- 
staje ulja. Sada treba da svjetiljke dobro svijetle i da zaruč- 
nikov pogled počine na sva ona lica koja osvjetljuje vjera i 
koja sjaju njegovim svjetlom. O kad bi bilo dosta biti budan 
u zadnji sat, sve bi djevice bile besprijekorne! Gledajte kako 
se sve žure! No lude djevice nemaju čime bi se pobrinule da se 
njihove svjetiljke ne ugase. »Dajte nam od svog ulja!«, pitaju 
u mudrih. Njihov odgovor nije diktiralo ni samoljublje ni 
okrutnost, nego jednostavno, ljudskim jezikom, otkriva Božji 
zakon koji traži da zasluge budu osobne. Bez sumnje, ne kao 
da smo u životu mi jedni drugima strani i bez ljubavi prema 
bližnjemu; ne kao da ne osjećamo stvarne blagodati od duša 
koje su nam blizu; zagovor i zadovoljština mogu služiti dru- 
gima, no treba da i mi učinimo svoje i da vrhunaravno dobro, 
koje nam je pruženo dobrim primjerom, prihvatimo i tako ga 
učinimo svojim. Bez našeg sudjelovanja neće nas spasiti ni 
krepost drugih, ni naše Pravilo, ni samo maše zavjetovanje. 

»Zajsta, kažem vam, ne poznajem vas«. Strašan odgovor 
ako mislimo na dostojanstvo tih djevica, na povlastice njihova 
zvanja, na vječnost isključenja. Pravi smisao i ključ parabole 
nalazi se u Gospodinovoj završnoj izreci: »Bdijte dakle, jer ne 
znate ni dana ni časa!« Bdijte na početku svoga života, u zre- 
lim godinama i o njegovu zalazu, jer svako doba našeg života 
ima svoj poseban zadatak koji treba izvršiti. Bdijte i zbog 
toga, jer rad čitavog života sakuplja sve ulje potrebno da u 
nama uzdrži djelotvornu, gipku i žarku vjeru bez koje nije 
moguće ugoditi Bogu. — Za naše bi spasenje bilo krajnje ne- 
pametno ako bismo u svoje dobro mogli računati samo djela i 
polet zadnjega sata. Drama se smrti ne improvizira, ne sprema 
se na brzu ruku«, 


GOD. B 


1. č 1Kr 17, 10-16: Umijesi udovica od šačice brašna kolačić i 
donije Iliji. (str. 288) 

P. p. 145, 6c-7ab. 7c-8. 9-10 (str. 583-4) 

P. Hvali, dušo moja, Gospodina! Ili: Aleluja! 

Pok. nadbiskup Ujčić kao profesor u Ljubljani, svojim je 
velikim biblijskim i patrističkim znanjem napisao u »Bogoslov- 
nom Vestniku« niz vrlo praktičnih članaka od kojih jedan nosi 
naslov: Viduas honora — poštuj udovice! Taj svoj zahtjev Pa- 
vao (1 Tim 5, 3) dopunjuje: koje su prave udovice (v. i r. 11. 
kojemu odgovara pučka riječ u nekim našim ikavskim kraje- 
vima: udovice-obisnice). Još mnogo veće štovanje zaslužuju 
siromašne udovice kakve nam za primjer stavlja današnje 1. 
i 3. čitanje. Od ljudi nezaštićena, a često i izrabljivana, siro- 
mašna je udovica u nekom smislu slika i naše Crkve, a prema 
tome i svake njezine zajednice, i svake kršćanske duše koju 
je nebeski Zaručnik ostavio na zemlji da se još muči i stekne 
više zasluga za nebo. Time nije nikako rečeno da je Bog napu- 
stio one koje su ostale bez pomoći i zaštite muža. Kao što se 
naš Gospodin pobrinuo za svoju Majku i s križa je povjerio 
ljubljenom učeniku (Iv 19, 27), tako preko Biblije i liturgije 
preporučuje udovice (RBT) svakoj kršćanskoj zajednici koja se 
od početka za njih brinula (Dj 6, 1) i često ih se sjećala u svo- 
jim molitvama. Nije ih zaboravio ni II vat. sabor koji je odre- 
dio: »Svi neka poštuju život udovaca i udovica koji će hrabro 
prihvati kao nastavak bračnog poziva« (Cus 48; v. još C 41 i 
L 4). Uz to u naše doba treba sve više misliti na još brojnije 
i često bijedmije žrtve »pošasti rastave« (Cus 47). Ona je u 
prvom redu društveno zlo, barem tim što je društvo lako dopu- 
šta i strašno promiče, pa je svako ljudsko društvo dužno podu- 
zeti sve što može za nedužne, ili barem manje krive žrtve te 
pošasti. 

Tko je shvatio misao gornjeg odsjeka, neće ovo uzeti kao 
neprikladnu digresiju, nego će uvidjeti da Biblija i liturgija 
ulaze u sve zakutke ljudskog života. O velikodušnosti sarept- 
ske udovice prema Iliji i o nagradi kojom joj je prorok uzvra- 
tio govorili smo (III 124), a ovdje evo nekoliko misli koje na 
temelju Ambrozijeva spisa o udovicama iznosi benediktinka 
Lčhr: »Pred nama je danas u čitanju lik poslušne i uslužne 
ženske, udovice iz Sarefte.  Poslušna prorokovoj riječi ona 
žrtvuje i svoju zadnju hranu kojom je htjela sebi i svome sinu 
za kratko vrijeme osigurati život od smrti glađu. U toj za slu- 
ženje spremnoj, vjernoj i poslušnoj ženi Ambrozije gleda lik 
Crkve. K njoj dolazi Krist kao istinski Ilija koji je najprije 
zatvorio nebo, a sada rosom svoje božanske nauke napaja žed- 
nu zemlju. Tom Iliji Crkva iskazuje svoju vjernu poslušnost... 
Njezino se brašno nije potrošilo, njezin se vrč s uljem nije 
ispraznio. Tisućama ona dnevno sprema »kruh s neba« (Iv 6, 
39) i maže ih »uljem radosti« (ps 44, 8). Krist, pravi Ilija, »obe- 
ćao joj je vječno trajanje nebeskih otajstava« (Ambrozije) i 

njegova se riječ obistinila, ostvaruje se svakodnevno, ostvaruje 
se sada, u ovom času žrtve i žrtvene gozbe.« Tim shvaćanjem 
možemo nakon čitanja hvaliti Gospodina koji gladnima daje 
kruha i podupire udovice, te tako spojiti dvije glavne misli toga 
teksta. 

2. č. Heb 9, 24-28: Krist se jednom prinese da grijehe mnogin 

ponese. (str. 196) 

Za razumijevanje ovoga, jednog od važnijih tekstova 
poslanice Hebrejima (o njemu v. i I 228), korisno je pogledati 
ir. 23. Tu se govori o žrtvama koje su bolje od starozavjetnih i 
koje čiste i same nebeske stvarnosti. »Iako pisac, pod: upli- 
vom starozavjetnih slika, upotrebljava plural, ipak misli na 
jednu i jedincatu Isusovu žrtvu na križu« (Schierse). Radi se 
naime o čišćenju naših stvarnosti. Krizostom tu postavlja pita- 
nje i odmah odgovara: »Što pisac misli pod nebeskim stvarno- 
stima? Možda nebo? Ili anđele? Ništa od toga, nego ono što je 
naše«. Poslanica u cjelini prikazuje prednosti NZ-a nad SZ-om, 
što ovdje pokazuje svakogodđišnjim pohodom židovskog velikog 
svećenika u svetinju hrama. Taj se obred morao ponavljati, 
jer je u stvari uvijek bio bezuspješan, dok je Krist jednom za- 
uvijek svojom žrtvom na križu dokinuo grijeh (r. 26). Kristova 
je žrtva očistila pred Bogom prestupke svih ljudi od postanka 
do svršetka svijeta. »Tako je jedincatost prikazane žrtve pro- 
dorom u nebesku svetinju, sklapanjem novoga saveza i očišće- 
njem savjesti dokazala veće dostojanstvo Kristova svećeništva 
nad židovskim svećeništvom. Ovo je zadnje mnogovrsnim žrtva- 
ma ulazilo u zemaljski šator, ali te su žrtve potvrđivale samo 
stari zavjet koji je čistio tijelo a ne savjest« (Zedda). Bogatstvo 
je Kristove žrtve još očitije što se ona, jedincata i stoga nepo- 
novljiva, posadašnjuje na našim oltarima da nas uklopi u se 
i da sa sobom hrani naše duše. 

Piscu pada na pamet još jedna usporedba koja uz to lijepo 
odgovara ovom liturgijskom vremenu kad se pripravljamo na 
smrt i na paruziju. Kao što svatko mora jedanput umrijeti i 
potom doći na sud, tako i Krist jedanput prinese na križu sama 
sebe i svojom je smrću odnio i uništio krivnju svih ljudi. »Ne 
preostaje mu nego da se vrati drugi put, kad više neće imati 
posla s grijehom (ljudi), da konačno i zauvijek spasi one koji 
ga iščekuju« (Zedda). »Da jednom moramo svi umrijeti, to u 
stvari nije ništa novo, ali da se ta naša smrt vrši u istoj jedno- 
kratnosti i definitivnosti kao i Kristova naknadna žrtva na 
križu, to nam daje misliti. Podudaranje u formalnom uspoređi- 
vanju može nas i mora voditi k sadržajnom uspoređivanju naše 
i Kristove smrti. Onda se ne trebamo bojati suda, kao što se 
moraju bojati oni koji su se odrekli Kristova križa (usp. 10, 

26-31)« (Schierse). Istina, mi ljudi umiremo zbog kazne za 
grijeh, a Krist da druge izbavi od grijeha. Uz to mi nakon smrti 
dolazimo na sud, a Krist će izreći presudu kao vječni Sudac. 
No to nam sve još više govori što sve dugujemo svome Spasi- 
telju. Prema tome ne treba ga se bojati ni kao svoga Suca, 
dakako, ako ga samo želimo imati za svoga Spasitelja. 


Ev. Mk 12, 38-44 (duže) lili 41-44 (kraće): Ova je sirota udovica 

ubacila više od svih. (str. 41-2) 

Isus je htio prije svoje smrti svijetu darovati još. jednu 
riječ koja će se uvijek spominjati u svim kršćanskim jezicima 
u vezi s »novčićem udovice«. Prva smo tri retka ovog odlomka 
razmotrili 9. subote (III 107), a sada svu pažnju posvetimo simo- 
mašnoj udovici i pohvali koju je zaslužila od Krista. Sve reli- 
gije poznavaju davanje milostinje koja se onda upotrebljava 
za razne dobre svrhe, toliko da su naši, kritično raspoloženi 
ljudi odavna skovali uzrečicu, kako se bez novca ne može ni 
u crkvu. No najprije će biti korisno nekako ispraviti mašu 
predodžbu koja se uvriježila o tom malenom ali značajnom 
događaju. Vrstan ga biblicista Schnackenburg opisuje ovako: 
»U hramskom se dvoru za žene nalazio prostor (blagajna) sa 
13 posuda za novac koje su imale oblik trublje. Posude su slu- 
žile za darove u različite svrhe, a i za milodare bez određene 
svrhe. Posjetioci hrama nisu sami bacali novac kao u naše 
škrabice, nego su ga predavali zaduženom svećeniku koji ga je 
stavljao u posudu za novac prema izraženoj svrsi. To nam tu- 
mači kako je Isus mogao opaziti dar siromašne udovice: ona 
je spomenula svoj prilog i svrhu svećeniku, a Isus je to mogao 
čuti. Prema okolnostima ona je svoje pružila kao »milodar bez 
posebne nakane«, a za te je bila predviđena 13. posuda. Tu 
sabrani novac služio je da se prinese paljenica. Žena je dakle 
željela izvršiti samo jedno djelo u čast Bogu«. Sve tako jedno- 
stavno, stoga i tako dražesno. 

Udovičin je dar bio zaista neznatan: kvadrant je iznosio 
samo četvrtinu asa, a za jedan su se as moglo kupiti dva vrap- 
čića (Mt 10, 29). Gore spomenuti profesor misli da se na teme- 
lju grčkog teksta možda dade zaključiti da je ta žena darovala 
što je trebala da sebe preživi tog dana. »Dva najmanja židov- 
ska novčića pokuzuju, da je ona mogla još uvijek jedan odije- 
liti za sebe, ali ona je Bogu darovala zaista sve, a time i samu 
sebe. Takav će čovjek imati oko i za drugoga čovjeka u potrebi 
te će, ako treba, s njime podijeliti i zadnje što ima«. Tu se 
iskazalo velikodušno židovsko shvaćanje da Boga treba ljubiti 
i »svom svojom snagom«, tj. svim što čovjek posjeduje i ima. 
Takvih je na svijetu bilo i bit će. Oni zaslužuju Kristovu po- 
hvalu uvijek iznova, a na upraviteljima crkvenog novca ostaje 

dužnost da brižno paze kamo svršavaju »novčići udovica«, Ma- 
leni su, ali je u njima mnogo Božjeg blagoslova, ili... 


Dillersberger dodaje svoje duboko zapažanje. »Gledajući 
u svjetlu povijesti spasenja ta je udovica krasna slika same 
Crkve NZ-a. Kao što će na njezinu početku pod križem stajati 
ona jedincata i siromašna udovica dati »sve što je imala, sav 
svoj žitak«, čitav sadržaj svoga života, tako je njezin jedini Sin, 
tako se s tom cjelovitom žrtvom uvijek događa u Crkvi i u 
pojedinoj duši. Crkva je kao cjelina »udovica« koja uvijek 
žrtvuje — jer ovdje je »daleko od Gospodina, svojega Zaruč- 
nika, kao što to neprestano izražava i misna žrtva koja se 
obnavlja. Ona najviše sliči toj udovici koja sve dariva i njezin 
je život sve više i više žrtva za Boga. Da li se ta žrtva »čitavoga 
života vrši samo u bogoslužju, ili se ona troši u služenju bliž- 
njemu — uvijek se obavlja u tom smislu ljubavi prema Bogu 
i ujedno prema bližnjemu. Jer ona paljenica u službi Bogu 
odgovara pravom biću čovjeka i stoga opet upravo njemu služi. 
Isto tako se i ono služenje bližnjemu vrši samo iz žrtvenog ra- 
spoloženja prema Bogu i upravljeno je njegovim ljubimerima, 
ljudima«. 


GOD. C 


1. č. 2 Mak 7, 1-2. 9-14: Kralj svijeta uskrisit će nas na život 

vječni. (str. 459) 

P. p. 16, 1. 5-6. 8b i 15 (str. 479-80) 
P. Kad se probudim, Gospodine, naužit ću se pojave tvoje. 

Životni nazor uvelike ovisi o gledanju na vrijeme i na nje- 
govu vječnost. Tko vjeruje u prekogrobni život, nije mu teško 
prihvatiti vjeru i sve što ona traži. Tko ne računa da će opet 
oživjeti i primiti od Gospodara života prema tome kako je za- 
služio, taj na zemlji nema prečeg posla nego da udovolji svojoj 
osobi i svim njezinim hirovima. Današnje nas evanđelje treba 
učvrstiti u vjeri u uskrsnuće koja je pokolebana i barem prak- 
tički zapostavljana sa strane premnogih naših suvremenika, 
U tu nas vjeru najljepše uvodi mučeništvo Makebejske braće s 
kojim je povezan najjasniji izraz starozavjetne objave o uskrs- 
nuću. 

Na taj je tekst i potresnu Fugelovu sliku Lippert napisao 
ovu pronicavu stranicu. »Vjera je jača od čitavoga osjetnog svi- 
jeta koji zna tako snažno priltiskati. On se okomljuje zastraši- 
vanjem, zbrkom, nesmislom i smrću. a ipak vjera povrh svega 

toga gleda svjetlo, život i dobrotu. Krvavi tirani, jedan za dru- 
gim, vladaju ljudima; okrutni krvnici oholom nadmoći groze, 
ognjem i mačem kidaju čovjeku udove. Vjera se ipak usmje- 
ruje nad sva ta iskustva i gleda gore na nebu Boga, Stvoritelja 
i Oca, koji sve drži u svojoj ruci. Vjera plače kako samo majke 
mogu plakati. Ona je vezana i bespomoćna kako je bespomoćno 
i dijete svezanih ruku. No ipak je vjera jača od svijeta nasilja 
i radosnija od tirana koji se oblače u zlato i grimiz. Vjera u 
nevidljivo, u vječno, u duhovno, u ljubav; vjera u dobroga 
Boga — tko može istražiti njezinu dubinu, njezinu snagu i 
njezin izvor? Zašto ona ne umire, zašto se ne ugasi, zašto ne 
klone duhom? 

Istječe li vjera iz dubine ljudske duše, dakle iz naravnih 
izvora? Ne tinja li u samom svijetu napo svjesnija čežnja za 
slobodom, za duhom? Je li ona čežnja i kušanje koje u polet- 
nim dušama brzo postigne vrhunac i dotiče svijet idealnoga, 
duhovnoga? Ili ta vjera silazi s božanskog visa? Je li ona živa 
iskra iz mrtve tvari, iskra koja odozgo zapali i preobrazi du- 
hove tako da oni nisu više prepušteni na milost i nemilost 
zakonima nasilja i mase, pritiska i nagona, straha i pohote, 
nego da ulaze u slobodu duha i ljubavi? 

Oboje je moguće, da, tako je stvarno. U svakom stvoru, 
pa i u svijetu koji nije duhovan, nešto stenje i traži život, kre- 
tanje, trajnost i besmrtnost. Svijet teži k duhovnom svjetlu i 
ta je težnja to jača što dolazi bliže svjetla. Ona u nekim duša- 
ma postaje velika i sveta strast koja gori jače od bilo kojega 
zemaljskog plamena. No i odozgo dolazi u duše iskra idealiz- 
ma, vjere, nađe i ljubavi. Ta iskra leti u susret stvoru koji je 
očekuje s čeznućem. Na taj je način i svijet pritiska i sile okru- 
žen i opasan svijetom duha. Vjera odozdo u stvorovima probija 
i ruje kao težnja prema životu, slobodi i ćudorednosti; a odoz- 
go, kao milost, dolazi u susret toj naravnoj težnji i s njom se 
spaja u vrući žar duhovne vatre koja izjeda sve što nije duhov- 
no: »pobjeda kojom svladavamo svijet — to je vjera naša« 
(1 Iv 5, 4)«. Dakako, ne radi se ni o kakvom trijumfu na zem- 
lji,.već o konačnoj pobjedi kad se probudimo u vječnosti, kaka 
ponavljamo u pripjevu. Do tada treba u vjeri svim njezinim 
pratilicama tražiti Božju pomoć i zaštitu. Veličina se vjere 
mjeri ovisnošću o Bogu. 

2. č. 2 Sol 2, 16-3, 5: Utvrdio vas Gospodin u svakom dobru 

djelu i riječi. (str. 180) 

Prva smo dva retka razložili 21. utorka (IV 150). Njima je 
Pavao Solunjanima zaželio da ih Gospodin utvrdi u svakom 
dobrom djelu i riječi. Za sličnu svrhu on preporučuje i sama 
sebe molitvi solunske braće. Od osobitog je značenja to često 

isticanje međusobne molitve kojom se navjestitelj i primaoci 
Božje riječi utječu onome koji jedini može dati da proklije i 
izraste posijano i primljeno sjeme. Kao što se Pavao osjeća 
dužnim za to moliti, tako isto to traži od vjernika. Time će oni 
pokazati koliko im ije stalo da se Božja poruka uvriježi u nji- 
hovim srcima i u njihovoj zajednici. No apostol naroda ima 
pred očima cijeli svijet i on želi da mu molitva sviju pomogne 
da riječ Gospodnja trči svuda naokolo i da se tako sa širenjem 
Božje poruke slavi Bog. Ono što ije započeto u Solunu Pavao 
želi da se nastavi u svakom gradu i mjestu Evrope. Za to je 
potrebna izvanredna Božja pomoć, jer širenju evanđelja mnogo 
smetaju neusmjesni i opaki ljudi, kao što ije isti apostol isku- 
sio u samom Solunu (1 Sol 2, 15-16). Božji prijatelji moraju 
molitvom i radom osujetiti uporna nastojanja Božjih neprija- 
telja. Koliko vjeru ljubimo, toliko ćemo moliti da se ona širi. 

»Najveći misionar Crkve trijeznim realizmom ustanovlju- 
je da u našem vremenu (tj. na zemlji) nije moguće potpuno 
obraćenje svijeta. Ljudi odbacuju Božju riječ i neće da joj se 
otvore. Vjera nije stvar svakoga. Pred Božjom se riječju dijele 
duhovi. Apostol ne može i neće da iznudi pristanak slušatelja 
na njegovo naviještanje. Odluka za vjeru mora uvijek pasti u 
najvećoj slobodi« (Egenolf). Pavla boli i peče ta činjenica da 
svi ne prihvaćaju vjeru, ali se uvijek iznova tješi: ako su 
ljudi nevjerni, Gospodin je vjeran. O Božjoj vjernosti on go- 
vori često i rado: 1 Kor 1, 9; 10, 13; 2 Kor 1, 18; 1 Sol 5, 24. 
To mu ulijeva nadu da će ipak Bog pobijediti kod mnogih koji 
su sada nevjerni, a još više da će on vjernike u Solunu učvr- 
stiti i sačuvati od sotone. Bog svoje neprestano prati, on ih ne 
samo čuva nego i sačuva. 

To pouzdanje Pavao ima u Boga i po Bogu u ljude (r. 4). 
Propovjednik koji nema to dvostruko povjerenje neće evanđe- 
lje naviještati kao radosnu vijest. Ništa ne vodi u neuspjeh kao 
mrzovolja i malodušnost. Apostol je uvjeren da će se Solunjani 
pokazati vrijednima njegova povjerenja i da ga neće razoča- 
rati. To će pokazati ako budu vršili sve što im je naredio. Ne 
radi se o njegovim zapovijedima nego o Božjoj zapovijedi lju- 
bavi. K njoj neka Bog uvijek usmjeri njihova srca! Kad god 
Pavao spominje Božju ljubav općenito, misli na ljubav prema 
Bogu i prema bližnjemu, jer to i jest jedna jedinstvena lju- 
bav. No on želi biti još konkretniji: uz Božju ljubav je vjerni- 
cima potrebna i Kristova postojanost, a to znači strpljenje i 
ujedno ustrajnost. Spasit će se samo onaj koji ustraje do kraja 
(Mt 10, 22; 24, 13). Drugo se čitanje osobito svojim svršetkom 
uklapa u misao vodilju ove nedjelje. 

Ev. Lk 20, 27-38 (duže) ili 20, 27. 34-38 (kraće): Bog nije Bog 
mrtvih, nego živih. (str. 70) 


Gospodin nas nije ostavio u nedoumici o životu s onu stra- 
nu smrti. Nije nam kazao kako će naše tijelo uskrsnuti i kako 
će izgledati poslije uskrsnuća, ali to i nije tako važno. Spada 
u šire područje vjere, što će nam sve biti jasno kad se naša 
vjera pretvori u gledanje. Glavno je da i u evanđelju imamo 
odgovor na sudbonosno pitanje da li naš život smrću svršava 
zauvijek. Zbog toga je Isus dopustio da se saduceji s njim na 
svoj način narugaju i postave mu pitanje u vezi s tzv. levirat- 
skim propisom Mojsijeva zakona. O tome v. III 96, a danas 
zapamtimo Isusovu tvrdnju »da mrtvi ustaju« i da će »sinovi 
uskrsnuća, kao sinovi Božji, biti jednaki anđelima«. 

»Bog je Bog živih, jer svi njemu žive. Živi i onaj koji je 
umro. Bog se živih ne okružuje mrtvima. Čovjek živi za Boga: 
njegovo je bivstvo da postoji kako bi služio Bogu i njega sla- 
vio. Budući da ga je Bog pozvao u život, zato on i hoće da 
covjek živi. Ta riječ ne objašnjava kako čovjek živi nakon 
smrti i usprkos smrti, kako živi u međuvremenu između smrti 
i uskrsnuća, kako postizava svoju »besmrtnost«: daljnji život. 
uskrsnuća tijela... Rečeno je samo temeljno: Svi žive Bogu; 
svi žive i postoje za njega. Živi tko za Boga živi...« (Steger). 
Za praksu je kršćanskog života osobito važno da svoju vjeru 
u prekogrobni život povezujemo s euharistijom. Glavni je smi- 
sao te nebeske hrane da u nama uzdrži i razvija božanski život 
te da ga tako »sačuva za život vječni«. To često ističu misna 
predslovlja i razne misne molitve i pjesme, samo treba to 
uočiti. 

Uz Isusove riječi kojima je odbacio materijalističko shva- 
ćanje saduceja dobro je, osobito u naše doba, što češće se sjetiti 
da ćemo u nebu biti anđelima jednaki (r. 36) i Bogu zauvijek 
slični (III euh. molitva). I ovozemni život je naš, on je i temelj 
našega nebeskog života, ali što je način našega bivanja od 
nekoliko godina prema načinu u kojem ćemo u Bogu proživjeti 
vječnost. Stoga je posve razumljivo da Crkva djevičanstvo i 
celibat opravdava i veliča upravo eshatološkim gledanjem (v. 
enciklike Pija XII i Pavla VI). U tom je pogledu važno ne samo 
osobno gledanje i vlastito upriličenje prema svojem konačnom 
i vječnom stanju, nego isto tako i svjedočanstvo koje se tim 
daje svojemu naraštaju da postoji prekogrobni život. I to je 
jedan od načina kako se služi braći, način što teži to uspješniji. 
Neka nam samo Bog pomogne riješiti sve krize osobne vjere, 
pa ćemo svi lako prihvatiti enciklike »Humanae vitae« i »Sa- 
cerdotalis caelibatus« (v. najnoviju raspravu: Dietrich von Hil- 
debrand, Zolibat und Glaubenskrise). S manjkavom i nedo- 

sljednom vjerom u prekogrobni život ruše se sve ograde, a 
pogotovo svi ideali, a vjera ih podiže, uzdržava i osmišljuje. 
Samo ne sudimo olako o vjerskom stanju drugih već bratski 
molimo jedan za drugoga. Ne potapljajmo onoga koji se utap- 
lja, nego mu pomozimo da ispliva na površinu i da dopliva do 
silja. Za sve vrijedi uvijek apostolova opomena: »Tko misli da 
stoji, neka pazi da ne padne!« (1 Kor 10, 12). Učinimo svojom 
i često molimo starodrevnu molitvu (20. nedjelje kroz godinu, 
u starom Misalu 5. po Duhovima): »Bože koji si pripravio ne- 
vidljiva dobra onima koji tebe ljube, ulij u naša srca duh svoje 
ljubavi da, ljubeći tebe u svemu i nada sve, postignemo tvoja 
obećanja koja nadilaze svaku želju«. 


PONEDJELJAK 
God. I 


1. č. Mudr 1, 1-7: Mudrost je duh čovjekoljubiv; Duh Gospod- 
nji ispujna svemir. (str. 650) 

P. p. 138, 1-3. 4-6. 7-8. 9-10 (str. 578-9) 

P. Povedi me, Gospodine, putem vječnim! 


Dok ne dobijemo službeno potanje tumačenje zašto je 
neka biblijska knjiga u novom Misalu ili Časoslovu određena 
da se čita u svoje vrijeme, možemo to samo nagađati. Za knji- 
gu su Mudrosti možda bili odlučni ovi razlozi da se čita pri 
samom svršetku liturgijske godine: ovo je po svoj prilici, vre- 
menski uzeto, posljednja knjiga SZ-a, a još je važnije što ona 
najjasnije govori o prekogrobnom životu na koji nas sprema 
upravo ovo vrijeme. Starozavjetni je mudrac prožet Biblijom 
i okružen, skoro sigurno u Aleksandriji, poznavaocima grčke 
filozofije i poganskim načinom života. Nadahnut od Boga po- 
učava svoje sunarodnjake, a preko njih i pogane. Do širih se 
slojeva nada doprijeti preko onih koje apostrofira kao zemalj- 
ske suce. Preporučuje da ljube pravednost (RBT SZ 4), koja »je 
sinonim za mudrost (usp. 6, 10), a znači potpun sklad misli i 
djela s voljom Božjom koja je objavljena u propisima, Zakonu 
i savjesti« (zagreb. Biblija 274). Tko tako pravedno misli o 
Bogu, taj će ga tražiti jednostavnim srcem, što pisac želi i što 
je zaista vrlo važno. Bog je jednostavan pa ga najprije nalaze 
i najbolje shvaćanju jednostavne duše. 

Mudrac zna za one koji čak Boga iskušavaju (r. 2) pa ga 
ne nalaze, ili kod djelomičnoga i netočnog poznavanja Boga na 
laku mu ruku uskraćuju i ono malo vjere koju im je on daro- 
vao. Budući da se u svojoj preuzetnosti takvi sve više udaljuju 

od Boga, na kraju ostaju posramljeni kao pravi bezumnici s 
kojima Biblija poistovjetuje bezbožnike (RBT, SZ 2). Božanska 
mudrost ne ulazi u grješnu dušu, dotično iz nje bježi kad se 
pojavi grijeh. Budući da grijeh vodi čovjeka u propast, duh 
Božje mudrosti pokazuje koliko je čovjekoljubiv. Ta ljubav 
Božja traži da ne postupa sa svakim jednako, dotično prije ili 
kasnije mora kazniti onoga koji izgovara bogohulne riječi. 
No Božje uho (r. 10) ne samo čuje sve što čovjek govori ili 
samo gunđa, nego Sveznajući pozna bubrege i srce čovjeka 
(r. 6). »Bubrezi, sjedište strasti i nesvjesnih poriva; srce, sje- 
dište misli i volje, svjesnih, razumskih i čuvstvenih poriva: 
skupa označuju sav čovjekov duševni život« (zagreb. Biblija). 
Bog sve zna, jer je on svuda prisutan i sve uzdržava. Te riječi 
liturgija često primjenjuje na Duha Svetoga, što opravdava već 
Augustin: »Ne vidim što bi priječilo da se tu podrazumijeva 
Duh Sveti kad je sam Bog kazao po proroku: »Ne ispunjam li 
ja nebo i zemlju?« (Jr 23, 24). Nebo i zemlju Bog ne ispunja bez 
svojega Duha. Što je onda čudno da je o Duhu Svetom rečeno: 
»Duh Gospodnji ispunja svemir«? Na jedan način ispunja svo- 
jom posvetnom milošću, kao neke svete; drukčije ispunja sve 
stvari time što svoju prisutnost potvrđuje i njih sređuje«. Stoga 
još jedanput ponovimo vrlo sadržajne retke 138. psalma i izmo- 
limo što kličemo u pripjevu. 


God. II 


1. č. Tit 1, 1-9: Postavi starješine kako sam ti naredio. (str. 188) 
P. p. 23, 1-2. 3-4ab. 5-6 (str. 486) 
P. Takav je naraštaj onih koji traže lice tvoje, Gospodine. 


Posebno za odlomke iz Pavlovih pastoralnih poslanica vri- 
jedi ono što je Pavao VI kazao o cijelom Lekcionaru koji je 
sastavljen u prvom redu s pastoralnom svrhom: »A sve je to 
upravo tako uređeno da se u vjernicima budi sve veća glad 
Božje riječi kojom se narod NZ-a pod vodstvom Duha Sveto- 
ga, gotovo sili na savršeno jedinstvo u Crkvi. Na temelju svega 
toga živo se nadamo da će svećenici i vjernici u isti mah i sve- 
tije pripremati svoj duh na Gospodnju večeru i produbljiva- 
njem Svetog pisma iz dana u dan obilatije se hraniti Božjom 
riječi. Plod će svega toga biti taj da će, prema II vat. saboru, 
Svete knjige biti svima i nepresušno vrelo duhovnog života, 
i poglaviti predmet kršćanske pouke i jezgra svake teološke 
izobrazbe« (Predgovor Reda čitanja 10). Zadatak je dakle 
Crkve uvijek onaj isti za koje je bio Pavao »poslan za promi- 
canje vjere Božjih izabranika i širenje prave bogoštovne nauke 

na temelju nade u vječni život« (r. 2-3). Kao što je apostol: 
odgojio Tita, pravog sina po zajedničkoj vjeri (r. 4), tako traži: 
da i on isto čini na Kreti, gdje ga je ostavio, i da za starješine 
mjesnih crkava postavi samo one koji ispunjavaju mnoge i 
važne uvjete. Treba samo pomnjivo pročitati tih 15 uvjeta, a 
nastojati provesti barem predzadnji: biti gospodar sebe: 
Zarri uz ovaj tekst ističe slijedeće: »Djevičanstvo je bo-. 
žanska karizma čiju je uzvišeriost Crkva uviiek potvrđivala, ali 
još su važnije kreposti koje se traže od svih: čistoća (i bračna. 
čistoća), blagost, strpljivost, umjerenost, pravednost i kritič- 
nost. Pavao s pravom inzistira nadasve na tim krepostima. 
Ostalo spada u nešto što je najbolje, no te su apsolutno potreb- 
ne: za biskupa, za svećenika i za običnog kršćanina. Stoga bi 
morao nestati (i srećom sve više nestaje) onaj tip crkvenog 
čovjeka koji je pun asketskih kreposti, a manjkav u pogledu 
moralnih. Daje milostinju, a onda škrtari ondje gdje duguje; 
obdržava celibat, ali me siromaštvo i strpljivost. Kršćanin je. 
prije svega pošten čovjek. On je mnogo više od toga. On je. 
pošten čovjek koji je pobožanstvenjen, ali temelj ipak uvijek 
ostaje poštenje«, ' ' ' 
Uz više puta uzeti 23. psalam, koji određuje uvjete za 
ulazak u starozavjetno svetište, možemo jedanput staviti riječi 
I vat. sabora: »Kao službenici svetoga prezbiteri — napose u 
žrtvi mise — na osobit način vrše ulogu osobe Krista koji je 
samoga sebe predao za žrtvu da posveti ljude. Zato su pozvani 
da nasljeduju ono što vrše, tako da svetkujući misterij smrti 
Gospodnje nastoje mrtviti svoje tijelo od njegovih mana i po- 
žuda... Tako, dok se prezbiteri sjedinjuju s činom Krista sve- 
ćenika, sebe potpuno dnevno prikazuju Bogu, i dok se hrane 
Kristovim tijelom, postaju od srca dionicima ljubavi onoga 
koji sebe vjernicima daje za hranu... Kao ravnatelji zajed- 
nice vrše ascezu svojstvenu pastiru duša, odričući ge vlastitih 
pogodnosti, ne tražeći vlastitu korist nego korist mnogih da se 
spase, trseći se sve više da savršenije izvrše pastoralni zadatak 
spremni, gdje treba, da pod vodstvom Duha ljubavi, koji duše 
gdje hoće pođu novim pastoralnim putovima« (P_ 13). 


Ev. Lk 17. 1-6: Ako ti se sedam puta na dan obrati i rekne: 
»Žao mi jel« — oprosti mu! (str. 66-7) : 


Jedna od najvećih i najčešćih zapreka da ustrajemo i na- 
Predujemo u dobru je spoticanje o zle primjere onih koji bi 
nam morali davati samo dobar primjer. Tek će na svršetku 
Svijeta biti zli posve i zauvijek odijeljeni od dobrih (Mt 13. 41). 
i stoga Isus računa sa stvarnošću te izjavljuje kako nije moguće 
da ne dođu sablazni. Iako smo taj tekst po Mateju već imali 
dva puta: 19. srijede (IV 91) i 23. A nedjelje (IV 201), Crkva 

nam ga čita i iz trećega Evanđelja. Značajno je u kojoj ga vezi 
donosi Luka. U petak smo i subotu razmotrili razliku između 
bogatih i siromašnih, o čemu je Isus još govorio onom poučnom 
pričom o škrtom bogatašu i o siromašnom Lazaru. Izvorni tekst 
kako znamo, nema ni poglavlja ni redaka. Dakle odmah po- 
slije te priče, koja tako zorno govori o sudbini siromaha na 
ovom. svijetu, slijedi odmah ovaj tekst o sablazni. Sigurno je 
da on ima i općenito značenje, ali »evanđelist siromah4« pove- 
zao ga eto sa strašnom sablazni koju svi imućniji pružaju svo- 
joj siromašnijoj braći. Taj je problem star koliko i svijet, a i 
nestat će ga tek s nestankom svijeta. Žalosno je da se taj pro- 
blem javlja i na religioznom polju, i to ne samo u SZ-u (usp. 
72. psalam) već odmah i na početku NZ-a (v. Jak 2, 5. 12-13; 
1 Kor 11, 20-22). Problem je i danas akutan. 


Lako je, osobito za neke naravi i u nekim okolnostima, 
opaziti i lomiti koplje nad drugima oko sebe, jer nama nije 
poznato koliko oni od svoga daju potrebnima. No Luka tu 
dodaje jezgrovitu opomenu: Pazite na se! Ne radi se o tome 
koliko tko ima i koliko daje, nego koliku tko vlastitu žrtvu 
čini kod toga. Malo vrijedi davati od onoga što ne pripada meni 
lično, još manje značenje ima računati koliko bih dijelio kad 
bih imao više. To sve može biti i samoprijevara. Recimo svaki 
sebi: Pazi na se, i daj od svoga što možeš više. U kršćanstvu 
ne manjka u tom pogledu divnih uzora. Asiški je svetac siro- 
maštvo smatrao svojom gospođom, koju je toliko volio da je 
to malo tko shvaćao; a »gospodin Vinko« je svoje milosrdnice 
učio da bilo koje bijednike smatraju svojim gospodarima. Ne- 
mojmo reći da su to nedostiživi ideali. Bog u svojoj Crkvi 
podiže svece da ih svi u svojim prilikama nasljedujemo. Svi 
se svakako moramo čuvati da nikada ne sablaznimo nekoga 
»malenoga«, a to su svi koji pred svijetom malo vrijede. Biti 


uzrokom da drugi griješi, prema evanđelju je gore nego da 


nama tko oduzme tjelesni život, jer se ondje radi o smrti duše 
koja zna biti nenadoknadiva. 


Jednu riječ o drugom odsjeku današnjeg odlomka, a treći 
je razmotren gore 27. C nedjelje. I taj tekst Matej ima u dru- 
goj vezi, a prema Luki ga možemo ovako uzeti: Neka svatko 
pazi na se (u sadašnjoj razdiobi redaka ta opomena i spada na 
ovaj 3. redak, ali ga većinom povezuje s 2. retkom, a može 
vrijediti za oba), no ako si zaista uvjeren da ti drugi čini krivo, 
kako ćeš postupati? Najprije ga ukori. Ne koristi mrmljati i 
govoriti iza leđa, nego dotičnome reći i s njim se objasniti, 
dakako ne u prepirci. Najčešće ćeš uvidejti da nije sve kako se 
tebi činilo i to će mnogo pridonijeti tvome smirenju i među- 
sobnom miru. Ako uspiješ brata uvjeriti da nije pravo učinio, 

na najmanji izraz njegova žaljenja i kajanja, oprosti mu od 
srca, I to ne samo jedanput nego i kad bi se ponovilo sedam 
puta na dan. Blago onome koji tako postupa, i blago zajednici u 
kojoj jedni uviđaju da su pogriješili, a drugi im odmah i uvijek 
oproste! 


UTORAK 
God. I 


1. č. Mudr 2, 23-3, 9: Očima se bezbožnika čini da umiru, ali 
oni su u miru. (str. 651) 


P. p. 38, 2-3. 16-17. 18-19 (str. 493-4) 
P. Blagoslivljat ću Gospodina u svako doba. 


Četiri retka koja dolaze prije današnjeg čitanja uzima u 
vezi s Isusovom mukom Biblija (Mt 27, 43; Iv 5, 18; 19, Vi 
liturgija (v. II 118 i IV 266). Ako na to nije mogao misliti sta- 
rozavjetni mudrac, sigurno u današnjem tekstu govori o smrti 
pravednika. Zapravo spominje veliko dostojanstvo čovjeka, i 
na taj se tekst poziva II vat. sabor (Cus 12) kad govori da je 
prvotno i ljudsko tijelo bilo određeno da ne doživi smrti, no 
odmah zatim i o toj najvećoj ljudskoj muci (Cus 18). Zapravo 
mudrac ovdje spaja misao o smrti tijela, koja da je na svijet 
došla po zavisti sotone (Post 3; Sir 25, 24; Rim 5, 12; Heb 2, 
14), i o smrti duše, tj. vječnoj propasti što čeka one koji svoje- 
voljno i ustrajno pripadaju sotoni. Nigdje u SZ-u nije tako 
jasno istaknuta besmrtnost ljudske duše kao ovdje, a isto tako 
i grijeh prikazan kao moralna smrt duše. Nama je to sve još 
mnogo očitije na temelju Isusove nauke i cijeloga NZ-a. 

Kad je mudrac tako spomenuo žalostan svršetak bezbož- 
nika, prelazi na opis blaženstva pravednika. Pred očima su 
mu u prvom redu oni koji moraju trpjeti radi Boga i možda 
podnijeti mučeničku smrt. Oni su toliko u Božjoj ruci da pisac 
emfatično tvrdi kako ih se ne može dotaknuti nikakva muka. 
Muka “ostaje muka, ali se može podnijeti radosno, ili barem 
strpljivo, kad se trpi s Bogom i za Boga. Lekcionar pruža mo- 
gućnost da se ovaj tekst čita na dane mučenika kod kojih 
dolazi do punog izražaja igra hrvatskih izraza: čini se da oni 
umiru, a oni su u miru (r. 2-3). Tko zna koral i želi uživati u 
muzičkoj obradi tog teksta, neka potraži dotični »gradual« 
pa će osjetiti silan preokret koji je bogatom melodijom izražen 
samo“ u onome »autem-ali«. Svijet drži sve one koji trpe do 
smrti, a možda radi Boga podnesu i samu smrt, nesretnima i 
čak opravdano kažnjenima, ali njihova je nada opet u besmrt- 

nosti. Pisac ne niječe da su trpjeli, no mudro sudi: Za malo 
muke zadobili su velika dobra (vr. 5). Da li mi, još u svjetlu 
NZ-a, tako uvijek sudimo? Osobito i kad se radi o nama? 


Ovaj je tekst zaista pun Božjega duha kad gleda da nas 
Bog stavlja na kušnju, dakako ne da nas upropasti, nego da se 
njegovom pomoći iskažemo dostojnima njegove silne i vječne 
nagrade. Svaki je pravednik u trpljenju, a pogotovo mučenik u 
smrti sličan zlatu koje se čisti u vatri. Bilo je mučenika, i u 
naše vrijeme, čija su tjelesa doslovno sažežena kao žrtve palje- 
nice, a to je zapravo svaka mučenička smrt; a i dugotrajno, 
ustrpljivo podnesena bolest. No kad dođe po njih Gospodin, 
kad on učini kraj njihovim mukama, onda će svi takvi zasjati. 
Muka je bila kao tama, ali će to jače osjetiti i ižarivati svjet- 
lost u koju ih je ona privela. Piscu nije dovoljna ta riječ pa 
dalje niže izraz za izrazom, i kao da mu ih ponestaje, kad slika 
nagradu koja čeka te sretnike. Svi su ti izrazi vrlo bogati sadr- 
žajem, a kao da sve obuhvaća riječ: bit će u ljubavi s Bogom. 
Ne isplati li se za to sve podnijeti što se može na svijetu 
pretrpjeti? : 


God. II 


Čč. Tit 2, 1-8. 11-14: Pobožno živimo iščekujući blaženu nadu 
. t očitovanje Boga i Spasitelja našega Isusa Krista. (str. 188) 


P. p. 36, 3-4. 18 i 23. 27 i 29 (str. 496-7) 
P. Od Gospodina dolazi spas pravednicima. 


Uspostavljanje vjerske zajednice s vrijednom Pleić 
na čelu Pavlu znači tek okvir u koji mora doći kršćanska 
sadržina. Na Kreti, a i drugdje i svugdje, vanjske prilike neće 
biti sklone zdušnom provađanju istinskoga kršćanskog života. 
Mnogo. će smetati buntovni krivi učitelji i praktični materija- 
listi. Stoga apostol uči Tita kako mora tražiti da žive pojedine 
vrste kršćana. Njemu je glavno da se život svih.slaže sa »zdra- 
vom naukom« evanđelja (usp. 1 Tim 1, 10; 2 Tim 4, 3; Tit 1, 9), 
dakle da budu zdravi u vjeri (r. 2 i 1, 13). Sve što se s njom 
ne slaže, ili joj se čak suprotstavlja, bolesno je i više ili manje 
opasno za razvoj pojedinca i zajednice. Pavao ne ostaje kod 
općenite upute već potanko određuje kakvi moraju biti starci 

i starice, mlade žene i mladići. Uz opomene koje će vrijediti 
uvijek i svagda starci i starice na Kreti, poznatoj zbog dobrog 
vina, trebaju paziti da ih vino ne prevari. Kad apostol upućuje 
najprije njih, to je zbog toga jer dobar primjer starijih mnogo 
znači za mlađe, a kako će oni voditi druge ako njih vodi vino? 
Svi treba da su uzdržljivi u svemu (r. 6). Inače se Pavao oprav- 

dano boji da bi se grdila riječ Božja koju Krećani poznaju i 
zastupaju pred nevjernicima. 

Uzalud bi bilo tražiti od vjernika sve dobre odlike ako ih 
u njima ne predvodi Tito. Stoga učitelj traži od svoga učenika 
neka se pokaže uzorom dobra vladanja. Važno je druge učiti 
pravilnu i cjelovitu nauku, ali isto tako je važno da se svojim 
životom ne demantira ono što se druge uči. To će svatko brzo 
opaziti i Pavao želi da se kod kritiziranja, kojega će biti dok 
bude:svijeta, vanjski ili nutarnji protivnik vjere posrami kad 
»ne može o nama što zlo reći« (r. 8). Zarri dodaje: »Često, 
naprotiv, ima mnogo toga reći jer mi uvijek ne pokazujemo 
»uzor dobra vladanja«. Onda sve kritike pripisujemo antikle- 
rikalizmu, nevjeri i zlobi druge strane. Može biti po neki put 
da je to korijen kritike, ali često su uzroci jednostavniji i mo- 
ramo ih staviti i ma svoj račun. Prouzrokuje ih naše premalo 
izgledno vladanje. U tom je slučaju uzalud se činiti mučeni- 
cima, žrtvama bezbožnika i neprijatelja Crkve. Neprijatelji ili 
prijatelji, oni govore istinu. Lijek nije u polemici ili pslope“ 
tici već u našoj kreposti«. * 

Nije teško postavljati takve zahtjeve, ali je teško wwtjete 
ih slijediti. Tu može pomoći samo Bog koji je došao među nas 
da nam ne samo pokaže svoj primjer nego i da nam dade 
svoju spasiteljsku snagu (r. 11) da tako činimo. Nema morala 
ni askeze bez Krista i njegove milosti. Samo on nas odgaja da 
živimo. umjereno u svojim potrebama, pravedno prema drugi- 
ma i pobožno odani Bogu. Ovaj smo Pavlov tekst imali na 
božićnoj polnoćki (I 117), ali nam dobro dolazi i u ove dane 
kad iščekujemo Kristov dolazak i na nj se intezivnije pri- 
pravljamo. Kad je Krist dao sama sebe za mas, ne bi nam 
smjelo biti teško ono što on traži od nas ne za sebe već za 
naše vječno dobro. To svoje uvjerenje izražavamo i današnjim 
pripjevom. 


Ev. Lk 17, 7-10: Beskorisne smo sluge. Učinili smo što smo 
. morali učiniti. (str. 67) 


Ovdje nas Krist »ne uči što Bog osjeća, nego kako mi 
moramo osjećati« (Knabenbauer). Tekst ne predstavlja sliku 
Boga već sluge kako se mora vladati prema Bogu. »Farizejski 
su pismoznanci zamišljali odnos između Boga i ljudi kao neki 
ugovor: ja dajem da i ti dadneš, djelo za djelo. Tko izvršuje 
zakon, tko ispuni ono što Bog traži taj zaslužuje plaću. Isusova 
usporedba zabacuje takvo mišljenje. Bog nam nije ništa dužan, 
čak ni zahvalnost. Čovjek je jednostavni sluga« (St&ger). Tako 
su mislili i apostoli pa Petar pita Isusa što će oni dobiti za to 
što su sve ostavili i pošli za njim (Mt 19, 27). U usporedbi s 
radnicima u vinogradu (Mt 20, 1-16) domaćin daje istu plaću. 

onima koji su se trudili čitav dan i onima koji su radili samo 
jedan sat. Tako nekako i Bog postupa. »Božja plaća ne odgo- 
vara onome što čovjek učini. Ono što mi nazivamo Božjom 
plaćom, to je dar Božje dobrote«. Sve što imamo i jesmo, dugu- 
jemo Bogu i prema tome u bilo kojem slučaju mi moramo biti 
zahvalni njemu, a ne on nama. Time nije rečeno da on s nama 
postupa kruto, pogotovo kad iz tolikih drugih biblijskih mjesta 
znamo da nas Bog voli kao svoju djecu i da nas kao takve 
tretira. Radi se o tome da mi nađemo svoj pravilan stav prema 
Bogu i da od njega sve primamo kao nezasluženi dar, 

Nikada nitko ne smije zaboraviti što je on, a što je Bog. 
»Božja služba je služenje. Bog naređuje i čovjek ima da izvrši 
zadatak. Dužnost leži na čovjeku kao obveznica na dužniku. 
Bog mu ništa ne duguje, on sve duguje Bogu... Kad sluga 
izvrši sve što mu je bilo naloženo, tada je ispunio samo svoju 
dužnost. Sluga je upravo sluga, »bijedan« (čini se da smisao 
bolje izražava taj pridjev negoli doslovan »beskoristan«, i je- 
ruz. Biblija ima: pauvres) sluga koji nije za drugo nego da 
služi, »jednostavni« sluga i ništa više. Isusov  proročki (tj. u 
stilu starih proroka) govor »bezobzirno« zastupa Božje pravo, 
pa iako potiskuje prema granici ništice onoga koga to pravo 
pogađa. Upravo time čovjek postaje slobodan, prazan i otvoren 
da mu Bog daruje dobra svoga kraljevstva. Blaženi siromasi, 
jer je njihovo kraljevstvo nebesko«. 

Odlomak smo imali već gore 27. C nedjelje, a Crkva nam 
ga opet čita, jer nam je zaista svima potrebno shvatiti to Isu- 
sovo stanovište i posve ga usvojiti u svojoj praksi. Onako kao 
što je postupao Pavao kad je mogao zapisati: »Ako propovije- 
dam evanđelje (a apostol ga nije propovijedao samo riječima), 
to mi ne daje pravo na slavu, jer sam na to obvezan. I jao 
meni ako ne propovijedam evanđelja« (1 Kor 9, 16). A u meni 
koliko se vremena i s kojom silom zna zadržavati čak i mrmlja- 
nje, ako ne ma Boga, onda na njegove namjesnike, kad mi se 
odmah ne pruža nagrada, pohvala, priznanje? Puni smo sebe 
i stoga imamo u srcu tako malo mjesta gdje bi nas mogao 
usrećiti Bog. 


SRIJEDA 
God. I 
1. č. Mudr 6, 1-11: Čujte, kraljevi, i urazumite se! (str. 653-4) 
P. p. 81, 3-4. 6-7 (str. 533) 
P. Ustani, Bože, i sudi zemlju! 


Poznata je riječ jednog profesora pastoralke: Za upravlja- 
nje zajednice treba mnogo znanja, još više svetosti i najviše 

razboritosti. Razboritost je praktična mudrost o kojoj govori 
ovaj odlomak i cijela knjiga iz koje je uzet. Ta krepost, a 
tako mi jedna druga, nije nasljedna kao što je bila nasljedna 
kraljevska vlast. Stoga biblijski mudrac poziva i kraljeve 
da pribave sebi mudrost za upravljanje onih koji su im povje- 
reni. Nije čudno što se u židovskom tekstu ova knjiga odmah 
u naslovu pripisuje velikom Salomonu i tako na neki način 
opravdava što se mudrac usuđuje poučavati i kraljeve. Izvor- 
noj Božjoj riječi ne treba nikakav dodatak mi oslonac, ona 
ima svu jakost u samoj sebi. »Gospod Svevladar ne uzmiče 
ni pred kim, niti se plaši kakve veličine« (r. 7a). Bog daje 
svakoj zakonitoj vlasti moć upravljanja i stoga ima pravo od 
svakoga tražiti da se od njega uče mudrosti. Bilo kojem vla- 
daru neće pomoći ako se hvasta silom svojih naroda, jer će 
sam Bog ispitati svačija djela i još posebno istražiti svačije 
nakane. Pred Bogom dakle djela ne vrijede onako kako o 
njima sude ljudi, nego kako drži Bog kojemu je najvažnija 
nakana. 

Ovo je jedno od mnogih biblijskih mjesta koja nam go- 
vore kakav bi morao biti kralj (RBT) ako hoće da bude pravi 
Božji opunomoćenik. »Vlast koju Bog povjerava nije apso- 
lutna; ograničuju je moralne obveze. Zakon zauzdava njezino 
vršenje... Upravo je u pitanjima političke vlasti čovjek naj- 
skloniji prekoračiti granice svoje vlasti. Opijen moću on je 
pripisuje svojoj zasluzi« (RBT 1438). Takve vladare mudrac 
kori što svoje nakane nisu usklađivali s Božjom nakanom 
(r. 4). Zbog toga će na mjih brzo i užasno doći nemilosrdna 
kazna Božja. Koliko je humanosti i pravde u riječima da su 
maleni dostojni oproštenja, a moćnici da će biti moćno ka- 
žnjeni! Bog se jednako brine za male i velike pa mudračeva 
prijetnja velikašima mije drugo nego poziv ma obraćenje koje 
je za života još uvijek na vrijeme. Vlast i sve što je dobro 
na zemlji treba sveto čuvati, tim upravljati i time se služiti 
prema Božjoj makani i volji. Mudrac tu iznosi obećanje koje 
je od velikog značenja za bilo koju vlast u bilo koje vrije- 
me: oni koji sveto čuvaju svetinje, sami se posvećuju (r. 10). 

Vrlo odlučne opomene sucima kao izvršiteljima ljudske 
pravde sadrži i kratki ps 81. On dolazi jedino danas i bit će 
vrlo korisno da ga ma sebe primijeni svatko tko ima udjela 
u bilo kakvoj vlasti na zemlji. Svako dostojanstvo donosi sa 
sobom i teške obveze pred kojima strepe mnogi veliki duhovi, 
a samo površni ih uzimaju olako. Osobita je dužnost svake 
vlasti da se zauzima za sve slabašne i progonjene. Strašna 
je odgovornost pred Bogom i pred poviješću ustuknuti pred 
tlačiteljem i napustiti potlačene. U Crkvi je uvijek bilo ljudi 

koji su i uz pogibelj vlastitog života ustajali i ostajali na 
braniku prezrene pravde i povrijeđenoga eri dosto- 
janstva. 


God. II 


x 


1 oč. Tit 3, 1-7: Bili smo lutalice, ali nas spasi po svom 
milosrđu. (str. 188-9). 


Pp: p. 22, 1-8a. 3b-4. 5. 6 (str. 486) 
P. Gospodin je pastir moj, ni u čem ja ne oskudijevam. 


(Pavlov izraz na početku ovog odlomka »podsjećaj ih« 
svjedoči da je apostol sa svojim suradnicima već govorio Kre- 
ćanima o tome kako moraju postupati prema poglavarima i 
vlastima: Budući. da svakidašnji život donosi u tom pogledu 
razne svoje poteškoće, Tito mora uvijek iznova podsjećati 
vjemike da se pokoravaju zakonitoj vlasti iako su njezini 
nosioci pogani. Isto tako treba da su prema svojim sugrađa- 
nima susretljivi i posve blagi. To nije teško biti kad je i dru- 
ga strana susretljiva i blaga, ali prava se krepost pokazuje 
upravo :onda kad se kršćanin svlada i pred onima koji to 
ne zaslužuju. Za to možemo najjači poticaj imati u sjećanju 
da smo i mi bili nevaljani i da prema tome moramo sa svima 
biti obazrivi i milosrdni. U tom je pogledu sam apostol naj- 
ljepši primjer. Krećani su kao i drugi pogani onog vremena 
bili odani raznim porocima, o kojima Pavao govori potanje 
na drugim mjestima (npr: Rim 1, 26-27; Ef 2, 3; 4, 18), koje 
su krštenjem napustili. Pavao je mladost proveo u strogoj 
školi Mojsijeva zakona, a ipak se ovdje poistovjetuje s pogan- 
skim .nevaljalcima, kao da je i on nekada bio takav. Opomi- 
njući druge ne možemo uvijek reći da i mi spadamo u svako- 
vrsne javne grješnike, ali još je gore sebe odijeliti i distan- 
cirati od grješnika. Pavao nije tako činio. 

Kao i u jučerašnjem odlomku apostol opet dolazi na do- 
brotu Boga i našega Spasitelja Isusa Krista pa se ovaj tekst 
čita na božićnoj zornici (I 119). »U času, što ga je Bog.u svom 
planu spasenja odredio za ljudski mod, nastao je preokret u 
povijesti ljudi. Veliko je Božje djelo nastupilo rođenjem a 
završilo se smrću Isusa Krista na križu. U Isusu Kristu, utje- 
lovljenom Božjem Sinu, pojavila se Božja dobrota i čovjeko- 
ljubivost. Svečanim riječima, čiji su izrazi uzeti iz tadašnjega 
dvorskog stila, poosobljena su dva Božja svojstva koja su se 
pojavila utjelovljenjem Isusa Krista i zasvijetlila kao svjetlost 
u tami. To je neizreciva Božja »dobnota« kojom nije čovjeku 
pristupio kao sudac i osvetnik, već kao dobar i milosrdan 

Bog. To je Božje »čovjekoljublje«, kojim je, unatoč apsolutnoj 


distanci od ljudi, pristupio. svome stvoru na ljubezan način, 


Kako je uzvišenu sliku Boga apostol iorisao s te dvije riječi! 
Rođenjem .i smrću Isusa Krista na.križu ne nastupa preokret 
samo u povijesti čovječanstva, nego to označuje i veliki pre- 
okret u životu svakoga poj jedinca«: (Reuss).. 


Zaista, malo bi koristili svi dokazi Božje ljubavi u utjeko- 
vljenju i otkupljenju da Bog nije našao način kako će se to 
ostvariti djelotvorno u svakom pojedincu. Dogodilo se to u 
kupelji preponođenja, kako ovdje Pavao naziva sakramenat 
krsta. Ta velika obnova našega bića djelo je Duha Svetoga 
(r. 5), a iako se sastoji od jednokratnog čina, ona nas nepre- 
stano podržava u Božjoj milosti i ujedno sprema na baštinu 
vječnog života. Ono što je na nas kod krštenja obilno izli- 
veno, to sada bez prestanka u nama djeluje i pruža nam 
zalog još većih i vječnih Božjih darova. Malo je gdje talko 
sažeto iznesen sav učinak krštenja kao u ovim riječima, Za- 
služuju da nakon njih pjevamo 22. psalam i da ne zabora- 
vimo što. ti izrazi od nas traže: da nasljedujemo Boga i popui 
njega budemo milosrdni : prema ljudima.“ 


Ev. Lk 17, 11-19: Ne nađe se nijedan koji bi se vratio i soji 
slavu Bogu, osim ovog tuđinca. (str. 67) 


O zahvalnosti je uz ovaj tekst bilo govora gore 28. C ne- 
djelje. Obećali smo se osvrnuti na misterijski smisao ovog 
Isusova čuda koji nam majljepše pruža Augustin (v. djelo- 
mice njegovu homiliju 13. nedjelje po Duhovima u stanom 
Časoslovu). Hiponski biskup najprije opaža da je Gospodin 
samo kod ove bolesti slao jadnike svećenicima. Tako danas, 
tako drugom prigodom kad je ozdravio jednoga gubavca (Lk 
5, 14). Kasnije je prevladalo tumačenje da je to slika oči- 
šćenja od grijeha u sakramentu pokore. Augustin gleda du- 
blje. Nije važno što on misli da se ovdje ne radi o bolesti 
koju mi obično nazivamo gubom i koja razjeda i udove te 
dovodi do smrti. Augustinu se čini da su na tim gubavcima 
bili samo nekakvi lišaji koji bi mijenjali boju kože, ali zbog 
kojih se kod ozdravljenja također moralo ići židovskom sveće- 
niku (Lev 14, 4). U potvrdu svoga mišljenja crkveni naučitelj 
vidi i u tome što Evanđelje ne kaže da je Isus gubavce ozdra- 
vio već samo očistio. »Stoga gubavcima možemo slobodno 
smatrati one koji nemaju pravo znanje o vjeri i ispovijedaju 
razne krive nauke. Oni ne sakrivaju svoje neznanje nego ga 
iznose kao svoje vrlo veliko znanje i iskazuju se nadutim i 
preuzetnim riječima«. Tko nije barem neki put susreo takve 
vjerske neznalice i njihove poluistimne?. 

Da se ne radi u prvom redu o tjelesnom ozdravljenju, 
Augustin to vidi i u naslovu što ga ti gubavci uzvikuju: »Isu- 
se, Učitelju!« Sve druge je bolesnike Gospodin sam ozdra- 
vljao, a kad treba katehizirati, onda on taj zadatak povje- 
rava svojoj Crkvi. Tako je učinio i s Pavlom kojega je poslao 
Ananiji (Dj 9, 5). Dakle Crkva kao takva pruža božanski nauk 
i samo onaj koji se s njom uskladi nema na sebi mrlja druge 
boje. Stoga Augustinu židovsko svećenstvo ovdje mije pralik 
našega ministerijalnog svećeništva, nego onoga općega koje 
posjeduju svi kršćani, cijela Crkva. Zajedništvo u vjeri i sa- 
kramentima pruža svakome ono što je Krist ostavio čitavoj 
svojolj Crkvi. 

U vezi s time Augustin se prema svojem običaju zausta- 
vlja i na značenju brojki koje dolaze u ovom odlomku. Broj 
devet je u sebi nesavršen i stoga onih devet nezahvalnih 
ozdravljenika, koji su uz to bili Židovi, slika je židovskog na- 
roda koji je isključen iz zajedništva s Kristom. To se dogo- 
dilo, dakako, samo njegovom krivnjom, 'jer nije priznao svoga 
Mesiju koji ga je jedini mogao izliječiti i osloboditi. Onaj 
jedan koji se vratio da zahvali i koji je za to pohvaljen pred- 
stavlja jedinu Crkvu koja je i sastavljena od tuđinaca kao 
što je bio onaj Samarijanac. Dakle pravi smo kršćani samo 
ako smo svjesni da svoje očišćenje i sve što imamo u Crkvi 
dugujemo božanskom Učitelju. Kolika je ta naša svijest i 
zahvalnost, koja iz nje izvire, najbolje pokazujemo u euhari- 
stijskom (= zahvalnom) bogoslužju. 

Nije izravno ulazila u izlaganje i stoga nije spomenuta 
jedna Augustinova izreka u vezi s gubom, a dobro ju je 
zapamtiti. »Nema tako krive nauke u kojoj nije pomiješano 
i nešto istine. Istinito bez ikakva reda pomiješano s krivim, 
kad to čovjek pokazuje u jednom te istom govoru ili razgo- 
voru, označuje gubu koja svojom pojavom na jednom te 
istom tijelu izmjenjuje i kalja čovjeka. Takve u Crkvi treba 
izbjegavati da izdaleka vape i traže pomoć u Krista«. 


ČETVRTAK: 
God. I 
1. č. Mudr 7, 22-8, 1: Mudrost je odsjev vječne svjetlosti 
i zrcalo čisto djela Božjega. (str. 655) ' 
P. p. 118, 89-90. 91 i 130. 135 i 175 (str. 566-9) 
P. Dovijeka, Gospodine, riječ tvoja ostaje. ; 


Glasoviti ovaj odlomak ne iznosi samo najveću pohvalu 
Božjoj mudrosti nego u pjesničkom zanosu pridjeva joj i 

osobna svojstva. Stoga se može lako shvatiti da kasnija obja- 
va (Heb 1, 3) preuzima neke od tih oznaka i pridjeva ih dru- 
goj božanskoj osobi, kao što i liturgija u 1. O-antifoni primje- 
njuje na Krista zadmji današnji redak. Davno su već opazili 
da u r. 22 nabrojeno 7x3 pridjeva koji govore kakav je sve 
duh Božje mudrosti. Već ti sakralni brojevi upućuju da tu 
nije riječ o bilo kojoj mudrosti, što je još jasnije ako se ba- 
rem malo pogleda u značenje tih pridjeva. Nije ni lako shva- 
titi ško je mudrac mislio svakim tim izrazom, ali se iz svih 
zajedno vidi da mu ponestaje ljudskih pojmova i naziva kad 
hoće da opiše onoga koga se ne može opisati. Sve što ljudski 
duh svojim nastupanjem i djelovanjem ispoljuje najljepše i 
najdublje, to sveti pisac pripisuje duhu Božje mudrosti, Bogu. 
Veoma je značajno i ono što o njoj govori u r. 22: Božja 
je mudrost gibljivija od svakog gibanja, pa bi je u naše 
vrijeme možda smjeli usporediti s raznim električnim valo- 
vima koji prouzrokuju svjetlost i zvuk. Nekako poput njih 
i ona sve proniče i prožima, a opet se nigdje ne gubi i ne 
okalja, već ostaje posve čista i prisna, uvijek samo svoja 
i neobuhvatna. 

»Nematerijalnost mudrosti naglašena je i time da je ona 
dah Boga, na neki način svijetli Božji izliv i ništa je nečisto 
ne može oskvrnuti. Nju se čak može nazvati »odsjevom vje- 
čnoga svjetla« (usp. u Vjerovanju: »svjetlo od svjetla«), tj. 
u zrcalu se mudrosti može ogledati Božje djelovanje, posebno 
njegova dobrota prema ljudima i stoga je ona »slika njego- 
ve dobnote« (r. 25-26). Isto onako kao što se Bog svojim 
djelovanjem u svemiru ne iscrpljuje i me gubi svoj identitet 
isto tako se događa s njegovom mudrošću. Međutim, još div- 
nije od njezina djelovanja u makrokozmu je njezina djelat- 
nost u duši svetih ljudi. Ona čini Božje prijatelje i proroke, 
sve one koji su Boga dostojni« (Krinetzki). Mudrost je toliko 
Bogu svojstvena i toliko ga ona izražava da bez nje nemamo 
pristupa Bogu ni njegovoj ljubavi. U vezi s time dobro se 
sjetiti prvoga i najvećeg dara Duha Svetoga i u njegovoj 
mudrosti sve promatrati, ocjenjivati i uživati. 

Mudracu kao da još nije dosta i traži nove slike i uspo- 
rebe kojima bi predočio vrline Božje mudrosti. Ona je sjaj- 
nija od zvijezda i od samoga sunca, što se pokazuje i time 
da svjetlost ustupa mjesto noći, koja ju na neki način pobi- 
jedi, a zloća nema moći protiv mudrosti. Koliko je to naivno 
toliko je i dubokoumno; jer zaista nitko ne bi nikada sagri- 
ješio kad bi se dao voditi od Božje mudrosti, sve po njoj su- 
dio i služio se njezinom moći. Ovaj odlomak s vrhunskim 
pohvalama mudrosti sveti pisac završava da se. ona svuda 

prostire svojom jakošću i sve upravlja svojom blagotvornošću. 
»Vrlo je vjerojatno da je knjiga Mudrosti vremenski zadnja 
i naukom najnaprednija od svih knjiga SZ-a. Ona ujedno 
na siguran i dobrohotan način spaja židovsku objavu i grčku 
misao. Pod raznim vidicima ona tvori lanac koji veže. Zakon 
i Evanđelje. NZ će upotrijebiti nauku o mudrosti i o Božjem 
duhu da je dovede do savršenstva u teologiji o Božjoj Riječi 
i o božanskom Parakletu« (Weber). 


\ God. II 


1. č. Fim 7-20: Primi ga, ha kao roba, nego kao ljubljenoga 
brata. (str. 190) 


P. p: 145, 7. 8-9a, 9bc-10 (str. 584) 
P. Blago onomu kome je pomoćnik“ Bog Jakovljev! 


Na dražbi se pisma nekih velikih ljudi znaju prodati .za 
ogromne svote, Nema pisma koje bi se i samo izdaleka moglo 
mjemniti s ovim pisamcem apostola naroda. Po svoj prilici je 
to jedino pismo što ga je Pavao napisao sam svojom rukom. 
Već smo. vidjeli (IV 207) kako nam je pisamce Filemonu sa- 
čuvalo stanovište mlade Crkve prema ropstvu i na koji je 
način ona od početka stala rješavati taj teški problem i 
malo-pomalo preobražavati uređenje svijeta. No pisamce je 
s tim u vezi važno s još jednog gledišta. Često se govori o 
»Crikvi zakona« i o »Crkvi ljubavi« i ističe se da je korifej 
druge Pavao. Ovo nam pisamce svjedoči kako je to etike- 
tiranje jednostrano i prema teme nepravilno. Poznato je 
kako su rimski zakoni strogo kažnjavali odbjegle robove: 
gospodar je s njima mogao činiti što ih je volja, S Onezimom 
je bilo još teže, jer je om, čini se, prije bijega i okrao svoga 
gospodara. Sreća ga je dovela u Rim k Pavlu koji ga je obra- 
tio na kršćanstvo i meko vrijeme zadržao kod sebe. Na te- 
melju kršćanske ljubavi apostol je mogao odrediti: Kakvo 
ropstvo, meka mu tako koristan: Onezim ostane! Da. je tako 
učinio i javio to Filemonu, po svemu možemo suditi da bi 
se taj bio s time rado složio. No Pavao ga nije htio staviti 
pred gotov čin i nekako ga prisiliti na dobrotvornost. One- 
zim će poći natrag svojemu gospodaru. Sada su obojica kr- 
šćani i robu se ne treba bojati kazne, ali da bude posve 
miran, Pavao mu daje popratnu cedulju. Koliko je u njoj 
ljubavi, ali isto tako i poštovanja tuđih prava koja su vrije- 
dila na temelju tadašnjih zakona! Tako će veliki sioite 
ispuniti zakon i učiniti da pobijedi ljubav. 

S toga vidika krasni Pavlovi izrazi srdačnosti i nježnosti 
dobivaju sve svoje značenje. Ljubav nije bezobzirma i ne 
nastupa tražeći odmah svoja prava. Prvi dio pisamca sadrži 
velike pohvale Filemonu i njegovoj dobrotvornosti. prema 
svetima, tj. kršćanima. Time je unaprijed Pavao osigurao 
njegovu naklonost i posvemašnje | razumijevanje Onezimova 
slučaja. Apostolova:se ljubav odrekla još jednoga prava: ne 
samo da nije htio zadržati Onezima bez prethodnog pristanka 
njegova! gospodara, nego za roba moli milost i oproštenje on 
koji bi u Kristu imao puno pravo da zapovijedi Filemonu 
kako mora postupati. No, što vrijedi nekoga prisiliti da nešto 
učirii?. Mjesto »u ime zakona« Pavao radije moli »u ime po- 
znate ljubavi« (r. 9). To je prava Crkva ljubavi, koja ne ruši 
zakone, pogotovo ne one koji brane prava drugoga, nego pno- 
miče i u zakonitosti ljubav. »Da tvoje dobročinstvo ne bude 
kao prisilno, već svojevoljno« (r. 14). Da uvijek i posvuda 
pobijedi ljubav me ovisi samo o onome koji zapovijeda što 
mora i kako mora, nego i o onome koji i kako prima i izvrši 
zapovijed. Bezobzirnost i revolt nisu na svijet donijeli ni de- 
kagrama ljubavi, a mnogo su je puta uništili i ondje gdje se 
bila: počela lijepo razvijati. Nježno je to stabalce koje Kranj 
zalijevanja, ali je potporni kolac i zaštitnu ogradu. 


Ev. Lk 17, 20-25: Kraljevstvo je Božje među vama. 
(str, 67) | ' : 

. Prema sinopticima' Isus nije ni o čemu toliko govorio ko- 
liko o kraljevstvu Božjemu. Njegovi su slušatelji pa i apo- 
stoli najčešće pod tim nazivom mislili doslovno ma: ponovnu 
uspostavu teokracije u Božjem narodu (Lk 19, 11; 21, 7; Dj 1, 
6). U tom su mu smislu farizeji i upnavili pitanje kad će doći 
kraljevstvo . Božje. Vanjska vlast je njima bila “važnija od 
kreposti koje je Gospodin prije toga isticao: ljubav, vjeru, 
poniznost i zahvalnost (r. 1-19). Isus ih poučava da kraljevstvo 
Božje nije vladanje nad drugima niti uopće neka vanjska po- 
java, nego nutarnje obraćenje i vladanje nad samim sobom. 
Stoga se ne može reći ni gdje ni kada ono nastupa. Odmah 
zatim je iznio veliku tvrdnju koja je istaknuta i u naslovu 
današnjeg odlomka. Ona se tumači dvojako. Mnogi prevode : 
Kraljevstvo je Božje.u vama, u ljudskim srcima gdje djeluje 
neupadno i upravlja svim odnosima čovjeka. Drugi (među 
njima većina novijih tumača, kao Lagrange, Ricciotti, Stoger) 
misle da je bolje reći: Kraljevstvo je Božje među vama, 
posred vas; ono je već nastupilo, dakako bez pompe i parade, 
kao prava duhovna stvarnost. U svakom slučaju nemaju pra- 
vo modernisti koji se pozivaju na ovaj tekst da pokažu kako 

je Crkva samo duhovna zajednica bez ikakva vanjskog znaka 
i opredijeljenja. »Kad bi Kristova tvrdnja značila ono što u 
nju stavljaju ti autori, nikako se ne bi moglo zaključiti da 
je nutrina sve i da je sve ostalo ništa. Kraljevstvo je Božje 
nužno i prije svega u srcu... No nije tu jedino i isključivo. 
Ni gramatika ni logika ne- dopuštaju da se jedinoj afirma- 
tivnoj tvrdnji dadne negativni i ekskluzivni smisao« (M6de- 
bielle). 

Teško je reći je li Isus drugi dio današnjeg odlomka izgo- 
Vorio ovom prigodom, ili je Luka te riječi preuzeo liz Isusova 
govora na Veliki utorak u Jeruzalemu. Tada ga u svojoj 
recenziji donosi i treći evanđelist (Lk 21), a odnosi se na zbi- 
vanja prigodom propasti Jeruzalema i svršetka svijeta. Me- 
đutim, mogao je Gospodin i ovdje svoje učenike upozoriti 
kako im se vladati kad on ne bude više među. njima i kad 
ih pritisnu razne nevolje. U »progonstvima poslije Isusova 
uzašašća učenici će poželjeti ne samo gledati nego i uživati 
njegovo blaženstvo barem jedan dan,.ali će morati pričekati 
dok za to ne budu zreli« (Rupčić). Njegovi .se učenici ne. 
smiju dati zavarati i tražiti Gospodina gdje njega nema. On 
će u slavi doći posve očito i svima će: biti jasno kad nadođe 
njegov dan, no prije. toga mora on mnogo pretrpjeti; a zatim 
s njime i njegova Crkva, »Izraelska se povijest spasenja pri- 
bližava kraju. On je započeo s Isusom koji je ispunio prošlost 
i već naviješta kraj. Potpuno ispunjenje treba ipak još čekati. 
Božje je gospodstvo: već nastupilo, ali i još treba čekati Sina 
čovječjega (u slavi). Kristov učenik živi-u napetosti između 
onoga što je već tu i onoga što se još nije pojavilo. Stoga 
Crkva: svoj život provodi između ispunjenja “i očekivanja, 
između posjedovanja i ufanja, između radosti i strepnje, »ra- 
dosna u nadi« (Rim 12,12) (Stoger), Blago onome koji se u toj. 
kršćanskoj radosti »ne ponese« i u toj, isto take naninaj 
tjeskobi »ne pe 


PETAK > 
God. I - 
LE Muđdr 13, 1-9: Ako su bili kadri istraživati“ svemir, 


koliko su lakše mogli otkriti Gospodara svega toga? : 
(str. 659-60) “ ' 


P. p. 18, 2-3. 4-5 (str. 482-3) 
P. Nebesa slavu Božju kazuju. 


Sveti pisac ne govori o Božjoj medresi. samo općenito 
nego i kako se ona javlja u povijesti, naročito u povijesti 

izabranog naroda. Opisujući Božja djela ne ističe toliko nji- 
hovu moć koliko Božju mudrost koju je pokazao 'i u popustlji- 
vosti prema izraelskim neprijateljima koje je morao kazniti. 
Tako opisujući deset egipatskih zala spominje kako su Egip- 
ćani morali trpjeti od muha i žaba koje su štovali kao svoje 
bogove (12, 27), a tu stavlja dugi umetak (gl. 13-15) o ludosti 
štovanja prinodnih sila i idola. Takva je ludost (RBT) sušta 
suprotnost mudmnosti koju čovjek prima od Boga i koju mora 
da gaji. Psalmist počinje jednu svoju pjesmu (13, 1): »Bez- 
umnik reče u srcu: Nema Boga«. I Pavao zove nerazumnima 
(Rim 1, 21) one koji ne poznaju (1 Kor 15, 34) i ne štuju pra- 
voga Boga. »Po naravi su glupi svi ljudi koji ne upoznaše 
Boga«, jer to može svatko na temelju vidljivog svijeta oko 
sebe i reda u njemu. Tako uči I vat. sabor na koji se poziva 
i. II (O 6). Treba se samo potruditi i prepoznati umjetnika 
po njegovim djelima. 

Mudrac priznaje da su Božja stvorenja silna i lijepa, ali 
ona nisu božanstva: ni ogamj mi vjetar ni voda mi zvijezde, 
Upravo bi stvorenja morala navesti čovjeka, koji razmišlja, 
da upozna koliko sve stvorove nadmašuje njihov Stvoritelj 
i Gospodar. Tko bi kazao da je umjetnina nastala bez umjet- 
nika, ili stroj bez inženjera? No ne samo da svatko razmi- 
šljanjem može zaključiti da postoji Netko koji je sve stvorio 
i sve upravlja, nego po sličnosti svaiko može ustanoviti da 
je pun savršenstava onaj koji je toliko svojih savršenstava 
prenio: u svoje stvorove. Stoga će uvijek biti opravdano, a 
možda još posebno u ovo vrijeme letova u svemir, pitanje 
koje stoji na početku današnjeg čitanja. Sveti pisac ipak ni 
nad kim ne lomi štap nego kao kakav najmoderniji teolog 
misli o onima koji još nisu došli do spoznaje Boga: »Možda 
samo lutaju tražeći Boga i želeći ga naći« (r. 6). I naći će ga 
prije ili kasnije svi koji ga budu tražili iskreno i ustrajno, 
te koji nisu nepopravljivo opčinjeni i opijeni ljepotom stvo- 
rova. To želi i Crkva kad danas nakon čitanja ne pjeva 
trijumfalistički gore spomenuti ps. 13, nego 18. koji pozitivno 
ističe da Božju slavu kazuju nebesa i sve što je na nebu i 
na zemlji. 

Premalo molimo za one koje »zavodi samo naličje stvari, 
jer vide toliko ljepote« u stvorovima, a možda i potejenji- 
vanjem stvorenih vrednota sablažnjujemo one kojima one 
znače sve. Ne bi se smjelo postavljati dilemu: ili Stvoritelj, ili 
stvorovi, nego: Stvoritelj i stvorovi, dakako, u koliko nas 
ne udaljuju od Boga, što se u našem sadašnjem stanju može 
lako dogoditi. Stoga starozavjetni mudrac kaže da takvi za- 
služuju prijekor, ali ipak manji od onih koji se klanjaju koma- 

dima zlata, srebra i drveta, koje su sami izradili i proglasili 
svojim bogovima,/o čemu naš tekst govori dalje. Iz toga bi 
se moglo zaključiti da su Bogu bliži oni koji sa i bez misli 
na njega dive mjegovim silama u prirodi i svemiru od onih 
koji priznavaju samo utvare koje su sami izmislili i odabrali, 
ili su im se nametnule. ? 


God. II 
1 č 2 Tv 4-9: Onaj koji ostaje u toj nauci, ima Oca i Sina. 
“ (str, 213) 


P. p: 118, 1-2. 10-11. 17-18 (str. 563-4) 
P. Blaženi oni koji hode. po zakonu Gospodnjem! 


Poslije Pavla najviše bilijskih spisa dugujemo Ivanu. Uz 
Evanđelje, kojemu je Prva poslanica kao popratnica, i Apo- 
kalipsu imamo: još dva njegova pisamca. Kao što je Pavao 
u malo redaka Filemonu iznio ukratko i primijenio praktično 
svu svoju nauku o našoj jednakosti u Kristu tako je i Ivan 
u još kraćoj svojoj Drugoj poslanici stavio pečat na čitavo 
svoje izlaganje o: istini i ljubavi. Bilo je onih koji su mislili 
da je pisamce upravljeno jednoj osobi, ali je daleko više onih 
koji drže da je »izabrana gospođa i njezina djeca« neka malo- 
azijska kršćanska zajednica. Ivan je drugi dio svoga života 
proveo u Efezu odakle je pohađao okolne gradiće i sela na- 
stojeći da se svuda širi prava vjera i sačuva istinska ljubav. 
Već u naslovu i u pozdravnom blagoslovu obje imenice 
spominje dva tri puta. Bog je istina i ljubav .te stoga Ivanu; 
ne dodijava govoriti o tome kako i mi ostajemo u istini i lju- 
bavi Božjoj. no ' že 

Ivanov je prvi učitelj i Isusov krstitelj smatrao sebe prija- 
teljem božanskog Zaručnika (Iv 4, 29) koji je došao po svoju 
Zaručnicu Crkvu: Tako se i apostol. Ivan raduje što po toli- 
kim mjestima Kristova zaručnica kao Majka Crkva okuplja 


svoju djecu u Bogu i za Boga: Kad se apostol našao među 


njima, srce mu se obradovalo videći kako ta Božja djeca 
žive čestito, dostojno svoga imena i zvanja. Ta veza ljubavi, 
koja se najsigurnije očituje u vršenju Božjih zapovijedi, zdru- 
žuje apostola ljubavi sa svima koji ljube Boga i koji se ljube 
međusobno. Od početka je on to sve učio i do svoje smrti 
nije imao preče želje nego:da u toj ljubavi svi žive. To su 
svi oni koji hode po Gospodnjem: zakonu ljubavi i koje da- 
nas liturgija u odgovoru na čitanje naziva blaženima: 
Ljubav je temeljno Ivanovo raspoloženje. koje je došlo do 
izražaja i u ovom pisamcu, ali koje je toliko samo po sebi 

razumljivo da ga apostol jedino zbog toga po svoj prilici 
ne bi bio napisao. Nešto drugo mu je jednako na srcu, nešto 
što je s Božjom. ljubavlju najuže povezano. On i dotičnu 
zajednicu iskreno ljubi »radi istime koja je trajno u nama 
i koja će biti s nama zauvijek« (r. 2), a tako je ljube i svi 
drugi koji su prigrlili istinu. Kao u 4. Evanđelju tako i u 1. po- 
slanici Ivanu nije istina samo stvar razuma i shvaćanja, nego 
praktična usmjerenost koja nas po Kristu vodi k Bogu. U njoj 
je sve ono šta nam je Krist objavio, što je za nas učinio 
i što nam je ostavio u svojoj Crkvi. Budno oko apostola vidi 
da su se u svijetu pojavili mnogi zavodnici koji ne priznaju 
da Isus dolazi kao utjelovljeni Mesija (r. 7). To su tzv. gno- 
stici koji su između ostaloga držali da je Isus imao samo 
prividno ljudsko tijelo. Apostol se ne ustručava da takove 
nazove zavodnicima i antiknistima. Izrazi su nam poznati iz 
1 Iv 2, 18; 4, 1, samo što u ovom sažetom i konkretnoj za- 
jednici upućenom pisamcu djeluju još snažnije. Što bi apo- 
stolu koristilo toliko isticati ljubav kad ne bi bio spreman 
da svoje ne upozori na opasnost od koje bi mogli izgubiti 
sve svoje dosadašnje zasluge? Njemu je posve jasno i želi da 
to bude svima: prekoračiti granice prave vjere znači izgubiti 
Boga, tj. vezu s njime; a tko ostaje u kršćanskoj nauci, taj 
posjeduje Boga i Sina kojega nam je Otac poslao kao Spa- 
sitelja. i 

Ev. Lk 17, 26-37: U onaj dan u koji se pojavi Sin čovječji. 

(str. 67) 


Suvremena se liturgijska obnova obazire na naš nara- 
štaj. Bilo kome pravo ili krivo, činjenica je da ljudi u dru- 
goj polovici 20. stoljeća mne vole prijetnje. To je možda ma- 
velo sastavljače novog Lekcionara da su gore čitanje iz 2. 
Ivanove poslanice prekinuli s 9. retkom. No ako tko misli da 
apostolov zahtjev kako se krivovjerca ne smije primiti u kuću 
niti ga pozdravljati (2 Iv 10-11) treba pripisati Ivanu kao .sinu 
groma (Mk 3, 17) i da je uvjetovano prilikama u kojima je 
živjela mlada Crkva, nitko ne smije olako prijeći preko Isu- 
sovih riječi o konačnom lučenju i suđenju ljudi. Neka je. u 
naslovu odlomka istaknut samo drugi dio 30. retka, čitav. se - 
odnosi na sve ljude i što će se s njima dogoditi u dan paru- 
zije. Do toga dana, dotično do smrtnog časa svakog poje- 
dinca ljudi mogu bezbrižno živjeti kao što su živjeli Noini 
suvremenici prije potopa i Lotovi sugrađani. prije nego je 
oganj i sumpor uništio Sodomu. Kad je Bog dao čovjeku 
slobodnu volju, neće da ga sili da stalno misli na njega i 
kako će doći k njemu. On samo neprestano upozorava i po- 

ziva da život shvatimo kao vrlo odgovoran zadatak. Tko to 
neće već samo misli na tjelesna uživanja i na zemaljsko bla- 
gostanje, tome Gospodin uvijek iznova stavlja pred oči zastra- 
šujući primjer onih koji su isto tako postupali i svi su bili 
uništeni (r. 29). 

Isusov govor o paruziji po Luki (gl. 21) Crkva će nam 
cijeli čitati kroz zadnji tjedan liturgijske godine. No već joj 
sada dobro dolazi da nas na Isusov dolazak pripravi i ovim 
Gospodnjim izrekama koje je Luka sabrao po svoj prilici iz 
Isusovih govora u raznim prigodama. Središnju i glavnu opo- 
menu u ovom drugom odsjeku evanđelist ponavlja još jedan- 
put iz svoga vlastitog spisa (9, 24; usp. Mt 10, 39; Mk 8, 35; 
Iv 12, 25). U prirodi je čovjeku da želi sačuvati svoj život, 
samo mnogi ne računaju da će ga izgubiti upravo time što 
ga ne znaju čuvati, dotično ne znaju što je vječni život i 
kako se on može osigurati. Sudnji dan, dotično smrt, doći će 
neočekivano i naglo. Tada neće biti vremena za krzmanje i 
otezanje, a isto tako ni za spašavanje. Kako tko bude zate- 
čen, onakav će na sud Božji, onakva će mu biti vječnost. 
Tu Gospodin još jedanput spominje Lota, dotično njegovu 
ženu koja se obazirala natrag, i još spominje dvije tri slike 
iz palestinskoga svagdanjeg života. Kad zaprijeti neka nena- 
dana nepogoda, požar ili potres, onaj koji se hladi na krovu 
u sjeni loznice, ne silazi u kuću da spasi stvari nego misli 
jedino kako će spasiti svoj život. Tako se ne vraća kući ni 
onaj koji se nađe u polju. Dvije domaćice složno melju istim 
ručnim mlinom, isto kao što dvojica u miru sjede za istim 
stolom, ali najedanput smrt prekine nit života jednoj od tih 
žena i jednome od dvojice sustolnika. Isusova je opomena 
jasna, nakana je Crkve dobronamjerna, a na svakome je da 
sam sebi skroji vječnu sudbinu. 

»Ni učenici nisu još uvijek shvatili što je Gospodin time 
mislio, stoga ga pitaju: »Gdje, Gospodine?« To je po prilici 
najgluplje što su mogli zapitati. Jer gdje drugdje da se to, 
kad nastupi onaj dan, dogodi nego na cijeloj zemlji? Upravo 
ono što je Gospodin svim tim riječima htio od njih istjerati, 
naime pozornost na »ovdje« i »ondje« (r. 21. i 23), sada opet 
tvori njihovu glavnu brigu. Zato im Gospodin odgovara ta- 
mnim odgovorom koji je učenicima u prvom redu značio da 
im uskraćuje odgovor. »Gdje bude strvina, tamo će se i str- 
vinari skupljati«, a to znači posvuda... Pažnja koja je Isusa 
zaokupljala kod čitavoga tog govora bila je: Nutarnja sprem- 
nost za Božje kraljevstvo je najvažnija, a traženje i ispiti- 
vanje gdje, kada i kako posve je beskorisno« (Dillersberger). 

Duhoviti egzegeta nije time htio poučiti Kristove učenike nego 
sve nas. 


SUBOTA 
God. I 
1. č. Mudr 18, 14-16; 19, 6-9: Put slobodan nasta od Crvenoga 
mora, i Izraelci skakahu kao jaganjci. (str. 665) 
P. p. 104, 2-3. 36-37. 42-43 (str. 550-2) 
P. Sjetite se čudesa koja učini Gospodin! 


Zadnje čitanje iz vremenski zadnje knjige SZ-a najljepše 
uvodi u NZ i odgovara ovom našem liturgijskom vremenu. 


. Riječ je o temeljnom događaju u povijesti spasenja, o ču- 


desnom i nadasve radosnom oslobođenju izabranog naroda iz 
egipatskog sužanjstva. Ono što se njima dogodilo, napisano 
je nama kojima je zapalo da živimo u posljednjim vremeni- 
ma (1 Kor 10, 11). Isusovom smo krvlju nedužnog Jaganjca 
otkupljeni iz sužanjstva grijeha i vječne smrti, a krštenjem 
dovedeni na put koji preko životne pustinje vodi u obećanu 
zemlju vječne domovine. Tako je u tom događaju odavna na- 
viješteno ono što je izveo naš Otkupitelj i na što se spre- 
mamo otajstvima koja nas prate kroz čitav život, a koja su 
nam posebno draga i značajna sada prema koncu liturgijske 
godine. 

Crkva je odavna u tihom noćnom silasku svemoguće Bo- 
žje Riječi gledala utjelovljenje Sina Božjega i tim retcima 
počinjala misno bogoslužje u nedjelju poslije Božića (sada 
30. XII). Ujedno je to i posve prikladna slika drugoga Isu- 
sova dolaska na svijet kad će doći u slavi da sudi žive i 
mrtve. Prvi put je došao kao ubogo Dijete, rođeno od skrom- 
ne Djevice u betlehemskoj štali, ali on je sam svoj drugi 
dolazak usporedio s munjom, »što sijevne na jednomu kraju 
neba te rasvijetli sve do drugoga kraja« (Lk 17, 24). U ovom 
tekstu mudraca noćna tišina može označivati bezbrižnost i 
duhovno mrtvilo ljudi, ali upravo usred te noći jurnut će 
Božja svemoguća Riječ s nebesa, s kraljevskog prijestolja. 
Kao žestok ratnik Sin će čovječji nositi svoju neopozivu pre- 
sudu svima ljudima. On se zaista dotiče nebesa i stoji na 
zemlji (r. 16) sada kao spasonosni Posrednik, a jednom kao 
Zatornik koji će krivce kazniti vječnom smrću. 

Koga da ne straši gore opisana slika? U noći izraelskog 
izlaska nebrojeni su Egipćani našli nečuvenu smrt, a Božji 
je narod prešao čudesan put (19, 5) oslobođenja. Bog je izveo 

velika čudesa u prirodi samo da se njegova djeca sačuvaju 
neozlijeđena. Neka je i pomalo pjesnički pretjerano da je 
na mjestu razdijeljenoga Crvenoga mora nastalo travnato 
polje (r. 7), sigurno je i povijesno dokazano da je čitav narod 
prešao i oslobodio se štićen Božjom desnicom. Nanod je bio 
zadivljen silnim Božjim čudesima i mudrac gleda svoj oslo- 
bođeni narod kako slavi svoga Izbavitelja, kao konji kad 
poigravaju slobodni po pašnjaku i kao jaganjci kad skaču 
(usp. ps 11l8a, 4). Isti je dakle događaj jednima donio propast 
u Crvenom moru, a drugima neočekivano oslobođenje. Teško 
bi bilo i u Bibliji naći prikladnije slike za ono što će se dogo- 
diti u dan Gospodnji. Gdje će še tko naći, tko .će biti među 


Egipćanima a tko među Izraelcima — odlučuje svaki za sebe. , 
Najbolje na to često misliti i vapiti sa srednjovjekovnim pje-/ 


snikom posljednice »U dan onaj« koja je spjevana upravo za 


svršetak liturgijske godine (sada se nalazi u Časoslovu): \ 


.K ovcama me svojim kreni, Kad pretreseš grješnim svijetom, 
Među jarad ne daj meni, Plamenu ga predaš kletom, 
S desne strane mene djeni. Zovni me s vojskom svetom. 


God. II 


1. č. 3 Iv 5-8: Dužni smo primati braću, da postanemo 

* suradnicima istini. (str. 214) 

P.p. 111, 1-2. 3-4. 5-6 (str. 559) 
P. Blago čovjeku koji se boji Gospodina! 

Ako je Ivan napisao 2. poslanicu koja nosi njegovo ime, 
oba puta označeno »starješinom«, onda je sigurno on sam 
napisao i ovu treću. S pravom su wove dvije poslanice nazvane 
»sestre blizankinje« (De Ambroggi), jer ih je napisao isti poši- 
ljatelj, u sličnim prilikama i sa približno sličnom svrhom. I 
u ovoj se apostol veoma veseli kad je od braće čuo da, nama 
nepoznati, Gaj živi čestito zajedno sa zajednicom kojoj stoji 
na čelu. Nitko se ne čudi da apostol ljubavi odmah na početku 
Gaja dva puta oslovljava »ljubljeni« kad u 4. retku piše: 
»Nemam veće radosti nego kad čujem da moja djeca žive 
čestito«. Takva Ivan me može nego ljubiti »u istini« (r. 1), 
što ne znači samo uistinu i iskreno, nego i sve ono što apo- 
stol misli pod »istinom«. Po treći put (a i još će jedanput u 
r. 11) Ivan naziva Gaja ljubljenim i hvali ga što postupa kao 
pravi vjernik. Dakle istinska vjera i ljubav očituju se u pra- 
«vilnom kršćanskom životu. 


\ 

Apostol hvali Gaja i njegovu zajednicu za jedno dobro 
djelo koje je mnogo pomoglo za širenje evanđelja. Gospodin 
je poticao pojedine vjernike da su išli okolo kao putujući 
misionari. U Isusovo su ime išli i u njegovo su ime bili 
svuda primljeni od braće. Ivan je dočuo da su ti bili kod 
Gaja dobro primljeni pa i onda kad ih nije osobno poznavao, 
jer su možda dolazili iz udaljenijih mjesta. Ne samo da bi 
takve Gaj sa svojima primao kao Božje putnike, nego bi ih 
još opskrbio za daljnje putovanje i misionarsko djelovanje. 
To se Ivanu čini posebno prikladnim i Bogu ugodnim, jer 
tako ti vjerovjesnici ne trebaju išta uzimati od pogana koji- 
ma propovijedaju evanđelje, zbog čega bi se oni mogli sabla- 
zniti i teže prihvatiti Kristovu nauku. Vjenodostojnija je oma. 
duhovna nauka koja ne traži materijalne povlastice za svoje 
predstavnike i širitelje. U povijesti su Crkve pravi misionari 
uvijek donosili mnogo više materijalnih dobara nego su ih 
dobivali od onih kojima su naviještali evanđelje. Dakako, da 
to traži da kršćani pomažu svoje vjerovjesnike, a time svi po- 
staju suradnici Božje istine i vjere (r. 9). »Na tom se temelji 
dužnost svakog kršćanina da pomaže misije. Kad pomaže 
misionare, i sam postaje misionar« (Rupčić). 


II vat. sabor (L 6) poziva se na ovaj Ivanov tekst kad 
izražava želju da opet laici postanu »suradnici istine«. Možda 
nijedno drugo ljudsko sredstvo neće pomoći širenju. vjere 
među pripadnicima naravnih religija i, što je isto tako važno, 
u raskršćanjenim krajevima kao apostolat laika. Kod nas 
jedva da smo se dali na taj put i to je možda jedan od za- 
htjeva Sabora na koji smo se dosad najviše oglušili. Ne smi- 
jemo suditi, ali više puta izgleda da mi — Bože, prosti — više: 
snujemo kako ćemo »demitizirati« Bogu i dušama posvećene 
osobe negoli kako ćemo odgojiti i pomagati obične vjernike 
da i oni postanu »suradnici istine«, . 


Ev, Lk 18, 1-8: Bog će obraniti svoje izabrane koji vapiju 
k njemu. (str. 67) 


»Na dolazak Sina čovječjega treba još čekati. Pritisak 
je velik (17, 22), progonstva muče, prijeti opasnost da se 
otpadne. Usne izgaraju od pitanja »Kako još dugo?« (Otk -6, 
10). Spas će doći samo od dolaska Sina čovječjega, Da Bog: 
ispuni to svoje najveće obećanje, mora se iznuditi neumor- 
nom i ustrajnom molitvom. Dolazak će se Božjeg dana ubrzati 
ćudorednim životom (2 Pt 3, 12), pokorom (Dj 3, 19) i ustraj- 
nom molitvom. Isus je naučio svoje učenike moliti da dođe 
kraljevstvo Božje (11, 12). Kad Sin čovječji dođe u slavi, tada 
će donijeti željeno spasenje (21, 28). Uvijek se i bez prestanka 

mora moliti, pa i onda kad izgleda da molitva nije uslišana, 
kad hoće da se uvuče umornost i dosada« (Stoger). Krist nije 
valjda ni jednu stvar toliko preporučivao koliko molitvu 
(RBT III, V). 

Crkva nije nikada zaboravljala tu Isusovu preporuku. 
Svojoj ju je djeci stavljala na srce u sva vremena svojom 
teorijom i praksom. Stoga je od svoga početka počela organi- 
zirati i javnu, zajedničku molitvu kojom se najsavršeniji do- 
punjuje ono što pojedinac i u tom pogledu nije kadar učiniti. 
Doslovno uzeto nitko ne može neprestano moliti, ali može 
Crkva kao zajednica i po njoj i u njoj svaki pojedinac. Izme- 
đu ostaloga Crkva se poglavito očituje u istoj molitvi (II vat. 
sabor, B 41). Stoga se Crkva tako temeljito pobrinula za 
obnovu časoslova. U njegovu Općem uređenju stoji: »Budući 
da je Krist zapovjedio »kako valja svagda moliti i nikada 
ne prestati« (Lk 18, 1), Crkva vjerno izvršuje tu naredbu i 
nikada ne prestaje moliti. Ona nas na to potiče i ovim rije- 
čima: »Po Isusu uvijek prinosimo Bogu žrtvu hvale« (Heb 
13, 15). Ovoj zapovijedi udovoljavamo ne samo slaveći euha- 
ristiju nego i na druge načine, osobito časoslovom. Između 
ostalih liturgijskih čina njegov je zadatak da, prema staro- 
drevnoj kršćanskoj predaji, posveti čitav tok dana i noći... 
Osim hvaljenja Boga Crkva u liturgiji iznosi potrebe i želje 
svih kršćana, dapače moli Krista i po njemu Oca za spas 
svega svijeta. Taj glas nije samo glas Crkve već i Krista, 
jer se molitve izgovaraju u Kristovo ime, tj. »po Gospodinu 
našem Isusu Kristu«. Tako Crkva upravlja iste molitve i pro- 
šnje koje je Krist prikazivao u vrijeme svoga zemaljskog 
života (Heb 5, 7). Na tom su temelju one posebno uspješne. 
Crkvena dakle zajednica vrši svoju zaista majčinsku dužnost 
da duše privodi Kristu ne samo ljubavlju, primjerom i pokor- 
ničkim djelima, nego također i molitvom« (t. 10 i 17). 

O Isusovoj prispodobi suca i udovice razmatrali smo gore 
29. C nedjelje pa smo se ovdje malo zaustavili kod moljenja 
Časoslova koji će za novu liturgijsku godinu izići sav posve 
obnovljen i krasno obogaćen. Od presudne je važnosti kako 
ga prihvatimo. »Čini se da dosadašnje pojednostavljenje Ča- 
soslova nije puno u praksi pomoglo oživljavanju kršćanske 
molitve. Ljudi uglavnom od jedne forme prelaze na drugu. 
Ako to bude i sada kod ove konačne reforme, neće se postići 
svrha za koju se sve ovo radi. Mnogima je glavni problem: 
kolika je obveza. Ima problem koji je mnogo važniji: kako 
da se od forme prijeđe na život. Ako dolaze novi oblici,. po- 
trebna nam je i nova revnost da iznađemo novi način kako 
ćemo »jednodušni i jednim glasom slaviti Boga Oca Gospodi- 

na našega Isusa Krista« (Rim 15, 6)« (Radić). Kako god tko 
shvatio Isusovu završnu riječ u današnjem odlomku o vjeri 
koju će on naći na zemlji, stoljetno i svačije iskustvo poka- 
zuje da je u kršćaninu toliko vjere koliko molitve, a i obrat- 
no: takva mu je molitva kakva mu je vjera. Sve to još više 
konkretizira Augustinova tvrdnja: »Čovjek onako živi tako 
moli«. 

XXXIII NEDJELJA 


GOD. A 


1. č. Izr 31, 10-13. 19-20. 30-31: Vješto radi rukama marnim. 
(str. 636) 


P. p. 127, 1-2, 3. 4-5 (str. 572-3) 
P. Blago svakome koji se Gospodina boji! 


Čini se da ima sve više onih koji se drže načela jednog 
filozofa: Na početku bijaše rad. Ne kao da se u naše vrijeme 
radi više i bolje nego prije, već se ovako ili onako daje sve 
veća važnost ljudskom radu. O njemu kao da sve ovisi. Rad 
se i njegov učinak najviše cijeni, rad se najčešće slavi, rad 
je dobio i svoj međunarodni profani blagdan. »Ljudski rad, 
koji se obavlja u proizvodnji i izmjeni dobara ili na području 
ekonomskih usluga, ima veću vrijednost negoli ostali ele- 
menti ekonomskog života jer su ovi samo sredstva« (II vat. 
sabor, Cus 67). U novije se doba govori i o teologiji rada koja 
bi imala osmisliti njegovo značenje s obzinom na konačni čo- 
vjekov cilj. Takva je teologija i posve biblijska. Dosta se sje- 
titi što piše na prvoj stranici Biblije: »Bog uzme čovjeka i 
postavi ga u edenski vrt, da ga obrađuje i čuva« (Post 2, 15). 
Još je skomo važnije da će Bog, prema današnjem evanđelju. 
svakoga suditi prema tome koliko je privrijeđio pomoću tale- 
nata koje je on svakome povjerio. Dakle je i naša vječnost 
ovisna o našem radu i zalaganju na zemlji. 

Biblija još nije mogla znati za tvornički rad i za kompli- 
ciranu modernu proizvodnju, ali nam u 1. čitanju slika rad 
jednog bića kojemu svi najviše dugujemo. Da je mudrac na 
kraju svoje zbirke Izreka napisao svoju pjesmu o vrsno; 
ženi u naše vrijeme, bio bi nadodao barem još nekoliko wre- 


daka u slavu zaposlenih supruga i majki, pravih često muče- . 


nica rada. Ovako pjesma »sadržava pohvalu vrijedne doma- 
Ććice. Naglašen je njezin rad u kući i briga za obitelj, ali i za 
njivu i vinograd, kao i za trgovinu s putujućim trgovcem. 
Ne hvali samo marljivost i privrednu okretnost žene, nego 
i njezinu duhovnu plemenitost, njezinu dobnotvornost, niezi- 
nu odgojiteljsku sposobnost, a najviše njezin strah Božji. Su- 
prug je ugledan čovjek koji na prisno istočnjački način cijelo 
kućanstvo prepušta svojoj ženi, a on se posvećuje javnom 
životu« (Krinetzki). Pravo je da je ova perikopa došla na red 
jedne nedjelje. Dosad je bila poznata samo po blagdanu sv. 

Ane'i tu i tamo na dane nekih svetih žena. Šteta samo da 
je zbog dužine uzeta samo dobra trećina pohvalne pjesme 
koja ima 22 retka od kojih svaki počinje jednim slovom 
židovskog alfabeta. Zaslužuje pročitati čitavu pjesmu i mi- 
sliti na svoju majku. 


Gornje bi, samo po sebi, dobro stajalo na neki »majčin 
dan«, a mi slavimo euharistijsko bogoslužje prezadnje mne- 
djelje u ovoj liturgijskoj godini. Budući da je zadnja nedjelja 
ispunjena značenjem Krista Kralja, danas nas mora još više 
zaokupiti misao ma paruziju i kako se na nju imamo pripra- 
vljati molitvom i radom kroz čitav život. U tom raspoloženju 
pjevajmo nakon čitanja 127. psalam koji sav vremeniti, a 
prema tome i vječni uspjeh zemaljskih nastojanja i blagođati 
uvijek iznova pripisuje strahu Božjemu, tj. našem pravilnom 
odnosu prema onome koji je svakome odredio radni zadatak 
za koji će svatko konačno njemu odgovarati. Dao Bog da bi 
psalmistov »blago« odjekivao i u vječnosti svakoga od nas 
i cijele Crkve Božje! sje! 

2. č. 1 Sol 5, 1-6: Da vas dan Gospodnji ne. iznenadi kao 

lopov! (str. 178) 


Ima nedjelja kad je sastavljačima novog Lekcionara 
uspjelo tako dobro izabrati neki odlomak kao da ga je sveti 
pisac sastavio upravo za tu prigodu. To bi se nekako moglo 
kazati i za ovo čitanje kojim završavamo Pavlovo prvo pismo. 
Poznato je koliko je Solunjane mučilo pitanje kad će Gospo- 
din doći po njih u slavi i skratiti sve njihove patnje i tje- 
skobe. Ni apostol to ne zna, ali im dva puta ponavlja Isu- 
sovu usporedbu (Mt 24, 43; Lk 12, 39) da će taj dan doći ne- 
očekivano i iznenada kao lopov. »O času svršetka znamo si- 
gurno samo jedno, a i to (naravno) samo ono što tako lako 
izbjegne našoj svijesti: bez ikakve druge pouke znamo da će 
Gospodin doći iznenada kad ga ne budemo očekivali. No 
nitko ne zna kada, a on može doći svakog dana. Nesigurnost 
trenutka — to je čitava naša sigurnost. Treba u toj sigurnosti 
izdržati i uzeti je sasvim ozbiljno« (Schiiwrmann). Ako je vođa 
jednog naroda ponavljao svojima: »Vivere pericolosimente 
— živjeti u (neprestanoj) opasnosti«, govorio je što vrijedi i 
za svakog kršćanima, samo što onaj pri kraju svoga života 
nije računao na ono što ga je skoro čekalo, kao što je kasnije 
izjavio kard. Schuster iz zadnjeg razgovora $ dotičnim. 'Koli- 
ko je takvih koji drugima preporučuju ono čega se sami pre- 
malo drže. Poput onoga koji je kod jednih duhovnih vježbi 
na početku ovog stoljeća govorio o prolaznosti svih stvari, 
a kako je bio vodan šnofanju, stavljao u nos prezu duhana dok 

je slušateljima, možda i nevjesno, ponavljao: »Quid hoc ad 
aeternitatem?« 


Pavao ne ostaje samo kod općenite napomene o nesigur- 
nosti kad će nadoći dan Gospodnji. On iz toga izvlači sasvim 
praktičan zaključak. Lopov odabire noćnu tamu za svoje 
nedjeko. ali mi više ne živimo u tami da bi nas onaj dan 
mogao iznenaditi kao lopov« (r. 4). Vjera je svjetlo koje 
nas već ovdje rasvjetljuje barem djelomice onako kao što će 
nam svijetliti svjetlo slave u vječnosti. Mi smo sinovi dana. 
a ne noći, onoga dana koji je nama došao Kristovim rođe- 
njem, u koji smo ušli krštenjem i kojega neće ni smrt preki- 
nuti. Prema tome moramo bdjeti i raditi. »Koji spavaju, noću 
spavaju, i koji se opijaju, noću se opijaju« (r. 7). Noć je za 
spavanje i mamurluk, a dan je da se trijezno i naporno radi. 
Svakog se dana i svakog se sata u danu može mnogo učiniti 
za svoju vječnost i za vječnost bližnjega. Time se ne iskliu- 
čuju blagodati koje rad donosi nama i drugima, nego se nje- 
govo značenje bitno upotpunjuje i njegova se dimenzija pro- 
dubljuje u vječnost. »Bog ne daje svoje milosti onima koji 
spavaju« (Ambrozije). Ne daje ih već zato jer bi u tom slu- 
čaju ostale neiskoništene, a time bi se ne samo povećala od- 
govornost čovjeka nego bi se moglo misliti da ni sam Bog ne 
cijeni svoje darove. Stoga će apostol istim Solunjanima još 
jedanput pisati i uskliknuti ono što im je već bio naredio: 
»Tko neće da radi, neka i ne jede!« (2 Sol 3, 10). Ako se to 
ne može provesti za tjelesno jelo, niti je Pavao mislio da se 
mora doslovno uzeti, za duhovno jelo euhamistilje vrijedi isku- 
stvo: ono nam onoliko koristi koliko njegovu energiju upo- 
trebljavamo u svagdašnjem radu za Boga ii za bližnjega. Pre- 


ma tome, onaj koji je ne jede, malo ili nimalo ne radi s obzi- 


rom na konačnu svrhu. 


Ev. Mt 25, 14-30 (duže) ili 14-15. 19-20 (kraće: Jer si bio 
vjeran nad malim, uči u. veselje gospodara svoga! 
(str. 27) ' 


U stanom se Misalu znala po tri četiri nedjelje ponavljati 
ista ulazna pjesma koja je sada određena samo za ovu ne- 
dljelju: »Gowvori Gospodin: Ja mislim misli mira a ne ugnjeta- 
vanja. Zazvat ćete me i ja ću vas uslišiti, i izbavit ću vas 
robove iz svih krajeva« (Jr 29, 11. 12. 14). Idemo dakle u 
susret izbavljenju koje će mas iz ovozemnog ugnjetavanja 
povesti u vječni mir. Za svoju sretnu vječnost danas molimo 
i namjenjujemo misnu žrtvu: »Daj mam, molimo, Gospodine 
Bože naš, uvijek se radovati u tvojoj bogoljubnosti. Ako bu- 
demo neprestano služili tebi, darovaocu svih dobara, čeka nas 

trajna i potpuna sreća. — Podaj, molimo, Gospodine, da dar 
prinesen očima tvoga veličanstva nama postigne i milost po- 
božnosti i postigne učinak blažene vječnusti«. Vječnost je 
zaista na drugoj obali, ali se k njoj ne prilazi nesvjesno već 
vlastitim lijetom ili plivanjem. Ona će svakome biti onakva 
kakvu tko zasluži na putu do nje. 


Isusovu smo usporedbu o obračunu za povjerene talente 
već razmotrili 21. subote (IV 165). Iz nje treba najviše zapam- 
titi da svatko prima od Boga talente za obrađivanje, a ne za 
samo puko njihovo čuvanje, i da će prema tome svatko odgo- 
varati za sebe. za svoju okretnost i radinost. Kod obračuna 
se najviše misli i govori o dugovima, o grijesima, za koje 
ćemo odgovarati, ali ova usporedba više naglašava propuste 
na ovom svijetu kojima ćemo sebe oštetiti na drugom. Isto 
taku koristi uočiti nesrazmjer između ovdje povjerenih i upo- 
trebljavanih darova i nagrade koja nas čeka za uspješno 
obavljen zadatak. Iako je 1 talenat vrijedio oko 40.000 nje- 
mačkih maraka, ipak gospodar onih sluga i za 10 talenata 
kaže da je to bilo +malo« prema »velikome« nad kojim će on 
postaviti valjanoga i vjernog slugu. A značajan je i izraz: 
»Uđi u veselje gospodara svoga!« Krizostom kaže da je time 
označeno čitavo blaženstvo, a Bernardin Sijenski potanje tu- 
mači: »Otajstveno se nagoviješta da će veselje bili ne samo 
dano iznutra, već da će ga odasvud opkoliti i prožeti, da 
će ga u nj utopiti kao u keskrajan bezdan«. 


»Čujjmo presudu: lijeni je sluga bio osuđen jednostavno 
jer je njegov život bio beskoristan... Dakle mogu se posje- 
dovati Božja dobra i ostaviti ih bez ploda. Stoga ništa ne 
koristi imati ih, jer time se stiče samo veća odgovornost pred 
Bogom. Bilo je bolje i ne primiti ih! S beskorisnim će se slu- 
gom wpostupati kao s nevjernikom. Nakon što je degradiran 
i lišen svega, odbačen je i prepušten pravdi. Više nema prava 
da ostane u kući, da bude član obitelji. Gospodar kaže: »Ba- 
cite ga van, u tamu, gdje će biti plač i škrgut zuba!« Tu ne- 
staje vel parabole pred velikom stvarnošću Božjega suda« 
(Delatte). Treba dakle raditi na zemlji, ne gubiti ni časa! No 
sve mora biti usmjereno prema obračunu, nikada zabomaviti 
onoga koji nam je sve dao i za kojega moramo sve raditi. 
Horizontalu našega djelovanja na zemlji oplođuje samo ver- 
tikala Božje ljubavi. »Stalna briga Crkve, Kristove zaručnice, 
za potrebe ljudi... ne smije se nikada shvatiti tako da bi se 
Crkva htjela prilagoditi stvarima ovoga svijeta, ili kao da bi 
se smio umanjiti žar kojim ona očekuje svoga Gospodina i 
viječno kraljevstvo« (Pavao VI u Vjerovanju Božjeg puka 20). 

GOD. B 


1. & Dan 12, 1-3: U ono vrijeme tvoj će se narod spasiti. 
(str. 882) 


P. p. 15, 5 i 8. 9-10. 11 (str. 479) 
P. Čuvaj me, Bože, jer se tebi utječem. 


Čitava se priroda sprema na zimski san. Svaki misaoni 
čovjek misli na svoj svršetak i konac nas liturgijske godine 
potiče svojski ma to. »Na kraju se liturgijske godine sama 
od sebe nameće eshatološka tema koja je svojstvena posljed- 
njim nedjeljama: tu temu više-manje opširno razvijaju po- 
glavlja pojedinih Evanđelja koja prethode izvještaju Wo muci« 


(Opis Reda čitanja 16). Već su stari Rimljani na temelju pri- | 


rodne mudrosti učili: »Što god radiš, radi razborito i misli 
na svršetak!« Poznata je riječ mudrog Ben Siraha: »U svim 
svojim djelima misli na svoj konac, pa nećeš nikada griješiti« 
(Sir 7, 36). Tko ne želi postići svoj konačni cilj? No najprije 
mu mora biti jasno gdje se taj nalazi. Za vjernika nema dvo- 
umice: zemlju i sve što je na njoj čeka svršetak. Svakoga 
čovjeka čeka smrt i odmah poslije nje Božji sud koji će biti 
konačno potvrđen nakon uskrsnuća u posljednji dan svijeta. 
O tome govori Daniel i evanđelist Marko, a na svoj način 
i poslanica Hebrejima. Sva su ta čitanja vrlo ozbiljna, ali 
i vrlo utješna. 


Raznovrstan sadržaj Danjelove knjige bolje ćemo upoznati 
kroz zadnji tjedan. Općenito je uvjerenje da je ovaj teksi 
napisan u vezi s patnjama koje su Izraelci morali podnijeti 
pod Antiohom Epifanom neposredno prije nastupa Makabe- 
jaca. Proroku je objavljeno da će u obranu Božjeg naroda 


ustati sam vojskovođa nebeske vojske. Tjeskoba će u narodu ' 


biti velika kakve, prema pučkom mišljenju, nije bilo od po- 
stanka svijeta. Bog će dopustiti i tu kušnju, ali će on i spasiti 
svoj narod, sve one izabrane koji se nađu zapisani u knjizi 
života. Ne radi se samo o živima, koje će Bog naći kad na- 
stupi, nego će se i mrtvi probuditi, progonitelji i progonjeni. 
Njihova će se sudbina tada preokrenuti: dobri će uskrsnuti 
za vječni život, a zli za sramotu i vječnu gadost. To je »jedno 
od rijetkih mjesta SZ-a gdje se izričito naučava uskrsnuće« 
(zagreb. Biblija, 289). Tekst je u vezi s određenom epohom u 
povijesti židovskog naroda i neki hoće da se odnosi samo na 
njih. Međutim drugi ističu, kako bi bilo besmisleno da će 
uskrsnuti samo Židovi. Uz to semitski izraz »mnogi« redovito 
znači »svi«, kao što je ustanovljeno u riječima posvećenja 
euharistije i u drugim biblijskim tekstovima. U svakom slu- 


to 
mn 

čaju liturgija ovdje gleda opće uskrsnuće i u odgovoru na 
čitanje primjenjuje 15. psalam koji je već Petar u prvoj pro- 
povijedi doveo u vezu s Isusovim uskrsnućem (Dj 2, 25-28). 
Na tome se temelji i naš usklik kojim izražavamo uvjerenje 
da će nas Bog čuvati i sačuvati. ' 

Zadnji je redak čitanja u vezi s navještajem da će u 
doba progonstva umnici u nanodu poučavati mnoštvo (11, 33). 
Rijetko je kada zahvalan posao druge učiti pravednosti, a za 
vrijeme bezbožnog progonstva je to i vrlo opasno. Stoga im je 
ovdje obećana vječna nagrada. Ovaj se tekst zna navoditi kao 
dokaz koja plaća čeka svakoga pravog propovjednika i kate- 
hetu. Dobro je misliti na božansku nagradu, osobito u vrijeme 
kad svijet nerado sluša o putu pravednosti. 

2. č. Heb 10, 11-14. 18: Jednim prinosom zauvijek usavrši 

posvećene. (str. 196) 


Tekst je uzet iz svršetka poučnog dijela poslanice Hebre- 
jima. Pisac je ma dugo i šinoko pokazao koliko je Krist kao naš 
Veliki svećenik ujedno i žrtva nad svim kultnim osobama i 
žrtvama SZ-a. Ovdje sve to rekapitulira (v. I 235). Time što 
je Isus, za razliku od starozavjetnih svakidašnjih žrtava, je- 
dnom zauvijek zadovoljio za sve grijehe poslanici je jasno da 
je ta žrtva morala biti i doista bila jednokratna, jedna jedin- 
cata. Uz ovaj tekst piše Pio XII: »Zasluge ove žrtve, kako su 
neizmjerne i beskrajne, nemaju granica: protežu se na sve 
ljude u svako doba, na svakome mjestu, jer je kod nje sve- 
ćenik i žrtva Bog-čovjek; jer je njegovo žrtvovanje, jednako 
kao i posluh volji vječnog Oca, bilo potpuno i savršeno; i jer 
je on htio da umre kao Glava ljudskoga roda: »Gledaj po- 
godbe našega otkupa: Krist visi o drvetu, gledaj za koliku 
je cijenu kupio; ... krv je prolio, krvlju je svojom otkupio, 
krvlju je neokaljanog Jaganjca kupio, krvlju je jedinog Sina 
Božjeg kupio... Kupac je Krist, cijena krv, kupovina krug 
zemaljski« (Augustin). No ta kupnja ne dobiva odmah potpu- 
nog svog učinka, jer treba da Krist, pošto je ovom preobilnom 
cijenom samoga sebe otkupio svijet, dođe u pravi i stvarni 
posjed ljudskih duša. Stoga, da bi se izvršilo i Bogu ugodno 
bilo otkupljenje i spasenje svih pojedinaca i svih naraštaja 
sve do konca svijeta, sasvim je potrebno, da svaki pojedinac 
dođe u životnu vezu sa žrtvom križa, pa da se na njega pri- 
mijene zasluge koje iz nje izviru. Može se reći da je Krist 
na Kalvariji podigao kao neko čisto i spasonosno kupatilo 
koje je napunio svojom prolivenom krvlju; ali ako ljudi ne 
zarone u njegove valove i u njima ne operu mrlje svojih 

zloća, doista neće moći biti očišćeni i spaseni« (Enc. Mediator 
Dei). 

Isto posvećenje i blaženstvo donosi svim ljudima dobre 
volje Kristova žrtva koje je ona donijela najprije njemu. Tekst 
u drugom dijelu navodi mesijanski ps 109. koji je navijestio 
da će Gospodin, nakon svoje pobjede nad grijehom i paklom, 
sjesti zdesna Bogu, a sve ono što mu se protivilo i protivi 
služit će za podnožje njegovim nogama. To apokaliptično vi- 
đenje lijepo odgovara 1. i 3. čitanju, dotično ovom liturgij- 
skom vremenu. O svakom je pojedincu ovisno hoće li kra- 
ljevati s Kristom u slavi, ili će svršiti za podnožje njegova 
vječnog prijestolja. Oni koji sudjeluju kod euharistijskog sla- 


vlja znaju koja ih sudbina čeka. Po misnoj žrtvi i pričesti oni. 
uvijek iznova peru i posvećuju svoje duše, jačaju ih i učvr-. 


šćuju za posljednju pobjedu. Na veliku su nam utjehu riječi: 
Krist jednim: prinosom, uistinu, zauvijek usavrši posvećene 
(r. 18). Treba samo u tom posvećenju ustrajati i napredovati, 
što nam je upravo omogućeno euharistijskim ponazočenjem 
žrtve na križu. 


Ev Mk 13, 24-32: Sabrat će svoje izabranike s četiri vjetra. 
(str, 42) ' 


Današnjoj se nedjeljom opraštamo od Markova Evan- 
đelja. Na blagdan Krista Kralja još će jedanput 4. Evanđelje 
dopuniti 2. U novoj ćemo liturgijskoj godini čitati Lukino 
Evanđelje i započeti njegovim navještajem o svršetku svijeta. 
Danas istim tim tekstom po Marku završavamo liturgijski ci- 
klus što ga Krist Kralj spaja s novim. Mi koji živimo u vre- 
menu dijelimo ga na razdoblja, godine, mjesece i dane. U pri- 
rodi nema te diobe, sve teče jedno za drugim bez dijeljenja 
i prekida. I liturgijska je godina kao životna spirala koja nas 
iz ovih zadnjih tjedana s eshatcloškom tematikom skoro ne- 
opazice prenosi u advent koji je opet pun paruzijskih misli i 
činjenica. Mi kršćani živimo u vremenu, ali za vječnost u 
kojoj nema vremena. 

Kao što malo znamo o početku svijeta tako isto i o nje- 
govu svršetku. Gospodin nam je otkrio samo ono i onoliko 
koliko je potrebno znati za naše spasenje. Uz to je govorio 
jezikom tadašnjih Apokalipsa, koje su bile nekako u modi, 
a koje dakako nisu imale ni pojma o našem poznavanju sve- 
mira. Govor je održao par dana prije svoje smrti gledajući 
Jeruzalem i plačući nad njim zbog teške kazne koja je imala 
stići sveti grad, pa su evanđelisti, naročito Matej, dobrano 
pomiješali navještaj o propasti Jeruzalema i o svršetku svije- 
ta. Vjernoj duši nije teško prihvatiti sve te Gospodnje riječi i 

živjeti u uvjerenju da će se u svoje vrijeme dogoditi drugo 
kao što se, znamo iz povijesti, zbilo ono prvo. Takvima nije 
teško prihvatiti toliko puta čuveni tekst i o njemu voditi 
računa o svojem životu. ' 


Guardini piše onima koji nemaju takvu vjeru. »Moderni 
se čovjek posmjehuje na te stvari. Najviše da ih uzme kao 
mitove pune nekoga nejasnog značenja. Za njega je svijet 
najstvarnija datost, pretpostavka svake realnosti, definirano 
savršenstvo — pa kako bi on mogao propasti? Njemu se čini 
da uništenje svijeta nema smisla: nema ga mi sa strane 
svijeta, ni sa strane Boga, pa i kad u Boga vjeruje... A 
upravo to je smisao objave. Svijet nije sam po sebi i bez 
daljnjega najstvarnija datost i definirana realnost, nego po- 
stoji jer je tako htio njegov Stvoritelj. Dakle može i prestati 
ako tako ushtjedne njegov Gospodar. Već postanak svijeta, 
to da je on počeo bivati, nije bio neki prirodni čin. Svoj po- 
četak svijet ne duguje vječnoj materiji ili prvotnoj energiji, 
nego slobodnom Božjem činu. Stvoritelj svijeta je ujedno i 
njegov Gospodar. Prirodne i povijesne mužnosti, dakako, po- 
stoje, ali samo unutar svijeta, uvijek i jedino pod Božjom 
vlašću. Sam svijet, ovako kako postoji i djeluje, nije ni auto- 
nomna priroda ni autonomna povijest, nego Božji posjed. On 
može slobodno njim raspolagati kako hoće, pa i onda kad 
bi s vremenom nastupile ne znam koje novosti, pa i onda ako 
ljudi ne vode računa o Bogu«. Koliko smo mi vjernici boga- 
tiji od onih kojima je vjera manjkava ili nikakva! Objava ne 
samo upotpunjuje naše, svima zajedničko neznanje, nego nam 
daje povjerenje koje nas baca u naručaj Ocu. Nama su dovolj- 
ne riječi koje posve jednako donose sva tri sinoptika (Mt 24, 
25; 13, 81; Lik 21, 32): »Nebo će i zemlja proći, ali niječi moje 
sigurno neće pnoći.« 


GOD. C 


1. č. Mal 3, 10-20a: Ogranut će vam sunce pravde. (str. 934) 
P. p. 97, 5-6. 7-8. 9 (str. 545) 
P. Gospodin dolazi suditi pucima po pravićci. ' 
Dobro bi bilo kad bi površne ljude zaokupljala briga 
kako će se pripraviti na svoj svršetak barem onoliko koliko 
ih zanima pitanje kad će biti svršetak svijeta. Budući da to 
ne znamo i ne možemo znati, mnogi postaju bezbrižni i posve 
nemarni u shvaćanju ozbiljnosti života. Od toga mas je Bog 
htio osloboditi i stoga nam objava S i NZ-a svršetak svijeta 

slika tako jarkim bojama i potresnim riječima. Koliko stra- 
hote i ujedno utjehe sadrže samo ova dva Malahijina retka. 
Prorok ih je izrekao izabranom nanodu koji se po običaju 
osjećao ugnjetavan od nepravednih silnika i često mislio da 
. je Bog na nj zaboravio. Ljudi često ne vodimo računa o 
staroj riječi da Božji mlinovi melju sporo, ali nezaustavno. 
Htjeli bismo da Bog sve riješi u naše dane, nama u zadovolj- 
štinu i pobjedu. A on u Bibliji toliko govori o svojem damu. 
»Za kršćanina povijest nije vječno započinjanje iznova; ona 
je kretanje naprijed obilježeno Božjim pohođenjima u određe- 
nim vremenima, danima, časovima, izuzetnim trenucima: Go- 
spodin je došao, on neprekidno dolazi, on ima doći da sudi 
svijetu i spasi vjerne« (RBT 173). ' 

Znanost govori o smrzavanju našega planeta, ali ne isklju- 
čuje ni ognjenu konflagraciju u nekom svemirskom sudaru, 
a u zadnje se vrijeme čuje da bi zemlju mogla raznijeti i 
atomska energija. Biblija i njoj slične Apokalipse zamišljaju 
svršetak svijeta u ognju. Malahlja naviješta da će Gospodnji 
dan biti užaren poput peći. No sporedno je što će se dogoditi 
Ss materijom, važni su samo ljudi. Jedino oni su određeni za 
vječni život koji će biti vječan i u svojoj sudbonosnoj razli- 
čnosti. Dan Gospodnji će biti strašan za ohole i zlikovce koje 
prorok gleda kao strnjiku u vatri. Nisu htjeli imati Boga za 
Oca (r, 17) pa će ga imati kao Suca. To kao da ne odgovara no- 
vozavjetnom shvaćanju pa nam Crkva javno ne čita, ali je 
značajno što prorok dalje govori o sudbini zlih. Kao nekakvu 
ljudsku odmazdu Malahija naviješta što će činiti o Gospod- 
njem danu pravedni: »Gazit ćete bezbožnike kao prah pod 
nogama« (r. 21). To su teške riječi, ali su teške i noge kojima 
neki na zemlji gaze svaki Božji zakon. 

Oni koji se boje Božjega imena i štuju Boga sada često 
žive kao u tami, u tami vjere i u tami trpljenja. Njima Bog 
po proroku obećaje da će im, kad on dođe, ogranuti sunce 
pravde. Drugi dio retka njihovo veselje uspoređuje s poskaki- 
vanjem teladi kad ju se pusti na pašu. Toj se slici pridružuju 
i izrazi psalmiste koji slika Boga kao Kralja i Suca. Pjesniku 
nije dosta da sve ljude i narode poziva da slave Boga, kad 
bude došao suditi zemlji, već isti poziv upravlja moru, rije- 
kama i brdima. Čovjek je najodličniji Božji stvor, ali i ostala 
su stvorenja od Boga koga slave na svoj način, 


2. č. 2 Sol 3, 7-12: Tko neće raditi neka ni ne jede. (str. 180) 


Grci su smatrali da teški tjelesni poslovi nisu spojivi s 
dostojanstvom slobodnog čovjeka pa su ih prepuštali mnobo- 
vima. Kod Solunjana je bio još jedan, za simomašne kršćane 

još bliži razlog da su se podavali lijenosti. Iz obiju Pavlovih 
poslanica doznajemo da su skono očekivali drugi Kristov do- 
lazak. Stoga su zaključivali da nema smisla mučiti se radom 
i radije su se predavali besposličenju i praznim razgovorima. 
»Tim se mišljenjem možda sebi izgledali pobožnijima i vjer- 
nijima od onih koji su, unatoč glasinama o Gospodnjem do- 
lasku, dalje radili kao i prije. Religiozno sanjarenje i ljenča- 
renje spadaju dobro skupa« (Egenolf). Apostol je svima vjer- 
nicima strogo naredio da se klone svakoga brata koji bespo- 
sliči (r. 6). Takvi ne slijede predaju koju im je Pavao ostavio 
svojim propovijedanjem i primjerom. Kao da je predviđao 
nepravilan postupak, mnogo više negoli u ostalim gradovima, 
on im je svojim životom pokazao kako treba raditi i svojim 
rukama zasluživati kruh. Badava živjeti na tuđi račun znači 
živjeti neuredno (r. 7. i 11), a to ne dolikuje kršćaninu koji 
mora znati da se vjersko uvjerenje obistinjuje u prozi i mo- 
notoniji svakidašnjeg života i rada. 

Svaki je rad ozbiljan posao i traži više manje čitava čo- 
vjeka. Pavao se ponosi što njegov zanat pravljenja čvrstog 
platna za šatore traži trud i napor. Bio je on stvarni radnik, 
s obzirom da je to bio teški.posao, a isto tako ako se uzme vre- 
menski, jer je radio danju i noću. Toliko da mije opteretio 
nikoga u Solunu, svima, je pošteno platio sve što je tu 
potrošio, badava nije pojeo ni koricu kruha. Ne kao da nije 
imao pravo na to, ta znao je Gospodnju naredbu: »U toj kući 
ostanite, jedući i pijući što oni imaju, jer radmik zaslužuje 
svoju plaću« (Lk 10, 7). Kasnije će sam pisati Korinćanima: 
»Zar ne znate da se oni koji obavljaju svetu službu hrane 
od hramskih dohodaka, da službenici žrtvenika sa žrtvenikom 
dijele? Jedmako je Gospodin naredio onima koji navješćuju 
evanđelje da od evanđelja žive« (1 Kor 9, 13-14). To se može 
uzeti kao pravilo, ali svako ima redovito i po koju iznimku 
za koju se onda kaže da ona potvrđuje pravilo. Zbog solunske 
sklonosti k ljenčarenju Pavao im je htio ostaviti svoj primjer 
i dva puta spominje (r. 7. i 9) da ga moraju nasljedovati. 

Kad se apostol pozvao na svoj postupak, još dodaje i 
pouku riječima. On je u Solunu dosta propovijedao. Nije.im 
tumačio samo vjerske istine, nego im je davao i konkretne 
upute za svagdašnji život. Jednu kao da su zaboravili, a to- 
liko ju im je ponavljao: istaknuta je i u naslovu našeg od- 
lomka. Radi se o pravoj zapovijedi koju čovjeka uči zdrav. 
razum, a učitelj je vjere eto i potvrđuje kao izraz Božje volje. 
Sada još jedanput zapovijeda i u Gospodinu zaklinje one 
kojih se tiče: neka s mirom rade i neka jedu svoj kruh. Dakle 


226 — XXXIII nedjelja C 


i kod tako konkretne zapovijedi Pavao ne zaboravlja gdje je 
izvor i jakost svega moralnoga reda: u Kristu Gospodinu. 
Što je tko više Kristov taj obično marljivije i ustrajnije oba- 
vlja dužnosti svoga staleža. To zahtijeva mnogo više snage 
i kreposti nego što misle oni kojima je »dolce far niente«, ili 
u dalmatinskom žargonu: To mi je bravura — živjet bez la- 
vura. Kršćanski to sigurno nije. 


Lk 21, 5-19: Svojom ćete se postojanošću spasiti. (str. 71) 


U Isusovo vrijeme židovski hram u Jeruzalemu još nije 
bio posve dovršen, ali se ubrajao u »sedam čudesa« staroga 
svijeta. Govorilo se: Tko nije vidio Jeruzalem u njegovoj kra- 
soti, taj mije vidio veselja u svom životu. Nije čudno da su 
i apostoli na Veliki utorak s udivljenjem, valjda sa suprotne 
strane preko Cedronske doline, gledali hramsko kamenje i 
razgovarali o zavjetnim darovima u njemu. U takvu ih je 
raspoloženju još više začudila i sigurno wražalostila Isusova 
riječ da od svega toga neće ostati ni kamena na kamenu. Do- 
dajmo odmah jetku napomenu Talijanke Zarri: »I mi broji- 
mo srebrna srca što više na zidovima naših crkava i koja nas 
navode da se tješimo vjerom našega puka (iako je ona neka- 
da vjera, a nekada praznovjerje). Zaustavljamo se zadivljeni 
pred »blagom« katedrala brojeći u sebi koliko je tu kilogra- 
ma zlata. Često uživamo u raskoši koja je ostala i žalimo za 
ono malo što je od nje uklonjeno (»flabeli«, zastarjele časti 
i naslovi...). Možda smo još podložni spektakularnom shva- 
ćanju vjere, jer »imamo osjetila i psihološke sugestije«. Kad 
tako goworimo, pokazujemo da malo poznamo psihologiju da- 
našnjeg čovjeka kojega raskoš odbija, a privlači ga jedno- 
stavnost. Iako je Isus govonio mnogo starijem i primitivni- 
jem narodu, ne popušta tim vanjskim sugestijama, nego pola- 
zeći od njih poziva nas da uđemo u svoju nutrinu«. Ako se 
kome gornje čini pretjeranim, svakome će koristiti zadnja ri- 
ječ i tako gledajmo na cijelo ovo čitanje. 

Na pitanje učenika o vremenu kad će se ispuniti njegova 
prijetnja, Gospodin govori o raznim znacima koja će pretho- 
diti propast Jeruzalema i svršetak svijeta. Najprije upozorava 
na ono što je najvažnije: mnogi će nastupati kao lažni bogovi 
i krivi spasitelji. »Ne idite za njima!« Mnogo se ljudi u svim 
stoljećima poslije Krista prevarilo vjerujući onima koji su 
obećavali ono što nisu mogli izvesti. Ima ih i sada, u veli- 
kom i malom svijetu, u profanim i crkvenim krugovima... 
Zatim je Gospodin naveo ratove, pobune, velike potrese, po- 
šasti i gladi, strahote i velike znakove na nebu. I toga je bilo 
i bit će još obilato, »ali to još nije odmah svršetak« (r. 9), 


33. ponedjeljak — 227 


kao što neki naivci ili ornogledi viču netom im se nešto ne- 
ugodno dogodi. Ono Isusovo »nije odmah« u milijunskoj povi- 
jesti svijeta može se protegnuti kroz stoljeća. Taj je govor 
o nevoljama na svijetu, kojih je dosada bilo nebrojeno, tako 
općenit da nam o svršetku svijeta kaže malo ili ništa. »Tu se 
i Isus pokazao djetetom svoga vremena« (Barbaglio), koje je 
razne nepogode dovodilo u vezu sa zbivanjima na zemlji i 
u svemiru. »Ratovi i pobune nisu znak da će odmah doći 
svršetak. Tim je riječima oduzeta podloga svim naukama »ad- 
ventističkih sekti« (Stoger). Na to dolaze oni kojima je malo 
stalo do prave vjere. 


Značajno je da Luka tu ponavlja ono što je djelomice 
donio već prije (12, 4-12). Za Kristove je učenike do svršetka 
svijeta najvažnije znati da će morati trpjeti zbog njegova 
imena. Ta će progonstva biti teška, vodit će i u samu smrt 
(r. 16) Što se apostola moralo najviše kosnuti, to je Isusova 
jasna riječ da će takva progonstva doživjeti od roditelja i 
braće, od rođaka i prijatelja. Isusov učenik nije nigdje sigu- 
ran, čak ni u svojoj obitelji koja ga više puta ne može da 
shvati. Gospodin očekuje da u svim takvim prigodama svje- 
dočimo za njega. Ne treba se mnogo misliti za samoobranu, 
jer će on sam svojima nadahnjivati ono što će odgovarati. 
A da ii život izgube, ništa im neće propasti, ni vlas s glave. Je- 
dino što se od svih nas traži i što će nas spasiti jest ustrajnost 
do kraja. 


PONEDJELJAK 
God. I 


1. č. 1 Mak 1, 10-15. 41-43. 54-57. 62-64: Strašan gnjev bijaše 
nad Izraelom. (str. 426-7) 


P. p. 118, 53 i 61. 134 i 150. 155 i 158 (str. 565-9) 
P. Poživi me, Gospodine, i čuvat ću zapovijedi tvoje! 


Kroz godinu iz SZ-a »povijesni su tekstovi tako odabrani 
da bi se dobio pregled povijesti spasenja prije utjelovljenja 
Gospodnjega« (Opis Reda čitanja 7). I tako u ovaj predzadnji 
tjedan liturgijske godine dolaze knjige Makabejaca koje opi- 
suju zadnju važniju epohu u židovskoj povijesti prije Krista. 
Već smo u eri punog helenizma koji je nastupio čitavim Isto- 
kom s Aleksandrom Velikim. Poslije njegove smrti raznim su 
zemljama, koje je on osvojio, zavladali njegovi generali. U 
Palestini je najteže bilo pod Antiohom IV Epifanom (175-163), 
o čemu nam svjedoči današnje čitanje. Njegov je prvi odsjek 

žalosno svjedočanstvo kako se uvijek nađe onih koji pristanu 
uz svaku vlast. Oduševljenje za strance “i za njihovu vanjsku 
Civilizaciju i sport navelo je mnoge Izraelce da su se poveli 
za poganskim običajima, počeli se sramiti obrezanja i otpadati 
od svetoga saveza s Bogom. »Ujanmiše se s poganima i pro- 
daše se da čine zlo« (r. 15). Povijest svih naroda pokazuje 
kako je malo onih koji se ne prepuštaju strujama vremena 
i onda kad su te vrlo nepovoljne za najveće vjerske i narodne 
svetinje. Većini je vlastito blagostanje preče od svih ideala. 
Elita je redovito ona koja spašava obraz i narod. 

Budući da nanod ne može biti bez bogoštovlja, kad je na- 
pušteno pravo, Jahvino, Antioh naredi da se u ime »narod- 
nog jedinstva« (r. 41) uvede pogansko bogoslužje. »I mnogi 


Izraelci prihvatiše njegovo bogoštovlje i počeše žrtvovati ido-' 


lima i ne svetkovati subotu«. Nevjera vuče jedna drugu, i 
tako kraljevski ljudi i njihovi pomoćnici »u koga nađoše 
knjige zakona, razderaše ih i baciše u vatru. Ako bi otkrili 
da itko čuva svitak knjige saveza ili da pristaje uz zakon, po 
kraljevoj je odluci bio ubijen« (r. 56-7). S pravom su knjige 
Makabejaca uspoređene s kasnijim izvještajima i opisima 
kršćanskih mučenika. Jer i u izabranom se narodu SZ-a našlo 
heroja. »Uza sve to, mnogi od Izraela ostadoše postojani i 
pokazaše se hrabri, te nisu jeli od nečistih jela. Radije su išli 
u smrt nego da se onečiste hranom ili da oskvrnu sveti savez. 
I tako su umirali« (r. 62-3). S pravom je za naslov odlomka 
stavljen zadnji redak o teroru koji je zavladao nad Izraelom. 
I eto boja za vjerski i narodni opstanak! 

Gnjev iz čitanja prelazi i na nas slušaoce pa odmah odgo- 
varamo: »Bijes me hvata zbog grješnika koji tvoj zakon na- 
puštaju«. I dalje se Bogu tužimo zbog užeta grješnika i ljud- 
skog nasilja, zbog nepravednog progonstva sa strane grješnika 
i otpadnika. Još važniji su usklici kojima odlučujemo, svaki 
za sebe, ostati vjerni Božjem zakonu unatoč svemu što se 
oko nas zbiva, i molimo da nam Bog pomogne. 


God. II 
. Otk 1, 1-4; 2, 1-5a: Sjeti se odakle si pao i obrati se! 
“e 217) 
P.p. 1, 1-2. 3. 4i 6 (str. 471) 
P. Pobjedniku ću dati da jede od stabla života. 


R. Guardini, jedan od najdubljih kršćanskih mislilaca i 
teologa na pol preteklog vremena, u svojemu je glavnom djelu 
»Der. Herr« napisao šest poglavlja Wo Isusovu vremenitom 

životu, a onda dodao i sedmo kao svojevrstan tumač knjige 
Otkrivenja pod naslovom »Vrijeme i vječnost«. Naveli smo 
(II 207) zašto je to učinio s punim pravom i kako je isto 
shvaćanje navelo Crkvu da Ivanovo Otkrivenje čita kroz vaz- 
mene nedjelje, a ovdje navedimo još drugo opravdanje: »Pot- 
kraj liturgijske godine čitaju se knjige koje odgovaraju esha- 
tološkom obilježju ovog vremena, to jest Daniel i Otkrivenje« 
(Opis Reda čitanja 17). Guardini ističe da je Ivanova knjiga. 
viđenja koja opisuje život Crkve do svršetka svijeta puna 
bijede i puna utjehe, upravo onako kakva je dosada odigrana 
povijest Crkve, a sve kaže da će s njom tako biti i dalje. 
»Kako Bog tješi? Ne tako da tvrdi kako bijeda i nije tako 
strašna. Jest teška i kao takvu je vidilac zapaža. A Bog ne 
obećaje svoje bučne zahvate: povijest ima svoje vrijeme i 
svoju moć i ondje gdje se diže protiv Boga, a vrijeme joj 
se i moć ipak ne oduzima. No nad tom zemaljskom stvarnošću 
vidilac upire prstom i na nebesku stvarnost... Knjiga Otkri- 
venja utjehu mne razvija teološkim razmišljanjima, a niti na- 
crtom buduće povijesti; još manje sudovima i praktičnim 
poukama, nego slikama i simboličnim događajima. Samo slike 
treba pravilno shvatiti«. Stoga je svakome prijeko potrebno 
da, osobito uz ovu biblijsku knjigu, pomnjivo pročita neki 
uvod u nju i tumač, barem ono što ima zagreb. Biblija. 

Na ovim stranicama nije moguće, ako je uopće moguće, 
rasvijetliti i reći zadnju riječ o pojedinim odlomcima knjige 
Otkrivenja. Ako kod koje, upravo kod ove zadnje biblijske 
knjige čitanje »treba da prati molitva: da ono postane raz- 
govor između Boga i čovjeka« (II vat. sabor, O 25). Uza svu 
tajanstvenost spisa u njemu se osjeća i ljudsko srce apostola 
ljubavi koji nije samo prorok prve Crkve već i evanđelist- 
-teolog. Kao u 4. Evanđelju tako on i ovdje svjedoči za Božju 
riječ, u Isusa Krista koji je pod raznim nazivima i likovima, 
osobito Janjeta, glavni akter ove knjige, jer je i glavni akter 
života i povijesti Crkve. Ona, i u njoj svaka duša, potekla je 
iz njegova probodena Srca i po nju će on doći kao Zaručnik 
kad konačno posluša glas svake duše i cijele Crkve: »Dođi, 
Gospodine Isuse!« (22, 20). Dotle treba savjesno prisluškivati 
što Gospodin kome govori i kako on svakoga vodi svojim pu- 
tem. To je put Božjega zakona, bez kojega se ide strampu- 
ticom, kako nas nuka Crkva kad nam danas za pripj. pag 
pruža opis dvaju putova. 

Sedam Gospodnjih poruka sedmorici, po svoj prilici, bi- 
skupa maloazijskih gradova bit će uvijek vjerno ogledalo 
svakoj duši i svakoj kršćanskoj zajedmici. Crkva nam u 
novom Časoslovu kroz četiri zadnja tjedna liturgijske godine 

(god. II) čita čitavu knjigu Otkrivenja. U misnom Lekcio- 
naru to nije moguće pa tako čujemo samo danas i sutra ono 
što je Gospodin poručio nekim Crkvama. No ako to pravo 
uzmemo, sve je već rečeno ovim: »Imam protiv tebe to što 
si svoju prvu ljubav ostavio. Prema tome sjeti se odakle si 
pao, obrati se i opet počni činiti prva djela!« (2, 4-5). Ima li 
tko za koga to ne vrijedi? Ta cijeli naš život nije drugo nego 
padanje i dizanje, onako kao što je i Gospodin padao pod 
križem, ali se ii dizao sve do Kalvarije. Padanje je tragično 
samo kad mu ne slijedi dizanje. I to što prije i što savrše- 
nije! »Inače, ako se ne obratiš, doći ću tebi i ukloniti tvoj 
svijećnjak s njegova položaja«. 


Ev. Lk 18, 35-43: Što hoćeš da ti učinim? Gospodine, 
da progledam! (str. 68) 


Ovo je zadnje ozdravljenje što ga je Isus izveo prije 
svoje smrti uz ono kad je Malku u Getsemaniju iscijelio uho 
(22, 51). Iako smo živahan Markov izvještaj o tom čudu imali 
već dva puta (III 67 i gore 30. B nedjelje) Crkva nam čita i 
ovaj Lukin odlomak. Tako nailazimo na još jedno mjesto 
gdje se sinoptici posve ne podudaraju. Marko (10, 46-52) i Lu- 
ka govore samo o jednom slijepcu, a Matej (20, 29-34) o 
dvojici. Uz to Matej i Marko pripovijedaju da se događaj zbio 
kad je Isus izlazio iz Jerihona, a Luka kad je ulazio u grad. 
Razni su na razne načine kušali protumačiti te razlike. Pe- 
tar-Marko je svu pozornost obratio jednom slijepcu kojemu 
je zapamtio i zapisao ime, Bartimej, a poznato je da Luka 
slijedi Marka u mnogo pojedinosti, jer je pred sobom skoro 
sigurno imao njegovo Evanđelje kad je pisao swoje. Oni koji 
vode više računa o mjesnim prilikama tvrde da je Jerihon 
u Isusovo doba bio sastavljen od dva grada, staroga i novoga, 
pa se čudo moglo dogoditi na jednom mjestu koje je tvorilo 
prijelaz iz staroga u novi. Najbolje je uzeti: »Nije uvijek 
lako uskladiti slična razmimoilaženja među evanđelistima, ko- 
ja međutim ni najmanje ne umanjuju povijesnu vjerodostoj- 
nost evanđelja. Evanđelista je često zaokupljen samom činje- 
nicom čudesnog događaja, dok pojedinostima ne posvećuje 
uvijek jednaku pažnju« (Vanetti-Duda). Te nam vazlike ujed- 
no svjedoče kako su evanđelja istinita. Da su evanđelisti 
imali namjeru varati, bili bi se dogovorili o svakoj poje- 
dinosti. 

Litungiji je više do toga da shvatimo misterijsko zna- 
čenje čuda. Isus uzlazi prema Jeruzalemu, gdje će za malo 
dana svršiti na križu koji će nama donijeti svjetlost i život. 
Neki u onom slijepcu vide židovski namod (Ambrozije), drugi 

pogane, a najtočnije je da smo bez Boga svi slijepi i da ne 
nalazimo puta u vječnu domovinu. Slikovito je to kazao već 
Izaija: »Pipamo kao slijepci duž zida, tapkamo kao bez očiju. 
Spotičemo se u podne ko u sumraku, sasvim zdravi, kao da 
smo mrtvi« (59, 10). Ne preostaje nam nego uvijek iznova 
vapiti k Isusu da nam se smiluje. Neka nas ništa ne smeta 
ako nas ljudi oko nas smetaju i možda odvraćaju od molitve 
na bilo koji mačin i iz bilo kojeg uzroka. Ustrajmo dok Gospo- 
dina ne privolimo da nam pomogne u duševnoj potrebi koja 
nas upravo tada muči. Samo treba točno znati što trebamo 
i tražimo, jer ćemo samo tada moliti pouzdano i konkretno. 
A nada sve zapamtimo da je i kod ovoga čuda još jedanput 
odjeknula Isusova riječ: »Vjera te tvoja spasila«. Samo ona 
spašava. »Ako bi trebalo danas u Crkvi nešto naglašavati, ja 
bih naglašavao prije svega duh vjere« (kard. Suenens u Za- 
grebu). 

Mnoge je Isus izliječio, ali malo je ozdravljenih išlo za 
njim kao ovaj slijepac. Najbolji predujam za svako uslišenje 
je naše raspoloženje da ćemo Isusu biti zahvalni i slijediti 
ga u zahvalnosti i ustrajnosti. Za svoje se pričesti nekako sve 
kraće zahvaljujemo i misno nam se bogoslužje sve više pre- 
tvara u samo traženje. Ima u njemu i mnogo hvaljenja Boga, 
takvo liturgija predviđa i pri samom kraju misne žrtve i 
pričesti, ali na to se premalo pazi. Nije sve ni u najuzviše- 
nijim obrascima, no onda tim više pazimo čime nam je za- 
okupljen duh. Pokazat će se najbolje koliko nakon bogoslužja 
idemo za Gospodinom i njemu služimo u njegovim udovima. 


UTORAK 
God. I 


1. č. 2 Mak 6, 18-31: Ostavit ću plemenit primjer kako se za 
zakone valja spremno izložiti smrti. (str. 458-9) 
P. p. 3, 2-3. 4-5. 6-7 (str. 472) 


P. Gospodin me podržava. 


Tko je i malo zavirio u knjige Makabejaca zna da druga 
ne nastavlja gradivo prve, nego da ga samo popunjuje. Stoga 
je danas i sutra čitanje uzeto iz 2. knjige, jer su se ti događaji 
zbili odmah u početku vremena koje opisuje 1. knjiga Maka- 
bejaca. Jučer smo pri svršetku čitanja čuli da, unatoč pritiska 
bezbožnog kralja i otpada mnogih, našlo se vjernih koji su 
radija išli u smrt nego da se onečiste hranom koja je po 
Mojsijevu zakonu bila Židovima zabranjena (1 Mak 1, 63). 

U ovom su poglavlju spomenute dvije žene koje su strašno 
mučene jer su obrezale svoju djecu i skupina vjernika koji su 
spaljeni jer su potajno svetkovali subotu (r. 10-11). Samo nam 
čitanje donosi potanki izvještaj o junačkoj smrti starog Ele- 
azara, jednog od prvaka pismoznanaca. Ti su nam iz Evanđe- 
lja u velikoj većini prilično odvratni, ali Eleazar svjedoči da 
je među njima bilo plemenitih i junačkih likova. Nijedno zva- 
nje' samo po sebi ne daje svetost, ali baviti se cijeli život Sv. 
pismom moralo je snažno uplivati na svakoga koji je Božju 
riječ proučavao, drugima tumačio i sam po njoj živio. Časni 
starac otmjene vanjštine ostavio je plemenit primjer ne samo 
židovskoj mladosti nego i našoj mladoj Crkvi. U njegovu liku 
možemo naći više sličnih crta s kršćanskim mučenicima, nano- 


čito npr. sa sv. Polikarpom (23. II), pa se ovo čitanje nalazi: 


u Lekcionaru i na dane naših muče:srika. 


Dosta dugo čitanje potanko opisuje raspoloženje i izjave 


starog Eleazara. Lako se njemu diviti, ali će isto tako koristiti 
promotriti postupak onih koji su ga nagovarali na licemjer- 
stvo i na prikrivenu nevjernost Božjem zakonu. Kraljevski su 
mu ljudi silom otvarali usta da jede svinjetinu koja je bila 
žrtvovana poganskim idolima i da tako njima iskaže vjersku 
počast. Kad to nisu uspjeli postići od starca, oni koji su 
predsjedavali tome bezbožnom obrednom obroku uzeše ga 
nasamo nagovarati neka jede mesa koje sam pripravi i neka 
se samo pretvara da po kraljevoj zapovijedi jede od žrtvenog 
mesa. Time su mislili izbaviti ga mučeničke smrti i stoga svoj 
postupak nazivaju čovjekoljubljem, a pozivaju se i na staro 
prijateljstvo s upornim starcem. Eleazar je više mislio na 
svoju časnu prošlost, jer je dugi život. proveo besprijekorno 
od djetinstva, a još više na budućnost koju bi teško okaljao 
ostavljajući mlađem maraštaju slabi primjer. Kako će onda 
mladići žrtvovati život koji je tek pred njima kad ga on neće 
da izgubi nakon pnoživjelih devedeset godina? Prošlost je i 
budućnost pobijedila nad sadašnjošću u kojoj se nalazio. Da 
je skrati, on odmah pristupi mučilištu, a oni koji su ga vodili, 
promijeniše dotadašnju naklonost u mržnju: njegove riječi 
činile im se ludošću. I na križnom putu našeg života naiđemo 
tu i tamo na nekog Šimuna iz Cirene:ili još bolju Veroniku, 
ali većina nas ne shvaća, a nađe se i onih koji nas odvraćaju 
od svakog napora i svladavanja koje traži život po vjeri. Bez 
obzira kako drugi postupaju prema nama, ne budimo mi 
takvi ni prema kome. 

Samo dva puta dolazi u Lekcionaru 3. psalam, ali zaslu- 
žuje da taj jutarnji vapaj progonjena pravednika češće: pona- 
vljamo. Neka većina oko nas misli, ili barem tako živi kao 

da nema u Bogu spasenja niti da se isplati što za nj žrtvo- 
vati. Vjera nas uči da nam jedino Bog podiže glavu, kad se 
ona umorna sklanja, i da nas on drži. Malo znači kad ćemo 
i kako leći u grob, kad znamo da ćemo i ustati. 


God. II 


1. č. Otk 3, 1-6. 14-22: Ako mi tko otvori vrata, ući ću 
k njemu i večerati s njim. (str. 218-9) 


P. p. 14, 2-3ab. 3cd-4ab. 5 (str. 478-9) 
P. Pobjednika ću posjesti sa sobom na prijestolju svome. 


Neki u knjizi Otkrivenja vide još više tajni i simbola 
nego što ih ima. Tako smatraju da se sedam Gospodnjih po- 
ruka maloazijskim Crkvama odnosi na sedam susljednih epo- 
ha u povijesti opće Crkve. Koliko je to pmoizvoljno vidi se iz 
saznanja da nitko ne zna jesmo li dosada prešli i samu jednu 
epohu. Stoga je bolje uzeti da te poruke, osim Crkava kojima 
su bile upravljene, vrijede više manje za sve Crkve i za 
kršćanske duše svih vremena. Vjerojatno tako želi liturgija 
da danas uzmemo petu i sedmu poruku. Na početku se čitanja 
Krist predstavlja kao onaj koji ima sedam Božjih duhova, 
kod čega se može misliti na Duha Svetoga i na njegove da- 
rove, i sedam zvijezda koje valjda označuju sedam Crkava za 
koje se on brine, a u tom je broju i cijela Crkva. Crkvi u 
Sardu predbacuje da samo izvana živi, a da je zapravo mr- 
tva. Nema drugog lijeka nego se obratiti, a to znači opet 
prisvojiti Božju riječ i po njoj živjeti. Ako zajednica i poje- 
dinac u njoj ne bdije nad svojim životom, Gospodin će doći 
iznenada i tražiti obračun. Svima može biti na pobudu da 
se među njima nalaze duše koje nisu onečistile svojih kesnih 
haljina. One će Krista svuda pratiti pa neka ih drugi slijede 
u barem očišćenim haljinama. Svima će njima imena ostati 
u knjizi života i njih će vječni Sudac pred svojim Ocem 
priznati za svoje. Tu je eto put po kojemu svatko može doći 
do vječne nagnade. 

U zadnjoj poruci Krist sam sebi daje ime »Amen«, jer 
je vjeran i istinit. On je i početak svih Božjih stvorenja, što 
nas podsjeća na prolog Ivanova Evanđelja i na više mjesta 
iz Pavlovih poslanica. Cpćenito je lako uočiti da se u knjizi 
Otkrivenja vrlo mnogo izraza i navoda iz knjiga S i NZ-a. 
Krist Crkvi u Laodiceji predbacuje nezdravu indiferentnost 
i vjersku polovičnost. Taj se redak često citira, a najbolje da 
ga svatko reče samom sebi. Nekako čudno zvuči što Isus izra- 

žava želju da bismo bili studeni ili vrući, samo ne mlaki. 
Međutim, pravo je rečeno, jer iskustvo pokazuje da se redo- 
vito lakše i brže oslobodimo grijeha u koji smo više ili manje 
iznenada upali, negoli uvriježene duhovne mlakosti. I u usti- 
ma je obično ugodna hladna ili topla voda, a mlaka se malo 
kome sviđa. Najgore je kad bilo tko ibroji zasluge koje je 
tobože pred Bogom sebi nagomilao i sebe uvjerava da mu 
više ništa ne treba. Njegovo je stvarno stanje posve drukčije, 
a označuju ga pet žalosnih pridjeva: nesretan, bijedan, sino- 
mašan, slijep i go. No prije konačne presude Isus je naš 
ustrpljivi Liječnik koji prema toj diagnozi određuje i lije- 
kove. Uz općeniti poziv k obraćenju spomenuto je pnočišćeno 
zlato vjere i ljubavi, bijela haljina čistoće i uopće kršćanskog 
vladanja te pomast za oči da uvidi pravo stanje svoje duše. 
Diagnoza je teška i lijekovi gorki pa Krist navodi staroza- 
vjetnu riječ: »Ja korim i karam sve koje ljubim« (Izr 3, 12). 
Još više će pomoći njegovo obećanje da je svakome koji po- 
sluša njegov glas osigurano mjesto uza nj, a to je najveća 
nagrada koju uopće možemo zamisliti, ali nikada je domisliti, 
Ev. Lk 19, 1-10: Sin čovječji dođe potražiti i spasiti izgubljeno. 
(str. 68-9) 


Luka nam donosi još jedan od svojih najljepših izvještaja 
u kojima se iskazao kao evanđelist Božjega milosrđa. Događaj 
smo razmotrili gore 31. C nedjelje, a evo kako nam ga opisuje 
naš Vimer: »Zakej je već više puta čuo, kako Isus čini čudesa 
i kako je prijatelj griješnicima. Kad se sada gradom raširio 
glas, da Isus dolazi, istrča Zakej na ulicu, da vidi glasovitoga 
proroka iz Nazareta, o komu je govorila cijela zemlja. Nije 
to učinio iz puke radoznalosti, već ga je na to potakla i milost 
Božja, jer je u srcu svome ćutio veliko poštovanje i neku 
ljubav k Isusu. Kad se povorka približila, nije mogao da vidi 
Isusa, jer je Zakej bio malen čovjek. I pade mu na pamet 
djetinska misao. Potrči naprijed i pope se brzo na jednu divlju 
smokvu, kraj koje je Isus morao proći... Isus je vidio Zakeja 
prije nego Zakej Isusa. Kako je nekoć gledao apostola Nata- 
tanaela, dok je još bio pod smokvom, tako je sada zavirio 
u dušu Zakeju, koji ga je čekao na drvetu. I kad je Isus 
došao do smokve, na koju se popeo Zakej, ustavi se, podigne 
oči i povikne: »Zakeju, siđi brzo, jer mi danas valja ostali 
u kući tvojoj!« Premda ga nije poznavao, nazva Isus Zakeja 
imenom, kao da su stari dobri znanci. Uz to ga nagradi ljepše 
nego se Zakej mogao nadati. Zakej se nije usudio pristupiti 
k Isusu, već je želio samo da ga vidi, a sad će se Isus navra- 
titi u kuću njegovu, pa će ga gledati, slušati i s njime razgo- 

varati. Jedva ćemo pojmiti, s kolikim je veseljem Zakej sišao 
s drveta, kako se zahvalno poklonio Isusu, s kolikom ga je 
radošću uveo u svoju kuću... 

Nije Zakej bio tako loš čovjek, za kakva su ga Židovi 
držali. Premda je bio omražen carinik i uz to bogat, ipak 
nije svoje blago krivo stekao, bar ga savjest poradi toga nije 
korila. No moglo se dogoditi, da je bilo pomutnjom, bilo po- 
radi krive prijave od koga više utjerao nego je smio. U tom 
slučaju pripravan je, da svaku nepravdu obilno naplati: »Ako 
sam koga u čemu prevario, vraćam četverostruko«... Isus kao 
da nije čuo, kad su Židovi mrmljali protiv Zakeja. Ali kad 
je Zakej polovinu imutka dao siromasima, te spreman bio 
dati zadovoljštinu za nanesenu nepravdu, pohvali ga javno: 
»Danas je došlo spasenje kući ovoj«. Kako su apostoli unijeli 
mir kući, u koju se navratiše, tako je Isus dao spasenje ne 
samo Zakeju, već i cijeloj kući njegovoj, jer je sve silno raz- 
veselio dolazak Isusov, te su povjerovali u njega. 

Na prigovor, što se svratio k Zakeju, dodade Isus: »Jer 
je ion sin Abrahamov«. Kraljevstvo Božje obećano je u pr- 
vom redu Abrahamovim potomcima, a i Zakej je potomak 
Abrahamov. Premda ga drže za odmetnika ii grješnika, ipak se 
vrijedan pokazao, da ga Isus nagradi. Židovi bi dakle morali 
biti još veseliji, šbo se danas obratio jedan potomak Abraha- 
mov. Drugi razlog, što se Isus svratio u kuću čovjeka, koga su 
svi držali za grješnika, jest: »Sin čovječji došao je iskati i 
spasiti, što je izgubljeno«. Zadaća Isusova jest, da spasi rod 
ljudski, koji je grijehom zaslužio, da propadne zauvijek. Tu 
je Isus i opet pokazao svoju veliku dobrotu i ljubav prema 
grješnicima. Onomu koji ga je tražio, dao je Isus mnogo više 
nego se nadao. Crkva čita ovo evanđelje kod posvete nove 
crkve, u kojoj će se Isus nastaniti i u kojoj će ljudi naći 
spasenje«. 


SRIJEDA 
i God. I 
1. č. 2 Mak 7, 1. 20-31: Stvoritelj svijeta vratit će vam duh i 
život. (str. 459-60) 
P. p. 16, 1. 5-6. 8b i 15 (str. 479-80) 
P. Kad se probudim, Gospodine, nauživat ću se pojave tvoje. 
Katkad smo skloni da na SZ i njegove vjernike gledamo 
nekako s visoka i kao da oni nisu korjenje našega vjerskog de- 
bla. Skrivila je to jednostrano gledana činjenica da »Žiđovi ve- 

likim dijelom nisu primili evanđelja«. Međutim, nastavlja ista 
Deklaracija II vat. sabora o nekršćanskim religijama (4), 
»ipak se ono što je u njegovoj (Kristovoj) muci počinjeno ne 
može uračunavati svim Židovima bez razlike koji su tada živ- 
jeli«. Svatko mora priznati da je taj nanod ispisao mnoge dične 
stranice u povijesti zajedničke mam vjere, o čemu najbolje 
svjedoči jučerašnje i današnje čitanje. Gore smo se 32. C ned- 
jelje zaustavili kod mučeništva sedmero sinova zajedno samo 
općenito. Čitavo je ovo 7. poglavlje II knjige Makabejaca neo- 
bično važno. Govori nam o zaista izvanrednom junaštvu te mu- 
čeničke obitelji. Njihove nam izjave donose uz to i vrlo jasno 
uvjerenje do kojega je Božja objava dovela stanozavjetne vjer- 
nike o početku ljudskog života i o njegovoj budućnosti. 

Neka je pisac nekoliko dramatizirao sukob progonitelja i 
progonjenih te u usta ovih stavio izreke koje možda i nisu baš 
tako glasile, nepobitna je činjenica da je za vjeru svojih otaca 
istog dana položilo svoje živote sedam braće na čelu sa svojom 
majkom. Koliko se tom prigodom pokazala strašnom okrutnost 
opakog kralja i njegovih krvnika, toliko je više udivljenja wri- 
jedna vjernost i postojanost mladih mučenika. Pisac to juna- 
štvo pripisuje u prvom redu majci koju slika posebnim zano- 
som. On ne zaboravlja istaknuti i izvor njezina herojstva: »ve- 
ledušno je to podnijela zato što se ufala u Gospodina« (r. 20). 
Uz to treba imati na umu da se to dogodilo prije Isusa (po svoj 
prilici god. 168) ,dakle prije milosti u kojoj mi živimo. — »Ako 
su Makabejci podnijeli mučeništvo prije muke Isusa Krista, što 
bi tek bili učinili da su bili progonjeni poslije njega i da su 
ispred sebe imali primjer smrti koju je on podnio za naše spa- 
senje?« (Grgur Nazijanski). Ovo smo retoričko pitanje naveli 
da se svatko ispita koliko je stvarno spreman pretrpjeti za svo- 
je vjersko uvjerenje? 

U cijelom izvještaju dominira najuzvišenije shvaćanje o 
Bogu koji nam je dao život i koji će nam ga dati poslije smrti 
u vječnosti. Majka ne zna kako su joj djeca rasla u utrobi, ali 
zna i još jednom uvjerava sinove da je Bog načinio ni od čega 
nebo i zemlju ii sve što je na njima, i da je tako nastao ljudski 
rod (r. 27-28). Skoro do jedan sin posve jasnim riječima izra- 
žava svoju vjeru u prekogrobni život, gdje će progonitelji biti 
kažnjeni a progonjeni nagrađeni. Posebno je puna konkretne 
vjere i nesumnjive nade izreka majke najmlađem sinu: »Budi 
dostojan svoje braće i prihvati smrt, da te s tvojom braćom u 
vrijeme milosti opet nađem!« Takva je majka zaslužila da u 
njoj crkveni pisci gledaju sliku Majke Božje i naše, kao što su 
i makabejski mučenici tipovi Kristove smrti, osobito time što 
dragovoljno trpe za grijehe svoga nanoda (r. 18). Tako je Bog 

sve više pripravljao svijet na zadovoljštinu koju će mu za cijeli 
griješi svijet pružiti njegov jedinorođeni Sin. Stoga je pravo 
da poslije ovog čitanja ponavljamo pripjev o Isusovu i našem 
uskrsnuću. 


God. II 


1. č. Otk 4, 1-11: Svet, Gospodin Bog svemogući, koji bijaše, 

koji jest i koji će doći. (str. 219) 

P.'p. 150, 1-2. 3-4. 5-6 (str. 586) 
P. Svet, svet, svet Gospodin, Bog, Svevladar. 

Prvi je dio knjige Otkrivenja posvećen sadašnjosti, Crkvi 
na zemlji. Nju Bog vodi i on upravlja svoje poruke pojedinim 
crkvenim zajednicama, njihovim vođama i članovima, kako 
imaju provoditi život na svijetu. No to je samo uvod. Glavni je 
predmet Otkrivenja život u nebu koji ima svoje veze sa živo- 
tom na zemlji, ali ima i u samom sebi jedincatu i sebi svoj- 
stvenu, vječnu i božansku vrijednost. Ivanu je otkriveno bo- 
gatstvo toga života, sve buduće što se ima dogoditi. Najprije 
mu je ukazana pozornica gdje se sve to odvija: Božje prije- 
stolje. Pojedinosti su uzete iz starozavjetnih proroka, osobito iz 
Izaije i Ezekiela, možda i iz drugih apokaliptičnih spisa onog 
vremena, sigurno i iz bogoslužja u jeruzalemskom hramu, ali 
Ivan sve to spaja u veličanstvenu cjelinu. Novozavjetni vidilac 
naravski ima pojedinosti koje su samo njegove i koje tumači 
shvaćaju različito. Odmah na početku, uz  »otvorena vrata« 
Guardini podsjeća na uvjerenje kršćanskih mistika kako sva 
naša askeza ne može da nam otkrije Božje tajne koje su pri- 
stupačne jedino onima kojima Bog sam otvori svoja vrata. A o 
»nebu« isti pisac napominje: »Nebo nije prostor između zvije- 
zda, ni svetište duše, nego sveto Božje postojanje. Nebo je ono 
u čemu je Bog sam sa sobom, nepristupačno svjetlo. Tu unu- 
tra viđenje uznosi vidioca.« : ' 

Oko Božjeg prijestolja, na kojemu je Netko, koji jedini 
nešto jest, i kojemu se nitko sam ne može približiti, nalazi se 
dvadeset i četiri prijestolja za predstavnike staro — i novoza- 
vjetnog Božjeg naroda. Te je teško identificirati, ali svakako 
označuju činjenicu da Bog pripušta i stvonove u swoje blaženstvo 
da se iispunjuje ono što je Krist obećao (3, 21): »Pobjedniku ću 
dati da sjedne sa mnom na prijestolju, kao što i ja pobijedih 
i sjedoh sa svojim Ocem na njegovu prijestolju.«.Četiri će bića 
oko prijestolja (usp. Ez 1, 5) već od Ireneja poistovjećuju s če- 
tiri evanđelista, kako se to prikazuje u bezbrojnim tvorevina- 
ma kršćanske umjetnosti. No ta su bića slična i sedmorici du- 

hova, u kojima se najčešće vide kerubini, a mnoštvo njihovih 
očiju označuje da Bog sve vidi i zna. 


Za ovo je Ivanovo viđenje, kao i za mnoga ostala u knjizi, 
značajno da završava doksologijom i poklonstvom Bogu. To je 
za nas i za našu liturgiju posebno poučno. Stari nam profani 
pisci svjedoče da su pobijeđeni ili uopće niži vladari bacali 
svoje krune pred onoga čiju su vlast htjeli tim priznati (Tacit). 
Ovdje su dvadeset i četiri starješine odlagali pred Bogom svoje 
vijence pobjede, zadobivene u borbi zemaljskog života. To su 
bile njihove pobjede, ali svu zaslugu pripisuju onome koje je 
sve stvorio i dao, čijoj dobrohotnoj volji svi sve dugujemo. 
Kod toga prizora zaključuje Guardini: »Klanjanje moramo ov- 
dje vježbati. Vježbati ga znači vršiti ga samo onda kad nam ga 


naređuje naša nuinina. Molitva nije samo izraz nutarnjeg ži-! 


vota koji se želi razliti, nego je i čin kojim čovjek odgaja sama 
sebe. Po naravi nam nije lako klanjati se Bogu i stoga imamo 


dužnost da se u tome vježbamo: klenuti i uvjeriti se da Bog. 


jest i da on kraljuje, da je dostojan svake slave i časti. Da je 
dostojan biti Bog... U toj misli otkrivamo veliku blaženost: 
Bog je dostojan biti Bog! Sveci su na tu misao gorjeli od lju- 
bavi.« 


Ev. Lk 19, 11-28: Zašto nisi dao moj novac u mjenjačnicu? 
(str. 69) 


Iako Luka spominje da je Gospodin usporedbu o povjere- 
nim minama izrekao dok su ga još slušali što je govorio u Za- 
kejevoj kući, ipak njezin smisao još više odgovara općem ras- 
položeniju koje je tada vladalo među Isusovim pratiocima, pa 
i među apostolima. Evanđelist naglašuje da je tu usporedbu 
iznio »zato što su držali da će se odmah pojaviti kraljevstvo 
Božje jer Isus bijaše blizu Jeruzalema.« Vidjeli smo više puta 
kako Luka ističe važnost toga Isusova zadnjeg putovanja u 
sveti grad na Vazam. Svi oni koji su imalo držali da će Isus 
obnoviti izraelsko zemaljsko kraljevstvo ponadali su se da će 
se to zbiti tih dana. »Da smiri duhove i rastjera opsjene, Isus 
donosi usporedbu o minama, odnosno o talentima. Iz njih izla- 
zi da na kraljevstvo Božje ne treba gledati kao na neko stanje 
što nenadano nastaje, nego kao na nagradu što je svaki koris- 
nik povećava, tako da nezasluženom gospodarevu ulošku svo- 
jim truđom i zlaganjem povećava vrijednost« (Rupčić). 


Iz ove formulacije našeg bibličara nije jasno smatra li on 
usporedbu o minama za različitu od slične usporedbe s talen- 
tima koju ima Matej (v. gore 33. A nedjelje i IV 165). Tako su 
držali skoro svi stariji egzegete, dok s Krizostomom noviji 
(među njima Lagrange, Prat, Ricciotti) i pogotovo najnoviji 

misle da se radi o dvostrukoj varijanti iste usporedbe. To za 
njezino, gore izneseno značenje nije od velike važnosti. Bilo 
da su dva evanđelista slijedila dvije ponešto različite predaje, 
bilo da je Matej pojednostavnio Kristovu prvotnu usporedbu, 
kod Luke je svakako, uz upadne sličnosti, nalazi i nekoliko 
značajnih pojedinosti. Njegovo spominjanje ugledne osobe ko- 
ja ode u daleku zemlju da primi kraljevsko dostojanstvo mno- 
gi povezuju s putovanjem Arhelaja u Rim, kamo je za njim 
išla deputacija građana koji nisu bili zadovoljni da im on bude 
kralj. Ti su iuspjeli da je car August imenovao Arhelaja samo 
za etnarha, a on je vjerojatno učinio ono što spominje 27. re- 
dak našega teksta: osvetio se svojim protivnicima i dao ih po- 
gubiti. U ta zbivanja, spomenuta bez imena, Luka stavlja us- 
poredbu o minama koja ima trajnu vrijednost za svakoga Isu- 
sova sljedbenika. I zemaljsko blago nije dosta čuvati i uživati 
ga, nego je čovjeku u nanavi da ga umnožava za sebe i za 
svoje. »I u životu učenika nema mirnoga posjedovanja, nema 
imanja bez djelovanja. Tko želi u miru posjedovati i čuvati 
što ima, izgubit će ono što posjeduje« (St&ger). Naš je boravak 
na zemlji od presudne važnosti, jer će naša vječnost biti ona- 
kva kako proživimo svoj vijek na ovom svijetu. Možemo mno- 
go pridobiti, a možemo i sve Božje darove izgubiti i biti kaž- 
njeni. Liturgija poduzima sve što može da nam to bude uvijek 
pred očima, a pogotovo u ovo vrijeme. 


ČETVRTAK 
God. I 


1. č. 1 Mak 2, 15-29: Slijedit ćemo savez otaca svojih (str. 428) 
P. p. 49, 1-2. 5-6. 14-15 (str. 506-7) 
P. Onomu koji hodi stazama pravim, pokazat ću spasenje 

Božje. 

Knjige Makabejaca ne sadržavaju samo pohvale slavnim 
mučenicima nego, možda još više, i junačkim borcima za oslo- 
bođenje svoga naroda. Povijest skoro svih naroda pozna takva 
vremena sa sličnim pokretima i borcima. Neka je dozvoljeno 
spomenuti da je umni kršćanski mislilac pri kraju 1. svjetskog 
rata pisao o Makabejcima i veličao njihov nastup, a lako je 
pogoditi na što je mislio bibličar Cajnkar kad je poslije 2. rata 
zapisao: »Zato sta obe knjige Makabejcev najtrdnejši prinoč- 
nik slehernega (svakoga) osvobodilnega gibanja (starih, novih 
in najnovejših časov), njegov zakonik in pravzaprav tudi do- 
volilnice zanj.« A iz hrvatske književnosti dosta se sjetiti slav- 

nih eposa Gundulića i Mažuranića. Međutim, ni u jednom valj- 
da narodu nije oslobodilačka borba imala tako izrazito vjersko 
obilježje kao kod Židova za vrijeme Makabejaca. To se vidi 
već iz činjenice da je borbu započeo svećenik Matatija i da su 
je zaista junački nastavili njegovi sinovi među kojima se pose- 
bno istakao Juda, prozvani Makabej (što po svoj prilici znači: 
malj, čekić) koji je dao ime svoj toj borbi i epohi, pa eto i 
knjigama koje o tome govore. 

Matatija je brzo uvidio stanje u kome se Božji narod na- 
šao pod bezbožnim kraljem Antiohom. Znajući da ustanak neće 
moći podignuti u glavnom gradu sklonuo se iz Jeruzalema u 
osamu Modin. Prije današnjeg. čitanja tekst donosi njegovu 
potresnu žalopojku nad stanjem naroda, na što Matatija i nje- 
govi sinovi razdriješe od žalosti svoje haljine, obukoše kostri- 
jet i gorko zaplakaše (r. 14). Kod pravih se junaka žalost pre- 
tvara u revnost iz koje se ide u odlučnu borbu, kao što vidimo 
iz današnjeg teksta. Povod su dali kraljevi emisari koji su 
došli u Modin da vjernike prinude na žrtvovanje idolima i pre- 
ma tome na otpad od prave vjere. Oni su znali što bi značilo 
za njihov pothvat kad bi pridobili Matatiju i stanu ga nago- 
varati pohvalama i obećanjima da učini ono što su već učinili 
ostali Judejci i stanovnici Jeruzalema. Dakako, naišli su na 
odgovor dostojan jednoga Matatije i njegova roda. U ovom 
slučaju nije moglo ostati kod samih riječi. Matatija je svoj jal 
iskalio najprije na jednom domaćem izdajniku. Uz to je gla- 
vom platio i kraljev čovjek koji je silio na žrtvovanje idolima, 
a nestao je i sam žrtvenik. Na to mu, dakako, nije preostalo 
drugo nego podignuti ustanak što će ga on sa sinovima voditi 
iz gonskih predjela u koje su se sklonili. 


Za ovakvo čitanje lijepo odgovara 49. psalam koji potiče 
na pravo bogoštovlje. Odmah na početku pjesnik daje Bogu 
tri imena koja izražavaju sve što je Bog nama. Prema Vulgati 
psalam počinje nazivom: Bog bogova, što znači Bog anđela 
(ps 8, 6), ili zemaljskih sudaca i mogućnika (71, 1), ili lažnih 
poganskih božanstava. U hebrejskom je mjesto toga: El, a to 
je kod Semita opće ime za Boga u smislu: Silni (Sales). Drugi 
je izraz: Elohim-Dominus, Bog i Gospodar svega stvorenja; a 
treći: Jahve-Deus, Bog objave i saveza s Izraelom. Tko ima ta- 
kve pojmove o Bogu, borit će se za njegovu čast i bit će spre- 
man za nj sve podnijeti. 


God. II 


1. č. Otk 5, 1-10: Janje je zaklano i svojom je krvi otkupilo 
nas od svakoga naroda (str. 219-20) 

P. p. 149, 1-2. 3-4. 5-6a i 9b (str. 585-6) 
P. Učinio si nas našemu Bogu kraljevstvom i svećenicima. 


»Onaj koji kraljuje na prijestolju je Vladar od kojega sve 
potječe i kojemu se sve vraća: Otac, Stvoritelj svijeta, Gospo- 
dar života. On otajstveno djeluje i upliva na sve ono što se 
događa u Otkrivenju. No on ne djeluje izravno već onaj koga 
je on poslao: Krist. Toga smo već susreli u uvodnom viđenju 
kao onoga koji hoda između svijećnjaka. Pogl. 5. ukazuje nam 
ga u drugom liku: kao Janje« (Guardini). Tako ga je vidio već 
starozavjetni prorok (Iz 53, 7) i pod tim je nazivom Krista po- 
kazao Ivanu sam Krstitelj i njegov prvi učitelj (Iv 1, 29. 36). 
Stoga je posve razumljivo da je Janje središnji lik Otkrivenja 
u kojoj knjizi dolazi do tridesetak puta. U vezi s time s pravom 
je ova objava nazvana centralnim viđenjem cijele Apokalipse. 
Uz ono što je rečeno u II 232 spomenimo da knjiga, bolje: svi- 
tak ispisan iznutra i izvana, zapečaćen sa sedam pečata, koje 
je mogao samo Krist otpečatiti, sadržava svu sudbinu svijeta, 
Božji plan spasenja i napovijedi onoga što će se zbiti u poslje- 
dnja vremena. U tome je dosta biblijske simbolike SZ-a kao 
što su biblijski i nazivi: Lav iz Judina plemena (Post 49, 9) i 
Davidov izdanak (Iz 11, 10). Jamje je kao zaklano, što kršćan- 
ska ikonografija pokazuje s velikom ranom na njegovu vratu, 
i ujedno živo, jer je Krist umro i uskrsnuo. Njegovi su rogovi 
biblijski izraz za snagu, a oči za božansku svevidnost. Koliko 
je dakle u tim izrazima teologije, a posebno kristologije i so- 
leriologije (nauke o spasenju)! 


Sve što je Bog učinio, izveo je za nas ljude pa u ovom ve- 
ličanstvenom viđenju nismo mogli ni mi manjkati. Naši pred- 
stavnici, dvadeset i četiri starca, pali su ničice pred Janjetom. 
Da su oni doista naši predstavnici, prozilazi iz činjenice da su 
u rukama, uz citre za slavljenje, držali i zlatne čaše pune kada, 
a to su molitve svetih, tj. kršćana (r. 8). Iz toga još jedanput 
vidimo i vezu naše zemaljske molitve i liturgije s nebeskim 
slavljem, na što nas uvijek iznova podsjeća misni Rimski ka- 
non poslije posvećenja. Nova pjesma, koju su pjevali naši pre- 
dstavnici božanskom Jaganjcu, i naša je pjesma, što je još ja- 
snije iz svih latinskih rukopisa, a i iz nekih grčkih za koje i 
neki kritični biblicisti drže da su izvorni. Svakako u službenom 
lat. Lekcionaru, kako se vidi iz naslova odlomka, stoji da je 
Krist otkupio nas i da je sve nas učinio kraljevima i svećeni- 
cima. Zapravo, na isto dođe kad se tu i ostavi općeniti izraz 
»ljude«, ali je u onom tekstu još neposrednije naglašeno da se 
radi o nama. Mi dakle »kraljujemo« na zemlji time da vlada- 
mo nad sobom i da sve oko sebe podvrgavamo Bogu, a nebes- 


242 — 33. četvrtak 


ka Crkva slavi našega Spasitelja li Boga. Njoj se i mi priklju- 
čujemo 149. psalmom uz koji ponavljamo pripjev iz nebeske 
liturgije. Uopće je značajno da su pripjevi za psalme nakon či- 
tanja ovih dvaju tjedana većinom uzeti iz Apokalipse, čime se 
najljepše spaja starozavjeimno, kršćansko i nebesko slavljenje 
Boga, jer je to i zaista jedinstveno. 


Ev. Lk 19. 41-44: Kad bi ti priznao ono što ti je za mir! (str. 
69) 


Tko se svrati u Zadar neka u orkvi sv. Šime pogleda im- 
presivnu sliku na kojoj je malo prije zadnjeg rata talijanski 
slikar prikazao prizor današnjeg evanđelja. Kao da je predvi- 
đao kako će taj grad biti skoro bombardiran kao malo koji u 


našoj zemlji. Spada u političku »mudrost« zašto su to učinili. 


naši saveznici i svatko to ne može shvatiti, ali je svima kršća- 
nima jasno zašto je Isus, na sami dan svoga svečanog ulaska u, 
Jeruzalem, zaplakao nad glavnim gradom svoje domovine. Uo- 
stalom, Gospodin je sam kazao uzrok, i taj je istaknut u na- 
slovu odlomka, zašto je na Jeruzalem morala doći strašna ka- 
zna. »Krist, Kralj slave i učitelj svake kreposti, riječju nas i 
primjenom uči da uzdišemo i plačemo. Nakon što nas je pou- 
čio onim riječima: »Blaženi koji plaču, jer će se utješiti« (Mt 
5, 5), sam je plakao kod groba prijatelja Lazara i nad Jeruza- 
lemom, gradom svoje domovine koji je bio osuđen da bude 
razrušen... Četrdeset i dvije godine poslije Knistove smrti za 
blagdan Vazma okupilo se u Jeruzalemu oko tri miliona Žido- 
va od kojih je milion i sto tisuća poginulo od mača i gladi, a 
sto 'je tisuća mladih odvedeno u Rim da služe za trijumf pobje- 
dnika, Opsjeda je grada trajala dvije godine i broj je ljudskih 
lješina, bačenih preko gradskih zidina, bio tolik da su njihove 
naslage dosizale do vrha samih zidova« (Augustin). 


»Krist je Gospodin, gledajući Jeruzalem, jednim  pogle- 
dom promatrao svu povijest, prošlu, sadašnju i buduću. To je 
povijest Božje ljubavi prema ljudima koju on iskazuje ustnaj- 
no i na najnježniji način; povijest ljudske nezahvalnosti koja 
zna doći do vrhunca; povijest božanske odmazde koja ljudima 
prijeti strašnom kaznom. Uzbuđen samilošću nad tom vrlo ža- 
losnom stvarnošću, Krist je usred veselja i slavlja pustio uzde 
svojoj žalosti« (Fillion). 

No i ovdje moramo gledati sebe, na što nas upućuje Grgur 
Veliki: »Isus je plakao nad Jeruzalemom samo jedanput, a 
ne prestaje plakati nad onima koji ni ne znaju da prouzrokuju 
da Bog plače, jer — prema riječima Salomona (Izr 2, 14) — 
»Vvesele se čineći zlo i likuju u opačinama zloće«. Kad bi oni 
znali za kaznu koja ih čeka, svoje bi suze pomiješali s onima 

koje za njih liju pravednici... Jer i zavedena duša ima ovdje 
svoj dan i na raspolaganju joj je u trenutku koji izmiče... 
Stvoritelj se svijeta otajstvom svoga utjelovljenja udostojao 
pohoditi je, a da ona nije imala pred njim toliko strahopoštova- 
nja i ljubavi da bi to spoznala... Budući da se predala užicima 
tijela nije vidjela buduća zla i tako u svoj dan nije imala ono 
što joj je moglo poslužiti za mir... Na koje sve načine Bog 
pohađa zalutalu dušu! Najčešće zapovijedima, neki put i kaz- 
nama, a u drugim prigodama čudesima. To čini s namjerom da 
ona posluša ono što ne zna i da ne ustraje u oholosti ili preziru, 
nego da se obrati potaknuta skrušenošću i pod uplivom kazne ; 
da se, svladana dobročinstvima, srami počinjenog zla. No ako 
ona nikako neće htjeti da upozna čas (Božjeg) pohoda, na kraju 
će svoga života na milost i nemilost svojih neprijatelja«. 


PETAK 
God. I 


1. č. 1 Mak 4. 36-37. 52-59: Slavili su posvetu žrtvenika i va- 
dosno prinosili paljenice. (str. 432) 


P. p. 1 Ljet 29, 10. 11abc. 11d-12a. 12bed (str. 345). 
P. Hvalimo tvoje dično ime, Gospodine. 


U našoj liturgiji ne možemo slijediti sve junačke podvige 
makabejske braće. Nakon prirodne smrti časnog Matatije Juda 
je s braćom pobijedio poganske čete kod Emausa, a zatim se 
dao na to da očisti i nanovo posveti oskvrmjeni i opustošeni hram 
na Sionu. Sa svom svojom vojskom pope se na goru Sion. Čuli 
su i znali kako su pogani poharali Božji dom, ali kad su sve 
vidjeli na svoje oči, »razdrli su na sebi odjeću, zakukali i glavu 
posuli pepelom; potom padoše ničice pa na znak truba zava- 
piše k nebu« (r. 39-40). Tu je opet došlo do izražaja njihovo 
uvjerenje izraženo u 3, 60: »Bit će onako kako nebo hoće«, 
»Teološka je pozadina takva stava jasna: Izrael nije nikada jak 
sam po sebi, već prije svega snagom svoga Boga. Konačno 
znaju točno da svoju vlastitu volju ne mogu provesti ni naj- 
žešćim molitvama. Uvijek se ispunjuje samo ono što hoće Jah- 
ve, čija volja ne mora uvijek biti identična s voljom ljudi, nego 
neki put može dozvoliti poraz, neuspjeh pa i samu smrt. Istin- 
ski Jahvin vjernik nikada ne pita koliki će uspjeh donijeti 
njegov pothvat, nego ga poduzima i u boju za Božju stvar 
pretpostavlja i možebitnu smrt samo da ne gleda kako je sve- 
tište prepušteno poganima da čine s njim što hoće« (Kri- 
netzki). 


244 — 38. petak 


Iz ovoga je očito da su Judine čete svom žestinom nava- 
lile na poganske ostatke koji su se bili sklonili u bunkere 
sionske tvrđave i da su ih dotukle. Dok je tu činjenicu sveti 
pisac samo spomenuo, potanko opisuje kako su sa svetog mje- 
sta Judini ljudi uklonili sve što su pogani bili oskvrnuli. Za- 
tim su prema propisu podigli nov žrtvenik od neklesana ka- 
menja i sve obnovili kako je bilo, po uzoru na prijašnje stanje. 
Načinili su i novo sveto posuđe, zapalili svjetiljke na svijeć- 
njaku, kadili tamjan na žrtveniku i postavili hljebove na stol. 
S oskvrnjenim oltarom nisu znali što će učiniti, »dok ne dođe 
prorok koji će o njem odlučiti« (r. 46), ali s obnovljenim su se 
bogoslužnim predmetima htjeli služiti, nakon što su obavili 
novu posvetu hrama i žrtvenika. U tu je svrhu Juda »izabrao 
svećenike neokaljane, vjerne zakonu« (r. 42) i posveta je izvr- 
šena uz najveće slavlje te je trajalo osam dana. Nastala je 
velika radost u narodu i izbrisala se sramota koju su nanijeli 
pogani. Kao da sve to nije bilo dosta, još je Juda s braćom 
i sa svom izraelskom zajednicom zaključio da se taj blagdan 
posvete obnovljenog hrama i bogoslužja slavi svake godine 
osam dana. To je najmlađi blagdan u židovskom kalendaru o 
kojemu je ostao spomen i u evanđelju (Iv 10, 22). Božji narod 
ljubi kuće Božje i slavi njegove blagdane. 

Pobožni je Juda bio i razborit pa je odredio da se oko gore 
Siona podignu visoki zidovi s jakim kulama kako ne bi opet 
mogli doći pogani i oskvrnuti hram. Međutim, našu litur- 
giju to više ne zanima nego nas poziva da se vjerskom slavlju 
obnovljenog hrama i mi pridružimo Davidovim hvalospjevom 
Bogu. Taj je bio spjevan davno prije makabejskih vremena, 
ali još odjekuje svijetom i odjekivat će dugo, jer ima trajnu 
vrijednost sve što iz bilo čijeg srca provre po Božjem nadah- 
nuću Bogu na slavu. To je i razlog zašto će se Crkva, unatoč 
tu i tamo drukčijim mislima, uvijek služiti psalterijem. Sada 
ga je nekoliko pročistila, ali ga nije napustila i neće ga napu- 
stiti. »U psalmima je Bog sebe hvalio da nas nauči kako ga 
mi imamo slaviti« (Augustin). A nitko nam ne smeta da u 
njih ulijemo kršćanski duh i svoju osobnu pobožnost, kako nas 
to uči cijeli prvi dio (t. 100-139) III glave Uređenja novog 
Časoslova. 


God. II 
1. č. Otk 10, 8-11: Uzeh knjižicu i progutah je. (str. 222-3) 
P. p. 118, 141 24. 72 i 103. 111 i 131 (str. 565-8) 
P. Kako su slatke nepcu mom riječi tvoje! 


Lekcionar ispušta mnoga Ivanova viđenja koja su zaista 
tajanstvena i stoga nemaju posebne važnosti za naše vjersko 

shvaćanje i doživljavanje. Našu pozornost ipak danas zaustav- 
lja kod skrovite knjižice koju je Ivan morao progutati, slično 
kao i prorok Ezekiel (2, 8; 3, 1-3). U njoj su po svoj prilici bili 
zapisani navještaji o raznim nevoljama koje su imale doći na 
svijet i s kojima je morao biti upoznat najprije sam prorok 
navjestitelj. Budući da su to Božje riječi, knjižica je ispočetka u 
ustima Ivanovim bila slatka kao med, ali je poslije upoznao 
svu njezinu gorčinu. Na taj se način Božja riječ nekako utjelov- 
ljuje, Božja riječ postaje ujedno i ljudska riječ. Ovdje vrijedi 
što RBT 425 piše o sličnom Ezekielovu viđenju: »Knjige u 
kojima su sabrane riječi proroka sadrže riječ Božju: prirodno 
je stoga što vidjelac kakav je Ezekiel, kad ustaje da proriče 
i kad misli na svoje poslanje, vidi sebe kako guta svitak s neba 
te na zemlji ponavlja riječi sastavljene na nebu. To izražajno 
viđenje živo, i bez onog ograničenog literarizma tolikih kasni- 
jih tumača, tumači narav nadahnute knjige, knjige koja je u 
potpunosti djelo Božje i u potpunosti sastavljena od ljudskog 
pisca«, 

Kod ovog teksta Guardini upozorava na obilje predmeta 
koji dolaze u Otkrivenju: sedam zlatnih svijećnjaka, sedam 
zvijezda, stablo života i njegov vijenac, hram i stup u njemu, 
zajednički stol, Božje prijestolje, starci u bijelim haljinama s 
krunama i čašama, zapečaćena knjiga, Janje i četiri živa bića, 
konjanici na četiri konja, čitava priroda na nebu i na zemlji 
sa svim svojim snažnim pojavama, čete ljudi s palmama u ruci 
i napokon ovdje malena knjiga koju vidjelac mora progutati. 
Tu se duboki teolog zaustavlja i razmatra kako nam Bog go- 
Vori po svim tim predmetima i uopće po stvarima koje nas 
okružuju, a koje su više ili manje izraz Boga i njegovih svoj- 
stava. Kad čovjek prihvati i shvati taj Božji govor, onda nje- 
gova riječ postaje na neki način učovječena. »U svjetlu otkup- 
ljenja neoblikovana se riječ sakrivenog Boga objavljuje kao 
Stvoriteljeva riječ koja je urođena u stvarima... Uviđa se 
ono što se događa u svagdašnjim zbivanjima kršćanskog života: 
ona uska povezanost između Gospodnjih djela, koja u svakom 
stvorenju otkrivaju njegovu tajanstvenu riječ, i između otvo- 
renog navještanja evanđelja zaslugom i djelovanjem Isusa 
Krista«. 

Tajanstveno nam značenje ovoga biblijskog odlomka naj- 
praktičnije konkretizira Crkva kad nam za odgovor nudi neko- 
liko izabranih redaka iz 118. psalma koji slavi Božji zakon, 
a to znači uopće Božju riječ. Njoj se moramo radovati više nego 
svemu bogatstvu i u njoj uživati. Što će nam sve zlato svijeta 
prema Božjim riječima koje su slađe od meda? Budući da će 
nam Božja svjedočanstva biti vječna baština, ona su već ovdje 

radost našega srca. U žudnji za Božjim riječima otvaram svoja 
usta da ih ne samo slušam ušima nego da ih posve upijem u 
svoju dušu i drugima govorim o njima. Ako išta, današnje nas 
čitanje s ovim retcima mora uvjeriti da moramo uvijek biti 
gladni Božje riječi i s radošću je primati kad nam se navješ- 
ćuje. 

Ev. Lk 19, 45-48: Kuću Božju pretvoriste u razbojničku špilju. 

(str. 69-70) 


Prema Luki Isus je očistio hram od nedostojnih prodavača 
na Cvjetnicu odmah nakon ulaska u Jeruzalem. Zapravo evan- 
đelist ni ne spominje da je Gospodin ušao u Jeruzalem već u 
hram koji je bio cilj njegova putovanja. »Što je tada bio Jeru- 
zalem, bio je sve po hramu na Sionu, a hram je imao svoju 
slavu od Božje prisutnosti. Ta je po Isusovu ulasku dobila 
sasvim novi smisao... Dvanaestogodišnji Isus bio je ostao u 
Jeruzalemu i našli su ga u hramu među učiteljima koje je 
slušao i pitao, tako da su se svi divili njegovu umu i odgovo- 
rima (2, 49-50). Sada to čini u punoj vlasti Mesije i Sina Božje- 
ga (20, 44)« (Stoger). Dillersberger opaža da Luka govori vrlo 
obazrivo o čišćenju hrama i ne samo da Isus više ne vitla 
bičem u ruci kao kod prve pashe (Iv 2, 15), nego o ovom du- 
gom čišćenju treći evanđelist piše mnogo kraće i mirnije od 
prve dvojice (Mt 21, 12-18; Mk 11, 15-18). Prema njemu to 
čišćenje »ostaje u prvom redu znak koji opet ukazuje na pro- 
past hrama i grada... To je pretežno simbolični čin. — On 
je time htio navijestiti kako je uopće izraelsko bogoslužje 
nesavršeno. On je došao da donese bogoslužje u duhu i istini 
ion nimalo više ne treba sav taj gizdavi aparat što ga je Izrael 
ustanovio. Odsad će on sam biti žrtveno janje, Svećenik i 
žrtva«. Na takvo je značenje ovog događaja upozorio već Ciril 
Aleksandrijski: »Nadošlo je vrijeme kad je morala nestati 
sjena i zasjati stvarnost — Krist! Stoga on naređuje da pre- 
stanu zakonski obredi i hoće da hram postane kuća molitve«, 

Crkveni oci još s jedne strane ističu duhovno značenje 
čišćenja hrama. Origen, jedan od prvih i najvećih egzegeta 
piše: »Božji hram je Kristova Crkva, sagrađena od živog ka- 
menja. A ipak ima mnogo onih koji ne žive duhovno kako bi 
morali, nego se bore na tjelesan način (2 Kor 10, 3) i od kuće 
molitve, koja je podignuta od živog kamenja, čine pravu raz- 
bojničku špilju, čine naime djela koja nisu nimalo dostojna 
kuće Božje«. A Grgur Veliki kaže u homiliji o ovom tekstu: 
»Božji hram je duša, savjest svakog kršćanina. Kad se ona 
bavi opakim mislima, iz svake se rađa kao razbojnik iz špi- 
lje... Nije više kuća molitve već razbojnička špilja duša onih 

vjernika koji napuštaju nevinost i prepuštaju se strastima. 
Usprkos tome, Krist sa svojim evanđeljem ne prestaje poka- 
zivati pravi put, već uvijek i svakog časa čini kako je pisano: 
»Svaki je dan učio u hramu«. 

Nije čudno da je Isusov nastup uzbunio one koji su već bili 
i službeno zaključili da ga ubiju (Iv 11, 58. 57). Židovske su 
vjerske vlasti bile naredile neka im se javi kamo se Isus) 
pojavi da ga mogu odmah uhvatiti. Sada je eto nastupio u nji- 
hovoj kući i to kao gospodar, ali mu ne mogu ništa zbog naroda 
koji.je pristajao uz Isusa. »Veliko mnoštvo, čitav narod«, na 
njegovoj je strani. Sluša Isusovu riječ. Slično će biti i kad 
apostoli (počnu graditi Crkvu. Narod se okupljao oko Petra 
i Ivana (Dj 3, 11), oni su govorili narodu (4, 1), i narod je s 
poštovanjem gledao na mladu Crkvu (5, 13). U tom je mnoštvu 
pravi Izrael, Božji narod, koji je bio spreman prihvatiti Isusovo 
naviještanje. . Veliko se vijeće, iz straha pred narodom, ne 
usuđuje protiv Isusa nastupiti sa silom (usp. Dj 5, 26). U Isusu, 
Gospodaru Crkve koja nastaje, Crkva gleda svoju vlastitu sud- 
binu« (Stoger). 


SUBOTA 
God. I 


1. č. Mak 6, 1-13: Zbog zala koja sam počinio u Jeruzalemu 
umirem od velike tuge. (str. 434) 


P. p. 9, 2-3. 4i 6. 16b i 19 (str. 476) 
P. Radostan kličem zbog spasenja tvoga, Gospodine. 


Biblija nam redovito, nakon dužeg ili kraćeg opisa raznih 
mana i grijeha, donosi i njihove posljedice i kazne. U zadnjem 
čitanju iz povijesti Makabejaca danas čujemo kako je bijedno 
svršio kralj Antioh koji je toliko zla nanio Božjem narodu. 
Osvetila mu se njegova pohlepa za zlatom. Nije mu bilo dosta 
što je oplijenio jeruzalemski hram već se htio dočepati blaga 
koje se čuvalo u perzijskom gradu Elimaidi. Nije uspio jer su 
ga građani Elimaide natjerali u bijeg prema tuđinskom Babi- 
lonu. Dok je još bio u Perziji, dočuo je kako je ii njegov voj- 
skovođa Lizija slabo prošao u borbi s Makabejskim četama. 
Pisac opet s radošću spominje kako su Izraelci osvojili svoj 
sveti grad i u njegovu hramu uništili poganski žrtvenik s ki- 
pom boga Zeusa. Božji neprijatelji uspijevaju, ali samo 
dok im on dozvoli, dok se ne napuni mjera mjihove zloće. 

Antioh nije mogao preboljeti dva teška udarca i u tuđoj 
se zemlji na smrt razboli od jada. U tom je stanju došao k sebi 


248 — 33. subota 


i sjetio se svih zala koja je počinio kad je iz Jeruzalemskog 
hrama odnio sve zlatno i srebrno posuđe te bez razloga zapo- 
vjedio da se istrijebe stanovnici Judeje. Sada sav utučen pri- 
znaje: »U koliku sam tjeskobu zapao i kakav li me to val 
nesreće zaplusnuo! Mene koji sam u vrijeme svoje moći bio 
poštovan i ljubljen« (r. 11-12). Mnogo je zemaljskih silnika to 
uvidjelo. U svojem samoljublju i umišljenosti bili su možda i 
uvjereni da ih okolina poštuje i ljubi zbog njih samih, a nije 
nego zbog njihove privremene moći i vlasti. Netom ta oslabi 
svi silnika napuštaju kao putnici brod koji tone. Sve je na 
svijetu prolazno, ali malo tko osjeti gorčinu te prolaznosti kao 
oni koji su se uzdali u svoju vlast i moć. Koga ona digne 
visoko, izgleda često, to učini samo da dotični još bijednije i 
dublje padne. Nije to nauk samo Biblije već i opće ljudske 
povijesti. 

U tom nas raspoloženju utvrđuje i nekoliko redaka 9. 
psalma. Dakako, nemojmo očekivati da ćemo tu pjesmu, koja 
opisuje kako Bog ponizuje bezbožne a spasava ponizne, pjevati 
nad svima onima koje smo mi proglasili za svoje neprijatelje. 
Kršćani slavimo pobjedu samo nad duhovnim protivnicima, a 
te protivnosti ima i u svakome od nas. Priželjkujemo jedino 
konačnu pobjedu koja će nam osigurati vječno spasenje kako 
to ponavlja pripjev. U koliko psalam spominje pad i propast 
Božjih neprijatelja, to u eshatološkom smislu znači one koje 
sam Bog konačno osudi kao one koji su mu se do kraja nepo- 
pravljivo protivili. Mi smo kao Božji siromasi uvjereni da nas 
Bog neće zaboraviti i da naše ufanje u Boga neće biti uzaludno. 


God. II 


1. č. Otk 11, 4-12: Ova su dva proroka zadavala muku stanov- 

nicima zemlje. (str. 223) 

P. p. 148, 1. 2. 9-10 (582) 
P. Blagoslovljen Gospodin, hridina moja! 

Evo jednog tipičnog apokaliptičnog mjesta gdje izrazi 
sadržavaju toliko nejasnoća, ali je vizija kao cjelina jasna i 
vrlo poučna. Vidjelac je na Božju zapovijed morao progutati 
neku tajanstvenu knjižicu i tako na svoj način upoznati svu 
gorčinu koju Božjim prijateljima na zemlji priređuju bezbožne 
vlade, pokreti i ljudi, ili — kako kaže tekst (10, 11) — mnogi 
puci, narodi, jezici i kraljevi. Na početku današnje glave Božji 
glas jasno dijeli hram Božji s vjernim klanjaocima u njemu od 
hramskoga vanjskog dvorišta koje je predano poganima. Me- 
đutim, ne smijemo misliti da je Bog profani svijet zapustio 

i da ljude, dok su živi, prepušta posve samima sebi. I njima 
šalje svoje poslanike, proroke i propovjednike koji ih opominju 
i kore. To stanovnicima zemlje redovito nije drago i danas u 
naslovu čujemo kako se vesele kad nestane Božjih glasnika, 
»jer su im ova dva proroka zadavala muku«. Nisu li u toj. dvo- 
jici oličeni bezbrojni Božji poslanici i njihova sudbina na 
svijetu? 

Egzegete odavna istražuju koja je dva Božja svjedoka 
Ivan ugledao u tom viđenju. Tu su razni biblijski izrazi i slike 
koje odgovarajući nekolicini svetih ličnosti. Svi se uglavnom 
slažu da je jedan od njih prorok Ilija, a u drugome neki vide 
Henoha, drugi Jeremiju, treći Mojsija. Za svakoga od te 
trojice ima u ovom tekstu nešto što se odnosi samo na njega. 
Možda je bolje u cijelom viđenju razaznati tajanstvenost apo- 
kaliptičnog govora koji je više simboličan nego precizan. Na 
to kao da nas upućuju i riječi da su to dvije masline i dva 
svijećnjaka, što svjedoči za simbolizam cijeloga teksta. Nisu 
dakle važna imena, nego da tu stoje dvojica kao simboli za 
mnoge sebi slične. Svi Božji poslanici svjedoče za njega, 
opremljeni njegovim ovlastima i riječima. Neustrašivo nastu- 
paju kao njegovi svjedoci. Takvi su najčešće bili progonjeni 
i to je u Ivanovu viđenju jasno prikazano. Božje svjedoke 
(grčki i prema njemu latinski: martyres) progoni čitav svijet 
kao takav, a Ivan konkretno vidi da su im ubijena tjelesa 
ležala na trgu velikoga grada. I tu malo pomaže istraživati 
je li to Jeruzalem ili Rim. Za prvi govori podatak da je na 
njemu razapet Gospodin, a za drugi istaknuta razvratnost 
s koje je prijestolnica tadanjeg svijeta bila na zlu glasu. Da- 
kle opet bilo koji grad stoji tu za cijeli svijet. Važnije je ono 
što Ivan vidi dalje: konačna pobjeda neće biti svijeta i nje- 
govih privrženika, nego Boga koji će se zauzeti za svoje 
svjedoke i proslaviti ih pred cijelim svijetom. Sve će dobiti 
svoj smisao i svoju vrijednost tek u eshatonu, na kraju svega. 

Na temelju tog uvjerenja pjevamo nakon čitanja himnu 
koju je psalmist spjevao o toj borbi i pobjedi pravednika. 
U svim svojim poteškoćama života utječemo se Bogu kao 
svojoj hridini i tvrđavi, svojoj ljubavi i zaštiti. Ako se i u 
našoj pjesmi spominje da nam Bog stavlja pod noge narode, 
opet se to ima uzeti samo u eshatološkom značenju kad će se 
ispuniti proroštvo mesijanskog ps 109: da će svi Kristovi 
neprijatelji poslužiti za podnožje njegovim nogama. Do tada 
je na svakome od nas da pjevamo Bogu na harfi od deset; 
žica koja mnogim crkvenim ocima ne znači samo bogoslužno 
glazbalo već i simbol za deset Božjih zapovijedi. 


250 — 33. subota 


Ev. Lk 20, 27-40: Bog nije Bog mrtvih, nego živih. (str. 70) 


Iako smo ovaj tekst već čitali 33. nedjelje (u god. C), Lek- 
cionar nam ga donosi još jedanput zbog njegove važnosti 
općenito i zbog toga što posebno odgovara svršetku litungij- 
ske godine čiji je zadnji tjedan neposredno pred nama. Da 
još jedanput upozorimo na izvrsnu Vimerovu knjigu, koja bi 
se mogla tu i tamo posuvremeniti, ali kao cjelina imat će 
još dugo trajnu vrijednost, evo što on piše uz ovaj tekst. 
»Uz saduceje pristajali su neki od velikih svećenika, zatim 
bogataši i činovnici, koji su izgubili vjeru. Vjerovali su do- 
duše, da ima Bog, ali su držali, da u čovjeka s tijelom nestaje 
i duše. »Kako nestaje oblaka — govorili su — tako nestane 
i onoga, koga su sahranili u grob«. To vrijedi za psa i ma- 
čka, ali ne za čovjeka, koji ima razum i slobodnu volju, pa 
će polagati račun o svojim činima. Iz njihove nauke slijedi, 
da nema ni uskrsnuća ni kakva života poslije smrti. Kako su 
saduceji vjerovali, tako su i živjeli. Gledali su samo, da im 
bude dobro na ovom svijetu. S farizejima su živjeli u vječnom 
neprijateljstvu, a narod ih nije volio, jer su držali vlast u 
rukama. Na Isusa nijesu bili tako kivni kao farizeji. Bogataši 
često nijesu očiti neprijatelji vjere, samo ne mare mnogo 
za vjeru. U saduceja je bilo više neznanja, nego zlobe. 

Da iskušaju Isusa, pozdraviše ga lijepo i nastaviše: »Moj- 
sije nam je zapovjedio u zakonu, ako tko umre i ostavi ženu 
bez djeteta, neka brat uzme udovicu njegovu, da podigne 
sjeme pokojniku... Bijaše u nas sedmero braće. Prvi se oženi 
i umre. Budući da nije imao poroda, ostavi ženu bratu svo- 
me. Drugi je uzme i umre bez potomaka. Tako i treći. I uzeše 
je redom sedmero braće i nijedan od njih ne ostavi djece. 
Posljednja od svih umre i žena. Kad uskrsnu braća, komu će 
od njih pripasti žena, jer je imadijahu sedmorica?« 

»Varate se — odvrati mirno Isus — jer ne znate Svetog 
pisma ni sile Božje«. Ne znadu Sv. pisma; koje jasno kaže, 
da ima uskrsnuće. Drugi razlog njihovoj bludnji jest, da ne 
znadu, što Bog može. Na ovom se svijetu ljudi žene i uda- 
vaju, da ljudski rod ne izumre i da nadopune broj odabranih 
na nebu. Na nebu se ne treba brinuti za pomladak, jer taj 
pritječe sa zemlje, a oni u nebu ne mogu umrijeti. Gdje nema 
smrti, ne treba ni ženidbe. Na nebu su ljudi kao anđeli, koji 
su čisti dusi, pa ne ćute tjelesne požude. Varaju se saduceji 
i zato, što ne znadu sile Božje. Koga Bog uskrsne, toga kao 
da je rodio na novi život. Kod uskrsnuća budi nas Bog svemo- 
gućom silom svojom na nov život i daje preobraženom tijelu 
našemu, da postaje besmrtno. »Da mrtvi ustaju — dodaje 


Isus — mogli ste razabrati iz onoga mjesta u knjizi Mojsi-. 

jevoj, gdje veli Bog Mojsiju: »Ja jesam Bog Abrahamov, Bog 
Izakov i Bog Jakovljev.« Mora dakle, da ti ljudi negdje žive. 
Kad ne bi bili živi, ne bi Bog mogao kazati, da je njihov Bog. 
Oni, kojih nema, nemaju Boga. Kako bi Bog bio Bog mrtvi- 
ma, koji se odavna pretvoriše u prah? ' 
Saduceji su mislili pitanjem svojim zatjerati Isusa u. ne- 
priliku, a postigli su upravo protivno. I farizeji se nijesu mo- 
gli dosta da načude, kako je Isus jasno i odlučno i lijepo 
pobio saduceje. I jedan od njih, premda je bio Isusu nepri- 
jatelj, nije mogao da se uzdrži, već ga javno pohvali pred 
narodom riječima: »Učitelju, baš si im dobro odgovorio!« 


252 — XXXIV nedjelja A 


XXXIV ili POSLJEDNJA NEDJELJA 


BLAGDAN G. N. ISUSA KRISTA, 
KRALJA SVEGA STVORENJA 


GOD. A 


1. Čč. Ez 34, 11-12. 15-17: Vama, ovce moje, evo me da sudim 
između ovce i ovce. (str. 853) 
P. p. 22, 1-2a. 2b-3. 5-6 (str. 486) 
P. Gospodin je pastir moj: ni u čem ja ne oskudijevam. 
Crkva je od prvog početka štovala Krista kao svoga 
Gospodara-Kyriosa i Svevladara-Pantokratora, a oba naslova 
možemo izraziti jednim: on je Kralj svega stvorenoga. Su- 
vremeni je blagdan pod tim imenom, nakon 1. svjetskog rata 
i svih njegovih posljedica, ustanovio Pio XI koncem »svete 
godine« 1925. Tada se svetkovao na sam svršetak godine, a 
onda je blagdan premješten u nedjelju prije Svih svetih da 
smo mogli slaviti Kralja u vezi s njegovim kraljevstvom na 
nebu. Mnogi su željeli da se taj blagdan više poveže i s nje- 
govom Crkvom na zemlji, dotično s crkvenom liturgijom. To 
se postiglo zaista ovom uspjelom rošadom (premještajem). 
Službeni komentar obnovljene liturgijske godine dodaje: »Na 
taj će se način još bolje osvijetliti također i eshatološko zna- 
čenje ove nedjelje«. To je došlo do izraza odmah ove godine 
kad je za glavno misno čitanje uzet završni odsjek Matejeva 
Evanđelja (gl. 26-28. opisuju Isusovu muku i proslavu). Isus 
nam govori o sudnjem danu, a Crkva je za uvodno čitanje 
odabrala prikladni odlomak iz proroka Ezekiela. 


Imali smo ga već lanjske godine na blagdan presv. Srca 
Isusova (III 40). No dok je ondje čitanje iz proroka uvodilo 
u evanđelje o izgubljenoj ovci, danas mu je dodan još samo 
jedan redak, uz dva ispuštena, ali je on najvažniji i stoga 
istaknut i u naslovu odlomka. Ezekiel je nastupio protiv ne- 
dostojnih pastira, svakovrsnih vlastodržaca izraelskog nanoda. 
Njih je knivio za sva zla koja je narod morao podnositi. Zato 
u ime Božje obećaje da će se sam Bog zauzeti za svoje stado, 
da će sakupiti odasvud i on sam ga pasti. Sve to ostaje na 
snazi, što je uostalom uvijek slučaj kad se radi o Božjoj 
riječi. No dodani redak spominje da će isti Pastir i suditi 
svoje stado, i to ovcu po ovcu. Kao što pastir navečer, na 
ulazu u tor, rastavlja ovce od koza i ovnove od jaraca, da 
se po noći ne tuku nego u miru počivaju, tako će i Krist na 
svršetku razdijeliti dobre od zlih, da jedne zauvijek nagradi, 

a druge kazni. Dakle, sam je Gospodin povezao ova dva čita- 
nja i time nas još jače upozorava neka pazimo kojem dijelu 
njegova stada pripadamo. Njegovi su i jarci i koze, ali samo 
do konačne odluke kad će im morati da rekne: »Idite od 
mene, prokleti, u oganj vječni!« Kristu Kralju Crkva pjeva 
kao utjelovljenom milosrđu i čovjekoljupcu (Tit 3, 4), ali Krist 
ne bi bio Kralj kad bi na kraju postupao prema svima 
jednako. Vjera i sve što je s njom u vezi nije slatki dodatak 
životu, kao šećer kavi, nego datost koja poput soli mora da 
prožme sve pore našega bića i djelovanja. Njezina je uloga 
odlučujuća za zemaljski i sudbonosna za naš vječni život. Ako 
nas vjera usmjeruje i vodi Kristu Kralju, onda nam se ne 
treba bojati. Uživajući za života s njegovih dvaju stolova 
možemo pjevati radosni psalam svome Pastiru i Domaćinu, 


2, č. 1 Kor 15, 20-26. 28: Predat će kraljevstvo Bogu i Ocu, 
da bude Bog sve u svemu. (str. 149) 


Teško da bi se iz Pavlova opusa našao prikladniji odlo- 
mak za današnje 2. čitanje koje na svoj način ima povezati 
1. i 3. čitanje. Krist Kralj će suditi sve ljude, dakle one koje 
kod svoje paruzije zateče žive i one koje neposredno prije 
toga uskrisi od mrtvih. Predujam i zalog općeg uskrsnuća 
je činjenica da je ICrist uskrsnuo. Pavao i ovdje gleda pod 
jednim vidom cjelokupan Božji plan našega spasenja (Wal- 
ter), jer ističe Krista kao našeg prvenca i Glavu, kao novog 
Adama koji je u životu i u smrti, pa prema tome iu uskr- 
snuću povezan s. cijelim ljudskim rodom. Prvi nam je, grješni 
Adam svima zaslužio smrt, ali je zato naš drugi Adam umro 
za sve »da smrt uništi i uskrsnuće objavi« (Predslovlje II 
euhar. molitve). Kao što je sigurno da svi u Adamu, zbog 
Adama i naše povezanosti s njime, umiremo, isto je tako 
sigurno da ćemo svi oživjeti u Kristu, opet zbog Krista i 
naše sudbinske veze s Kristom. Pavao u svojoj nauci još ne 
ističe ono što će kasnije Ivan formulirati: »Dolazi čas kada 
će svi koji počivaju u grobovima čuti njegov (Kristov) glas 
te izići iz njih: koji su činili dobro, na uskrsnuće života, a 
koji su činili zlo na uskrsnuće osuđenja« (Iv 5, 28-29). I Pa- 
vao zna da će biti osuđenih (1 Kor 11, 32), »ali pojmovi o 
uskrsnuću ii o oživljenju za nj su tako sknoz-naskroz povezani 
s Kristom, da ih on uzima samo pozitivno« (Walter). I to 
spada na pashalno raspoloženje prve Crkve i pravo je da 
ga i mi prisvojimo. Dakako, ne zato da sami sebe zavaramo, 
da ćemo tobože lako proći na Božjem sudu, nego da se sve 
tješnje povezujemo s uskrslim Kristom, a onda se zaista ne 
treba bojati. 

U drugom dijelu apostol govori o etapama uskrsivanja. 
Prvi je uskrsnuo naš Predvodnik, naš Kralj Krist. Da nije 
on uskrsnuo, ne bismo mogli ni mi računati na svoje uskr- 
snuće. »Potom, u vrijeme njegova dolaska, njegovi pripadnici« 
(r. 23), a tu se dobro sjetiti da smo ovaj tekst imali i na blag- 
dan Uznesenja Bl. Dj. Marije. Ondje nam 'je Crkva htjela 
reći da je za i sa Sinom i Majka dušom i tijelom prethodila 
sve nas i da prema tome imamo još jedan zalog našega slav- 
nog svršetka (IV 339). Krist Kralj će pobijediti sve na zemlji, 
a »neprijatelj koji će biti posljednji uništen jest smrt« (r. 26). 
Slijedit će zadnji, najsvečaniji čin svega plana spasenja. Pa- 
vao upravo ovdje ističe da Krist mora kraljevati, ali njegovo 
kraljevanje nije samo sebi svrhom. Njegova se kraljevska 
vlast i moć ispoljuje na zemlji i stoga će sve svoje neprija- 
telje podložiti pod svoje noge. Svi ćemo dakle uvidjeti isti- 
nitost Isusove tvrdnje: »Otac ljubi Sina i sve je predao njemu 
u ruke« (Iv 3, 33). Još više je Isus isticao da ga je Otac po- 
slao, da radi u ime Oca, da sve duguje Ocu, da ne želi drugo 
nego ispuniti Očevu volju i biti njemu podložan. To će poka- 
zati na svršetku: »Tada će se sam Sin podložiti onome koji je 
njemu sve podložio, da bude Bog sve u svemu« (r. 28). O 
tome imamo u Objavi jasan samo ovaj redak, koji ponavlja 
i današnje misno predslovlje. On mam je dovoljan da nepre- 
stano želimo i nadasve čeznemo da se i mi nađemo među 
onima koje će Sin predati Ocu. I da onda s Božjim Sinom 
zauvijek ponavljamo: Oče naš... 

Ev. Mt 25, 31-46: Sjest će na prijestolje svoje slave i razlučiti 

jedne od drugih. (str. 23-4) 

Ovo nam je veličanstveno evanđelje Crkva već čitala 1. 
koriz. ponedjeljka (II 32), samo s različitom nakanom. Onda 
je htjela da sve što činimo u korizmi i uopće u životu bude 
na korist i pomoć našemu bližnjemu u kojemu moramo gle- 
dati samoga Krista. Danas nam Crkva ovim tekstom predo- 
čuje Krista kao Kralja i Suca koji će doći konačno razlučiti 
ljude i svakome dati kako je zaslužio. »Owo nije prispodoba, 
niti proročka opomena k obraćenju ili gnožnja sudom, ni za- 
strašujući opis događaja kod obnove svijeta. U ovom je tekstu 
radije obuhvaćena nauka i zahtjevi čitavog evanđelja s vidom 
na sud. Govori se tu o sucu i o suđenima. U liku Mesije Isu- 
sa kao Suca Crkva polaže svoje vrhunsko svjedočenje o Kri- 
stu. Tek ovdje će biti jasno za koga ga treba držati. U tom 
će trenutku njegova osoba i njegovo poslanstvo zadobiti ne- 
opozivu potvrdu« (Trilling). Sam Gospodin ističe da će doći 
sa svojim sjajem u pratnji svih anđela i da će sjesti na 

prijestolje svoje slave. »Isus nije bio samo Mesija za Izrael, 
nego Otkupitelj svih naroda. On neće doći kao slavni Mesija 
za Židove prema njihovu vjerovanju, ili za kršćane prema 
njihovu vjerovanju, već kao onaj koga su svi narodi morali 
očekivati i koji će ih sve skupiti«. Zaista lik i nastup Kralja 
svega stvorenja! 

Gospodin i ovdje sam sebe naziva Sinom čovječjim. To 
je onaj isti koji je imao biti predan u ruke ljudima i ubijen 
(17, 22; 20, 18), ali ipak ne isti. Sam će tri dana poslije ovoga 
govora na službeno pitanje velikog svećenika pred Velikim 
vijećem potvrditi da je on Mesija, dakle i Sin Božji, i još 
dodati: »Ali ja vama kažem da ćete poslije ovoga vidjeti Sina 
čovječjega gdje sjedi s desnu Svemogućega i gdje dolazi na 
oblacima. nebeskim« (26, 64). I za tu ću izjavu poći na križ, 
na svoje privremeno prijestolje s kojega će na prijestolje 
svoje slave. — Drugi lik pod kojim je sam Isus prikazao svoj 
dolazak kao Gospodara i Suca je lik Pastira, na što nas je 
pripravilo i 1. čitanje. On je i svoje djelovanje na zemlji 
usporedio s nastojanjem dobrog Pastira koji traži izgubljene 
ovce, koji svoje stado vodi i čuva i za koje polaže svoj život. 
No on je i onaj »koji će vladati svim narodima željeznim 
žezlom« (Otk 12, 5), ne da ih smrvi već da barem na svršetku 
povijesti pokaže kako mu je Otac dao »i vlast da sudi« (Iv 
5, 27). Poznavaoci palestinskih prilika kažu da tamošnji, kao 
uostalom i naši pastiri, kojima je čuvanje stada zvanje, na 
vršku svoga dugačkog štapa imaju zaoštreni komad željeza. 
'Tim će štapom, zapravo svojim kraljevskim žezlom nastupiti 
na sudnjem danu da odijeli zle od dobrih, jer samo on je 
mogao izjaviti: »Dana mi je sva vlast na nebu i na zemlji« 
(28, 18). 

Ako smo se zbog blagdana zadržali kod samoga početka 
današnjeg evanđelja, ne znači da i ostali tekst nije isto tako 
važan. Zapravo njegov svršetak zaključuje uvodni prizor rije- 
čima: »Ovi će otići u muku vječnu, a pravednici u život vje- 
čni«. A tko je pravednik u Kristovu kraljevstvu? O tome 
Gospodin nije mogao govoriti jasnije nego što je učinio u da- 
našnjem evanđelju: njegovo je kraljevstvo posvemašnja vla- 
davina ljubavi. One ljubavi koja se iskazuje Bogu u bližnje- 
mu. Svako će njezino djelo biti nagrađeno, kažnjen neće biti 
samo svaki čin protiv ljubavi, nego i svaki propust te kra- 
ljevske kreposti. Teška je to vladavina, ali i jedina koja 
usrećuje. : ' 

GOD. B 


1. č. Dn 7, 13-14: Vlast njegova vlast je vječna. (str. 878-7) 
P. p. 92, lab. 1c-2. 3 (str. 542) 
P. Gospodin kraljuje u sjaj zaodjeven! 


Pio XI u enciklici »Quas primas« objasnio je što ga je na- 
velo da ustanovi posebni blagadn u čast Krista Kmalja. S pra- 
vom je bio uvjeren da će godišnja svetkovina kod vjernika, a 
i kod svih koji za nju čuju, biti uspješnija od svih crkvenih 
dokumenata, pa i onih najvažnijih. Budući da mu je geslo bi- 
lo »Mir Kristov u kraljevstvu Kristovu«, znao je da će taj 
zadatak postići samo ukoliko Kristov mir zavlada u srcima 
vjernika, a onda po njima u njihovim obiteljima i u obitelji 
svih naroda. Krist nije Kralj samo u kultu i u paruziji, već da 
to bude uistinu, treba da je najprije, ili barem uporedo, Kralj 
naših umova, naših volja, naših sndaca. Pod ta tri vidika napi- 
sana je cijela ta enciklika. Koliko se kroz ovih pedesetak godi- 
na od toga obistinilo u srcima ljudi? O tome može samo Bog 
suditi, ali je sigurno da će Krist biti Kralj (RBT) samo onome 
koji je svjestan njegova kraljevskog dostojanstva, koji vjeruje 
da je Kristovo kraljevanje sveobuhvatno i vječno, dakle neo- 
graničeno prostorom li vremenom. Tu nam činjenicu najljepše 
predočuje Danielovo viđenje u sama dva retka današnjega 1. 
čitanja. Zamislimo taj prizor kao ustoličenje sveopćega i vječ- 
noga Kralja Krista nad svim nepreglednim mnoštvom u koje- 
mu se nalazim, sav sretan, i ja. ' 

Odlomak se smatra vrhuncem Danielove knjige. Tu se za- 
pravo ponavlja iz 2. glave viđenje o tajanstvena četiri svjetska 
kraljevstva, o čemu ćemo razmatrati u petak. No nakon tih 
prolaznih vlasti prorok gleda kako je Bog, naveden pod ime- 
nom Pravedni, svu vlast svijeta predao Sinu čovječjemu. Znamo 
da je Isus tako sebe najčešće nazivao (RBT) i da se taj izraz 
nalazi u Evanđeljima sedamdeset puta. Prorokovo je viđenje 
još jasnije ako pogledamo i dva retka (26-27) ma svršetku iste 
glave, 'jer ona zapravo tumače retke u današnjem čitanju. To 
će sveopće i vječno, a stoga i duhovno kraljevanje biti predano 
cjelokupnom »puku svetaca«, Taj ogroman puk ne može biti 
bez vođe, a Glava mu je onaj koga Biblija naziva Svetac Božji 
i Svetac Izraelov, a to je Mesija, Isus Krist (RBT 1317). Čitava 
povijest svijeta nije drugo nego opis zbivanja koja se doga- 
đaju između onih koji njemu služe i koji se njemu protive. Od 
mnogih mjesta, koja govore o tome, dosta se sjetiti 2. i 109. 
psalma. Mi smo među onima koji mu nastoje vjerno služiti, 
uvjereni da njemu služiti znači s njim kraljevati. S tim raspo- 


XXXIV nedjelja B — 257 


loženjem pjevamo današnju ulaznu pjesmu i molimo ponešto 
izmijenjenu zbornu molitvu: »Svemogući vjekovječni Bože, ko- 
ji si po svojem ljubljenom Sinu, Kralju svega stvorenja, htio 
sve obnoviti, dopusti milostivo da sve što je stvoreno, oslobo- 
đeno robovanja, služi tvojemu veličanstvu i itebe bez kraja sla- 
Vi po Gospodinu našem Isusu Kristu koji s tobom živi i kra- 
ljuje (tebi jednak) Bog, po sve vijeke vjekova«. 

Dvadesetak smo već puta nakon misnog čitanja ponavlja- 
li 97. psalam, jedan Wod najoduševljenijih tzv. kraljevskih psa- 
lama, ali danas će nam provrijeti iz srca na poseban način. 
Treba samo da imamo pred očima Isusovo kraljevanje u čita- 
voj njegovoj amplitudi (opsežnosti), od ustoličenja kakvo je vi- 
dio Daniel do zadnjeg dana povijesti kad dođe zaodjeven sja- 
jem svoje slave. U tom se nadvremenskom moku i beskrajnom 
prostoru obistinjuju njegova obećanja koja su predostojna vje- 
re (r. 5). Da bi samo i u njegovu Domu, u mojoj duši i u Crkvi 
i u cijelom svijetu, vladala dolična svetost! 


2. č. Otk 1, 5-8: Knez kraljeva zemlje... učini nas kraljev- 
stvom, svećenicima. (str. 217) 


Ne samo ulazna pjesma nego sve bi ge pjesme i za više 
misnih obrazaca na blagdan Krista Kralja mogle naći u knjizi 
Otkrivenja. U njoj je taj njegov lik središte svega zbivanja na 
nebu i na zemlji, kako to svjedoči ovaj odlomak uzet iz samog 
početka knjige. Tu je u malo riječi, koje iznose jeku iz više 
drugih biblijskih mjesta, rečeno sve što je najvažnije o našem 
Kralju io nama u vezi s njime. Već ga je psalmist nazvao Oče- 
vim prvorođencem i najvišim među kraljevima svijeta (ps 88, 
28). On se iskazao kao vjerni svjedok za Boga, jer je »pred 
Poncijem Pilatom dao lijepo svjedočanstvo« (1 Tim 6, 13), a 
Prije pred cijelim izraelskim narodom i na najslužbeniji način 
pred njegovim Velikim vijećem (Mt 26, 63-4). On je Provoro- 
đenac od svih umrlih ljudi (1 Kor 15, 20; Kol 1, 18; Fil 3,11; 
Ef 1, 20-22), jer je kao novi Adam sve ljude učinio svojom bra- 
ćom, dakle »drugorođenom« djecom Božjom. Najsilniji kralje- 
vi zemlje neusporedivo su veći njegovi podanici nego što je to 
njima njihov najniži nob. Opseg je i mok njihova vladamja po- 
sve bijedna slika Kristova kraljevanja kojega Biblija naziva 
Kraljem ne da ga usporedi sa zemaljskim kraljevima, nego jer 
većega naslova rječnik tadašnjeg svijeta nije poznavao. On je 
opći Svevladar (r. 6) od samoga početka, od njegova osobnog 
sjedinjenja s ljudskom naravi — kako uči Pio XI u gore spo- 
menutoj enciklici — koje je sjedinjenje zamišljeno i odlučeno 
u vječnosti, a izvedeno u punini vremena. Od toga početnog 
kraja božanske amplitude Vidjelac s Patmosa gleda i njezin za- 

vršni kraj kad će on doći da ga kao svoga Gospodara — Kyrio- 
sa upozna svako ljudsko oko, pa i oni koji su ga raspeli na 
križ. U opsegu tih dviju beskrajnih točaka on je, sam u sebi 
i za sve što je stvoreno, početak i svršetak, što se označuje pr- 
vim i zadnjim slovom grčkog alfabeta. Samo on je onaj koji 
jest (Izl 3, 15), jer sve drugo kao da i nije kad ni ne mora biti. 
Kad je on takav, onda nam je još teže shvatiti da on nas, kakvi 
smo kao stvorovi i posebno kao grješnici, božanski ljubi. Apo- 
stolu ljubavi nije dosta da zapiše taj glagol već odmah dodaje 
što je učinila ta Kristova ljubav: prolio je svoju krv da nas 
odriješi od grijeha i učinio nas kraljevstvom svećenika, tj. sa 
sobom sjedinjenima kraljevima i svećenicima. Vladamo nad 
sobom i nad svime što se oko nas protivi Bogu i time smonje- 
govu i našemu Ocu svećenici, dakle po Kristu posvetitelji sve- 
ga svoga postojanja i djelovanja. Jedno je i drugo bijedno, ali 
po našem Velikom svećeniku i Kralju neizmjerno vrijedno. 

Koliko god se ne smije nikada smetnuti s uma da se »opće 
svećeništvo vjernik4 i ministerijalno ili hijerarhijsko svećeniš- 
tvo između sebe razlikuju bitno a ne samo po stupnju« (II vat. 
sabor, C 10), ipak se neće nikada dovoljno naglašivati nepri- 
spodobivo veća u tom pogledu razlika između krštene i nekr- 
štene osobe nego li između  zaređenog svećenika i svećenika 
koji je »zaređen« (tj. upriličen Kristovu svećeništvu) samim 
krštenjem. (O tome v. još uvijek vrijedno predavanje p. Pate-a 
u »Croatia orans«, zborniku o I hrv. liturgijskom kongresu). 
U Kristovoj se dakle Crkvi, i to kao cjelini a ne samo po hije- 
rarhijskom svećenstvu, nastavlja i provodi svećeništvo i bogo- 
štovlje. našega Velikoga svećenika. Ako kada, ovaj nas blagdan 
upućuje da se u to dublje zamislimo i da to ostvarujemo prema 
nauci II vat. sabora (C 9-14 i cijeli Dekret o apostolatu laika). 
Tim shvaćanjem kod današnje misne žrtve nakon ovog čita- 
nja pjevajmo svome Kralju i opijevajmo sebe: »Aleluja! Bla- 
goslovljen onaj koji dolazi u ime Gospodnje; blagoslovljeno 
kraljevstvo oca našega Davida (njega, jer je njegov potomak 
naš jedini Kralj) koje dolazi!« 


Ev. Iv 18, 33b-37: Ti kažeš! Da, kralj sam! (str. 95) 


Nikad se prije ni poslije nije Božje kraljevstvo tako dramaltički 
i sudbonosno susrelo s predstavnicima zemaljskog kraljevstva 
kao u Pilatovoj sudionici na Veliki petak. Osudom je svoga 
vječnog Kralja zemaljsko kraljevstvo osudilo samo sebe. Bila 
mu je u tom času pružena prigoda da se čitavo premjesti 1z 
tame u svjetlo, iz smrti u život. U tom prizoru moramo gledati 
cijelo čovječanstvo, idakle i sebe. Tko iz ljubavi prema zemalj- 
skom kraljevstvu i onome što to nudi ne prizna Krista za svoga 

jedinoga Kralja, te u tome tvrdokorno ustraje, doživjet će sud- 
binu slabića Pilata i buntovnih Židova. Gornje je istaknuto 
odmah na početku, jer nam malo znači prizor iz današnjeg 
evanđelja ako u njemu ne gledamo i sebe. Isus i pred nama 
tvridi i svjedoči da je naš Kralj, i prema tome od svakoga od 
nas (traži da liz te istine povučemo sve zaključke, 

Predstavnici židovskog naroda doveli su Isusa k Pilatu 
kao zločinca, u ovom slučaju kao buntovnika koji sebe drži 
kraljem, dakle suparnikom rimskog cara kojega zastupa Pilat. 
Na namjesnikovo pitanje Isus odgovara protupitanjem, na koje 
za odgovor dobiva novo Pilatovo pitanje. Krizostom napominje 
uz prva dva pitanja: »Pitao ga je Pilat »Jesi li ti židovski 
kralj?« kao s pozivom da se Isus opravda. Isus mu onda s 
prijekorom odgovara: Ti si tu optužbu čuo s ustiju Židova. 
Zašto je savjesno me ispitaš. Rekoše ti da sam zločinac pa prema 
tome od njih traži da ti dokažu zlodjelo koje sam učinio. No 
tebi se ito ne da, jer ti je lakše predbaciti mi optužbu«. A Au- 
gustin nas uvjerava da je Isus dobro znao ono što je Pilata 
pitao riječima »Gomvoriš li to sam od sebe, ili ti to drugi rekoše 
o meni?« Znao je što će mu Pilat odgovoriti, a ipak je to htio 
čuti, ne da on zna, nego da bude zapisano ono što je htio da 
mi doznamo. Cijelim 36. retkom »dobri je Učitelj pokazao ono 
što je htio da mi doznamo. Najprije je bilo potrebno da pokaže 
koliko je pogrješno shvaćanje što ga o mjegovu kraljevstvu 
imaju pogani i Židovi. 

Pazite, Isus nije kazao: Moje kraljevstvo nije na ovom svi- 
jetu, nego: »nije od ovoga svijeta«, Dakle, njegovo kraljevstvo 
jest ovdje, ali nije odavle. Njegovo je kraljevstvo na svijetu 
sve do svršetka svijeta. To će ikraljevstvo biti pomiješano s 
ljuljem sve do žetve... Stoga je očito da je njegovo kraljevstvo 
ovdje dolje, u svijetu, kao u progonstvu ... Čitavo je čovječan- 
stvo od svijeta u itoliko što je bilo stvoreno od Boga, ali potječe 
od iiskvarenoga Adamova roda. Onaj dio ljudskog roda, koji je 
preporođen u Kristu postao je kraljevstvom koje me pripada 
ovom svijetu, nije odavle... Isus je došao na svlijet da svje- 
doči za listinu. Tko ije god od istine, sluša njegov glas. Tko 
sluša Kristov glas, nije od istine po činjenici što sluša njegov 
glas mego njegov glas sluša, jer je od istine, jer mu je to dano- 
vano od istine. Drugim riječima: vjera u Knista je Kristov 
dar«. Eto, to je najdublji smisao da je Isus naš Kralj. A cilj 
toga dara, vjere koja nas veže s našim Kraljem, jest maše s 
Kristom svjedočenje za istinu i pravdu. To od mas očekuje 
Bog, ali i ljudi. U kojem smislu, neka pokaže neizmišljeni od- 
govor jednog kršćanina. Onaj koji je odlučivao o odgovoru na 
njegovu važnu molbu ponudio mu je povoljno rješenje ako 

neko vrijeme uhodi brata svećenika i to javlja dotičnome. Kr- 
šćanin se snašao i mirno odbio qiječima: »Znam da biste me 
u duši prezreli kad bih na to pristao«. Zaista, premalo mlislimo 
ma ito da i oni koji nas možda nagovaraju na bilo koje zlo oče- 
kuju od kršćana da neće privoliti. Jesam li uvijek i u svim 
prigodama na taj način svjedočio za svoga Kralja? 


GOD. C 


1. č. 2 Sam 5, 1-3: Pomazaše Davida za kralja nad Izraelom. 
(str. 248) 


P. p. 121, 1-2. 3-4a. 4b-5 (str. 570) 
P. Obradovah se kad mi rekoše: Hajdemo u dom Gospodnji! 


Gore je na početku razmišljanja o ovom blagdanu nave- 
deno službeno mišljenje da on ima prvenstveno eshatološki 
značaj. Što bi koristilo da Kristovo kraljevstvo postoji samo na 
ovom svijetu? Nitko mu ne bi ni pripadao. Krist je naš Kralj 
oduvijek i zauvijek, njegovo je kraljevstvo došlo s neba i vodi 
u nebo. To je na razne načine istaknuto u većini misnih čita- 
nja, molitava i pjesama ovog blagdana. Na današnje smo se 
bogoslužje okupili kličući da Kristu pripada slava i kraljev- 
vanje u vijeke vjekova. Zatim smo po njemu molili Oca da bi- 
smo ga mogli slaviti bez kraja. Teologijom nabito misno pred- 
slovlje označuje Kristovo kraljevstvo najprije, dakle u prvom 
redu kao vječno. Kod sudjelovanja na današnjoj kraljevskoj 
gozbi ponavljamo pripjev da je Krist naš Gospodar i Kralj uvi- 
jeke. U tu svrhu i primamo njegovu hranu neumrlosti te po 
njoj želimo postići da s njime zauvijek živimo u nebeskom 
kraljevstvu. Uz to još kroz cijeli tjedan možemo svakog dana 
završiti misno slavlje zaključnom molitvom čitave liturgijske 
godine: da se nikada od Boga ne odijelimo. 

Sve smo te izraze ponavljali ili čuli lanjske i preklanjske 
godine na ovaj blagdan, no čini se da je njegovo eshatološko 
značenje posebno naglašeno ove, tj. svake treće godine. Čita- 
nje iz Evanđelja, dakle najvažnije, donosi kako je Isus na križu 
obećao raskajanom zločincu da će istoga dana biti s njime u 
raju. Na prvi pogled čini se kao da to čitanje nema nikakve 
veze s odlomkom kako je David pomazan za kralja nad Izra- 
elom (I 230). I ne bi je bilo da nije anđeo kod navještenja ka- 
zao Mariji o njezinu Sinu: »On će biti velik i zvat će se Sin 
Previšnjega. Gospodin Bog dat će mu prijestolje Davida, oca 
njegova« (Lk 1, 32). Naš Kralj Isus Krist je Bog i čovjek, a kao 
čovjek je izravni Davidov (RBT) potomak na kojemu su se tek 
ispunila sva obećanja koja je Bog dao tome najvećem izrael- 

skom kralju. No prema primjeru crkvenih otaca u ovom tekstu 
možemo naći još i drugih veza između Davida, Krista i nas. 
Ono što su izraelska plemena kazala Davidu: »Evo, mi smo od 
tvoje kosti i od tvoga mesa« (r. 1) vrijedi i za našu tjelesnu i 
duhovnu povezanost s Kristom. Šaul je bio prvi, ali nevrijedni 
i zato od Boga odbačeni izraelski kralj, te prema tome neka 
slika prvog Izraela što ga je Bog zamijenio s novim i vječnim 
Izraelom (RBT; v. 2. glavu saborske Konstitucije o Crkvi). 
Vođa je toga novog Izraela neumrli i vječni Kralj Krist. Kao 
što je David sklopio s Izraelcima ugovor i savez pred Gospodi- 
nom u Hebronu (r. 3) tako od časa Isusova utjelovljenja i nje- 
gove pashe postoji daleko čvršća i trajna veza između Krista i 
nas koja se obnavlja i utvrđuje svakom misnom žrtvom i goz- 
bom. 

Ps 121. pjevat ćemo u nedjelju na početku nove liturgijske 
godine, a s njime lijepo i svršavamo ovu godinu. U crkvenu 
zgradu i u crkvenu zajednicu ulazimo pjevajući kao što su Go- 
spodnja plemena SZ-a pjevala uzlazeći prema Jeruzalemu. U 
njemu je bilo Davidovo prijestolje i njegova sudačka stolica. 
Parsch u prvome gleda sliku euharistije, a u drugoj sakrame- 
nat pokore. »Ps 121 je i vizija nebeskog Jeruzalema i u nama 
pobuđuje čežnju za Crkvom u slavi, čiju je ljepotu gledao Ivan 
na Patmosu (Otk 21, 9+22, 5). U času svojega odlaska sa zemlje 
preko širom otvorenih vrata nebeskog Jeruzalema ulazimo u 
kraljevstvo vječnog mira i blaženosti koju ovdje ne možemo ni 
zamisliti« (Fleischmann). 


2. č. Kol 1, 12-20: Prenio nas je u kraljevstvo Sina ljubavi 
svoje! (str. 173) 


Kao što na blagdan Krista Kralja nije smio manjkati od- 
lomak iz Evanđelja o Kristovu kraljevskom očitovanju pred 
Pilatom (god. B), tako je iz starog Misala uzet i ovaj tekst, iako 
smo ga već imali dva puta: 15. C nedjelje (III 281) i 22. čet- 
vrtka i petka (IV 191). Danas ga možemo razmotriti pod tri vidi- 
ka koji su ujedno temelji i dokazi Kristova kraljevskog dostojan- 
stva: Isus Krist je stvoriteljska Očeva Riječ, on je naš Otkupi- 
telj i sjedi Ocu s desne. U sredini je odlomka razvijena prva 
istina. Sve je po njemu i za njega stvoreno, sve postoji u nje- 
mu. On je dakle ne samo središte i žarište svega stvorenoga 
svijeta već se taj na neki način čitav nalazi u njemu. Taj tekst 
zajedno s 1 Kor 15, 26-28, tvori podlogu vizija jednog Teilhard 
de Chardin-a, čiji svijet ovako, na temelju posljednje stranice 
njegova dnevnika, ukratko opisuje Šimundža: »Kozmos postaje 
kozmogeneza koji inkorporiran u Kristu rađa biogenezu, iz bio- 
geneze raste noogeneza koja, u punini vremena, prerašćuje u 
Kristogenezu«. Ako ovo nije jasno, jasno je da je Pio XI usta- 

novio blagdan Krista Kralja kao ustuk laicizmu koji u naše 
dane nastoji da sve desakralizira, što bi u krajnjoj liniji vodilo 
u profanaciju svake Božje zamisli. Neka nas pravilnom gle- 
danju na sve stvoreno uči asiški svetac ikoji se nazivao »gla- 
snikom velikoga Kralja«! 


Sv. Toma misli da se sav stvoreni naravni red ne može 
mjeriti s jednom samom milošću nadnaravnoga reda. U taj nas 
je unio Krist svojim utjelovljenjem i otkupljenjem. Taj je Kri- 
stov zahvat na nama za Pavla, na ovom i na drugim mjestima 
(RBT, svjetlost i tmina), kao da nas je prenio iz tame u svjet- 
lost. Koliko god je ta slika jaka, ipak ni izdaleka ne izražava 
sav preobražaj koji mi doživljujemo po Kristu i u Kristu. Ov- 
dje je dobro zaustaviti se kod dviju misli. U stvaranju je, mo- 
glo bi se nekako reći, Sin Božji imao podređenu, posredničku 
ulogu. Kakva je ona zapravo, to mi ne možemo dokučiti, jer je 
to tajna nutarnjeg života presv. Trojstva, no u svakom slučaju 
možemo navesti zemaljsku prispodobu: kralj pripravi i možda 
proširi svoje kraljevstvo te ga u danom času izruči svome sinu 
nasljedniku. Ako je to među ljudima moguće i mnogo puta 
ostvareno, na neprispodobivo uzvišeniji način izvedeno je to — 
i neprestano se izvodi, jer Bog ne prestaje stvarati svijet — 
između Boga Oca i njegova Jedinorođenoga Sina u ljubavi Du- 
ha Svetoga. Druga misao još jasnije očituje Kristovo pravo na 
kraljevsko dostojanstvo: naše je spasenje zamisao i djelo Oca, 
Sina i Duha Svetoga, ali se za nas utjelovio samo Sin Božji. 
Uz to je maše otkupljenje izveo na za nj, ljudski govoreći, naj- 
teži i najsavršeniji način: on je za nas prolio svoju krv i polo- 
žio svoj život. 

Iako u ovom tekstu nema izraza kojim smo htjeli što mo- 
guće jasnije izraziti treći temelj Kristova kraljevanja, i našega 
s njime, čitav odlomak tek time dobiva svoj puni smisao. Stoga 
odmah na početku zahvaljujemo, i to neprestano ponavljamo, 
Ocu koji nas osposobi za udioništvo u baštini svetih u svjet- 
losti. On nas je sa Sinom prenio u kraljevstvo Sina ljubavi 
svoje. Budući da sve stoji u Sinu (r. 17), a on je sada kao 
Bog-čovjek proslavljen u Očevoj slavi, s njime smo kao sa 
svojem otajstvenom, ali pravom Glavom i mi u istoj slavi, 
zasada se njoj nadajući, a jednom je uživajući kroz svu vječ- 
nost. Tako je po Kristu Posredniku uspostavljen most između 
neba i zemlje, po kojemu je on došao da nas po njemu povede 
u domovinu na drugoj obali, a sav je svijet pomiren s Bogom 
da se može vratiti k Bogu svatko koji je došao od Boga. I u 
ovom je dakle tekstu eshatološki vid Kristova kraljevstva 
vrhunac svega, jer dopunjuje sva ostala gledišta. Ako kada, 
danas treba da našom crkvom odjekuje pobjedonosni Aleluja 

kojemu daje sadržaj popratni usklik: »Blagoslovljen onaj koji 
dolazi u ime Gospodnje; blagoslovljeno kraljevstvo oca našega 
Davida (i njegova sina Krista, Mesije) koje dolazi!« A taj usklijc 
prelazi u pouzdani vapaj svakoga od nas: »Gospodine, sjeti me 
se kada dođeš u kraljevstvo svoje!« 


Ev. Lk 23, 35-43: Gospodine, sjeti me se kada dođeš u kraljev- 
stvo svoje! (str. 74) 


Neki će vjernici na kraju svih triju godina, kroz koje nam 
novi Lekcionar iznosi biblijsko blago naročito NZ-a, možda 
požaliti što se kod misne žrtve tako malo čita iz Evanđelja o 
Isusovoj muci. Na to se može reći da se smije u slobodne dane, 
a za to je naročito prikladan petak, uzeti misa po želji na čast 
sv. Križa za koju Lekcionar pruža desetak evanđelja o Isusovoj 
muci. No važnije od toga jest činjenica da u svakoj misi otaj- 
stveno proživljavamo Kristovu žrtvu na križu, a sva nam 
biblijska čitanja, posebno iz Evanđelja, pomažu da se bolje pri- 
pravimo na slavljenje euharistije i da je što konkretnije pre- 
nesemo u svoj svakidašnji život i rad. Uz to će pravilno odgo- 
jeni vjernik, izvan liturgijskih čina, rado moliti Gospinu kru- 
nicu i, posebno u korizmi, njezinim drugim dijelom i srodnom 
pobožnošću križnog puta razmišljati razne događaje iz Isusove 
muke i u to razmišljanje unijeti sebe i svoje probleme i po- 
trebe. A da je to sve ne samo samo opravdano nego i prepo- 
ručljivo, evo nam danas na ovako veliki i značajni blagdan 
Crkva čita kako je Isus visio na križu s natpisom da je židovski 
kralj i kako je s toga svog prijestolja milosrđa kraljevski opra- 
štao. 

Samo evanđelist milosrđa donosi (r. 34) Isusovu molitvu 
na križu: »Oče, oprosti im, jer ne znaju što čine!« i samo on 
nas izvješćuje o razgovoru između Isusa na križu i obraćenog 
razbojnika. Kao kontrast toj božanskoj dobroti Luka spominje 
da su mu se glavari naroda rugali i izazivali ga neka se sada 
spasi ako može. Za ruganje je evanđelist tu, kao i u 6, 14, upo- 
trijebio korikretan izraz koji bi se mogao prevesti nekako kao 
»ceriti se«. Tko je vidio slike križnog puta u Opatiji (donja 
crkva), teško će zaboraviti sve grimase i rugobe koje je umjet- 
nik Kralj stavio na lica tih glavara skoro na svim postajama. 
Kad su umjetnika pitali zašto je napravio tako ružne ljude, 
odgovorio je: »A kada je zloća lijepa?« — Čudno je da su se 
za židovskim glavarima poveli i vojnici plaćenici te su i oni, 
pružajući mu ocat, zadirkivali Isusa neka sada pokaže da je 
kralj. Dok je za narod rečeno da je stajao tu i promatrao 
(r. 35), još se našao sasvim blizu njega jedan koji je Gospodina 
grdio iako je i sam visio na križu. I u tom moru zlobe i nehaj- 

nosti nije Božja dobrota mogla ostati bez barem jedne pobjede 
koja će kroz stoljeća odjekivati mnogo jače od svih poruga i 
naći svoju potvrdu u nebu. Jedno priznanje svoje krivnje, 
jedna pohvala Isusu i jedan srdačni vapaj — i eto velikog 
obećanja nebeskog Kralja: »Danas ćeš biti samnom u raju!« 
Tko je to kazao, kome i u kojim okolnostima? Znamo mnogo 
Isusovih riječi, ali je malo koja utješna kao ova. Takva je, jer 
je malo tko tako srdačno molio kao taj obraćenik koji Gospo- 
dina kao sudruga u trpljenju povjerljivo naziva po imenu: 
Isuse. m 
Tako Isus i umirući na križu očituje tko je: Kralj koji 
ima svoje kraljevstvo, Bog koji dariva svoj raj. Time je svima 
pokazao kako se može zaslužiti vječno kraljevanje s njim i 
zadobiti raj. »Na križu Isusovo kraljevsko dostojanstvo izbija, 
ali za onoga koji zna na stvari gledati očima vjere: Barjaci 
kreću kraljevi, otajstvo križa sjaji se« (RBT 438). Oj zdravo, 
Križu, nado sva! Taj usklik ma svoj način označuje sva čitanja 
ovog blagdana koja »slave Krista Kralja svega stvorenog, koji 
— nagoviješten u praliku Davida, proglašen u poniženjima 
muke i križa — u Crkvi kraljuje te će se vratiti na svršetku 
vremen&« (Opis Reda čitanja 16, 4). 


PONEDJELJAK 
God. I 


1. č. Dn 1, 1-6. 8-20: Ne nađe se nijedan kao Daniel, Hananija, 
Mišael i Azarja. (str. 867) 


P. p. Dn 3, 52. 53. 54. 55. 56 (str. 871) 
P. Hvaljen i uzvisivan dovijeka! 


Pretprošle smo nedjelje (god. B) spomenuli zašto se knjiga 
o Danielu čita na samom svršetku liturgijske godine. U njoj 
sadržana viđenja uvode nas u Kristov dolazak u tijelu i u slavi. 
Međutim, to nije jedinstvena knjiga i valjda nijedan drugi 
biblijski spis nije sastavljen od tako raznovrsnih dijelova kao 
ovaj. Hebrejska je Biblija Daniela uvrstila među poučne knjige, 
između Estere i Ezre-Nehemije, dakle među one koji hoće da 
Božjem narodu pruže neku pouku na temelju nekoga više ili 
manje povijesnog lika i događaja. Takav je 1. dio (gl. 1-6) Da- 
nielove knjige, dok njezin 2. dio (gl. 7-12) sadrži apokaliptična 
viđenja i navještaje te je zbog toga u grčki prijevod 5Z-a (Sep- 
tuaginta-Sedamdesetorica) uvršten među »velike proroke«. To 
je najnužnije što je trebalo kazati o vrsti ove knjige koja je 
bibličarima zadala i zadaje mnogo muke. Varaju se oni koji 

misle da je biblijski studij lak i koji Bibliju smatraju samo 
pobožnim štivom. Kao što je Božja Riječ preuzela ljudsku 
narav sa svim njezinim slabostima osim grijeha, tako nam je 
i riječ božanske objave došla u ruhu svih ograničenosti i nesa- 
vršenosti ljudskog izražavanja. U ovom je slučaju isključena 
samo neistina koja bi bila u vezi s onim što nam je Bog objavio 
s obzirom na naše spasenje. Ako to shvatimo, Bibliju ćemo još 
više proučavati i cijeniti. 

»Prvo poglavlje dovodi pred nas junaka slijedećih pripo- 
vijesti i stavlja ga, zajedno s njegovim drugovima, za uzor 
Židovima. Te su mladiće uzeli na kraljevski dvor (u Babilonu 
koji se ovdje naziva Šinear) da bi, kao nekoć Mojsije, mogli 
poslužiti za općenje između dvora i njihovih sunarodnjaka. 
Pisac ih prikazuje kao primjer da se i u tuđini mogu posve 
točno obdržavati židovski propisi o hrani i o obrednoj čistoći. 
Zato je Daniel sa svojim drugovima blagoslovljen i nadaren 
mudrošću koja zasjenjuje svu mudrost Kaldejaca. Za suvreme- 
nike je Makabejaca (kad se drži da je Danielova knjiga konač- 
no redigirana) iz te povijesti sasvim jasna primjena: Židov 
treba da ostane vjeran Božjem zakonu i u natježim okolno- 
stima, a Bog će mu zato udijeliti mudrost koja nije od ovoga 
svijeta. Židova — i kršćanina! — ne čini uistinu mudrim i 
pobjednikom svijeta prilagođivanje okolini, nego jedino izvrši- 
vanje Božje volje (usp. 1 Mak 1, 62-3)« (Krinetzki). 

Ovo su vegetarijansko hranjenje Daniela i drugova na 
raskošnom dvoru babilonske prijestolnice sveti oci najčećše 
upotrijebili da u svojim homilijama preporuče post. Atanazije 
npr. ovako: »Vidiš li što čini post? Liječi bolesti, suši u tijelu 
suvišne sokove, tjera sotonu, odalečuje zle misli, rasvjetljuje 
pamet, čisti srce, posvećuje tijelo i napokon čovjeka vodi k 
Božjem prijestolju«. Za takve smo misli mi često gluhi, na 
štetu duše i tijela. | 


God. II 


1. č. Otk 14. 1-3. 4b-5: Na svojim su čelima imali napisano ime 
Krista i njegova Oca. (str. 224-5) 

P. p. 23, 1-2. 3-4ab. 5-6 (str. 486) 

P. Ovo je maraštaj onih koji traže lice tvoje, Gospodine. 


Kod mise nam Crkva ne čita iz Otkrivenja o sudbonos- 
nim borbama koje se odigravaju kroz svu povijest između 
dobra i zla koja tu nastupaju pod raznim imenima i likovima. 
Ti su Ivanovi opisi previše tajanstveni da bi ih bilo korisno 
samo čuti, a za potanje tumačenje nema vremena kod svagda- 

njeg bogoslužja. Dosta konkretne borbe osjećamo u sebi i oko 
sebe, pa nam više koriste apokaliptične slike koje prikazuju 
konačnu pobjedu dobra i nagradu koja čeka one koji ostanu 
Boga vjerni. Takvo je i viđenje današnjeg čitanja koje nam 
predočuje božansko Janje gdje stoji na Sionskoj gori. Zmaj, a 
to je »đavao, sotona, zavodnik cijelog svijeta« (12, 9), leži na 
morskom žalu (12, 18), a more je simbol uznemirenosti i nestal- 
nosti. Brdo, pogotovo Sionsko, na kojemu stoji Janje, slika je 
čvrstoće, sigurnosti i mira. (RBT more, gora). Tko u prirodi i 
prirodnim pojama ne zna sa svim starim narodima gledati 
simbole, taj neće shvatiti dobar dio Biblije koja u svemu me 
Boga i njegovo djelovanje. 


Kao u 5, 11-13 i u 7, 9-12 oko Božjeg prijestolja tako je i 
ovdje oko Janjeta okupljeno veliko mnoštvo. 144.000 je sim- 
boličan zbroj umnoška 12x2, a to je broj izraelskih plemena i 
prema tome cijeloga Božjega puka. Sljedbenici paklene zvijeri 
nose na sebi njezin žig (13, 16), a ovi oko Krista mose na čelu 
njegovo ime i ime Ova. Vidjelac s Patmosa nije to samo vidio 
nego je i čuo kako to nepregledno mnoštvo pjeva novu pjesmu 
koju nitko drugi nije mogao shvatiti ni naučiti. Tu su pjesmu 
pjevali u obrednom kretanju i hodajući neprestano za Janje- 
tom. Tko su te tisuće odabranika? Starija je egzegeza u njima 
većinom gledala djevičanske duše koje su zbog svoje pobjede 
nad tijelom sigurno Bogu i Kristu posebno drage. I jedan od 
novijih i uvaženih egzegeta piše: »To je određena kategorija 
kršćana svih vremena koja, posebnim posvećenjem Bogu i nje- 
govoj službi, predstavlja »prvence« s obzirom na opću žetvu 
izabranih. Upravo ta grupa tvori tjelesnu stražu Janjetu i 
odabrana prebiva u savršenoj duhovnoj sigurnosti na brdu 
Sion. Ona se najaktivnije suprotstavlja kultu Zvijeri i penje 
se na brdo kao u svoju tvrđavu. Kad to gledaju ostali vjernici, 
taj ih znak potiče na sabranost« (Allo). Drugi (tako već Jero- 
nim) vide u tom mnoštvu oko žrtvovanog Janjeta predstavnike 
mučenika. 

S Ambrozijem novija egzegeza (v. zagreb. Bibliju 335), kojoj 
kao da se priklanja i Lekcionar koji valjda zato ispušta r. đa, 
vidi u tim tisućama sve one koji u životu nisu slijedi sotonu 
nego Krista, što na svoj način potvrđuje i r. 5: »U njihovim se 
ustima ne nađe laž, oni su bez mane«, Prema tome bi riječi o 
djevičanskoj nevinosti, kao i na više drugih mjesta u Bibliji, 
trebalo uzeti kao izbjegavanje idolopoklonstva i u cjelovitosti 
vjere a. te J anje). »Ovdje nisu samo: s. tijelom ae 
izobnanu četu vajdka koji su Kristu olined sve ja smrti« (Si. 
mon-Prado). U svakom slučaju nas i pripj. psalam opominje 

da se bez odricanja i borbe ne pobjeđuje i ne dolazi Kristu i u 
vječno uživanje s njim. 


Ev. Lk 21, 1-4: Vidje siromašnu udovicu kako ubaci dva 
novčića. (str. 71) 


Zadnji dio Lukina 20. poglavlja ima ovaj smisao: »Crkva 
živi od triju temeljnih istina. Pruža joj ih Isus na put kroz sva 
vremena: mrtvi će uskrsnuti, Isus je Mesija i Gospodar-Kyri- 
os, Crkva je zajednica malenih ,sinomašnih i prezrenih, no ko- 
ji su pred Bogom veliki ,jer ponizno i skrovito daju sve i svoje 
pouzdanje stavljaju u Boga« (biblicist i biskup Stoger). Pouku 
smo u vezi s udovičinim darom vidjeli gore 32. B nedjelje, a 
ovdje uočimo najprije da Luka, isto kao i Marko, donosi ove 
Isusove riječi o sinomašnoj udovici nakon što je pred svim na- 
rodom (20, 45) osudio pismoznance koji izjedaju udovička do- 
bra. Tako čine oni koji poznaju i drugima tumače Bibliju, a uz 
to izgovaraju duge molitve i iskazuju se darovima u hramu. 
Takvima Gospodin suprotstavlja i svima predočuje kao uzor 
siromašnu udovicu koja je dala sve što je imala za vlastito uz- 
državanje. Lepta je bio 124. dio rimskog denara, a taj je bio 
težačka plaća za jedan radni dan (Mt 20, 2). Dvije lepte su vrlo 
malo i — sve. Teško bi bilo naći jasnijeg objašnjenja za istinu 
da Bog ne gleda koliko itko daje, nego od čega i na koji način. 

I Dillersberger upozorava na povezanost Isusovih riječi na 
kraju gl. 20. i ovog prizora s udovicom, iako on stoji u slijede- 
ćoj glavi. »Bez velikog isticanja stoji Gospodin iznenada u ob- 
jema epizodama kao Sudac koji osuđuje i nagrađuje na teme- 
lju svoga poznavanja ljudi i njihove nutnine. On vidi zlo ra- 
spoloženje pismoznanaca i farizeja te im već sada naviješta 
oštru osudu. On isto tako točno zna sve okolnosti u kojima živi 
ta udovica i zapaža njezinu divnu požrtvovnost kojom daje 
sve. I tako pred očima svojih učenika i svega naroda obuhvaća 
on to sve zajedno. Tako će biti i na sudu kad će otkriti misli 
svih srdaca, te dijeliti kaznu i nagradu posve prema svojim 
mjerilima, a ne kako ih svijet obično primjenjuje.« 

Isti pisac dostavlja: »Pred Gospodnjim je očima u toj udo- 
vici možda stajao i lik njegove vlastite Majke koja je skoro 
imala dati »sve što je imala«, svoga jedinonođenca.« I za mju 
nekako vrijede riječi: Uistinu, kažem vam, ova je sirota udo- 
vica ubacila više od sviju.« Ova se misao neće činiti čudnom 
nikome koji osjeća da je Isus ljubio svoju Majku i da je ljubi 
više negoli ijedan drugi sin. U Velikom smo tjednu i Marija 
se već sigurno nalazila u Jeruzalemu ili u njegovoj blizini. Nje- 
zima joj suzdržljivost priječi da se pridnuži svome Sinu na sva- 
kom njegovu koraku, ali će to učiniti do dva dana i stajati 

pod njegovim križem, No i kad Majka i Sin nisu bili prostorno 
blizu, tko bi mogao posumnjati da su im duše bile uvijek sje- 
dinjene. Posebno će biti združene u činu kojim će on dati svoj 
život za ljude, a ona na tu žrtvu sa svoje, s majčinske strane 
velikodušno pristati i sudjelovati kod nje. U tom duhu možemo 
svi ponavljati značajnu zbornu molitvu koja je za ovaj zadnji 
tjedan ostala iz stanog Misala: »Potakni, molimo, Gospodine, 
volju svojih vjernika, da oni koji plod božanskog djela revnije 
traže, prime veću pomoć tvoje dobrote.« 


UTORAK 
God. I 


1. č.1Dn 2. 31-45: Bog će podići kraljevstvo koje neće nikada 
propasti i koje će uništiti sva kraljevstva. (str. 868) 


P. p. 3 Dn 57. 58. 59. 60. 61 (str. 871) 
P. Hvalite i uzvisujte ga dovijeka! 


Morala je doći na vidjelo mudrost koju ije Bog udijelio 
Danielu i njegovim drugovima kao nagradu za vjernost u izvr- 
šivanju Božjeg zakona. Okolnosti u kojima Biblija pripovije- 
da kako je Daniel protumačio Nabukodonozorov san posve od- 
govaraju starom Istoku i njegovu shvaćanju. Silni je kralj bio 
zabrinut za budućnost svoga kraljevstva i usnio je san koji ga 
je jako uznemirio, iako mu nije znao pravog značenja. Na nje- 
govu dvoru lima dosta čanobnjaka, gatalaca i zvjezdara pa od 
njih traži da mu ga protumače. A da se uvjeri u njihovo po- 
štenje i vjerodostojnost, od njih traži ništa manje nego da naj- 
Prije pogode što je sanjao i da mu zatim san razjasne. To je 
od njih zahtijevao pod prijetnjom smrtne kazne. Budući da oni 
nisu mogli kralju udovoljiti, taj odluči da se pogube. Valjda 
bi ista sudbina čekala i izraelske mladiće koje su Babilonci 
smatrali da spadaju u isti sloj ljudi kao i njihovi vračari. U toj 
se nevolji Daniel obrati Bogu i sa svojim je drugovima u svo- 
joj kući izmolio Božje milosrđe. Bog mu objavi kraljev san i 
njegovo značenje, na što Daniel zahvali Bogu ii ode pred kra- 
lja. I tu mudri mladić svjedoči da samo pravi Bog, koga on 
štuje, može znati što čovjek sniva i to razjasniti, kako je sada 
i učinio svome sluzi. Bez Boga on ne bi imao ništa više mudro- 
sti nego ostali ljudi. 

Kip sa zlatnom glavom, s prsima i rukama od srebra, tr- 
bubom i bedrima od mjedi i s nogama od pomiješana željeza i 
gline značio je četiri kraljevstva koja su imala slijediti jedno 
iza drugoga. Najsjajnije je bilo babilonsko na čelu s Nabuko- 

donosorom, a svako slijedeće će biti sve slabije, dok zadnje 
ne prevali kamen koji se sam odvalio s brijega. Tako će se 
srušiti čitav kip, nestat će sva četiri kraljevstva koja je on 
označivao i koja će nestati kao pljeva na gumnu ljeti kad je 
vjetar odnese bez itraga. »U vrijeme ovih kraljeva Bog nebeski 
podići će kraljevstvo koje neće nikada pnopasti i neće prijeći na 
neki drugi nanod; ono će razbiti i uništiti sva ona kraljevstva, 
a samo će stajati dovijeka« (r. 44). Opće je mišljenje Židova i 
kršćana da se ovo zadnje odnosi na mesijansko kraljevstvo. Za 
ona četiri kraljevstva većina misli da se tu može vidjeti babi- 
lonsko, medijsko-perzijsko, grčko (Aleksandar Veliki i njegovi 
nasljednici) i rimsko kraljevstvo. Tako još Bea, dok mnogo no- 
viji drže da se sve odnosi na istočna kraljevstva od kojih bi 
četvrto bilo Antioha IV, pod kojim su Izraelci morali mnoga 
pretrpjeti i kad je nastala Danielova knjiga barem u svojoj 
konačnoj redakciji. 

Ta razna tumačenja nemaju mnogo važnosti za duhovno 
značenje teksta koje Krinetzki ovako shvaća: »Suvremenici su 
trebali iz toga crpsti ohrabrenje budući da će poganska tina- 
nija brzo skončati, a na javu će izbiti vlađa Jahve. Pripovi- 
jest svršava uzdignućem Daniela i njegovih drugova nakon 
što je poganski kmalj priznao veličinu i mudrost Jahve, Boga 
trojice židovskih mladića, Dakle čak i poganski tirani moraju 
priznati nadmoćnost Jahve!« Za nas je još konkretnija napo- 
mena Angrisani-a: »Kao što se njezin Isus borio i pobijedio ne 
željezom već drvom; kao što je njezin Isus pobijedio ne ubija- 
jući već puštajući da ga ubiju, tako i Crkva nastavlja da po- 
bjeđuje oružjem poniznosti i trpljenja, a Božja snaga čini to 
oružje svemogućim. Ti, koji si njezin službenik, moraš se uvje- 
riti da ćeš učiniti nešto dobra samo pod uvjetom da se prilago- 
diš duhu tvoga Spasitelja i tvoje Majke Crkve.« 


God. II 


1. č. Otk 14, 14-19: Došlo je vrijeme da se žanje; dozrela je 
žetva na zemlji. (str. 225) 

P. p. 95, 10. 11-12. 13 (str. 544) 

P. Gospodin dolazi suditi zemlji.“ 


Između jučerašnjega i današnjega čitanja nalazi se najava 
da će propasti poganski Rim i njegowo carstvo. Iako Lekcionar 
preskače tu najavu, evo kako ju je pred više od stoga godina pro- 
tumačio naš, za ono vrijeme veoma učeni i neobično marljivi 
Škarić: »Babilon biliži Rim, Rim biliži rimsko vladanje, a rim- 
sko vladanje prikazuje sve nanode svita, budući da isto onog 

vremena biaše malo da ne vas poznani svit svojoj sti | 
dložilo, Rekavši to božji Anjeo: "Pao je čoslapah ide da 
aii pridobiti, da će rimsko vladanje, ikoije ridičenaše | 
obim? Read g ia a proganjaše Krstjane biti uništeno. Re- 
x gagi da je Rim vinom bludnosti opio sve narode, hoti 
e. a je rimsko vladanje dio silom, a dio privanom navelo 
e idia ra sebi podložne za nevirstvo, na kipoklonstvo, na 
BI 3 pako dilo, kako bludnica mami na nepošteno dilo sve 
, ji k njoj pristupaju.« Kako se vidi, Hrvati su uvijek 
znali govoriti jasno i konkretno. : 5 


S aa viđenje o posljednjem sudu s usporedbom žetve 
, e attve odgovara ovom liturgijskom vremenu i Crkva nam 
o na S cjelini. I ovdje Isus Krist, Sin čovječji dolazi na obla- 
s \B ), a kao pravi Kralj ima na glavi zlatnu krunu. U nje- 
. mer dk opšoj za rea koja je posve o njemu ovisna. 
del, Koji su prisustvovali njegovu užašašću 
duju između nj i ljudi, ali s išči onog 
iu njega i ljudi, ali vrhovni je Gos i 
Kao što pada vlat žita z i goa Kida ong dini 
Aa ( a vlatom, i snop za snopom, tako će 
zA kare adi sva zemlja. I za trganje je Po nn ui ua 
ogradu potreban oštar srp koji i 
Po Pp. Pokoji se također nalazi 
iaed bai čovječjega. Tako je bio obran zemaljski trs, a roba 
pa X šesto u veliki tijesak Božjega gnjeva. Zaista prikladne 
Si nad ii digakac svij eta koje još pripj. psalam dopunjuje pozi 
, zemlju i more sa svime što je u njemu, i još “i 
svoji ] >: e | 
za svojim blagom i šumsko drveće da čitava prinoja kliče ad 
La svoga ePnaeink i Suca živih i mrtvih. Osim eva 
aza, sve su te slike bukolički mirne i kao d ' kodi 
na svršetak svega gled kršćan pade nik jee < 
oka ga gledamo kršćanskom smirenošću i preda- 
can 4 ža želja Crkve, vidi se iz toga što Lekcionar ne 
prilici: i li u grožđu zgnječenom izvan grada (po svoj 
ra . _ gleda obilato prolivenu krv, dakle i 
šoja će doći na Božje neprijatelje. Zadni iječ: čitami 
tvori uvod u taj krvavi red | Sanu pegle komiška. tik 
; 1 rvav ak, ali sam redak ispušta. Bi 
će uvijek potrebno sa strahom i trepetom nastojati i osu 
oi) (Fil 2, 12), ali ipak naša liturgija, zajedno s Biblijom 
: na je ona shvaća, želi u nama pobuditi pretežno radosno 
raspoloženje i onda kad mislimo na smrt i na sud Božji. Ta 
je radost opravdana kad znamo da će nas suditi onaj koji 
nas je stvorio i otkupio, i prema tome da ga se imaju bojati 
za koji ga svojom krivnjom ne priznaju za Stvoritelja i Ot- 
upitelja. Smirenošću i pouzdanjem odišu i misne pjesme koje 
: Kak odredila za ovu posljednju sedmicu liturgijske go- 
ine. 

Ev. Lk 21, 5-11: Neće se ostaviti ni kamena na kamenu. 

(str. 71) 

U god. C 33. nedjelje smo razmotrili ovaj tekst koji nam 
Crkva čita opet danas i sutra da ga čujemo svake godine 
i s njim se pripravljamo na svršetak ove godine i cijeloga 
života. O tome naime ovisi kako ćemo gledati i na svršetak 
svega svijeta o kojemu govori čitav tekst. Malo znači konac 
svega onome koji nema pred očima svoj vlastiti odlazak sa 
svijeta. Pod tim vidom Isusove riječi zvuče konkretnije i odje- 
kuju dublje u našim srcima. U tome nam može pomoći kon- 
kretniji Lukin tekst ovoga Kristova govora. Za razliku od 
starijega Marka, »način kojim Luka opisuje razorenje Jeru- 
zalema (19, 43-44; 21, 20. 24) teško se može objasniti ako to 
nije bio već historijski događaj kad je Luka pisao Evanđelje. 
Danas se sve više povećava broj onih koji misle da je Luka 
svoje Evanđelje pisao poslije 70. godine po Kristu« (Steger). 
Isti dodaje: »Razorenje Jeruzalema, dolazak Sina čovječjega 
i svršetak ovoga svijeta (u Kristovu govoru) povezani su iiz- 
među sebe. Luka kida tu povezanost. Razorenje Jeruzalema 
ne spada u završne događaje. Ono je već nastupilo kad je on 
pisao svoje Evanđelje, a do svršetka svijeta još nije došlo. 
Svako proroštvo ostaje tamno dok se ne ispuni. Mi eshatološki 
govor čitamo kako ga je čitao Luka. I za nas se dio njegovih 
proroštava ispunilo, a za drugo čekamo da se ispuni«. 


Dillersberger upozorava da Luka mije uzalud umetnuo u 
Isusov govor na početku rm. 10. svoj mali uvod: »Zatim im 
reče«. Znakovi, naime, koji su prethodili propasti Jeruzalema, 
idu dalje u povijest i kroz svu povijest. Za jedan su i drugi 
događaj, za razorenje Jeruzalema i za svršetak svijeta slični 
znakovi. Uvijek iznova će se ma zemlji redati ratovi i kata- 
strofe, bijede glada i pošasti, a isto tako i razni »znakovi na 
nebu«. Već to njihovo nepregledno nastavljanje ukazuje kako 
je uzaludmo istraživati poslije kojega će upravo znaka doći 
svršetak svijeta. Sam Isus nalaže svima da ne idu za onima 
koji će govoriti: »Došlo je vrijeme«. Isto vrijedi i za slučajeve, 
koji će se također dogoditi, da iko — a kroz povijest će ih 
biti mnogo (r. 8) — nastupi čak u njegovo ime. Gospodinu je 
najviše do toga da se ne damo ni zavesti ni zastrašiti. Koliko 
je puta Crkva ponavljala svojoj djeci te Isusove preporuke. 
Teško je reći koja je važnija. Dok je ustrašenost znak povr- 
šnih vjernika, od lažnih se božanstava daju zavesti i zasli- 
jepiti lako oni koji do pravoga Boga drže malo ili ništa. Škodi 
pravoj vjeri kad se znaju uvijek iznova javljati i svijetom 
kolati glasovi o strahotama »treće fatimske tajne«, ali za 

mnoge je još sudbonosnije sve dublje prianjanje uz zemaljske 
stvari koje su im zamijenile Boga, 


SRIJEDA 
God. I 


1. č. Dn 5, 1-6. 13-14. 16-17. 23-98: Pojaviše se prsti čovječje 
ruke koji stadoše pisati. (str. 874-5) 


P. p. Dn 3, 62. 63. 64. 65. 66. 67 (str. 871) 
P. Hvalite i uzvisujte ga dovijeka! 


»Velika je blagodat što se u biblijskim čitanjima tako če- 
sto vraćaju vječne istine. Nikad se wo njima ne razmišlja 
dovoljno. Današnje viđenje, opisano s toliko živahnosti, ener- 
gično je podsjećanje na sud koji čeka i tebe« (Angrisani). Bez 
obzira je li se to dogodilo na babilonskom dvoru, ili je tu 
aluzija na pljačku kojom je Antioh Epifan odnio bogatstvo 
hrama (1 Mak 1, 20-28), kao što misle oni koje slijedi Kri- 
netzki, crkvena tradicija pridaje tekstu veliku važnost. Sveto- 
grđe je tako veliko da nije moglo dugo ostati nekažnjeno. 
Kralj je morao uvidjeti da, unatoč kazni koja je zadesila nje- 
gova oca zbog drske obijesti, nije ponizio svoje srce nego se 
tim svetogrđem podigao na Gospoda nebeskoga. Daniel mu 
spočitava u lice: »Hvaleći bogove od zlata i srebra, od mjedi 
i željeza, od drva i kamena, koji ne vide, ne čuju niti razu- 
miju, a nisi dao slavu Bogu koji u svojoj ruci drži dah tvoj 
i sve tvoje putove« (r. 23). Baltazar je dakle osuđen i kažnjen 
zbog dvostrukog grijeha: zbog općenitog idolopoklonstva i 
zbog posebnog svetogrđa. 

Vrijedno je spomena opaziti, što se često događa, kako 
je i ovdje brza zaboravljena mudrost koju je Daniel pokazao 
pred Nabukodonozorom. Na Daniela je kralja morala upozo- 
riti kraljica u kojoj već Origen gleda kraljicu majku koja je 
stupila u gozbenu dvoranu tek kada je doznala za kraljevu 
tjeskobu (r. 10), dok se kraljeva supruga nalazila na svetogrd- 
noj gozbi od početka. Daniel je zaista pročitao ono što je 
tajanstvena ruka napisala na zidu i ujedno kralju protumačio. 
Malo tko zna da su u hebrejskom tekstu četiri, a me tri riječi 
kao u grčkom i latinskom, pa prema prvome i zagreb. Bi- 
blija ima dva puta riječ »Mene«. Netko kad je to prvi put 
pročitao, najprije je pomislio da se radi o štamparskoj grešci. 

Napomena (str. 288) tumači kako je stara tradicija te ri- 
ječi shvatila u duhu slijedećih redaka i zadržala samo tri 
sa značenjem: izbrojen, izmjeren i razdijeljen, što se prema 

r. 30. te iste noći dogodilo sa svetogrdnim kraljem. Ako se 
pak prvo »Mene« uzme kao glagolska radnja u smislu »izbno- 
jit će se«, onda tri slijedeća izraza označuju tri vrste novca 
prema sve manjoj vrijednosti: mina, šekel i pola mine. To 
bi onda navijestilo ne samo da će to kraljevstvo propasti, 
nego i da će svako slijedeće kraljevstvo biti sve slabije. Takvo 
je tumačenje više u skladu i s Nabukodonozorovim snom o 
kipu sa zlatnom glavom i glinenim stopalima (gl. 2). U sva- 
kom je slučaju Božja kazna za svetogrđe brza i strašna. Na 
početku spomenuti biskup zaključuje razmatranje ovog teksta 
upozorenjem da nitko ne smije očajati u pogledu svoga spa- 
senja i poziva se na Augustinovu riječ: Bog nam zapovijeda 
ono što imamo činiti, i pomaže nam da možemo učiniti. 

Ove godine kroz čitav ovaj tjedan odgovaramo na čitanje 
usklicima iz 3. glave Danielove knjige, iz pjesme triju mladića 
u užarenoj peći (II 141). Bez obzira kad je taj hvalospjev 
sastavljen, u svojoj jednostavnosti i sveobuhvatnosti stvore- 
nja, u svojoj monumentalnosti i prikladnoj raspoređenosti, 
može nam mnogo pomoći da kao svećenici prinodnih tjelesa 
i pojava slavimo zajedničkog nam Stvoritelja. 


God. II 


1. č. Otk 15, 1-4: Oni pjevaju pjesmu Mojsija i pjesmu 
Janjeta. (str. 225) 
P. p. 97, 1. 2-3ab. 7-8. 9 (str. 545) 


P. (Otk 15, 3b) Velika su i čudesna djela tvoja, Gospodine, 
Bože, Svevladaru! 


Od svake, pa i od Božje kazne redovito je malo koristi 
pa i onda kad smo posve uvjereni da smo je zaslužili. Kao da 
je to načelo vodilo sastavljače novog Lekcionara kad su pred- 
ložili, a kompetentne crkvene vlasti prihvatile da kod misne 
žrtve našeg otkupljenja vrlo malo čitamo o Božjim kaznama 
u Otkrivenju. Sigurno da su i ti tekstovi dio božanske objave, 
ali je najčešće vrlo teško reći što znače i u čemu se sastoje. 
Takva je to vrst apokaliptične literature i mi smo sretni što 
se u Ivanovu Otkrivenju nalazi i toliko utješnih stranica. Po- 
gotovo nas veseli kad nam ta knjiga pruža prizore i tekstove 
kako nebeski građani slave Boga. Današnje kratko čitanje 
na početku samo spominje sedam posljednjih zala kojima se 
dovršuje srdžba Božja, a onda opisuje divnu viziju kojom 
odjekuje pobjednička pjesma božanskog Janjeta. Veličanstve- 
nost staklenog mora pomiješanog s vatrom lako će zamisliti 
tko je npr. po danu preletio ocean u visini od nekoliko tisuća 

metara. Ispod se prostire more koje s te visine redovito 
izgleda mirno lili samo navraskano, a zatim to pravo more 
zakrije »stakleno more«. Tako izgledaju oblaci koji, obasjani 
suncem, s gornje strane pokazuju bezbroj oblika kao nepo- 
mičnih valova kojima se prelijevaju sve žarke boje sunčanog 
spektra. Ponekad sličan prizor pružaju oblaci i s donje stra- 
ne, gledani sa zemlje pa ih je sigurno gledao i Ivan s Patmosa. 

Neka je ta pozadina ne znam kako lijepa, ona je ipak sa- 
mo podloga za živa i umna bića koja k tome vidjelac označuje 
kao pobjednike sotonske zvijeri i svih njezinih pojava. Ti po- 
bjednici stoje pred onim koji im je izvojštio pobjedu i kojemu 
oni pjevaju uz pratnju Božjih citara koje drže u rukama. Tekst 
je pjesmi, i ljudski gledano, malo remek-djelo, sastavljeno od 
desetak starozavjetnih mjesta i reminiscencija (navode v. kod 
Rupčića). Još je ljepše što je to pjesma Mojsija, Božjega sluge 
i pjesma Janjeta (r. 3). Kako dolaze zajedno ta dva imena? 
Mojsije je Izraelce, nahranjene vazmenim janjetom, izveo iz 
kuća čiji su pragovi bili ošknopljeni krvlju istog janjeta i pre- 
veo ih preko Crvenog mora u obećanu zemlju. To je bila samo 
slika onoga što je poduzelo i izvršilo Božje Janje za sve otkup- 
ljene. Starozavjetna zbivanja, otajstveno obnavljana u novoza- 
vjetnom kraljevstvu milosti, dobivaju svoj vječni smisao tek 
u nebeskim ostvarenjima. »U nebu će otkupljeni pjevati ,pje- 
smu Mojsija', sluge Božjega, i pjesmu Janjeta« (Otk 15, 3; usp. 
Izl 15), tu jedinu pjesmu jedinog Spasitelja, kome Mojsije bi- 
jaše pralik« (RBT 582). 

Glavnu misao te velebne pjesme, istaknutu na njezinu po- 
četku i svršetku, ponavljamo i mi kao pripjev uz 97. psalam 
koji pjeva uvijek »novu pjesmu Gospodinu, jer učini djela 
čudesna«. Nakon što smo čuli kako pobjednici u vječnosti sla- 
ve Božje putove, tj. njegove namisli i sredstva kojima ih os- 
tvaruje, i njegova djela stvaranja, otkupljenja i konačnog 
usrećenja ljudi, i u psalmu pobjedu onoga koji nam je pribavio 
i objavio spasenje. Ako danas ispuštamo srednji dio psalma, 
gdje se spominje klicanje zemljanih stanovnika uz kitare i 0os- 
tala glazbala, u trećem njegovu djelu uz brda i rijeke spomi- 
njemo i bučno more i tako se vraćamo na početnu sliku. 


Ev. Lk 21, 12-19: Svi će vas zamrziti zbog imena moga, ali ni 
vlas vas s glave neće propasti. (str. 71) 


Kad Gospodin dođe u slavi, tada će nas priznati za svoje 
i pred Ocem svjedočiti da smo mu bili i ostali vjerni. No to 
može doći samo kao nagrada za doista s naše strane iskazano 
svjedočanstvo za njega pred ljudima (Mt 10, 32; Lk 12, 8). Ne 
trebamo se bojati da će nam u životu manjkati prigode da po- 


34. srijeda — 275 


ložimo to svjedočanstvo za Krista i za njegovu nauku. Tu je 
svagdašnji život sa svim svojim poslovima i zahtjevima gdje 
možemo (i moramo, skoro neopazice, pokazati da smo kršćani 
na riječi i još više na djelu.. Za većinu će to biti pravi rudnik 
u kojemu će oni nakopati neprocjenjivo blago za vječnost. No 
Krist računa na elitu kojoj će biti dano da trpi zbog vjemosti 
njegovu imenu. Izričito kaže: »Zadesit će vas to radi svjedo- 
čenja (za mene)« (r. 13). Raznovrsna klevetanja, optuživanja i 
izdajstva čekaju više ili manje svakoga Kristova sljedbenika. 
Čitava povijest Crkve pokazuje kako je točno Isus predvidio 
i prorekao za sve, a kako se za mnoge ispunila i njegova riječ: 
»Neke će od vas ubiti« (r. 16). Jedino, izgleda, da je nekako 
pretjerano rečeno: »Svi će vas zamrziti zbog imena moga«, 
no u Bibliji mržnja (RBT) nema uvijek sav sadržaj što se na- 
lazi u našem izrazu i više puta znači samo: ne ljubiti. A tko 
nije doživio, na jedan ili drugi način, zaista od svih ljudi već 
stoga jer su ljudi? 

»Učenici ne moraju zbog toga biti zabrinuti. Kod Luke su 
još jače nego kod ostalih evandelista naglašene riječi kojima 
je Gospodin htio uliti srčanosti u srca svojih učenika... On će 
im biti sa strane da će njihovi protivnici uvijek iznova zašut- 
jeti. Dakako, ta se Kristova riječ ne smije uzeti kao poticaj na 
lakomislenost. Učenici se nimalo ne moraju brinuti za svoju 
obranu, ali moraju uvijek tražiti i gajiti što veće sjedinjenje 
s Kristom. Ako je pak rečeno da će nam on dati potrebnu mu- 
dmost i rječitost, to pretpostavlja da se u njegovim riječima 
osjećamo kao kod kuće i da u njima živimo. Tako će u stvari 
često biti njegova riječ, kojom se možemo braniti, jednako kao 
da nam ju je posudio iz svojih usta. Gospodin dakle neće ni 
ovdje da njeguje lijeno pouzdanje nego hoće da svojim učeni- 
cima oduzme tjeskobu i brigu. On zna da je tek slobodan duh 
kadar prisluhnuti njegovim riječima i s njima odgovarati. On 
svojim riječima posjećuje čovjekovu dušu da je ojača« (Diller- 
sberger). Krist se sam branio od sotone biblijskim riječima. 
Treba dakle sve više shvatiti i cijeniti ne samo vezu Biblije i 
euharistije, nego također i Biblije i našega životnog svjedoče- 
nja za Isusa, dapače: Biblije i mučeništva. 

Uvijek će teško zvučiti Kristova riječ da za njega treba 
položiti i swoj život. I njemu je bilo teško položiti njegov život 
za nas iako je za to došao na svijet. No treba misliti na ono 
što tim dobivamo. Drugom nam je prigodom (9, 24) Gospodin 
kazao da će svoj život zapravo spasiti tko ga izgubi radi njega. 
To isto je ovdje istakao lijepom poslovičnom izrekom: ni vlas 
vam s glave neće propasti. Uzevši doslovno, to je nesmisao, 
kad mučeniku propada i glava. Mišljeno je uskrsnuće tijela, 

a tada će zaista duša i tijelo naći kod Boga svaku podnesenu 
žrtvu i žrtvicu, pa da je bila i tako neznatna kao vlas na glavi. 
Sve će opet naći i za sve će biti preobilato nagrađen onaj koji 
ustraje do kraja. Za spasenje je mnogo toga potrebno, ali ništa 
koliko postojanost, jer bez nje se može sve izgubiti i ne spa- 
siti se. 


ČETVRTAK 
God. I 


1. č. Dn 6, 12-28: Bog je poslao svog anđela i zatvorio ralje 
lavovima. (str. 875-6) 


P. p. Dn 68. 69. 70. 71. 72. 73. T4 (str. 871) 
P. Hvalite i uzvisujte ga dovijeka! 


Poslanica Hebrejima (11, 32-33) spominje ljude koji su 
naviještali Božju riječ i »koji vjernom osvojiše kraljevstva, oba- 
više pravdu, postigoše obećanja, zatvoriše usta lavovima, uga- 
siše žestinu ognja.« Ova dva zadnja izraza, jedan uz drugi, po- 
takli su Krinetzkoga da u pročitanom tekstu vidi paralelu s 
Danielovim boravkom u užarenoj peći i da oboje pripiše piscu 
makabejskih vremena koji je obradio legende iz stare predaje. 
Sigurno da je događaj s Danielom među lawovima mogao u 
ono vrijeme i da može još uvijek ohrabriti one koji moraju 
trpjeti za Boga. I u naslovu se odl&ćmka ističu Danielove riječi 
da se za njega pobrinuo Bog preko svoga anđela koji nije dao 
da ga proždru gladni lavovi. Ostao je »neozlijeđen, jer se bija- 
še uzdao u svoga Boga« (r. 24). »Daniel je pustio da bude ba- 
čen u lavlju jamu i nije ni prstom maknuo da se brani od 
divljih zvijeri, što bi i bilo ludo. Opasnost je bila tako velika 
da se bijedan čovjek mogao u nju baciti samo šuteći i miruju- 
ći. Morao je svoje ruke položiti na krilo i čekati svoju sudbi- 
nu. No njegova duša nije za to bila u tjeskobi, ta osjećao se 
zaštićen silom jedne svemoguće ljubavi i skrbi« (Lippert uz 
Fugelovu sliku koja se nalazi i u splitskom izdanju »Nasljeduj 
Krista« iz g. 1939). 


Gdje je Daniel sebi osigurao tu Božju ljubav i sigurnost 
koju ona pruža? U naše bi se dane reklo: u pomaganju ljudi- 
ma, u služenju drugima. Bez sumnje da je to uspješno i nužno 
sredstvo da živimo u Božjoj ljubavi i blizini. Međutim je zna- 
čajno da Biblija kod Daniela i mnogih drugih ličnosti — a i 
naše doba želi gajiti u prvom redu biblijsku duhovnost — isti- 
če i nešto drugo: njihovu molitvu. U 2, 17 i ovdje (3, 11) reče- 
no je da je Daniel molio u svojoj kući. »Tu je on tri puta na 

dan padao na koljena blagoslivljajući, moleći i hvaleći Boga, 
kako je uvijek činio.« To je bilo dobro poznato svima, pa i nje- 
govim ljutim protivnicima, satrapima, koji ga i uhvatiše u mo- 
litvi. Tim su ga mislili upropastiti, a zapravo su Bogu pružili 
prigodu kako da na nečuven način proslavi svoga slugu. Tri 
puta je na dan Daniel molio Boga, kao što i obnovljenim ča- 
soslovom čine crkveni službenici i po mogućnosti što više vjer- 
nika. U novim je smjernicama na početku novog Časoslova 
malo što toliko preporučeno kao posvećivanje dana raznovrs- 
nim »časovima« (t. 10-14 i cijela II glava dotične Uredbe), 
Samo tko to shvati i posluša Crkvu, novom će ljubavlju i odu- 
ševljenjem prigrliti »Božje djelo«, liturgijsku molitvu za sebe 
i za čitav svijet. 

Modemom čovjeku možda ništa nije potrebno kao vanj- 
ska i nutarnja smirenost. Do nje će doći i drugima pomoći do- 
ći do nje onaj tko postupa kao Daniel. Lippert završava svoje 
razmišljanje o njemu: »Njegova se duša ne čudi što ne mora 
samu sebe nasilno dizati iz tjeskobe i drhtanja. Prožeta mu je 
Božjom blizinom isto kao što se on nalazi uz lavove. Osjeća 
da nad njim bdi ljubav i da ga ona okružuje kao ozračje vla- 
stitog doma, pa i kad je taj dom lavlja jazbina. Tu izvanjsku 
okolnost on zapravo ni ne zapaža, jer zna da je njegov dom 
Božja ruka i Božje srce. Tu su pak sva bića jedno drugome 
bliska i povjerljiva, jer je tu njihov dom, iz kojega dolaze i 
ka kojemu putuju.« Tako s Bogom sjedinjeni Daniel uspijeva 
da i poganski kralj slavi njegova Boga kao jedino pravoga 
(r. 26-28). Tko ne želi sličan uspjeh i u svojoj okolini? Sred- 
stvo za to znamo... 


God. II 


1. č. Otk 18, 1-2, 21-23; 19, 1-3. 9a: Pada veliki Babilon! 
(str. 227-8) 


P. p. 99, 2. 3. 4. 5 (str. 546) 


P. (Oik 19, 9a) Blago onima koji su pozvani na svadbenu goz- 
bu Jaganjčevu! 


Ima ih koji drže da Otkrivenje opisuje život, borbe i po- 
bjede Kristove Crkve do svršetka svijeta. Bez sumnje u toj 
knjizi dosta toga čeka da bude ispunjeno, ili će se barem mi- 
sliti da se ispunilo uprvo njezino proroštvo kod raznih doga- 
đaja koji su još u krilu budućnosti. Takva je apokaliptična li- 
teratura da je njezine opise i vizije vrlo teško, neki put i ne- 
moguće staviti u određene granice vremena i prostora. To je i 
jedan od uzroka zašto su takve stranice uvijek više-manje za- 

nimljive i zašto im se još veća pažnja posvećuje u vrijeme 
raznih povijesnih katastrofa i nepogoda. Tako je bilo dosada, 
a sve kaže da će biti i dalje. Međutim, u Ivanovu Otkrivenju 
ima stranica za koje se može reći da opisuju događaje koji su 
se zbili ne dugo nakon što je patmoski vidjela: zapisao dotično 
viđenje. Svi se tumači tako slažu da je u padu «Babilona« na- 
viješten pad carskoga, poganskoga Rima. Tim se imenom, po 
općem uvjerenju, Rim naziva i u 1. Petrovoj poslanici (5, 13). 
Lekcionar je vrlo spretno sažeo drugi Ivanov tekst i tako do- 
nosi samo što je bitno i nama najvažnije i korisnije. Tko 
želi pročitati sav sveti tekst, pomoći će mu napomene kod Ša- 
rića, Rupčića i u zagreb. Bibliji. Ovdje donosimo dobar uvod 
i prikaz iz RBT (35-38) sa željom da se bo zaista vrijedno djelo 
često nađe u rukama čitatelja ovih knjiga i kad im one ne bu- 
du više imale što reći. Veći narodi imaju raznovrsnih takvih 
rječnika i priručnika, a mi što bolje iskoristimo barem to što 
imamo. 

»Za razliku od Egipta, kojemu vrijednost u svijetu biblij- 
skih znamenja nije jednoznačna, Babilon je među tim zname- 
njima uvijek oličenje opake sile... Povijesni je grad Babilon 
pao mnogo prije nastupa NZ. Ali je po njemu Božji narod po- 
stao svjestan misterija zloće koji neprekidno djeluje ovdje na 
zemlji: Babilon i Jeruzalem uzdižu se jedan nasuprot drugo- 
me, to su gradovi između kojih se ljudi opredjeljuju; kršćan- 
skim jezikom, to je Božji grad nasuprot gradu Sotone. Pra- 
crkva se brzo uvjerila da je i ona uvučena u tu istu suprotsta- 
vljenost ovih dvaju gradova. Babilon se svakog časa i dalje 
diže nasuprot novom Jeruzalemu (Gal 4, 26; Otk 21). Od Ne- 
ronova progonstva nadalje on poprima opipljivi lik carskog 
Rima (1 Pt 5, 13). Otkrivenje. ga u povodu toga opisuje kao 
sramnu razbludnu ženu što sjedi na skrletnoj Zvijeri, pijanoj 
od krvi svetih (Otk 17). Ona je u savezu sa Zmajem koji je 
Sotona, i sa Zvijeri, koja je Antikrist. Stoga je Božji narod 
pozvan da od nje bježi (Otk 18, 4), jer je njezina osuda bliza; 
ta pasti će veliki Babilon (Otk 18, 1-8), i Bogu neprijateljski 
narodi tugovat će za njim, dok će nebo odjekivati od klicanja 
(Otk 18, 9-19, 19). To je sudbina koja na kraju čeka Grad opa- 
čine; svaki povijesni slom, koji zadesi zemaljska carstva što se 
uzdignu protiv Boga i njegove Crkve, znači da ova Božja osu- 
da postaje zbiljom. Proroštva protiv Babilona Što ih je sačuvao 
SZ nalaze u tom smislu svoje eshatološko ispunjenje: ta pro- 
roštva vise kao prijetnja nad grešnim narodima, koji su iz 
pokoljenja utjelovljenja misterija Babilona.« 


Za korisnije osobno razmišljanje ovog teksta evo Augusti- 
nova poziva koji donosi i Rupčić: »Mi moramo izići iz grada 

ovoga svijeta koracima vjere, djelotvorne u ljubavi, da bismo 
pobjegli živome Bogu.« Iz kojega i kakva djela svjetskog gra- 
da mora tko izići, o tome ima svatko sam razmisliti i odlučiti, 
Jedino tada će se svom dušom odazvati i s korišću sudjelovati 
na svadbenoj gozbi Jaganjca, na koju smo sada svi pozvani 
kod svake mise. Čulo se da je tu izraz »gozba« pretjeran. No 
radi se o evanđeoskom i općebiblijskom simbolu gozbe (RBT), 
gdje se Bog blaguje i uživa, pa u tom slučaju zaista nije važno 
u kojem i kolikom obliku. Uz nas taj izraz može podsjećati da 
ta božanska hrana nije samo moja nego i moje nebrojene bra- 
će te da smo uz njegov stol u svakom slučaju ma zajedničkoj 
gozbi. 

Lik 21, 20-28: Jeruzalem će gaziti pogani dok se ne ispune 

vremena pogana. (str. 71) 


Tko drži da je treće Evanđelje napisano poslije razorenja 
Jeruzalema, nalazi potvrde i u ovom Lukinu tekstu. Groza je 
opustošenja Jeruzalema nastupila kad su rimske čete opkolile 
sveti grad i zadržale se u njegovim ruševinama. To je za Luku 
mogla biti već gotova činjenica, isto kao i spas kršćana koji su 
poslušali Gospodinovu opomenu i na vrijeme napustili ne sa- 
mo Jeruzalem već i njegovu okolinu. Isusova se uputa poka- 
zala umjesnom i time, što obično okolni stanovnici, kad na- 
dođe neprijateljska vojska ili neka nepogoda bježe u utvrđeni 
grad, a u toj su se prigodi spasili oni koji su utočište potražili 
u gorama. Isus se pozvao i na proroke koji su navijestili sve 
te muke na mnogim mjestima (neka su spomenuti barem: Ez 
5; 21; 22; Hoš 2, 11-15; 9, 7; ps 73; 88, 39-52). Isus je i ovdje 
pokazao posebnu nježnost prema majkama. Ne kao da i drugi 
neće trpjeti, a još manje kao da su one više krive od drugih, 
nego jer neće moći ništa učiniti za bića koja su svakoj majci 
draža od nje same. »Bit će razmjerno lako ostaviti razne pre- 
dmete i novac, ali kako prevladati poteškoće koje dolaze od 
same naravi? Kako će se moći žuriti trudnica, ili kako da za- 
pusti svoje čedo majka koja ga još doji?« (Krizostom). Gospo- 
din misli na sve, a posebno za najpotrebnije. 

Luka je naobražen čovjek pa je i Isusov govor o svršetku 
Jeruzalema i svijeta donio najsređenije. Kad neprijateljska 
vojska opkoli grad i u nj uđe, pasti će na sve u njemu kao 
teška mora i velika tjeskoba. Građani će ili poginuti od oštri- 
ce mača, gdje odjekuju Jeremijine riječi (20, 4) koje i ozna- 
čuju općenito smrt na bilo koji način, ili će ih povesti kao za- 
robljenike među sve narode. Židovski povjesničar Josip Fla- 
vije opisuje kako su to izveli Rimljani pod Titom. Jeruzalem 
su dakle pogani pogazili svojim nogama i time je nastupilo 
njihovo vrijeme za koje nije jasno rečeno u čemu se sastoji 

a još manje koliko će trajati. Dillersberger prvo tumači ovako. 
»To je vrijeme kad će se propovijedanje evanđelja vršiti pre- 
težno među poganima i kad će se čitav način naviještanja krš- 
ćanskih istina prilagoditi prilikama poganskih naroda. Ta 
riječ dakle znači da će ono što će za Židove biti presudno za 
poganske narode predstavljati vrijeme milosti i spasenja.« 


Isti teolog piše dalje uz svršetak današnjeg odlomka: »Lu- 
ka u svom Evanđelju, kao ni jedan drugi, ističe trpljenje, no 
ovdje je najedanput i najveći glasnik veselja. Zadnji smisao 
svega trpljenja na svijetu, uključivši i ovu najveću tjeskobu 
naroda, je otkriven: trpljenje vođi u spasenje... Ta riječ 
rasvjetljuje svu tamu te dobi svijeta. Sve će zagonetno i teško 
podnijeti i prebroditi vjeran kršćanin u uvjerenju: jednom će 
doći dan kad će on slobodan i radostan uspraviti svoju glavu 
i gledati svoje spasenjel« O tome smo govorili 1. adventske 
nedjelje (I 24), a značajno je da nam tu utješnu i pobudnu 
riječ u »Lukinoj godini« naviješta na njezinu početku i na nje- 
zinu svršetku. Tko na leđima nosi teški teret, ide prignute gla- 
ve. Neka se ta pod bremenom života i godina sve više sklanja, 
znamo da će se uspraviti barem u času kad teret odloži. Kršća- 
nin se razlikuje od drugih ljudi i s obzirom na znamenja po- 
sljednjih vremena. »Horizont je tih riječi (o svršetku svijeta) 
prostran koliko i čitav svijet. Čovječanstvo je razdijeljeno u 
dva tabora: jedan, »ljudi«, ginu u tjeskobi, a drugi, učenici, 
gledaju na taj čas s radosnim iščekivanjem. Bez Krista tjesko- 
ba, s Kristom čvrsta nada!« (Stoger), 


PETAK 
God. I 


l. č. Dn 7, 2-14: Gle s oblacima nebeskim dolazi kao Sin 
čovječji. (str. 876-7) 


P. p. Dn 3, 75. 76. 77. 78. 79. 80. 81 (str. 871) 
P. Hvalite i uzvisujte ga dovijeka! 


Danielova strašna viđenja, Kristovi govori o svršetku Je- 
ruzalema i svijeta i Ivanovi opisi brojeva i zala kroz povijest 
tvore trilogiju koju nam Crkva čita na kraju liturgijske godi- 
ne. Svi se ti tekstovi međusobno popunjavaju, a djelomice je- 
dni druge i tumače. Napose to vrijedi za mnoge izraze i slike 
starozavjetnog i novozavjetnog vidioca, pa nam i to svjedoči 
za jedinstvo i slaganje svetih knjiga. Često se znamo tužiti na 
pokvarenost u svijetu i na raspuštenost svake vrsti i pri tom 
izgledamo kao da smo — pali s neba. Poznavalac Biblije zna 


he 

da je sve to, i još na kraju najgore, davno već naviješteno, ali 
isto tako i kako će svaka opačina svršiti. To nas ne smije od- 
vesti u bezbrižnost, ali također ni u malodušnost. Svi bojevi 
Božji u svijetu, u Crkvi i u svakoj duši moraju odjeknuti i u 
svakom od nas, da sa svoje strane poduzmemo sve što može- 
mo da dobro svuda pobijedi, ili barem da nas zla okolina ne 
predobije. Kakvi bismo to bili Božji borci kad bi nas svaka 
neprijateljska navala, iznutra ili izvana, smutila i tako lakše 
svladala? Ako gdje, ovdje će na kraju pokazati: što je bo“ 
teža to je pobjeda slađa, i što je navaljivanje zla duže to će 
i slavljenje dobra biti trajnije, u ovom slučaju — vječno. 

Danielove se četiri nemani djelomice poklapaju s četvero- 
strukim kraljevstvom koje je u gl. 2. prikazano u liku kipa od 
razne građe. Od male je koristi za duhovno shvaćanje ovoga 
teksta pogađati koje je kraljevstvo prikazano u svakoj od tih 
nemani. Čini se da je dosta ograničeno tumačenje kako su ta 
sva kraljevstva propala. Bez sumnje da se ta i slična viđenja 
odnose na davno. nestale vladavine, ali isto tako da su nasta- 
jale i da će nastajati slične, koje će također jedna za drugom 
nestati. Za sve vrijediti vrijedit će: duljina im je života bila dana 
na jedno vrijeme i rok, a onda im je vlast bila oduzeta (r. 12). 
Kao što ne bi koristilo poistovjetiti nemani s pojedinim na- 
rodima, tako isto i još teže je istraživati što znači pojedina 
gadna oznaka na svakoj od tih zvijeri. Dobro je ipak uočiti 
kako se dva puta spominju (r. 8. i 11) opaka usta koja govore 
velike hule. Dakle su predviđene sve psovke i uvrede koje se 
uvijek, a u naše doba još snažnijim i rasprostranijim sredstvi- 
ma, šire protiv Boga i protiv svega što je sveto. Mučno je to, 
ali neka nas potiče na slavljenje Boga i njegovih savršensta- 
va, na zazivanje njegova milosrđa i praštanja! 


Koliko god je strašno što je Daniel čuo i vidio. sve i“ 
spomenuto u prvom redu zato da se vidi kako će sve biti «u. 
đeno. Tekst naime obuhvaća i pravi Božiji sud. Na prijestolin 
sjedi Pravedni, a mirijade stoje pred njim i slave ga. Dakle 
sve one zle vlasti i sva paklena nastojanja neće uspjeti da od 
Boga odijele nepregledne duše. Knjige života sadrže mnoga 
imena i strašna zlodjela, ali i nebrojene divne duše koje pri- 
padaju Sinu čovječjemu i njegovu vječnom kraljevstvu. O 
tome smo razmatrali u nedjelju (u god. B), a danas istaknimo 
samo činjenicu: more zla na svijetu od njegova početka do 
svršetka nije moglo spriječiti da Sin Božji sađe u krilo Dje- 
vice i da se predade u smrt iz koje je uskrsnuo kao Pobjednik 
i vratio se u Očevu slavu da svima vjernima otvori kraljev- 

stvo nebesko. Što je sav grijeh svijeta prema Božjem Jaganj- 
cu koji oduzima sve zlo? 


God. II 


1. č. Otk 20, 1-4. 11-21, 2: Mrtvaci su suđeni prema svojim 
djelima. Opazih kako novi Jeruzalem silazi s neba. (str. 
228-9) 


P. p. 83, 3. 4. 5-6a i Ba (str. 534-5) 
P. Evo šatora Božjeg s ljudima! 


Ako je u knjizi Otkrivenja izmiješano mnogo zemaljske 
strahote i nebeskog blaženstva, na svršetku je samo blažen- 
stvo, i to vječno, jer blaženstvo ne bi ni bilo pravo da nije 
vječno. Predzadnje čitanje još jedanput spominje sotonu, ali 
samo zato da nas uvjeri o njegovoj konačnoj i vječnoj kazni. 
»Glavu 20. treba shvatiti u cijelom njezinu književnom sklopu, 
osobito u vezi s gl. 19 i 21. Pošto je Ivan opisao uništenje Ba- 
bilona-Rima (gl. 18), pa uništenje Zvijeri i lažnog Proroka 
(gl. 19), sada opisuje uništenje samog Zmaja-Sotone. To se 
uništenje odvija u četiri etape: 1) 20, 1-3: Sotona je svezan, 
okovan, zatvoren tisuću godina; 2) 20, 4-6: za to vrijeme cvate 
»tisućgodišnje kraljevstvo« Kristovo; 3). 20, 7-10: pred svoj 
konačni poraz Sotona će još jednom biti pušten na slobodu 
da u posljednjoj navali na Krista bude potpuno uništen; 4). 
20, 11-15: nakon toga dolazi »posljednji sud« i počinje »novo 
nebo i nova zemlja«: gl. 21-22. Vrlo je važno upozoriti da ovaj 
niz događaja ne treba shvatiti vremenski jedan za drugim, ne- 
go proročki: isti događaj promatra se sa više vidika. Stoga ne 
valja ni »tisućgodišnje kraljevstvo« Kristovo uzeti kao neku 
određenu povijesnu epohu« (zagreb. Biblija 336). A dobro je 
upozoriti i na ovo: prevarili su se svi oni, a bilo ih je dosta 
i među crkvenim ljudima i piscima, koji su »tisugodišnje kra- 
ljevstvo: uzeli doslovno. I tu evo mišljenje stručnjaka: »Brojka 
1000 dočarava veliku količinu: Bog iskazuje ljubav tisućerim 
naraštajima (Izl 20, 6; Jr 32, 18); za nj je 1000 godina kao je- 
dan dan (ps 89, 4), a jedan dan & njime vrijedi više od 1000 
drugih dana (ps 83, 11). Vezivanje uz doslovno značenje bro- 
jeva i njihovo vremensko trajnje je znak opće, a posebno vje- 
rske nedozrelosti. S time treba računati i ispravljati svaku 
takvu pojavu. 

Kristovo kraljevanje u bilo kojem prostoru i vremenu za 
svakoga pojedinca, dakle i za mene, predstavlja samo po sebi 
puku objektivnu vrijednost i blagodat. Što mi ono znači, ako 
nisam i ja uključen u to kraljevstvo? Isto vrijedi i o bilo kojoj 

i bilo kako dugoj navali sotone i njegovih sila na čitav svijet. 
Dok se odupirem toj navali mogu s Božjom pomoći računati 
na osobnu konačnu pobjedu. Sve u potpunosti. Stoga nas na- 
slov odlomka s pravom upozorava na Božji sud koji, ni od- 
mah poslije smrti ni kod općeg suda, neće svijet suditi kao 
gomilu već svakoga prema njegovim djelima. Ova osobna 
odgovornost svake odrasle ljudske osobe nužno proizlazi iz čo- 
vječje naravi, kakvu nam je Bog dao, i iz čitave Božje objave. 
U naše se vrijeme mnogo govori o osobnoj odgovornosti, pa 
se o tome nalazi dosta i u dokumentima II. vat. sabora (npr. 
S 2, 7, 8; Cus 50, 51, 55; L 1). To načelo, pravo shvaćeno i pot- 
puno primjenjeno, može uvelike koristiti i Crkvi, a tako i sva- 
koj njezinoj zajednici, kao i svakoj zreloj duši u njoj. Ali za- 
pamtimo: osobna je odgovornost veliko osobno pravo i dobro 
u koliko je povezana s sjećajem za svoje dužnosti i s njihovim 
vjernim vršenjem. Qnda nam se ne treba previše bojati da se 
naše ime, unatoč naših slabosti, neće naći u knjizi života 
(r. 15). 

Na radosno nas u tom pogledu raspoloženje upućuje i 
svršetak današnjeg čitanja i pripj. psalma nakon njega. To 
nam raspoloženje neće biti darovano tek u nebu. I u Crkvi na 
zemlji, a osobito u njezinu nutarnje-liturgijskom životu, ima- 
mo već sveti grad koji silazi s neba od Boga (21, 2), dakle Božji 
stan među nama (pripjev). To je pupoljak koji će se razviti 
i posve otvoriti tek u vječnosti, ali već ovdje je on Božji i naš. 
Eshatološko je doba, prema Bibliji i crkvenoj predaji, nastu- 
pilo s Kristovim rođenjem i otkupljenjem. Tko ljubi Božji 
stan na zemlji, taj sebi osigurava i onaj na nebu. 


Ev. Lik 21, 29-33: Kad vidite da to biva, znajte da je blizu kra- 
ljevstvo Božje. (str. 71) 


Ljudi sve više računaju vrijeme prema tiskanom kalen- 
daru. Oni koji žive u prirodi i s prirodom, kao što su živjeli 
Isusovi suvremenici, znaju i bez kalendara kad u prinodi nastu- 
pa novo godišnje doba. Tako u dugoj i oštroj zimi zapažaju 
svaki i najnježniji cvjetak koji im najavljuje proljeće. »U Pa- 
lestini zapravo i nema proljeća, ljeto nastupi poslije zime. Ni- 
jedan čovjek sa zdravim osjetilima ne treba tuđu pomoć da 
sazna kako se približava ljeto, netom propupaju stabla« (Sto- 
ger). Za Isusa je to kratka, ali značajna usporedba koju je upo- 
trijebio da nam pomogne kako ćemo što bolje i korisnije snaći 
u »znakovima vremena«. Treba samo dobro otvoriti oči svoje 
vjere, pa da oko sebe opažamo kada se približava kraljevstvo 
Božje, dotično kada i kako hoće da ono novim zahvatom i no- 
vom snagom uđe u naše srce. Slično kao što u smokvi i, doda- 
je Luka, u ostalim stablima uvijek iznova na početku ljeta 

prostruji novi život da omogući novo cvjetanje i donese nove 
plodove. Kraljevstvo Božje, čiju blizinu Isus naviješta, ne smi- 
jemo uzeti samo u njegovu eshatološkom značenju. Ono je 
već među nama i u nama (17, 21), a Gospodin nas je naučio 
da kod god molimo, ne zaboravimo ni na prošnju: Dođi ink 
ljevstvo tvoje! Znakovi su se o razorenju Jeruzalema obistinili 
slični će do svršetka svijeta najavljivati njegov konačni kraj, 
ali is svakoga je najvažnije da se pripravlja na svoju srt 
i sud. 


A Općenito se drži da Isusove riječi »Ovaj naraštaj sigurno 
neće proći dok se to sve ne dogodi« (r. 32) upućuju na naraštaj 
koji je doživio propast Jeruzalema i, u širem smislu, na židov- 
ski narod koji će živjeti barem do svoga općeg obraćenja na 
evanđelje, a isto tako, u najširem smislu, na cijeli ljudski rod 
koji će doživjeli drugi Kristov dolazak. Obistinjenje prvog do- 
gađaja, propasti Jeruzalema, pruža nam sigurnost da će se is- 
puniti svaka Isusova riječ. »Po neki se put može činiti kao da 
su Božja obećanja prazna tješenja.. U svako su se doba vjer- 
nici tužili da Bog sa svojom pomoći odugovlači. Može li biti 
drukčije i kod toga najvećega od svih obećanja? Kod čekanja 
nema kraja, strpljenje i ustrajnost postaju teški. No nasuprot 
svim izgledima nesigurnosti stoji uvjerljivost Isusovih obeća- 
nja i njegovih riječi. Univerzum, koji izgleda neprolazan, pro- 
ći će. Isusove riječi ne gube svoju valjanost. Konačni će doga- 
đaji nastupiti. Oni osvjetljuju naš sadašnji život. Svejedno je 
kad će oni doći, ali nam ne može biti svjedno da će oni doći« 
(Steger). 


Dobro se još osvrnuti na Isusove riječi »u ovom narsašta- 
ju« u smislu koji se rijetko navodi, a posve je evanđeoski. Uz 
taj izraz najčešće stoji oznaka koja ga prikazuje u zlu svijetu 
i osuđuje: ovaj je naraštaj preljubnički, znači nevjeran (Mk 
8, 38) , zli (Mt 12, 45; Lk 11, 29), opaki i preljubnički (Mi 12, 
39; 16, 4), nevjerni i pokvareni (Mt 17, 17), nevjerni (Lk 9, 41). 
Tko se usuđuje reći da se ti pridjevi odnose samo na naraštaj 
u kojemu je Isus proživio svoj život? Dakle zloća svakoga lju- 
dskog pokoljenja uzrok je svih nevolja na svijetu, pa tako i 
onih najtežih koje će doći prije svršetka svijeta. Zla je bilo i 
bit će ga. Ne preostaje nego neprestana borba s njim oko sebe 
iu sebi. Ne ispustimo ni časa iz vida ni to drugo, jer smo svi 
djeca svoga vremena i, prema tome, u nas ulazi zlo našega na- 
raštaja, kao što i mi svojim zlo mpovećavamo zloću svoga vre- 
mena. Dakako, kao o zlu to vrijedi i za dobro, no kod toga 
treba imati na pameti poslovicu da se dobro povećava zbraja- 
njem, a zlo množenjem, i da se prema tome moramo čuvati 
zla zbog sebe i zbog drugih. 

SUBOTA 
God. I 


1. č. Dn 7, 15-27: Kraljevstvo i vlast dat će se puku svetaca 
Svevišnjega. (str. 877) 


P. p. Dn 3, 82. 83. 84. 85. 86. 87 (str. 871) 
P. Hvalite i uzvisujte ga dovijeka! 


Ako uzmemo ozbiljno biblijske riječi, onda nas posve 
opravdano zastraše sve one koje se odnose na naš položaj i 
sve muke koje on donosi više-manje svakome do svršetka svi- 
jeta. Nije stoga čudno da viđenja tih nevolja i muka prestra- 
više i Daniela, a isto tako ni to što je i on u tom pogledu poka- 
zao i priznao svoju radoznalost. Međutim, iz samog se teksta 
vidi, bez obzira kad je nastao, da je i pisca zanimalo saznati 
istinu najviše o čelvrtoj nemani. Općenito se misli da je u njoj 
prikazano vladanje Aleksandra Velikoga koji je, brzinom svo- 
ga osvajanja i širenja napredne grčke kulture, bio strah i tre- 
pet za porobljene narode i njihov način života. Deset rogova, 
znakova snage. označuje deset seleucijskih vladara koji su po- 
slije Aleksandra, jedan za drugim, upravljali krajevima za ko- 
je Daniel piše. Onaj mali rog (r. 8. i 20) je Antioh Epifan koji 
je u vrijeme Makabejaca zadao toliko jada Božjemu narodu i 
samome Bogu nanio toliko uvreda. Oni koji smatraju da je 
Danielov tekst, kakav je sada, nastao upravo u to doba, pozi- 
vaju se na r. 21: »Ovaj rog ratuje protiv svetaca te ih nadvla- 
dava«. U svakom slučaju, a to je najvažnije, ti su sveci Božji 
saveznici i prijatelji kojima je osigurana konačna pobjeda koju 
će im dosuditi Svevišnji. 

U ovom poglavlju Daniel par puta naziva Boga Pradavnim 
(antiquus dierum). »Starost je simbol vječnosti; Vječni se uka- 
zuje Danielu u liku starca« (RBT 1269). Odijelo mu je bijelo 
poput snijega; vlasi na galvi kao čista vuna (r. 9). Taj je lik 
uplivao da se u kršćanskoj ikonografiji počelo slikati Boga 
Oca kao starca s bijelom bradom, ali tek od 9. st. po Kr. Kroz 
prva su stoljeća kršćani imali više smisla za biblijski simboli- 
zam pa su Oca prikazivali Božjom rukom koja je vrlo čest 
biblijski simbol za moć, vlast, djelovanje, a i govorenje (za to 
osobito kod proroka Ezekiela), jer kod govora ruka redovito 
sudjeluje svojim kretnjama. Uz Boga Oca, dakako u kršćan- 
skom smislu, i Sina čovječjega (r. 13), koji se naslov odnosi na 
Boga Sina, ovdje imamo i svece Svevišnjega. Tako nam i ovaj 
tekst pokazuje koliko se bilijska antropologija, u izvjesnom 
smislu, podudara s teologijom. Osobito je značajno da se isto 

kraljevstvo i njegovo vječno trajanje jednako pripisuje Sinu 
čovječjem (r. 14) i Božjim svecima (1. 27), ' 

. Samo još jedanput: nitko ne zna kad će nastupiti to 
vječno kraljevstvo, jer nam ni izraz »jedno vrijeme i dva 
vremena i polovina vremena« (r. 25, što bi prema jeruz. 
Bibliji imalo značiti tri godine i Po) ne kazuje ništa odre- 
đeno. »Biblijski navještaj posljednjih vremena time se po- 
svema razlikuje od eshatoloških spekulacija za koje je uvi- 
jek bilo mjesta u tmurnim vremenima. SZ ne pruža nipošto 
matematsko određenje nadnevka kad će se Isus Knist roditi 
(napomena pisca: zbog toga naš Lekcionar ne sadrži Danielov 
tekst (9, 24-27) o sedamdeset sedmica), ili kad će se dogoditi 
kraj svijeta. Po srijedi je dubinsko gledanje u sveukupnost 
vremena — prošlog, sadašnjeg i budućeg — gledanje koje ot- 
kriva skrovito usmjerenje vremena i tako mu objavljuje smi- 
sao. Nije čovjekovo da odatle izvlači ikoje zadovoljenje svoje 
nemirne znatiželje, nego samo svijest o duhovnim zahtjevima 
što ih sa sobom nosi vrijeme u kojemu živi... Kršćani su tek 
malo-pomalo, pod pritiskom iskustva, postali svjesni da se 
»posljednja vremena« oduljuju. Ali blizina Gospodinova mm 
vratka ostala je sastavni dio psihologije zadanja: Sin Čovječji 
dolazi kao noćni tat (Mt 24, 43; 1 Sol 5, 2; Otk 3, 3) Vrijeme 
Crkve što prolječe pred našim očima i samo je obilježeno zna- 
regie koji predhode svršetku (2 Sol 2, 3-12; Otk 6-1). Tako 

opunja proročku viziju ljudske povijesti kojoj j mi 
bio zacrtao SZ« (RBT 1467.71). a kini oer ai 


God. II 


Lo & Orsk. 22, 1-7: Neće više biti noći, jer će nad njima svijet- 
liti Gospodin. (str. 230) 


P. p. 94, 1-2. 3-5. 6-7 (str. 543) 


P, “ re 16, 22b i Otk 22, 20b): Marana tha! Dođi, Gospodine 
suse! 


. »Na svršetku svega svijet se vraća na svoj početak. Nebe- 
ski je Jeruzalem ponovo nađeni raj« (Rupčić). »Pavao Galaća- 
nima slika taj nebeski Jeruzalem, našu majku, baštinika Božjih 
obećanja (Gal 4, 24-31)... Poslanica Hebrejima uzima istu 
sliku. Ovom nebeskom Jeruzalemu, gradu Boga života (Heb 12 
21 sl), kršćani su se već primakli krštenjem; on je Božje pre- 
bivalište u kome se nalazi hram »što nije rukom načinjen čo- 
vjekovom«, cilj Kristova poslanja ... Otkrivenje Ivanovo preu- 
zima taj opis i u njegovu konačnu savršenstvu gleda Crkvu, 
zaručnicu Janjetovu (Otk 21, 1-22, 5), blistavo čudo i grad sno- 


...a 

va. (RBT 404). Ovaj je odlomak tako pun simboličnih i zna- 
čenjem punih izraza da se ovdje ne možemo zaustaviti na po- 
jedinostima. Najviše je govora o plodovima nebeskih stabala 
koja ne rode samo jedanput na godinu već dvanaest puta, a to 
znači neprestano. To su svi otkupljeni s plodovima svojih do- 
brih djela. Samo ta imaju vječnu vrijednost. To apostol-vidje- 
lac kao da ističe i u zadnjoj riječi koja se danas čita iz njegova 
Otkrivenja: »Blago onome koji vrši proročanske riječi ove 
knjige!l« U njoj su proročka viđenja koja treba »čuvati«, ali se 
i prema njima ravnati i »vršiti« sve ono što ona preporučuju 
i nalažu svojim slikovitim jezikom. Malo dalje (r. 18-19) uče- 
nik ljubavi se gnozi najtežom kaznom svakome tko bi se usu- 
dio išta dodati ili oduzeti njegovu spisu, što vrijedi i za svu 
Božju objavu. Crkva je ima samo čuvati, dakako, u živim ljud- 
skim bićima, a to znači i sve više razvijati prema sposobnosti- 
ma i prilikama pojedinih osoba i naroda. 


Gornja je misao važna jer se taj Ivanov zahtjev nalazi i 
pri svršetku njegova Evanđelja. (Gl. 21. općenito se smatra 
»dodatkom«). »Ova su napisana da trajno vjerujete da je Isus, 
Mesija, Sin Božji te da vjerujući imate život po njemu« (Iv 
20, 31). Samo cjelovitom i životvornom vjerom prelazi na sve 
i na svakoga pojedinca Božji život na zemlji sakriven u našoj 
bijednoj umrljivosti, a u nebu otkriven u vječnoj blaženosti. 
Bilo koji kršćanin i cijela Crkva za svoju neprestanu obnovu 
ne treba drugo nego božansku objavu s evanđeljem u središtu. 
Treba se opet prisjetiti početka Otkrivenja gdje je u svih se- 
dam poslanica Crkvama na kraju naglašeno: »Tko ima uho, 
neka čuje što Duh poručuje crkvama!« Kristov Duh »uvodi 
Crkvu u svu istinu (usp. Iv 16, 13), ujedinjuje je u zajednici i 
službi, poučava je i vodi raznim hijerarhijskim i karizmatič- 
kim darovima i uresuje je svojim plodovima (usp. Ef 4, 11-12; 
i 1 Kor 12, 4; Gal 5, 22). Snagom Evanđelja čini da se Crkva 
pomlađuje. i neprekidno je obnavlja i vodi k savršenom sjedi- 
njenju s njezinim Zaručnikom. Jer Duh i Zaručnica kažu Go- 
spodinu Isusu: »Dođi!« (usp. Otk 22, 17)« (II vat. sabor, C 4). 
koliko se prepuštamo njegovu vodstvu. Tako je klicala prva 
Crkva, na što nas upozorava Lekcionar navodeći kod pripjeva 
i kraj 1. poslanice Korinćanima. Tako Crkva želi da i mi pona- 
vljamo iz sveg srca danas kod bogoslužja i neprestano u živo- 
tu. Ovo nikako ne znači bijeg iz života, ni napuštanje životnih 
odgovornosti i dužnosti, nego samo da svemu našem bivova- 
nju i djelovanju dadne i zadrži jedino pravilan smjer. U tom 
je pogledu značajno da je Lekcionar za naš odgovor na ovo 
čitanje i našu pjesmu za taj pripjev odredio prvi dio 94. psal- 

ma kojim, na početku svakoga dana, sebe i sve oko sebe pozi- 
vamo da s kliktanjem slavimo Boga. Svaki svoj dan počnimo 
usmjerenošću prema Bogu, koju neka podržava i promiče sla- 
vljenje Boga i njegove euharistije, pa će nam i vječnost biti 
u susretanju i uživanju Krista, Gospodara svijeta i Zaručnika 
naših duša, koje će on tek u nebu posve i zauvijek usrećiti, 
Marana tha! Dođi, Gospodine Isuse! 


Ev. Lk 21, 34-36: Budite budni da uzmognete umaći svemu 
tome što se ima zbiti. (str. 71-2) 


»U cijelom je NZ-u govor o konačnim stvarnostima pove- 
zan s poticajima na budnost. Očekivanje je povratka Gospodi- 
nova bilo u prvoj Crkvi vrlo živo, ponekad i pretjerano. Mi- 
slili su da će on skoro doći. Očekivanje je popustilo kad je pro- 
šlo vrijeme obmane. Sve se više udaljivao izgled Gospodinova 
dolaska. Rasla je opasnost da se napuštaju kršćanske obveze, 
sve više što se vidjelo da Isus odugovlači sa svojim dolaskom. 
Tu situaciju obrazuju i evanđeoski tekstovi kao npr. ovaj. 
Evanđelja naime donose neuništive tragove Krista, ali i važne 
znakove života apostolske Crkve. Ovdje je kršćanska budnost 
prikazana pod dvostrukim vidom. Traži se pravilno vladanje 
izbjegavanjem užitaka i pretjeranih zemaljskih briga  (r. 34). 
Izražava se u postojanoj molitvi da se može izbjeći konačna 
propast i da se može sa sigurnošću stupiti pred proslavljenog 
Krista (r. 36). Takav kršćanski stav je zaključak činjenice da 
će posljednji dan doći iznenada (r. 34). To pruža dovoljno uzro- 
ka da se pazi kako se ne bi popustilo u dužnostima kršćanskog 
života, nego da se Gospodinov dolazak očekuje djelatnom pre- 
danošću« (Barbaglio). 

U kršćanskom će životu uvijek vladati neka napetost izme- 
đu života na zemlji i priprave na prekogrobni život. Te nape- 
tosti ne osjeća tko se prepusti zemaljskim užicima i brigama. 
Kod mnogih prevladavaju prve, drugi se muče s drugima, a 
najčešće ih život pomiješa. I zemaljski užici i životne brige 
mogu naći svoje mjesto u životu svakoga vjernika, ali ne živi 
od vjere onaj koji dopusti da mu srce oteža za nebeske misli 
i da mu duh otvrdne za shvaćanje nebeskih vrednota. Takav 
se može osjećati slobodan i siguran kao ptica u zraku, ali i ona 
upravo zato lako upadne u zamku. Zamka ne ulovi svaku pti- 
cu, no drukčije je s čovjekom: svakog stanovnika zemlje čeka 
»onaj dan«, čas smrti i suda. Što tko na to više zaboravlja, do- 
Živjet će to veće neugodno iznenađenje, a možda i propast. 
Zaslijepljenost je drugarica samoprijevare. 

To izbjegavanje negativnog stanja nije dovoljno, treba se 
i pozitivno truditi za pravi kršćanski stav. Gospodin ističe 

dvoje: budnost i molitvu. Poziv na budnost i spremnost spada 
u najiskonskije i najodlučnije Kristove zahtjeve (Stčger). Misli 
se na budnost nad srcem, ali i na tjelesna bdjenja koja je 
stara Crkva mnogo cijenila i prakticirala. I u naše se vrijeme 
mnogo bdije, ali većinom za zabavu ili rad, a vrlo rijetko za 
molitvu. U NZ-u je molitva u svako doba naložena i preporu- 
čena preko dvadeset puta. Blago onome koji zna sav svoj rad 
prožeti molitvom i molitvu obogatiti radom! Molitva nas diže 
u susret Kristu koje je spomenut na svršetku ovog teksta što 
se čita 1. nedjelje adventa i u subotu zadnjega tjedna litur- 
gijske godine. On je početak i svršetak svakoga od nas i sve- 
ga stvorenja. 


290 — Anđeli čuvari 


SVETAČKI BLAGDANI 


2, X: SV. ANĐELI ČUVARI 
1. č. Izl 23, 20-23: Anđeo će moj ići pred tobom. (str. 61-2) 
P. p. 90, 1-2. 3-4. 5-6. 10-11 (str. 540-1) 


P. Anđelima svojim zapovjedi da te čuvaju na svim putima 
tvojim. 


»Vjerujemo u jednoga Boga, Oca, Sina i Duha Svetoga, 
Stvoritelja vidljivih stvari — kao što je ovaj svijet gdje pro- 
vodimo svoj kratki život — i nevidljivih stvari — kao što su 
čisti duhovi koje također nazivamo anđelima i besmrtne duše 
u svakom pojedinom čovjeku«, ovako počinje Pavao VI Vjero- 
vanje Božjega nanoda. Time je potvrdio i očitovao tradicional- 
nu vjeru Crkve koja je došla u pitanje zadmjih decenija, na 
što se osvrnuo već Pio XII god. 1950. (Usput rečeno: i iz ove se 
konstatacije jasno vidi da nije — kako neki krivo misle — za 
sadašnja vjerska previranja kriv II vat. sabor, nego je sazvan 
i održan i od Crkve se provodi da se sve stavi u pravu kolo- 
tečinu). Tako se i u vjeri o anđelima moramo čuvati dviju 
skrajnosti: zamišljati ih kao ljepuškastu i sladunjavu dječicu 
s krilima »ako se u biblijskim likovima anđela hoće vidjeti 
samo mitske slike i zato provoditi demitologizacju do onoga 
stupnja da se pod anđelima više ništa ne razumijeva nego 
simboli za samu božansku djelatnost« (to pobija Schmaus, kod 
Holbocka, Credimus). 


Uz duhovno-ijelesna bića, što smo mi ljudi, i uz materi- 
jalna bića kojih je puna sva živa i neživa prinoda oko nas, 
nekako je dolikovalo da Bog stvori i bića bez materije, čiste 
duhove. Tko je zavirio u Tominu Sumu, zna u čemu on sve 
traži prikladnost Božjeg djelovanja, a ovdje je zaista priklad- 
nost tražila da se zaokruži bogatstvo Božjeg stvaranja. Daka- 
ko, to nije glavni uzrok zašto je Bog stvorio čiste duhove, jer 
prvotni cilj tome kao i svakog stvaranja nije mogao biti drugi 
nego Božja slava. Naša liturgija na mnogo mjesta ističe kako 
anđeli slave Boga i da im se mi pridnužujemo, ovdje na zemlji 
i jedanput na nebu. Dosta se sjetiti svršetka svih misnih pred- 
slovlja i njihova nastavka u trostruki »Svet«. U današnjemu 
je misnom obrascu to naglašeno u ulaznoj pjesmi, u posebnom 
predslovlju (»o Božjoj slavi po anđelima«) i u pričesnoj anti- 
foni: »Pred licem anđela pjevam tebi, Bože moj« (ps 137, 1). 
Našoj sabranosti i oduševljenju kod hvaljenja Boga može mno- 
go pomoći ako očima vjere gledamo kako to isto s nama čine 
i nebeski duhovi. 

Drugotni je cilj svega stvorenoga čovjek. Kao što je Bog 
čitavu materijalnu prirodu usmjerio da služi čovjeku, tako je 
duhovni svijet anđela upućen da nas čuva. To je i smisao 
današnjeg blagdana koji ima svoje puno opravdanje na mno- 
gim mjestima S ii NZ-a. Jedno takvo imamo u ovom čitanju, 
bez obzira može li se ovdje uzeti da Božji anđeo može značiti 
i samu Božju silu ili osoba koja je znala, da ljudima vidljivo 
pomogne i još im se više približi, privremeno uzeti prividno 
ljudsko tijelo (npr. u 18. glavi Postanka). Današnji tekst obu- 
hvaća Božje riječi koje je Bog izrekao svome narodu pod Sina- 
jem kad ga je uputio da ide u zemlju obećanu. Za težak i du- 
gi put kroz pustinju Bog Izraelcima, uz vođu Mojsija, obećaje 
pratnju i zaštitu svog anđela koji će ih dovesti u novu domo- 
vinu i pomoći im da je osvoje. Na temelju ovoga i još nekih 
biblijskih tekstova vjera Crkve drži da svaka zajednica ima 
svoga anđela čuvara. U prispj. psalmu vidimo da su anđeli 
(RBT) određeni da čuvaju .i pojedinog čovjeka na svim našim 
putovima. Kad uživamo njihovu moćnu zaštitu, jasno je da 
nam to veliko. pravo nameće i dužnosti koje sveti tekst spo- 
minje s dvije riječi: »Poštuj ga i slušaj!« (r. 11). Bernardo to 
dopunjuje: anđelu smo čuvaru dužni »za prisutnost poštova- 
nie, za dobrotu zahvalnost, za čuvanje odanost«. 


Ev. Mt 18, 1-5. 10: Anđeli njihovi na nebesima neprestano gle- 
daju lice Oca moga nebeskog. (str. 16) 


Bog je svojom 5. zapovijedi osigurao nedotakljivost ljud- 
skog tijela, a u 6. zapovijedi njegovu neporočnost. Iz cijele 
biblijske teologije i antropologije proizlazi da smo svi dužni 
poštovati slobodu svake ljudske osobe, što se,u naše vrijeme 
s pravom ističe. No što je ljudsko tijelo, pa i sama čovječja 
slobodna volja prema neumrloj ljudskoj duši i njezinoj vječ- 
noj sudbini? A koliko se ljudi pustopašno igra ne samo sa 
«pasenjem vlastite duše nego i s dušom svoga bližnjega? Kao 
da ona nije Božja slika i prilika (Post 1, 27) i otkupljena krv- 
lju Sina Božjega! Stoga je on tako odlučno uzeo u obranu sve 
malene, sve isto da li dobom ili duhom, i zaprijetio vrlo teš- 
kim riječima svakome tko bi jednoga od malenih naveo na 
grijeh. Isus nije malu djecu stavio svima samo za uzor i navi- 
jestio da će samo takvi ući u nebesko kraljevstvo zbog čega se 
ovo evanđelje moglo uzeti i jučer na blagdan sv. Terezije od 
Djeteta Isusa, poznate učiteljice »malog puta« duhovnog dje- 
tinjstva — nego se i on na neki način poistovjetio s djecom. 

Na svijet je i došao kao dijete kojemu je pučka pobožnost 
u vezi s Božićem ispjevala nebrojeno pjesmica i okružila ga 
svim mogućim izrazima najnježnije ljubavi. A držeći: pred so- 

bom jedno obično dijete, danas u vezi s njim svečano izjavlju- 
je: »Tko primi radi mene jedno malo dijete kao što je ovo, 
mene prima« (r. 5). Tko bi htio ne primiti Isusa? A zaista ne 
prima Isusa tko »ne primi« bilo koje dijete, tj. neće da se onc 
rodi, ili se zdušno mne pobrine za svaku duhovnu i tjelesnu po- 
trebu svakoga djeteta. To po prirodnom zakonu spada na ro- 
ditelje i sve koji su im krvlju ili službom blizu, a po Isusovu 
zakonu na svakoga vjernika. Može samo koristiti ako u tom 
pogledu spomenemo dvije napasti koje se u naše dane šire u 
nekim krugovima. Na prvu se osvrnuo Pavao VI u Vjerovanju 
Božjega puta gdje se nalazi 11. točka: »Vjerom ispovijeda- 
mo... da krst treba dijeliti i maloj djeci koja se još nisu mo- 
gla okaljati nikakvim osobnim grijehom; tako se — rođena 
bez svrhunaravne milosti — preporađaju »vodom i Duhom 
Svetim« za božanski život u Kristu Isusu«. Još je više raši- 
rena i za mnogu djecu sudbonosna nemarnost tolikih rodite- 
lja koji se ne brinu za vjerski odgoj i pouku svoje djece, a da 
i ne govorimo o službenicima Crkve koji neće da vrše jednu 
od svojih najvažnijih dužnosti i još tvrde da ni Isus nije kate- 
kizirao djece. Koliko je god za naviještanje evanđelja sakup- 
ljati odrasle, zbog njih samih i zbog njihove djece, ako gdje, 
ovdje vrijedi stara riječ: Jedno treba činiti, no i drugo ne is- 
pustiti. Kad bi crkveno učiteljstvo i oni koji stoje između nje- 
govih nosilaca i Božjega puka zanemarilo bitno pomagati ro- 
diteljima u religioznom odgajanju djece, učinilo bi sudbonosni 
propust. 

O ovom je evanđelju bilo govora 19. utorka (IV), a evo što 
uz zadnji redak zbog kojega se danas i čita, piše Vimer: »Ako 
maleni ne mogu ništa svojim zavodnicima, svaki od njih ima 
moćnog zaštitnika na nebu, anđela čuvara, koji ga brani. Isto- 
čnjaci su držali, da kod kralja najviše može onaj, koji k njemu 
ulazi, kadgod hoće. Tako želi i Isus kazati, kako ti anđeli mno- 
go mogu kod Boga, kad jednako gledaju na nebu Gospodina 
Boga, pa će tužiti onoga, koji je zaveo ili pokvario malenoga, 
bio taj malen dobo mili siromašan duhom.« No ne radi se samo 
o negativnom upozorenju. Današnja nam popričesna molitva 
želi izmoliti u najširem smislu da nas Bog »službom anđela 
upućuje na put spasenja i mira«. 


18. X: SV. LUKA, evanđelist 


1. č. 2 Tim 4, 9-17a: Jedini je Luka sa mnom. (str. 187) 
P. p. 144, 10-11. 12-13a. 17-18 (str. 583) 


P. Tvoji prijatelji, Gospodine, neka kazuju slavu tvoga kraljev- 
stva! 

Misno bogoslužje danas počinje usklikom Izaije (52, 7): 
»Kako su ljupke po gorama noge glasonoše radosti koji ogla- 
šava mir, nosi sreću i spasenje naviješta!« To se odnosi na one 
koji su Izraelcima u sužanjstvu najavljivali izbavljenje, ali još 
više na sve koji su i koji će do svršetka svijeta svima ljudima 
naviještati evanđelje spasenja. No samo su četiri koji su to 
činili »propovijedanjem i spisima«, kako kaže današnja molit- 
va, naime Evanđeljima koja su oni napisali božanskim nadah- 
nućem. Njihovom pomoću, govorimo dalje Bogu u istoj molitvi, 
mogu »svi narodi vidjeti tvoje spasenje«. Danas slavimo trećeg 
evanđelistu kojemu uz to još dugujemo Djela apostolska. Oba 
su ta spisa ovako označena u toj zaista bogatoj molitvi: Luka 
nam je otkrio otajstvo Božje ljubavi prema siromasima i'opisao 
život prve Crkve koja je živjela kao »jedno srce i jedna duša« 
(Dj 4, 32). Sasvim je pravo da onda poslije pričesti molimo 
neka bi nas ona posvetila i učinila jakima u vjeri evanđelja 
što ga je sveti Luka propovijedao. Iz ovoga možemo zaključiti 
koliko liturgija cijeni trećeg evanđelistu i što kod njega naj- 
više uočava. 


Luka je obraćenik iz poganstva. Na evanđelje ga je priveo 
apostol pogana Pavao na svojem drugom misijskom putovanju. 
Nikakva temelja nemaju kasnije legende da je bio jedan od 
sedamdesetorice Isusovih učenika i da je uz Kleofu on onaj 
drugi učenik kojima se uskrsli Spasitelj ukazao na putu u 
Emaus, što je zapisao i Grgur Veliki. Poslije obraćenja je Luka 
pratio apostola Pavla i bio uza nj kao možda nitko drugi, 
pravi njegov »ljubljeni liječnik« (Kol 4, 14). Apostol ga kao 
svoga suradnika izričito spominje na kraju pisma Filemonu 
(24), a posebno srdačno u svojem zadnjem pismu iz kojega je 
uzeto današnje čitanje. Pavao se nalazio na suđenju u Rimu, 
sam je neke učenike poslao u razne krajeve, a neki su ga osta- 
vili »iz ljubavi prema svome svijetu« (r. 9), ili kao najgori izda- 
jice koji su zadali mnogo zla ne samo njegovoj osobi, što je 
Pavlu sigurno bilo mnogo teže, nego su se protivili i njegovu 
propovijedanju. U tom kontekstu još srdačnije zvuči izjava 
apostola koji je spreman na svoj svršetak: »Jedini je Luka sa 
mnom« (r. 11). 


Pavao što brže zove k sebi svoga dragoga Timoteja, poru- 
čuje mu da sa sobom dovede Marka i da mu donese kabanicu, 
koju je bio ostavio u Troadi kod Karpa, i još knjige i osobito 
pergamene (valjda spise SZ-a). Vidi se da je i Pavao samo 
čovjek na kojega je Bog pripustio gorak osjećaj osamljenosti 
i zapuštenosti, a što bi bilo da još ni Luka nije bio s njime? 
Od Origena, Krizostoma i Jeronima većina je starih držala, 
a i neki noviji (npr. Lagrange, Ricciotti) tumači misle da se na 

Luku odnosi što Pavao piše u 2. poslanici Korinćanima (8, 18): 
»S njim (Titom) šaljemo i brata čije su zasluge u propovije- 
danju evanđelja poznate po svim crkvama«. Zbog toga se retka 
taj tekst čitao na današnji dan u starom Misalu. Budući da 
to nije sigurno, sada je uzet tekst u kojemu se Luka izričito 
spominje, a u svakom slučaju Pavao Korinćanima ne spominje 
Lukino pisano Evanđelje, nego njegovo propovijedanje koje je 
odjeknulo po tolikim mjestima. I liturgija nakon čitanja po- 
navlja i hvali Gospodinove prijatelje koji kazuju slavu njegova 
kraljevstva. Luka je pratio velikog apostola na mnogim nje- 
govim, zapravo Gospodnjim putovima (r. 17) i uistinu vršio 


djelo evanđeliste kako je Pavao tražio od svih svojih surad-| 


nika (2 Tim 4, 5). 
Ev. Lk 10, 1-9: Žetva je velika, a poslenika malo. (str. 59) 


O odlomku smo razmatrali već dva pulta (III 230 i IV 318) 
pa pri kraju »Lukine godine« evo: što o značaju i aktualnosti 
Lukina evanđelja piše Maggioni: »U prvom redu, Luka je čov- 
jek tradicije. Njegov prolog (1, 1-4) jasno izražava tu njegovu 
nakanu. On želi pokazati kako se nauka Crkve slaže s apostol- 
skom predajom. Točnost koju nastoji postići i kritika kojom 
podvrgava izvore usmjerene su prema pravovjernosti. Drugim 
riječima, objektivnost kojoj on teži ne sastoji se u kronici 
događaja, u njihovu fotografiranju, u točnim Isusovim riječima 
itd; nego nju tvori teološka vjernost u propovijedanju, pravil- 
nost vjere. Povjesničari traže da događaje točno smjeste u pro- 
stor i u vrijeme. Luka je historičar u drugom smislu: događaje 
hoće da smjesti na prvo mjesto u povijesti spasenja... Nije 
dosta označiti da je Luka čovjek tradicije. On je i savršeno 
»suvremen«, on je čovjek Crkve. Kada Luka piše, on je udaljen 
od događaja koje pripovijeda, ali upravo taj mu vremenski 
razmak pruža prednost. »Kad se prema prvim svjedocima Luka 
stavlja na retrospektivno gledište, on se pomoću njih vraća 
'na početak', svaku stvar 'ispituje' i konačno ih 'sređuje' u tom 
skupu datosti. Na taj je način Luka zaista mogao postati teo- 
logom povijesti Božjega plana« (Lćon-Dufour). Dakle upravo 
time što je Luka čovjek tradicije (a tradicija je živa), iznova 
čita događaje i čita ih u kasnijem svjetlu (kršćanskih iskustava 
i promjena). To »kasnije«/ dopušta uočiti činjenice i njihovu 
potku većom dubinom. Ne znam treba li inzistirati, ali upravo 
ta ravnoteža između tradicije i »suvremenosti« tvori Lukinu 
perspektivu. To je i danas poticaj od velike aktualnosti... 

Luka svoje Evanđelje namjerice stavlja u poseban geograf- 
sko-kronološki okvir. U središtu je Jeruzalem: Luka s njim 
počinje i spominje ga na svršetku (1, 5; 24, 52-53). Ne samo to 

nego je i Isus usmjeren prema Jeruzalemu, što nadasve pro- 
izlazi iz velikog putovanja (9, 51 i dalje). Konačno, iz Jeruza- 
lema (usp. Djela) evanđelja započinje svoj pohod u cijeli svijet. 
Što znači taj okvir? U prvom redu Božju vjernost obećanjima 
i svojemu narodu: stoga se događaji spasenja zbivaju u Jeru- 
zalemu. Nadalje hoće da ustvrdi kako poslanje poganima i 
kršćanski univerzalizam ne znače kidanje u Božjem planu 
već upravo njegovo puno ostvarenje. Zaključak: u povijesti 
spasenja vlada kontinuitet. No uz taj prvi kontinuitet ima i 
jedan drugi, još više nutarnji, još više dubok. Isus (čitava nje- 
gova povijest i posebno križ-uskrsnuće), nije samo vrhunac povi- 
jesti spasenja nego i ključ za njezino tumačenje. Logika je nje- 
govih zbivanja — a to je povijest Jahvina sluge (Iz 42-53) — 
prisutna je u SZ-u, u zgodama evanđelja i u crkvenoj povijesti: 
pravi i istinski čimbenik kontinuiteta... Unutar te kontinui- 
rane teme treba smjestiti drugotne Lukine motive, kao nagla- 
šavanje Božjeg milosrđa prema grješnicima, otvorenje prema 
poganima itd. 

Kad Luka pripovijeda Isusovu povijest ne samo da poslije 
nje nastavlja povijest Crkve, nego već kod pisanja Evanđelja 
stavlja naglasak na Crkvu. Njegovo Evanđelje, zaista otvoreno 
prema Crkvi, treba čitati udubljujući se u crkvenu povijest. 
Tu je još jedna perspektiva koju smatram vrlo aktualnom. 
Budući da se oduljivao rok u očekivanju paruzije (što je za 
mnoge značilo razočaranje i skoro kao neko odstupanje od 
Kristova obećanja), Luka pokazuje da je i ovo vrijeme koje se 
produžuje, vrijeme Crkve, bremenito spasenjem. I to je vrije- 
me važno, jer se u njemu ostvaruje Božji plan. Da bolje shva- 
timo, recimo da za Luku Kristova povijest nije samo početak 
već i slika vremena Crkve, točka na koju se moramo staviti 
da shvatimo Crkvu i uzor s kojim se moramo uskladiti da po- 
stanemo Crkva... Prema tome i odbijanje kršćanstva sa stra- 
ne judaizma nije poraz već jedna postaja prema univerzalnosti. 


Svima je poznato da Lukino Evanđelje (uz Ivanovo) daje 
mnogo važnosti Duhu. Čitajući Evanđelje i Djela otkrivamo 
da je Duh koji vodi Crkvu bio već prisutan u Isusovim zbiva- 
njima, i da je vršio ista djela koja se sada događaju u zajednici, 
S tom svjesnom i ponavljanom paralelom Luka želi još jedan- 
put podvući kontinuitet povijesti Isusa i Crkve. Duh je sastavni 
i temeljni čimbenik toga kontinuiteta. Sigurno ima i drugih 
čimbenika: Sv. pismo, Isusove riječi, institucije. No nadasve 
je to Duh. Crkva se vjerno razvija u mjeri koliko je vjerna 
Duhu. Naglašavanje prisutnosti Duha ima i drugu svrhu: poka- 
zati da ono »sada« Kristova vremena (sa svojim urgiranjem, 

sa svojim pozivom na odluku) nastavlja se »sada«. Vrijeme 
Crkve je vrijeme odluke, ponude spasenja, velike prigode«. 


28. X: SV. ŠIMUN i JUDA, apostoli 


i. č. Ef 2, 19-22: Naziđani ste na temelju apostola. (str. 166) 
P. p. 18, 2-3. 4-5 (str. 482-3) 
P. Po svoj zemlji razliježe se njihova jeka. 


I za ovaj je blagdan apostola Crkva našla posebnu ulaznu 
pjesmu, sastavljenu od raznih biblijskih izraza: »Ovo su sveti 
ljudi koje je Gospodin odabrao u nehinjenoj ljubavi i kojima 
je dao vječnu slavu«. Početak je zborne molitve ostao isti kao 
u starom Misalu, ali mjesto da u njezinu drugom dijelu molimo 
za svoj duhovni rast putem bogoslužja, novi nam Misal proši- 
ruje vidike: »da se Crkva uvijek povećava umnažanjem naroda 
koji u te vjeruju«. Ta apostolsko-misijska misao odgovara 
svim apostolima, pa i ovoj dvojici o kojima znamo vrlo malo. 
Prvi je stao posve u sjeni svog imenjaka, apostolskog prvaka 
Šimuna-Petra, pa ni ne znamo zašto je u popisu apostola (Mt 
10, 4; Dj 1, 13) dobio nadimak Revnitelja. Valjda zbog revno- 
vanja za Mojsijev zakon, ili za teokratsko-mesijansku misao 
koja se protivila Rimljanima (Maertens). Sv. Juda se općenito 
poistovjetuje s Judom Tadejem, bratom Jakova Mlađega (Mk 6, 
3; 15, 40; Lk 24, 10; 1 Kor 15, 7), koji je Isusu na zadnjoj večeri 
postavio jedno pitanje (Iv 14, 22) i koji je pisac vrlo kratke 
poslanice (III 73). Uz to se Šimun i Juda zajedno spominju kao 
Isusova braća-rođaci (Mt 13, 55), ali jer nije sigurno što se sve 
od toga odnosi na današnje svece, ne čitaju se danas ti, nego 
općenito tekstovi o apostolima. 


Pavao piše Efežanima kako više nisu tuđinci i gosti kao što 
su Izraelci smatrali sve pogane. Isus je srušio pregradu nepri- 
jateljstva koje je vladalo između Židova i pogana (r. 11) i sada 
su svi po krštenju jednakopravni sugrađani svetih i ukućani 
Božji. Od Božje čeljadi apostol prelazi na sliku Božje zgrade 
u kojoj Božja čeljad živi i tvrdi da su svi jednako sazidani 
na istom temelju, na apostolima i prorocima koje opet kao 
ključni kamen podržava Isus Krist. Prat opaža da gramatičar 
može taj izraz o temelju uzeti na četiri načina: temelj na ko- 
jemu su sazidani apostoli; temelj koji su sazidali apostoli; 
temelj na kojemu su zidali apostoli; i napokon temelj koji se 
poistovjetuje s apostolima. »Egzegeta pak ne dvoumi. To su 
apostoli i proroci koji su temelj Crkve. U toj zgradi, gdje je 
Krist ugaoni kamen a vjernici živo kamenje, treba da je temelj 
jedne te iste naravi i da simbolizira (sve) osobe. — Tu spome- 

nuti proroci jesu li SZ-a ili NZ-a? Možda ovoga drugoga, jer 
isti član veže obje riječi zajedno i prema tome se čini da stavlja 
u isti red proroke (karizmatike) i apostole NZ-a. Ipak nam se 
više sviđa druga hipoteza. Da su proroci NZ-a temelji Crkve, 
to je premalo prirodna misao i drugdje joj nema traga. Pro- 
ročke karizme NZ-a podižu, ali nisu temelj (Crkve). S druge 
strane znamo koliko Pavao nastoji novu ekonomiju (spasenja) 
postaviti na staru i da nam apostole predstavlja kao nasljed- 
nike prorok4«. 

Ako je prema Pavlovoj nauci Krist povezivao dvije tako 
raznovrsne strane kao što su bili Židovi i pogani, koliko bi više 
u njemu imala biti čvrsto povezana bilo koja veća ili manja 
kršćanska zajednica. To je moguće samo ako svi njezini članovi 
traže ono što ih spaja, a ne ističu i ne jačaju ono što ih raz- 
dvaja. Svaki apostolski blagdan morao bi nam poslužiti da se 
svi u tom pogledu ispitamo, popravimo i osobito molimo za 
slogu i jedinstvo svake kršćanske zajednice unutar nje i u 
odnosu prema drugima. Što su pojedinci bolje spojeni između 
sebe to se više približavaju Kristu i u takvome svome stanu 
Bog s nasladom prebiva u ljubavi Duha Svetoga. Onda se ispu- 
njava riječ koju je Gospodin kazao na pitanje Jude Tadeja i 
koju danas ponavljamo kod pričesti: »Ako me tko ljubi, čuvat 
će moju riječ, pa će i moj Otac ljubiti njega i k njemu ćemo 
doći i kod njega se nastaniti« (Iv 14, 23). 


Ev. Lk 6, 12-16: Izabra dvanaestoricu koje prozva apostolima. 
(str. 53) 


Na točkice na kraju razmišljanja o ovom tekstu (IV 216) 
dodajmo par navoda teologa Holbčcka, čije tumačenje Vjero- 
vanja Božjega puka svesrdno podržava i preporučuje naš kard. 
Šeper. »Što se tiče svojstava Crkve, Papa (t. 12-14. spomenutog 
Vjerovanja) navodi, osim poznatih četiriju aptributa jedinstva, 
svetosti, katoličanstva i apostolstva, prije svega dva koja se 
danas tu i tamo stavljaju u pitanje ili se — u smislu ustupka 
duhu vremena koji sve stavlja na demokraciju i demokrati- 
zaciju i u tom smjeru, i često samo u tom smjeru, očekuje sve 
i za obnovu Crkve — preinterpretiraju ili premanipuliraju: 
Crkva je prema volji bogočovječanskog Osnivača bitno petrov- 
ska i hijerarhijska. 

Petrovska je Crkva, sagrađena od Krista na stijeni koja 
je Petar: Petrova služba, papinski primat, pripada bitno pra- 
voj Crkvi Kristovoj, kako se dosta jasno i snažno naglašava 
u dokumentima II vat. sabora, koji u toj stvari predstavlja 
nastavak I vat. sabora. Papa je »Petrov nasljednik, Kristov 
namjesnik, vidljiva Glava čitave Crkve«, kako doslovce stoji u 

18. članku Dogmatske konstitucije o Crkvi, »on po svojoj 
službi kao namjesnik Kristov i pastir cijele Crkve ima pot- 
punu, vrhovnu i opću vlast (nad Crkvom) koju može uvijek 
slobodno vršiti« (ondje čl. 22). 

Hijerarhijska je Crkva, a ne demokratska, ona je »društvo 
upravljano hijerarhijskim organima«, kako to Pavao VI formu- 
lira. Ako bi se možda i moralo dopustiti da u današnjoj Crkvi 
tu i tamo »strukture, oblici i stilovi života prijete da zaguše 
duh Evanđelja i čine da biva nevjerodostojan« — tvrdnja koja 
je jedva ikada potpuno vrijedila, jer bi inače Crkva davno 
bila propala — onda se to ipak nikada neće moći s pravom 
tvrditi o hijerarhijskoj strukturi Crkve, ukoliko službenici 
ostanu svjesni svoje funkcije služenja... Kod crkvene hijerar- 
hije ne radi se o trijumfalističkom vladanju, nego o služenju 
zajednici Crkve i njezinim članovima, i ne možemo dovoljno 
zahvaliti II vat. saboru što je funkciju služenja svih hijerar- 
hijskih služba u Crkvi tako jasno izložio, i ne možemo se dosta 
radovati tome što su oba koncilska pape, Ivan XXIII i Pavao 
VI, na zaista često dirljiv način nastojali i nastoje živjeti prema 
starom papinskom naslovu »servus servorum Dei — sluga 
slugu Božjih«. ' ; 

Holbčck dalje navodi kard. Kčniga: »Ako demokracija 
znači angažman, sumišljenje i suživot, onda je u Crkvi treba 
samo pozdraviti. Trebala bi svakako postojati jasnoća gdje se 
demokracija u Crkvi može provesti a gdje ne. O vjerskim isti- 
nama ne može se glasovati, jer Bog ne zavisi od većine glaso- 
vanja. Ali svakako treba da vjernici o svemu što se odnosi na 
vanjski oblik života i na ljudsko uređenje Crkve mnogo jače 
nego dosada zajedno raspravljaju i zajedno odlučuju, Što se u 
ljudskom području Crkve tiče svih, o tome treba da svi i 
govore i, koliko je moguće, odlučuju, o tome treba da svi budu 
barem informirani«. I još izjavu njemačkih biskupa: «Ovdje 
ne vrijedi načelo demokratizacije da sva vlast izlazi od naroda. 
Crkvena vlast je ovdje naprosto podložna samd i jedino Gospo- 
dinu u posluhu vjere. Stoga ostaje i teret odgovornost u poseb- 
noj službi pape, biskupa i svećenika. Oni pak žele i nadaju se 
iz stalne suradnje sa svim članovima Božjega naroda vrijednoj 
pomoći, jačanju i hrabrenju u vršenju svoje službe«. Tko im 
Božji neće tu pomoć pružiti svim svojim silgama i svojom 
trajnom molitvom ? 


1. XI: SVI SVETI 


1.:č. Otk "7, 24. 9-14: Vidjeh veliko mnoštvo, koje nitko nije 
mogao izbrojiti, iz svakoga naroda i plemena, puka i je- 
zika. (str. 221) 

P. p. 23, 1-2. 3-4ab. 5-6 (str. 486) 
P. Ovo je naraštaj onih koji traže tvoje lice, Gospodine. 


Kroz liturgijsku smo godinu otajstvenim slavljenjem euha- 
ristije prešli na neki način čitavo naše Vjerovanje. O Božiću 
smo se sjećali ljubavi Boga Oca kojinasjetako ljubio da nam 
je dao svoga Jedinorođenca; o Uskrsu smo slavili ljubav Boga 
Sina koju nam nije mogao bolje posvjedočiti nego kad je umro 
i uskrsnuo za nas; u tjednima kroz godinu na poseban način 
i tako nas posvećuje. Sada se pri koncu liturgijske godine, 
hraneći se s obaju stolova, najviše sjećamo zadnjih članaka 
našeg Vjerovanja. Današnji blagdan, zajedno sa sutrašnjim 
nastavkom, spada u jesensko vrijeme koje vlada u prirodi i u 
liturgijskom životu Crkve te u njezin završetak. S njima nam 
Crkva pokazuje naš konačni cilj i euharistijskim slavljem daje 
nam kao u uvertiri (predigri) okusiti slasti općinstva svetih 
u nebu. 

Tko su sveti i kakvo općinstvo tvore? Na to nam na svoj 
način odgovara ovo čitanje. Sveti koje je u nebu gledao Ivan 
na Patmosu uzeti su sa zemlje, pripadali su Božjem narodu 
S i NZ-a. Po sv. krstu nismo postali samo izvana pripadnici 
Božjega kraljevstva na zemlji, već smo kao nove loze ucijep- 
ljeni na trs koji je Krist, kao novi udovi pridruženi smo nje- 
govu otajstvenom tijelu. Od tada živimo od svoje Glave, Krista 
Boga, izvora sve svetosti. Svi koji žive u posvetnoj milosti, koja 
se tako zove jer ljude posvećuje, i koji se u tom stanju presele 
s ovog svijeta, sveti su. Svaki je pravi kršćanin svet, bio na 
zemlji ili u nebu. Zato su se prvi kršćani međusobno nazivali 
braćom i svetima. Time su izražavali da sve svoje nutarnje 
bogatstvo duguju Kristu, jednako kao što neprestano čine sveti 
u nebu (r. 10). Svi su oni došli iz velikih zemaljskih nevolja i 
svoje haljine obijelili u krvi Janjetoj (r. 14). I pripjevni psalam 
govori o onima koji su, verući se strmim zemaljskim stazama, 
uspjeli uzići na goru Gospodnju. Odbacivši ispraznosti svijeta, 
ili ih barem ne precjenjujući, nedužnim su srcem i kreposnim 
djelima tražili i našli svoga Boga koga sada neprestano slave 
i uživaju. 

No oni nisu zaboravili ni nas na zemlji. »Zar duše, kad 
dođu u nebo, postaju tvrde, ili gube pamćenje, ili nam više 
nisu odane? Širina neba, braćo, ne stiska već raširuje srca, ne 
otuđuje već uzdiže uspomene, ne suspreže već razvija čuvstva« 
(Bernard). Druga je zadaća svetaca na nebu da pomažu svoju 
braću na zemljii u čistilištu. Nama svijetle svojim primjerom 
i pomažu nas svojim zagovorom. To se dvoje, najraznovrsnijim 

načinima i izrazima, očituje u svoj liturgiji svetaca, a to lijepo 
ističu i nove molitve kojima danas okružujemo misnu žrtvu. 
»Neka ti budu, Gospodine, mili darovi koje ti prinosimo u 
počast svih svetih. Kao što vjerujemo da su oni sigurni u svojoj 
neumrlosti, daj da osjetimo kako se brinu za naše spasenje« 
(Darovna). »Danas: nam omogućuješ da slavimo (Bože) tvoj 
grad, koji je naša majka, i nebeski Jeruzalem, gdje se već 
zauvijek slavi vijenac naše braće. Žurimo se u taj grad hoda- 
jući u vjeri kao putnici, radujući se proslavi dičnih udova 
Crkve. U njima našoj krhkosti pružaš pomagala i primjere« 
(Predslovlje). »Klanjamo ti se, Bože, koji si divan u svim svo- 
jim svecima i koji si jedini svet. Molimo tvoju milost da, 
dovršavajući svoje posvećenje u punini tvoje ljubavi, s ovog 
stola putnika prijeđemo na gozbu u nebeskoj domovini« (Po- 
pričesna). To su naši sveci i naša povezanost s njima u jednoj 
te istoj zajednici. ' 


2. Čč. 1 Iv 3, 1-3: Vidjet ćemo ga onako kakav on jest. (str. 210) 


' Egzegete upozoravaju da dva zadnja retka 2. glave čine 
cjelinu s ova tri retka koje danas čitamo. Apostol mas ljubavi 
poziva da ostane u Bogu, u Božjoj milosti, da nas Krist o svo- 
jem dolasku ne bi morao posramljene odbaciti od sebe (r. 28). 
Bog je pravedan, što ovdje znači koliko i svet, pa tko čini što 
je pravedno, taj je rođen od Boga, dionik njegove naravi i 
milosti (r. 29). Kao što nijedno dijete nije samo od sebe, tako 
ni mi ne postajemo ni ostajemo Božja djeca svojom moći ni 
svojim zaslugama. Tu nam je ljubav iskazao Otac nebeski, i 
to je tolika ljubav da nas apostol ljubavi poziva da gledamo 
i da se divimo. Jer ne samo da nosimo ime Božje djece nego to 
i jesmo. Dakako, to se nečuveno naše odlikovanje vidi samo 
očima vjere. Stoga Ivan ističe kao tamnu pozadinu našega 
sjajnoga stanja: svijet koji nije upoznao Boga ne poznaje niti 
priznaje nas kao Božju djecu. No jesmo li barem mi svjesni 
svoga dostojanstva? »Jamačno je malo kršćanskih pojmova u 
jeziku pobožnosti izgubilo svoj smisao kao izraz »Božja djeca«, 
nagrđeno je krivim i izobličenim shvaćanjem. Potrebno je 
nastojati da ga se opet oslobodi i stavi u stvarne dimenzije... 
Za Ivana »od Boga rođeni« i »Božje dijete« nije svaki čovjek 
kao stvor Božji, nego potpuno slobodan njegov dar koji nismo 
mogli ni očekivati ni zamisliti. Što ovdje znači »Božje dijete«, 
možda nigdje nije tako jasno kao u prologu Ivanova Evanđe- 
lja: »Onima koji ga primiše podade moć da postanu djera 
Božja« (1, 12). Da se postane »Božje dijete«, potrebna je »moć« 
i »punomoć« koju ni jedan čovjek nema sam od sebe. To može 

dati jedino Logos, jedinorođeni Sin koji je u Očevu krilu« 
(Thusing). 

Zašto nam Crkva danas čita ovaj tekst? Svijet nas ne 
pozna kao Božju djecu, a ni mi sami dovoljno ne poznajemo 
svoje stanje. Ivan nas upozorava da nije nimalo čudno, jer se 
na zemlji ne očituje sve dostojanstvo Božje djece. Današnjim 
blagdanom slavimo one na kojima se to već očitovalo u nebu. 
Ondje ćemo i mi Boga gledati onakav kakav jest i od toga 
blaženog gledanja bit ćemo mu slični. Tako nas vjera uči ne 
samo u kojoj se nepomućenoj sreći nalaze sveci Boga nego i 
kakvi ćemo mi jednom biti. »Vjera je već neko imanje onoga 
čemu se nadamo, osvjedočenje o izbiljnostima kojih ne vidimo« 
(Heb 11, 1). Nekima je to samo tlapnja, bježanje iz svijeta u 
kojemu živimo. No imamo nepobitan dokaz da nije tako, nego 
da je život na zemlji samo priprava na život u nebu. Svaki je 
čovjek grješnik pa takav je i Božje dijete. Bog je pak posve 
čist i svet pa u svojem stanju veće ili manje grješnosti ne 
bismo se nikako ni izdaleka usudili doći k njemu. Računajući 
na našu slabost i grješnost Bog nam je poslao svoga Sina. »Ako 
tko i sagriješi, zagovornika imamo kod Oca, Isusa Krista, Pra- 
vednika. On je pomirnica za grijehe naše, i ne samo naše nego 
i svega svijeta« (1 Iv 2, 1-2). Isus je jedina nada nama grješni- 
cima, a »tko god je položio ovu nadu u njega, čisti se od gri- 
jeha kao što je on čist« (r. 3). Nije li dakle naš život ovdje 
zaista priprava za boravak kod Boga? U tom smislu možemo 
uzeti i slijedeći Isusov poziv koji lijepo spaja sva tri čitanja. 


Pjesma prije Ev. Dođite k meni svi koji ste umorni i optere- 
ćeni, i ja ću vas okrijepiti, govori Gospodin (Mt 11, 28). 


Ev. Mt 5, 1-12a; Radujte se i kličite od veselja jer vas čeka 
velika nagrada na nebesima. (str. 3) 


Osam Isusovih blaženstva predstavlja zlatne stepenice kotje 
nas vode u vječnu slavu. Danas se sjećamo koliko se već sve- 
taca po njima diglo u nebo. Uz ono što je na ovim stranicama 
(1 252 i III 121) rečeno o tom tekstu, evo uz svako blaženstvo 
kratkih izreka iz crkvenih otaca. Isus je najprije sjeo jer »tko 
bi mu se mogao približiti da on nije sjeo? Zato se spustio k 
nama, poništio se toliko da sjedi na zemlji« (Bernard). No Krist 
je sjeo i stoga jer »dostojamstvo Učitelja traži taj stav« »Augu- 
stin). Zatim otvori usta, »on koji je u SZ-u otvarao usta pro- 
roka« (isti). »Otvori svoja usta, izvor svega blaga Mudrosti« 
(Bernard). U divno obogaćenom novom Časoslovu na dane 
crkvenih učitelja počinjemo ujutro božanske hvale novim pozi- 
vom: Gospodinu, izvoru mudrosti, dođite, poklonimo se! 

»Ako dobro pazimo, Gospodin ne govori o siromasima koji 
su takvi po nevolji, a ne po hvalevrijednoj svojoj volji. Sigur- 
no, kod Božjeg milosrđa svoju vrijednost ima i siromaštvo iz 
nužde, ali Gospodin ne govori o toj vrsti siromaha. Pravi smi- 
sao siromaštva pruža riječ »u duhu«, dakle u duhovnoj, nadna- 
ravnoj volji. Blago siromasima u duhu, onima koji su siromasi 
da se svide Bogu« (Bernard). Bogatstvo daje hranu oholosti, 
»stoga su zaista siromasi u duhu i ponizni i oni koji se boje 
Boga, oni koji se ne nadimaju. Neka dakle oholi traže zemalj- 
ska kraljevstva! — Blagi su oni koji popuštaju napadajima i 
koji se zlu ne suprotstavljaju materijalnim otporom, već zlo 
nadvladaju dobrim. Neka se ljute oni koji se tuku za stvari 
ove zemlje! Krotki će baštiniti zemlju koju im nitko više neće 
moći oduzeti. — Koliko je nevolja u ovom životu! One služe 
da dušu pozivaju na ljubav vječnih dobara. Te će duše utješiti 
Duh Sveti, koji se zato i zove Paraklet, tj. Tješitelj. Budući da 
su takvi izgubili zemaljske radosti, uživat će vječne. — Gladni 
će se i žedni pravde nasititi one hrane o kojoj Krist govori: 
»Moja se hrana sastoji u tom da vršim volju onoga koji me 
poslao: (Iv 4, 34). To je pravda. Tko pije od te vode, one će u 
njemu postati izvorom one vode što struji u život vječni« (4, 
14)« (Augustin). 


»Blago milosrdnima jer će postići milosrđe! Ove se Kri- 
stove riječi ne odnose samo na one koji dijele novac, već na 
svakoga koji vrši milosrdna djela, a ta su mnogovrsna. Njihova 
nagrada? Postići će milosrđe! Moglo bi se činiti da plaća nije 
jednaka izvršnom djelu. Nije tako, jer milosrđe koje oni vrše 
je milosrđe ljudsko, a postići će milosrđe Božje« (Krizostom): 
— »Mnogo ludih traže Boga tjelesnim očima, a njega se vidi 
samo očima duše, kao što je pisano: »Tražite Gospodina u 
jednostavnosti srca«. Čisto srce je jednostavno i kao što se 
svjetlo ne može vidjeti nego čistim očima, tako ni Boga ne 
može vidjeti tko nije čist. — Mirotvorci su sinovi Boga mira, 
jer se ništa u njima ne protivi Bogu, i kao sinovi moraju sli- 
čiti svome Ocu. Mirotvorci su u samima sebi oni koji sređuju 
i svaki pokret svoje duše podvrgavaju razumu, duhu. Oni krote 
tjelesne požude i postaju Božje kraljevstvo u kojemu je sve 
sređeno. Ne možemo vladati nad onim što je niže ako se ne 
podvrgnemo onome što je više. To je mir koji je na zemlji 
dan ljudima dobre volje, to je život iskusnog i savršenog mu- 
draca. Iz tog je posve mirnoga i sređenog kraljevstva istjeran 
neprijatelj ovog svijeta koji vlada pomoću opačina i nereda. 
Kad je u duši taj mir temeljito učvršćen, neka sotona izvana 
podigne ne znam kakvo progonstvo, ne čini drugo nego umna- 
ža Bogu slavu. Kad ne uspije osvojiti zgradu mira, tako poka- 

zuje beskorisnost svojih spletki i koliko je čvrsta naša nutar- 
nja zgrada. Stoga Krist nastavlja: »Blago progonjenima zbog 
pravednosti jer je njihovo kraljevstvo nebesko!« Ovo osmo 
blaženstvo je povlastica mučenika. Što je veće progonstvo, 
to više kliče onaj koji se ne zaustavlja na promatranju 
zla ,nego čvrsto upire pogled u nagradu koja se ne vidi. 
Ono što se vidi, to prolazi; vječno je ono što se ne vidi. Krist 
svoj poziv ne upravlja ograničenom brčju ljudi mego svima. 
No stavlja dva uvjeta: muke moraju biti nanesene nepravedno 
i zbog njega. Ako ne postoje ta dva uvjeta, onda kršćanin nije 
blažen nego bijedan« (Augustin). 


2. XI: SPOMEN SVIH VJERNIH MRTVIH 


Prošle su dvije godine da je Crkva provela odredbu II vat. 
sabora (B 81): »Neka obred sprovoda jasnije izrazi vazmeni 
značaj kršćanske smrti«. Ono što je učinila kod sprovoda, no- 
vim je Misalom primijenila i na smisao ovoga dana kad nakon 
Svih svetih slavimo svete duše u čistilištu i nastojimo im po- 
moći, jednako kao što se i mi nadamo njihovu zagovoru. Vaz- 
meni je značaj ovoga blagdana istaknut već time da se ovaj 
spomen svih mrtvih, protivno dosadašnjem načinu, slavi i kad 
dođe u nedjelju kojom uvijek iznova slavimo otajstvo Krtistova 
uskrsnuća. Tim slavljem ne obnavljamo samo u otajstvi glavni 
događaj našega spasenja, nego se i unaprijed radujemo swvo- 
jemu uskrsnuću s Kristom. Stoga lijepo odgovara da spomen 
svih vjernih mrtvih, čije duše također očekuju uskrsnuće svoga 
tijela, slavimo i u nedjelju. Barem će toga dana svi shvatiti da 
se to slavlje ne obavlja u crnom ruhu žalosti. Sada i psalme 
za pokojne završavamo sa »Slava Ocu«. 

Novi Lekcionar nema posebnih čitanja za ovaj dan nego 
upućuje na vrlo velik izbor čitanja iz S i NZ-a za pokojničke 
mise. O tim ćemo čitanjima govoriti na kraju ove knjige, a 
ovdje slijedi prijevod misnih molitava koje Misal donosi za 
ovaj dan. Po njima neće biti teško obaviti prikladno i korisno 
razmatranje, a pogotovo ako se uzmu primjerno odabrane 
misne pjesme (uvodna i pričesna) i uz dosadašnje još četiri 
nova misna predslovlja za pokojne. 

1. »Milostivo usliši, Gospodine, naše molitve. Dok se uskrs- 
lim tvojim Sinom uzdiže naša vjera, neka se očekivanjem 
uskrsnuća tvojih slugu učvrsti i naša nada« (Zboma). — 
»Smiluj se, Gospodine, našim darovima i pokojnike, svoje slu- 
ge, uzmi u slavu sa svojim Sinom s kojim se mi združujemo 
u velikom otajstvu ljubavi« (Darovna). »Podaj, Gospodine, da 

u stanove svjetlosti i mira prijeđu pokojni, tvoji sluge, za koje 
smo slavili vazmeno otajstvo« (Popričesna). 

2. »Bože, slavo vjernih i živote pravednih, otkupljeni smo 
smrću i uskrsnućem tvoga Sina. Podaj svojim pokojnim slu- 
gama, koji su priznavali otajstvo našeg uskrsnuća, da zasluže 
primiti radosti vječnoga blaženstva« (Zborna). »Svemogući i 
milosrdni Bože, ovom žrtvom očisti u Kristovoj krvi svoje 
pokojne sluge od njihovih grijeha. One koje si oprao krsnom 
vodom neprestano čisti milosrdnim opraštanjem« (Darovna). — 
»Pošto smo primili otajstvo tvoga Jedinorođenca, koji je za nas 
žntvovan uskrsnuo u slavi, ponizno te, Gospodine, molimo za 
tvoje pokojne sluge. Očišćeni vazmenim otajstvima neka se 
diče darom budućeg uskrsnuća« (Popričesna). 

3. »Bože, ti si učinio da je tvoj J edinovođenac, svladavši 
smrt prešao u nebo. Udijeli svojim pokojnim slugama da. 
svladavši smrtnost ovoga života, mogu neprestano promatrati 
tebe, svoga Stvoritelja i Otkupitelja« (Zborna). — »Milostivo, 
Gospodine, primi prinesenu žrtvu za sve tvoje sluge koji u 
Kristu počivaju. Ovom jedinstvenom žrtvom oslobođeni okova 
smrti zaslužili život vječni!« (Darovna). »Primivši ove žrtve 
umnoži, Gospodine, svoje milosrđe nad svojim pokojnim slu- 
gama. Dao si im krsnu milost, daj im i puninu vječnih rado- 
sti« (Popričesna). 


18. XI: POSVETA BAZILIKA SV. PETRA I PAVLA, apostola 


1. č. Dj 28, 11-16. 30-31: Tako dođosmo u Rim. (str. 126) 
P. p. 97, 1. 2-3ab. 3c-4. 5-6 (str. 545) 
P. Pred narodima Gospodin obznani spasenje svoje. 


Petar je bio strmoglavce propet na križ na brežuljku Vati- 
kanu u Rimu, a Pavlu je istog dana bila glava odrubljena 
mačem na ostijskoj cesti izvan Rima. Nad njihovim su muče- 
ničkim tjelesima kasnije sagrađene veličanstvene crkve. Na 
mjestu Konstantinove bazilike novi je vijek poglavici apostola 
podigao najveću i najpoznatiju crkvu na svijetu s Michelan- 
gelovom ogromnom kupolom. Posvetio ju je Urban VIII god. 
1626. Istraživanja su zadnjih decenija dokazala da je zaista bio 
tu pokopan Petar. Početkom 19. stoljeća strašam je požar uni- 
štio staru crkvu sv. Pavla, na mjesto koje je sav kršćanski svi- 
jet, nastojanjem četiriju papa, podigao još ljepšu baziliku apo- 
stolu naroda, sa šumom gorostasnih mramornih stupova. Po- 
svetio ju je Pio IX god. 1854. prigodom proglašenja dogme 
Bezgrješnog Začeća BI. Dj. Marije. Od tada se spomen posvete 
ovih dviju najvećih, najljepših i najvažnijih crkava na svijetu 

slavi u isti dan, kao što se u isti dan slavi i blagdan dvojice 
najvećih apostola, prema predaji utemeljitelja Crkve u Rimu, 
koji nisu bili rastavljeni ni u smrti, ni u slavi. Neka oni isprose 
kod Boga i suvremenu obnovu Crkve kako ju je zacrtao II vat; 
sabor, od Ivana XXIII najavljen u samostanu uz Pavlovu bazi- 
liku i održan u Petrovoj Crkvi. Pogotovo kad je drugi dio 
sabora vodio i njegove odluke neumorno provodi u život Crkve 
Petrov nasljednik koji nosi Pavlovo ime. 

Danas je za 1. čitanje izabran završetak Pavlova putovanja 
i njegov dolazak u Rim. Na blagdan smo sv. Luke istakli kako 
je svoje Evanđelje započeo i zaključio u Jeruzalemu, svetom 
gradu S i NZ-a. Vjerni Pavlov pratilac i povjesničar drugi 
svoj spis završava kako je apostol naroda. došao u tadanju 
prijestolnicu svijeta i ondje slobodno i bez zapreka propovije- 
dao Božje kraljevstvo i naučavao o Gospodinu Isusu Kristu. 
Poslije njega su nebrojeni došli da uče u vječnom gradu i iz 
njega su pošli da po čitavom svijetu šire vjeru, ali nitko se ni 
izdaleka ne može mjeriti s velikim Pavlom. Još prije aposto- 
lova dolaska u Rim njegov je ugled bio tako raširen da su im 
kršćani iz Rima došli u susret (r. 15). O Petrovu dolasku u 
Rim nemamo sigurnih povijesnih podataka, čak se zastalno ne 
može reći tko je od njih dvojice prije stigao u grad gdje će 
obojica svršiti svoje apostolsko djelovanje i življenje. Za Petra 
se drži da ga je u Rim naputila Božja providnost, a Pavao im 
je sam prije pisao (Rim, 1, 10) koliko ih želi vidjeti. Sada je 
došao, ali ne kao slobodan Kristov apostol nego kao uznik. 

To nam barem djelomice tumači Lukin podatak: »Kad ih 
(kršćane iz Rima) Pavao vidje, zahvali Bogu i ohrabri se« 
(r. 16). Uz taj redak napominje Kiirzinger: »I jednom je Pavlu 
bilo potrebno da ga obodre vjerni istomišljenici. Istina, na putu 
ipo olujnom moru i kod brodoloma on je pružao utjehu i 
podršku ljudima koji su u tjeskobi očajavali. No i on je bio 
čovjek koji se kao takav osjećao izvana i iznutra. O tome nam 
svjedoče njegova pisma. Bilo bi dobro ta pisma ne samo teolo- 
ški istraživati nego u njima svratiti pažnju na osjećaje i izraze 
jednoga čovjeka, koji je osjećao trpljenje i veselje, klonulost i 
nadu... Pavao je u Cezareji dvije godine proveo u zatvoru, 
a sada je završio morsko putovanje koje ga je iscrpilo. Shva- 
ćamo da ga je dirnuo najdublje dolazak »braće«. Svi smo na 
to upućeni da u životnim tjeskobama susretnemo prisne pri- 
jatelje«. i 


Ev. Mt 14, 22-33: Naredi mi da dođem k tebi po vodi! (str. 13) 


Nije lako pogoditi zašto je Lekcionar.za ovaj dan izabrao 
čitanje kako je Petar hodao po vodi i počeo se utapati, pogo- 

tovo Kad smo taj odlomak imali već 19. A nedjelje (IV 74). 
Ako su današnje misne pjesme i molitve sve o posveti crkve, 
u: čitanjima i u razmišljanjima uz njih više od zdanja zanimaju 
nas ljudi koji su zaslužili da im se ona podignu. U 1. čitanju 
smo čuli kako je Pavao nakon brodoloma na moru sretno pri- 
spio u Rim gdje su ga braća obradovala. Evanđelje nam pre- 
dočuje Petra kako se. pun pouzdanja u Krista uputio morskom 
površinom, ali je u sumnji počeo gubiti ravnotežu i vapiti da 
ga Gospodin spasi. Ta dva događaja nemaju nikakve izravne 
međusobne veze, ali kad ih Lekcionar stavlja zajedno, nije 


teško uvidjeti kako oba teksta imaju vrlo naglašenu ljudsku: 


notu kod obojice apostol4. Gore je ta spomenuta kod Pavla, 
a još je uočljivija kod Petra. 


»Ovdje je nastavljeno odgajanje apostolskog prvaka. On 
ljubi, on ima vjere, ali i samouvjerenja. Zanosom svoje naravi 
krivo misli da mu je dovoljan žar njegove vjere i da je ona 
dovoljna za sve. Još dobro ne zna da je sva naša snaga u Gospo- 
dinu. Isus se s druge strane pobrinuo da stekne i drukčije 
iskustvo. Nije u tom trenutku smatrao shodnim da mu upućuje 
dugu pouku, učinio je nešto što je bilo mnogo uspješnije: od- 
mah mu je pružio ruku i uhvatio ga. Moć je te ruke Petra 
zadržala nad vodom, a Gospodin se ograničuje da mu samo 
reče: »Malovjerni, zašto si posumnjao?« Obojica, Gospodin i 
Petar, taj možda ponešto smeten, uđoše u lađicu. Vjetar je 
namah prestao, što pokazuje na novi božanski zahvat. Svi se 
onda okupiše oko Isusa i kleknuvši pred njegove noge priznali 
su njegovu nadljudsku moć i rekli: »Ti si uistinu .Sin Božji!« 
Čini se ipak da tada još nisu bili shvatili sve što su ta čudesa 
otkrivala o osobi koja ih je izvodila, o njezinim planovima i o 
pravom značaju njezina poslanja« (Delatte). Na današnji bi 
se dan moglo uz ovaj tekst zaključiti da nam pogled na veli- 
čanstvenost Petrove crkve ne smije ostati na njoj nego da gle- 
damo dublje u tajanstvene snage Kristove Crkve, a te su Krist 
sam.i jedino on. No ne zaboravimo da uvijek iznova mislimo 
na vrlo malen domet svojih sposobnosti koje bez Isusa ne 
znače a ma baš ništa, Drukčije bi uvjerenje moglo biti kobno 
za bilo koga. , i Ž a 

\Guardini še kod ovog odlomka duže zaustavlja na razmi- 
šljanju o vjeri. »Ono čega vjernik postaje svjestan nije neka 
istina ili heka vrijednost, nego stvarnost i to ova stvarnost: 
stvarnost Božje svetosti u živom i istinskom Kristu. Tim putem 
i samo tim putem — usred svega što čovjek može iskusiti i 
Niisliti, usred svega onoga što se zove svijet — nailazi se na 
jednu točku koja ne pripada svijetu. Nju onda doživljavamo 
kao mjesto u koje se može ući, kao prostor u kojemu se 

možemo kretati, kao snagu na koju se možemio oslonuti, kao 
ljubav kojoj se možemo izručiti. Sve to je stvarnost, stvarnost 
različita od svijeta, stvarnost stvarnija od svijeta. Sada: vjero- 
vati znači zapaziti tu stvarnost, s njom se poistovjetiti, za nju 
se opredijeliti. Živjeti pak od vjere znači ozbiljno uzeti tu 
stvarnost«. Možda nam se čini da ove misli nemaju nikakve 
veze s današnjim evanđeljem. Radije: možda naša vjera nema 
istinske veze sa životom... 

ZAJEDNIČKA ČITANJA 


Opći Raspored misnih čitanja napominje: »Za svetačka slavlja 
predložen je dvostruki niz čitanja: ; 

a) Prvi se niz nalazi u »Vlastitim čitanjima« za blagdane, 
svetkovine ili spomene, osobito kad za svaki od njih postoji vla- 
stiti tekst. Katkada se uz to kao prikladniji predlaže i drugi tekst, 
koji se inače nalazi u »Zajedničkim čitanjima«, ' oi 

b) Drugi se niz, i to opširniji ,nalazi u »Zajedničkim čitanji“ 
ma za svetačke dane«. U ovom se dijelu predlažu najprije tekstovi 
prikladniji za različite redove svetaca (za mučenike, pastire, dje- 
vice), a zatim i mmogi drugi tekstovi koji govore općenito o sve- 
tosti, te se mogu uzeti po volji kad god se za lizbor upućuje na 
»Zajednička čitanja«. — Sve je tako poredano, da svećenik može 
po volji odabirati, imajući pred očima pastoralne potrebe zajednice 
koja sudjeluje u slavlju, osim ako nije drugačije izričito određeno« 

t 5). 

Nakon što su pri kraju svih naših pet svezaka kako-tako pro- 
tumačeni svi tekstovi za dane svetaca, koji se svetkuju u dotično 
doba, još ćemo se barem ukratko osvrnuti i na biblijska »Zajedni- 
čka čitanja za svetačke dame«, Učinit ćemo to samo za ona čitanja 
koja nisu razmotrena ni na jednoj drugoj stranici ovih svezaka. 
Gdje su pak ta čitanja razmotrena, lako će svatko naći prema pot- 
punom Biblijskom kazalu na kraju ovog sveska, 

U starom Misalu zajedničke mise o posveti crkve i o Bl. Dj. 
Mariji nalazile su se iza zajedničkih misa za razne vrste svetaca, Novi 
Misal ispravio je i tu nedosljednost staroga te ih ima na početku, 
a ujedno su čitanja o posveti crkve i o Bl. Dj. Mariji posebno obo- 
gaćena. Uz to su, kao i u ostalim zajedničkim misama, neka čitanja 
određena za Božićnoi Uskrsno vrijeme, a druga za vrijeme »kroz 
godinu«, Lako je još zapaziti da su biblijska »Zajednička čitanja« 
dosta brojnija od liturgijskih misnih pjesama i molitava za te dane. 
I u tome se može vidjeti kako Crkva biblijskim tekstovima daje 
prednost pred svojim sastavcima, a opet u svem tom bogatstvu, i u 
slobodnom izboru raznih tekstova, pruža se svima mogućnost ra- 
znovrsnosti i prilagođivanja posebnim potrebama, što obnovljena 
liturgija preporučuje kao malo što drugo. Na svakoj je zajednici 
i na njezinu rukovodiocu da time svako svoje liturgijsko slavlje 
učini prisnijim i prema tome što više proživljenim i korisnijim. 


1. č. 2 Lj 5, 6-10. 13-6, 2: Ja ti sagradih uzvišen dom da u nje- 
mu prebivaš zauvijek. (str. 348) 


Naš Lekcionar ima vrlo malo odlomaka iz obiju knjiga 
Ljetopisa (v. Biblijsko kazalo). One su nastale mnogo kasnije 
nego se dogodilo ono što one opisuju, a većinom prepričavaju 
i ponavljaju knjige Kraljeva. Tako je i ovaj odlomak dobrim 
djelom istovjetan s 1 Kr 8 (I 295). Pisac je kod ponavljanja 
ovih događaja imao odgojne namjere, pa tko hoće može se 
zaustaviti kod 13. retka u kojemu je naglašeno: »Dok su (levit- 

ski pjevači i 120 svećenika) trubili i pjevali složno kao jedan 
i jednoglasno hvaliti i slavili Jahvu.. .« Tekst se može primi- 
jeniti na složenost li skladnost pjevanja i sviranja kod naših 
liturgijskih sastanaka gdje nas spaja ne nekakav Jahvin oblak 
već sam Krist. A kako se onda ta liturgijska složenost ima 
odraziti u životu i djelovanju dotične zajednice i svakoga poje- 
dinca u njoj, o tome neka svatko razmišlja za sebe i kroti u 
prvom redu sebe. Be : 
Biblijskom tekstu dodajmo i liturgijski. Na svečanosti 
posvete crkve i na godišnjem obnavljanju toga spomena u 
dotičnoj se crkvi uzima slijedeće misno predslovlje: »U vidlji- 
vom domu, koji si nam (Bože) dao da ga podignemo, i gdje se 
neprestano sklanjaš obitelji koja k tebi na ovom mjestu hodo- 
ćasti, sam divno predstavljaš i izvršuješ otajstvo svoga sjedi- 
njenja s nama. Ovdje ti sebi podižeš hram koji smo mi i u 
sklopu Gospodnjeg tijela umnažaš Crkvu raširenu po svemu 
svijetu. Ona će se usavršiti u gledanju mira, u nebeskom gradu 
Jeruzalemu«. Tu je sažeto obilje misli koje najljepše izražavaju 
nakane zašto gradimo crkve i zašto se u njima okupljamo. 
Svaki je Božji dom u prvom redu slika našega osobnog 
hrama koji omogućuje da Duh Božji stanuje u nama (1 Kor 
3, 16). Što bi koristila i najljepša i najveća crkva ako se u njoj 
ne bi okupljali živi Božji hramovi? Valjda nisu naši stari po- 
digli i naši suvremenici obnovili i povećali toliko crkava da 
jednom postanu muzeji ili magazini. A to bi se moglo lako 
dogoditi gdje god se kao na najvažnije ne pazi da u Božju kuću 
hodočasti živa vjerska zajednica. Ta je toliko živa koliko je u 
svakom njezinu članu Božjega života. Onda će ona biti i složna, 
jer okupljena u Gospodinu tvori jedno otajstveno tijelo kao 
što je i jedan kruh nastao od mnogih zrna pšenice. »Zar nije 
kruh koji lomimo sredstvo za postizanje zajednice s tijelom 
Kristovim? Budući da je samo jedan kruh, mi svi smo jedno 
tijelo, jer smo svi mi dionici jednoga kruha« (1 Kor 10, 16-17). 
Koliko se euharistijom sjedinjujemo s Bogom toliko ćemo, pra- 
vilno odgojeni, biti povezani i međusobno, a toliko će se Božji 
život odražavati oko nas i Širiti se po svemu svijetu. Ako nam 
je pak s nekim posebno teško izići na kraj, s njime u miru 
Živjeti i složno raditi, neka nam neprestano pomaže misao 
da je dotična osoba određena za nebo isto kao i mi te da obo- 
strano želimo tamo prispjeti i vječno se nalaziti zajedno. 


1. č. Dj 7, 44-50: Previšnji ne prebiva u zgradama napravlje- 
nim ljudskom rukom. (str. 105) 


Odlomak je uzet iz Stjepanova obrambenog govora pred 
židovskim Velikim vijećem. Trebalo je mnogo hrabrosti da 

mladi đakon spomene crnu ljagu iz povijesti izabranog naroda 
koji se, po čudesnom izlasku iz Egipta i poslije svečano sklop- 
ljenog saveza s Jahvom, svome Bogu pokazao tako nezahvalnim 
i nevjernim da su ne samo žrtvovali lažnim bogovima nego čak 
po pustinji sa sobom nosili Molohov šator (r. 43). Slično je 
Židovima predbacivao prorok Amos (5, 25-27), ali Stjepan nije 
bio za svoje suvremenike prorok i pred Velikim se vijećem 
nalazio kao optuženi sljedbenik Nazarećanina koji da će 
razoriti hram i izmijeniti Mojsijevo bogoslužje (r. 14). Nakon 
onog prigovora o Molohovu šatoru Stjepan je nastavio mirnije 
iznoseći povijest Jahvina šatora i hrama koji mu je podigao 
Salomon. No onda opet na riječima proroka Izaije (66, 1-2) 
zasniva svoju tvrdnju, koja je istaknuta i u naslovu, da Boga 
ne može obuhvatiti nikakva zgrada koju naprave ljudi. Time je 
Kristov svjedok Stjepan pokazao kako se posve slaže i s izja- 
vom svoga Učitelja: »Dolazi čas kad se nećete klanjati Ocu ni 
na ovoj gori (Garizimu) ni u Jemizalemu... Pravi će se klanja- 
oci klanjati Ocu u duhu i istini, jer Otac takve klanjaoce želi« 
(Iv 4, 21-23). Duhovni domet članova Velikog vijeća ni po 
odgoju ni po službi nije bio tolik da su mogli shvatiti, a još 
manje odobriti Stjepanove riječi. One su samo pospješile smrt 
prvog kršćanskog mučenika. 


Kad nam Crkva o posveti crkve čita ovaj odlomak, onda 
želi da i mi budemo svjesni tih najduhovnijih starozavjetnih 
uvjerenja o Božjoj transcendentnosti (neobuhvatnosti) kojoj 
ne mogu da stave granice nikakvi stvoreni prostori pa ni zda- 
nja koja su podignuta njemu u čast. To je lijepo izrazio Salo- 
mon nakon što je Jahvi sagradio i najbogatije ga opremio: 
»Zar će Bog doista boraviti s ljudima na zemlji? Ta nebesa 
ni nebesa nad nebesima ne mogu ga obuhvatiti, a kamoli ovaj 
dom što sam ga sagradio!« (1 Kr 8, 217). To dakako ne može 
spriječiti. težnju ljudskih duša da iskažu Bogu čast i podiza- 
njem domova gdje će ga na poseban način štovati i s njim se 
susretati. Svaki hram ima zapravo vrijednost simbola, ali sim- 
bola s unutarnjim sadržajem koji je to veći što se u njemu 
izvršava čišće i prisnije bogoštovlje. Slično je kao i s našim 
liturgijskim riječima i bilo kojim bogoslužnim izrazima i pred- 
metima: onoliko su duhovni i prema tome Bogu ugodni koliko 
čovjek u njih stavlja svoga duha, te jedine Božje iskre koju 
posjeduje u svojoj naravi, Stoga sve religiozno nastojanje mora 
biti usmjereno da vodi »od kamenoga k duhovnom hramu« 
(RBT 308). Naša je Crkva mnogo učinila u tom pogledu kroz 
stoljeća, ali se ne da nijekati da su nam ona, naročito u nekim 
krajevima i slojevima. ostavila mnogo balasta kojega se naj- 
bolje što prije i što razboritije riješiti. Svaka religija, a pogo- 

tovo kršćanska, fetišiziranjem kultnih predmeta samo gubi, 
posebno u naše vrijeme. 


O tome govori mnogo crkvenih molitava, a evo: kako. je 
novi Misal izmijenio drugi dio poznate zborne molitve o posveti 
crkve: »Bože, koji nam daješ da svake godine slavimo dan 
posvećenja ovoga tvoga svetog hrama, usliši molbe tvoga puka 
i podaj da se ovdje tebi uvijek vrši čista služba a nama. puno 
otkupljenje«. U tom je pogledu još bogatije II misno predslov- 
lje o posveti crkve: »Ti se (Bože) dostojiš blagodarno prebivati 
u kući molitve da nas, trajnom pomoći svoje milosti, sam 
usavršuješ da budemo hram Duha Svetoga i da sjajimo tebi 
ugodnim životom. Svojim neprestanim djelovanjem posvećuješ 
Kristovu Zaručnicu Crkvu, koja je oličena vidljivom zgradom, 
da se kao radosna majka sa svojom bezbrojnom djecom. smjesti 
u tvoju nebesku slavu«, I tu je iznesen dobar dio ekleziologije 
kakva je sadržana u Bibliji i liturgiji. :--. 


1. č. Otk 8, 3-4: Anđeo dođe i stade na žrtvenik. (str. 221) - 


Na prvi je pogled jasno zašto Lekcionar ovaj kratki odlo- 
mak iz Otkrivenja predlaže kod posvete oltara u našim crkva- 
ma. Dva su pak razloga zašto to ograničuje na uskrsno vrije- 
me. Jedan je daleki i opći: u to se vrijeme u liturgiji čita Iva- 
novo Otkrivenje, isto kao i Djela apostolska iz kojih je uzet 
prethodni tekst iz Stjepanova govora. No postoji i poseban raz- 
log budući da ovaj nebeski žrtvenik predočuje Krista, i to žrt- 
vovanoga i uskrslog Krista. »Nebeski žrtvenik o kojem govori 
Otkrivenje i pod kojim su okupljeni mučenici (Otk 6, 9), zlatni 
žrtvenik čiji plamen nosi prema Bogu obilan i miomirisan kad 
uz koji se vezuju molitve svetih (8, 3) — taj je žrtvenik zname- 
nje koje ukazuje na Krista i upotpunjuje simbolizam Janjeta. 
To je jedini žrtvenik jedine žrtve koje je miomiris ugodan 
Bogu; to je nebeski žrtvenik o kojem govori liturgija i na ko- 
jem se prinosi Crkve prikazuju Bogu, združeni .s jedinim“i sa- 
vršenim prinosom Kristovim (Heb 10, 14). Naši su kameni ol: 
tari samo slika tog žrtvenika; to pontifikalni obred izražava 
riječima: »Žrtvenik — to je Krist« (RBT 1582). Ovo par Ivano- 
vih redaka obuhvaća na taj način Krista i nas, njegovu Žrtvu 
s našim žrtvama i molitvama. m. ćak 

- Pontifikal je gore citirane riječi imao kod ređenja pođako- 
na, ali je i u obnovljenom obredu posvete oltara ostao i vrlo 
značajan obred polaganja mučeničkih i svetačkih _moći u oltar 
koji se svečano posvećuje i sagorjevanje tamjana. na njemu: 
U naše se vrijeme dosta govori o što stvarnijem okupljanju 
liturgijske zajednice oko oltara i o njezinu što prišnijemu.me- 

đusobnom povezivanju. To je bez sumnje od neprocjenjive va- 
žnosti i, ako bi se to nastojanje zanemarilo, ne znam kako lijepo 
zamišljena i na papiru obnovljena liturgija opet bi za mnoge i 
mnoge okamenjela i odrvjenjela. Stoga je isto tako važno na- 
glašavati i veze svake crkvene zajednice na zemlji s Crkvom 
na nebu i njezinom vječnom liturgijom. Te su nar veze dane 
po zajedničkoj Glavi i po jedinom Svećeniku Isusu Kristu, a 
podržavaju se i promiču, ostvaruju i produbljuju molitvama 
»svih svetih« (r. 3). A da molitva bude izraz naše duše i našega 
života, traži više preduvjeta i zahtijeva mnogo ustrajnog napo- 
ra. Bez toga osobnoga i zauzetog nastojanja ostaje za bilo koga 
beskoristan i nebeski zlatni kadionik na zlatnom žrtveniku. 
Kome se ova Ivanova vizija čini maglovitom i neprimjetljivo 
dalekom, neka se barem uvjeri da su naše molitve i žrtve nešto 
sasvim konkretno i svagdašnje. 


Gornje biblijske misli imaju u crkvenim molitvama o po- 
sveti crkve čvrstu podlogu i obilatu primjenu. Evo samo nekih: 
»Svemogući vjekovječni Bože, izlij.na ovo mjesto svoju milost 
i pruži dar svoje pomoći svima koji te zazivaju. Neka ovdje 
moć tvoje riječi i sakramenta (još jednom: obaju stolova) učvr- 
sti srca svih vjernika!« (Zborna). — »Sjećajući se, Gospodine, 
dana kad si se udostojio slavom i svetošću ispuniti svoj dom, 
molimo te da i nas same učiniš žrtvama koje će tebi uvijek biti 
ugodne« (Darovna). — »Bože, ti si se dostojao svoj narod na- 
zvati Crkvom. Daj da tvoj puk, okupljen u tvojem imenu, tebe 
se boji, tebe ljubi, tebe slijedi i pod tvojim vodstvom stigne do 
nebeskih obećanja« (Zborna). — »Bože, vremenitim znakom 
svoje Crkve predočuješ naš nebeski Jeruzalem. Molimo te, uči- 
ni nas učestvovanjem ovog otajstva hramom svoje milosti i daj 
da uđemo u stan tvoje slave« (Popričesna). 


2. č. I Kor:3, 9b-13. 16-17: Vi ste hram Božji, (str. 141) 


Pravo bi bilo da se ovaj tekst uzme barem neki put kad se 
slavi posveta crkve, jer njegovih pet prvih redaka ne dolazi 
drugdje u Lekcionaru, a imaju dvostruko značenje. Prvo je do- 
slovno koje je kod slavljenja posvete crkve na mjestu iako sam 
Pavao misli na njegovo preneseno značenje. Apostol govori o 
svome radu u Korintu. Radio je i Apolon, a i drugi, ali sve su 
to samo Božji suradnici, jer davati Božji život može konačno 
samo Bog. No budući da Bog redovito radi preko ljudi, potreb- 
bni su i oni kao što se do plodova na njivi dolazi samo ako 
netko sije i zalijeva stablo kojemu sam Bog daje rast. Naš je 
apostol gradsko dijete i redovito se kretao po gradovima i gra- 
dićima, stoga su mu usporedbe iz prirode rijetke i neobrađene. 
Tako i ovdje netom je korintsku zajednicu usporedio s Božjom 

njivom, odmah skače na novu sliku i Korinćanima kliče: Vi ste 
Božja građevina. Svakoj je zgradi najvažniji temelj i taj je 
Pavao, kao mudri graditelj, prvi postavio. Temelj je Isus Krist 
(r. 11) i nitko ne može postaviti drugoga temelja. 


No na ono što je apostol u Korintu započeo svojim propo- 
vijedanjem nastavili su drugi. Njihov rad Pavao uspoređuje sa 
zidanjem, daljnjim građenjem na postavljenom temelju, a kod 
toga se neki služe zlatom, drugi srebrom, pa dragim kamenjem, 
drvetom ,sijenom i slamom. To se eto može doslovno uzeti kad 
se radi o tome dase predoči kojim je materijalom i kojim sred- 
stvima podignuta dotična crkva. Istina, nema čitavih crkava od 
zlata, srebra i dragog kamenja, ali je u mnoge mnogo toga po- 
trošeno. Jesu li one u Božjim očima vrijednije od mnogo jef- 
tinijih i skromnijih crkva? To može samo Bog znati, ali iz dalj- 
njega slijedi da će Božji sud točno ustanoviti pravu vrijednost 
dotične crkve, dotično nakane i ljubavi kojom je svaka podig- 
nuta. Nekog su svećenika hvalili što je u svoje vrijeme podigao 
dosta veliku i lijepu crkvu .Bilo mu je krivo, jer je mislio da 
je mnogo više pohvala zaslužio za neka druga svoja djela, a o 
onoj je crkvi kazao: »Prohtjelo mi se i sagradio sam je«, a kas- 
nije je uspio da se u crkvi postavi spomen-ploča s istaknutim 
njegovim imenom. Koliko čovjek smije suditi, takve i slične 
crkve njihovim graditeljima malo koriste pa da su i od zlata. 

Tim smo mislima došli na preneseno značenje teksta koje 
je istaknuto u drugom dijelu odlomka (v. i I 353). Sve što tko 
podiže u svojoj duši ili u dušama bližnjih može biti od različi- 
tog »materijala«, raznim sposobnostima, raznim nakanama, raz- 
nim uspjehom. Mi ljudi to sve možemo procjenjivati samo po 
vanjštini, a ta često vara. Međutim, »doći će djelo na vidjelo« 
kako je Pavlov tekst prešao u našu poslovicu. Kad će to biti? 
Kad se u »onaj dan« (r. 13) pojavi vatra. Neki su mislili na 
vatru pakla, drugi na čistilište, pa opet prema ps 65, 10-12 na 
razne muke i kušnje, ali najvjerojatnije se radi o općem sudu 
koji će sve pročistiti i razlučiti kao što čini vatra. »Dan ljud- 
ski je onaj kad sude ljudi. Dan novina: lakrdije i prijevare. 
Božji dan, kad će suditi sam Bog. Vratit će se proslavljeni 
Krist i obaviti opći sud. Mislimo na to, jer to će biti konačna 
procjena« (nadbiskup Mosconi). Tu ozbiljnu misao Pavao pri- 
mjenjuje izravno na one koji na bilo koji način razaraju hram 
Božji neke crkvene zajednice. Čitav se naime taj tekst odnosi 
na razdor između korintskih vjernika i na one koji ga prouz- 
ročuju. Kamo sreće da je onaj u Korintu bio posljednji u povi- 
jesti Crkve! To je preopćenito, no ovo nije: da li ja sudjelujem 
u bilo kojem razdoru? 

NA DANE BL. DJ. MARIJE E 


Ovdje se ne zaustavljamo ni kod jednog teksta, iako ih Lekci- 
onar na ovom mjestu ima tridesetak, Svi su ti odlomci više-manje 
protumačeni na svojim mjestima (v. Biblijsko kazalo). U njihovu 
razmatranju i razrađivanju možda će nam pomoći ova misao: presv. 
Bogorodicu trebamo uklopiti u cijelu povijest našega spasenja upra- 
vo kao Majku Spasitelja svijeta; Majku Crkve spojiti sa svom proš= 
lošću, sadašnjošću i budućnošću cijele Crkve. Onda se nećemo. ni- 
malo čuditi zašto nam Lekcionar o Marijinim spomen-danima do- 
nosi toliko biblijskih odlomaka koji ne spominju Majku Božju, niti 
se prema običnom shvaćanju odnose izravno na nju. Na Božju i 
našu Majku moramo gledati kako gleda II vat. sabor (C VIII glava). 
Čini se da bi nam Biblija i liturgija mogle najviše pomoći da se 
u tom pogledu čuvamo beskorisnog maksimalizma i pogubnog mi- 
nimalizma. — »Marijin se misterij najbolje razjašnjava upravo 
tom povezanošću s misterijem Crkve, a u svjetlu Pisma. Jer, miste- 
rij Crkve otkriva u punom svjetlu ono što je u Marijinu misteriju 
proživljavano na skrovit način. Na jednoj i na drugoj strani stoji 
misterij djevičamstva, misterij zaruka gdje je Bog zaručnik; na 
jednoj i drugoj strani misterij materinstva i sinovstva u kojemu 
je na djelu Duh Sveti« (RBT 522). 


NA DANE MUČENIKA 


1. č. Sir 51, 1-8: Izbavio si me po velikom milosrđu i imenu 
svom. (str. 707-8) 


Za 1. čitanje na misama naših mučenika Lekcionar je iz 
S5Z-a uzeo pet i ovaj šesti odlomak. Svi su kršćani pa i muće- 
nici uvijek čitali i slušali ne samo S već i NZ, pa što je njima 
davalo podstreka da iz ljubavi prema Bogu založe i svoj život, 
može i nas potaći da ih na svoj način nasljedujemo. Uz to su 
u današnjem tekstu očite dvije zajedničke strane starozavjet- 
nih progonjenih vjernika i naših mučenika. Odlomak je iz sa- 
mog svršetka Ben Sirahove knjige u kojoj tvori prvi dodatak 
kojim je neki pravednik zahvalio Bogu što ga je izbavio -od 
raznih nevolja i progona. Utjecanje i zahvaljivanje Bogu slično 
je u srcu i na ustima vjernika jednoga i drugog zavjeta. Kao 
što se ovdje mudrac poslužio mnogim izrazima iz sličnih prija- 
šnjih pjesama (naročito iz 2 Sam 22 ips17), tako njegove riječi 
lijepo pristaju našim mučenicima i nama. Druga je pak sličnost 
u vrstama muka koje su čeličile Božje junake svih vremena. 
Ovakve zahvalne molitve nemaju običajan izgled pouke, koju 
Biblija redovito iznosi mudrim izrekama i konkretnim .primje- 
rima, ali mogu biti i izraz duše koja nije samo već prožeta 
Božjom mudrošću nego i puna iskustva svega onoga što joj je 
ta mudrost donijela i na čemu zahvalno srce slavi svoga Boga. 


U čemu je snaga svakog mučenika? U nepokolebivu uvje- 
renju da iza i ispred njega stoji Netko za koga je oni spreman 
položiti i život ako treba. To je na svoj način izraženo i u ovoj 

mudračevoj zahvalnoj pjesmi, u .kojoj opis pretrpljenih nevo= 
lja okružuje početnim slavljenjem Boga (r.. 1-2a) i završnim 
priznanjem da svoje pouzdanje nije stavljao u ljude nego samo 
u onoga koji jedini može pomoći (r. 7-8). Ako ovu molitvu uči- 
nimo svojom, a to je želja Crkve koja nam u liturgiji pruža 
takve biblijske tekstove, onda ćemo i misa svojim mučenicima 
lako uskliknuti svome Gospodaru, Kralju; Bogu i Spasitelju. 
Jer kome on nije bio zaštitnik-i pomoćnik? U ovom kratkom 
tekstu mudrac dva puta u istom retku (2.) ističe da mu je to bio 
samo Bog. Stoga i nabraja svoje muke u razgovoru .s Bogom, 
jer je važnije što ga je Bog od njih oslobodio, nego što .ih je on 
pretrpio. (Tako i Augustin u »Ispovijestima« iznosi svoj život 
u razgovoru s Bogom). Mudrac. spominje duševne i tjelesne 
muke, a tako je, poput božanskog Mučenika, taanki trpio 
svaki naš mučenik. 


Tekst osobito naglašava trpljenje koje pravedniku prouz« 
rokuje opaki jezik na koji se vraća i uvijek mu dodaje vrlo 
teške pridjeve. Najviše je kazao u sredini: »Izbavio si me (Bo- 
že) od ujeda onih koji bi me proždrli« (r. 3). Od tjelesnih mu- 
ka spominje svoje gušenje u vatri i svoje stanje u središtu og- 
nja (r. 4), zbog čega se i u starom Misalu ovaj tekst čitao na 
dane mučenika koji su radi vjere bili spaljeni. Kad je mudrac 
sve to izdržao, opet se vraća na nepravedni jezik koji ga je 
»pred kraljem« doveo do ruba smrti. Od svega je najbolje za- 
pamtio kako je u tim mukama »sa svih strana« tužnim pogle- 
dom tražio pomoć ljudi, — »ali uzalud« (r. 7). Spasenje mu je 
došlo tek onda kad se sjetio onoga koji izbavlja sve koji ga 
strpljivo čekaju. Naš je mudrac to izbavljenje' doživio prije 
smrti, što se ne može reći za kršćanske mučenike koji su pod- 
legli mukama. No Bog je njih, pravo uzevši, još savršenije 
oslobodio, jer im je dao da pobijede i smrt koja im je osigurala 
vječnu nagradu za koju nitko živ nije siguran. Blago njima, a 
i svima nama koji se nadamo Božjom pomoću MR. 


1,6: Olik 12, 10-12a: Prezreli su.svoj život sve do smrti. (str 224) 


Da ovaj tekst i nije unesen u skupinu čitanja koja Lek- 
cionar pruža za mise mučenika kroz uskrsno vrijeme, njegov 
kratki sadržaj govori jasno o pobjedi Pomazanika i njegovih 
sljedbenika. Ivan nam je, prema mišljenju mnogih, u. borbi 
Žene s Djetetom s jedne strane i Zmaja s druge strane predo- 
čio središnje viđenje svoga Otkrivenja. Bez obzira je li ta Žena 
Crkva ili Marija, a najbolje je uzeti da jedna drugu nikako ne 
isključuje (IV 338), borba nije mogla svršiti drukčije nego je svr- 
šila. Međutim, danas. se u čitanju ističe da nije pobijedio Zma- 
ja samo Krist Pomazanik, već _da.su s njime pobjednici i oni 

koji »su ga (sotonu) pobijedili Janjetovom krvi i riječju svoga 
svjedočanstva« (r. 11). Dosta se sjetiti da grčko-latinska riječ 
»martyrium« znači svjedočanstvo, a nama i mučeništvo, pa da 
uvidimo kako je tu riječ o našim mučenicima. 

Njih je Crkva najprije počela štovati, čak i prije nego apo- 
stole u koliko nisu i ovi bili poznati i istaknuti mučenici, što 
posebno vrijedi za Petra i Pavla. Mučenici su pobijedili jer su 
bili ojačani Kristovom krvlju na križu i na oltaru, a sa svoje 
strane nisu se bojali svjedočiti za Krista. To su činili u prvom 
redu svojim životom, a nakon što su redovito živjeli izgledno, 
svoj su život zaključili i odvažnom riječju iza koje je stajao i 
prezir vlastitog života. Taj je prezir stvarao i stvara mučenike, 
ne one koji nisu znali cijeniti život i sve što on pruža, nego one 
koji su vremenitom životu pretpostavljali vječni. (Izraz »sve do 
smrti« (r. 11) podsjeća na Pavlovu pohvalu suradnika i subo- 
rca Epafrodita (Fil 3, 20), koji je izraz nadb. Pušić pred 45 
godina uzeo za svoje geslo. Neka nitko ne zamjeri da je on 
ovdje spomenut, kao i u I 11, jer da piscu ovih redaka Bog nije 
dao milost da je svećeničku mladost proveo uz toga dobrog pa- 
stira, teško da bi pisao kada ove stranice), 

Vidjelac s Patmosa ne zaboravlja istaknuti da su Krist i 
njegovi mučenici izvojštili pobjedu nad đavlom, sotonom, za- 
vodnikom cijeloga svijeta (r. 9). Današnji ga tekst ne samo na- 
ziva još tužiteljem već da je prije konačnog poraza neprestano, 
danju i noću, zaista optuživao Kristovu »braću«, To je shvat- 
ljivo i drukčije ne može biti, inače sotona ne bi bio ono što 
jest. No što znači da ih je optuživao »pred našim Bogom«? Ma- 
lo tko se tu zaustavlja, a malo je kome to i jasno. Valjda je 
najbolje taj izraz povezati s Isusovom riječju koju je zapisao 
isti pisac: »Izopćavat će vas iz sinagoga. Još više! Doći će čas 
kada će svaki koji vas ubija misliti da Bogu služi« (Iv 16, 2). 
Židovi, prvi progonitelji kršćana, zaista su tako mislili. Jedno 
je rabinsko načelo glasilo: »Tko prolije krv bezbožnika (a to 
su im bili svi koji nisu slijedili Mojsijev zakon), jednak je ono- 
me koji prinosi žrtvu Bogu«. Tacit nam svjedoči da su slično 
— dakako, na svoj način — mislili i pogani. Moglo bi se nani- 
zati više takvih slučajeva u povijesti Crkve, jer ni u njoj samoj 
nisu isključena slična kobna zastranjenja pojedinaca i skupina. 


1. č. Oik 21, 5-7: Pobjednik će baštiniti ovo. (str. 229) 


»Napokon progovara i sam Bog svoju prvu riječ u Otkri- 
venju: »Evo sve činim novo!« Bog će naposljetku preobraziti 
cijelo stvorenje: Mt 19, 28; 2 Kor 5, 17« (zagreb. Biblija 336). 
Ovo »novo« na misi mučenika možemo primijeniti na preokret 
i posve novo stanje koje svakoga kršćanskog pobjednika čeka 


Kk 

kod njegova Boga. Svaki je mučenik bio uvjeren da su Božja 
obećanja »pouzdana i istinita« (r. 5), i zaista se nije prevario. 
Više od ičega drugoga bio je žedan svoga Boga, zbog kojega 
se nije ustručavao ići i u smrt, i takav je zaslužio da badava 
pije s izvora vode Božjega života (r. 6). Ne radi se samo o lije- 
pim slikama, jer nije slika nego najveća stvarnost kad Bog ta- 
kvu pobjedniku za svu vječnost izjavljuje: »Ja ću mu biti Bog, 
a on će mi biti sin« (r. 7). Biti Božji sin i uživati njegovu ba- 
štinu, a to je Bog sam — može li se i zamislti veće stvarnosti? 
Otac je nebeski dopustio da sotona i svijet čine s tom njego- 
vom odabranom djecom što hoće, jednako kao što je to dozvolio 
i za svoga Jedinorođenca. No ako uzmemo muku i nagradu 
zajedno, a to je dvoje poslije Kristove pashe neodjeljivo, mo- 
žemo slobodno reći da je Bog tako postupao samo zato da mu- 
čenike može još više nagraditi. Kad bismo i mi u svojim mu- 
kama uvijek mislili na taj Božji postupak i nakanu? ' 

»Otkrivenje, koje je toliko pažljivo prema položaju kršća- 
na što ratuju protiv Zvijeri, opisuje sudbinu pripremljenu po- 
bjednicima: oni će biti sinovi Božji (Otk 21, 7), sjest će na pri- 
jestolje uz Krista (3, 21) i vladat će s njime nad narodima 
(2, 26); primit će novo ime (2, 17), jest će od stabla života (2 
7), postat će stupovi u hramu svoga Boga (3, 12): ušavši u vje- 
čni život, neće se više morati bojati druge smrti (2, 11), za 
razliku od pobijeđenih, od mlitavacca i odbačenih (21, 8). Novi 
zavjet zaključuje se tom pobjedom punom sjaja. Za pobjednike 
se tako, iznad svake nade, ostvaruje iskonsko obećanje: čovjek, 
koga su nekoć pobijedili sotona, grijeh i smrt, sada sve njih 
pobjeđuje snagom Isusa Krista« (RBT 870-1). Što je sve uklju- 
čeno u nagradi pobjedniku za izvojštenu konačnu pobjedu! 
Neka je borba još tako teška i dugotrajna, nagrada je veća i 
vječna. . 

Koliko god nećemo na zemlji nikada dovoljno slaviti ne- 
beske pobjednike, uvijek se iznova moramo sjećati da oni svoju 
pobjedu duguju i pripisuju Bogu. Tu u Bibliji toliko posvjedo- 
čenu istinu liturgija izražava jednim samim versom: »Tu vin- 
cis in martyribus — u njima ti pobjeđuješ« (himan na jutarnjoj 
za više mučenika). A u novom Misalu predslovlje o mučenicima 
ovako slavi Boga: »U svjedočenju tvoga imena po Kristovu 
primjeru prolivena krv blaženoga mučenika I. otkriva koliko 
si ti divan. U njihovoj krhkosti ti pokazuješ svoju moć i nji- 
hove slabe snage jačaš za svjedočenje, po Kristu Gospodinu 
našemu«. Nije ovo istaknuto samo zato da zajedno s mučenici- 
ma i sa svima svetima priznamo kome sve dugujemo, nego da 
mi, koji se još uvijek nalazimo u bespoštednoj borbi, znamo 
gdje bezuvjetno moramo tražiti pomoć i samo tako osigurati 
svoju pobjedu. 

2.'č. 1 Pt 4, 12-19: Radujte se što ste dionici u Kristovim pat- 
njama. (str. 205) 


S Prva smo dva retka razmotrili 8. petka (III 70), a daljnja 
tri T. A _vazm. nedjelje (II 337), pa evo par napomena uz tri 
zadnja retka. Iako su prvi kršćani bili svjesni velikih Božjih 
darova koje im je Bog dao, a koje nisu zaslužili toliki njihovi 
suvremenici, nikako se nisu osjećali da imaju pravo na sve što 
im je Bog obećao. Iz starozavjetnih su proroka, naročito iz Eze- 
kiela (9, 1-7), znali da Bog obično počinje svoje suđenje od 
svoje kuće, od onih kojima je najviše povjerio i koji će mu naj- 
više odgovarati za svoje postupke. U tim je Petrovim riječima 
izraženo i uvjerenje da je potrebno konačno čišćenje, prije 
svega za sam Božji narod. Ne mora se to uzeti kao kazna nego 
čak obratno. »Možemo se poslužiti drugom slikom: ljudi se pred 
sudom nalaze kao bolesnici pred liječnikom od kojega očekuju 
potreban, ali bolan zahvat. Liječnik će one bolesnike koji su 
mu nekako bliži prije uzeti u ruke unatoč neizbježivim bolima 
koje će im nanijeti. Sveci, kao Katarina Genovska proveli su 
ovu biblijsku istinu u život kad su smatrali kao dar milosti da 
već ovdje na zemlji smiju trpjeti i tako unaprijed otkloniti 
muke čištilišnog ognja na drugom svijetu« (Schwank). 

S dva Pitanja Petar potkrepljuje svoju opomenu. Ako se 
tako imaju bojati Božjega suda vjerni, što tek čeka okorjele 
grješnike? U drugom pitanju, koje u stvari znači isto mjesto 
»jedva« bolje .bi bilo reći »samo s mukom«. A da zaista treba 
mnogo. napora i muke da se postigne spasenje, to zna svatko 
koji se za to ozbiljno trudi. Stoga je i Gospodin kazao da treba 
ustrajati do kraja (Mt 24, 13), kao što je sam cijeli život proveo 
u siromaštvu i radu, kasnije u neprestanom kretanju i propo- 
vijedanju, a na koncu umro na križu. Iz svega svoga izlaganja 
Petar ponovno ističe da se treba dobrim djelima svidjeti Bogu 
što su dužni i oni koji trpe prema Božjoj volji. Toga su se dr- 
žali svi mučenici, koji su ponajviše svojim dobrim djelima za- 
služili milost mučeničke smrti, pa prema tome to vrijedi i za 
nas koji se nalazimo u mnogo manjim mukama od mučenika. 
Oni su bili do kraja Bogu vjerni, jer su znali da je on nadasve 
vjeran i da će ih obilato nagraditi za sve što su dobra učinili 
i zla pretrpjeli. Za svoju vjernost po zagovoru mučenika moli- 
mo u mnogim misnim molitvama na njihove dane. Evo ih samo 
iz 1 zajedničke mise: »da postignemo postojanost u vjeri... 
da zaslužimo biti čvrsti u priznavanju tvoga imena... da oja- 
čani ovom žrtvom vjerno prianjamo uz Krista«, 

Sastavljači su novoga Misala mnogo raspravljali kako u njemu 
razvrstiti i što prikladnije označiti velike čete Božjih ugodnika u 
njihovim zajedničkim misama. (Svakome je bilo jasno da npr. za 
svete žerie i majke ne može više vrijediti dosadašnji naslov izražen 
samim negacijama: »ni djevica ni mučenica«). Lako je bilo mise 
o posveti crkve i o Bl. Dj. Mariji staviti na čelo tih misa. Nikakve 
poteškoće nije bilo ni s apostolima — koji su u Misalu izgubili 
zajednički obrazac, jer svaki sada ima svoga — i mučenicima. Ras- 
pravljanje je počelo s ovom skupinom koja je u starom Misalu 
imala ove pododjele: pape (koji su u svoje vrijeme stavljeni ispred 
mučenika), confessor pontifex (gdje se prvi izraz u latinskom i hr- 
vatskom. poklapao s djeliteljem sakramenta pokore, a drugi dosta 
netočno prevodio kao biskup), naučitelj Crkve, priznavalac ne bi- 
skup (gdje se isticala razlika između biskupa i svećenika, a poisto- 
vjećivao svećenik s ne-svećenikom) i opat. Prema sadašnjim bib- 
lijskim i ekleziološkim shvaćanjima, koja je prihvatio i potvrdio II 
vat. sabor, izrazi »pontifex« i »sacerdos« pripadaju u svojemu prvo- 
tnomu i pravom smislu samo jedinome našem Posredniku i Sveće- 
niku, Isusu Kristu. Ljudi među braćom mogu biti starješine-pre- 
zbiteri i nadglednici-episkopi. Stoga za sve Božje ugodnike koji na 
sebi imaju pečat svetog reda uveden zajednički naziv: pastiri. U 
toj skupini Lekcionar pruža dva posebna čitanja za mise svetih 
papa (Mt 16, 13-19; Iv 21, 15-17) i sedam za misionare, dok 16 čita- 
nja za posebnu skupinu naučitelja Crkve. (Uz to Misal sadrži po- 
sebne zajedničke obrasce misnih pjesama i molitava: za pape ili 
biskupe, za biskupe, za pastire, za osnivače Crkava, za misionare; 
i još posebno za naučitelje Crkve). Nije na odmet da se s ovim 
upozna svatko tko želi poznavati biblijske i liturgijske tekstove, kao 
što je.važno u kakav okvir stavljamo neku sliku. Nevještom je oku 
sve isto, ali to može značiti da mu ukus nije istančan. Time mi, 
dakako, ne sudimo o veličini i važnosti pojedinog svega, nego Crkva 
samo želi da sve stavimo na svoje mjesto. 


1. č. Pnz'10, 8-9: Gospodin je njegova baština. (str. 150) 


"Tko je kada prisustvovao dijeljenju bilo kojih kleričkih 
redova zna da se kod toga dosta govorilo o starozavjetnim kul- 
tnim službenicima. Obnovljeni obredi svetih ređenja ostranili 
su to skoro posve i s pravom, jer je Krist dokinuo čitav kultni 
zakonik SZ-a i svojoj Crkvi ostavio sasvim nova bogoštovna 
načela. No to ne znači da Božje preporuke starozavjetnim sve- 
ćenicima- i levitima ne mogu koristiti i novozavjetnim sudioni- 
čarima Kristova svećeništva. To se najbolje vidi iz današnjega 
kratkog teksta gdje su istaknute tri stvari: sam Bog je za slu- 
žbu u svetom: šatoru i kasnije u hramu posebno odabrao Levi- 
jevo pleme, koje ima svećenicima svojstvena prava i dužnosti, 
a i poseban način uzdržavanja. Ono srednje RBT (1307) ovako 
opisuje: »Svećenik ima strogo religiozno poslanje; ali on ga vrši 
u okviru institucija; svoje je imenovanje baštinio, povezan je 
sa svetištem i njegovim običajima. On nosi narodu Božju riječ 
u ime predaje a ne u ime svog vlastitog poglavara; oživljava 

sjećanje na velike spomene svete povijesti i naučava Mojsijev 
zakon, Prikazuje Bogu molitvu naroda u bogoslužju i na tu mo- 
litvu odgovara Božjim blagoslovom. Podržava u izabranom na- 
rodu kontinuitet religioznog života slijedeći svetu predaju«, Uza 
svu specifičnost kršćanskog svećeništva ne može se nijekati da 
i njegovim nosiocima odgovara da »stoje« pred Bogom i da u 
njegovo ime blagoslivljaju Božji narod. Da jedno i drugo bude 
prisno i korisno, svatko za se mora ispunjavati mnogo predu- 
vjeta. Koji su kome manjkavi, to najbolje zna sam, ili još bo- 
lje drugi koji mu to možda i u šali rekne. 


Do tih će preduvjeta doći i u njima se usavršiti samo onaj 
koji ima na pameti izvor i svrhu svoje službe. U novozavjetnom 
kultu može u ime zajednice vršiti službu pred Bogom samo 
onaj koga Bog odabere, dakako preko iste zajednice. Tu demo- 
kracija ne dolazi u obzir osim ako hoćemo da zaplovimo u pro- 
testantske vode. A ono što je dogma treba da postane i ostane 


osobno uvjerenje i životno pravilo za one koji imaju riječ u Kri- 


stovoj Crkvi. Bog me je pozvao i Bog me podržava — nešto veće 
i jače na svijetu nema. Uz to je on jedini i moja svrha, ne samo 
u smislu da samo njemu i njegovim vjernicima služim, nego 
Bog je moja baština! II vat. sabor piše prezbiterima (17): »Neka 
im crkvena služba ne bude sredstvom obogaćivanja i neka 
prihode koje im ona donosi ne upotrebljavaju za povećanje 
svog imetka. Zato neka svećenici svoje srce nikako ne vežu 
uz bogatstvo, neka se uvijek klone gramzivosti i nek se brižno 
čuvaju svake vrsti trgovanja. Pozvani su štaviše da prigrle svo- 
jevoljno siromaštvo kojim će se vidljivije upriličiti Kristu i 
postati raspoloživiji za svetu službu«. Uz Krista sabor spominje 
kao uzor i apostole, a na današnji dan se možemo sjetiti tolikih 
svetih pastira koji su za se i za druge bili toliko bogati u Bogu 
koliko su živjeli siromašno. 


1. č. Dj 26, 19-23: Krist će navijestiti svjetlo i židovskom narodu 
i poganima. (str. 124) 


Iz Pavlove je samoobrane pred kraljem Agripom i rim- 
skim upraviteljem Festom u Cezareji Crkva uzela ovaj odlo- 
mak za mise svetih misionara koje je Bog kroz sva stoljeća 
pozivao i preko svoje Crkve slao da šire Isusovo evanđelje. 
Svi oni imaju u apostolu naroda doista neprispodobiv primjer. 
Nitko nije ni bio onako čudesnim preokretom obraćen, pozvan 
i poslan kao Savao kod Damaska (Dj 9). On je sam bio toliko 
svjestan toga viđenja i svega što je značilo da se u Djelima 
apostolskim dva puta (gl. 22. i 26) na to potanko osvrnuo. Is- 
pred današnjega teksta stoje i Isusove riječi koje jasnije nego 
igdje drugdje govore o zadatku i svrsi za koju je Bog poslao 

Pavla: »Šaljem te (poganima) da im otvoriš oči, da se obrate 
od tame k svjetlu, od sotonine vlasti k Bogu, da vjerom u me 
postignu oproštenje grijeha i baštinu među posvećenima« (r. 
18). Ličnost Pavlova koja nije mogla drugo nego poslušati ono 
što je u nebeskom viđenju spoznao i čuo. U svojem se misio- 
narskom djelovanju apostol držao plana što ga je sam Bog 
ustanovio i nabraja mjesta i krajeve gdje je propovijedao naj- 
prije pripadnicima izraelskog naroda. Njima se po svom obi- 
čaju on posve prilagodio i, kako danas ističe, nije im govorio 
ništa drugo nego ono što su kazivali proroci i Mojsije da će se 
dogoditi. Sva je ta proroštva Pavao sažeo u jednu samu reče- 
nicu: »da će Mesija morati trpjeti i da će, uskrsnuvši prvi od 
mrtvih, navijestiti svjetlo i židovskom narodu i poganima« (r. 
23). Koliko puta govorimo o svjetlu vjere. Da li nam taj izraz 
znači sve ono što je značio Pavlu? . (S i a. 

Svjetlo se suprotstavlja tami onako kao što vjera tjera 'te- 
mu uma i srca, grijeh. Stoga je Pavao tražio od pogana, »da 
se obrate i okrenu k Bogu vršeći djela dostojna obraćenja«.(r. 
20). Poganima je svih vremena teže prihvatiti kršćanski mo- 
ralni kodeks nego same vjerske istine. Tko im tu može pomoći? 
Uz milost Božju još i primjeran život misionar4 i misionarki; 
a pogotovo njihova spremnost da za svoju vjeru polože:i svoje: 
živote. Na to je bio spreman Pavao i ostali apostoli, a za njima: 
toliki misionari. Povijest dokazuje da se stablo svete vjere 
najbolje razvija ondje gdje je zaliveno mučeničkom krvlju. To 
se pokazalo i u sada najkršćanskijem kraju Afrike nakon. što je 
god. 1886. sv. Karlo Lwanga s 21 drugom poginuo mučeničkom 
smrću. Što nas uče ti »prvomučenici crne. Afrike« izrazila je 
Crkva u misnim molitvama na njihov blagdan (3. VI): »Bože, 
ti činiš da je krv mučenik& sjeme kršćana. Udijeli milostivo 
da njiva Crkve, zalivena krvlju blaženoga Kralja i njegovih 
drugova, neprestano donosi tebi obilatu žetvu. — Prinosimo ti, 
Gospodine, žrtve ponizno moleći: kao što si blaženim mučeni- 
cima dao da radije umru negoli sagriješe, tako učini da i mi, 
samo tebi odani, služimo tvojem oltaru. — Primili smo, Gospo-: 
dine, božanska otajstva o spomen-danu pobjede tvojih. svetih: 
mučenika. Molimo te da ono što je njima pomoglo da podnesu 
muke to i nama u suprotivštinama pruži čvrstoću u vjeri i lju- 
bavi«. Prema mjeri vjere i ljubavi raste. u vjernicima zanima- 
nje za misije, a u misionarima spremnost na svaku žrtvu. 


Ev, Lk 22, 24-30: Ja vam u baštinu predajem kraljevstvo Što 
.ga je meni predao moj Otac. (str. 72) i OBEIJE! 


Helenistička, starozavjetna i starožidovska literatura po- 
žna oproštajne: govore kao oporuke važnih ličnosti.“ Tako je 

Platon napisao duhovnu oporuku Sokratovu, 5. knjiga Mojsi- 
jeva .(Pnz) predstavlja većinom njegove zadnje preporuke na- 
rodu kako ih je taj razvio kroz stoljeća, a Tobijina knjiga dono- 
si opomene sinu oca prije smrti. U- tu se literarnu tradiciju 
svrstavaju Luka i Ivan sa svojim oproštajnim govorima Isusa. 
Treći .je evanđelist i ovdje po svojem običaju sistematičan te 
nakon izvještaja o ustanovljenju euharistije na zadnjoj večeri 
ima četiri odsjeka govora: Isus najprije predviđa izdaju Jude 
(r. 21-23), opominje i daje veliko obećanje svojim apostolima 
(24-30), naviješta da će ga Petar zatajiti (31-34) i još jedanput 
opominje apostole (35-38). Tako se Gospodin između zadnjega 


i prvoga na listi apostola bavio sa svima ostalim apostolima,. 


a preko njih sa svima svojim sljedbenicima do svršetka svijeta. 
Ovo je sve navedeno prema Stogeru da bolje shvatimo zašto 
Crkva pruža na čitanje ovaj evanđeoski odlomak na dane pa- 
stira, a isto tako kod raznih ređenja i kod blagoslova opata. 


Za nas je posve isto je li Isus svoju pouku o poniznosti 
udijelio na zadnjem putu prema Jeruzalemu, kao što izvješćuje 
Matej (20, 25-27) i Marko (10, 42-44), ili su mu apostoli prema 
ovom tekstu dali za to povoda i na samoj zadnjoj večeri. Tre- 
ba priznati da je Luka te Gospodnje riječi stavio na vrlo zgod- 
no mjesto. Kod ustanovljenja sakramenta ljubavi, kad su svi 


primili .posve istu vlast, nije bilo nikakvog uzroka da jedan. 


drugome zavide i da se prepiru o prvim mjestima. No kad je 
Isus prokazao izdajnika (r. 21-22), onda su mogli početi ispiti- 
vanjem i prepiranjem tko će biti na drugom, najvišem kraju 
njihova redosljeda. Povod je za Isusovu preporuku da oni je- 
dan drugome služe mogla biti i činjenica što je on, njihov Go- 
spodar i Učitelj (Iv 13, 14), tada njima ne samo posluživao kod 
stola nego im i oprao noge. Koliko se Isus kod toga ponizio, 
toga mi nećemo nikada doznati ni shvatiti, ali dobro osjećamo 
koliko nas stoji svako poniženje pred drugim i svako služenje 
bližnjemu. Gdje za to crpsti snagu? Ili, kako su to uspjeli či- 
niti mnogi pastiri, o& kojih danas jednoga slavimo? Primjer 
našega Gospodara i Učitelja potiče sve, pa i one koji se nalaze 
na najvišim ljudskim ljestvicama, ali je Isus pružio još jedan, 
za ljude još snažniji poticaj apostolima, a preko njih i nama. 

Gospodin nam nije ostao dužan odgovor ni na pitanje koje 
se ovdje barem podrazumijeva: »Što ćemo za to dobiti?« (M+ 20, 
27). Makar da su apostoli bili kakvi su bili, a njihove početne 


slabosti i kasnije nedosljednosti nitko nije bolje poznavao od. 


Isusa, ipak ih u tom času hvali što su oni ustrajali s njime u 
njegovim kušnjama (r. 28). No onda dolazi njegovo veliko obe- 
ćanje: oni koji s njime ustraju do kraja služeći poput njega 
ljudima, kao u kušnjama, tako će imati pun udio u njegovu 

vječnom kraljevanju. Ono što je njemu dao Otac to i on ostav- 
lja njima, apostolima i svima koji budu išli njihovim putem! 
S njima će jesti i piti za istim stolom: u njegovu. kraljevstvu; 
a onda još i s njime sudjelovati kod suđenja svega svijeta: 
Veliko obećanje, ali ne samo obećanje, već prava oporučna 
ostavština. Isus sve što ima i što će još dobiti kod svoje pros- 
lave ostavlja svojima, ostavlja nama. Kome nije dosta Isusov 
primjer i Isusova ostavština, taj se nije rodio da drugima može 
služiti. Isusa su poslušali i slijedili crkveni pastiri o kojima li- 
turgija pjeva u misnom predslovlju: »Crkvi svojoj (Bože) daješ 
da se veseli slavlju svetoga 1. ida je tako učvršćuješ primjerom 
njegova života, poučavaš riječju njegova prepavijeđanje: i da 
je čuvaš, BS njegovoj tebi ugodnoj molitvi«. 


NA DANE NAUČITELJA CRKVE 


1. č. Sir 15, 1-6: Napunja ga duhom mudrosti i razuma (str. 677) 


Velika je sreća na zemlji steći pravu Božju mudrost, a ve- 
lika je krepost ne htjeti tu mudrost zadržati za sebe već jei 
drugima. priopćiti. Takvi su bili oni naši sveci, većinom sve 
redom velikani, koje štujemo kao naučitelje cijele Crkve. Na 
njihove blagdane liturgija odavna počinje misu riječima koje 
se nalaze u ovom tekstu (r. 5). Za Ben Siraha i za čitav SZ 
mudrost stiče onaj koji se boji Boga i koji se drži njegova za- 
kona. Takav pokazuje da je stekao veliki stupanj mudrosti. već 
time što se drži Božjega zakona, sigurno iz uvjerenja da nam 
ga je Bog dao ne zbog sebe nego radi nas, da nas on vodi k 
Bogu, našemu cilju. Kad netko traži taj put i njime se uputi, 
Božja mu mudrost dolazi u susret, a za tu činjenicu sveti. pi- 
sac ima dvije srdačne slike. Obje su posve ljudske, jedna rje- 
čitija od druge. Ako se veseli sin kad se-vraća majci, ništa ma- 
nje ni ona njemu već mu potrči u susret. Kad zaručnik. ide k 
svojoj zaručnici, možda će izvana pokazati više radosti, ali ni- 
šta manje neće biti ni njezina nutarnja sreća kojom ga doče- 
kuje i ima uza se. U 3. retku je još jedna usporedba, isto tako 
razumljiva svim ljudima. Onaj koji obdržavanjem Božjega 
zakona nastoji steći mudrost dobiva od nje sve ono što glad- 
nome pruža kruh i žednome voda. Mudrost je dakle kao maj- 
ka, zaručnica i hraniteljica, a uz to još i potporanj. za životnom 
putu. Tko se vršenjem Božje volje oslanja o mudrost, taj ne 
posrće i, koliko se u nju stvarno uzda, izbjegava padove i os- 
ramoćenja pred ljudima. Sve su ovo obične, a tako važne stva- 
ri, samo ih treba primijeniti na sebe i provesti. u svome životu. 

Mudrost sama po sebi, kao i svako dobro, želi se saopćiti 
i drugima. Tko ljubi Boga i njegov zakon, tko je primio i 
no uvjerenje da je takva' mudrost izvanredna sreća, taj će 
to prenijeti i na sve one koji su mu dragi. To tim prije i više 
što u“tom slučaju on ništa ne gubi nego samo dobiva. Kao što 
Božja mudrost ne gubi kad nas hrani kruhom. razboritosti i 
napaja vodom razlučivanja, tako se isto događa i onome koji 
taj veliki Božji dar dijeli s drugima. Kad Bog razdaje svoju 
mudrost, on ništa ne pridobiva,.nego samo u tom smislu da 
ljudi upoznavaju njegova savršenstva i time se sve više širi 
njegova vanjska slava. Drukčije je kod naše pridobivene mu- 
drosti: po naravnim zakonima i po Božjoj blagodarnosti što 
više i nesebičnije dajemo to obilatije primamo, sve više i više. 
Pisac je ovih redaka čuo od svoga profesora u Rimu Petersona, 
učenika slavnoga Harnacka koji ga je želio sebi za nasljednika, 
da njemu najljepša »rasvjetljenja« dolaze dok drugima nešto 
tumači. Na taj način i učitelj uči uvijek i sebe, i sve više 
napreduje u mudrosti. Za tu su opću pojavu najbolji dokaz 
crkveni naučitelji čiji razvoj i život pokazuje da je svaki njihov 
dar ljudima osiguravao njimia samima još veće darove Božje 
koji se u velikodušnosti ne da nadmašiti. 

Sve je gornje sadržano u 5. i 6. retku našega teksta. 
Dakako, prava mudrost mudraca ne »uzvisuje nad nje- 
gova bližnjega« u smislu da ga potiče na oholost, jer to bi 
značilo zloupotrebljavanje Božjih darova. Medenousti Bernard 
ubraja među najodvratnije vrste oholosti kad netko drugoga 
uči da sebe proslavi, isto kao što je i odurno gramziv kad netko 
to čini za novac. Mudrac daje kako je Bog njemu dao, a onda 
se i Bog pobrine da takva drugi prije ili kasnije priznaje nad 
sobom, i da mu otvara usta »usred zbora — Crkve«. Ako se 
io uvijek i ne dogodi, bratoljubivi mudrac ima najveće veselje 
sam u sebi, u darovanoj mu mudrosti i, što je najvažnije, »baš- 
tini vječno ime«. Da je npr. Augustin ostao na putu mudrosti 
svijeta, malo bi- tko za nj znao; ili možda kao za kakva here- 
tika, a ovako? ' 


1. Čč. Sir 39, 6-11: mtr ga A e PN ok (str. 697). 


»Ima raznih vrsta mudrosti. Ona prava dolazi od Boga... 
Temelj će joj biti Božji zakon po kojemu je Izrael jedini mudar 
i razborit narod (Pnz 4, 6). Strah će Jahvin biti njezin početak 
i njezina kruna (Izr 9, 10: Sir 1, 14-18; 19, 20) — Ne napustivši 
nikada perspektive te religiozne mudrosti, nadahnuti će pismo- 
znanci odsada ugrađivati u nju sve ono dobro što im ga uz- 
mogne pružiti ljudsko razmišljanje. Plod tog napora jest mu- 
drosna književnost napisana ili sastavljena poslije izgnanstva. 

Humanizam u njoj, ozdravivši od svoje ohole preuzetnosti, 
doživljava polet u svjetlu vjere« (RBT 604-5).- Obilnu staro« 
zavjetnu literaturu o mudrosti, koja se pod tim zgodnim ime- 
nom u starom Misalu čitala iz svih tih knjiga, ne možemo 
pravo shvatiti ako ne uočimo da joj je središnja točka Bog i 
njegov zakon. To je uostalom slučaj #'s drugim mudrosnim 
knjigama starog Istoka, samo s ovom napomenom: uza svu 
sličnost s tim knjigama nadahnute biblijske knjige daleko ih 
nadilaze. Ona je toliko čišća i ispravnija koliko je pojarn. jedi+ 
noga Boga Jahve kod Izraelaca čišći od svih mogućih. skupina 
starih istočnih božanstava. Stoga je posve razumljivo da je ta 
starozavjetna mudrosna književnost mogla uvijek biti iskori- 
štena u našoj Crkvi i njezinoj liturgiji. . 


Na Božji su se zakon u SZ-u pozivali židovski svećenici 
i pismoznanci. Prvi su ga neumoljivo primjenjivali, naročito 
sve njegove obredne propise, a drugi su ga tumačili, bez obzira 
jesu li bili svećenici ili ne. Uz sve moguće razlike, koje je ovdje 
suvišno i nabrajati, u nekom se smislu može reći da židovski 
pismoznanci imaju svoje od sebe mnogo bolje nasljednike u 
našim naučiteljima Crkve. Onih je razmjerno bilo mnogo više, 
ali ako pravo uzmemo naši naučitelji nisu samo oni koje kao“ 
takve štujemo na oltaru. Kao što svi naučitelji nisu bili biskupi 
(Efrem nije bio ni svećenik nego samo đakon), tako velika 
većina crkvenih učitelja nije ni proglašena svecima, jer Crkva 
nije imala dovoljno dokaza da zaslužuju čast oltara. No Bog 
je svojoj Crkvi u svako doba dao dovoljno mudrih učitelja — 
ovdje ni ne spominjemo redovito erkveno učiteljstvo pape i s 
njim sjedinjene biskupe, jer to spada na bitnu strukturu.Crkve 
— koji su uvijek Crkvu rasvjetljivali svojim naučavanjem i 
življenjem. Tako je Ivan XXIII, pun udivljenja za svojega 
predšasnika, kazao da je prerano govoriti o službenom naslovu 
crkvenog naučitelja za Pija XII, ali je zaista veliko blago 
vjerskog nauka koji je taj veliki papa, u svojem dugom i izvan- 
redno teškom pontifikatu,. pružio i ostavio Božjoj Crkvi, Dosta 
je pogledati u Indekse dokumenata 1I: vat. sabora koji ga 
navode do 200 puta, više nego sve ostale pape zajedno, ako 
im ne pridružimo Pavla VI za čijega su pontifikata ti doku- 
menti izrađeni. Stoga se za budućnost Crkve kao cjeline ne 
trebamo bojati ni u tom pogledu, nego samo za sebe i svakoga 
drugoga pojedinca: koliko svatko pozna, sluša i bronadi ono 
što. nam Bog nudi po tim velikim muževima. 

Ako nakon ovih riječi pročitamo još jedanput gore ozna- 
čeni biblijski odlomak, koji je.uostalom vrlo sličan pređašnje- 
mu (Sir 15, 1-6), u njemu ćemo lako naći podlogu svih gornjih 
izvoda. Dosta se: barem malo. zaustaviti kod ovih činjenica; 

* svakoga mudraca i crkvenog učitelja Bog napunja duhom raz- 
bora i upravlja njegovim savjetom i spoznajom (r. 6-7); dotični 
uvijek molitvom slavi Gospoda, razmišlja o otajstvima Gospod- 
njim, izlaže pouku koju je primio od Boga i hvali se zakonom 
Gospodnjega saveza (7-8). Cijeli drugi dio teksta govori (9-11) 
kako za sve to Crkva hvali i štuje te mudre posrednike između 
Boga i nje. A koliko ja poznam crkvene oce i naučitelje? 


NA DANE DJEVICA 
1. č. Pj 8, 6-7: Ljubav je jaka kao smrt. (str. 648) 


Lekcionar opravdava u svojem uvodu (t. 17) zašto donosi 
malo i to vrlo kratkih tekstova iz Pjesme nad pjesmama: nije 
prikladna za čitanje. Tu se misli u prvom redu na javno 
čitanje, a za njezino zasebno čitanje vrijedi isto načelo kao 
i za čitanje drugih sličnih mjesta u Bibliji. Tko je duhovno 
zreo, ili barem na putu ozbiljnog sazrijevanja — a nije zakr- 
žljao u duhovnom infantilizmu — tome redovito u Bibliji 
neće ništa smetati, ni opisi okrutnosti, osvete, bludnosti, ne- 
znanja, gluposti itd. Sve su to sveti pisci iznijeli kao obične 
ljudske pojave s posljedicama koje imaju pred Bogom i lju- 
dima. Tako se i za sadržaj ovoga opsegom malenog a uimjet- 
ničkom vrijednošću velikog djela mogu primijeniti Pavlove 
riječi: »Čistima je sve čisto, a onima koji su okaljani i ne- 
vjernici ništa nije čisto, nego su im okaljani i razum i savjest« 
(Tit 1, 15). Tko pročita uvod i neki: tumač ovoga spisa (barem 
ono što ima zagreb. Biblija 273-4) te se udube u pravi smisao 
Pjesme nad pjesmama, složit će se s Benardom koji ju je po- 
tanko i zanosno protumačio: »Ako tko tu želi upoznati ono 
što čita, neka ljubi (dakako, u prvom redu i najviše Boga). 
Uzalud pristupa slušanju ili čitanju pjesme ljubavi onaj koji 
ne ljubi. Hladno srce nikako ne može shvatiti žarki govor«. 

“ Polazeći. s toga stanovišta Lekcionar donosi ova dva retka 
na blagdane kršćanskih djevica, kod obreda posvete djevice 
i redovničkog zavjetovanja. Ako kada, za te je prigode pri- 
kladan ovaj »vrhunac cijele pjesme: pobjeda, trajnost i vri- 
jednost ljubavi« (zagreb. Biblija). Tko ima pred očima vjere 
nepregledne povorke čistih duša koje su otišle za Isusom i 
Marijom, taj će lako shvatiti ove klasične izraze o ljubavi. 
Ako one vrijede, a vrijede i za pravu zemaljsku ljubav (ako 
nije prava, samo je: karikatura ljubavi!) da je jaka kao 
smrt, onda to pogotovo vrijedi za ljubav .Marije, Crkve i 
svake Bogu posvećene duše kod koje je prema Isusu-Zaručni- 
ku prevladala i nad najvećom. ljubavi među ljudima. Smrt je 
jaka, zemaljska ljubav jača, nebeska ljubav najjača. To su 

uviđala sva kršćanska stoljeća. Ako to u naše vrijeme neki 


stavljaju u pitanje, dokaz više koliko ih je zaveo duh ovoga 
svijeta i kako na to pitanje odgovaraju svi istinski: Kristovi 
sljedbenici. U tom je pogledu uvijek bilo i bit će osobnih 
poteškoća kod mnogih pojedinaca. Molimo za njih uključivši 
i sebe, ali od svega srca i za to da ne znam koliko pojedi- 
naca zajedno ne nametnu svoje osobne rane cijeloj Crkvi 
Božjoj. 

Kad zaručnica moli da je zaručnik stavi kao: znak “na 
srce, tu nije mišljeno bilo kakvo tetoviranje, nego običaj pre- 
ma kojemu moćni i ugledni ljudi nose svoj osobni pečat prive- 
zan “o uzici na vratu pa im je onda i pri ruci kad se žele njim 
poslužiti. Zaručnica se uspoređuju s takvim pečatom, kao s 
drugim zaručnikovim »ja« i ne želi da je on ikada odstrani 
od sebe. Svaka i najmanja sumnja u tom pogledu vodila bi 
u: ljubomoru, a ta je za pjesnika kao grob, kao: podzemlje 
iz kojega nema povratka u prvašnji život. Uz svršetak r. 6. 
stručnjak Buzy piše: »U riječi »žar ljubavi« upoznajmo sve 
vatre duhovnog života: onu cbičnoga kršćanskog života koju 
podržavaju kreposti i onu mističnoga života koju podržavaju 
darovi Duha Svetoga. Posebno spominjemo žar apostolskog 
života, bilo španjolske ustanove sv: Terezije, bilo misionar- 
ske pothvate sv. Franje Ksaverskoga, bilo suvremena djela 
Katoličke akcije, bilo tvrdu evangelizaciju pogana. Velike vo- 
de kušnji ne mogu da ugase tu vatru, te Jahvine plamene. 
Naprotiv, one umnožavaju njihov žar«. A uz izreku na kraju 
odlomka dodajmo: Ako je prezira vrijedan onaj koji bi svim 
svojim imanjem htio kupiti zemaljsku ljubav, koje se ne može 
ni kupiti ni silom pridobiti, još neusporedivo više to vrijedi 
za svaku duhovnu i nebesku ljubav. 


Otk 19, 1. 5-9a: Blago onima koji .su pozvani na 
ko žešini svadbenu gozbu! (str. 228). 


Svakom je pravom vjerniku nebo najveći poticaj za žrtvu 
djevičanskoga i svakoga prisno kršćanskog života. I to u 
dvostrukom smislu: s neba je došao prvotni i trajni uzor 
takva života i sličan život na zemlji razvit će se u svoj punini 
tek u nebu. Prvi je smisao: egzemplarni, a drugi eshatološki. 
Oba dakako nužno uključuju i neprestanu Božju pomoć bez 
koje na te ideale neće nitko ni pomisliti, a kamo li ih ostva- 
riti. Tko nešto drži do papinih enciklika o svetom djevičan- 
stvu i o Bogu posvećenom celibatu, taj zna koliko Pio XII i 
Pavao VI ističu sve te vidike. Samo kad se s najvećom ozbilj- 
nošću računa na vječni život u nebu, onda su ti pogledi pre- 
ma nebu mogući i uspješni. Današnji odlomak traži da'blag- 

dan: ove. djevice provedemo u tom smislu gledajući na nebo. 
Na njoj se već ispunilo ono za čim teži čitava Crkva. »Naj- 
uže sjedinjenje Boga i ljudi, iako je utjelovljenjem Riječi 
Božje «istinski i najtješnje započeto, ipak ovdje na zemlji 
nije još završeno ni potpuno. Dok zaručnica Jaganjca putuje 
svijetom.,odijeljena od nebeske domovine; svoga Zaručnika, 
njezino. sjedinjenje i zajedništvo s. Kristom može: iznutra i 
izvana rasti sve dok se ne usavrši i upotpuni na svršetku 
svijeta. slavnim uznesenjem na nebo« (Ruffenach). 

zu Ivan je .vidio. i,. koliko je mogao, ljudskim je riječima 
opisao .to. nebesko slavlje. Ono se sastoji u. prvom redu u 
hvaljenju Boga, jer to je svrha i ujedno sreća svih Božjih 
razumnih stvorova. Mogu oni biti mali i veliki, bilo po Bo- 
žjim darovima bilo po svojim zaslugama, svi imaju zajedničku 
značajku koja je ovdje još jednom navedena biblijskim izra- 
zima: svi Bogu služe i Boga se boje. Suvišno je i spominjati 
da to, služenje i pogotovo ta bojazan barem u nebu nema 
više nikakva prizvuka koji bi mogao imalo pomutiti našu 
vječnu sreću.i posvemašnje zadovoljstvo svega što je u nama. 
Taj je glas slavljenja Boga sa strane golemog mnoštva tako 
silan da se vidiocu s Patmosa učinio kao šum velikih voda 
i prasak. jakih gromova (r. 6). U tom glasu najjače odjekuje 
usklik. Aleluja, što svjedoči o uskrsnoj pobjedi našega Gospo- 
dara-Kyriosa.i Boga, a ujedno o prikladnosti ovoga čitanja za 
vazmeno vrijeme. Tekst u isti mah pokazuje da to nije samo 
Kristovo slavlje nego i svih onih duša koje su.na najrazno- 
vrsnije načine utanačile s njim zaručničke veze po kojima su 
došle do vječne svadbe.s božanskim Janjetom u nebu. Tih 
je. duša toliko i njihova je sreća tako velika da nebeski glas 
utrostručuje izraze koji pozivaju na to slavlje: Veselimo se 
jat od veselja i zahvalimo Bogu! (r. 7). Neka ti glasovi 
odjekriu U tidnia kod svakog euharistijskog slavlja, a | 
o blegdanu načih djeviča: “ooo done 1.0 Popovo 
e . Djevičanstvo - nije jedina oprema, a ni potrebna oprema 
duša kao Božjih zaručnica. Ivan govori da je njihova odjeća 
od blistava i čista lana, a onda sam dodaje da lan označuje 
pravedna djela svetih. .Bez naših dobrih djela; učinjenih .u 
suradnji s Bogom, malo bi značilo djevičanstvo, bilo koji za- 
vjeti i osobne povlastice. Stoga se posve opravdano ovaj tekst 
može čitati na. blagdan bilo kojeg sveca, kod inicijacije izvan 
Uskrsnog bdjenja pa i.kod samoga kršćanskog vjenčanja. No 
tekst sam ne smijemo uzeti preopćenito, a njegove glavne 
misli ovako obuhvaća misno predslovlje na blagdan svetih 
djevica.i redoynika: »Pristoji se da slavimo (Bože) tvoju pro- 
vidnost:u svetima koji. su se posvetili Kristu zbog kraljevstva 

nebeskog. Time ljudsko biće pozivaš na svetost prvoga, izvor- 
noga stanja i privodiš ga da uživa darove koje će posjedo- 


vati u novom svijetu«. g ga še Ki 5 


2 č 2 Kor 10, 17-11, 2: Zaručio sam vas s jednim zaručni- 
kom: da vas privedem Kristu kao čistu djevicu. (srt. 157) 


Prva dva retka ovog 'Pavlova teksta nemaju veza s djevi- 
čanstvom, ali ipak ih je liturgija odavna spojila sa slijedeće 
dva (koja smo vidjeli u III 165) i mnogo ih puta čitala na 
blagdane djevica. Ovdje imamo.jedan od jasnih dokaza kako 
Bibliju zna najbolje čitati Crkva koja je u ovom kratkom 
odlomku uspjela spojiti preporuku poniznosti i odličnost dje- 
vičanstva. Da se dragovoljno prihvaćenim i. vjerno obdržava- 
nim djevičanstvom može. svatko ponositi, to je poznato. iz 
povijesti mnogih religija, a da o kršćanstvu i ne govorimo. 
Tako krasan biser ima neprocjenjivu vrijednost i na blatnoj 
zemlji i u sjajnom nebu. Posjednik bisera obično do njega 
dolazi kupnjom. ili ga primi na dar, Kad je riječ o ovakvim 
darovima na duhovnom polju, onda je tu jedan i drugi slu- 
čaj. Milost djevičanskog uzdržavanja, kao i sve druge milosti, 
»kupio« je Isus Krist i za njih dao svoju krv Boga-čovjeka. 
I on sada kroz stoljeća, od svoje Majke do zadnjega Adamova 
i Evina potomka, traži kome da ga daruje. Nudi ga mnogima, 
često u meuglednom ovitku ili čak još ni posve. izbrušena: 
Mnoge zanese njegov sjaj, ali se boje krhkosti. svoje zemljane 
posude u kojoj bi imali nositi to blago (2 Kor 4,-7). Ti su 
premalo poučeni o kršćanskoj poniznosti, i“ premalo: u njoj 
izvježbani te nije čudo da odbiju. Kristov. dar.. Mnogo su 
oholiji i gori oni koji računajući na svoju snagu preuzmu 
dar, a onda bez molitve za neprestanu Božju pomoć, i zane- 
marujući barem nužna odricanja, biser prije ili kasnije svrši 
u pliće ili dublje blato... moze doo os 
+ Nema gsigurnijega sredstva. za. sačuvanje djevičanstva od 
poniznosti i svega što ona u sebi uključuje. I obratno: izgubit 
će ga ili barem mu ofuriti sjaj svatko tko se uzoholi ispiti- 
vajući i osuđujući ponašanje drugih. Stoga, tko se ponosi, ne- 
ka se ponosi u Gospodinu! U Gospodinu se ponositi znači i 
ovo: na sve njegove darove, pa i na dar djevičanstva gledati 
kako on gleda. Evanđelje nam pruža sigurnu ljestvicu vred- 
nota kakve one važe kod Boga. Aka je u evanđelju što jasno, 
onda je to Kristova nauka da je ljubav (RBT) najveća kre- 
post, kraljica svih kreposti. Ispod nje će jedan nizati jedne, 
drugi druge kreposti, ali svaka će pravilno razvijena kršćan- 
ska, a pogotovo djevičanska duša. poniznosti dati prednost 
ispred ne znam kako dragog djevičanstva. O tome imamo 

bezbroj izjava svetih otaca i pisaca. Neka Augustirwova: vrijedi 
za sve: Bogu jeiljudima mnogo draža ponizna udata žena nego 
ohola djevica. U tom smislu uzmimo i apostolovu riječ o tome 
koga Bog preporučuje (r. 17), tj. ovdje pomaže da ga jednom 
proslavi u nebu. Samo onoga koji ne preporučuje sam sebe. 
Tko se hvali, makar bio ne znam kako čist, Bogu nije drag. 
A i nagrada mu je već odmjerena: ima je gdje je traži, u sebi 
i u svojoj.okolini. U Bogu ne. sh 4 ft 


NA DANE SVETACA I SVETICA 
1. Č. Jdt 8, 2-8: Bila je jako bogobojazna. (str,: 408) 


Opća je pojava da na svijetu ima više udovica od udo 
vaca. To se ne opravdava samo time da su ženske obično 
izdržljivije u tegobama obiteljskog života. One se snađu re- 
dovito bolje od muškaraca kad u zrelijim godinama ostanu 
bez svoga životnog druga. Uz to one u svojem porodu nađu 
više-manje zadovoljenje svojih zemaljskih težnji pa im se ne 
da u ponovni brak i onda kad im se nudi. Kršćanske su kro- 
nike pune takvih vrijednih likova, počevši od one koja svaku 
najvišu pohvalu zaslužuje ne samo kao jedna jedina Djevica- 
-majka već i kao najuzornija Djevica-udovica. Za misao o sla- 
vlje svetih udovica naš Lekcionar Preporučuje ovo čitanje, 
jedino koje je uzeto iz te vrlo poznate biblijske knjige. (Pre- 
ma njoj je u vezi s našom teškom poviješću slavni Marulić 
spjevao svoj ep, a Marijanski pjesnik nadbiskup Šarić svoju 
poemu u vezi s Marijom). Opis Reda čitanja kaže da iz Este- 
tine i Juditine knjige nema više odlomaka jer da »iziskuju 
dosta dugo čitanje da bi se mogli razumjeti« (t. 17). Otpalo 
je čak i nedavno uneseno Juditino čitanje na blagdan Uzne- 
senja Bl. Dj. Marije, valjda stoga jer se u naše dane činilo 
previše bojovnim. : ika s KS 

“Sam je biblijski tekst našeg odlomka pun pohvala Juditi 
udovici pa evo ovdje stranica koju je Lippert napisao uz 
Fugelovu sliku Judite. »Duša je te žene bila bistra i svježa 
kao jutarnji izvor, a duboka i zagonetna kao bezdano vrelo. 
Obuzdana je ta narav bila dobro upoznata s tajnama života 
i ljubavi. Nisu joj bile tuđe ni silne snage koje znaju pokre- 
tati narod: hrabrost, oduševljenje i panika, a isto tako ni 
nagoni. jednoga - neuknoćenog muškarca (Holoferna)... Bila 
je čista, ali ne nepoučena; netaknuta, ali ne otuđena od svi- 
jeta; sama u stanu s požudnim silnikom a ipak nepristupačna 
kao anđeo. — Judita je bila ujedno djevojka i žena, djevi- 
čanska i istodobno junačka žena koja je gorjela: od ljubavi 


k 

prema svojem narodu, a ipak hladna i daleka kao zvijezde 
koje su sjale na nebu u noći njezina junačkog djela. Njezina 
se čistoća sastoji od jasne i svjesne volje jake osobe koja 
pozna svoje snage te ih upotrebljava do njihovih zadnjih mo- 
gućnosti, a ipak je lijepa, siguma i jednostavna kao skladno 
nabrana ženska haljina. Ona jednom rukom bez straha hvata 
najdivlje. nagone i drži ih kraljevski pred sobom kao odsje- 
čenu : glavu jednog krvoloka. Njezina čistoća nije plašljivo 
i tjeskobno bježanje, ni drhtavi i bespomoćni strah, ni polo- 
vično i kukavično odricanje. Njezina je čistoća snaga, duh i 
sloboda; iživljava se u moći, vladanju i davanju... Na: taj 
je način sigurna i kao sama po sebi razumljiva njezina nad- 
moć nad. vlastitim narodom. Čovjek koji pozna sebe i svoje 
snage te ih upravlja zapovijedajući im, to je, bio muž:ili 
žena; rođeni vođa i vladar svih neslobodnih i tjeskobnih lica. 
Čist čovjek je također vodeći čovjek koji oslobađa. Tako či- 
stoća na način i u duhu jedne Judite znači bogatstvo u snazi, 
budnost u vladanju samim sobom, ljubav u slobodi«, 


1. č. Est 13, 8-14. 17: Da ne metnem čast koja se iskazuje 
čovjeku iznad one koja se iskazuje Bogu. (str. 420: 
17a-17e. 17h) x : 


Iz Esterine je knjige uzeto. par odlomaka (v. Biblijsko ka- 
zalo), a ovaj sadrži Mordokajevu molitvu za njegov ugroženi 
narod, kako ju je uglavnom imao stari Misal u srijedu po- 
slije II koriz. nedjelje. I ova knjiga pripovijeda kako je Bog 
spasio svoj nanod preko jedne žene, Estere. Za razliku od 
Judite koja je kao udovica bila sama, uz Esteru nastupa i nje- 
zin poočim Mordokaj (2, 15). Na njega je liturgija gledala kao 
na Kristovu sliku, a Estera joj je bila kao Crkva ili: Marija. 
U Mordokajevoj je molitvi najprije izraženo klanjanje Bogu 
koji kao kralj vlada nad svime i sve je u njegovoj vlasti. 
Na temelju svjedočanstva o svim djelima koja je Bog izveo, 
Mordokaj se i u toj nevolji pouzdaje u Boga i prepušta, se 
u njegove ruke znajući da nema toga koji bi se mogao su- 
protstaviti Božjoj volji ako on odluči spasiti Izraela. Nitko- se 
ne može oprijeti onome koji je stvorio nebo i zemlju i sve 
što. je divljenja vrijedno pod nebom i koji je prema tome 
Gospodar svega. Mordokaj je izazvao osvetljivog Hamana, jer 
nije htio pasti ničice pred tim bahatim silnikom. Bogobojazni 
Izraelac, uz to još u sužanjstvu, nije to učinio iz drskosti, ni 
iz oholosti, ni iz častoljublja (17b). Sasvim istočnjački. je izraz 
da bi Mordokaj za spas Izraela bio spreman cjelivati, Hamanu 
i tabane ili njegove stope. U onom ga je činu, kao“ što ističe 
naslov odlomka, vođilo samo uvjerenje da ne smije prekršiti 

prvu Božju zapovijed. Ako se kada izabere ovo čitanje, bit 
će lako naći sveca koji je mnogo pretrpio od silnika, ali nije 
popustio u onome što mu je naređivala savjest (npr. biskupi 
Krizostom i Bazilije). Najviše je u tom pogledu uzor sam naš 
Gospodin koji je umro na pre zbog oi jer a htio zata- 
liti svoje božanstvo. 


. Vrlo je korisno da se među da čitanjita akluse! i inonibE: jer 
ako nas Biblija nauči moliti, naučit će nas i živjeti. Augu- 
stin je naročito naglašavao: »Čovjek živi kako mioli«. Povijest 
je izabranog nanoda isprepletena molitvama pojedinaca i sve- 
ga puka, pa toj činjenici imamo zahvaliti i Psalterij koji je 
najuzvišenija molitvena knjiga. »Važnost osobno formulirarie 
molitve u knjigama iz vremena poslije izgnanstva tek raste, 
i zato su knjige knjige dragocjeno svjedočanstvo (Jon 2, 3-10; 
Tob 3, 11-16;.Jdt 9, 2-14; Est 4, 17). Te su molitve napisane 
za čitinje u sakviru nekog kazivanja: nakon toga vjernik ih 
— a Crkva ga na to poziva — može usvojiti« (RBT 584). Na- 
učimo se iz toga sva svoja . djelovanja i zbivanja oko nas po- 
pratiti osobnom molitvom. Ne mora. biti duga kao Časoslov 
ili krunica, koje.uz razmatranje ostaju naše standardne mo- 
litve, nego kratko formulirani usklici i vapaji hvale i zahvale 
Bogu, naknade i prošnje za nas i za cijeli svijet. Onda sve 
dobiva drukčije svjetlo i mnogo veću vrijednost. 


2. č. 1 Tim 5, 3-10: Prava udovica, ona koja je ostala sasvim 
sama, stavila je svoju nadu u Boga. (str. 183) 


Ako želimo pravo shvatiti Crkvu, koja nam danas pred- 
laže da štujemo jednu svetu udovicu i da ovom prigodom 'ču- 
jemo ovaj Pavlov odlomak, onda nam ovo mora biti poticaj 
da poštujemo sve prave udovice. Apostol spominje najprije 
one udovice: koje su ne samo ostale bez muža nego nisu 
imale ni djece. Kršćanska ljubav traži da se takve poštuju 
kao sve starije osobe, a ujedno da im se bude pri ruci u nji- 
hovim potrebama. To je Crkva činila od prvog početka (Dj 
6, 1). Odmah zatim Pavao prelazi na udovice' koje imaju 
djece ili unučad. Ne bi bilo pravo da i takve padnu na teret 
zajednice, već neka se za takvu udovicu pobrinu njezini do- 
maći. Možda je već u početku bilo kršćana i kršćanki s više 
zanimanja i ljubavi za druge negoli za svoje u vlastitoj obi- 
telji. Često djeca znaju zaboraviti dobročinstva koja su pri- 
mila od svojih roditelja i stoga se ovdje traži da svatko ispu- 
njava tu svoju naravnu dužnost, jer je samo to po volji Bo- 
gu. Ni kršćanski ni ljudski nije i u toj najsvetijoj sinovskoj 
dužnosti postupati po onoj samoljubnoj riječi: Brigo: moja; 
prijeđi na drugoga! Kako .će stava očekivati od nevjeste da 

je poštuje i pomaže ako to ne čini ni sin. Neki je naš pučanin 
uvijek davao pravo majci, a nikada ženi uz izjavu:  »Drugu 
ženu mogu naći, drugu majku ne«, 


U 5. retku apostol. opet dolazi na »prave udovice«, ali 
ovdje kao na pripadnice posebnog staleža u Crkvi. I na tom 
primjeru vidimo kako je Crkva od početka u svojem krilu 
okupljala osobe istoga stanja i sa sličnim načinom života, te 
im određivala svoje propise i stavljala uvjete da ih prizna 
kao poseban stalež. »U Crkvi sve udovice moraju biti nepo- 
ročne (1 :Tim 5, 7. 14). Neke od njih, one koje su uistinu sa- 
me, oslobodit će se svake obiteljske obveze i odreći se svake 
rastresenosti te će se posvetiti molitvi (5, 5 gl). Postoji i slu- 
žbeno obvezivanje na trajno udovištvo (5, 12). Tome se pripu- 
štaju udovice koje su bile samo jednom udate a dosegle su 
dob od 60 godina (5, 5); one, vjerojatno, obavljaju karitativne 
zadaće, jer su u prošlosti morale pružiti dokaze odanosti (5, 
10). Prema tomu, ideal što se predlaže udovicama u posljed- 
njem razdoblju njihova “a. sažet je u molitvi, čistoći i 
ljubavi« (RBT 1379). 

Ovdje dakle imamo najstarije Mrjedočanutto O posebnom 
staležu u Crkvi, a malo kasnije taj stalež spominju Ignacije 
Antiohijski, Polikarp i drugi. Vjerojatno je ta služba (stalež, 
»red«) bio povezan sa službom diakonisa (Rim 16, 1). Svi su 
potrebni mnogo dugovali tim požrtvovnim dušama, kojih u 
Crkvi nikad nije manjkalo u raznim oblicima, a Crkva se za 
njih duhovno brinula. Imale su posebno mjesto kod zajedni- 
čkih sastanaka, a spominjalo ih se i u zajedničkim molitvama 
(u onoj na Veliki petak sve do najnovijih promjena). Pavao 
jasno piše što očekuje od takvih osoba, a ponovno naglašuje 
da je najvažnije brinuti se za svoje ukućane. Iz toga je nastao 
i crkveni propis da se u samostan ne može primiti osoba koja 
je dužna uzdržavati svoje. Tko se ne brine za svoje, Pavlu 
je zanijekao vjeru i gori je od nevjernika. 


2. č. 1 Pt 3, 1-9: Svete žene koje su svoju nađu polagale 
u Boga. (str. 204) 


Zadnji se pape uz drugo ističu i time što mnogo više nego 
prije primaju razne vrste vjernika te im govore o njihovim 
pravima i dužnostima. Dosta se sjetiti svih mogućih nagovora 
mladim bračnim parovima, ali i sasvim specijaliziranih: službi 
(kao npr. mnogo citirani nagovor Pija XII primaljama). I u 
pisanim je papinim dokumentima mnogo osvrta na suvremene 
dužnosti raznih staleža. Iz današnjeg čitanja vidimo da je tako 
postupao već prvi papa. “No treba naglasiti da su Petrove 
upute tadašnjim vjernicima uvjetovane prilikama vremena i 

kraja, kao uostalom i svaka prava propovijed kad govori kon- 
kretno. Time nije rečeno da u Petrovu tekstu nema vrlo važnih 
uputa koje se tiču i nas, dotično ih možemo prilagoditi i 
primijeniti na svoje prilike. Inače nam Crkva ovaj odlomak 


ne bi čitala na blagdan današnjeg sveca (ili svetice), Ovakva. 
čitanja imaju uvijek . dvostruku svrhu: da uvidimo kako su. 
Božji ugodnici ozbiljno uzimali i izvršivali Božju riječ, te da, 


se prema toj riječi li mi povedemo za njima. 


Tu misao o Božjoj riječi ističe apostol odmah na početku 
kad poziva kršćanske žene da se one drže Božjega zakona 


pa će bilo koje vrste nevjernici biti predobiveni njihovim po- 


našanjem, a da mnogo i ne »propovijedaju« drugima kako smo 
svi skloni. Samo Bogu su poznate zasluge kršćanskih žena i 
majki koje su svojom požrtvovnošću i strpljivošću ne samo 
mnoge iz daleka privele Bogu nego i svojima blizu spasile 
vjeru. O tome govori i II. vat. sabor (M 21, L 9), što na svoj 
način vrijedi i za muževe, pa u Cus-u (31) piše: »U prvom 


redu odgoj omladine, bez obzira na društveno porijeklo, treba: 


tako urediti da se pojave muževi i žene koji će biti ne samo 
intelektualno izobraženi nego i izgrađene ličnosti, jer upravo 
takve potrebuje naše doba«. Danas je apostolat okoline i am-, 
bijenta, a najprije obitelji, glavna zadaća svih uvjerenih kr- 
šćana kojima je na srcu duhovno dobro ljudi. »Čisto i puno 
poštovanja vladanje« (r. 2) privlači svakoga, a imponira i 
onima koji mu se možda izruguju. f 

.Petar stavlja kršćankama kao primjer starozavjetne žene, 
što još i sada čini liturgijski blagoslov nevjeste- kod vjen- 
čanja, iako ih više ne spominje po imenu. Ako komu smeta 
što apostol ponovno (vr. 1. i 5-6) preporučuje pokornost žene 
mužu, svatko će priznati da je dužan »činiti dobro« (r. 6), a 
u tome je uključeno sve što je potrebno, kako uostalom pno- 
izlazi iz slijedećih preporuka koje se odmose na sve bez iznim- 
ke. Kad Petar spominje da se ne treba bojati nikakva zastra- 
šivanja, onda se tu može misliti na razne bojazni koje mogu 
uplivati osobito na neke osobe, a u naše dane je osobito raši- 
ren »strah« od svijeta, njegova javnog mnijenja, mode itd. 
Nema sveca ni svetice koji su se prilagođivali načelima i 
zahtjevima svijeta. U: tom se pogledu svaki od njih držao 
onoga što piše uz raku sv. Prospera u Hvaru: »Felicitati mun- 
di non credo, adversitati mundi non: cedo — ne vjerujem. 
sreći svijeta, ne popuštam njegovu  protivljenju«, Svijet 
je strašno nasilan, a što mu tko više popušta, od njega on sve 
više traži. Prevarit će se svaki onaj koji misli da će vjerno. 
služiti Bogu a neće da se distancira od svijeta. Prirodni za- 
kon govori o povezanosti svakoga bića s okolinom. U tom će 

slučaju mnogo jače uplivati svjetska okolina: na pojedinca: 
nego što će on nju »obratiti«. Ta panola, kojom se mnogo 
toga želi pokriti i opravdati, može biti. sudbonosna za mnoge. 


MISE ZA POKOJNE 


Iz SZ-a: Mudr 4, 7-15: Krepostan život — zrela starost. 
(str. 652). 


»U svakoj službi za mrtve, bilo pogrebnoj bilo općoj, ve- 
lika se važnost pridaje čitanjima Božje riječi, jer ona navje- 
šćuju vazmeno otajstvo, bude nam nadu da ćemo se opet 
naći u Božjem kraljevstvu, uče nas nježnoj ljubavi prema 
pokojnima i u svakom nas pogledu potiču na svjedočanstvo 
kršćanskoga života« (Red sprovoda 12). Ta napomena sadr- 
žava glavne točke prema kojima su izabrana ova čitanja, a 
i prema kojima se poslije evanđelja u misi ima održati krat- 
ka homilija kod koje je isključen oblik posmrtnog (pohvalnog) 
slova (t. 41). Prema naravi naših stranica ovdje ćemo istaknuti 
u tim čitanjima naročito one misli koje su prikladne za 
osobno razmatranje. ' 

Mnogo .puta znamo reći da je netko umro prije vremena 
nego se moglo očekivati, da je dotični tek počeo živjeti, da 
je otišao kad je mogao najviše uživati, ili kad je svojima bio 
najpotrebniji itd. Sve su to posve ljudski izrazi koji svjedoče 
kakva je zagonetka čovjeku smrt i sve što ona mosi sa sobom. 
Ako gdje, tu svatko priznaje da je posve: bespomoćan, a sam 
po sebi i beznadan. Božja nam je, objava došla ususret na 
najsavršeniji način i u njezinu svjetlu sasvim drukčije može- 
mo gledati nas mrt svoju i svojih dragih. To vrijedi već za 
tekstove iz SZ-a, ali u punom smislu tek za objavu koju nam 
je donio Sin Božji. Značajno. je odmah iz prvog retka da sta- 
rozavjetni mudrac ne žali onoga koji umre »prijevremeno«, 
Skoro mu zavidi, jer zna da će pokojni »naći mir« I priro- 
dna nam pamet govori da nije važno koliko. već kako čovjek 
živi. Starost redovito svatko želi doživjeti, ali se brojem: godi- 
na ne može postići da ona bude »časna«. Bez obzira na broj 
sprovedenih dana na zemlji njihova se vrijednost mjeri po 
razboritosti kojom netko rasuđuje i postupa te prema krepo- 
stima koje netko stekne u životu. ; 

'Uz tu prirodnu mudrost sveti pisac nastoji doznati kako 
Bog gleda na. smrt: svakoga ljudskog stvora .pa prema“ tome 
i onoga koji umre rano. Mudrac misli da je dotičnome Bog 
smrt poslao.iz ljubavi. Kad to čujemo, u prvi mah se čudimo, 
ali Biblija. navodi dva. uzroka zbog kojih svakom. vjerniku. 

može biti jasno kako nas Bog ljubi i na nas misli i onda kad 


nam mora poslati smrt. Mladi je pokojnik ugađao Bogu koji 
ga.je zavolio i stoga ga želi uzeti k sebi da ga nagradi i da u 
toj nagradi on kod njega vječno uživa. Drugi je razlog u vezi 


S prvim: Bog vidi u kojim prilikama živi njegov miljenik pa 


ga nije htio dalje izlagati teškim kušnjama i grješnim napa- 
stima. Mudrac se kod toga duže zaustavlja i kao da govori iz 
vlastitog iskustva u što sve pada čovjek svakog dana. Tu se 
možda mnogima porađa misao: zašto mene Bog nije uzeo pri- 
je nego sam to i to sagriješio? Ili čak: zašto me nije oslobo- 
dio svijeta i svega što je na njemu dok sam bio još posve ne- 
vino dijete? I to su posve ljudske misli. Zaboravljamo koliko 
pred Bogom vrijedi obraćenje i pokora, pa i najmanje dobro 
povezano sa zaslugama našega Spasitelja. Bog najbolje zna 
što je za dobro svakoga od nas i najpametnije se njemu posve 
prepustiti, pa s obzirom na život i smrt samo njegovu volju 
tražiti i izvršavati. Takvima pripada Božja milost i milosrđe, 
iako svjetina sve to vidi, ali ne shvaća. Ne shvaća ona Gospo- 
dnje odabranike za njihova života, pa ni onda kad umru. 


1. č. Tuž 3, 17-26: Dobro je u miru čekati. (str. 817) 


“ Većina vjernika teško prihvaća vazmeni značaj kršćanske 
smrti i pogreba kako nam je to stavio pred oči II vat. sabor 
(L). Znak je primitivizma i nezrele vjere kad se nastoji pri- 
državati običaja Koji vuku korijenje iz naše poganske pnrošlo- 
sti (naricanje i sl). Nedavno je pričala dobra stara vjernica 
kako se nimalo ne boji smrti, ali je zabrinuta ako je stigne 
po noći hoće li je tko »urediti«, Sve je potrebno ruho ona pri- 
pravila, ali njezina pomoćnica, s kojom jedinom stanuje u 
kući, kad se nađe kod umirajuće osobe, zavuče se u kut i pre- 
ma običaju svoga rodnog mjesta jauče dok ne naiđe netko 


treći. Ovo ne znači da kod smrti može itko biti indiferentan - 


i da kod preminuća svojih dragih ne smijemo plakati. I veliki 
Augustin, nakon što je u Ostiji bBokopao svoju svetu majku 
Moniku, dugotrajnim plačom dao je oduška svojoj sinovskoj 
boli. Crkva razumije i sve naravne potrebe i osjećaje čovje- 
kove pa je među čitanja kod pogrebne mise uvrstila i ovaj 
izvadak iz Knjige tužaljki. Iz tih je vrlo ganutljivih i prodor- 
nih pjesama samo: još jedno čitanje u misnom Lekcionaru (II 
207) i to u vezi s propašću Jeruzalema, na što se te tužaljke: 
uglavnom i odnose. Veliku je narodnu tragediju nepoznati 
pjesnik shvatio kao svoju vlastitu strašnu nesreću i kao takvu 
je opjevao. : 

“Opću žalost možemo osjetiti samo ukoliko je ona' naša 
osobna žalost. Stoga_.su i te Tužaljke .pune vlastitih lirskih. 

izraza, a »treća je tipičan primjer za tzv. individualne tužalj- 
ke« (zagreb. Biblija 284). Iz nje je ovih deset distiha od kojih 
prvih pet opisuje naravnu žalost zbog smrti koja svakoga ne- 
minovno čeka. Na kraju prvog dijela pjesnik-vjernik uz tugu 
osjeća u srcu i veliku nadu o kojoj pjeva u drugom dijelu 
odlomka. Jobovski nastrojeni Lippent piše o općem zakonu smr- 
ti: »I njega je dao Bog. Bog! Bog je i Bog smrti. Bog je stra- 
šni Bog i može biti kao vatra koja uništava. On je stvorio i 
smrt. Zato je smrt kao prinodni zakon možda najveći, najsna- 
žniji simbol strašnoga Božjeg gospodstva, kojim nam zapovi- 
jeda. »Jahve daje život i smrt« (2 Sam 2, 6; Pnz 32, 39; Tob 
13, 2; Mudr 16, 13)... S beskrajnim, vječnim, ravnodušnim 
mirom gleda Bog uminanje svojih stvorenja; gleda kako se 
nad njegova stvorenja propinju valovi umiranja, gleda besko- 
načnu sumu smrine muke koja tereti njegove stvorove. Ovdje 
opet vidimo da su za Boga, pred njegovim vječnim namjera- 
ma i planovima sve vremenite, zemaljske nevolje, trpljenja 
i muke nešto što uopće nije važno. Pred njegovim planovima 
i namjerama o stvaranju i posvećenju sve je to samo prolaz- 
na sjena.« No objava nam govori i ovo: Bog svojem najmili- 
jemu stvoru, čovjeku, nije bio namijenio smrt (RBT), nego je 
u mju, za se i za svoje potomstvo, otišao prvi čovjek sam. 
Bog ipak nije napustio čovjeka već nam je obećao uskrsnuće 
tijela i život vječni. 

Gore navedeni pisac kaže na drugom mjestu još nešto što 
lijepo tumači drugi dio mašeg odlomka: »Kad mi gledamo 
u tamni hodnik budućnosti u koji ulazimo, tad postoji samo 
jedna stvarnost, koja nam prilazi i koja je već kod nas, Bog. 
Ali upravo tu stvarnost ne možemo gledati, još ne posjedu- 
jemo gledanje Boga. No onaj koji dolazi već je i prisutan. On 
u sebi mosi sve ono što ima doći. On je jedini most preko ko- 
jega prolazimo kad napuštamo sadašnji čas. On je nebeski 
šator u kojem je naše bivstvovanje ukorijenjeno poput drveta. 
On je riječno korito u koje se mi izlijevamo. Tako vidimo 
da mi to svoje buduće vrijeme i trajanje, svoje buduće godime 
i tisućljeća, svoju buduću vječnost imamo samo u njemu i 
iz njega. Zato ih samo u njega polažemo i samo ih njemu 
možemo povjeriti«. Naravna je dakle i kršćanska mudrost: 
Tražiti Boga i poudavati se u Gospodina te u miru čekati 
njegovo spasenje. 


2 Mak 12, 43-45: Sveto je i pobožno misliti o uskrsnuću. 
(str. 467) 


Za svakoga je vjernika vrlo utješna istina o »općinstvu 
svetih«, samo je malo onih koji točno znaju na koje se tu 

svete misli, a još manje onih koji shvaćaju sve što obuhvaća, 
tu nezgrapno upotrebljen, izraz »općinstvo«. Radi se 0 »opći- 
ni«, najužoj duhovnoj zajednici koja spaja kršćane na zemlji, 
duše u čistilištu i svete u nebu. Sve te skupine mogu nekako 
reći: Što smo mi to ste vi bili, a što ste vi to ćemo mi biti. 
No još više od zajedničke naravi i vječne sudbine te tri sku- 
pine povezuje u najužu zajednicu Božja svetost koje smo na 
zemlji dionici po milosti, koja usrećuje i »svete duše« u čisti- 
lištu a još neusporedivo više nebeske blaženike, od kojih je 
samo neke izabrane Crkve proglasila »svecima« i hoće da ih 
kao takve štujemo, zazivamo i nasljedujemo. Oni su kod Boga 
i prema tome je jasno da me trebaju nikakve naše pomoći. 
Drukčije je s onima koji se još moraju čistiti da smiju zauvi- 
jek stupiti pred Boga. Njima pomažu svi nebesnici, a mnogo 
im pomažu i naše molitve i žrtve. Opće je uvjerenje ljudi 
da su još uvijek s mama oni koji su otišli sa Svijeta prije 
nas, a osobito oni koji su poginuli za nas i mjesto nas. O 
tome svjedoče i raznovrsni spomenici neznanom vojniku ili 
junaku. Uzvratiti im možemo svojim sjećanjem, a još više 
svojom molitvom. Ta je duboka vjerska misao došla do 'izra- 
žaja u ovom biblijskom tekstu. 

. U teškim makabejskim borbama protiv idumejskog voj- 
skovođe Gorgije pade izvjestan broj Židova (r. 34). Izraelski 
se vođa Juda pobrine da pali budu dolično pokopani u gro- 
bovima otaca. Iznenadilo ga je što su pod odjećom svakoga 
mrtvaca našli predmete posvećene idolima grada Jamnije (r. 
40). Juda je njihovu pogibiju smatrao Božjom kaznom: »Tako 
je svima postalo jasno da je to uzrok njihove smrti. Zato su 
svi stali blagoslivljati Gospodina, pravednog suca koji otkriva 
ono što je sakriveno. Zatim se pomoliše da bi se počinjeni 
grijeh sasvim oprostio« (r. 40b-42a). Juda i njegovi suborci 
nisu bili zadovoljni samo svojim molitvama za pokojne. Izme- 
đu sebe su sabnali 2000 srebrnih drahmi da se u jeruzalem- 
skom hramu prinese žrtva okajnica za grijeh što su ga poči- 
nili preminuli. Nadahnuti pisac ne samo hvali to vrlo lijepo 
i plemenito djelo nego još ističe da je Juda time pokazao 
vjeru Izraelaca u konačno uskrsnuće. Inače, »bilo bi suvišno 
i ludo moliti za mrtve«. Objava nas dakle Božja uči da maj- 
ljepša nagrada čeka one koji usnu pobožno. Mrtvi se nalaze 
kod Boga po čijoj su volji živjeli i umrli. Prema tome je 
sveta i pobožna misao moliti i prikazivati žrtvu naknmadnicu 
za one kojima se (laki) grijesi moraju opnostiti još poslije 
smrti. »To je jedini tekst iz SZ-a koji se može navesti za 
dokaz čistilišta« (zagreb. Biblija 261). 


M 

Ako se tolika moć pripisuje starozavjetnim žrtvama, ne- 
uporedivo više može pokojnima pomoći Kristova i naša žrtva 
svete mise. Prema starom je obredu svećeničkog ređenja bi- 
skup izričito davao mladomisniku vlast da može misiti za žive 
i za mrtve. Stoga je posve shvatljiv običaj, koji se duboko 
uvriježio u kršćanskom puku, da toliko žrtvuje za pokoj duše 
svojih dragih. Svaka je misna žrtva svojim plodovima nepro- 
cjenjivo korisna svim živima i mrtvima koji mogu primiti te 
plodove. Crkva, »zajednička dobra majka« (Augustin), moli 
za svu svoju djecu, a osobito za one za koje nema tko moliti. 
No to nikoga ne oslobađa dužnosti da za svoje drage učini 
sve što imože, a njima i sebi nitko ne može više koristiti 
nego kad se pobrine da se u raznim prigodama (»godovi« i 
sl.) prinese za pokojne sveta misa i da se kod nje pričeste 
barem oni koji je naručuju. Tako se na najsavršeniji način 
u Bogu sklapa sveta zajednica onih »koji su otišli pred nama 
sa znakom vjere i počivaju u snu mira« (I euh. molitva) i nas 
koji ćemo skoro za njima. U boli za pokojnima najveća je 
utjeha molitva i misna žrtva sa sv. pričešću. 


Iz NZ-a. 1 Kor 15, 51-57: Pobjeda iskapi smrt (str. 150) 


Drugi je dio ovog odlomka u našim svescima razmotren 
dva puta (INI 53 i IV 3395), ali je pravo da se barem kratko 
osvrnemo i na njegova tri prva retka. Nakon što je Pavao 
Korinćanima učvrstio vjeru u Kristovo uskrsnuće govori im 
o onome što je mjih posebno zanimalo: kako ćemo mi uskr- 
snuti. Apostol ističe da im time iznosi jednu vjersku tajnu 
koju je njemu Bog barem djelomice objavio, a on je saopćuje 
svima. No sadašnje naše »tijelo i krv ne mogu baštiniti kra- 
ljevstvo Božje, niti (naše) raspadljivo baštiniti (Božje) nera- 
spadljivo« (r. 50). Dakle, »ovo raspadljivo treba da se obuče 
u neraspadljivost, i ovo smrtno obuče u besmrtnost« (r. 53). 
Kako će se to dogoditi? Kod onih koji su umrli stvar je 
jasna: u času će uskrsnuća oni primiti natrag svoje tijelo koje 
će tada biti neraspadljivo i prema tome besmrtno. Bit će to 
pravo ljudsko tijelo, ne samo oživljeno već i proslavljeno, 
slično Kristovu uskrslom tijelu. 

Što će se pak dogoditi s onima koje će Krist kod svoga 
ponovnog dolaska zateći žive? Ljudski će naime rod još 
živjeti u svojemu zadnjem naraštaju: »Zaista, kažem vam, 
ovaj naraštaj (u najširem smislu) neće proći dok se sve to 
ne zbude« (Mt 24, 34). Bez obzira da li je Pavao mislio i 
na sebe kad je zapisao: »Svi nećemo usnuti« (r. 51), važno je 
ono što ističe dva puta: »Svi ćemo se izmijeniti« (r. 51-52). 
Bez te promjene ne bismo mogli baštiniti i uživati neraspa - 

dljivost i besmrtnost u Bogu. Kako će Krist kod živih izvesti 
tu nužnu promjenu tijela da iz raspadljiva postane neraspa- 
dljivo, o tome nam ne govori ni Biblija ni crkvena predaja. 
Ludo bi bilo misliti da Bog, gospodar života i smrti, ne može 
to učiniti i bez da čovjek tjelesno umre, a kako će on to uči- 
niti — može biti predmet naše isprazne znatiželje, ali ne pra- 
vilo našega življenja. To se pravilo sastoji jedino u Kristovim 
riječima: »Oni koji su činili dobro uskrsnut će na uskrsnuće 
života, a koji su činili zlo na uskrsnuće osuđenja« (Iv 5, 29). 


Otk 14, 13: Blaženi mrtvi koji umriješe u Gospodinu! 
(str. 225) 


Ovaj ije jedini redak iz Ivanova Otkrivenja najbolje po- 
znat vjernicima u onim krajevima gdje se donedavna skoro 
svakoga dama čitala ili pjevala misa za pokojne. Zaslužuje da 
se on i dalje što češće čuje, isto kao i gornji tekst iz knjige 
Makabejaca koji se uzimao na godovni dan pokojnika. Vidje- 
lac s Patmosa ističe da je zaista čuo taj glas s neba i da mu 
je on naredio da zapiše nebesku poruku svemu svijetu. Allo, 
uvaženi egzegeta Apokalipse, ovako ocjenjuje tu poruku: 
»Ovaj je redak od najveće važnosti. Dok klamjaoci zvijeri 
(sotone i njegovih poslanika) srću u sudbonosnu propast, u 
ime Duha Svetoga prorok svečano izjavljuje da vjernici mogu 
očekivati nagradu za svoja djela odmah nakon njihove smrti, 
tj. da ne čekaju Isusov drugi dolazak ma svijet. Njihova ih 
(dobra) djela slijede na drugi svijet i Božja očinska dobrota 
neće dopustiti da čekaju na nagradu za svoje zasluge. Oni će 
»otpočinuti« ništa manje nego mučenici (6, 11), jer će vjeno- 
jatno i oni primiti nebesku bijelu haljinu... Onaj dakle tekst, 
koji naziva blaženima one koji su pali u borbi protiv zvijeri, 
ne poziva na mučeništvo... Ta je sreća obećana svima oni- 
ma koji su se usprotivili zavođenju iako na tom poprištu nisu 
ostavili svoj život... Svi će dakle vjernici, koji su vjerovali 
u Isusa i vršili zapovijedi sve do smrti, bez obzira jesu li 
mučenici ili ne, uživati u nebu zasluženu nagradu za svoja 
djela a da ne čekaju svršetak svijeta. Za svakog je pojedinca 
posve blizak taj dan oslobođenja i počinka. Što im mogu 
nauditi prijetnje sotone i njegovih zvijeri koje su već osuđene 
na vječnu propast«. i 

Ovaj je Ivanov tekst nadahnuo bezbroj kršćanskih vapaja 
kojima za drage pokojne molimo vječni pokoj i mir. Nije to 
»mir nirvane«, u kojoj se ništa ne zbiva i ne osjeća, nego za- 
služeni počinak u Očevoj kući nakon trudnog života koji je 
borba u punom smislu riječi (Job 14, 1). Kad s time spojimo 
sve omo što nam je Krist objavio o prekogrobnom životu 

(RBT, nebo VI), onda kršćaninu misao na smrt nije gorka i 
strašna već utješna i slatka, Istina, tu su i naši grijesi ali njih 
se za života nije teško osloboditi zajedno sa svim njihovim 
posljedicama, ako samo ne odbijamo Božje milosrđe. Naš na- 
rod ima uzrečicu: »Tanki su sudi Božji«, ali imamo i činje- 
nicu koju Lippert ovako iznosi: »O nijednom čovjeku ne 
znamo sigurno da je osuđen, ali o mnogima znademo da su 
postali blaženi, da su sveci, da su u Božjoj ljubavi. Nije li 
već to preobilje svjetla u našem mračnom svijetu gdje često 
imamo utisak kao da prevladava tama, kao da su svjetla sa- 
svim izgubljena u mračnom prostoru svijeta! Ne tako, pre- 
vladava pozitivna strana, strana svjetlosti!... Nije li već to 
utješna pomisao koja Kristovim učenicima svijetli u času 
umiranja ?« 

Moramo u sebi i oko sebe mnogo poraditi da prevlada 
vazmeni značaj kršćanske smrti. Taj ne isključuje da za svoje 
pokojne molimo, nego našu molitvu ispunja većom nadom, čini 
je dakle uspješnijom. Kod svega toga moramo mnogo više 
nego li na sebe i svoje grijehe misliti na Boga i na njegovo 
milosrđe. Služba za pokojne u novom Časolovu traži da i u 
njoj sada na kraju psalama molimo »Slava Ocu«, Uz to u 
svim njezinim časovima sada stoji i himan koji ne samo moli 
za pokojnike nego i opijeva Boga i njegova djela. Njezina 
»Služba čitanja« (dosadašnji matutin) ima o vječnom Božjem 
kraljevstvu završnu kiticu koja se može ovako prevesti: »Kad 
sa zemlje otiđemo — u to nas uzmi kraljevstvo — da tebi, 
svrsi, pjevamo — koji si početak stvorenja«. 


Ev. Mk 15, 33-39; 16, 1-6 (duže) ili 15, 33-35 (kraće): 
Isus zavapi jakim glasom i izdahnu. (str. 45-6) 


Koliko god je smrt posve notorna činjenica toliko je ona 
i misterij. Smrt nije misterij onim površnim ljudima kojima 
ona znači, za njih, svršetak svega, Neka onda oni traže smi- 
sao svoga života, a mi kršćani nalazimo smisao života upravo 
u — smrti. I taj nam paradoks rješava utjelovljenje Sina 
Božjega i njegovo pashalno otkupljenje. Iz evanđelja, osobito 
iz četvrtoga, nama je jasno da se Krist zato rodio kao čovjek 
da bi mogao za mas umrijeti i svojom nas smrću otkupiti. To 
je onaj njegov toliko žuđeni čas (RBT)! 

Znak je toga misterija i tama koja je u samo podne ovila 
križ na Kalvariji i o kojoj tami izvješćuju sva tri sinoptika. 
»Misterij smrti! To je misterij, da, više nego li bilo koja 
tajna. To je mešto što daleko nadilazi svijet našeg iskustva 
te prelazi u svijet vječnosti, u drugi svijet, u svijet i u život 
samoga Boga. Smrt je misterij, i to mnogostruki misterij: po- 

najprije mysterium iniquitatis, tajna grijeha, jer je po grijehu 
došla smrt na svijet. Ali ona je i mysterium caritatis, jer je 
sva naša nada osnovana na jednom umiranju. Naše je spase- 
nje utemeljeno na smrti našega Spasitelja« (Lippert). Stoga 
posve odgovara da se kod razmišljanja o bilo kojoj ljudskoj 
smrti osvrćemo na križ. On je već dvije tisuće godina znak 
smrti i ujedno pobjede nad smrću. Pobijedio ju je za sebe i 
za nas onaj koji ju.je slobodno i dragovoljno uzeo na sebe. 
Otišao je u smrt kad je htio, što ije pokazao i time da je 
nakon što je tri sata visio na križu povikao iza glasa i što je 
neposredno prije izdahnuća zavapio jakim glasom. Umirući je 
Krist pobjednik smrti. 

Čovjekov ije najbolniji osjećaj očaj koji zna bijedno ljud- 
sko biće čak natjerati u smrt. Nju dakle takav smatra manjim 
zlom i od same smrti. Ni taj strašni osjećaj nije bio prište- 
den Sinu Božjemu za njegova boravka na zemlji kad nam 
je bio sličan u svemu osim u grijehu. Isusov usklik, što nam 
ga je Marko sačuvao u izvornom aramejskom jeziku, svjedoči 
do kojega je ponora ljudski grijeh doveo Božjega Sina, ili 
bolje: njegova ljubav da nas oslobodi od grijeha. »Tada se 
u nebu pisala velika epopeja trpljenja koje je davalo zado- 
voljištinu za nas. U tom se času Isus svome Ocu prikazao kao 
žrtva. U Spasiteljevoj su se duši odvijale neistražive tajne 
muka koje je dragovoljno primio na sebe i koje je podnio 
za grijehe svijeta. Nema ljudske riječi koja bi mogla izraziti 
ono što se događalo u tom času koji je odlučivao sudbinom 
ljudskog roda i kad je na vagi već prevladavalo ono što je 
bilo u našu korist« (Cristiani). 

Da označi taj trenutak, Krist se, kao i kod navaljivanja 
sotone u pustinji, poslužio nadahnutom Božjom riječju. »Bože 
moj, Bože moj, zašto si me zapustio?« — usklik je kojim po- 
činje mesijanski 21. psalam. Mnogi drže s Jernonimom da je 
naš Gospodin na križu izrekao cijeli ovaj psalam, prve i zad- 
nje riječi psalma glasno, a druge tiho. Naime, Isusova zadnja 
riječ: »Svršeno je« uzeta je iz svršetka ovoga psalma, jer »On 
je to učinio« znači: »Sve je svršeno« (Vlašić). Samo čitav taj 
psalam može nam barem donekle predočiti ono što je naš 
Spasitelj tada proživljavao: uz očaj nad izvorom i ponorom 
grijeha još i nepokolebivu nadu u Božje svemoguće milosr- 
đe i praštanje. Cristiani to dvoje uspoređuje s visokom pla- 
ninom čijim obroncima vitlaju strašne oluje, a njezin se vrh 
kupa u sunčanom svjetlu. 

Kristova smrt nije bila samo njegova stvar, na što cilja 
26. redak toga psalma: »Zato ću te hvaliti u zboru (Crkvi) 
veliku, pred vjernicima tvojim izvršiti zavjete«, Njegova mu- 

ka i smrt, a još više njegova neograničena predanost Ocu, da 
izvrši njegovu volju do kraja, pobožanstvenjuje sve naše boli 
kod smrti dragih osoba i kod naše vlastite smrti. Od kada je 
Sin Božji izdahnuo više nije teško izdahnuti. Uz to, budući da 
su nama ljudima potrebni znakovi koji nas sokole u našoj sla- 
bosti, kod Isusove su se smrti dogodila znamenja o kojima 
nam govore evanđelisti i pale su izjave kao što ju je izrekao 
taj kvalificirani satnik. No malo nakon Isusove smrti zbilo se 
nešto neusporedivo više: on je slavno uskrsnuo. To je cilj koje- 
mu su vrata naša smrt. Do tada, a dao Bog, i za sam taj prijelaz 
svima nam je na raspolaganju božanska popudbina: »Sinomasi 
će jesti i nasitit će se, hvalit će Gospodina koji traže njega; 
nek živi srce vaše dovijeka!« (ps 21, 27). Vječna je Božja riječ 
zajedno sa nebeskom hranom na zemlji utjeha živima i Život 
mrtvima. 


Ev. Lk 23, 44-49; 24, 1-6a (duže) ili 23, 44-49 (kraće): Oče, 
u ruke tvoje predajem duh svoj! (str. 74-5) 


Da shvatimo Isusovu posljednju riječ na križu, treba se 
sjetiti njegove prijašnje svečane izjave: »Zato me ljubi Otac 
što ja dajem život svoj, da ga opet uzmem. Nitko mi ga ne 
može oduzeti, nego ga ja sam od sebe dajem. Imam vlast 
dati ga, imam vlast opet ga uzeti; takva je zapovijed koju 
sam primio wd Oca svoga« (Iv 10, 17-18). Tko spoji tu izjavu 
s usklikom koji je gore istaknut u naslovu odlomka, dat će 
pravo Cristiani-u koji ovako parafrazira Isusu zadnju riječ: 
»Krvnici su mi sve uzeli, i moje odijelo, a moje su tijelo 
izmučili kako su htjeli. No ostao mi je moj duh. On je uvijek 
u mojim rukama. Njega se ne može ubiti. Njega se ne može 
uzeti. On pripada meni i ja ga predajem svome Ocu, jer mi 
ga je on i dao. Time mu prikazujem dragovoljni prinos za 
spasenje svijeta«. Isti pisac upozorava svakoga koji želi shva- 
titi uzvišeno značenje Isusove smrti na križu neka pazi na 
ovo: »Ona dokazuje da je Isus čovjek i da je Bog (ovo drugo 
s dvostrukoga kraja: svoju je smrt on navijestio i ona je 
omogućila njegovo uskrsnuće). Ona dokazuje Božju ljubav 
prema nama i Isusovu ljubav prema dušama; ona pokazuje 
koliko je vrijedna ljudska duša i kako je veličanstvena Božja 
pravda; ona očituje veličinu i strahotu grijeha; ona je cijena 
za milost i za sakramente koji je dijele... Na križu je žrtva 
— Isus; tu je svećenik koji je prinosi — opet Isus; tu je Bog 
koji je prima... U Isusovoj se dakle smrti nalazi sva kato- 
Jička dogma, sav katolički moral, sva katolička liturgija«. 

Crkva nam ovo ne čita samo na Sveti petak (u god. C) 
nego nam izvještaj o Kristovoj »blaženoj muci« (I euh. mo- 

litva) pruža da se može čitati kod kršćanskog pogreba kako 
bismo bolje shvatili smisao smrti svojih dragih i svoje vla- 
stite smrti. Ako i nama bude dano da se Isusovim raspolože- 
njem odijelimo od ovoga svijeta, shvatit ćemo da je naša 
smrt dobitak (Fil 1, 21), kako je dr Merz odabrao za svoj 
nadgrobni natpis. »Kad čovjek tako gleda na smrt, onda 
nestaje njezin užas. Tada ona nije samo nešto neizbježno, ne- 
go nešto divno za čim treba čeznuti. Tada je ona najradosniji 
glasnik, dobrodošli evanđelist kakvog nema na zemlji. Ona 
naviješta najljepšu veselu vijest. Ona je najdraži Božji anđeo 
koji dolazi k nama, uzima nas za ruku i govori: Hajde! Pođi- 
mo kući!« (Lippert). Gorak je kruh tuđine, pogotovo za onoga 
koji je u nju izagnan i ne može se toga stanja osloboditi dok 
to drugi ne odrede. Nije uzalud Božjoj i našoj Majci bio 
bezbroj puta upravljen vapaj: »Svrni dakle, odvjetnice naša, 
one svoje milostive oči na nas, te nam poslije ovoga progona 
pokaži Isusa, blagoslovljeni plod utrobe svojel« U tom će 
tek času Isus biti naš Spasitelj u punom smislu te riječi. Ako 
smrt tako uzmemo, onda je ona najveći Božji dar čovjeku u 
njegovu sadašnjem stanju. 

Nedavno je jednoj našoj redovnici liječnik nakon pregle- 
da otvoreno kazao, jer je poznavao junakinju koju je imao 
pred sobom: »Časna majko, to je rak!« Ona mu je zahvalila 
na otvorenoj riječi i kasnije prostodušno izjavila: »Da je to 
kazao zidu i meni — sve isto«. Tako se osjećaju oni koji se 
svega života spremaju na prijelaz k Ocu, oni koji uvijek traže 
i vrše volju Božju. Takvima je onda smrt jedincata i mepo- 
novljiva prigoda da i oni, poput božanskog Spasitelja, izda- 
hnućem pruže nebeskom Ocu svoj najveći dar, svoj duh. Isus 
nije morao umrijeti, mi smo prisiljeni da to podnesemo, ali 
je velika mudrost: nuždu pretvoriti u krepost. U toj se kre- 
posti, hraneći se sa dva božanska stola, možemo vježbati kroz 
čitav život i Bogu prikazivati svoju smrt sa svim okolnostima 
koje on za to odredi. Za gorčinu koja, unatoč najdubljem 


kršćanskom uvjerenju, ostaje povezana uz svaku, a pogotovo - 


uz našu smrt imamo također savršen lijek. Sadržan je u 
riječima koje su kod Isusova praznog groba anđeli upravili 
zastrašenim ženama: »Što tražite Živoga među mrtvima. Nije 
ovdje, nego uskrsnu!« S Isusom ću i ja uskrsnuti i stoga ću 
za života i u smrti klicati: Amen, aleluja! 

DODATAK 


Pri kraju su svakoga sveska obrađena posebna čitanja koja 
imaju neki sveci. Kod svih drugih mogu se uzeti čitanja kako 
dolaze dotičnog dana u tjednu. Za neke ipak Lekcionar prepo- 
ručuje jedno ili oba čitanja koja bolje odgovaraju životu, djelo- 
vanju i značenju dotičnoga sveca, Svi su ti tekstovi već obrađeni 
u ovim svescima, a lako ih je maći prema »Biblijskom kazalu« 
na kraju ovoga V sveska. Samo kod slijedećih šest svetaca Lek- 
cionar pruža mogućnost da se uzmu tekstovi koji nisu obrađeni 
u našim razmišljanjima, pa zbog potpunosti govorimo o njima 
ovdje. 


23. II: SV. POLIKARP, biskup i mučenik 


1. č. Otk 2, 8-11: Poznam tvoju nevolju i tvoje siromaštvo. 
(str. 217-8) 


Iz sačuvanog pisma Crkve u Smirni okolnim Crkvama 
znamo da je ovaj sveti biskup podnio mučeničku smrt 23. 
veljače 155 god. Prema tome je novi kalendar odredio za 
danas blagdan smirnskog mučenika. (U 13. stoljeću je taj 
blagdan uveden u Rimu i određen za 26. siječnja kad se slavi 
spomen sv. Polikarpa nicejskoga mučenika). Opis Polikarpova 
mučeništva jedan je od najstarijih i od svih priznat auten- 
tičnim. Kad je načelnik smirnske policije poslao po njega 
vojnike kao na razbojnika, on naredi kršćanima da plaćeni- 
cima dadu jesti i piti koliko hoće, samo da njega puste neka 
se u molitvi spremi za mučeničku smrt. »Pošto su mu vojnici 
to dozvolili, molio je stojeći, pun milosti Božje, tako da dva 
sata nije posve zašutio. Čudili su se svi koji su ga slušali, 
a mnogi su požalili što su došli po tako bogobojazna starca. 
Napokon je svršio molitvu u kojoj se sjetio svih koje je kada 
sreo, malih i velikih, glasovitih i neznanih, i cijele Crkve 
po svijetu«. Pred sucem je dao poznatu izjavu: »Osamdeset 
i šest godina služim Isusu Kristu i nikada mi nije učinio 
nešto nažao. Kako bih onda mogao pogrditi svoga Kralja i 
Spasitelja!« Svjetina je međutim vikala: »Polikarp je izjavio 
da je kršćanin. On je učitelj Azije, otac kršćana, rušilac naših 
bogova. Neka se Polikarp (ime mu znači: bogat plodovima) 
živ spalil« I nad lomačom je izrekao divnu molitvu koju je 
ovako završio: »Hvala ti, Bože, za owo (mučeništvo) i za sve. 
Slava ti po vječnom i velikom Svećeniku Isusu Kristu!« 

Donijeli smo te izvatke da bolje shvatimo poruku koju je 
Krist preko apostola i proroka Ivana uputio anđelu-biskupu 
Crkve u Smirni pedesetak godina prije Polikarpova muče- 
ništva. Sveti je biskup posve vjerovao onome koji je sebe 

označio »Prvi i posljednji, onaj koji umnije i oživje« (r. 8). 
Sigurno je smirmskom biskupu i njegovim vjernicima bilo na 
veliku utjehu da Krist pozna njihovu nevolju i njihovo 
siromaštvo, no i da ih smatra bogatima u Bogu. Takav se 
pastir nije trebao bojati naviještenih pogrda i muka. Cijeloga 
se života spremao na posljednju kušnju za koju je znao da će 
trajati samo »deset dana« što »prema Dn 1, 12. 14 u ivanov- 
skom simbolizmu označuje kratko vrijeme« (zagreb. Biblija 
332). U poruci je Otkrivenja bilo jasno rečeno i to od ikoje 
će strane doći to progonstvo na Crkvu u Smirni. Sve isto da 
li od Židova ili od poganskih vlasti, svi oni koji progone 
kršćane pomoćnici su sotone. Još je lakše Polikarpu bilo ostati 
vjeran do smrti kad je za to Krist obećao vijenac vječnoga 
Života ne samo općenito na mnogo mjesta u Bibliji nego tu 
(r. 107) posebno smirnskom biskupu. Drugi neka se boje 
»druge smrti«, vječnih muka u paklu, Polikarp je znao da 
se ona neće njemu ni približiti, a kamo li mu nauditi. On je 
zaista imao otvoreno uho za ono što mu je po Ivanu poručio 
sam Duh Sveti koji se u Smirni već tada spominjao u doksolo- 
giji zajedno s Ocem i Sinom. Ljubav je Duha Svetoga sveti bis- 
kup uživao ne samo u svojoj dragoj Crkvi nego i od druge bra- 
će u Kristu, posebno od svojega starijeg prijatelja Ignacija koji 
se u Smiri duže zadržao na svojem mučeničkom putu za Rim. 
Crkva nas potiče da danas molimo: »Bože svega stvorenja, 
ti si se dostojao među mučenike ubrojiti blaženoga Polikarpa 
biskupa. Njegovim nam zagovorom daj da imajući s njim 
udjela u Kristovu kaležu uskrsnemo na život vječni«, 


28. VI: SV. IRENEJ, biskup i mučenik 


d.d 2 Tim 2, 22b-26: Sluga Božji mora biti prema svima 
ljubezan, sposoban ukoriti s blagošću. (str. 186) 


Začuđuje podatak da je ovaj slavni lionski biskup, učitelj 
i mučenik u Rimskom kalendaru dobio svoje mjesto tek god. 
1920. Sam pripovijeda u jednom pismu da je u djetinstvu 
bio učenik sv. Polikarpa u Smirni. More, koje na blizu raz- 
dvaja a na daleko spaja, odavna je tngovački i kulturno pove- 
zivalo Malu Aziju s južnom Galijom koja je iz onih krajeva 
primila i prve kršćanske vjerovjesnike. Među njima se isticao 
Irenej (= miran) koji je govorom i perom širio vjeru i pobiljao 
hereze, osobito gnosticizam. S pravom ga nazivaju zlatnom 
kopčom između Biblije i kasnijih crkvenih otaca. Tertulijan 
kaže za njega da je bio znatiželjan istraživač svih nauka i 
»čovjek tradicije«. Pisao je dosta teško, ali je toliko zaslužan 
za prve teološke formulacije vjerskih istina da Lekcionar upu- 

ćuje da se na njegov dan mogu uzeti čitanja koja su zaje- 
dnička mučenicima ili pak naučiteljima Crkve. Uz to navodi 
gornji odlomak iz 2. poslanice Timoteju, a to znači da je 
Irenej ma poseban način uskladio svoj život s tim biblijskim 
tekstom. 

Već se u Pavlovim i Ivanovim spisima na više mjesta 
susrećemo s apostolskim opomenama koje upozoravaju vjer- 
nike na skup zabluda koje poznamo pod imenom gnosticizma, 
iako ga izričito ne spominju. Gnostici su sebe smatrali prosvi- 
jetljenijima, učenijima i savršenijima od običnih kršćana, pa 
se na to valjda odnose Pavlove riječi Timoteju: »Luda i ne- 
zauzdana zapitkivanja odbaci, svjestan da rađaju svađama«! 
(r. 23). Uvijek će biti još korisnija pozitivna uputa koja se 
nalazi ispred toga: »Teži za pravednošću, vjerom, ljubavlju i 
onim što donosi spasenje«. Tko nastoji oko tih vrlina, sigurno 
će se najradije družiti, kako nastavlja apostol, »zajedno s 
onima koji čista srca zazivaju Gospodina«. Liturgijska pove- 
zanost unapređuje i jedinstvo u vjeni pa se s pravom i u tom 
smislu može primijeniti stanodrevno načelo: Zakon molitve 
je zakon vjere, a i obratno. Na gnostike se nekako odnosi i 
svršetak današnjega Pavlova odlomka gdje se očekuje da će 
Bog dati da će se zalutati, blago ukoreni, obratiti i tek kad se 
oslobode soboninih zamki potpuno upoznati (znanje = gnozis) 
istinu. 

Naslov ovoga biblijskog teksta ističe u njemu ono u čemu 
se Irenej posebno odlikovao: suprotstavljao se svim krivim 
naukama, ali blago i mirno, kako je to tražilo već ime koje 
je nosio. Rijetki su oni koji su tako uskladili ta dva prilično 
suprotna svojstva crkvenih ljudi kao što je to uspjelo Ire- 
neju. Lako se je prepustiti inkvizitorskom revnovanju, kao i 
lažnom irenizmu, a jedno i drugo može biti vrlo opasno za 
pojedince i za zajednicu u kojoj dotični živi i djeluje. Usvo- 
jimo stoga pouke današnjih misnih molitava: »Bože, ti si 
pomogao blaženom biskupu Ireneju da sretno učvrsti istinitu 
nauku i mir Crkve. Njegovim nam zagovorom daj da, obno- 
vljeni vjerom i ljubavlju, uvijek nastojimo oko promicanja 
jedinstva i sloge. -— Neka te, Gospodine, proslavi žrtva koju 
ti radosno prikazujemo o rođendanu blaženog Ireneja! Daj 
nam da ljubimo istinu i da se čvrsto držimo nedotaknute vje- 
re Crkve i njezina jedinstva. — Ovim nam svetim otajstvima, 
Gospodine, milosrdno udijeli umnoženje vjere. Kao što je 
ona proslavila svetoga biskupa Ireneja, koji ju je sačuvao do 
smrti, tako neka pred tobom opravda i nas ako je budemo 
zaista slijedili«. 

30. VI: SV. PRVOMUČENICI RIMSKE CRKVE 


Jedna je od glavnih oznaka novoga kalendara da ne pred- 
stavlja više nerazmjerno velik broj rimskih mučenika i svetaca. 
Napušteno je svetkovanje i mnogih, za nas manje važnih, svetih 
papa. Čak je i poseban blagdan sv. Pavla, osim zajedničkoga sa 
sv. Petrom, dodijeljen samo njegovoj bazilici u Rimu (a sigurno 
i onim biskupijama koje to budu tnažile iz posebnih razloga, kao 
što će to valjda učiniti subotička koja ga slavi kao svoga patrona). 
Zbog važnosti Rimske crkve i zbog velikog broja mučenika od- 
mah u njezinu početku, pod carem Neronom god. 60, sada ih 
slavimo zajedno na dan poslije blagdana Petra i Pavla. Lekcionar 
za taj dan preporučuje da se može uzeti kao 1. čitanje Rim 8, 
31b-39 (v. 30. četvrtak V), a za 


Ev. Mt 24, 4-13: Sav svijet zamrzit će vas zbog mene. 
(str. 22) 


Odlomak je svima dobro poznat jer se dosada čitao po- 
sljednje nedjelje po Duhovima, a misni ga Lekcionar ima 
samo danas. U Isusovu velikom govoru o propasti Jeruzalema 
i o svršetku svijeta ima više izraza kod kojih se možemo po- 
sebno zaustaviti danas kad slavimo rimske prvomučenike o 
kojima smo toliko čuli i čitali (Sienkiević, Wiseman i dr). U 
tom je pogledu osobito značajna Kristova riječ: »To je tek 
početak strašnih bolova« (r. 8). Nema kršćanskoga kraja koji 
nije zaliven krvlju Kristovih mučenika, ali prema onome što 
nam je poznato valjda ni jedan drugi koliko »vječni grad«, 
Stolica Kristova namjesnika na: zemlji kao da je isplivala iz 
potoka nevino prolivene krvi. To ju je, uz Božju milost i ne- 
prestanu njegovu asistenciju, posebno učvrstilo i zaslužilo 
joj da je »na njoj sjedio vrlo velik broj svetih i- velikih 
biskupa s kojim se ne može ponositi nikoja druga Crkva na 
svijetu« (Lukman). Uz to je onaj krvavi početak nekako navi- 
jestio sva ona nerazumijevanja, klevete i duhovna mučenja 
kojima su, najčešće bez njihove krivnje, izloženi rimski pape 
sve do naših dana. Nije bez razloga kand. Šeper kazao u Ma- 
riji Bistrici 15. kolovoza 1971.: »Danas svatko misli da smije 
u svemu kritizirati papu. Što god papa napravi, sve se kri- 
tizira. Ili ga kritizira ljevica ili desnica«. Blago onome koji 
može završiti s našim kardinalom: »Mi smo s papom«. I on 
nam je potreban za »početak boljega svijeta«... 

S tim u vezi uzmimo opomene današnjega čitanja: »Pazite 
da vas tko ne zavede... Gledajte da se ne uznemirujete... 
Mnogi će tada posrnuti u vjeri... Ustat će mnogi lažni prno- 
noci i mnoge će zavesti... Razmahat će se bezakonje i ljubav 
će kod mnogih ohladnjeti«. Ne samo iz romana nego i iz nekih 
povijesnih spisa znamo da je u Rimu, kao i svugdje, za prvoga 

progonstva bilo i raznih otpadnika. Iskustvo uči da je takvih 
još više, osobito među površnima i slabo poučenima, u vrije- 
me »duhovnih nasilja« od kojih ovo dandanašnje mije ni 
najmanje ni posljednje. Kao da se uvijek moraju ispunjavati 
Isusove riječi: »Mnogi će doći pod mojim imenom i reći: Ja 
sam Krist', i mnoge će zavesti« (r. 5). O ovome bi se moglo 
još mnogo reći, ali završimo odlukom i molitvom za sebe i za 
svu svoju braću: »Tko ustraje do konca, bit će spašen« (r. 13). 
Danas namijenimo misnu žrtvu ovom liturgijskom molitvom: 
»Bože, koji si snažan početak Rimske crkve posvetio krvlju 
mučenika, daj da se učvrstimo snagom tolikih bojeva i da se 
zauvijek radujemo svetoj pobjedi«. No da tko to ne shvati 
trijumfalistički: tek ćemo se u nebu, ako Bog da i ako za- 
služimo, radovati svetoj, vječnoj, Božjoj pobjedi. 


11. VII: SV. BENEDIKT, opat 
1. č. Izr 2, 1-9: Obrati svoje srce razboru. (str. 611-2) 


Nekima je krivo što je novi Kalendar za cijelu Crkvu 
sv. Benedikta premjestio od njegova rođendana za nebo u 
njegov ljetni blagdan. Onaj je od davnine označivao i početak 
proljeća, ali budući da taj dan uvijek pada u korizmu, patron 
se Europe slavi ovoga dana kad su god. 703. moći sv. Bene- 
dikta djelomice prenesene u francuski samostan Fleury-sur- 
-Loire. Obnovljeni Misal nema više zajedničkih misa za opate 
koji su uključeni općenito u redovnike, a Lekcionar pruža 
mogućnost da se na dan montekasinskog opata i patrijarhe 
svih zapadnih monaha može uzeti ovo čitanje iz mudnosne 
knjige Izreka. 

Nije teško pogoditi zašto je to učinjeno. Odlomak počinje 
isto kao i benediktinsko Pravilo koje je odgoljilo nebrojene mo- 
nahe-koludre i koludrice (tako ih mazivaju po cijeloj našoj 
obali za razliku od drugih časnih sestara). Još važnije od 
početka odlomka su dvije kreposti koje mudrac preporučuje, 
a koje najbolje označuju Benedikta i njegovo Pravilo: razbor 
i strah Božji. Biblijski i liturgijski usmjereni svetac šinoko- 
grudan je i nenametljiv u svojim zahtjevima prema drugima. 
Neće da uplaši malodušne i manje nadarene, ali ujedno pruža 
vidike i putove do najviših vrhunaca evanđeoskog savršenstva. 
I Grgur Veliki najviše hvali njegovu »diskreciju« kojom se 
znao prilagoditi svim ćudima, a njegovo Pravilo svim podne- 
bljima i nanodima. Poput stanozavjetnog mudraca i Benedikt 
odmah na početku Pravila obećaje svojim učenicima da će ih 
naučiti strahu Gospodnjemu. To je temelj svega duhovnog 
života kao što je taj dar Duha Svetoga preduvjet i zalog 

svim ostalim njegovim darovima. Kad je učvršćen taj temelj, 
montekasinski opat vodi svoje učenike, koji zaista traže Boga, 
»putem evanđelja« prema najužem sjedinjenju s Bogom. Taj 
je put kod Benedikta, na temelju Pavla i cijele patriske 
posve kristovski. Ne samo da treba Krista svemu pretposta- 
viti, nego njega treba gledati u opatu, subratu, gostu i osobito 
u siromahu koji pokuca na samostanska vrata. To. je ono 
Božje znanje o kojemu govori pisac Izreka (r. 5-9). 

Kao da su te misli imali pred očima oni koji su sasta- 
vljali današnje misne molitve: »Bože, ti si blaženog opata 
Benedikta postavio za proslavljenog učitelja u školi božanske 
službe. Podaj nam da ništa ne pretpostavimo tvojoj ljubavi 
i da široka srca hrlimo putem tvojih zapovijedi. — Milostivo, 
Gospodine, pogledaj ove svetinje koje ti prinosimo o blagda- 
nu blaženog Benedikta, neka te po njegovu primjeru tražimo 
i tako u tvojoj službi zaslužimo postići darove jedinstva i 
mira. — Primivši zalog vječnoga života smjerno te molimo, 
Gospodine, da slijedeći upute blaženoga Benedikta vjerno slu- 
žimo tvojemu djelu i da žarko ljubimo braću«. 


4. VIII: SV. IVAN VIANEY, prezbiter 


1. č. Ez 3, 16-21: Postavljam te za čuvara doma Izraelova. 
(str. 828) 


Sveti se arški župnik od god. 1925. slavio u par raznih 
dana dok mu evo novi Kalendar nije odredio blagdan na sa- 
mu obljetnicu njegova rođenja za nebo (4. VIII 1859). U Mi- 
salu je ponešto promijenjena i glavna molitva njegove mise: 
»Svemogući i milosrdni Bože, ti si svetog Ivana Mariju, prez- 
bitera, učinio divnim u pastirskoj službi. Njegovim nam pri- 
mjerom i zagovorom daj da braću u ljubavi predobivamo za 
Krista i da s njima postignemo vječnu slavu«. Suvremena je 
pastoralna djelatnost Crkve i još posebno pastoralna usmje- 
renost II vat. sabora na više načina došla do izražaja u 
obnovljenom Misalu. Tako odmah nakon mučenika slijede za- 
jedničke mise pastir4, kod kojih Lekcionar samo uz dva 
teksta (Mt 16, 13-19 i Iv 21, 15-17) stavlja u zagradama napo- 
menu da se uzimaju na blagdane papa, a inače se sva ta dru- 
ga staro- i novozavjetna čitanja (preko 30 njih) mogu uzeti 
na dane bilo kojega pape, biskupa ili prezbitera-svećenika. 
Crkva ističe njihovu pastirsku službu u Božjem narodu više 
nego stupnjeve njihova svetog ređenja i njihove hijerarhij- 
ske punomoći. Kao evanđelje za blagdan svetog arškog župni- 
ka preporučuje odlomak iz Mateja (9, 35-10, 1: »Kad vidje 

mnoštvo naroda, sažali se nad njim, jer bijahu satrveni i za- 
pušteni kao ovce bez pastira, v. I 39), a za 1. čitanje gore 
označen tekst iz proroka Ezekiela koji je preskočen u 9. tjednu 
kroz godimu. 

Navedeni odlomak zaključuje Ezekielov opis kako ga je 
Jahve pozvao za proroka i kako mu je on sam označio zadatke 
i ulogu njegove službe. Iako je čest pnorokov izraz »sin čovje- 
čji« Krist mnogo puta upotrijebio za sebe, ovdje se on odnosi 
na samoga proroka. Ezekijel je uzet od ljudi da se brine za 
ljude, a posebno za dom Izraelov kojemu ga Jahve stavlja za 
čuvara. U tom izrazu možemo vidjeti nadglednika i skrbnika 
kuće, pastira nad stadom, vojničkog stražara i sl. U svakom 
slučaju radi se o posebnoj službi koja će se sastojati u ovome: 
prorok će slušati ono što mu govori Gospodin, a zatim će to 
u Božje ime prenositi izabranom narodu i time ga čuvati za 
Gospodina. Ne treba mnogo dovitljivosti da se uoči primjena 
na pastire novozavjetnoga Božjeg naroda: ti će mu govoriti 
ono što prije sami »slušaju« od Gospodina. »Svako je Pismo 
od Boga nadahnuto i korisno za pouku, za karanje, za poprav- 
ljanje i odgajanje u pravednosti da čovjek Božji bude savr- 
šen — opremljen za svako djelo ljubavi« (2 Tim 3, 16-17). Sav 
ostali prorokov tekst biblijskim pleonazmom iznosi važnu is- 
tinu koju Šarić ovako izražava: »Prorok jamči svojim životom 
za savjesno izvršivanje svoje službe. Tko ne sluša pronokovih 
opomena, čeka ga smrt prije vremena, Tko se obrati, spasit će 
se.« Ovo se drugo dogodilo bezbroj puta kod onih koji su slu- 
šali propovijedi i kateheze arškoga župnika ili se kod njega 
ispovjedili.. A još se savršenije na njemu samome ispunilo Bo- 
žje obećanje Ezekijelu: »A i ti ćeš spasiti život svoj« (r. 21). 
Sličnih je svetaca i u Božjoj Crkvi vrlo malo. 

Današnji svetac nije samo često propovijedao nego i mno- 
go prije Pija X širio čestu sv. pričest. U Vianejevu djelovanju 
opažamo jedinstveno shvaćanje i najuže povezivanje dvaju 
stolova u crkvenom svetištu. Evo kako je tu vezu mnogo prije 
opisao Bossuet: »Istina Isusa Krista stvarno je prisuina u pro- 
povijedanju evanđelja kao što je djelo Isusa Krista prisutno 
u presv. sakramentu. U misteriju euharistije krušne prilike su 
znakovi, ali one u sebi kriju tijelo samoga Isusa Krista. Tako 
i u propovijedima, što ih vi slušate, riječi su znakovi, ali 
misao koja ih proizvodi i koje one unose u vaše pameti, jest 
zalista nauka Sina Božjega... Dva su mjesta u Božjemu hramu 
kojima iskazujemo posebnu čast i poštovanje: oltar i propo- 
vjedaonica. Na prvom se vjernici klanjaju Isusu Kristu u istini 
njegova tijela, a na drugom ga priznavaju u istini njegove 
nauke ... Isto onako kao što se prineseni darovi na oltaru pre- 

tvaraju u tijelo našega Gospodina Isusa Knista, djelovanjem 
Duha Svetoga i otajstvenim riječima, punim strahopočitanja, 
tako se, istim Duhom i ponovnom snagom Božje miječi, vjer- 
nici ma skriven način pretvaraju u članove njegova tijela.« 
(Citat je našao i poslao o. Carev). 


27. VILI: SV. MONIKA 


1. č. Sir 26, 1-4. 13-16: »Kao što blista sunce, tako i ljepota 
vrsne žene u urednosti njezine kuće, (str. 686) 


Monika je početkom studenoga god. 387. u rimskoj luci 
Ostiji proživjela svoje zadnje dane koje je veliki Augustin 
opisao kako to nije učinio nijedan drugi sin svojoj majci. U 
15. stoljeću augustinski pustinjaci, kojih je bilo dosta i po na- 
šim otocima, slavili su Augustinovo obraćenje 5. svibnja, a ne- 
što kasnije i njegovu majku jedan dan ranije. Tako se činilo 
i u Rimskom kalendaru kad je u mj unesena ta svetica oko 
god. 1550. Novi ju je Kalendar sada smjestio na dan prije Au- 
gustinova blagdana. Revnoga hiponskog biskupa i možda naj- 
većeg naučitelja Crkve dugujemo izvanrednoj Božjoj milosti 
koju su isprosile Monikine molitve i suze. To ističe i dana- 
šnja misna molitva. Simbolično to označuje i evanđelje o us- 
krisenju mladića iz Naima (UI 11 8i IV 248) koje Lekcionar 
pruža za ovaj dan. Imao ga je, kao i tu molitvu, i stari Misal. 
lako obnovljena liturgija izbjegava pretjerani simbolizam, ov- 
dje Lekcionar slijedi Augustina i čak u naslovu evanđeoskog 
odlomka navodi svečeve riječi kojima je on svoje duhovno us- 
krisenje usporedio s tim Isusovim čudom (»Ispovijesti« VI 2). 
Kod ovoga pada sama od sebe zahvalna misao: mi znamo iz 
Evanđelja za jedno uskrisenje mrtvoga sina, a sam Bog zna 
koliko je majki izmolilo obraćenje svojoj djeci, prije ili kas- 
nije. 


Monika nije bila samo dvostruka majka jednoga sveca 


već i uzor-žena jednoga poganina kojega je uspjela obratiti 


svojom dobrotom i strpljivošću. Nije to išlo ni lako ni brzo, 
pogotovo jer je Monika imala posla ne samo sa žestokom ćudi 
svoga Patricija nego i s njegovom poganskom majkom i još 
s brojnom služinčadi koji su joj svi na svoj način »pomogli« 
da u sebi iskleše lik prave kršćanske supruge. O vrlinama čes- 
tite žene govori nam Ben-Sirahov tekst koji je uvršten i medu 
čitanja vjenčane mise. Koliko je ljudske i Božje mudrosti od- 
mah u prvoj pohvali vrsne žene! Bračni drugovi znaju jedan 
drugome predbacivati da im druga strana ogorčuje i prema 
tome skraćuje život, a mudrac kaže da dobra žena udvostručuje 

dane svome mužu (r. 26). Nadalje: ona je odabran dio, Božji 
dar, veselje i vedrina, ona je šutljiva i stidljiva. Kako krasna 
slika: ona u kući blista kao sunce na planinama Gospodnjim! 
(r. 16). Neka Bog našemu iskušanom narodu dade mnogo tak- 
vih žena i mnogo majki sličnih Moniki! 

Prilike su nanijele da su ovi svesci završeni upravo na 
premješteni blagdan sv. Monike. Bogu hvala, a i svima koji 
su pomogli da su oni izišli i prilično se raširili! Neka blaženi 
nebesnici, na čelu s Majkom Marijom isprose da obilje slaba- 
šnoga sjemenja dugo sazrijeva u bolji urod! 

POGOVOR 


O svojim je razmišljanjima pisac više puta izjavio: Nisu 
napisana. za »pametne« svećenike ni za »pobožne« sestre. Pod 
prvima su mišljeni oni kojima uzalud govori onaj koji ne 
odobrava sve njihove stavove. Drugi još misle kako se i dalje 
mora vjerovati da je svijet star samo 6—7 tisuća godina i da 
su Evanđelja napisana neposredno nakon i kako je naš Gospo- 
din nešto učinio ili kazao. Razmišljanja su nastojala uputiti u 
svakidašnje biblijske tekstove one između tih dviju skrajno- 
sti. Upravo to je predstavljalo najveću poteškoću: zadovoljiti 
ispravno napredne i tradicionalno zdrave stavove biblijske 
egzegeze. One koji žele Bibliju dalje studirati i učiniti je knji- 


gom svoga života pisac je upućivao na »Rječnik biblijske teo- | 


logije«. To mirne duše čini i sada, iako mu je predbačeno da 
preporučuje »modernističku« knjigu. Nedavno su na našem 
jeziku izišla još dva vrijedna priručnika: Dr A. Rebić, Biblij- 
ska prapovijest i Dr C. Tomić, Evanđelje djetinjstva Isusova. 

Ovi su naši sveci uspjeli onoliko koliko su čitaoce barem 
ponešto uveli u Bibliju i u njezin božanski i ljudski svijet. 
Bez Biblije se ove stranice nisu smjele ni čitati. Tko to nije 
poslušao, lako je opazio da se u pojedinom razmišljanju skače 
s misli na misao skoro bezvezno, da je mnogo toga nedovr- 
šeno i nedorečeno itd. Upravo tako postupaju većinom i bib- 
lijski tekstovi. Božja nam riječ nikako ne želi zamijeniti naš 
osobni napor. Taj kao da su izbjegavali oni koji su na ovim 
stranicama našli previše egzegeze, a premalo ascetike. Pisac 
je upravo tako htio »razmišljati« zajedno s čitaocem: prema 
svojim više nego skromnim mogućnostima — uz ostalo: kroz 


dvadeset je mjeseci trebalo napisati pet knjiga — želio je“ 


poticati da biblijski tekst svakome postane »Riječ života« (1 Iv 
1, 1), Božjega života u nama i našega života u Bogu. To je 
hrana s dvaju božanskih stolova. Kako će s njom hraniti i 
kako će živjeti taj život — to je posao svakoga zrelog vjer- 
nika koji se mora u to sam uvesti, dakako, Božjom pomoću 
i pod vodstvom Crkve. 


Pisac najviše žali što mu prilike nisu dopustile da donese: 


više egzegetskih tekstova iz sv. otaca koje Crkva smatra dru- 
gim vrelom božanske objave. U tom smo pogledu sretni što 
nam suvremena liturgijska obnova, nakon novoga Misala, 
pru-ža drugi veliki dar: novi Čdsoslov s mnoštvom izabranih 
čitanja iz riznice svetih otaca, pisaca i pjesnika. 


i 


ko 

N : io 
s fd a ove sveske prati još jedna posebnost! Ako 
toto da od ovih razmišljanja nema nikakve koristi 


sMo“. . ih slobodno vrati benediktinkama u Šibenik 
ih još nij i ra : , 
štećeni, Još mije platio. Ako su primjerci posve neo- 


vratit će mu se koliko i ji 
ćen je. za njih dao. Ovo je čak 
naki jer zbog malenog broja onih koji su se bili ka he 
? ia pretplatili i zbog velikih Cijena papira tiskana je o e 
na naklada, tako da preostaje malo primjeraka za one koji 


će ove knjige tražiti d i : : 
rog. BD i do godine (god. A i II) i preko godine 

ISPRAVCI 


u 4 prva sveska (arapski brojevi označuju stranice i retke) 
treba unijeti slijedeće ispravke, a manje će grješke svatko sam 
ispraviti. 


I 


6,2: mjesto HI NEDJELJA stavi HI. Tako i III i IV. 

13,20 odozdo: iza koje dodaj on. 

59,2: mjesto 4j stavi 41. 

64,2: mjesto 746 stavi 105. 

77,14 odozdo: mjesto (18) stavi (22,18). 

83,1: mjesto 28 stavi 23. 

90,9 odozdo: mjesto našao stavi našu. 

105, između 15-16 odozdo umetni: Tako se pokazala prethodnicom 
poniznosti svoga budućeg Sina. 

124, 20 odozdo: iza Ev. dodaj A. 

137,13-144: Ev. Iv 1,1-18 (duže) ili 1,1-5.9-14 (kraće): Riječ tijelom 
postade i nastani se među nama. (str. 77). 

147,15-16 odozdo: izmijeni redoslijed redaka. 

214,21: ispred ljudima dodaj među. 

235,7 odozdo: mjesto 12 stavi 18. 

268,9 odozdo mjesto školi stavi škodi. 

297,15 odozgo: mjesto 24a stavi 2,4a. 

2999,8: iza 22-23. dodaj 27-30. 

345,1: mjesto zbirka stavi zbrka. 

315,10: mjesto 1-8 stavi 1-10. 

391,10 mjesto njegovim stavi njezinim. 

395,1-2 odozdo: ispusti od mene do vre. 


II 


16,7: mjesto će biti stavi je bilo. 
81,2 odozdo: iza vrijeme stavi vrijedi. 
106, 16 odozdo: mjesto trebalo stavi treba, 
112,13: mjesto 44 stavi 4. 
139,6: U 4. smo nedjelju (god. B) 
142,12: mjesto Jedino stavi Jedno. 
142,15: mjesto oni stavi on. 
145,5: mjesto Kako stavi Iako. 
220,15 odozdo: mjesto inicijativu stavi inicijaciju. 
221,9 odozdo: mjesto 6 6-7 stavi 6,1-1. 
236,12: ispusti nije. 
237,11: mjesto 8a stavi 8,1a. 
263,2 odozdo: mjesto Ujedno stavi U jedno. 
289: iza i ako je dodaj Očeva zapovijed vječni život, što je drugo 
htio reći nego da je i on, Sin, 
275,2: mjesto koje stavi koji. 
311,1: mjesto 1-10 stavi 7-10 
320,19 odozdo: mjesto neustraživosti stavi neustrašivosti. 
321,5: mjesto 10,6 stavi 16,5. 
323,16: mjesto im stavi ih, 
335,3: iza jer nadodaj ih. 
353,14: mjesto biti samo stavi biti jedno. 
356,19: mjesto Jeruzalemu stavi Jeruzalem. 
364,6: mjesto vazmenog tjedna stavi tjedna kroz godinu, VI 343). 

3,6-8: mjesto USKRSNI... DUHOVA stavi 8. DO 16. TJEDAN 
KROZ GODINU. 
7,6: mjesto 6. V stavi 22. V. 
35,18: mjesto 38 stavi 30. 
42,5: okreni ga i prebaci za jedan redak. 
42,12 odozdo: ispred dionici stavi postali. 
94,19-20: izmijeni njihov redoslijed. 
116,4: mjesto Kor stavi Kr. 
129,11: mjesto vijek stavi rijek. 
151,10: mjesto slava stavi Glava. 
162,1 odozdo: nastavi 12. retkom sir. 163 odozdo, a stim 1 odozgo. 
165,8 odozdo: iza čistoći stavi nego o čistoći. 
184, 17: mjesto razlike stavi sličnosti. 
209,18: mjesto za stavi sa. 
218,12: mjesto 13 stavi 15. 
237,20 odozdo: mjesto čisto stavi očito. ž 
240,5 odozdo: ispred jedincato dodaj jedno. 
259,11 odozdo: iza mnogo stavi ne. 
262,14: mjesto o stavi u. 
290,20: dodaj P. p. 102,1-2.3-4,6-7 (str. 548) 
P, Milosrdan je i milostiv Gospodin. 
313,20: mjesto apsolutno stavi apostolovo. 
333,3: 'iza &. dodaj Izl. 
336,15: mjesto poznavao stavi poznavaoci. 


kh o pi : IV 
53,18: mjesto za stavi na. : 
54 odozdo: mjesto neprosvijena stavi neprosvijetljena. 
77,3 odozdo: iza ga stavi je. 
84,3 odozdo: ispusti ? 
91,11: mjesto t-au stavi T-au; mjesto Orogen stavi Origen. 
95,8 odozdo:. mjesto prispodobno stavi prispodobu. 
104,3 odozdo: iza-će stavi se. 
134,5: mjesto VII stavi II. 
148,4: mjesto renovirali stavi revnovali. 
175,10: mjesto stare stavi staro-. 
176,1: počinje Božje zajednice, na. 
179,6 odozdo: mjesto 50 stavi 51. 
180,5: mjesto Luka uzima stavi Luke uzimamo. 
180,10 odozdo: mjesto nastojimo stavi nastojmo. 
191,13 odozdo: iza III dodaj 28. 
196, 21: mjesto ozdravljenja i stavi ozdžavajenja si u. 
210,16 odozdo: mjesto 150+8 stavi 1-8. 
244,21 odozdo: mjesto 1-7 stavi 1-10. .:_ 
2748 odozdo: mjesto paruzijskom usavršenju stavi paruzijsko usa- 
vršenje. 
337,6: odozdo: briši nije. | 
343,9 iza stoga stavi Crkva. X: 
343,18: odozdo: iza propovjednici stavi Kristova. 
355,8 odozdo: iza zaista dodaj: naš Veliki svećenik s kojim je bitno 
združena i božanska žrtva 
356,17: iza Jedno stavi je. 
$ iza je dodaj: više ljudsko, drugo više. božansko. Dok smo 
zemaljski pui- 
356,21: mjesto i stavi iz. 

BIBLIJSKO KAZALO 


U drugom dijelu svakoga stupca rimski broj označuje svezak, 
a arapski broj stranicu gdje je dotični biblijski tekst razmotren, 
Kazalo uz ostalo pruža uvid koliko se kod mise čita neka biblij- 
ska knjiga i u koje vrijeme liturgijske godine. Kratice su knjiga 


uzete prema zagrebačkoj »Bibliji« XII. 


POSTANAK 
1,1-2,2 — 1I 175 
1,1-19 — I 294 


1,20-2,4a — I 297 
1,26-2,3 — II 382 
2,4b-9,15-17 — I 301 
2,7-9; 3,1-7 — II 20 
2,18-25 — I 305 
2,18-24 — V 10 


3,1-8 — I 308 
3,9-24 — I 312 
3,9-15.20 — I 387 
3,9-15 — I 112 
4,1-15.25 — I 328 . 
6,5-8; 7,1-5.10 — I 332 
8,6-13.20-22 — I 336 
9,1-13 — I 340 
9,8-15 — II 24 
11,1-9 — I 343 
12,1-9 — III 188 


12,1-4a — II 46... 

13,2.5-18 — III 191 

14,18-20 — III 28 
15,1-12.17-18 — III 195 
15,5-12.17-18 — II 53 
16,1-12.15-16 — III 199 
17,1.9-10.15-22 — III 203 
17,8-9 — II 144 

18,1-15 — III 206 

18,1-10a — III 311 

18,16-33 — III 220 

18,20-32 — IV 16 

19,15-29 — III 223 

21,5.8-20 — III 227 

22,1-19 — III 230 ST uši 
22,1-2.9a.10-13.15-18 — II 49 


23,1-4.19; 24,1-8.62-67 — II 233 


27;1-5.15-29- — III 237 

28,10-22a — III 252 

32,22-32 — III 255 

37,3-4.12-13a.17b-28 — II 66. 

41,59-57; .42,5-7a.17-24a. — NI 
258 : : 


44,18-21.23b29; 45,1-5 — III 262 


46;1-7:28-30 .— III -265. 
49,2.8-10 — I 88 
49,29-33; 50, 15-24 — III 269 


IZLAZAK 


1,8-14.22 — III 283 
2,1-15a — III 286 
3,1-88.13-15 — II 79 
3,1-6.9-12 — III 290 
3,13-20 — III 294 
11,10-12,14 — III 297 
12,1-8.11-14 — II 165 
12,37-42 — III 301 
14,5-18 — III 315 
14,21-15,1 — III 319 
16,1-5.9-15 — III 322 
16,2-4.12-15 — IV 44 
17,3-7 — II 72 
17,8-13 — V 82 
19,1-2.9-11.16-20:— III 326 
19,2-6a — III 142 
20,1-17 — II 75 
22,20-26 — V 110 
23,20-23 — V 290 
24,3-8 — III 24 

II 333 
32,7-14 — II 115 


* 32,7-11.13-14 — IV 237 


32,15-24.30-34 — IV 19 
33,7-11; 34,5b-9.28 — IV 23 
34,4b-6.8-9 — III 8 

34,29-35 — IV 26 
40,14-19.32-36 — IV 30 


LEVITSKI ZAKONIK 


13,1-2.44-46 — I 321 
19,1-2.11-18 — II 31 
19,1-2.17-18 — I 352 
23,1-4-11.15-16.27.34b-87 — IV 
K IEE : se 
25,1.8-17 — IV 87 | 


BROJEVI 


6,22:27 — I 132 
11,4b-15 — IV 51 
11,25-29 — IV 298 
12,1-13 — IV 54 


'18,2-3a.26-14,1.26-29.34-35 — 


IV 58 
20,1-13 =— IV 62 


Biblijsko kazalo — 359 


21,4-9 — II 139 
IV 350 
24,2-7.15-17a — I T7 


PONOVLJENI ZAKON 


4,1-2.6-8 — IV 170 
4,1.5-9 — II 87 
4,32-40 — IV 65 
4,32-34.39-40 — III 13 
5,12-15 — III 79 

6,2-6 — V 148 ' 
6,4-13 — IV 68 

7,6-11 — HI 32 
8,2-3.14b-16a — III 20 
10,8-9 — V 319 
10,12-22 — IV 82 
11,18.26-28 — III 76 
18.15-20 — I 258 
26,4-10 — II 27 
26,16-19 — II 43 
30,10-14 — III 279 
30,15-20 — II 12 
31,1-8 — IV 86 
34,1-12 — IV 89 


JOŠUA 


3,7-10a.11.13-17 — IV 93 
5,94.10-12 — II 104 

24,1-13 — IV 97 
241-2a.15-17.18b — IV 138 
24,14-29 — IV 100 


SUCI 


2,11-19 — IV 114 
6,11-24a — IV 117 
9,6-15 — IV 121 
11,29-39a — IV 124 
13,2-7.24-25a — I 92 


RUTA 


1,1.3-6.14b-16.22 — IV 128 
2/1-3.8-11; 4,13-17 — IV 1381 


1. KNJIGA O SAMUELU 


1,1-8 — I 169 

1,9-20 — I 172 
1,24-28 — I 108 
3,1-10.19-20 — I 175 
3,8b-10.19 — I 190 
41-11 — 1178 
8,4-7.10-22a — I 181 


9,1-4.17-19; 10,1a — I 184 


15,16-23 — I 198 
16,1-18 — I 201 s: 


16,1b.6-7.10-134 — II 97 
17,32-33.37.40-51 —'I 205 
18,6-9; 19,1-7 — I 208 
24,3-21 — I 212 
26,2.7-9.12-13.22-23 — I 359 


2. KNJIGA O SAMUELU 


1,1-4.11-12.19.23-27 — I 215 
5,1-7.10 — I 230 
5,1-3 — V 260 
6,12b-15.17-19 — I 233 
7,1-5.8b-11.16 — T 100 
7,4-17 — I 237 
7,18-19.24-29 — I 240 
11,1-4a.5-10a.13-17 — I 244 
12,1-7a.10.17 — I 247 

II 371 
12,7-10.13 — ITI 149 
15,13-14.30; 16,5-13a — I 261 
18,9-10.24-25a.30-19,3 — I 265 
24,2.9-17 — I 269 


1. KNJIGA O KRALJEVIMA 


2,1-4.10-12 — I 273 
3,4-13 — I 280 

3,5.7-12 — IV 9 
8,1-7.9-13 — I 295 
8,22-23.27-30 — I 299 
8,41-43 — III 83 

10,1-10 — I 302 

11,4-13 — 1 306 
11,29-32; 12, 9 — I 310 
12,26-32; 13,33-34 — I 314 
17,1-6 — III 120 

17,7-16 — III 124 
17,10-16 — V 183 
17,17-24 — III 116 
18,20-39 — III 127 
18,41-46 — III 131 
19,4-8 — IV 75 
19,9a.11-16 — III 135 
19,9a.11-134 — IV-72 
19,16b.19-21 — III 217 
19,19-21 — IHI 139 < 
21,1-16 — III 154 
21,17-29 — III 158 - 


2. KNJIGA O KRALJEVIMA 


2,1.6-14 — III 162 
4,8-11.14-16a — III 210 
4,18b-21.32-37 — III 135 
4,42-44 — IV 12 

5,1-15a — II 82 

5,14-17 — V 49 
11,1-4.9-18.20 — III 170 


360 — Biblijsko kazalo 


17,5-8.13-15.18 — III 189 

19,9b-11.14-21.31-352.36 — III 
193 

22,8-13; 23,1-8 — III 197 

24,817 — III 200: 

25,1-12 — III 204 


1. KNJIGA LJETOPISA 
15,3-4.15-16; 16,1-2 — IV 334 


2. KNJIGA LJETOPISA 


5,6-10.13-6,2 — V 308 
2417-25 — III 174 
36,14-16.19-23 — III 100 


EZRA 


1,1-6 — IV 273 
6,7-8.12b.14-20 — IV 277 
9,5-9 — IV 280 


NEHEMIJA 


2,1-8 — IV 312 
8,1-4a.5-6.7b-12 — IV 316 
8,1-4a.5-6,8-10 — I 225 


TOBIJA 


1,18.2; 2,1-9 — III 86 

2,10-23 — III 90 

3,1-11.24-25 — III 93 

6,10-11a; 7,1.17; 8,4-10. — III 
97. 

11,5-17 — III 101 

12,1.5-15.20 — III 104 


JUDITA 
8,2-8 — V 330 


ESTERA _ 
13,8-14.17 — V 331 
14,1.3-5.12-14 — II 38 


1. KNJIGA 

O MAKABEJCIMA 

1,11-16.43-45.57-60.65-67 — V 
. 227 ' 

2,15-29 — V 239 

4,36-37.52-59 <— V 243 

6,1-13 — V 247 


2. KNJIGA 
O MAKABEJCIMA 
6,18-31 — V 231 
7,1-2.9-14 — V 187 


7,1.20-31 — V 235 
12,43-46 — V 337 


JOB 


,6- 
,l= 


-22 — IV 306 
-8. 
1-4. 
1 
1l- 


2 
11-17.20-23 IV 310 
6-7 — 1 286 
,1-12.14-16 — IV 313 
27 — IV 317 
8-11 — III 181 
LI 


1 
3 
7 
9 
19, 
3 
3 
49, 


9,2 
8,1. 
8,1. 
1-3.5-6.12-16 — IV 325 


IZREKE 


2,1-9 — V 349 
3,27-34 — IV 214 

8,22-31 — III 16 

9,1-6 — IV 107 

21,1-6.10-13 — IV 278 
30,5-9 — IV 281 
31,10-13.19-20.30-31 — V 216 


PROPOVJEDNIK 


1,2-11 — IV 285 
1,2; 2.21-23 -— IV 48 
3,1-11 —-IV 289 
11,9-12,8 — IV 292 


PJESMA NAD PJESMAMA 


2,8-14 — I 106 
3,1-4a — III 353 
8,6-7 — V 326 


KNJIGA MUDROSTI 


1,1-7 — V 191 i 
1,13-15; 2,23-25 — III 214 


2,1.12-22 — II-118 
2,12.17-20 — IV 266 
2,23-3,9 — V 195 
4,7-15 —. V 335 
6,1-11 — V 198 
6,12-16 — V 180 
7,111. — V 45 
7,22-8,1 — V 202 
9,13-19 — IV 206 
11,22-12,3 — V 152 


12,13.16-19 — III 305- 
13,1-9 — V 206 

18,6-9 — IV 78 

18,14-16; 19,6-9 — V 211: 


SIRAH 
1,1-10 — I 362 
2,1-11 — I 366 


2-21; 39,33-35 — IV 321 > 


Biblijsko kazalo — 361 


3,2-6.12-14 — I 123 
3,17-18.20.28-29 — IV 174 
4,11-19 — I 370 

5,1-8 — I 3173 

6,5-17 — I 377 

15,1-6 — V 323 

15,15-20 — I 317 

17,1-15 — I 380 

17,24-29 — III 54 
24,1-2.8-12 — I 135 
26,1-4.13-16 — V 352 
27,5-8 — III 51 
27,30-28,7 — IV 231 
35,1-12 — III 58 
35,12-14.16-18 — V 114 
36,1.4-5a.10-17 — III 61 
39,6-11 — V 324 
42,15-26 — III 65 
44.1.9-13 — III 68 
44/1.10-15 — III 358 
47,2-11 — I 276 

48,1-14 — III 166 
48,1-4.9-11 — I 64 

51,1-8 — V 314 

51,12-20 — NI 72 


IZAIJA 


1,10.16-20 — II 59 
1,11-17 — III 284 


2,1-5 — I 14 
1 25 
4,2-6 — I 26 
Bit VT 
6,1-8 — III 270 


6,1-2a.3-8 — I 290 
7.1-9 — III 288 


7,10-14 — I 94 
I 97 
II 375 
8,23b-9,3 — I 218 
9,1-6 — I 116 


10,5-7.13-16 III 291 
11,1-10 — I 28 

141 
22,19-23 — IV 135 
25,6-10a — I 81 

V 42 

26,1-6 — I 33 
26,1-9.12.16-19 — III 295 
29,17-24 — I 36 
30,18-21.23-26 — I 38 
35,1-10 — I 51 
35,1-68.10 — I 67 
35,4-Ta — IV 202 
38,1-6.21-22.7-8 — III 298 
40,1-11 — I 53 


40,1-5.9-11 — I 44 
40,25-31 — I 56 
41,13-20 — I 59 
42,1-7 — II 155 
42,1-4.6-1 — I 164 
43,16-21 — II 132 
43,18-19.21-22.24b-25 — I 355 
45,1.4-6 — V 75 
45,6b-8.18.21b-26 — I 81 
48,17-19 — I 61 
49,1-6 — II 158 

III 341 
49,3.5-6 — I 186 
49,8-15 — II 113 
49,14-15 — III 44 
50,4-9a — II 160 
50,4-7 — II 152 
50,5-9a — IV 234 
52,7-10 — I 120 
52,13-53,12 — II 170 
53,10-11 — V 79 
54,1-10 — I 83 
54,5-14 — II 176 
55,1-11 — II 176 
55,1-3 — IV 41 
55,6-9 — IV 263 
55,10-11 — II 33 
56,1.6-7 — IV 104 
56,1-32.6-8 — I 86 
58,1-9a — II 15 
58,7-10 — I 283 
58,9b-14 — II 17 
60,1-6 — I 147 
61,1-3a.6a.8b-9 — II 163 
61,1-2a.10-11 — I 70 
62,1-5 — I 115 

I 193 
63,11-12 — I 119 
63,16b-17; 64,2b-7 — I 17 
65,17-21 — II 208 
66,10-14c — III 248 
66,18-21 — IV 142 


JEREMIJA 


1,1.4-10 — III 323 
II 339 
1,4-5.17-19 — I 256 
NI 345 
2,1-3.7-8.12-13 — III 327 
3,14-17 — III 331 
7,1-11 — III 334 
7,23-28 — II 89 
11,18-20 — II 120 
13,1-11 — IV 20 
1417-22 — IV 24 
15,10.16-21 — IV 27 


362 — Biblijsko kazalo 


17,5-10 — II 64 
17,5-8 — I 324 
18,1-6 — IV 31 
18,18-20 — II 62 
20,7-9 — IV 167 
20,10-13 — II 146 


III 177 
23,1-6 — III 308 
23,5-8 — I 90 
26,1-9 — IV 34 


26,11-16.24 — IV 38 
28,1-17 — IV 52 


30,1-2.12-15.18-22 — IV 56 


31,1-7 — IV 59 
81,7-9 — V 114 
31,31-34 — IV 63 
33,14-16 — I 21 
II 128 
IV 63 
38,4-6.8-10 — IV 111 


TUŽALJKE 


2,2.10-14.18-19 — II 207 
3,17-26 — V 336 


BARUH 


1,15-22 — IV 320 
3,9-15.32-4,4 — II 176 
4,5-12.27-29 — IV 324 
5,1-9 — I 47 


EZEKIEL 


1,2-5.24-28c — IV 83 
2,2-5 — III 244 

2,8-3,4 — IV 87 

3,16-21 — V 350 

9,1-7; 10,18-22 — IV 90 
12,1-12 — IV 94 
16,1-15.60,63 — IV 98 
16,59-63 — IV 98 
17,22-24 — III 146 


18,1-10.13b.30-32 — IV 101 


18,21-28 — II 41 
18,25-28 — IV 295 | 
24,15-24 — IV 115 
28,1-10 — IV 118 
33,7-9 — IV 199 
34,1-11 — IV 122 
34,11-16 — III 40 
34,11-12.15-17 — V 252 
36,16-28 — II 176 
36,23-28 — IV 125 
37,1-14 — IV 129 
37,12-14 — II 124 
37,21-28 — II 148 


43,1-7a — IV 132 
47,1-9.12 — II 110, 


DANIEL 


1,1-6.8-20 — V 264 

2,31-45 — V 268 
3,14-20.91-92.95 — II 141 
3,25.34- 43 — II 85 
5,1-6.13-14.16-17.23-28. — V 272 
6,12- 28 — V 276 

T,2-14 — IV 328 


_3 < 
-9.15-17.19-30.33-62 — 
"II 136 


HOŠEA 


2,14b.15b.19-20 — III 47 
II 258 
6,1-6 — II 94 > 
6,36-6 — III 109 
8,4-7.11-13 — III 256 
10,1-3.7-8.12 — III 259 
11,1b.3-4.8c-9 — III. 36 
III 263 
14,2-10 — II 92 
III 266 


JOEL 


1,13-15; 2,1-2 — V 33 
2123-18 — IIS TN 
3,1-5 — II 364 

4,12-21 — V 36 


AMOS 


2,6-10.13-16 — III 221 
3,1-8; 4,11-12 — III 225 
5,14-15.21-24 — III 228 
6,1a.4-7 — IV 301 
7,10-17 — ILI 231 , 
7,12-15 — III 276. 
8,4-6.9-12 — III 235 
8,4-7 — IV 270 

9,11-15 — III 238 


, 


OBADIJA 
JONA 


1,1-2,1.11 — V 17 
3,1-10 — II 36 
V 21 


Biblijsko kazalo — 363 


3,1-5.10 — I 221 


41-11 — V 25 

MIHEJ 

2,1-5 — III 302 

5,1-4a — I 102 
IV 347 


6,1-4.6-8 — III 316 

7,7-9 — 1I 107 

7,14-15.18-20 — II 69 
III 320 


, 


NAHUM 


1,15; 2.2; 3,1- rm 


HABAKUK 


1,2-3; 2,2-4 — V 14 
1,12-2,4 — IV 69 


SEFANIJA 


2,3; 3,12-13 — I 250 
3,1-2.9-13 — I 79 
3,14-18a — 1 73 


HAGAJ 


1,1-8 — IV 284 | 
1.15b-2,9 — IV 288 


ZAHARIJA 


2,5-9a.14-15a — IV 291 
8,1-8 — IV 305 

8,20-23 — IV 308 
9,9-10 — III 241 
12,10-11 — III 184 


MALAHIJA 


1,14b-2,2b.8-10 — V 146 
3,1-4.23-24 — I 110 
3.13-20a — V 29 
3,19-20a — V 223 


MATEJ 
1,1-17 — 189 
1,18-24 — I 92 

1 99 

II 314- 
21-12 — 1149. > 
2,13-15.19-23 — I 124 
3,1-12 — I 43 
3,13-17 — I 166 
41-11 — 1I 22 


4,12-17.23-25 — I 151 


4,12-28 — I 220 
5,1-12 — III 121 
5,1-12a — I 252 
V 301 
5,13-16 — I 285 
ILI 125 
5,17-37 — I 319 
5,17-19 — II 88 
HI 128 
5,20-26 — II 42 
II 132 
5,27-32 — III 136 
5,33-37 — III 140 
5,38-48 — I 354 
5,38-42 — III 156 
5,43-48 — II 44 


ILI 159 
6,1-6.16-18 — II 11 
ILI 163 
6,7-15 — II 35 
NI 167 


6,19-23 — III 171 
6,24-34 — III 46 
II 175 
-5 — III 190 
12-14 — III 194 
-12 — II 39 
5-20 — III 198 
1-29 — III 201 
1.24-27 — I 35 
1-27 — III 78 


1-4 — III 205 
5-17 — III 209 
5-11 — 1217 
18-22 — III 222 
23-27 — III 226 
28-34 — III 229 
1-8 — III 232 
1-13 — II 111 

III 236 
9,14-17 — TII 239 
9,14-15 — II 16 
9,18-26 — III 254 
9,27-31 — I 37 
9,32-38 — III 257 
9,35- 
9,36- 
1 


? 


,35-10,1.6-8 — I 39 
10,8 — III 144 
1-7 — III 261 
10,7-15 — III 264 
10,16-23 — III 267 
10,24-33 — III 271 
10,26-33 — III 179 
10,34-11,1 — III 285 
10,37-42 — III 212 
11,2-11 — I 69 
11,11-15 — I 60 
11,16-19 — 1.63 

MATEJ 


11,20-24 — III 289 
11,25-30 — III 35 
III 243 
11,25-27 — III 292 
11,28-30 — I 58 
III 296 
12,1-8 — III 300 
12,14-21 — III 303 
12,38-42 — III 317 
12,46-50 — III 321 
13,1-23 — III 275 
13,1-9 — III 324 
13,10-17 — IJI 328 
13,18-23 — III 332 
13,24-43 — III 307 
13,24-30 — III 335 
13,31-35 — IV 21 
13,36-43 — IV 25 
13,44-52 — IV 11 
13,44-46 — IV 28 
13,47-53 — IV 32 
13,54-58 — IV 35 
14,1-12 — IV 39 
14,13-21 — IV 43 
14,22-36 — IV 53 
14,22-83 — IV 74 
V 305 
15,1-2.10-14 — IV 57 
15,21-28 — IV 60 
IV 106 
15,29-37 — I 32 
16,13-23 — IV 64 
16,13-20 — IV 137 
16.13-19 — I 407 
III 349 
16,21-27 — IV 169 
16,24-28 — IV 67 
17,1-9 — II 48 
IV 330 
17,10-13 — I 65 
17,14-19 — IV 11 
17,22-27 — IV 84 
18,1-5.10.12-14 — IV 88 
V 291 
18,12-14 — I 55 
18,15-20 — IV 91 
TV 201 
18,21-19,1 — IV 95 
18,21-25 — II 86 
18,21-35 — IV 233 
19,3-12 — IV 99 
19,13-15 — IV 103 
19,16-22 — IV 116 
19,23-30 — IV 119 
20,1-16a — IV 123 
IV 265 


20,17-28 — II 63 
21,1-11 — 11151 


21,23-27 — I 78 
21,28-32 — I 80 
IV 297 


21,33-43.45-46 — II 68 
21,33-43 — V 9 
22,1-14 — IV 126 
V 44 
22,15-21 — IV 130 
V 77 
22,34-50 — IV 13 
V 112 
23,1-12 — II 60 
IV 133 
V 147 
28,13-22 — IV 147 
23,23-26 — IV 151 
23,27-32 — IV 154 
24,4-13 — V 348 
24,37-44 — I 16 
24-42-51 — IV 158 
25,1-13 — IV 162 


V 182 
25,14-30 — IV 165 
V 218 

25,31-46 — II 32 
V 254 


26,14-27,66 — TI 154 
26,14-25 — II 161 
28,1-10 — TI 178 
28,8-15 — II 183 
28,16-20 — TI 328 
ILI 15 


MARKO 


1,1-8 — I 46 
1,6b-11 — I 166 
1,12-15 — II 26 
1,14-20 — I 169 
I 224 
1,21-28 — T172 
I 255 
1,29-39 — I 176 
I 288 
1,40-45 — I 179 
I 323 
2,1-12 — I 181 
I 358 
2,13-17 — I 184 
2,18-22 — I 199 
III 50 
2,23-3,6 — III 82 
2,23-28 — I 202 
3,1-6 — I 206 
3,7-12 — I 209 


3,13-19 — I 213 
3,20-35 — III 115 
2320-21 — I 217 
3,22-30 — I 231 
8,81-35 — I 234 
4,1-20 — I 238 
4,21-25 — I 241 
4,26-34 — I 245 


III 148 
4,35-40 — I 248 
III 183 
5,1-20 — I 262 
5,21-43 — I 266 
III 216 
6,1-6 — I 270 
III 247 
6,1-18 — I 274 
III 278 


6,14-29 — I 278 
6,30-34 — I 281 


III 310 
6,34-44 — I 153 
6,45-52 — I 156 
6,53-56 — I 296 
7,1-13 — 1 300 
7,1-8a.14-15.21-28 — IV 172 
7,14-23 — I 303 
7,24-30 — I 307 
21-87 — ISLI 

IV 204 
8,1-10 — I 315 
811-418 — 1 381 
8,14-21 — I 335 
8,22-26 I 338 
8,27-35 — IV 236 
8,27-33 — I 342 
8,34-39 — I 346 
9,1-12 — I 350 
9,2-10 — II 52 

IV 330 


9,14-29 — I 365 
9,30-37 — I 369 

IV 268 
9,38-42.45.47-48 — IV 300 
9,38-40 — I 372 
9,41-50 — I 376 
10,1-12 — 1 879 
10,2-16 — V 12. 
10,13-16 — I 383 
10,17-80 — V 48 
10,17-27 — III 56 
10,28-31 — III 60 
10,32-45 — III 63 
10,35-45 — V 81 
10,46-52 — III 67 

V 116 


Biblijsko kazalo — 365 


11,1-10 — II 151 
11,11-26 — III 71 
11,27-33 — III 74 
12,1-12 — III 89 
12,13-17 — III 92 
12,18-27 — III 96 
12,28b-34 — JI 93 

III 99 

V 151 
12,35-37 — III 103 
12,38-44 — III 107 

V 186 
13,24-32 — V 222 
13,33-37 — I 20 
14,1-15,47 — II 154 
14,12-16.22-26 — II 27 
15,33-39; 16,1-6 — V 341 
16,1-8 — 1I 178 
16,9-15 — II 196 
16,15-20 — II 328 


LUKA 
4.14 -— I 220 
1,5-17 — III 340 
1,5-25 — I 94 
1,26-38 — I 96 
I 101 
1 389 
1I 378 
1,39-45 — I 105 
1107 
II 391 
1,39-56 — IV 341 
1,46-56 — I 110 
1,57-66 — I 112 
III 343 
1,67-79 — I 113 
2,1-14 — I 118 
2,16-21 — I 133 
2,22-40 — I 124 
I 404 
2,29-35 — I 127 
2,36-40 — I 129 
2,41-52 — I 124 
3,1-6 — I 50 
3,10-18 — I 76 
3,15-16.21-22:— I 166 
41-13 — II 29 i 


4,14-22a — I 158 
4,14-21 — I 227 
4,16-30 — IV 179 
4,16-21 — II 163 
4,21-30 — I 258 
4,24-30 — II 83 
4,31-87 — IV 183 
4,38-44 — IV 187 


366 — Biblijsko kazalo 


LUKA 


5,1-11 — I 292 
IV 190 
5,12-16 — I 161 
5,17-26 — I 52 
5,27-32 — II 18 
5,33-39 — IV 193 
6,1-5 — IV 197 
6,6-11 — IV 211 
6,12-19 — IV 215 


V 297 
6,17.20-26 — I 327 
6,20-26 — IV 218 
6,27-38 — I 361 

IV 222 
6,36-38 — II 58 
6,39-45 — III 53 
6,39-42 — IV 225 
6,43-49 — IV 229 
7,1-10 — III 85 

IV 244 
7,l1-17 — III 118 

IV 248 

7,19-23 — I 83 
7,24-30 — I 85 
7,31-35 — IV 251 
7,36-8,3 — III 152 
7,36-50 — IV 254 
8,1-3 — IV 258 
8,4-15 — IV 261 
8,16-18 — IV 275 
8,19-21 — IV 279 
9,1-6 — IV 282 
9,7-9 — IV 286 
9,11b-17 — III 30 
9,18-24 — III 186 


9,18-22 — IV 290 
9,22-25 — II 13 
9,28b-36 — II 55 

IV 330 
9,44b-45 — IV 293 
9,46-50 — IV 307 
9,51-62 — III 218 
9,51-56 — IV 311 
9,57-62 — IV 314 
10,1-12.17-20 — III 250 
10,1-12 — IV 318 
10,1-9 — V 294 
10,13-16 — IV 322 
10,17-24 — IV 326 
10,21-24 — I 30 
10,25-37 — III 282. 

V 20 
10,38-42 — III 314. 

V 24 
11,1-13 — IV 18 


Tiga — 28 
11,5-13 — V 31 
11,14-23 — II 91 
11,15-26 — V 35 
11,27-28 — IV 336 
V 39 
11,29-82 — II 37 
V 55 
11,37-41 — V 59 
11,42-46 — V 62. 
11,47-54 — V 66 
12,1-7 — V 69 
12,8-12 — V 73 
12,13-21 — IV 50 
V 89 
12,32-48 — IV 81 
12,35-38 — V 93 
12,39-48 — V 97 
12,49-53 — IV 113 


V 101 
12,54-59 — V 105 
13,1-9 — II 81 
V 108 


13,10-17 — V 124 
13,18-21 — V 128 
13,22-30 — IV 144 
(= vV132 
13,31-35 — V 136 
14,1.7-14 — IV 176 
14,1-6 — V 140 . 
14,1.7-11 — V 144 
14,12-14 — V 158 
14,15-24 — V 163 
14,25-33 — IV 208 
V 167" 
15,1-32 — IV 240 
15,1-10 — V 171 
15,1-3.11-32 — III 70 
III 106 
15,3-7 — III 42 
18,1-18 — IV 272 
16,1-8 — V 174 
16,9-15 — V 178 
16,19-31 — II 65 
IV 304 
17,1-6 — V 193 
17,5-10 — V 16 
17,7-10 — V 197 
11,11-19 — V 51 
V 201 
17,20-25 — V 205 
17,26-37 — V 209 


18,1-8 — V 85 
V 213 

18,9-14 — II 95 
V 120 


18,35-43 — V 230 


19,1-10 — V 155 
V 234 
19,11-28 — V 238 
19,28-40 — II 151 
19,41-44 — V 242 
19,45-48 — V 246 
20,27-38 — V 190 
V 250 
21,1-4 — V 267 
21,5-19 — V 226 
21,5-11 — V 271 
21,12-19 — V 274 
21,20-28 — V 279 
21,25-28.34-36 — I 24 
21,34-36 — V 288 
21,29-33 — V 283 
22,24-30 — V 321 
23,35-43 — V 263 
23,44-49; 24,1-6a — V 343 
24,1-12 — II 178 
24,13-35 — II 181 


II 189 
1I 227 
24,35-48 — II 192 
II 230 
24,44-53 — II 328 
IVAN 
Ni-18 — I i2f 
I 130 
1 137 


1,6-8.19-28 — I 72 
1,19-28 — I 139 
1,29-34 — I 142 


I 188 
1,35-42 — I 144 
1 192 
1,43-51 — I 146 
IV 344 
1,47-52 — IV 363 
21-12 — I 195 
2,13-25 — I 78 
3,1-8 — II 209 


3,7-15 — II 212 
3,13-17 — IV 353 


3,14-21 — II 103 
3116-21 — II 215 
3,16-18 — III 11 
3,22-30 — I 162 
3,31-36 — TI 217 
4,5-42 — II 74 


4,43-54 — II 109 
5,1-38.5-16 — II 112 
5,17-30 — II 114 
5,31-47 — II 116 
5,33-36 — I 87 


Biblijsko kazalo — 367 


6,1-15 — II 220 
IV 15 
6,16-21 — II 223 
6,22-29 — II 236 
6,24-25 — IV 46 
6,30-35 — II 238 
6,35-40 — II 240 
6,41-52 — IV 77 
6,44-51 — II 243 
6,51-58 — III 23 
IV 109 
6,52-59 — II 245 
6,60-69 — II 248 


IV 140 
7,1-2.10.25-30 — II 119 
7,31-39 — II 365 
7,40-53 — II 122 
8,1-11 — II 134 
8.12-20 — II 137 


8,21-30 — II 140 
8,31-42 — II 142 
8,51-59 — II 145 
91-41 — II 99 
10,1-10 — II 252 
10,11-18 — II 256 

II 263 
10,22-30 — II 265 
10,27-30 — II 260 - 
10,31-42 — II 147 
11,1-45 — II 126 
11,45-56 — II 149 
12,1-11 — II 156 
12,20-33 — TI 130 
12,24-26 — IV 332 
12,44-50 — II 268 
13,1-15 — II 168 
13,16-20 — II 271 
13.21,33.36-38 — II 159 
13,31-33a.34-35 — II 288 
14,1-12 — II 280 
14,1-6 — II 213 
14,6-14 — II 385 
14,7-14 — II 276 
1415-21 — II 308 
14,21-26 — II 291 
1423-29 — II 316 
14,27-31a — II 294 
15,1-8 — II 284 

II 296 

15,9-17 — II 312. 

II 388. 
15,9-11 — II 299 
15,12-17 — II 302 
15,18-21 — II 304 
15,26-16,4 — II 318 
16,5b-11 — II 321 


368 — Biblijsko kazalo 


IVAN 


16,12-15 — II 323 
II 19 
16,20-23a — II 331 
16,23b-28 — II 334 
16,29-33 — II 349 
17,1-11a — II 338 


II 351 
17,11b-19 — II 342 
II 354 
17,20-26 — II 346 
TI 357 


18,1-19,42 — II 172 
18,33b-37 — V 258 
19,25-27 — IV 356 
19,31-37 — III 39 
20,1-2.11-18 — III 354 
20,1-9 — II 181 
20,2-8 — I 394 
20,11-18 — II 186 
20,19-31 — II 200 
20,19-23 — III 369 
20,24-29 — III 352 
21,1-19 — II 233 
21,1-14 — II 194 
21,15-19 — II 359 
III 346 
21,20-25 — II 362 


DJELA APOSTOLSKA 


1,1-11 — 1I 325 
1,12-14 — II 336 
1,15-17.20a.20c-26 — II 339 
II 387 

2,1-11 — TI 366 

III 344 
2,14,22-82 — II 182 
2,14.22-28 — II 225 
2,148.36-41 — II 250 
2,36-41 — II 185 
2,42-47 — II 198 
3,1-10 — II 188 

II 344 
3,11-26 — TI 190 
3,13-15.17-19 — II 228 
4,1-12 — II 193 
4,8-12 — II 254 
4,13-21 — II 195 
4,23-31 — II 208 
4,32-37 — II 211 
4,32-35 — II 202 
5,12-16 — II 205 
5,17-26 — II 213 
5,27b-32.40b-41 — II 231 
5,27-33 — II 216 


5,34-42 — II 219 


6,1-7 — II 221 

II 278 
6,8-15 — II 234 
T-44-50 — V 309 
6,8-15 — II 234 
7,44-50 — V 309 
7,51-8,1a — II 237 
7,95-60 — II 343 
8,1-8 — II 289. 
8,5-8.14-17 — II 306 
8,26-40 — II 242 
9,1-20 — I 398 

II 244 
9,26-31 — II 282 
9,31-42 — II 247 


ra 


0,25-26.34-35.44-48 — II 309 
10,34-38 — I 165 
10,34a.37-43 — II 179 : 
11,1-18 — II 261 
11,19-26 — II 264 
11,21b-26; 13,1-3 — III 337 
12,1-11 — II 347 
12,24-13,5a — II 267 
13,13-25 — II 269 

III 343 

13,14.43-52 — II 258 
13,16-17.22-25 — I 116 
13,26-33 — II 272 
13,44-52 — II 275 
14,5-18 — II 290 
14,19-28 — II 292 
14,20b-26 — II 285 
15,1-6 — II 295 
15,1-2.22-29 — II 313 
15,7-21 — II 298 
15,22-31 — II 300 
16,1-10 — II 303 
11,11-15 — II 317 
16,22-34 — II 319 
17,15.22-18,1 — II 322 
18,9-18 — II 330 
18,23-28 — II 332 
19,1-8 — II 347 
20,17-27 — II 350 
20,28-38 — III 353 
22,3-16 — I 398 
22,30; 23,6-11 — II 356 
25,13-21 — II 358 
26,19-23 — V 320 

28,16-20.30-31 — II 361 


V 304 
POSLANICA RIMLJANIMA 
1,1-7 — 198 
V 52 


Biblijsko kazalo — 369 


1,16-25 — V 56 
21-11 — V 59 
3,21-25.28 — III 77 
3.21-30a — V 63 
4,1-8 — V 67 
4,13.16-18 — II 373 
V 70 
4,18-25 — III 110 
420-25 — V 86 


5,1-2.5-8 — II 73 
5,1-5 — IIL17 
5,5-11 — III 41 
5,6-11 — III 143 
5,12-19 — II 21 
512.15b.17-19.20b-21 — V 90 
5,12-12 — III 179 
6,3-11 — 1I 177 
6,3-4.8-11 — III 211 
6,12-18 — V 94 
6,19-23 — V 98 
7,18-25a — V 102 
8,1-11 — V 106 
8,8-11 — II 125 
8,9.11-13 — III 242 
8,12-17 — V 121 
8,14-17 — III 14 
8,18-25 — IV 347 
V 125 


8,18-23 — III 274 
8,26-30 — V 129 
8,26-27 — III 306 
8,28-30 — IV 10 
8,31b-34 — II 50 
8,31b-39 — V 133 
8,35.37-39 — IV 42 
gi-5 —:IV Ta 

V 137 
10,8-13 — II 28 
10,9-18 — I 385 
11,1-2a.11-12.25-29 — V 141 
11,13-15.29-32 — IV 105 
11,29-36 — V 156 
11,33-36 — IV 137 
12,1-2 — IV 168 
12,5-16a — V 160 
12,9-16 — II 389 
13,8-10 — IV 200 

V 164 

13,11-14 — I 15 
14,7-12 — V 168 
14,7-9 — IV 232 
15,4-9 — I 42 
15,14-21 — V 172 
16,3-9.16.22-27 — V 176 
16,25-27 — I 101 


1. POSLANICA 
KORINĆANIMA 


1,1-9 — IV 157 
ši 118 
13-99 — I 19 
1,10-13.17 — I 219 
1,17-25 — IV 160 
1,22-25 — II 77 
1,26-81 — I 251 
IV 164 
2,1-5 — I 284 
IV 178 
2,6-10 — I 318 
2,10b-16 — IV 182 
3,1-9 — IV 185 
39b- 13.16-17 — V 312 
3.16-23 — I 353 
3,18-23 — IV 189 
41-5 — III 45 
IV 192 
49-15 — IV 196 
5,1-8 — IV 210 
5.6b-8 — II 180 


6,1-11 — IV 214 


, 


6,6,13c-15a.17-20 — I 191 
7,25-31 — IV 217 
7,29-31 — I 223 
7,32 
8,1b-7.11-13 — IV 221 
9,16-19.22b-27 — IV 224 
9,16-19.22-23 — I 287 
10,1-6.10-12 — II 80 
10,14-22a — IV 228 
10,16-17 — III 21 
10,31-11,1 — 1.322 
11,17-26.33 — IV 243 
11,23-26 — II 167 
III 29 
12,3b-1.12-13 — II 368 
12,4-11 — I 194 
12,12-30 — I 226 
12,12-14.27-81 — IV 246 
12,81-13,13 — I 257 
IV 250 
15,1-8 — II 384 
15,1-11 — I 291 
IV 253 
15,12-20 — IV 257 
15,12.16-20 — I 326 
15,20-26a.28 — IV 339 
V 253 
15,35-37.42-49 — IV 260 
15,45-49 — I 360 
15,51-57 — V 339 
15,54-58 — III 58 
IV 335 


370 — Biblijsko kazalo 


2. POSLANICA 
KORINĆANIMA 


1,1-7 — 11I 119 
1,18-22 — I 357 
NI 123 
3,1b-6 — III 49 
3,4-11 — III 126 
3,15-4,1.3-6 — III 129 
4,6-11 — 11180. > 
4,7-15 — III 133 
III 356 
4,13-5,1 — III 113 
5,6-10 — III 147 + < 
5,14-17 — 111.182 
II 354 
5,14-21 — III 137 
5,17-21 — II 105 
5,20-6,2 — II 10 
6,1-10 — III 153 
8,1-9 — III 157 
8,7.9.13-15 — III 215 
9,6-11 — III 161 
IV 331 
10,17-11,2 — V 329 
11,1-11 — III 165 > 
11,18.21b-30 — III 169 
12,1-10 — IHI 172 
12,7-10 — III 245 
13,11-13 — III 10 


, 


POSLANICA GALAĆANIMA: 


1,1-2.6-10 — III 84 


1,6-12 — V 19 
1,11-19 — IIL.117 
III 344 
1,13-24 — V 23 
2,1-2.7-14 — V 26... 
2,16.19-21 — III 150 
3,1-5 — V 30 
3,7-14 — V 84. 
3,22-29 — V 38 
3,26-29 — III 185 
4,4-7 — I 132 


4,22- 

5,1.13-18 — III 217. 
518-258 — V 61 
6,14-18 — III 249 


POSLANICA EFEŽANIMA 


1,1,3-10 — V 64 
1,3-14 — III 277 


1,3-6.15-18 — I 136 
1,11-14 — V 68 
1,15-23 — V 72 


1,17 
2,1- 
2,4- 

2-22 — V 91 
3-18 — III 309 
9-22 — V 296 


21 
2,1 
2,1 
3,2-12 — V 95: - 
3,2-38.5-6 — I 148 

8-12.14-19 — III 38 
14-21 — V 99 
1-7.11-13 — IV 357 
1-6 — IV 13 

V 103 >: 

7-16 — V 107 
17.20-24 — IV 45 -. 
,30-5,2 — IV 76 > 
32- 
8 
1 


, 


3 
3 
4, 
4, 
4, 
4 


4 
4,32-5,8 — V 122 
5,8-14 — II 98 ' 
5,15-20 — IV 108 
5,21-32 — IV 139 
V 127 
6,1-9 — V 131 
6,10-20 — V 135 


POSLANICA. 
FILIPLJANIMA 


1,1-11 — V 139... 
1,4-6.8-11 — I 49 
1,18b-26 — V 143, 
1,20c-24,27a — IV .264 
21-11 — IV 296 


2,1-4 — V 157. 
2,5-11 — V 161 
26-11 — II 188! " 
IV '352 
2,12-18 — V 165 
2,19-22 — III 351 
3,3-8a — V 169 “ 
3,8-14 — 1I 133 > 
3,17-4,1 — II 55:: 
V 173 
44-1— 175 
4,6-9 — V 8 


4,10-19 — V 177 
4,12-14.19-20 .— V 43 . 


POSLANICA KOLOŠANIMA 


1,1-8 — IV 184 
1,9-14 — IV 188 
1,12-20 — V 281: ' 
1,15-20 — III 281 

IV 191 > 
1,21-28 — IV.195 - 
1,24-2,3-—— IV .209 
1,24-28 — IN 318 


s 


Biblijsko kazalo — 371 


2,6-15 — IV 213 
2,12-14 — IV 17 
3,1-11 — IV 216 
3,1-5.9-11 — IV 49 

3,1-4 — II 180 
3,12-21 — I 124 

3,12- 17 — IV 220 

3.14- 15.17.23-24 — II 383 


ij. POSLANICA 
SOLUNJANIMA 


1,1-5b — V 76 
1,2b-5.8b-10 — IV 145 
1,5c-10 — V 111 

2,1-8 — IV 149 
2,9-13 — IV 152 


3,7-13 — IV 156 
8,12-4,2 — I 23 
4,1-8 — IV 159 
49-11 — IV 163 
&13-18.— IV 17% 
V 181 
5,1-6.9-11 — IV 181 
5,1-6 — V 217 
5,16-24 — I TI 


, 


2. POSLANICA 
SOLUNJANIMA 


1,1-5.11b-12 — IV 146 
1,11-2,2 — V 154 
2- 3a.13- 16 — IV 150 
2,16-3,5 — V 188 

3,6- 10.16-18 — IV 153 
3,7-12 — V 224 


1. POSLANICA TIMOTEJU 
1,1-2.12-14 — IV 223 


1,12-17 — IV 238 
1,15-17 — IV 227 
2,1-8 — IV 241 
IV 271 
3,1-13 — IV 245 
3,14-13 — IV 249 
4,12-16 — IV 252 


5,3-10 — V 332 

6,2c-12 — IV 256 
6,11-16 — IV 302 
6,13-17 — IV 259 


2. POSLANICA TIMOTEJU 


1,1-3.6-12 — III 94, 
1,1-8 — I 401 
1,6-8.13-14 — V 15 
1,8b-10 — II 47 
2,8-15 — III 98 


28-13 — V 50 > 
2,226-26 — V 346 
3.10-17 — III 102 


, 


3,14-4,2 — V 82 


41-8 — IIDMOBT >< 

4,6-8.16-18 — III 348 
> V119 

4,9-17a — V 292 


POSLANICA TITU 


1,1-9 — V 192 
2,1-8.11-14 — V 196: 
Bild ILI 

3,1-7 — V 200 

34-71 — 1119 


POSLANICA FILEMONU 


7-20 — V 204 
9b-10.12-17 — IV 207 


POSLANICA HEBREJIMA . 


1,1-6 — 1121 

I 168 
2,5-12 — I 170 
2,9-11 — V 11 
2,14-18 — 1174 

I 404 
7-14 — 1177 
5.11 — I 180 > 
2-16 — I 182 
2-13 — V 46 
4-16 — V 80 
4-16; 5,7-9 — II 171 


3, 
di- 
41 
41 
41 

41 

5,1-10 — I 196 

5,1-6 — V 115 

5,7-9 — 11 129 . 

IV 354 
10-20 — I 200 
1-3.15-17 — I 203 
23-28 — V 150 
"25-8,6 — I 207 
«13 — [210 
-3.11-14 — I 214 
115 — NI 26 
5.24-28 — I 228 
24-28 — V 185. > 
01-10 — I 282. 
10,5-10 — I 103 
10,11-18 — I 235 
10,11-14.18 — V 221 
10,19-25 — I 239 
10,32-39 — I 243 
11,1-7 — I347 > 
11,1-2.8-19 — I 246 
IV 80 


, 


6 
7, 
2, 
7 
8,6 
9,2 
9,1 
9,1 
9,2 
1 


372 — Biblijsko kazalo 


11,4-10 — II 377 / 
11,32-40 — I 260 
12,1-4 — I 264 

IV 112 
12,4-7.11-15 — I 268 
12,5-7.11-13 — IV 143 
12,18-19.21-24 — I 271 
12,18-19.22-24a — IV 175 
13,1-8 — 1 275 
13,15-17.20-21 — I 279 


JAKOVLJEVA POSLANICA 


1,1-11 — I 330 

1,12-18 — I 334 
1,17-18.21b-22.27 — IV 171 
1,19-27 — 1 337 

2,1-9 — I 341 

-5 — IV 203 


2 
2,14-24-26 — I 345 


1 
1 

2,14-18 — IV 235 
3,1-10 — I 349 
3,13-18 — I 364 
3,16-4,3 — IV 267 
4,1-10 — I 367 
413b-17 — I 371 
5.1-6 — 1 375 

IV 299 
5,7-10 — I 68 
5,9-12 — I 378 
5,13-20 — I 382" 
1. PETROVA POSLANICA 
1,3-9 — II 199 

III 55 
1,10-16 — ]I 59 

III 339 


1,17-21 — II 226 
1,18-25 — III 63 
2,2-5.9-12 — III 66 


2,4-9 — II 279 
2,20b-25 — II 251 
3,1-9 — V 333 


3,15-18 — II 307 
3,18-22 — 11 25 _ 
4,7-13 — III 70. 
4,12-19 — V 318.. 
4,13-16 — ]I 337 
5,1-4 — I 405 
5,5b-14 — II 379 


2. PETROVA POSLANICA 


1,2-7 — III 87 
3,8-14 — I 45 
3,12-15a.17-18 — III 91 


1. IVANOVA POSLANICA 


1,1-4 — I 393 
1,5-2,2 — I 395 
2,1-5a — II 229 
2,3-11 — 1125 
2,12-17 — I 127 
2,18-21 — I 129 
2,22-28 — I 138 
2,29-3,6 — I 140 
3,1-2 — II 255 
3,1-3 — V 300 
3,7-10 — I 142 
3,11-21 — I 145 
3,18-24 — II 283 
3,22-4,6 — I 150 
4,7-16 — III 34 
4,7-10 — I 152 
II 811 
4,11-18 — I 155 
4,11-16 — II 340 
4,19-5,4 — I 157. 
5,1-6 — II 204 
5,5-13 — I 159 
5,14-21 — I 161 


2. IVANOVA POSLANICA 
4-9 — V 208 


3. IVANOVA POSLANICA -.“ 


5-8 — V 212 


JUDINA POSLANICA 
17.20b-25. — III 73 


OTKRIVENJE 


1,1-4; 2,1-5a — V 228 

1,5-8 — V 257 
1,9-11a.12-13.17-19 — TI 207 
2,8-11 — V 345 

3,1-6.14-22 — V 233. 

4,1-11 — V 2317. 

5,1-10 — V 240 

5,11-14 — 11282. > 
7,2-4.9-14 — V 298 
7,9.14b-17 — 11 259: 

83-4 — V 8tl 

10,8-11 — V 244 

11,4-12 — V 248 

11,9; 12,1-6a.10ab — Iv 338 
12,7-12a — IV 362 
12,10-12a — V 315 > 
14,1-3.4b-5 — V 265: 


Biblijsko kazalo — 373 


14,13 — V 340 

14,14-19 — da 

15,1-4 — V 

18,1-2.21-23; 19,1-3.9a — V 277 
19,1.5- 9a — V 327 
20,1-4.11-21,2 — V 282 


21,1-5a — II 287 

21,5-7 — V 316 

21,10-14.22-23 — II 314 
IV 342 

22,1-7 — V 286 

22,12-14.16-17.20 — II 345 


Korice 
TANJA RUŽIĆ 


Lektura 
o. FRANJO CAREV 
Korektura 
DINKO ARAČIĆ i MARKO BABIĆ 


Tiskala 
»SLOBODNA DALMACIJA«, SPLIT 


Izdao 
SAMOSTAN BENEDIKTINACA »ĆOKOVAC« 
57212 TKON (kod BIOGRADA N/M) 


Naručuje se: 
BENEDIKTINKE SV. LUCE, 59000 ŠIBENIK, UL. JURLINA 1 


“m 


